
PLATON (128—317 î.e.n.) 


NOTĂ ASUPRA EDIŢIEI 


Acceptînd din partea Editurii Ştiinţifice însărcinarea de 
a pregăti o ediţie în limba română a tuturor operelor 
lui Platon, am avut de ales între a folosi traducerile mai 
vechi — publicate între cele două războaie de către repu- 
taţii filologi și profesori Cezar Papacostea şi Ștefan 
Bezdechi — sau de a solicita traduceri noi. Am ales ultima 
cale. În orice cultură modernă operele mari ale trecutului 
sînt retraduse la interval de aproximativ o jumătate de veac. 


Am cerut unui cerc de tineri eleniști să dea expresie 
interesului lor pentru Platon, alegînd spre traducere dialo- 
gul preferat. Nădăjduim că din acest cerc se va forma 
nucleul traducătorilor celor 8 volume ce rămîn de publicat. 
Am revăzut, în confruntare cu originalul, fiecare din tra- 
ducerile volumului de faţă, încercînd să unificăm limbajul 
filosofic folosit și făcînd propuneri de variante, dintre care 
uncle au fost acceptate de traducători. Înjce privește 
notele introductive şi notele la text, am lăsat traducă- 
torilor întreaga libertate, cerînd doar ca ele să cuprindă 
datele indispensabile înțelegerii textului respectiv. De 
aceca notele introductive şi notele sînt atît de variate, 
atît ca întindere cît și ca formulare. 

Dorind cu ediţia să aibă un caracter ştiinţific, am lăsat 
totuşi ca truducerile să-şi păstreze caracterul personal, 
fără u încerca să mergem prea departe pe calea unificării 
stilistice. Firește, cititorul poate face comparaţia cu tra- 
ducerile înaintaşilor (uneori, și cu întinsele introduceri ale 
jui Cezar Papacostea şi Ștefan Bezdechi). În ansamblul 
ei însă, ediţia de față va arăta — cu fiecare volum tot 
mai mult — că reîntilnirea cu Platon era necesară cul- 
turii noastre şi că ea trebuia făcută în primul rînd prin 
intermediul sensibilităţii filosofice şi literare a oamenilor 
de cultură tineri. 

Ar fi fost preferabil ca ordinea propusă în studiul intro- 
ductiv să coincidă cu ordinea în care dialogurile sînt date 

publicităţii, dur accasta ar fi dus la anumite întirzieri 
pe care am dorit să le evităm. Concordanţa va fi asigurată 
începînd cu volumul II. 

Pentru introducerea generală la întreaga operă a lui 
Platon ne-am adresat profesorului Ion Banu, care a dat 
culturii noastre o remarcabilă lucrare despre gînditorul 
antic și care chiar în introducerea de față aduce elemente 
de interpretare noi şi pline de interes. 

Conștienți de greutăţile oricărui început, mai ales cînd 
e vorba de un astfel de autor și de munca unei echipe 
abia formate, supunem acest prim volum, cu gînd primi- 
tor, oricărei critici întemeiate. Vom ţine seamă de tot ceea 
ce, sugerat de alţii sau de propriul nostru spor de expe- 
riență, ne poate ajuta să pliem limba românească, mai 
bine cu fiecare volum, tuturor înaltelor exigenţe ale unei 
traduceri care dă, veac de veac, măsura deplină a pute- 
rilor unei culturi. 


Petru Creţia şi Constantin Noica 

I. ANTICIPARE 


În Agoră, acel concentrat al spațiului atenian, situat 
sub versantul de nord-vest al Acropolis-ei, i se va fi oferit 
lui Socrate nu doar un perimetru prielnic întilnirilor și 
convorbirilor dar şi un cadru de inspiraţie. Aici se înfruntau 
mai scăpărător decît oriunde păcatele şi virtuțile neastim- 
păratului popor care, deși invoca ascendența lui Teseuţal 
cărui lăcaş închide piața în partea opusă pantei ce urcă 
spre Erechteion, nu imita spiritul de cumpănire calmă al 
strămoșului. Curajul luptătorilor lui Nicias și jalnica slă- 
biciune a comandantului, corectitudinea lui Theramene şi 
felonia lui Alcibiade, modul capricios dar nu maiț puţin 
pătimaș cu care Pericle a fost mai întîi glorificat mai apoi 
răsturnat, batjocorirea grotesc-aristofanică a zeilor și spaima 
bigotă stîrnită de mutilarea busturilor lui Hermes, abne- 
gaţia eroilor de pe corăbii și crimele sicofanților, liberalis- 
mul intern şi despotismul extern, toate acestea și multe 
altele erau clocotitor trăite în Agoră. Și alături, dominînd 
parcă tumultul de contraste omenești, incinta de pe colină, 
unde marmura albă a Parthenonului, a Propileelor, a templu- 
lui lui Erechteu sau a sanctuarului Athenei Nik6 oficia 
calm, tăcut, în afara timpului, cultul Frumosului. 


Simţim contrastul. Spre a-i descifra secretul, unii au 
preferat să privească spre viața mulțimii din Agoră, în 
fiinţa căreia s-au format valorile. Vor fi reflectat ca la un 
simbol la faptul că marmura Frumosului de pe înălțime 
fusese adusă într-o explozie de entuziasm din Pentelicul 
ce se conturează în zarea dinspre răsărit, tocmai de acești 
oameni fără tihnă din Agoră, iar Forma i-o dăduseră tot 
ei, instruiți de Fidias și, meșterii săi. Socrate, simbol al 
filosofiei, era fiul unui lucrător în piatră ce se numărase 
poate şi el printre făuritorii miracolului de marmură. El 
însă a preferat să caute înțelesurile privind spre colină. 

Ştia cît sînt de omeneşti atît izbucnirile pasionale, nărui- 
toare sau nu, cît și valorile intelectuale permanente. A fost 
cucerit de cugetul că marmura templelor și statuilor dădea 
o expresie sensibilă tocmai acelor valori adinci de dincolo 
de sensibilitate. S-a consacrat gândului unui Frumos cu 
necesitate unit Binelui, Dreptăţii, toate Armonii şi ca 
atare ipostaze ale Adevărului. A militat pentru idealul ca 
oamenii, instruiți cum se cuvine, să coboare în ființa lor 
dincolo de imediat, de stratul patimilor ai căror demoni 
învolburau piața, spre acele valori din adînc, și să descopere 
astfel Virtutea multidimensională de o majestuoasă imper- 


turbabilitate ce dobîndise — e drept, prin pasiuni stru- 
nite — chip cioplit pe înălțime. 

Cel mai destoinic dintre discipolii săi, Aristocles — care 
avea să rămînă în istorie sub numele de Platon — medi- 


tase asupra acestei învățături. O pusese în practică dar, 
pătrunzînd în sine după cum fusese instruit, a crezut că 
vede la un nivel și mai adînc, în substraturile Virtuţii 
omenești, ceva care părea să fie, într-un fel doar o altă 
ipostază a acesteia, dar care în alt fel i se arăta ca o lume 
diferită, depăşind şi contestînd omul. Nu a procedat el 
oare asemenea preoţilor care, în timpul sărbătorilor Bufonii- 
lor, judecau instrumentul ce slujise la săvîrşirea jertfei 
rituale şi-l condamnau să fie aruncat în mare? Platon a 
fost însă încredințat că lumea pe care credea că a descope- 
rit-o astfel era nu doar domeniul substanței acelei con- 
ştiinţe umane la care meditase Socrate, dar mult mai 
mult şi anume acela al esenţelor și rosturilor întregii reali- 
tăţi. Se impunea misiunea — a fost el convins — să afle 
” cum anume ar fi trebuit procedat pentru ca imperiul esen- 
ţelor astfel întrezărit să dobîndească ascendentul care să-i 
îngăduie să absoarbă tot ce e vremelnic, deci și patimile 
şi, odată cu acestea, tot ce e neadevăr, non-bine, non-fru- 
mos, non-dreptate. Sfera esenţelor trebuia deci nu doar 
întrezărită, ci cunoscută spre a putea fi practic pusă în 
raport cu rosturile omenirii. S-a consacrat acestei misiuni 
pînă la capătul vieţii sale de optzeci de ani, întrebîndu-se 
şi răspunzîndu-şi neostenit. 

Spre a informa și pe alții despre dialogurile sale cu sine 
şi a-i angaja în opera practică împreună cu el şi după el, 
le-a consemnat într-un număr de texte, cărora, fiind poet 
şi. dramaturg, le-a dat înfățișarea de convorbiri cu alții. 


II. VIAŢA 


” Născut în anul 427, dintr-o familie ilustră, Platon trăiește 
anii maturizării într-o epocă sumbră din istoria Atenei. 
Lovită de insuccese, secătuită de lupte interne și externe, 
cetatea avea la finele secolului să mai sufere și de pe urma 
oribilei guvernări, abuzive şi crude, a celor treizeci de 
tirani (404—403). Tînărul aristocrat a trăit cu o intensitate 
ușor de înţeles — avea douăzeci şi opt de ani — condam- 
narea la moarte, în 399, a maestrului său Socrate. Faptul 
că procesul a avut loc sub o guvernare democratică va fi 
întărit convingerea sa de castă potrivit căreia oamenii 
de rînd nu ar putea să înțeleagă valorile autentice. 

Și-a continuat studiile începute sub bagheta lui Socrate, 
a călătorit mult, a studiat cultura Egiptului îndeosebi 
— singura care, deși străină, era privită de contemporanii 
săi cu un sentiment de inferioritate —, a luat cunoștință 
de învățătura lui Heraclit prin Cratylos, de aceea a eleaţilor 
prin Îlermogenes, de a pitagoricilor prin Pbhilolaos şi Eury- 
tos, şi neîndoielnic, de a lui Democrit și a lui Hippocrates. 
A învăţat matematicile timpului, poate cu Theodoros. 
"Toate acestea aveau să conlucreze, mărturisit ori nu, la 
făurirea propriului său sistem de gîndire. Împlinind vîrsta 
de 40 de ani, el pune capăt peregrinărilor. Se instalează 
într-o grădină aflată în afara orașului, dincolo de Ceramic, 
la vreo doi kilometri și jumătate de Agoră, grădină celebră 
pentru platanii ei și purtînd numele eroului Academos 
(Hecademos), legendar protector al Aticii. Atras poate 
de acest din urmă simbol, ori mai degrabă de frumusețea 
vegetației, el deschide aici o școală care avea să primească 
numele de Academie. 

Lucrînd la edificiul său teoretic, se gîndeşte mereu să 
încerce punerea în practică a organizării sociale care des- 

cindea din cl. Se gîndeşte la aceasta cu prilejul unei prime 
călătorii la Siracuza, în 388 şi ulterior în cursul altor două, 
în 3617/66 şi în 361. 

Noua organizare socială, rațiune de a fi a sistemului său 
teoretic, trebuia poate să funcţioneze ca o machetă a cărei 
examinare să-l ajute la confirmarea ori infirmarea tezelor 
teoretice asupra cărora avea îndoieli; acestea erau grave, 
nu-i dădeau pace niciodată. Urma apoi, în chip corespunză- 
tor, să modifice teoria, pentru a asigura astfel cetății putinţa 
de a înfăptui scopurile transmundane ce-i fuseseră stator- 
nicitc. Deși credea că ceea ce se arăta rațional trebuia cu 
necesitate să devină real, intuia cumva că raționalitatea 
însăşi poate fi mai bine pătrunsă examinînd realul. 

Sicilia îl preocupa mereu, poate pentru că acolo desfăşura 
o activitate politică influentă, cu șanse în' privința preluării 
puterii, Dion, fost elev în Academie, devotat atît magistru- 
lui cât și doctrinei acestuia. În 388 făcuse cunoștință la 
Siracuza cu regimul și curtea lui Dionysos cel bătrîn. 
Acestuia îi urmase la guvernare fiul său, Dionysos cel tînăr, 
pe care îl vizitează în 3617/366 şi în 361, cu speranța că, 
spre deosebire de celălalt, îi va accepta proiectul de reformă. 
Toate călătoriile i-au adus amărăciuni dar din ultimele 
două s-a ales și cu tulburătoare învăţăminte. Macheta 
politică nu putuse fi construită, dar pentru prima dată 
fusese angajat, prin Dion, într-un contact intim, aproape 
personal, în lupta politică, așa cum pînă atunci nu fusese 
cazul. Evenimentele păreau să-i confirme îndoielile în 
privința viabilităţii opțiunii sale teoretice de pînă atunci. 
Fapt este că, reîntors în liniștea de grădină a Academiei, 
el dă sistemului său teoretic și, în mod corespunzător, 
constituţiei politice a statului proiectat, o altă turnură 
structurală. Dar nici aceasta nu-l satisface. Se află însă 
acum spre sfîrșitul vieţii, e prea tîrziu pentru noi încercări 
practice. În lecţiile pe care le ţine apare silueta unei noi 
structuri teoretice, căreia, cu sau fără participarea ori 
aprobarea lui, elevii din Academie caută să-i dea contururi 
mai reliefate. 

Opera scrisă a lui Platon nu înregistrează însă noua struc- 
tură — în orice caz nu mai mult decît oarecare premise 

ale ei — fie că profesorul nu mai avea energia necesară 
formulării ei, fie că îndoielile sale filosofice, mai chibzuite 
acum decit oricind şi de aceea mai apăsătoare, paralizau 
decizia. Oricum, noul model structural nu mai are nimic 
din acurateţa celor anterioare. 

Pe măsură ce slăbește fermitatea sa filosofică sporeşte 
ardoarea sa religioasă. E însă departe de a dobîndi astfel 
seninătate. 

În această stare de spirit, moare în anul 347, în vîrstă 
de optzeci de ani. 


III. LUCRĂRI 


Ne-au rămas de la Platon douăzeci şi opt ori douăzeci 
şi nouă de dialoguri şi câteva scrisori. Au circulat sub numele 
său, dar foarte probabil fără să-i aparţină, încă douăsprezece 
dialoguri, un număr de scrisori* şi o colecţie de definiţii. 
Deosebit de dialogurile adresate publicului din afara Aca= 
demiei, va fi redactat poate și cursuri de uz intern, care, 
dacă au existat, s-au pierdut în întregime. 

Consemnăm titlurile celor douăzeci și opt de dialoguri 
aproape general admise ca autentice, în ordinea cronologică 
propusă de L6on Robin, în ediția Plâiade, 1950, cu două 
modificări: urmind pe ltodier, am trecut Statul după 
Phaidros; am inversat din motive care ne privesc ordinea 
dialogurilor Theaitetos- Parmenide, admise în general ca 
fiind contemporane. 

Dialogurile scrise în epoca de dinaintea cotiturii din 
jurul anului 366: Hippias minor, Hippias maior, Protagoras, 
Ion, Apărarea (Apologia) lui Socrate, Criton, Alcibiade 1, 
Charmides, Lahes, Lysis, Eutyphron, Gorgias, Menexenos, 
Menon, Euthydemos, Cratylos, Symposion (Banchetul), Phai- 
don, Phaidros, Statul. Dialoguri din epoca ultimilor ani: 
Parmenide, "Theaitetos, Sofistul, Omul politic, 'Timaios, 


* În colecţiile curente figurează de obicei treisprezece scrisori la care 
C. Fr. Hermann și J. Irmscher adaugă încă cinci (Vd. Platon-Briefe, 
Berlin, Akademie-Verlag, 1960). 

Critias, Philebos, Legile. Dialog a cărui autenticitate nu e 
unanim admisă: Epinomis. Dintre scrisori îi aparțin după 
părerea aproape unanim acceptată, a Vl-a, a Vll-a, a 
VIII-a. 

Dialoguri foarte probabil apocrife : Alcibiade 11, Hiparch, 
Rivalii, Theages, Clitophon, Minos, Axiochos, Despre Drep- 
tate, Despre virtute, Demodocos, Sisiphos, Eryxias. 


IV. PORTRET 


Complexitatea figurii lui Platon nu poate surprinde. Nu 

există mare creator care să fie altfel. leșită din comun 
e însă la Platon nedisimularea cu care se fac vizibile laturile 
opuse, multicolore, ale personalității sale și îndeosebi pen- 
dularea lăuntrică în care e angajată cugetarea sa. Pentru 
a cuprinde într-un singur crochiu diversele sale contururi 
şi încă luate în mișcare ar fi nevoie de o viziune plastică 
ă la Picasso. 
“ Platon cel tînăr, cînd scrie Apologia lui Socrate ori Criton, 
ni se înfățișează dominat de emoția cu care participă la 
apoteoza maestrului său. Platon cel matur dezbate detașat, 
ca și cînd n-ar fi vorba despre propriul său gînd, teoria 
Ideilor. Bătrîn, e gata să treacă tinerește la reconstrucția 
întregului său sistem. 

Adesea — ca în Theaitetos — vedem doar un rece analist, 
etalînd distant și puţin obositor paleta policromă a nuan- 
ţelor. Alteori ne vorbește cu căldură, ca în Lysis, despre 
ceea ce ne e atît de aproape cum e sentimentul prieteniei. 
Altă dată e poetul a cărui fantezie zboară pe covorul fer- 
mecat al visurilor, chemîndu-ne, ca de pildă în Phaidros, 
să însoţim cu gîndul peregrinările astrale ale sufletului sau 
să ne închipuim, ca în ultimele pagini din Statul, apariţii 
teatrale de zei, în nimb de lumină. El trece cu deconcer- 
tantă dezinvoltură din sfera logosului în aceea a mythosului, 
mai ales cînd are impresia că a găsit în legende grecești 
ori orientale expresii metaforice susceptibile să dea repre- 
zentare plastică unor raporturi teoretice altminteri pur 
inteligibile. 

În dialogurile antisofistice ne copleşeşte prin realismul 
său, puţin răutăcios. În Statul, dimpotrivă, trece pe primul 
plan utopistul care crede cu adevărat că de dragul virtuții 
o întreagă clasă socială ar putea renunţa la avuţie, la viața 
de familie. „„Ar face-o dacă oamenii n-ar fi oameni”, va 
recunoaște el mai tîrziu cu sarcasm. 

În Parmenide, labirintul textului solicită un efort de 
lectură atît de chinuitor, încît rămiîi nedumerit! Ce face 
oare Platon aici, ne comunică un aport teoretic ori ne 
supune unei probe de acrobație intelectuală? 

Este el oare acelaşi ce scrisese Menexenos, o glumă, o 
nestemată satirică la adresa acelora care cred că lauda diti- 
rambică a poporului din care fac parte e mai puţin certată 
cu bunul simț decît banala laudă de sine? 

În Dialoguri avem de-a face cu profesorul, cu omul 
teoriei. În Scrisorile a VII-a şi a VIII-a, cu omul practicii 
care, într-o complicată conjunctură politică, dă directive 
minuţioase, în speţă prietenilor lui Dion, ucis între timp. 
E mai circumspect acum cînd e vorba de alţii, decît atunci 
cînd fusese vorba de sine. În adevăr, curajos, îşi îngăduise 
să spună cu ani în urmă lui Dionysos-tatăl, că el, Platon, 
n-are de gînd să sc conducă după interesele de stăpîn ale 
interlocutorului său. „Eşti un bătrîn palavragiu”, îl apostro- 
fase atunci, scos din fire, siracuzanul. „lar tu, un tiran”, 
îi replicase filosoful, ştiind că va plăti pentru aceste cuvinte. 


Spuneam că parcurgînd dialogurile asistăm la o desfă- 
șurare argumentativă neobișnuită". Dialogurile, cu puţine 
excepţii, sînt mărturii ale unei îndelungate discuţii a filo- 
sofului cu sine însuși, care își încheie „„filosofarea” în acelaşi 
fel în care o începuse, cu peste cincizeci de ani în urmă: 
fără să ne dea un răspuns definitiv, ci mai ales argumente 
şi contraargumente în jurul soluţiei de care se simte atașat, 
dar pe care cu cît o gîndeşte mai profund cu atît e mai 


* Motivarea extinsă a unora din tezele enunțate în textul de față 
este dată în lucrarea noastră, Platon heracliticul..., București, Ed. 
Academiei, 1972. 

puţin în măsură să o contureze și mai mult înclinat să o 
modifice. Este o autodezbatere orientată. 

E orientată, căci disputa se desfășoară în interiorul unor 
constante: el este și rămîne pînă la sfîrșit filosof al princi- 
piului Ideii, al unui ansamblu de teze minimale care-i 
dau contur și care fac din platonism o modalitate de cuge- 
tare filosofică de neconfundat. De-a lungul a două milenii 
şi jumătate de activitate filosofică europeană, ea poate fi 
uşor recunoscută ori de cîte ori reapare în alte construcţii 
filosofice, fie doar parţial, doar indirect ori doar estom- 
pat. zi IERI Si 

E o autodezbatere, deoarece în cîmpul constantelor pe 
care le centrează teza teoretică idealistă a ideii se înfruntă 
două tendințe opuse, cea heraclitică și cea eleată, referi- 
toare la chipul de a structura Ideea. Heraclitismul consta 
în înţelegerea dinamismului naturii, al vieţii cetăţii, al 
procesului cunoașterii şi al ființei umane; în recunoașterea 
lui ca devenire, ca mobilitate transformatoare, întemeiată 
pe legătura inextricabilă dintre unitatea și opoziţia contra- 
relor. Această viziune apăruse în istoria filosofiei grecești 
odată cu cea eleată, care îi e diametral opusă, ca filosofie 
a imuabilului, a continuității fără discontinuitate, a uni- 
tății libere de contradicții. 

Vorbind de constantele platonismului, nu ne gîndim la 
ceva static. Filosofia Ideilor este o constantă, dar una mo= 
bilă, un sistem ce se prezintă necontenit repus în discuţie, 
supus autocriticii — în beneficiul filosofiei — trecînd de 
aceea prin mai multe etape/structuri. Motorul acestui 

roces este autodisputa dintre cele două tendinţe opuse. 

3 virtutea forţei creatoare a ciocnirii lăuntrice dintre ele, 
prind ființă cele mai importante valori filosofice ale plato- 
nismului, mai cu seamă ampla sa contribuţie la istoria 
generală a dialecticii în sensul marxist al termenului. 
Fireşte că valorizarea acestei contribuţii presupune exa- 
menul critic al raportului dintre heraclitismul dialogurilor 
şi idealismul Ideii, dar nimeni altul decît Platon însuși 
nu ne ajută mai bine să întreprindem un atare exa- 
men. 

Tendinţa frecvent întîlnită în literatura de specialitate 
de a se considera divergenţele de tit nţ din textele plato- 
niciene drept aparenţe, pe care un exameh mai aprofundat 
le-ar putea elimina, duce la denaturarea procesului real 
al cugetării platoniciene. Pascal credea că atunci cînd, în 
scrierile filosofilor autentici, dăm peste afirmaţii opuse 
urmează să căutăm sensul care, neapărat, pune în acord 
toate pasajele contradictorii. 


Numai că sensul căutat poate să ființeze fără acord 
între pasajele în cauză; el se poate degaja tocmai din 
relația dintre ele, din mișcarea gîndului prin reflexii con- 
trare, aşadar cu condiţia înglobării dezacordurilor iar nu 
a eliminării lor. Sensul poate fi nu de domeniul stratului 
textual, ci de acela al substratului, al subtextului. Henri 
Lefebvre spunea, în cursul unei discuţii cu Lucien Goldmann 
care invoca susmenționatul text al lui Pascal, că interlocu- 
torul său subapreciază semnificaţiile contradicţiilor din 
interiorul unei opere, contradicții care pot fi mai intere- 
sante decît coerenţa. În cazul lui Platon, dreptatea e de 
partea lui Lefebvre. Filosoful Academiei știa în această 
privinţă mai multe decît atîţia dintre interpreţii săi moderni. 
Să ascultăm ce spune într-un dialog de bătrîneţe: „gîndire 
şi vorbire nu sînt oare Lol una, dar cu diferența că am dat 
numele de gîndire convorbirii sufletului cu sine însuşi, 
convorbire care are luc în lăuntrul său fără concursul vocii, 
„.. în timp ce prin cuvîntul vorbire ce denumit curentul 
care, plecînd din suflet, trece prin gură însoţit de sunete 
articulate? Chiar şi în discurs avem neîndoielnic, o știm 
foarte bine, afirmaţie şi ncgaţie... Or, atunci cînd acest 
fapt se produce în interiorul sufletului, sub forma gîndului 
şi fără zgomot, oare avem spre a-l denumi un alt cuvînt 
decit pe cel de «judecată»? ... Gîndirea ne-a apărut ca 
o convorbire pe care o are sufletul, de unul singur, cu el 
însuși.” (Sofistul, 263 —2644), 

Constantele platonismului se dezvăluie așadar nu prin 
acte de conciliere impuse operei sale din afara ei, ci urmărind 
modul în care se înfruntă cele două tendințe contradictorii 
în interiorul ei. Paradoxal, însă numai astfel apare în lumină 

impresionanta unitate de gindire a personalităţii filosofice 
a lui Platon, unitate căreia îi sînt subsumate nu numai 
contrastul dintre cele două tendințe, dar și diferentele 
existente de la un dialog la altul sau de la o etapă la alta 
a meditaţiei sale. 

Aceasta atinge o temă nouă. În majoritatea cazurilor, 
personajele dialogurilor poartă nume bine cunoscute în 
istoria fie politică, fie filosofică a Greciei. Socrate e prezent 
mai întotdeauna. Mai întîlnim filosofi ca Parmenide, Zenon, 
Protagoras, Hippias ori Gorgias, oameni politici ca Alci- 
biade sau Critias, militari ca Nicias ori Lahes, rapsozi' ca 
Ion, poeţi ca Agathon, medici ca Eryximachos și așa mai 
departe. Anonimii sînt puţini. Corespunde oare profilul 
teoretic al personajului platonician personalităţii istorice 
reale al cărei nume îl poartă? Răspunsul la această între- 
bare depinde în primul rînd de constatarea referitoare la 
autodezbatere. Se mai adaugă însă, deși mai puţin semnifi- 
cativ, și un alt criteriu. Dialogurile sînt compoziţii literare, 
cîteodată piesete ce așteaptă parcă pe regizor; în adevăr, 
adesea autorul a dat indicaţiile necesare privind succesiu- 
nea scenelor, decorul, costumele, ba chiar și starea vre- 
mii... 

Decid așadar în ultimă instanță două criterii, unul de 
ordinul tehnicii argumentării, celălalt de ordin artistic. 
Atiîta vreme cît părerile personajului platonician, ca instru- 
ment al autodialogului, ori psihologia sa în cadrul rolului 
drămatic pe care-l joacă în scenă, nu contravin trăsăturilor 
personajului istoric real, acestea din urmă pot să fie păstrate. 
De îndată ce lui Platon i se pare că lucrurile nu mai stau 
astfel, adevărul istoric e sacrificat în mod dezinvolt în 
favoarea comandamentelor impuse de autodispută și de 
argumentul literar. Cei ce stau de vorbă în dialogul Par- 
menide sînt în foarte mică măsură corifeul școlii eleate și 
fiul Phenaretei și în măsură covirșitoare Platon-Socrate 
de o parte — care apare aici ca eleat descumpănit — şi 
Platon-Parmenide, jucînd rol heraclitic, de altă parte. Spre 
deosebire de Aristotel, dascălul său Platon e dificil utili- 
zabil ca istoric al filosofiei. 

V. ARHITECTONICĂ 


Autodezbaterea nu trebuie să ne deruteze. Ea e semnifi- 
cativă doar în raport cu unitatea ce o subîntinde. Insistăm 
asupra caracterului congruent al cugetării platoniciene, 
cu atit mai mult cu cît a fost adesea negată şi recent — pe 
larg şi într-un chip ofensiv, chiar ofensator — în însăși 
literatura română de specialitate. 

Coeziunea platonismului se afirmă cel mai pregnant atunci 
cînd considerăm planul genetic al construcţiei sale. Manua- 
lele fac cunoscut de obicei platonismul ca pe o teorie a 
Ideilor. Fără îndoială, aceasta este osatura teoretică a 
sistemului platonician, dar în intenţia autorului Dialoguri- 
lor teoria Ideilor e destinată unui scop care o depăşeşte. 
Fără precizarea acestuia rămînem, în cercetarea sistemului, 
la jumătatea drumului. 

Să considerăm deci ansamblul construcţiei. Scopul suprem 
al întregii cugetări platoniciene este promovarea unor valori: 
Binele, Frumosul, Justul, Armonia non-contradictoriului. 
Mai exact, a unui unic principiu de Valoare în care sînt 
date toate aceste ipostaze, În adevăr, la filosofii antiei 
pureci în măsură decisivă şi la Platon îndeosebi, valorile 
în cuuză, deși diferite, constituie totuşi v unitate: Justul 
e bun și frumos; Binele ce liber de contradicţie; Frumosul, 
Justul, apijderea; Non-contradictoriul e bun, frumos și 
drept ; KRalokagathia indică unu nimpla asociere a două 
noţiuni (Kalos frumos şi agathos -— bun), ci ov condiţie 
uxiologică unică avînd două valenţe. În fața Binelui, 
omul simte o încîntare care-i pătrunde fiinţa fizică de 
sentimentul armoniei, ca în fața unui peisaj frumos, iar 
Frumosul e epurator de rău, este un bun moral. Consec- 
venţa non-contradictorie a discursului logic ar satisface 
în același timp prin armonia ei simțul nostru estetic, iar 
prin puritatea ei aspiraţia noastră către Bine. Construcţia 
platoniciană din Statul e axată pe convingerea potrivit 
căreia Dreptatea (valoare juridico-politică), virtutea prin 
excelenţă, este concertarea dintre înţelepciune (valoare 
logică), curaj (comportare morală) şi cumpătare (exerciţiu 

armonios, estetic al funcţiilor senzoriale). Prin atare valoare 
plurivalentă, crede Platon, atingem Absolutul, Perfecţia 
sau însuși Divinul. Binele, Frumosul, Justul, Armonia 
sînt însă valori umane și ca atare ar urma să fie subordo- 
nate la rîndul lor unui ţel suprem, anume fericirii oamenilor. 
Ar trebui să fie, Platon nicăieri nu contestă aceasta, dar 
cel ce scrutează aici gîndul platonician cel mai intim rămîne 
oarecum descumpănit. Chiar atunci cînd Platon, spre sfîr- 
şitul vieţii, e mai dispus să plece urechea la glasurile celor 
mulți, să afle preferinţele lor cele drepte, el le impune atitea 
discutabile restricţii, în atare măsură materia din care sînt 
lucrate valorile e luată din sfera unor considerente abstract- 
teoretice și nu din lumea concret-omenească, încît în cele 
din urmă ajungem să bănuim că Platon consacră aceste 
valori nu oamenilor vii, ci unui Om-în-genere, Om-in-sine. 
Tema nu poate fi gîndită de Platon în afara parametrilor 
concepției sale asupra raportului dintre lumea inteligibilă 
și lumea sensibilă. Chiar atunci cînd, în dialogurile de 
bătrîneţe, el nu va mai contesta deplina realitate a lumii 
sensibile, va spune că aceasta e „mai puţin frumoasă” 
decît cealaltă. În planul terestru omul este iremediabil 
asociat trupului, deci sensibilului și astfel, în mod necesar, 
existența lui concretă va rămîne sub orizontul Ideal, deci 
mai puţin demnă de a fi cultivată, decît cîmpul pur inteli- 
gibil al Valorilor în sine. Fie „,Omul”, chiar dacă întru 
înfăptuirea lui ar trebui să piară oamenii, pare să spună, 
poate fără voie, textul platonician. 

Oricum însă, înfăptuirea acestui complex ideal axiologic 
cere o ameliorare a umanității. Cum societatea este rea 
— Platon nu oboseşte să constate aceasta — trebuie 
schimbată societatea. După ce, așadar, în spiritul unci 
antropologii filosofice abstracte, Platon instituise supre- 
maţia axiologicului, el stabilește acum, la”un nivel imediat 
subordonat acestuia, rolul meditației asupra societăţii şi, 
“drept corolar, rolul Politicului. Acesta e cadrul în care 
trebuie situată afirmaţia sa potrivit căreia toate eforturile 
sale au drept scop politicul. Într-un text de adîncă bătri- 
nețe, el notează faptul că s-a decis încă din tinerețe să se 
consacre politicii (Scrisoarea a VII-a, 3248). În acest context, 

dar numai în acest context, se poate spune că teoria plato- 
niciană are o destinaţie practică. 


Chipul și menirea Omului politic este deci pentru autorul 
Statului o temă statornică şi dă titlu unuia din cele mai 
importante dialoguri. Intenționase să scrie, în continuarea 
acestuia, dialogul cu titlul Filosoful. N-a făcut-o, dar faptul 
de a asocia politicul cu filosoficul nu a fost mai puţin con- 
stant în cugetarea sa, potrivit convingerii că trebuie militat 
„fie pentru ca la conducerea statului să ajungă cei ce prac- 
tică în mod consecvent și autentic filosofia, fie pentru ca 
oamenii politici să practice cu adevărat filosofia” (Scrisoarea 
a VII-a, 3268). Astfel am pătruns însă într-un nou compar: 
timent al sistemului său: reorganizarea raţională a socie- 
tăţii implică aflarea acelei rînduieli sociale ce corespunde 
raţiunii, științei, având deci caracter de epistâme — iar nu 
simplei, întîmplătoarei şi neconcludentei opinii (d 6xa). Dar 
aceasta e tot una cu a cunoaşte universalul ființării sociale, 
dat fiind că nu există ştiinţă decît în lumea universalului. 
Plecînd deci de la politic am atins cu necesitate tema indi- 
vidual-universal şi prin aceasta miezul filosoficului. 

În mod nemijlocit, vom descoperi universalul — în 
speţă acela care vizează Societatea-Cetate, — dacă-l vom 
căuta după regulile dreptei rațiuni, în mintea noastră. 
Platon anunţă că, prin dialog [cu since] va păși „la construi- 
rea Statului, cu şi cînd ur fi |el şi imuginarii săi interlocutori ] 
chiar fondatorii lui”. (Legi, III, 7029). 

Cercetarea teoretică, concentrată în acest moment asupra 
conceptului logic, se desfăşoară căutînd ceea ce crede Platon 
că reprezintă condiţiile de constituire şi de descoperire a 
acestuia, precum şi valoarea lui de adevăr. Se constituie 
astfel Gnoseologia platoniciană. 

În fine, căutînd temeiul teoretic al gnoseologiei, Platon 
ajunge la Ontologie. Aceasta trebuia să meargă pe drumul 
indicat de convingerea în virtutea căreia noi am poseda 
conceptul a priori, convingere ce ducea la teoria sufletului 
nemuritor, ca vehicul al acestui a priori şi în cele din urmă 
la Forme, la sfera Ideilor ca izvor şi fundament al concep- 
telor. 

Dacă, sub raport genetic, etapele sînt: Axiologia— Antro- 
pologia— Sociologia ca teorie a societăţii—Politologia— 
Gnoseologia—Ontologia, apoi sub raport sistematic poziţiile 
se inversează în cea mai mare parte. La bază se instalează 
ontologia Ideilor,?de unde și importanţa ei în platonism. 
Urmează, fundamentată teoretic de prima, Gnoseologia, 
apoi Sociologia; trecem de aici, prin Politologic — care 
e în corelaţie cu Etica, Estetica și cu disciplina economică — 
la Antropologie şi la Axiologie. 


VI. IDEEA 
1. Prima structură a sistemului 


Ambroise Vollard povestește că Cezanne, voind să picteze 
un măr, ceea ce în concepţia sa trebuia să constea dintr-o 
construcţie intelectual-plastică a mărului în „forma sa 
pură”, a trebuit să renunţe la fructul-model pe care și-l 
pregătise, deoarece acesta începuse să putrezească înainte 
ca să termine de „,pozat”. Căutînd „,Floarea”, Câzanne 
prefera florile artificiale, căci cele naturale se mișcau. 
El renunţă la un moment dat și la cele artificiale, deoarece 
pe parcurs li se altera culoarea. 

Înţelegem cum a ajuns Platon la conceptul de Idee, 
în prima fază a mişcării gîndirii sale teoretice, dacă pre- 
supunem că a trecut cîndva printr-o experiență similară. 
La capătul ei, filosoful înregistrase o discrepanţă: aceea 
între un fapt de conștiință și un ansamblu de date empirice. 
Cezanne observase dezacordul dintre condiţia de puritate 
constantă a imaginii intelectuale a Mărului ori a Florii 
şi condiția de alterabilitate a oricăruia din merele sau a 
oricăreia din florile sensibile, fie chiar artificiale. Iată-l 
pe Platon înşirînd numeroasele puncte de contrast dintre 
Frumos, ca principiu al frumosului aşa cum îl surprindem 
cînd gîndim despre el, cum cu alte cuvinte este dat în con- 
ştiinţa noastră, și „frumosul propriu unui lucru sensibil” 
oarecare. Prin opoziție cu frumosul unuia sau altuia dintre 
lucruri, Frumosul-în-sine „are o existență eternă, străină 

atit de naştere cît și de distrugere, atît de creştere cit şi 
de descreștere ; el nu este frumos dintr-un punct de vedere 
şi urît din alt punct de vedere, nu e mai frumos într-un 
anumit timp şi mai puţin frumos în altul, nu e frumos în 
comparaţie cu un anumit lucru și urît în comparaţie cu 
altul, nici mai frumos într-un anumit loc şi urît în altul, 
nu e frumos pentru unii oameni şi urit pentru alții; el 
nu se va arăta vreodată avind chip, brațe ori alt atribut 
corporal... Dimpotrivă, el ni se va arăta fiind ceva 
în sine şi prin sine, etern unu în el însuşi, în unicitatea 
naturii lui” (Symposion, 2114-8). 

În limbaj platonician, am fi spus că ceea ce Câzanne 
voia să reprezinte pictind era Ideea de măr, ori Ideea de 
floare. Acest „în sine” pe care Platon îl are în vedere se 
numește în dialoguri eidos, idâa ceea ce înseamnă formă, 
în sens de ansamblu de însuşiri esenţiale prin care e desem- 
nată o clasă de lucruri (gen, specie), sau altfel spus esența 
(ousia), universalul din lucrul individual; fiind vorba de 
clasă, Platon folosește uneori pentru a desemna acest 
principiu şi termenul de gânos (neam, familie). În româ- 
nește ar fi mai corect să redăm semnificatul platonician 
prin termeni ca gen, esenţă, formă, ori și mai bine să renun- 
țăm, pentru că e intraductibil. Cînd, conformîndu-ne tradi- 
ției, scriem în românește Ideea, cuvîntul trebuie luat ca 
simplă transpunere în alfabetul latin și după exigenţele 
gramaticale ale limbii române, a complexului sonor grecesc 
idta (ca atunci cînd, prin analogie, scriem „logosul” pentru 
termenul heraclitic ştiut) iar nu ca redînd un cuvint din 
vocabularul limbii române, unde idee înseamnă cu totul 
aliceva decît idâa platoniciană. 

Despre Idee ca principiu universal, exclusiv inteligibil, 
fiinţind în mod independent de lucruri şi avînd primordia- 
litate ontologică în raport cu ele, Platon va vorbi cu diverse 
prilejuri, indicînd și alte atribute decît cele consemnate 
mai sus. Pentru a le înţelege trebuie să avem în vedere 
anumite teze care reprezintă pentru el — faptul e evident 
deşi nu e nicăieri enunțat ca atare — premise-axiome 
ale oricărei ontologii ori gnoseologii. Credem că ar putea 
fi consemnate astfel: 

a. Principiul deja pomenit, potrivit căruia ceea ce e 
non-contradictoriu (imuabil, constant), este mai bun decît 
ceea co e contradictoriu (muabil, trecător), deci superior. 


b. Derivînd de aici, principiul conform căruia esența 
lucrurilor fiind imuabilă, constantă, deci superioară, nu 
poate fi subordonată lucrurilor, deoarece acestea fiind mua- 
bile şi trecătoare sînt inferioare („ceea ce e superior nu 
poate depinde de ceea ce e inferior”). 


c. Trebuie considerat că atributul de real e compatibil 
doar cu ceea ce e non-contradictoriu, imuabil. Ceea ce 
posedă mișcare, devenire, schimbare, nu are, strict vorbind, 
realitate („ceea ce devine nu este” — spune Platon). 

d. Cunoaşterea adevărată, ştiinţifică, are ca obiect doar 
ceea ce e imuabil, deci doar universalul, iar nu perisabilul, 
nu individualul. 


Rezultă deci că Ideea, fiind constantă, liberă de mişcare, 
schimbare, devenire, este doar ea, propriu-zis, Realul, 
Existența absolută (Cratylos, 439PE). Este tot una cu a 
spune că Ideea e incompatibilă cu orice contradicție, nu 
poate nici să fie totodată contrariul ei, nici să se trans- 
forme în contrariul ei (Phaidon, 1020). Ideea Posedă „feli- 
citate”, împăcare cu sine (Phaidros, 250C), ceea ce scoate 
în evidenţă spiritualitatea ei vie. Ea e adevărul (Statul, 
IX, 585CD), e divinul (Phaidon, 808). Dat fiind că numai 
imuabilul poate fi obiect al cunoașterii veritabile, ea este 
obiectul prin excelenţă al cunoașterii (Craiylos, 44048), 

Toate acestea duc spre concluzia care transpare din toate 
textele platoniciene consacrate Ideilor: acestea constituie 
o lume deosebită de aceea a lucrurilor. Realul, existența 
absolută, imuabilul, imperisabilul, nemișcatul și nedeve- 
nitul, non-contradictoriul, etern-viabilul, spiritualul, divi- 
nul sînt superioare în timp ce lucrurile individuale, sensibile, 
ca unele ce posedă atribute strict opusc, sînt inferioare. 
Or, cele superioare ființează în lumea lor, nu aparțin celor 
inferioare, ci sînt separate de ele, care la rîndul lor sălăş- 
luiesc şi ele în lumea lor. 

Această condiţie a Ideii de a fi separată (horis, de pildă 
în Parmenide, 129P), trebuie privită cu atenţie spre a nu 

fi vulgarizată. S-ar putea, luînd termenul în sens propriu 
şi mai ales asociindu-l cu alți termeni platonicieni (lucrurile 
sînt „„umbra” ori „copia” Ideilor), să ajungem la o imagine 
cu totul eronată a Ideilor care ar sta undeva dincolo de 
lucruri, deasupra lumii, „reproducîndu-se” de acolo prin 
„„umbre” sau „„copii”. Orice încercare de a da o reprezentare 
sensibilă a poziţiei Ideilor față de lucruri e lipsită de sens. 
Termenii platonicieni de separație, umbră, copie trebuie 
luaţi în sens metaforic. Ideea nu are extensiune, nici durată, 
ea nu este nici în spaţiu, nici în timp. Ea nue nici „în afară”, 
nici „sînăuntrul” lucrurilor. Ea este, în raport cu lucrurile, 
un principiu imaterial, constitutiv, un în-sine, despre care 
Platon crede că e „separat” în sensul că nu e de ordinul 
ființării lucrului și deci de neasociat cu fenomenalitatea 
(sensibilă) a lucrului. E ceva independent de orice lucru, 
de orice materialitate, dar care face ca lucrul să fie ccea 
ce este. Termenul de „,separat” înseamnă: în timp ce lucrul 
este undeva, Ideii nu i se poate atașa nici un atribut cu 
caracter topografic, cum ar fi cel de „„undeva”; înseamnă 
incompatibilitate cu spaţialitatea, temporalitatea sau corpo- 
ralitatea ; sau, a fi în-sine, a se autosatisface, a nu fi subor- 
donat. Rațiunea de a fi a lucrului, atîta cît este, e decisă 
de universal. Existenţa în-sine, „separată”, e cerută de 
caracterul imuabil al universalului. Individualul — fie el 
cugetarea oricăruia dintre noi, fie orice lucru căruia i se 
consacră cupetarea — este vremelnic, muabil. Or, imuabilul 
e superior muabilului și deci nu ar putea să fie subordonat 
individualului care, muabil fiind, e inferior. Dar, pentru 
că în fiecare lucru sc reproduc însușirile speciei putem spune, 
vorbind în mod figurat, că lucrul e umbra, ori copia univer- 
salului. Platon acordă existență de sine stătătoare și 
primordială unui universal, acelui universal pe care-l 
exprimăm prin noţiuni (logice) — Om, Măr, Floare — ea 
şi cînd ar da ființare independentă de mintea noastră con- 
ceptului prin care gîndirea noastră exprimă acel universal; 
sau cu alte cuvinte, dînd existență ontologică — exte- 
rioară oricărei minți omenești — conţinutului unui concept 
logic şi prezumînd că orice lucru primeşte rostul fiinţării 
lui de la acea existenţă ontologică, ce este, în sine. 

Dacă în virtutea altei premise numai ce e imuabil e 
real, atunci numai entitatea ontologică menţionată — uni- 
versalul — posedă realitate, iar ceea ce e doar „umbră” 
sau „copie” nu are propriu-zis realitate, sau nu mai multă 
realitate decît o umbră. Un copac se oglindește în apă. 
Are ori nu „realitate” imaginea de pe suprafața apei? 
Strict vorbind nu are, sau putem spune că realitatea ei se 
află în existenţa copacului, căci copacul rămîne chiar şi 
fără oglindirea lui în apă, nu însă aceasta din urmă, în 
lipsa copacului. Raportul dintre Idee și lucru e analog 
spune Platon, vorbind metaforic, cu raportul dintre copac 
şi imaginea lui de pe luciul apei. Tot în mod metaforic 
ne exprimăm cînd, în lipsa unor alți termeni, vorbim de 
„„lumea” Ideilor, ori de „sfera” Ideală. 

, Afirmînd caracterul „separat” al Ideilor, Platon adaugă 
că lucrurile sînt în raport de participare — mâthexis -- cu 
Ideile, că ele participă la Idei. S-ar părea că ne este dat 
astfel termenul teoretic al unei relaţii care fusese desem- 
nată poetic drept „umbră”, „copie”, „imitaţie”. În reali- 
tate însă termenul de participare al cărui semnificat Platon 
nu-l analizează nicăieri e destinat mai degrabă să mascheze 
un gol teoretic decît să-l umple. Platon a fost conștient 
de dificultatea de a explica în ce constă, în fond, acel raport 
în virtutea căruia își dobîndeşte individualul precara lui 
existență, perceptibilă sau nu, de la o esență universală 
spirituală în-sine, existentă în mod absolut primordial şi 
autonom („,separat””). Dovadă că pe parcursul autodiscu- 
ţiei în această temă, după ezitări, își recunoaşte „impasul”, 
amînă formularea concluziei pe altă dată (Phaidon, 100P£) 
şi nu o mai reia niciodată. 

Aristotel, care cunoştea cel mai bine teoria Ideilor, ca 
unul ce fusese aproape douăzeci de ani elevul lui Platon 
şi care a putut deci s-o critice în cunoștință de cauză, este 
sever cînd se pronunţă asupra noţiunii platoniciene de 
participare. Este, spune ilustrul urmaș, dacă nu o „„meta- 
foră poetică”, atunci „un cuvînt fără nici un sens” (Meta- 
fizica, 1, 9, 9924). 

Trebuie deci să ne mulțumim a spune că Platon are în 
vedere — în opoziţie cu sfera ideilor — sfera individua- 

lelor, a aparenţelor sensibile, a fenomenalității lipsite de 
esență proprie: o lume care are doar atita realitate cît îi 
conferă „participarea” ei la Idei, adică mai degrabă o 
cvasi-nonrealitate. Este, în opoziţie cu cealaltă, o lume 
a alterabilului, a schimbătorului, o lume a nesleitei deveniri, 
nașteri şi distrugeri, a relativului, imperfectului, a omni- 
prezentelor contradicții. Deşi nu există în textele platoni- 
ciene vreun termen în acest sens, putem spune că Platon 
are astfel în vedere lumea pe care noi o numim materială 
şi pe care o contrapune celei spirituale, Ideale. 
Aristotel avea să critice cu o neslăbită insistență teza 
platoniciană a „„separaţiei” dintre Idee și lucrul sensibil, 
sau, cum se va exprima el, între eidos (Formă) şi substanţă 
(oueîa), în mumele unității dintre cele două inseparabile 
componente ale substanţei, anume eidos şi hyle (care, cu 
mari rezerve şi printr-o oarecare inadvertenţă, poate fi 
tradus prin termenul de materie). Luînd termenii de mate- 
rialiem și idealism în sensul lor marxist se poate spune că 
Aristotel, în măsura în care nega existența unor entităţi 
spirituale „,separate” de lucrurile sensibile, a unor univer- 
sale separate de individual, a unei esențialități în sine 
separate de fenomenalitate, administra o critică materia- 
listă idealismului platonician. Gîndirea materialistă modernă 
se asociază în acest punct lui Aristotel. Ea contestă primor- 
dialitatea şi „„reparaţia” esenței, a spiritualului. Dar, inde- 
pendent de aceste deficienţe — fără a le uita, dar fără a 
ne împotmoli în ele — teoria platoniciană a Ideii este 
plină de conţinut autentic prin semnificaţia ci de esenţă, 
de universal. În virtutea teoriei platoniciene a universa- 
lului începem să cunoaștem acel conținut, anunţat, dar 
nu mai mult de către Socrate, conținut prin care indivi- 
dualul aparține unei clase determinate, anume unei specii 
date şi nu alteia; conţinut în virtutea căruia individualul 
îşi conservă unitatea și coerenţa specifică în schimbările 
sale ; își exercită funcţiile prin care poate fi cunoscută şi 
studiată specia, căci el absoarbe toate determinațiile acesteia 
și există doar în funcție de acestea. Iluzia platoniciană a 
„„separaţiei”” nu constituie o piedică de netrecut nici pentru 
a valoriza analiza platoniciană a raportului dintre simpli- 

tatea și constanţa universalului, de o parte, şi, de:altă 
parte, caracterul complex, incpuizabil, dinamic şi muabi 
al fenomenalităţii; avem de învăţat din analiza platoni- 
ciană a raportului dintre universalul obiectual și concept 
(logic), dintre ambele și funcţiile rațiunii umane; de ase- 
menca din studiul platonician al posibilităţii constituirii 
unci științe — ca ştiinţă a universalelor — într-un proces 
în interiorul căruia funcţionează atît rațiunea cît şi sim- 
țurile, acestea din urmă fiind aflate în contact exclusiv tu 
individualul și nu cu universalul. Iată ce învăţăminte rămîn 
valori, oricît de mult avea să se maturizeze teoria univer- 
salului ulterior, îndeosebi în secolele XIX și XX. 

În această primă fază a gîndirii sale, abisul instituit de 
Platon între lumea Ideilor și aceea a naturii sensibile este 
la fel de adînc ca acela ce separă două modalităţi în care 
poate fi închipuită orice fiinţare și în virtutea cărora se 
situaseră pe poziţii opuse cu mai bine de un secol înaihtea 
întemeierii Academiei, doi filosofi, unul din Efes, celălalt 
din Elea. Platon studiase atît heraclitismul cît şi eleatismul. 
În acest moment el dă dreptate lui Parmenide. Ideile și 
sfera lor — așadar singurele entităţi care în concepţia lui 
Platon au deplină și autentică realitate — sînt deocamdată 
considerate de filosoful dialogurilor, cum a reieșit din cele 
spuse, în chip eleat. Ceea ce spusese Heraclit despre lucruri 
— caracterul lor devenit, mobil, schimbător, pieritor, 
contradictoriu — este preluat întru totul de către Platon, 
dar firește în spiritul sistemului său : toate acestea — multi- 
plicitatea, mişcarea, devenirea, transformarea, contradic- 
toriul, relativul — sînt incontestabile în sfera fenomenală. 
El admite deci și heraclitismul, dar în felul său: propriu 
lucrurilor sensibile, arătate ca neavînd propriu-zis realitate, 
heraclitismul este de domeniul simplelor aparenţe, așadar 
şi el de domeniul cvasi-nonrealităţii. 

Dar să nu uităm autodezbaterea. Adoptînd poziţia teore- 
tică menţionată mai sus, Platon e departe de a fi, în vreun 
moment, complet satisfăcut de ea. Contraargumentele nu 
încetează nici o clipă să-i tulbure liniștea. El nu se simte 
mai stăpîn pe poziţia sa teoretică decît comandantul unei 
cetăți asediate. Cetatea sa e Ideea. El simte că zidul pe 

care îl interpusese între lumea integral reală a eleatismului 
Ideal și aceea cvasi-nonreală a heraclitismului lucrurilor, 
este asaltat de nedumeriri și fautoobiecţii. Acestea i-au 
devenit mai clare atunci cînd a meditat mai minuţios la 
formula teoretică a sistemului societăţii instituite după 
principiul Ideilor şi la experienţa siciliană a proiectatei 
ci organizări practice şi i s-au polarizat în jurul cîtorva 
teme teoretice de primă însemnătate: 

a. Raportul universal-individual: Ideile au grad diferit 
de extensiune și comprehensiune ; între ele se instituie o 
scară ierarhică, în virtutea căreia, de la cele cu grad mai 
mare de universalitate se trece la cele cu grad tot mai 
mic pînă e ajunge la individual, sau, urmînd calea inversă, 
se poate ajunge de la individual la universalul cel mai 
extins. Platon își dădea seama că negarea acestui raport 
ar fi răpit teoriei Ideilor orice sens. Fără comunicare între 
ldei şi individual (sau între Idei) dispare posibilitatea 
atribuţiunii. Cum este însă posibilă o atare comunicare 
dacă totodată este afirmată separația radicală, absolută, 
dintre natura celor două sfere? avea să întrebe Aristotel. 
Cum mai putea fi conservată teza autonomiei şi a simpli- 
tăţii cleate, non-contradictorii a Ideii — se mai întreba 
pe sine însuși Platon — dacă se accepta raportul de aso- 
einţie neceaară dintre dec şi lucruri și dacă, în virtutea 
acestui raport, Ideea apare angajată în relația contradic- 
torie, de tip heraclitic, universal-individual? 

b. Raportul dintre unitate și multiplicitate: cum ce oare 
posibil ca principiul Ideii, conceput în chip clcatic ca 
exclusiv unitar să aibă drept consecinţă, reflex și aparenţă 
o lume heraclitică a multiplicităţii, fără însă ca principiul 
multiplicității să descindă din Idee şi fără ca astfel Ideea 
însăşi să includă în sine raportul contradictoriu unu-mul- 
tiplu? 

€. Concordanţa opuselor: o relaţie de tipul celei heracli- 
tice dintre armonie și contradicţie este incompatibilă cu 
cleatismul Ideii. Totuşi, admite Platon, în spirit ba chiar 
în termeni heraclitici, lumea lucrurilor este o lume a inevi- 
tabilei acuplări a celor contrare, ca de pildă a binelui şi 
răului în unul și același individ. Dacă individualul este 

ceea ce este, în virtutea participării sale la sfera Ideală, 
putem ovare accepta că lucrul participant e cu necesitate 
contradictoriu, fără ca aceasta să implice o notă de contra- 
dictoriu afectind Ideea la care participă? Problematică 
devenea, nu puritatea principiului — Platon era îndrep- 
Lățit să nu o nege —, ci doar poziţia lui de izolare în raport 
cu contrariul său. 

d. Teza Intermediarului: între cele două „„sfere”, cea a 
sensibilului şi cea a inteligibilului, ar exista „„intermediare”, 
ca de pildă Iubirea. Aceasta, spre pildă ca iubire omenească 
de nemurire, ar institui un coridor de comunicare între 
pămiîntescul, temporalitatea celor omenești și elevația, 
veșnicia celor supraomenești. Impus de imperativul dia- 
lectic de a evita rupturi teoretice absolute — Platon își 
dă seama că atari rupturi fac să se năruie orice ontologie — 
dar incompatibil cu principiul Ideii, Intermediarul nu -e 
o soluţie, ci un martor al insatisfacţiei filosofului față de 
soluţiile propuse de el pînă acum. 

Nu sînt singurele teze care, în dezacord cu eleatismul 
Ideii, par a „„evada” din lumea umbrelor în care Maestrul 
Academiei ostracizase heraclitismul și care irup în lumea 
realităţilor „„veritabile”. Sînt documente ale lucidității şi 
ale severei sincerităţi cu care procedează gînditorul. 

Dacă Platon și-ar fi încheiat aici cugetarea sa teoretică 
nu ar fi uşor pentru noi să îndepărtăm orice contestaţie 
privitoare la punctul de vedere expus pînă acum: nu cumva, 
în pofida celor avansate mai sus, ceea ce am numit „elea- 
tismul Ideii”, „„heraclitismul din lumea umbrelor” şi „dia- 
lectica evadată” constituie în realitate o structură teore- 
tică- congruentă — nesesizată de interpret — iar nu una 
care datorită unor fisuri interne continuă a fi obiectul 
disputei Magistrului cu sine însuși? Răspunsul la această 
întrebare e dat de cursul ulterior al meditaţiei sale. *: 


2. A doua structură a sistemului 


Că în alternativa pe care am formulat-o se impune cea 
de-a doua prezumție rezultă spectaculos din autocritica 
întreprinsă în dialogul Parmenide și, consecutiv, din faptul 

că în dialogurile ce urmează acestuia Platon ne dă o nouă 
structură teoretică a sistemului Ideilor și anume una care 
tinde să dea „statut legal” acelei dialectici „evadate”; 
cu alte cuvinte el modifică teoria Ideii în spiritul heraclitis- 
mului, sau după cum se exprimă printr-o butadă el însuși, 
comite un „paricid”, ucide așadar spiritul părintelui său 
intelectual din tinerețe, Parmenide (Sofistul, 241), 

După cum s-a putut constata, numitorul comun al cazu- 
rilor de dialectică „evadată” este adevărul contradicţiei : 
cu greu, cu ezitări şi neabandonînd în totul nostalgiile sale 
proeleate, Platon se decide să admită faptul că raportul de 
contradicţie nu mai este semn al non-existenţei. De aici un 
lanţ de transformări structurale. 

Lumea Ideilor, pînă acum parcă înmărmurită, prinde 
să se animeze ca în legenda statuilor lui Daedalos. În ierar- 
hia ei, anumite Idei dobîndesc un rol deosebit, cu caracter 
fundamental în raport cu celelalte. Cinci dintre acestea 
sînt formulate în dialogul Sofistul. Ele sînt: Existenţa 
(6n), Mişcarea (kinesis) „Nemişcarea (st âsis), Acelaşi (taut6n) 
sau mai bine zis Identitatea și Altul (hâteron), adică Alter-ul 
ori, într-o traducere liberă, Diferenţa. În dialogul Philebos 
ne sînt date celelalte patru şi anume: Finitul (peras), 
Infinitul (âpeiron), Amestecul sau Mixtul (meiîxis) şi Cauza 
(aitia). Adoptăm părerea acelor comentatori care socotesc 
că aceste Idei, deşi enumerate în două dialoguri diferite, 
alcătuiesc un Tot unitar, un complex de nouă Idei. După 
părerea noastră destinaţia acestuia este aceea de a exprima 
viziunea platoniciană schimbată asupra conceptului de 
Idee ca și asupra sferei ldeale în ansamblul ci. În virtutea 
conţinutului lor și a relațiilor ce astfel se instituie între 
ele, aceste Idei de bază exprimă instaurarea „„heraclitis- 
mului” (astfel spus — în limbaj contemporan — a dialec- 
ticii) în sfera inteligibilului, a esenţelor, a perfect-realului. 
Dar Platon nu acceptă această instalare fără îndoieli și 
rezerve. 

În virtutea noii viziuni, Ideea fundamentală de Existenţă 
nu poate să-și împlinească funcţia de suprem Principiu a 
tot ce „este”, decît dacă este înţeleasă ca fiind în relație 
cu două alte Principii, contradictorii, cele de Mișcare și 

Repaus. Firește, principiul Mişcării continuă să fie un 
imuabil ca orice concept, dar faptul că i se conferă funcția 
de Idee exprimă intenţia platoniciană de a considera de 
aici înainte mișcarea ca fiind de ordinul esenţialității, deci 
nu doar de ordinul evanescentei aparenţe. Existenţa a tot 
ce „este” presupune o mișcare ce nu mai implică așadar 
pierderea ființării lucrului; dimpotrivă, dat fiind că mişca- 
rea lucrului existent „este”” acum laolaltă cu nemişcarea 
sa — cu acea stabilitate care e o certă garanţie a conser- 
vării ființei sale — rezultă acum că esenţa lucrurilor 
trebuie să se afle în raport atît cu principiul mişcării cît 
şi cu acela al contradictoriului acesteia, anume stabilitatea. 

Dar aceasta pune nemijlocit problema posibilităţii celor 
ce sînt de a fi unitare şi diverse calitativ, cum și problema 
raportului dintre unu și multiplu. Fiecare lucru are prin 
esenţa lui Identitatea lui calitativă, altminteri n-ar fi 
stabil, n-ar fi „același”. Dar aceasta e de neconceput altfel 
decît în raport cu identitățile calitative ale tuturor „celor- 
lalte” lucruri, care nu sînt el. Identitatea implică deci relația 
cu contradictoriul ei, diferenţa, cu „altul”; la rîndul ei 
aceasta este cu necesitate diferență față de altceva, adică 
faţă de o altă identitate (sau, implicit, față de toate iden- 
tităţile „altele”). 

Mai departe : fiecare individ aparţine unei specii. Aceasta 
indică esența lui. Dar fiecare individ e finit, în timp ce 
specia ființează la infinit. lată așadar că esenţa fiecărui 
individ nu poate „fi” altfel decît raportată la principiile 
contradictorii de Finit și Infinit. Aidoma se înfăţişează 
şi chestiunea relaţiilor Unu-Multiplu: ca specie indivizii 
asemănători exprimă Unul. Ca sumă de indivizi asemănă- 
tori (ai speciei-Una) ei exprimă multiplicitatea. Printre 
Ideile de bază, Platon nu a cuprins cuplul contradictoriu 
Unu-Multiplu deoarece, probabil, relaţia esenţială consti- 
tuită de acesta e prezentă atît în cuplul Același-Altul cît 
și în cel de Finit-Infinit, 

Știm în fine că prin variatele sale atribute ființarea unui 
lucru este decisă de un număr corespunzător de esențe. 
A spune despre Socrate că este „,fiinţă”, că este „rațional” 
și totodată „,„bun”, „cetăţean credincios” etc. înseamnă a 

recunoaște că, spre a determina pe individul Socrate, 
urmează să enumerăm esențe — biologică, intelectivă, etică, 
civică etc. — al căror Amestec este dătător de seamă în 
speța dată. 

Am observat așadar pînă acum semnificaţia a opt din 
cele nouă Idei: Existenţa, Mișcarea, Nemișcarea, Același, 
Altul, Finitul, Infinitul, Amestecul. Dar Cauza? Ea pare 
a spori semnificaţia dialectică a tuturor relaţiilor consem- 
nate pînă acum. Este principiul care, ca și cel de Existenţă, 
face posibilă fiinţarea lucrului ca individ şi specie, ca finit 
și Infinit, ca unitar și multiplu. Este Existenţa „în relație”, 
este Principiul subjacent dinamicii tuturor celorlalte Prin- 
cipii. 

Esenţele Ideale sînt, acum ca și mai înainte, concepute 
de Platon tot „,separate” de lumea individualelor, de lumea 
fenomenelor (sensibile) și primordiale în raport cu aceasta, 
așadar în același spirit idealist al teoriei Ideilor, ca şi pînă 
acum. Dar în lumea esenţelor, a Ideilor, prin excelență 
reală, au căpătat statut de esenţă, așadar de integrală 
realitate, raporturi care statornicesc faptul nașterii, deve- 
nirii, transformării, al asocierii contradictoriilor, al vremel- 
niciei lucrurilor din lumea celor sensibile. Dialectificarea 
astfel obținută a sferei Ideilor este tot una cu realificarea 
neștirbită a dialecticului. Sistemul platonician al Ideilor, 
contrazicind parcă „separaţia”, u devenit un tablou de 
comandă pentru un univers în cure dinamismul, procesuali- 
tatea, interrelaţia, plurivalenţa lucrului nu mai sînt stig- 
mate alc precarităţii, ci linii de forţă ale pulsaţiilor vii 
din spaţiul universului, societăţii, omului. 

De aici o altă modificare structurală a ansamblului 
teoriei Ideilor, la fel de tulburătoare: dacă toate atributele 
lumii sensibile, care mai înainte fuseseră apreciate de 
Platon drept negări ale fiinţării, semne ale non-realităţii, 
sînt acum considerate a fi de ordinul esenţialității, a avea 
deci modelul lor Ideal, prin excelenţă dătător de realitate, 
atunci lumea sensibilă ea însăşi încetează de a mai fi con- 
damnată la  cvasi-nonrealitate. Îndeosebi trebuie subli- 
niată aici modificarea atitudinii lui Platon față de contra= 
dicţie. Dacă în trecut nașterea, mișcarea, devenirea, trans- 

formarea calitativă, distrugerea fuseseră văzute ca incom- 
patibile cu Ncealul, aceasta se datora faptului că toate 
presupun contradicții. Așadar decisivă era tocmai atitudi- 
nea lui Platon faţă de contradictoriu. Reevaluarea acesteia 
« cen care a condus spre o nouă apreciere a tuturor celor- 
lalte, pre cotitura privitoare la modul de a considera 
natura, devenită acum deplin Reală. 

În noua structură a sistemului Ideilor conceptul,de par- 
ticipare — destinat, în structura anterioară, să dea soco- 
teală în felul său de raportul posibil între o realitate și 
umbra ei — rămîne acum fără obiect și nu mai apare. 
Drept consecinţă, conceptul de Intermediar, asortabil rela- 
țici dintre două entităţi amîndouă reale, devine acum 
dintr-un intrus teoretic un element integrat în mod organic 
ansamblului. 

Noua structură este însă departe de a da satisfacţie 
magistrului Academiei. Din punctul de vedere al unor 
principii care continuă să i se pară de nezdruncinat, noua 
structură nu soluţionează unele probleme fără a pune 
altele la fel de dificile. Unul din principiile fără de care 
Platon e convins că gîndirea în genere, cea filosofică în 
deosebi, ar „pierde reazămul ei indispensabil”, este acela 
al ființării Ideilor ca entităţi „în sine” („,separate”) şi 
absolute. Or Platon rămîne încărcat de îndoieli în ceea ce 
priveşte semnificaţia pe care o mai păstrează acest „în 
sine” în condiţii în care posedă realitate deplină atît lumea 
„„în-sinelui” — adică sfera Ideilor — cît şi cealaltă, lumea 
„întru altul” (sfera sensibilului). El va continua să afirme 
că între realitatea celor două sfere există totuși deosebiri: 
cea Ideală este, va spune el, mai „frumoasă”, mai „impor- 
tantă” decît cealaltă. În măsura în care prin „importanță” 
avea în vedere funcţiile esenței în raport cu fenomenali- 
tatea, dreptatea era fără îndoială de partea lui. Numai că 
acest fapt nu șterge semnele de întrebare privitoare la 
semnificaţia „separaţiei”, 

Cea mai mare neliniște îi provoacă însă şi acum teza 
contradictoriului. Despre o renunțare la ceea ce numim 
noi principiul logic al non-contradicției Platon știe foarte 
bine că nu poate fi vorba. Cum poate fi atunci conciliat 

sub raport teoretic acest principiu logic cu celălalt, pe 
care — de asemenea în terminologie modernă — îl numim 
principiul dialectic al contradicției? Principiu care, crede 
Platon, nu poate fi nici respins, dar nici rațional legitimat. 
El nu va găsi — nici el, nici nimeni altcineva în toată 
antichitatea — soluția susceptibilă să acorde sub raport 
teoretic cele două principii, în aparență exclusiv 
opuse. 

În această situaţie, Platon va căuta unele soluţii — pro- 
prii sau improprii, aceasta e altă chestiune — destinate 
să instituie la un nivel superior anumite semnificații con- 
ceptuale, Ideale, „pure” de orice infiltrație „„heraclitică”, 
așadar „eleatice”, care totodată ar aparţine şi nu ar apar- 
ţine dialecticii sferei Ideale, ar pătrunde-o dar mai degrabă 
ar domina-o. Prezenţa lor știrbește decepționant valoarea 
dialectică a celei de-a doua structuri. Astfel, printr-un 
fel de scindare — în două cazuri din trei, nu mai mult 
decît sugerată — a unor principii de prim ordin, ca Binele, 
Divinul, Existenţa, fiecare din acestea capătă o dublă 
ipostază, una ungajată în interrelaţiile dialectice ale siste- 
mului, iar cealaltă „dezangajată”, domnind fără a guverna, 
glorificînd „puritatea”, unitatea, Absolutul. 

După cum vedem, autodezbaterea nu încetează: cea 
de-a doua structură nu face decît să aducă, în neostoita 
dispută dintre Platon eleatul și Platon heracliticul, alte 
moduri de a susţine vechile preferinţe. 

Aceasta însă în beneficiul dialecticii, care rămîne consi- 
derabil, în pofida rezervei” eleatice pomenite. 

Dialectica platonismului rămîne inclusă pînă la sfîrşit 
în idealism filosofic. Este instructivă însă urmărirea proce- 
sului confruntării, la mari profunzimi subtextuale, dintre 
mișcarea dialecticii şi mişcarea idealismului Ideilor, de-a 
lungul seriei de structuri prin care trece cugetarea maestru- 
lui dialogurilor. Două constatări mai importante se des- 
prind de aici. r 

Prima, referitoare la izvoarele dialecticii. Studiul marelui 
dialog Statul, cum și al experienței personale trăite de 
autorul acestuia în cursul călătoriilor din aproximativ 

aceeaşi epocă la Siracuza, conduce către concluzia că rolul 
hotărîtor în instaurarea heraclitismului — faza celei de-a 
doua structuri — l-a avut la Platon concentrarea sa 
asupra problemelor sociale; concentrare care, în Statul, 
arc caracterul autodezbaterii teoretice, iar la curtea tira- 
nului siracuzan Dionysos cel Tînăr îmbracă pe acela al 
experienţei politice practice. 

A doua privește efectele progresiunii dialecticii, în cadrul 
sistemului. Repetăm, acesta rămîne un sistem al idealis- 
mului, care în conştiinţa filosofului Ideilor este Adevărul, 
singur posibil, produs deliberativ al unei anumite argumen- 
taţii logice şi deopotrivă produs antedeliberativ al unor 
pasionate opţiuni ideologice cu caracter conservativ, pro- 
aristocratic. Dar dincolo de preferinţe și izbind heraclitic 
în argumentele preferate — eleatice — apar în orientarea 
magistrului Academiei fapte teoretice pe care comentatorul 
modern le apreciază ca breşe de tip materialist în edificiul 
idealist: „realificarea” lumii sensibile (natura), vidarea 
de sens a „separaţiei” dintre sensibil și inteligibil, dintre 
fenomen şi esență; de asemenea faptul că, în contrast cu 
normele impuse de idealismul sistemului, nu meditaţia 
în sine, ci contactul teoretic-practic cu viața (socială) este 
cel ce a comandat modificarea teoriei în sensul dat de cea 
de-a doua structură. 


3. A treia structură a sistemului 


După cum spuneam, sub imperiul dificultăţilor teoretice 
mai vechi sau mai noi, avea să se contureze în Academie 
către sfîrşitul vieții lui Platon o nouă structură a teoriei 
Ideilor, fie în virtutea directivelor orale date de Maestrul 
devenit aproape octogenar, fie prin iniţiativa discipolilor 
care cred că procedează în sensul celor dorite de dascăl. 
Deşi elemente disparate care semnalează o transformare 
structurală sînt discernabile şi în textele dialogurilor tîrzii, 
totuşi în mod covîrşitor relatele celei de a treia structuri 
pot fi aflate doar în spusele lui Aristotel, anume în acele 
pagini, mai ales din Metafizica, unde se referă la teoria 

platoniciană. Combătînd-o, pomenește teze platoniciene 
absente din textul dialogurilor. Sînt, neîndoielnic, tocmai 
pomenitele învățături orale din cercul academic din care 
stagiritul făcuse parte în tot timpul ce a precedat săvir- 
şirea din viață a Profesorului. 


Nu vom insista asupra schemei acestei structuri, carc e 
de altfel incertă“. Mult mai complicată decît cele de pînă 
acum, mărturisind ca şi celelalte faptul că discuția lui 
Platon cu sine însuși, îndoielile sale, nu dispar niciodată, 
ea prezintă o serie de particularităţi, din care relevăm 
pe scurt: instituirea numerelor matematice și figurilor 
geometrice ca factor susceptibil să facă oficiul de Inter- 
mediar între sfera inteligibilului („„separat”) şi sfera sensi- 
bilului; faptul — impus de cel menţionat anterior — al 
„dublării” lumii inteligibilului, în așa fel încît să cuprindă 
— dincolo de complexul Ideilor ca esențe prin care se înte- 
meiază varietatea calitativă a lumii — un nou ansamblu 
Ideal, acela al Numerelor Ideale (1—10) şi al Figurilor 
Geometrice Ideale (punctul, linia, suprafaţa și volumul), cu 
rostul de a furniza o fundamentare de ordin esenţial arit- 
metico-geometric  determinaţiilor cantitative în virtutea 
cărora se constituie universul; introducerea principiului 
unei supraesențe, ca factor unificator impus, în spiritul 
autodezbaterii heraclito-eleate, de situația dezunifiantă 
creată prin dihotomia apărută la nivelul esenţelor ; în fine, 
urmărind acum conţinutul acestor principii supraesențiale 
— două la număr, denumite Unul şi Diada —, un nou 
moment dialectic, interesant, plin de noutăți. Îndeosebi 
se cere menționat, în cazul în care interpretarea concreti- 
zată în schema noastră este cea bună, faptul că menţionatul 
cuplu Unu-Diadă, deși are o rezonanţă arhaică și reziduuri 
magice greu contestabile, ar exprima, în fond, principiul 
îngemănării necesare dintre unitate şi tensiunea contra- 
riilor, Diada nefiind altceva decît principiul dedublării 
unitarului. 


* Schema, așa cum ne-a apărut urmărind textele aristotelice, cun 
şi cercetarea întreprinsă în această temă de L6on Robin, a fost schițată 
de noi în lucrarea Platon heracliticul..., p. 143. 

VII. MATEMATICUL 


1]. Cea de a treia structură pune în evidenţă în mod mai 
puternic reliefat una din liniile de forță ale platonismului, 
așa cum se afirmă el, mai mult sau mai puţin, încă de la 
început. 

Platon a fost matematician prin studiile ca şi prin fondul 
intim al cugetării sale. Neîndoielnic, filiaţia pitagorică a 
cunoștințelor sale nu trebuie neglijată, dar în timp ce 
tendința pitagorică nu depășea speculaţia asupra rolului 
de arh& al numărului, la Platon este vorba de altceva decît 
la Pitagora şi urmașii acestuia. La Platon avem o ontologie 
a cărei construcţie tinde — dacă și reușește este o altă 
chestiune — să satisfacă imperativele matematicilor și, 
satisfăcîndu-le, să ajungă astfel, în intenția autorului ei, 
la o rigoare ce s-ar apropia de aceea a calculului matematic. 
Platon se inspiră din cunoștințele matematice destul de 
sumare deja existente, dar importanța acestui aspect 
rămîne în umbră în raport cu conținutul matematic nova- 
tor al cugetării sale, cu valorile matematice care se făuresc 
în actul de construcţie al operii sale, cu spiritul matematic 
pe care aceasta avea să-l recomande viitorilor constructori 
de sisteme filosofice. 

Sistemul platonician, indiferent de criticile, unele ruină- 
toare, pe care avea să le înfrunte, rămîne prima mare ten- 
tativă din istoria filosofiei de a da o ontologie construită 
„more  mathematico”. Fireşte, matematicul platonician 
poartă amprenta timpului. Secolele anterioare dăduseră 
cifrelor încărcături magice; relaţiile aritmetice sau geo- 
metrice relevau surprize care părcau să șoptească despre 
mistere ascunse în substanţa lor. Pitagorismul din ascen- 
dența matematismului platonician speculase nu puţin ima- 
ginarele implicaţii-forțe de ordin ocult ale numerelor, iar 
Platon — el însuși un fascinat al imaginativului — s-a 
arătat cu atît mai receptiv faţă de dublura mito-magică 
a numerelor. Dar, neîndoielnic, magia platoniciană a 
numărului are semnificaţii accidentale; ea afectează la 
fel de puţin fondul rațional al matematismului său pe cît 

de puţin afectează episoadele mitice din dialoguri fondul 
filosofic al acestora. 

Vorbind de matematicul teoriei Ideilor, luăm în conside- 
rare în prealabil raportul dintre viziunea matematică și 
teoria Ideilor, privită în fundamentul ei permanent, comun 
tuturor structurilor teoriei Ideilor. Dar, în continuare, se 
impune o privire specială asupra rolului dobîndit de mate- 
matism după cotitura dintre prima și a doua structură. 

În notaţiile ce urmează am reținut și unele din consta- 
tările enunțate în tema abordată de către G. Milhaud, 
G. Rodier, P. H. Michel, C. H. Mugler şi mai ales Abel 
Rey. 

2. Îndelungata meditaţie platoniciană, independent de 
schimbările structurale pe care le impune sistemului Ideilor, 
indiferent de greutatea variabilă pe care una sau alta dintre 
structuri o conferă matematicului, este guvernată de con- 
vingcrea în virtutea căreia rigoarea logică supremă este 
rigoare matematică; că așadar demonstrația, pe de o parte, 
congrucnţa internă a sistemului rezultat, pe de altă parte, 
vor fi cu atît mai satisfăcătoare cu cît se vor conforma în 
mai mare măsură exigențelor matematicii. 

Parmenide, care, chiar atunci cînd Platon se va dezice 
de el, va continua să-i impună prezenţa prin „rezervele 
eleatice” despre cure am vorbit, considerase că cel ce 
caută principiul prim trebuie să-l formuleze astfel încît 
să prezinte determinaţiile de simplitate, unitate, imuabili- 
tate, armonic. Dar plecînd de la această premisă, Platon 
a socolLil dintotdeauna, diferit de Parmenide, că un atare 
principiu nu poate fi decit plural. Orientarea sa de partea 
pitagorismului devenea în acest moment firească, deoarece 
numerele posedă în același timp determinaţiile parmeni- 
diene — simplitate, unitate, etc. — și pluralitate. Minus 
caracterul lor imaterial, Ideile foloseau aici şi modelul 
atomic, dat de Democrit. Se ştie că atomul posedă deter- 
minaţiile Existentului parmenidian, pluralismul pitagoric 
și, în plus, capacitatea de a da socoteală de diferențele 
calitative dintre lucruri, însuşire care se lasă mai greu des- 
prinsă din numărul pitagoric, ce exprimă cu largă precă- 
dere cantitatea. Într-un anumit sens Ideile „compun” în 

mod analog cu atomii calitatea lucrului — vom reveni 
la toate acestea — dar avînd, ca și numărul pitagoric, 
caracter inteligibil (nu ca atomul care, în principiu cel 
puţin, e sensibil) şi însușirea de a institui în mod strict 
ordinea şi proporționalitatea. 

Lumeu este rațională, Platon nu se îndoicște de aceasta 
nici în acele momente finale cînd începe să se îndoiască 
de capacitatea integrală a omului de a pătrunde raţionali- 
tatea Realului. Cum însă expresia cea mai pregnantă a 
raționalităţii este cea matematică, se impune drept conse- 
cinţă teza în virtutea căreia doar matematicile, în speță 
aritmetica și geometria, prezidează arhitectonica Realului. 
Acesta din urmă este un sistem riguros de relații, concepute 
în chipul strict al relaţiilor matematice. „Să-i mulțumim 
lui Platon — spune Abel Rey — pentru că a văzut și 
nu a subapreciat importanța relaţiei și nici faptul că cea 
mai precisă formă a acesteia este relația matematică”. 

Ne reamintim că scopul suprem al întregii construcţii 
platoniciene este cultivarea unor valori. Prin acestea se 
instituie Virtutea. Or, din momentul în care aceste vaivri 
prezidează lumea Ideilor, care la rîndul lor instituie un 
Real construit ca sistem de relații matematice, rezultă că 
matematicile îndeplinesc, în sistemul de gîndire platonician 
şi misiunea de a lumina — Omului abstract, dacă nu 
celui concret — calea ce conduce către Virtute. Cel care, 
ignorînd matematicile, nu ia „drept bază, numărul”, se 
spune într-un text (redactat de Platon, sau de altcineva 
în spirit platonician) „nu atinge înţelepciunea, ea care 
este partea cea mai de seamă a integralei Virtuţi” (Epino- 
mis, 9719). 

Spuneam mai înainte că Platon nu se îndoiește de raţiona- 
litatea lumii, chiar atunci cînd îi apar motive de nemultu- 
mire în privinţa dimensiunilor puterii raţionale a omului. 
După părerea noastră, au putut excelent funcționa în spri- 
jinul acestui punct de vedere platonician anumite cazuri 
luate din matematici. Unul din ele este acela al incomen- 
surabilităţii laturii şi diagonalei unui pătrat (nu există 
nici un număr calculabil, deci rațional, susceptibil să ex- 
prime raportul dintre cele două lungimi). Platon e mereu 

preocupat de acest irațional; el declară că pentru orice 
om e o adevărată „ruşinc” să ignoreze problema (Legi, 
VII, 8208C). Or, — ne servim aici de o observaţie a lui 
Milhaud — dîndu-și seama de faptul că în cazul în care 
construim pătratul diagonalei, acesta ne dă raportul căutat, 
ca raport (de egalitate) între acest din urmă pătrat și 
suma pătratelor geometrice ale celor două laturi, Platon 
va fi putut să conchidă de aici că iraționalul a fost învins, 
„raționalizat” de geometrie. Sau, cazul numerelor aritme- 
tice care nu constituie pătrate, ca de pildă numărul 2: 
n-au o rădăcină pătrată raţională. E un nou caz de iraționa- 
litate. Or, în geometrie putem construi un pătrat a cărui 
latură să fie diagonala altui pătrat cu latura 1. Pătratul 
construit va fi egal cu 2; din nou geometricul a eliminat 
iraționalitatea. 

Fie doar din asemenea exemple Platon putea să tragă 
concluzia că iraționalitatea nu aparţine Realului; ci, acci- 
dental, minţii noastre, fapt calificabil ca „rușinos”. De 
aici se desprindea însă o nouă concluzie. Deși în Epinomis, 
990CD, studiul numerelor e proclamat drept cel mai impor- 
tant, totuși se arată în continuare că numerele sînt reduc- 
tibile la figuri geometrice, ceea ce ar indica rolul prim al 
geometriei în raport cu aritmetica. De altfel nu e geometria 
aceca care — spre a relua exemplul de mai sus — nc-a 
arătat că unde iniţial 1 și 2 se arătau neasemănătoare (pri- 
mul putînd fi pătrat, iar al doilea, nu), ulterior construcţia 
gcometrică le-a lăcut, din punctul de vedere menţionat, 
asemănătoare? Un adevărat miracol! va exclama autorul 
lui Epinomis (9900). 

Miracol, care e săvirșit de geometrie. Dacă platonismul 
însemna în ochii creatorului său pătrunderea raţională a 
lumii cu ajutorul teoriei Ideii în vederea dobîndirii Virtu- 
ților supreme ; dacă la rîndul ei o atare pătrundere rațională 
presupune — odată ajunși la acea limită cînd singură 
ştiinţa numerelor nu mai este îndestulătoare — trecerea în 
domeniul geometriei, domeniu în care rațiunea triumfă 
deplin, atunci înțelegem maxima care, potrivit legendei, 
ar fi întîmpinat pe învățăcel în poarta Academiei: „să 
nu intre cel ce nu ştie geometrie”. 

3. Cea de ua doua structură a teoriei Ideilor și în mod 
mult mai apănuat cea de a treia conduc pe Platon să acorde 
aritmo-goometrici sale funcţii noi, mai extinse. Pentru noi 
se deprinde plină de semnificaţii majore chestiunea rapor- 
tului ce apare acum între matematic și dialectica „„auten- 
vificată”, „real”-instaurată. 

Dară fiind „realificarea” sensibilului, matematicul este 
acum chemat să dea socoteală atît de raporturile sferei 
leilor, cît şi de constituirea sferei lucrurilor ; în plus numă- 
rul matematic dobîndește şi funcţia de Intermediar între 
cele două sfere. Toate „nivelele” edificiului teoretic plato- 
nician sînt așadar transpozabile acum în unul şi acelaşi 
sistem de abstracții — numere, figuri, relaţii matema- 
tice — integrabile în aceleași reguli de calcul. 

Observăm așadar viziunca matematică unificatoare împli- 
nind funcţia dialectică de a contracara izolarea non-dialec- 
tică (,„separaţia”), pe care Platon continuă s-o păstreze 
între cele două „„lumi” ale sale. 

În structura cea de a treia, într-o fază cînd platonis- 
mul este vizibil şubrezit, Ideile matematice — Numerele 
Ideale și Figurile Ideale — par a fi chemate să dea princi- 
piului Ideii o infuzie dorită a fi înviorătoare. Faţă de dificul- 
tatea tot mai mare de a menţine „separaţia” dintre inteli- 
gibil şi sensibil, Ideile matematice instituite acum par să 
justifice autonomia celui dintii: în adevăr ele sînt singurele 
Idei care nu apar ca esențe ale unor sensibile. Putem pre- 
tinde că, deși sînt, nu dau fiinţare nici unui sensibil, ştiut 
fiind că în lumea sensibilă nu există numere și nici figuri 
geometrice ca atare (tangentă care să atingă cercul într-un 
singur punct e concret imposibilă). Realificarea naturii, 
considerarea realistă a relaţiilor sociale — prilej pentru 
Platon de a insista acum asupra Fizicii şi Astronomiei 
avînd obiect real, de o parte, asupra complexității vieții 
sociale, de altă parte — duc la nouă valorizare a matema- 
ticilor și în mod corespunzător la un nou fel de a vedea 
cultura matematică. 

Omul este o ființă divină tocmai datorită faptului că 
posedă știința numerelor și astronomia, se spune în Legi, 
VII, 818C; or, tocmai aceasta înseamnă a fi filosof (Timaios, 

474C), Nici o organizare a cetăţii nu stă în picioare dacă 
nu respectă principiile comensurabilității și proporţiilor 
matematice (Vd. Legi, V, 746E£); nu există nici meşteşuguri, 
nici conducere publică (politica) ori privată (economia), 
dacă cei în cauză nu sînt versaţi în „studiul numerelor” 
(Legi, V, 7418). 

n spirit neîndoielnic platonician, autorul lui Epinomis 
scrie că cel ce tinde către suprema înțelepciune se va rezema 
pe studiul matematicilor (976P£ ). În adevăr, Înțelept e 
acela căruia i se dezvăluie unitatea universului, iar această 
unitate e descoperită prin matematici, căci ele sînt cele 
ce arată acordul existînd „în orice figură geometrică, în 
orice combinație, ordonată, de numere, în orice compoziţie 
muzicală ca și în armonia mișcărilor siderale” (991£ —9924), 
Prin urmare, însemnătatea gnoseologică atribuită de Platon 
studiului matematicilor capătă în mintea lui o nouă justi- 
ficare/întemeiere, odată cu deplina realificare a naturii și a 
vieţii sociale: acestea fiind obiect real, constituit conform 
ordinei matematice, urmează a fi socotite drept fundament 
obiectual al raporturilor formulate de ştiinţa matematică. 


Consideraţiile matematice ale lui Platon referitoare la 
lumea sensibilă îşi au sediul principal în dialogurile de 
bătrîneţe, următoare laptului că abia acum natura mate- 
rială este privită ca avînd autentică realitate. După cum am 
mai spus, Platon priveşte acum individualitatea fiecărui 
lucru drept rezultat al unui „„amestec” între anumite 
infinitudini calitative și finitudini individualizante. Acest 
aşa-numit amestec e reglat de Măsură, deci de cuantumul 
pe care individualul în cauză îl presupune. Or măsura, 
cuantumul sînt determinări matematice. Un lucru este 
ceea ce este printr-o dublă cvantificare (matematică): 
a. cl, prin identitatea lui, este un agregat al unui număr 
determinat de calități Ideale (Socrate este Raţiune + 
Virtute + Bunătate + Spirit civic + simţ estetic, etc.); 
b. din fiecare calitate el posedă o cantitate determinată, 
care poate fi exprimată numeric. Cu tot caracterul prăfuit 
al unor atare formulări, ele indică faptul că pentru Platon 

principiul pitagoric „fiecare lucru este număr” nu mai are 
semnificaţia primitiv-substanțialistă dată de școala filoso- 
fului din Samos, ci exprimă principiul profund rațional de 
cantitate a calităţii. Ori aceasta nu este altceva decît desco- 
perirea faptului că o calitate nu poate să devină obiect 
al unei științe „exacte” decît dacă e considerată sub raportul 
legilor cantitative care guvernează sfera ei. 

Ample relatări din Timaios ne conduc către un gen de 
geometrizare a „elementelor” materiei, mai interesantă 
prin ceea ce implică decît prin ceea ce spune. Dat fiind că 
există doar cinci feluri de poliedre regulate — meditează 
Platon — trebuie ca ele să fie figurile volumetrice ale 
celor patru substanțe materiale (pentru pămînt cubul, 
pentru apă icosaedrul, pentru aer octaedrul și pentru foc 
tetraedrul), la care s-ar adăuga, după cum cred unii inter- 
preți, universul, a cărui ordine ar corespunde în ansamblul 
ei dodecaedrului. O surpriză o constituie însă ideea mende- 
leieviană de a afirma, pe cale dacă nu deductivă, măcar 
exclusiv raţională, necesitatea existenţei unui anumit tablou, 
fix, al clementelor lumii, motivat fizico-matematic, indife- 
rent de ceea ce înscrie Platon în acel tablou. În al doilea 
rînd, ideea atît de modernă a unei structuri geometrice 
determinate a „atomilor” elementelor. Apropierea de atomii 
lui Democrit se impune. O facem noi, căci Platon, se stie, 
ar fi detestat să-l citeze. Comparaţia pledează, într-o pri- 
vinţă, în favoarea supoziției lui Platon: în măsura în care 
poliedrele lui pot fi puse în raport cu atomii lui Democrit 
(o facem cu multă rezervă), atunci în locul contururitor 
naive, „zgrunțuroase şi încîrligate”, cu care-și împodobește 
Democrit „plinurile” sale, avem la Platon regularitiăţi 
geometrice care anticipează geometrica modernă a mole- 
culelor. În fine, o altă consecință: Universul platoniciun 
este închipuit ca un sistem de sfere concentrice, sistem 
avînd în centru pămîntul, învăluit succesiv de sferele apei, 
aerului și focului. Pe temeiul celor relatate mai sus, întregul 
univers dobîndește, în viziunea platoniciană o structură 
poliedrică. 

Făcînd un pas mai departe, Platon reţine faptul că supra- 
feţele poliedrelor sînt fie triunghiulare, fie susceptibile 

a fi reduse la triunghiuri echilaterale ori isoscele; ajunge 
astfel să aprecieze triunghiul drept un gen de figură „ato- 
mară” a Universului. lată aspectul cel mai semnificativ 
al priorității geometricului în matematismul său. 

Această ştiinţă şi-a depășit deci considerabil vechea 
semnificaţie, ca geo-metrie; Platon e revoltat împotriva 
acestui termen care prin etimologia lui e legat de pămînt, 
deși ştiinţa pe care o desemnează acum e cosmică. Obiectul 
ei cuprinde acum „sfera universului”, componentele triun- 
ghiulare ale edificiului său, grosimea sferelor concentrice 
subordonate şi, ca obiect principal al astronomiei, cunoaș- 
terea „acelor mișcări regulate și uniforme ce trebuie pre- 
supuse pentru a explica deplasările planetelor” (după spusele 
lui Sosigene, ap. Michel și Mugler). 

Așadar Platon poate considera acum Universul ca pe un 
obiect geometric, uniform decompozabil şi integral calcula- 
bil. Aceasta nu poate să nu lase în umbră, cel puţin pentru 
istoriograful ştiinţelor, fantasmele mito-magice pe care, cu 
destulă dărnicie, le presară filosoful Academiei în același 
Univers. 

Abel Rey arată că, poate cu excepţia unor pitagorici 
despre care îusă nu știm nimic, Platon a fost „singurul 
savant al antichităţii care a văzut în ordinea matematică, 
raţiunea ordinii, a «logităţii» fizice”. 

De la sfera fizicală trecem la accea a Ideilor. Aceasta 
din urmă, în raport cu un Univers devenit pe deplin real, 
este chemată să exprime esenţa relaţiilor, atît calitative 
cît și cantitative, proprii lucrurilor ce-l populează. Ideile 
sînt calități, dar sfera lor, extensiunea lor este o chestiune 
de cantitate. Extensiunea lor, vizînd lucruri reale este invers 
proporţională cu conţinutul comprehensiv. Platon este 
acum intens preocupat de „corecta diviziune a genurilor 
în specii, de cuprinderea adecvată a indivizilor în specii 
şi genuri”. Aceasta presupune însă statornicirea cît mai 
liberă de erori a relaţiei „extensiune-comprehensiune, a 
proporționalității menţionate mai sus. Aspect de seamă 
prin care calculul matematic ghidează pașii noştri în lumea 
Ideilor; în Epinomis (9710), se spune, credem că tocmai 
în acest sens, că cel ce nu posedă știința numerelor „nu va 

putea să-şi asigure asimilarea rațională a ceea ce a dobîndit 
pe cale perceptivă”. 

Dar tema calitate-cantitate, cerința statornicirii quantu- 
mului calităţii — știind că Ideile dau socoteală de calită- 
țtile lucrurilor — conduc pe Platon către conturarea nive- 
lului de esențe cantitative, Numere și Figuri Ideale, destinate 
să contureze cvasiautonomia cu care matematicul operează 
în lumea Ideală și guvernează funcțiile pur calitative ale 
acestora. De aceea — cum rezultă vag din dialoguri, dar 
destul de explicit din relatările aristotelice asupra expune- 
rilor orale din Academie — Principiile matematice (Numere 
și Figuri Ideale) constituie un nivel aparte în structura 
târzie, a treia, a teoriei Ideilor, suprapus nivelului acestora*. 
Numerele și Figurile Ideale au misiunea de a statornici 
pe planul esențelor gradul de multiplicitate al lucrurilor 
reale, guvernate de calităţile Ideale și, respectiv, geometria 
lor intrinsecă. Sînt deci principii aritmo-geometrice ale 
calităţilor. 

Remarcabil — şi totodată argument al tezei unui nivel 
matematic altul decît cel al Ideilor, în noua structură — e 
faptul că faţă de seria numeroasă, poate infinită, a calități- 
lor-Idei, numărul principiilor matematice este strict deter- 
minat (zece Numere şi patru Figuri Ideale). Platon vede 
așadar principiile matematice ca entități mai simple, sus- 
ceptibile, ca abstracții mai înalte decît Ideile, să subîntindă, 
ele cîteva, marea diversitate a celorlalte ; în stare să exprime 
funcţiile cantitative ale oricăror Idei, independent de 
particularitatea acestora din urmă. 

După ce am parcurs funcţiile matematismului platonician 
la nivelul sensibilului și la acela al inteligibilului, se vede 
uşor şi funcţia lui de Intermediar între cele două sfere. 
Aceasta urmează a fi considerată în dublu sens, ontologic- 
gnoseologic. 

După cum consemnam mai sus, „lucrurile sînt numere” 
în sensul că prin numere se exprimă relațiile obiectuale 
dintre particularitățile lor calitative. Dar aceasta revine 


* Nu toţi interpreţii moderni acceptă această distincție structurală 
între dei și Principiile matematice. 

la a spune că prin numere noi exprimăm într-un fel esenţa : 
e ceea ce facem atunci cînd spunem despre individul S că 
include un număr de X calităţi, iar din fiecare calitate, 
puţin sau mult, să zicem (evident, forțînd puţin situațiile) 
un quantum Y. Indivizii asemănători, aparținind deci 
aceleiaşi specii, sînt în număr de N. În toate cazurile nu- 
merele sînt evident legate de sensibil, exprimă multiplici- 
tatea proprie fiecărui individ, ca şi multiplicitatea membri- 
lor speciei date. Prin toate acestea seria infinită a numere- 
lor matematice este de ordinul celor sensibile. Cu argumente 
similare se poate arăta că acelaşi caracter îl are și seria 
figurilor geometrice. Să considerăm acum un număr oare- 
care, spre exemplu cel de 12. El este ceva imaterial, exclu- 
siv inteligibil, este unic și imuabil. Toate aceste atribute 
sînt însă atribute ale Ideilor, prin ele numărul nostru sau 
oricare altul se arată a fi și de ordinul entităților Ideale. 
Savu, o figură geometrică, să spunem cea de pătrat. Ea 
este principiu al cvadraturii, varietate a Principiului Supra- 
feții care, cum știm, este Figură Ideală, aflătoare în acea 
sferă a inteligibilelor care este suprapusă Ideilor. 

Numerele matematice și figurile geometrice au ceva din 
sensibil fără a avea perceptibilitate, sînt un inteligibil 
îngemănat cu scnsibilul. Tocmai prin înrudirea lor atît 
cu sensibilul cît şi cu inteligibilul ocupă ele locul de Inter- 
mediar între cele două sfere. Accasta sub raport ontolo- 
gic. 

Raportul pnoseologic e şi mai sugestiv. lolul de Înter- 
mediar se reliefează cîud spunem: prin intermediul numc- 
relor curente și al figurilor geometrice familiare, noi putem 
cunoaşte măsura şi chipul în care Principiile aritmo-geome- 
trice reglează amestecul de calități (Idei) din ficcare lucru 
concret. A cunoaște această reglementare înseamnă a abor- 
da științific domeniul lucrurilor. Vedem deci rolul mate- 
maticii de a media abordarea științifică (raţională) a lucru- 
rilor (sensibile). 

Toate acestea sună atit de adevărat pentru că modul 
nostru de exprimare nu a fost obligat să atingă tezele pla- 
toniciene de „„separaţie” sau de „primordialitate” a Ideii, 
adică idealismul sistemului. 

Altfel stau lucrurile cînd idealismul nu mai poate fi oco- 
lit, cînd, în speţă, e vorba de matematismul Intermedia- 
rului— Suflet, fie ca „suflet individual”, fie ca „,Sufletal 
lumii”. Aici fraza matematizantă sună a gol. Urmînd gîn- 
dul lui Platon, trebuia să afirmăm că dacă vrem să cunoaș- 
tem cu „sufletul” nostru sensibilul, atunci trebuie ca rapor- 
turile matematice și amestecul de calități diriguit de aces- 
tea să fie prezente în Sufletul lumii ce guvernează sufle- 
tele noastre; mai trebuie să spunem că în acest fel Sufletul 
lumii este amestec de Idei ca și lucrurile (în timp ce Ideea 
e simplă), că însă nu are materialitate întocmai ca și Ideile 
şi că astfel ocupă un loc „intermediar” între cele două 
sfere. Putem face asemenea afirmaţii, dar cît de puţin re- 
zistă ele argumentelor științifice avea să se vadă curînd, 
cînd, împreună cu alte corolare ale „„separaţiei”, aveau 
să devină ţinta săgeţilor critice lansate de către Aristotel, 
care le ascultase în tăcere atîta timp cît se aflase ca student 
în incinta Academiei. ! 

4, Teza identității dintre Adevăr, Non-contradictoriu, 
Bine, Frumos, Just este cultivată de întreaga cugetare 
antică. Dar, în raport cu un sistem filosofic sau altul, ea 
dobindeşte profiluri și motivații variate şi intră în corelaţii 
structurale variate. 


În platonism, unde teza identităţii valorilor supreme 
pare să dea vigoare întregii construcţii teoretice şi să func- 
ţioneze ca podoabă cc o încununează, ea primește și o in- 
fuzie, mai mult, o legitimare matematică; ba chiar, ea 
Pătrunde matematicul! 

Să urmărim aceste gînduri. Universul e Frumos datorită 
proporţiilor sale aritmetice, simetriei figurilor geometrice 
care-i structurează substanţa şi, mai presus de toate, fru- 
museții matematice a empireului Ideal de unde-și soarbe 
esența știm însă că după Platon, proporţionalitatea ma- 
tematică a Universului nu numai că e non-contradictorie, 
dar, la un înalt plan, geometric, reduce contradicţiile ivite 
în planuri inferioare. Proporția geometrică, fiind suprema 
relaţie ce apropie corpurile unele de altele, funcționează 

ca simpatie, ca un gen de atracţie erotică atotunificatoare 
— ne amintim de philia lui Empedocle — și dobîndește 
așadar o coloratură etică: datorită simetriilor geometrice, 
spune Platon în Timaios, lumea e pătrunsă de forţa iubirii, 
care o face să fie una singură, aidoma unei fiinţe vii. Dar 
Dreptatea? Este rezultatul asocierii dintre cumpătare, 
curaj şi înţelepciune, dar nu ca agregare, ci ca expresie a 
armonizării lor matematice, în genul în care armonia, ur- 
mînd reguli aritmetice, e dată de instrumentul muzical 
(Statul, IV, 443PE). Matematicul prezidează deci și insti- 
tuirea Dreptăţii. Atingerea Binelui, cea mai înaltă aspirație 
a oricărui filosof, e obținută de el dacă, urmînd calea cunoaș- 
terii adevărate, face apel la facultățile sale raționale şi 
totodată la Frumos şi Drept, înfrăţite, toate, de suflul or- 
dinei matematice. 


Prinde astfel și mai multă consistenţă teza valorii etico- 
estetice a matematicului. Sensibilitatea noastră artistică, 
imperativele etice care se afirmă prin noi au un rol deloc 
neglijabil în capacitatea de a da socoteală despre Real, 
pentru că se înfrățesc cu acesta prin Matematic. Acesta 
este Binele, este Frumosul, iar acestea sînt esenţiale atit 
pentru subiect cît și pentru obiect, „Numărul [platonici- 
an) — spune Albert Rivaud — pune stăpînire pe lucruri 
şi introduce astfel pretutindeni ordinea, măsura și frumu- 
sețea”, 


Cugetătorul modern separă între ele valorile de Bine, 
Frumos, de o parte și Adevăr matematic, de altă parte. 
Cugetarea platoniciană tinde dimpotrivă să le apropie. 
Actul nu are semnificaţia punerii în flancul raţiunii mate- 
matice a ceva net distinct de ea şi, în mod corespunzător, 
irațional, căci în străfunduri valorile etico-estetice sînt 
pîndite în spirit matematic şi vice-versa. Cînd le anali- 
zează separat o face din motive didactice, așa cum şi noi 
putem vorbi separat de culoare și de tonalitate, fără să 
presupunem însă că ar exista în fapt una fără alta sau una. 
alfel decît prin cealaltă. 

]. Ca şi ontologia sa, gnoseologia lui Platon relevă o 
componenţă în care recunoaștem prezențe mitice, alături 
de cele comandate de raționalismul său (idealist). Rezul- 
tatul ce însă omogen. Compoziţia gnoseologică e vulnera- 
ilă nu în ca însăși ci în premisele de la care pleacă. 

Una din acestea este teoria Sufletului. Inspirată din 
vechi reverii mitologice, ea prezumă fiinţarea sufletului 
ca fără naştere şi moarte. Separind după model orfic 
psihicul de trup, Platon proclamă sufletul drept entitate 
de sine-stătătoare. Prin esenţa lui este de ordinul Ideilor. 
Pcregrinînd în sfera acestora şi contemplindu-le, sufletele 
primesc un gen de iradiere. Aceasta emană din Idei, pă- 
trunde sufletele şi le face astfel să absoarbă substanţele 
spirituale de care Ideile înseși sînt încărcate; aşa cum 
obiectul pus în apropierea vetrei absoarbe căldura ce emauă 
din vălvătaie. Ceea ce primesc sufletele de la fiecare Idee 
este semnificația de esenţă, de universal, proprie Ideii 
în cauză. Ele reapar odată cu nașterea în trupuri omeneşti. 
Această întrupare e o degradare, o întemniţare a Idealului 
în materialitatea înjositoare a trupului. Este împlinirea 
unui destin tragic, provocat de încălcări ale Binelui de care 
sufletul s-a făcut vinovat în trecuta sa existenţă. 

Toată această feerie e inventată de Platon în primul rînd 
spre a da un fundament convingerii sale asupra existenţei 
în om a ideilor înnăscute, fundament cerut de teoria Ideilor 
şi mulat după ea. 

ncepe acum pentru suflet o viață trupească. În cursul 
acesteia, sufletul poate să se purifice, măcar în parte, de 
întinare așa încît, după una sau mai multe încarnări, să 
atingă într-un final liberarea definitivă de trupesc; ori, 
de nu, judecata de după moarte îl va condamna la ispășiri, 
reîncarnările vor urma unele după altele și, dacă gravitatea 
relelor comise o cere, în trupuri din ce în ce mai chinuitoare. 
Sensul adoptării de către Platon a teoriei pitagorice a metem- 
psihozei, la rîndul ei de origine orientală, este indubitabil 
acela de a sprijini o intenţie moralizatoare. Frica de pedeap- 

să post-mortem, de mizeria reîncarnării, ar împinge pe om 
să evite Răul şi să practice Binele. Scopul etic nu scuză 
primitivismul mijloacelor teoretice puse de Platon în sluj- 
ba lui — cum s-a văzut, neoriginale — primitivism care 
i-a făcut pe unii comentatori să se întrebe dacă textele pla- 
toniciene în tema transmigrației sufletelor trebuie să fie 
luate „în serios” la sens propriu și nu ar fi cumva simplă 
poezie simbolistă. 

2. Trecut fiind acest „hop” mitic, putem aborda tema 
gnoseologică, în care filosoful nostru reapare ca filosof. 

Platon distinge între cunoașterea autentică, ştiinţifică 
(episteme) și simpla părere (dâxa). 

Cunoașterea autentică merită acest atribut ca una care 
are drept obiect realitatea autentică adică, în prima struc- 
tură a teoriei platoniciene, Ideile. Caracterul pur inteligi- 
bil al acestora impune drept singur instrument al cunoaş- 
terii raţiunea şi excluderea rolului simțurilor. Cunoaşterea 
raţională, dacă pornește dintr-un suflet mai mult ori mai 
puţin „pur”, dacă e bine învățată și dacă se conduce după 
o metodă adecvată, „dialectică” (într-un sens specific pla- 
tonician), nu se poate înșela. 

Există însă și opinia, rezultat al activității simţurilor. 
Obiectul ci e fenomenalitatea, însuşirile sensibile ale lucruri- 
lor, însuşiri cel mai adesea iluzorii. Părerea astfel obținută 
e în genere dubioasă (aici, termenul românesc de părere, 
în dublul sena de „opinic” şi de „nălucire” redă admirabil 
intenţia platoniciană) atîta timp cît nu a fost supusă veri- 
ficării prin rațiune, care ca singură decide. Dacă, spre 
pildă, nc referim la frumuseţea lucrului și la Frumosul ca 
atare care doar cl conferă lucrului frumuseţea, atunci tre- 
buie să spunem că însușirea lucrului este „obiect al văzului, 
nu al rațiunii, iar entitatea unică (în speţă Ideea de Frumos) 
este obiect al raţiunii, iar nu al văzului” (Statul, VI, 5075). 
Se poate însă întîmpla ca, fortuit, o opinie să corespundă 
adevărului raţional. Avem în acest caz „dreapta opinie” 
(orthă dâxa, de unde termenul de ortodoxie). 

În a doua structură a teoriei Ideilor, Platon acordă mai 
multă veridicitate informaţiei senzoriale. Dar prins în strîm- 
torile noii structuri, aruncă în Timaios o frază care, în afară 

de cunouşterea rațională gi cca senzorială, între care există 
o falie deopotrivă de pronunţată ca între sfera Ideilor şi 
ncecu n fenomenelor, pomenește într-un chip nu se poate 
mui puţin convingător, un gen de cunoaștere „bastardă” 
der pre care „doar prin vis ne-am putea da seama despre ce 
e vorba”. Chiar așa și este! 

Se pune chestiunea raportului cognitiv dintre subiectul 
cunoncător gi obiectul cunoașterii. Conform ontologiei 
sirtemului, acest obiect trebuie să cuprindă sfera Ideilor 
și sfera sensibilului, separate între ele. Platon recunoaşte, 
în principiu cel puţin, deplina capacitate cognitivă a omu- 
lui. Dar — ne referim, aici și mai jos, la prima structură 
a teoriei Ideilor — semnificaţia recunoașterii trebuie pusă 
în relaţie cu modul în care sînt apreciate instrumentele 
cunoașterii și modul în care e văzut obiectul cognoscibil. 

Lucrul individual are doar atîta existenţă întrucît parti- 
cipă la Idei. Cunoaşterea lui este deci cunoaştere a ceea ce, 
dincolo de simpla lui aparență (fenomenală), distribuie în 
lucrul dat Ideea, el însuși nefiind mai mult decît „umbra” 
acesteia din urmă. Nu este însă mai puţin adevărat că el 
este un individual, că a-l recunoaște ca individual înseamnă 
a lua contact tocmai cu fenomenalitatea. Aceasta singură 
e cea care, deși simplă aparenţă, distinge un individual de 
alt individual al aceleiași specii, în timp ce conduşi numai 
de Idee am recunoaşte doar universalul, nu însă individua- 
lul căutat, care e diferențiat. Or, instrumentul prin care 
atingem fenomenalitatea este cel senzorial. Iată dar rolul 
simțurilor drept semnal al prezenţei lucrului, cît şi al acelor 
atribute (sensibile) prin care el îşi manifestă nu numai pre- 
zența dar şi particularitatea, mai bine zis singularitatea lui. 
Senzaţiile astfel dobîndite sînt pentru „sufletul” nostru 
cognitiv semnul unei prezențe obiectuale, semn al unui 
„„ceva”” asupra căruia Ideea, aruncîndu-și umbra, îl face să 
„„fie” ceea ce este: aparenţă sensibilă și reflex de esenţialitate. 

Dar, în străfundurile „,sufletului” nostru, dincolo de ni- 
velul conştientului, să zicem în zona „,socratică” a acestuia, 
se află și acolo, într-un anumit fel, Ideile; ele sînt în ipos- 
tază de reproducere subiectivă a acestora, constituită în 
timpul peregrinării prenatale a sufletului în empireul 

Ideilor. Sînt în conștiința noastră cu contururi de Univer- 
sal. Avem a face, în fond, acum, cu conceptele logice, despre 
care Platon nu vorbește nicăieri în mod expresiv, dar a 
căror contestare în sistemul său de gîndire, încercată de 
unii interpreţi, nu ne pare întemeiată. 

Acestea fiind spuse, procesul cunoașterii, în viziunea lui 
platoniciană, e ușor de înțeles. Semnul perceptiv al obiec- 
tului, pătruns în conștiință, dă entității universal-ldea- 
le depozitate în culisele acesteia un fel de „„bobîrnac” în 


urma căruia — ca şi în sistemul socratic, dar datorită nu 
„„maieuticii”” prin dialog ori introspecţie, ci unui impuls 
exterior senzorial — „chipul universal” se ridică la nivelul 


conștientului și „își recunoaște” individualul, adică lucrul 
al cărui semnal îl primise. 


Cunoaşterea este aşadar întîlnirea dintre „reminiscenţa” 
Ideal-conceptuală din conștiința subiectului şi obiectul ce-i 
corespunde. Este de fapt o recunoaștere, pe baza a ceva 
ştiut dar care nu avusese încă prilejul să se afirme ca știut, 
Înţelegem astfel de ce Platon spune că „a cunoaște este 
a-ţi aduce aminte”, iar despre cunoștință că este o reamin- 
tiro (anâmnesis). Cu cuvintele lui Platon cele expuse mai 
sus sună astfel: cunoașterea este „o aducere aminte a acelor 
realităţi superioare [Ideile] pe care sufletul nostru le-a 
contemplat cîndva, pe cînd pășea ... şi-şi îndrepta capul 
spre ceca ce are reală existență” (Phaidros, 249C) 

Artificialitatea cu care procesul e construit nu trebuie să 
ne împiedice de la constatarea că satisface în felul lui cerințe 
fundamentale ale oricărei cognoscibilităţi : unitatea subiect- 
obiect, capacitatea cognitivă a subiectului, susceptibilitatea 
obiectului de a fi cunoscut. Unitatea — concepută idealist — 
este dată de identitatea dintre natura Ideală a conceptului 
şi natura obiectului ca reproducere a Idealului; „reminis- 
cența” asigură subiectului posibilitatea de a cunoaşte re- 
producerea individuală a lIdeii, iar „participarea”, prin 
prezenţa reflexului aceleiaşi Idei în obiect, cognoscibili= 
tatea acestuia din urmă. 

În Statul, VI, 508, se spune despre o anumită Idee că ea 
„conferă obiectelor cunoașterii adevărul [realităţii] iar 
subiectului cunoscător capacitatea de a cunoaște”. 

3. În cadrul teoretic modificat, instituit prin cea de a 
doua atructură a toorici Ideilor, Platon acordă un interes 
mult uporit?gi o semnificație întrucîtva schimbată unei teze 
care ente altminteri enunțată şi în texte ce aparţin fazei 
primei structuri. 

liste teza dublei căi, „în jos” şi „în sus”, a procesului 
unoscologicice leagă concepte de mai largă generalitate de 
altele cu sfera mai restrînsă ca şi universalul de individual. 
În dialogul Sofistul ne dă, spre a pregăti definiția sofistu- 
lui, un amplu exemplu destinat să ilustreze tehnica mersu- 
lui „în jos”. Exemplul e destinat să conducă la determina- 
rea „pescuitului cu undița”. lată schematic, desfăşurarea 
procedeului, prea lungă spre a fi redată aici în întregime 
(Sofistul, 3194—3214) 


| îndeletniciri | 
SIN Se A SARE ea 
| ae producere | | de achiziţie | 


PA N 


| pentru schimb | | pentru apropriere | 
E AA IEI BERE 

deschisă | | disimulată 

(luptă) (vânătoare) 


pa N 
a celor animate 


pd | 


a celor neanimate 
(de pildă a buretelui) 


| pămîntul | | acvatice | 
e ata 0 n aaa 
burătoare nezburătoare 
ipac (pescuit) 


În continuare, de la conceptul de pescuit, Platon ajunge 
prin disjuncţii pe care nu le mai reproducem, pînă la con- 
ceptul de pescuit cu undiţa. 

Avem așadar o operație ce constă în succesive dihotomii 
(dihotomia = secționare —  diairesis — în două specii, 
a unui gen) prin care „,coborăm” de la o Idee de largă gene- 
ralitate la una restrânsă, ori chiar pînă la individual. Este 
o cale paralelă cu alta, inversă, a reunirii — synagogâ — 
în virtutea căreia plecăm de la o specie restrînsă sau uneori 
chiar de la individual spre a determina succesiv, mergând 
„în sus”, sfera generică înglobantă. Putem astfel să ajungem 
pînă la Ideea cea mai generală, ce nu mai cunoaşte nici 
un înglobant. 

„Există — citim în Phaidros, 265P-2668 — două pro- 
cedee: ... unul constă în faptul de a trece de la ceea ce 
este răspîndit într-o mulțime de lucruri la o esență unică, 
spre a evidenția astfel printr-o definiție obiectul vizat... ; 
[celălalt ] constă în secţionarea esenței unice în două, după 
specii, în conformitate cu articulațiile naturale și cu grija 
de a nu deteriora nici o parte... Iubesc mult aceste divi- 
ziuni şi reuniuni”, 

Interesul pentru această dublă cale este sensul cel mai 
relevant a ceea ce Platon numește ,„„metodă dialectică” 
(Statul, VII, 533C: dialectikd mâthodos). Ea capătă o bază 
teoretică legitimă în cadrul celei de a doua structuri, cînd 
principiul comunicării genurilor-ldei, al interdependenței 
şi intersubordonării lor, toate cu caracter dialectic (de astă 
dată în sensul modern al termenului), dobîndește o funcţie 
structurală organică. Același interes este acum considerabil 
sporit de realificarea lumii sensibile. El devine preocupa- 
rea, de interes filosofic major, a cunoașterii raporturilor 
corecte dintre individual (foarte adesea, acum, ca indivi- 
dual sensibil), particular și universal; aceasta și în seopul 
definiţiei prin gen proxim și diferență specifică. Platon e 
în asemenea măsură conștient de însemnătatea teoretică 
a problemei, încît una din definițiile pe care le dă filosofu- 
lui este legată tocmai de capacitatea de a se orienta corect 
în cîmpul menționatelor raporturi, pe plan ontologic, gno- 
seologic și logic. 

Mai mult, după cum observă un comentator modern, 
în timp ce în dialogurile de tinerețe preocuparea filosofului 
se aplecase cu precădere asupra drumului „în sus”, care 

țintește deci spre culmile Ideale, în dialogurile de bătri- 
neţe prezintă pentru cl mai multă atracţie drumul „în jos”, 
ca în exemplul pomenit, drept unul ce duce la corecta in- 
tegrare logică a individualului. Pentru noi acest fapt este 
un corular al realificării sensibilului. 


4. Atunci când, în mod mult mai relevant în cadrul cele: 
de a treia structuri, Platon amplifică aplicarea matemati- 
cului, sc reliefează mai puternic sub privirile comentatorilor 
moderni — ne referim la unii istorici contemporani ai ma- 
tematicii platoniciene — noi semnificaţii ale celor două 
căi gnoseologice. lată ce spune Egmont Colerus referitor 
la metoda descendentă (fie ea dihotomică, precum în exem- 
plul dat mai sus, fie ca ca diviziune în genere, cînd Platon 
renunță să mai insiste ca raportul gen-specie să fie neapă- 
rat dihotomic și acceptă, ca în dialogul Omul politic, o regulă 
divizionară mai suplă): „Se cuvine să-i recunoaștem [lui 
Platon, n.n. ] cinstea de a fi inventat metoda analitică ... 
Metoda aceasta constă, după cum se știe, în a presupune că 
problema a fost rezolvată și, cercetînd figura astfel obţi- 
nută, în a-i studia minuţios toate particularitățile așa încît 
să putem deduce, printr-un gen de mers înapoi, calea ce 
trebuie urmată spre a obține soluția.” 


Celălalt procedeu, al drumului „în sus”, ne-ar transpune 
în domeniul metodei matematice — și nu numai matemati- 
ce — a ipotezei. În adevăr, în virtutea căii ascendente, un 
oarecare fapt individual este condus spre universal, exami- 
nîndu-se succesiv diferitele lui posibilități de integrare 
într-o specie, apoi în concepte din ce în ce mai generale, 
eliminîndu-se pe parcurs soluţiile de integrare ce se dove- 
desc incorecte. 


Înţelegem astfel de ce Platon contopeşte, spre a reda 
imaginea veritabilului filosof, două criterii: acela al înde- 
mînării dialectice în mînuirea celor două căi şi acela al 
iscusinței matematice. Fie ca procedură logică (raportul 
universal-individual), fie ca metodă matematică (anali- 
ză-sinteză), practicarea dublei căi reprezintă pentru spi- 
ritul metodic solicitat de cugetarea filosofică adecvată, 
deopotrivă un factor de ascuţire și un test. 

5. Meditaţia platoniciană asupra raportului dintre indi- 
vidualul sensibil și Idee, considerată în ipostaza de concept, 
ne oferă cheia de ordin gnoseologic — care deocamdată 
face abstracţie de motivația de ordin ideologic — a înţele- 
gerii genezei idealismului său teoretic, în ansamblul său 
onto-gnoseologic. 


Cel ce consideră să zicem, conceptul de Cerc și un cerc 
„sensibil, schițat cu var pe o piatră, ori cu degetul sau chiar 
cu compasul pe nisip, nu va putea să conteste faptul că 
nu există nici un sensibil care să corespundă riguros concep- 
tului, Ideii de cerc. Materialistul va trece peste această 
necorespondenţă, idealistul nu, din motive între care, 
tenace, deși antedeliberativ, acţionează ideologicul. Vor 
trebui să treacă multe, multe secole pentru ca materialis- 
mul să dobîndeaseă în favoarea poziţiei sale argumente sus- 
ceptibile să îngăduie soluţionarea științifică, iar nu doar 
declarativă, a problemei necorespondenţei. Dintre argu- 
mente, două mai de seamă: a. practica social-istorică, nu 
individuală, ci colectivă, nu a unei singure generaţii, ci 
a multora, este în stare să conducă la formarea de concep- 
te; acestea pot să nu reproducă nici un individual luat 
aparte, dar să fie, prin sinteza progresivă a datelor expericn- 
ţelor acumulate, adecvate esenței reale intrinsece individua- 
lelor în cauză; b. Conceptul nu e un decalc al individualului, 
e de natură calitativ deosebită de a acestuia; în aceste pri- 
vinţe avea dreptate Platon, iar nu materialismul vulgar; 
dar în procesul cunoașterii subicctul cste nu doar activ 
— acest lucru e întrevăzut şi de Platon atunci cînd spune 
„a cunoaşte înseamnă a acționa, deci în mod necesar a fi 
cunoscut înseamnă a suporta (acţiunea cognitivă)” (Sofistul, 
2480) — ci făuritor, aşa încît sub imperiul experienţei 
date să moduleze progresiv menţionata adecvare, forma 
logică, firește pur inteligibilă, purtătoare a adecvării. 

În lipsa acestor argumente — pe timpul lui Platon ele 
nu existau — aflat și sub impulsul unor preferinţe ideolo- 
gice, filosoful Academiei va vedea în necorespondența de 
care am vorbit un argument al caracterului autonom, dat 
în conștiință deci înnăscut, al conceptelor. Însușirile 
de omogenitate, univocitate, invariabilitate și imperi- 

sabilitate (de aici se va deduce și caracterul nenăscut) 
al conceptelor îl vor conduce spre concluzia preexis- 
Lenței lor în raport cu subiectul uman, eterogen, 
variubil, născut și pieritor. De aici, sfera ontologică a 
„ldeilor în sine”, prototipuri absolute, imuabile, eterne 
şi din eternitate, sferă căreia o altă opțiune predominant 
ideologică, cea religioasă, îi va conferi o cosubstanțialitate 
divină. 

Nimeni n-ar putea da drept certitudine că aşa iar nu alt- 
le], s-a constituit teoria Ideilor. E posibil ca înlănțuirea 
de momente menționată să se fi aflat în chip atît de vag în 
conștiința filosofului încît să-și fi pus amprenta asupra 
concluziilor sale aproape fără ştirea lui. Momentele consem- 
nate mai înainte pot fi luate şi drept tot atitea argumente 
pentru ca, pornindu-se de la o simplă supoziţie privind 
Ideile, aceasta să devină certitudine: s-ar impune ca atare 
atunci cînd gînditorului i se pare cu neputinţă ca gîndul 
despre Idee să se nască din nimic în creier, în fizicul uman 
efemer, și tot atît de puţin admisibil ca să provină din ex- 
periență. Platon declară în Parmenide, la 1358, că fără 
suveranitatea unui principiu absolut, unitar şi imuabil, 
nu vede cum ar mai ființa Universul și nici după ce anume 
„ar mai putea gîndirea să se orienteze”. Este o opţiune 
structurală antedeliberativă, avînd la Platon și o colora- 
tură ideologică particulară. Pe linia ei, caracterul fluctuant 
al celor materiale, incertitudinile experienţei senzoriale, 
ambele cu caracter postdeliberativ, îmbinate cu preferință 
(antedeliberativă) pentru teza divinului perfect, cosub- 
stanţial Ideii, impun concluzia precarităţii fenomenului, 
a existenţei lui cvasiiluzorii. Cum s-a arătat, cultul de tip 
parmenidian al non-contradicţiei a nutrit mult timp în 
cugetarea lui Platon convingerea asupra realității Ideii 
drept unică realitate veritabilă. Vom vedea că asupra între- 
gului acestui proces meditativ, un anumit ideal social- 
politic și-a pus şi el amprenta, în felul lui, în mod inconştient 
şi labirintic. 

Semnificativ este faptul că multe din complicațiile teore- 
tice generate de situația pe care am relevat-o au condus, 
în cugetarea platoniciană, spre consecinţe care uşurează 

în mod decisiv misiunea filosofului contemporan ce-şi 
propune să întreprindă critica materialistă şi dialectică 
a teoriei Ideilor. Spunînd aceasta ne gîndim la faptul că 
Platon n-a încheiat niciodată disputa cu sine referitoare 
la teoria Ideilor, că de-a lungul autodisputei aceasta nu 
apare mai viguroasă, ci tot mai șubredă, că în fine, sesi- 
zîndu-i atîtea din“șubrezeniile ei, Aristotel a supus-o unei 
critici pe cît de minuțioase pe atît de severe, critică pe care 
orice materialist o poate accepta. 

6. Independent de tot ceea ce prezintă vulnerabil gnoseo- 
logia platoniciană, ea se impune drept prima teorie gnoseo- 
logică amplă, argumentată, specializată din istoria filoso- 
fiei europene. În paginile anterioare, examinînd teoria 
Ideilor, am arătat că independent de idealismul „separaţiei” 
ea păstrează însemnătatea de teorie a universalului, ca 
universal obiectual; urmează acum să consemnăm, cu aceeaşi 
rezervă ca şi atunci, că pe plan gnoseologic ea este prima 
teorie a conceptului. 

Pentru noi, nu și pentru Platon, această valoare gnoseolo- 
gică derivă din cealaltă, ontologică. Inspirată de Socrate, 
ea constituie un considerabil avans în raport cu Socrate, 
nu numai prin caracterul ei desfășurat şi minuţios (şi, în 
plus, consemnat în scris), dar mai ales prin faptul că ne 
relevă un concept a cărui bază nu se restrînge, ca la Socrate, 
la domeniul subicctivităţii. Fără ea n-am fi avut nici logica 
platoniciană, nici pe cea aristotelică de mai tîrziu. 

Gnoseologia platoniciană este opera unui raționalist. 
Negativismul acestuia față de experienţa sensibilă nu tre- 
buie să umbrească faptul că, în măsura în care respinge 
teoria unei cunoașteri care s-ar întemeia pe imposibilele 
amprente” ale sensibilului în inteligibil, el poate fi îmbră- 
țișat de critica de astăzi a empirismului vulgar. 

Textele platoniciene oferă argumente tezei universalis- 
mului raţiunii umane, ce pot fi opuse cu succes, azi, pluralis- 
mului de tip neopozitivist. 

Chiar şi teoria anamnezei, cu tot incontestabilul ei arhaism, 
spune ceva ce găsește într-un punct al ei o confirmare în 
cadrul epistemologiei genetice. Nu e vorba acum de origi- 
nea primă a conceptelor, chestiune în care, fireşte, cele două 

teorii nu pot avea un limbaj comun. E vorba însă de faptul 
că odată ce conceptul s-a format în conștiință, fie și la un 
nivel încă incipient, orice cunoştinţă nouă este o „,recunoaș- 
tero”: fără să ne dăm seama, percepţia se formează în 
urma inferenţei unor date senzoriale într-o prealabilă formă 
conceptuală. Dacă așadar epistemologului teoria de ansam- 
blu a „„reamintirii” nu-i spune nimic, apoi, referitor la unul 
nau altul dintre actele cognitive ale omului mai mult ori 
mai puţin format, el poate accepta fără a se dezice pe sine 
să pună în locul recunoașterii prin concept, recunoaşterea 
platoniciană prin idee (în ipostaza de concept). 


IX. SOCIALUL 


1. Reforma statului existent în timpul lui Platon consti- 
tuie obiectivul practic imediat al sistemului său teoretic. 

Legătura dintre teoria generală a Ideilor şi teoria statului 
este în mod expres pusă în atenţia cititorului de Platon 
însuși în multe locuri ca de pildă la începutul Cărţii a V-a 
din Statul. Apare, puternic reliefat, interesul său pentru 
o reformă politică. 

Substratul gîndirii lui Platon este, după cum reiese din 
dialogul Statul: cel ce dorește să introducă o reformă poli- 
tică a statului trebuie în prealabil să aibă clară în mintea 
lui imaginea conceptuală a Statului Ideal, pentru ca, 
plecînd de la aceasta, să aibă garanţia faptului că fiecare 
măsură practică e determinată de Principiu şi tinde către 
instituirea lui. 

Iată unele din premisele teoretice ale concepţiei platoni- 
ciene asupra Statului Ideal: 

a. Punctul de plecare al organizării politice Ideale tre- 
buie să fie rațiunea întemeiată pe dreptate. Statul Ideal ar 
putea fi organizat chiar și de către un singur om, cu condiția 
ca acesta să mediteze conform raţiunii asupra variatelor 
principii organizatorice care ar urma să fie înfăptuite şi 
cu condiţia ca scopul pe care-l urmărește să fie acela de 
a institui dreptatea pentru toţi oamenii. Așadar ne aflăm 
în plin subiectivism sociologic, în conformitate cu care struc- 

tura şi mersul societății ar putea fi decise de intențiile 
„raţienale şi drepte” ale unor reformatori, ba chiar ale 
unuia singur. 

Semnificativ în acest sens este acel moment din Legi 
(III, 102£), unde „„Străinul din Atena” care, aici, îl repre- 
zintă pe Platon — luînd locul rezervat în celelalte dialoguri 
lui Socrate — se învoiește cu interlocutorii săi, Clinias cre- 
tanul și Magillos spartanul ca, prin dialog, „să întemeieze 
Statul, pe plan teoretic”, adică în mintea lor. 

b. Societatea e închipuită de Platon a fi analogă cu un 
organism, în speţă cu organismul uman. Platon crede că 
trăsăturile psihologice ale individului se regăsesc în anumite 
grupuri sociale, că în fața vieţii grupurile sociale reacţio- 
nează în mod asemănător cu individul, că cel ce cunoaște 
psihologia individuală posedă implicit cunoștințele nece- 
sare organizării politice a societăţii. 

c. Oamenii ar fi inegali, de la natură, prin voința divini- 
tății. Unii, superiori, „de natura aurului”, ar poseda însu- 
şiri psihice superioare ; alții, „de natură grosolană”, ar fi 
dominați de pasiuni vulgare. Ar aparţine ordinei Ideale 
supreme ca primii să conducă pe ultimii, fără ca aceștia să 
participe în vreun fel la viaţa politică. Platon crede într-o 
anumită esenţă aristocratică a unor aleși, care implicit ar 
poseda virtuţi de conducători. Faţă de cei mulți, oameni 
consideraţi a fi lipsiți de virtuțile în cauză, Platon are o 
atitudine distantă care trădează disprețul. 

Simpatizanţii aristocrației greceşti au afirmat întotdeauna 
că originea socială aristocratică — implicit divină sau 
semidivină — sădește în oameni înalte calităţi morale și 
intelectuale. Evitînd simplismul, Platon admite că această 
regulă are și excepţii. Dar e convins că de regulă posesorii 
de înalte virtuţi, demni a prelua conducerea, aparțin elitei, 
familiilor aristocratice din cetate. 

Deşi partizan al aristocrației şi al principiului politic 
proaristocratic, Platon nu e totuși satisfăcut de modul 
de viaţă practicat de aristocrația din timpul său. Platon 
nu aprobă luxul, îmbuibarea, satisfacerea nestăvilită a 
plăcerilor senzoriale ce caracterizează viaţa aristocraților. 
Bogăția nemăsurată, spune el, perverteşte moravurile. 

Concepţia sa c proaristocratică, nu prin aceea că ar aproba 
modul de viață practicat de aristocrația timpului, ci prin 
faptul că imaginează un stat în care cei mulţi, socotiți 
inferiori, ar trebui să asculte pasivi de cei puțini și „buni” 
(aristocrația). Adaugă însă că în Stat aceștia trebuie să se 
comporte cu o sobrietate extremă, să respecte o disciplină 
de fier. 

d. Cum am mai spus, rostul de a fi al Statului Ideal este 
acela de a înfăptui Principiile Binelui și Dreptăţii. Despre 
faptul că, ţintind către atare Principii, Platon neglijează 
în favoarea lor omul viu din agoră, cu aspiraţiile lui, cu 
virtuțile şi păcatele lui, despre aceasta am mai vorbit. Fie 
omul cetăţii simplu meșteșugar, ostaș ori chiar filosof, 
Platon îi cere să îndure atîtea restricţii ori renunţări, încît 
Aristotel nu e prea aspru  asemuind Statul platonician 
Ideal cu o cetate asediată. 

Tema aceasta nu poate fi gîndită de Platon în afara para- 
metrilor concepţiei sale despre deosebirea dintre lumea 
sensibilă şi cea inteligibilă. Chiar dacă ne gîndim la situaţia 
proprie ultimelor două structuri ale sistemului său, cînd e 
admisă deplina realitate a lumii sensibile, ea rămîne „mai 
puțin frumoasă și mai puţin însemnată” decît sfera Ideilor. 
Prin urmare Valorile-în-sine vor constitui întotdeauna 
— fiind „„mai frumoase și mai importante” — planul către 
care se îndreaptă clanul teoretic al filosofului, iar nu planul 
omenesc-senzorial în care sînt trăite concret aceste valori. 
Individul-om este iremediabil asociat trupului și rămîne 
ca atare în mod iremediabil sub orizontul Ideal ce animă 
cugetarea platoniciană. 

e. Valorile Ideale fiind „de natură divină”, Statul Ideal 
va fi un Stat bigot — așa cum realitatea greacă n-a cunoscut 
nicicînd — un stat care va trebui să facă din religie și cult 
un însemnat instrument de educaţie, mai exact spus .de 
constrîngere presupus educativă. 

2. Spuneam că Platon începe prin cercetarea psihologiei 
omului. Acestuia i-ar fi proprii trei facultăți fundamentale: 
inteligenţa cu sediul în creier, tendința spre acțiune cu se- 
diul în piept şi dorinţele senzoriale, asociate într-un fel sau 
altul pîntecelui. 

Forma superioară în care's-ar manifesta aceste trei facultăţi 
ar fi: înţelepciunea, ca manifestare superioară a inteligen- 
ţei; curajul, ca manifestare superioară a tendinței spre acțiu- 
ne;  cumpătarea, ca manifestare superioară a dorințelor 
senzoriale. 

Dat fiind că înţelepciunea, curajul și cumpătarea ar fi 
tocmai condiţiile susceptibile să asigure înfăptuirea supremei 
virtuţi, dreptatea, şi dat fiind că scopul organizării sociale 
optime este tocmai înfăptuirea acesteia din urmă, rezultă 
că ea va fi înfăptuită în societate dacă organizarea ei se va 
întemeia pe înțelepciune, curaj și cumpătare. 

Mai departe: „„de la natură” oamenii ar fi împărţiţi în 
trei categorii : cei dominați de creier, oameni la care predo- 
mină inteligenţa; cei dominați de virtuțile adăpostite în 
piept, la care predomină tendința spre acţiune, în fine oa- 
menii „pîntecelui”, cei mulți, dominați îndeobște de dorinţe 
vulgare. 

Statul Ideal ar trebui, pe de o parte, să folosească, în 
interesul său și al tuturor, aptitudinile de care dă dovadă 
fiecare din cele trei categorii şi, pe de altă parte, ar avea 
sarcina să asigure ca prin bună organizare și prin educație 
fiecare din cele trei aptitudini să fie ridicată la forma ei 
optimă de manifestare care, prin definiție, asigură instau- 
rarea dreptăţii. 

Plastic, Platon va reda ideea în modul următor: să ase- 
muim statul care merge bine cu un car tras de doi telegari 
şi condus de un vizitiu. Telegarii ar fi avîntul spre acţiune 
şi dorința (pasiunea), vizitiul ar fi inteligența. Vizitiul 
înţelept va ști să cultive curajul telegarului dominat de 
năzuința către acțiune și cumpătarea telegarului dominat 
de capriciile pîntecelui. În” măsura în care cumpătarea exce- 
sivă a celui supus dorințelor l-ar îndemna spre lene, vizi- 
tiul va da bici celuilalt, stimulîndu-i avântul iar în măsura 
în care curajul excesiv al ultimului ar risca să răstoarne 
carul, vizitiul va da frîu telegarului care e sediul cumpătării. 
Astfel va asigura cl bunul mers al carului, respectiv al 
statului. 

3. Categoriile sociale corespunzătoare celor trei facul- 
tăți fundamentale sînt, după părerea lui Platon: 

a. Filosofii, dominați de virtuțile creierului, deținători 
ai inteligenţei, capabili să atingă suprema înțelepciune. Ei 
sînt în stare să sc înalțe, pe aripile raţiunii, spre lumea 
esenţelor Idcale, spre „lumea divină a Ideilor”. Implicit 
ci sînt cei ce pot să devină cunoscători și ai prototipului 
Ideal de stat şi să prezideze prin urmare înfăptuirea lui 
practică pe pămînt. Căpetenii absolute în noul stat, ei con- 
duc fără consultarea altora, diriguiţi exclusiv de rațiunea 
și virtutea pe care se presupune că le deţin în mod integral. 
Scopul lor este înfăptuirea dreptăţii, indiferent ce cred 
despre ea cei „de jos” şi indiferent dacă în scopul menţionat 
aceștia din urmă ar trebui să sufere. Singura ocupaţie a 
filosofilor este cultivarea virtuţii și conducerea statului. 

b. Paznicii (militarii) recrutaţi ca şi primii — se subînțe- 
lege, deși Platon nu o spune în mod expres — din rîndurile 
aristocrației. Dominaţi de însușirile „pieptului”, oameni de 
acţiune, ei cultivă curajul şi în acest scop primesc în primul 
rînd educaţie militară. Sarcina lor în stat, dubla lor sarcină, 
este apărarea statului de dușmanii din afară şi de cei „in- 
terni””. Ei, spune Platon, „vor ţine în puterea lor pe aceia 
din membrii cetăţii care s-ar ridica împotriva rînduielilor 
existente, precum și pe cei ce ar ataca statul din afară” 
(Statul, III, 415E). Prezenţa şi sarcinile acestei categorii 
sociale în Statul Ideal învederează cît de conştient era 
Platon de faptul că în statul său Ideal”, bazat pe ine- 
galitate, numai prin forţa materială se va putea asigura 
echilibrul și ordinea. 

c. Meşteşugarii şi cultivatorii pămîntului, oameni ai 
„„pîntecelui”, incapabili — afirmă ideologul aristocrației — 
de a atinge virtuţi prea înalte, ci cel mult cumpătarea. 
Rostul lor este acela de a produce alimentele și uneltele 
necesare statului. Lipsiţi, în concepţia lui Platon, de capaci- 
tăţi intelectuale și morale alese, ei muncesc dar n-au dreptul 
să ia parte la viața politică. 

Enumerarea de mai sus nu cuprinde, după cum se vede, 
pe sclavi. Ei există dar, neconsiderîndu-i membri ai socie- 
tăţii, Platon nu găsește de cuviință să-i pomenească. Ei 
nu sînt decît mijloace materiale de care Statul dispune, ală- 
turi de case, pămînturi, unelte și vite. 

Spuneam mai sus că Platon nu iubește desfriul, ca unul 
care tocește și mintea și curajul. Celor din categoriile supe- 
moare — filosofi și paznici — Platon le cere să instituie 
comunitatea averilor și a femeilor, viaţa în comun, mese 
comune. Ei trebuie să renunţe la creșterea copiilor, care, 
dată sînt normal conformaţi, sînt luați de la mamele 
lor și daţi în grija statului, acesta urmînd să se ocupe de 
educarea lor. În acest scop, Platon elaborează un complex 
sistem educativ în care cultivarea muzicii și a gimnasticii 
ocupă un rol important. 

4. În literatura referitoare la gîndirea socială a lui Platon 
apare adesea opinia după care filosoful ar fi adept al comunis- 
mului. O spun, între alții: Kautsky, Charles Rappaport, 
Gerard Walter, iar la noi Cezar Papacostea, Al. Claudian 
și nu numai ei. 

Sînt păreri care trec peste faptul că Platon nu recomandă 
comunitatea averilor și a femeilor stării a treia — meşte- 
șugarii, cultivatorii de pămînt —, aşadar masei largi de 
oameni liberi, ci exclusiv celor două categorii dominante. 
Aceasta suscită întrebarea asupra cauzei pentru care 
Platon recomandă comunitatea de bunuri. 

Răspunsul la această întrebare îl dă însuşi Platon. Trăind 
într-o perioadă istorică în care dezbinarea între membrii 
păturilor dominante ameninţase în repetate rînduri ființa 
statului atenian, Platon meditează la suprimarea dezbinării. 
El constată că principala cauză a acesteia este legată de 
deosebirea de averi (de pildă, în Statul, IV, 4234 sq.). 
Scopul comunităţii de bunuri, preconizată doar pentru 
filosofi şi paznici, este acela de a suprima conflictele de 
ordin economic sau familial, pentru a întări astfel unitatea 
păturii dominante în lupta socială. În adevăr, referi- 
tor la instituirea comunității printre paznici, Platon 
spune: „La aceștia aproape că nu va mai fi vorba 
de acţiuni în justiţie și reclamaţii ale unora împo- 
triva altora; căci ei nu mai posedă doar nimic altceva 
al lor decît trupul, iar toate celelalte sînt comune. Ast- 
fel sînt feriţi ei de toate certurile care apar între oa- 
meni din pricină că dispun de averi, copii sau rude”. 


(Statul, V, 4640£). 

Prin urmare e vorba de o comunitate de bunuri cu carac- 
ter de clasă. Scopul nu este suprimarea deosebirilor anta- 
gonice, economice şi politice, dintre oameni, ci salvgardarea 
acestor deosebiri prin întărirea poziției clasei dominante. 
Conceptul de comunism implică notele de proprietate 
colectivă pentru toţi oamenii, de suprimare a exploatării 
omului de către om, de desființare a claselor sociale, de 
instaurarea posibilităților egale pentru toţi oamenii,: a 
democraţiei și libertăţii generalizate. Acestea nu se găsesc 
în statul platonician Ideal. 

De altfel nici nu puteau fi concepute atunci, într-o epocă 
ce nu oferea nicidecum premisele a ceea ce numim comunisrn. 
A atribui lui Platon concepţii comuniste (unii au vorbit 
chiar de bolșevism!) constituie un anacronism. 

Colectivitatea patrimonială și matrimonială preconizată 
de Platon avea şi nu putea să nu aibă acelaşi caracter 
de castă ca și concepţia sa despre dreptatea pe care orga- 
nizația aristocratic-colectivistă era prezumată a o susţine. 

Dreptatea platoniciană își primea sensul de la componen- 
ţa ei, constituită din cele trei virtuți. Știm însă că distine- 
ţia între ele — rațiunea, curajul, cumpătarea — era rever- 
sul unei acute inegalităţi sociale. Dreptatea, considera 
filosoful, urma la nevoie să fie impusă prin forță celor -ce 
se împotriveau legii instituite de cei „de sus” (Vd. Statul, 
III, 415 £). Nedreptate, adaugă Platon, este „răscoala unei 
părți a sufletului împotriva întregului acestuia” (Statul, 
IV, 4445), se subinţelege fără echivoc posibil, a masei îm- 
potriva celor două caste suprapuse. 

Teza platoniciană a comunității bunurilor reprezenta o 
fortificaţie teoretică a sistemului social sclavagist ca și 
a sistemului politic clădit pe ideea rupturii dintre „elite” 
şi plebe. Autorul ei se inspirase îndeaproape din constituția 
acut antidemocratică a Spartei. 

Dacă în lucrarea sa de adîncă bătriîneţe, Legile, gînditorul 
renunță la principiul comunităţii, o face nu pentru că 
între timp ar fi renunţat la idealul său politic, ci pentru că, 
aşa cum el însuși o spune, acesta e „„prea frumos” ca să 
poată fi înfăptuit de oameni așa cum sînt ei, cu virtuţi 
dar și cu mari slăbiciuni. El își va atenua antidemocratis- 

mul nu pentru că şi-ar fi revizuit opinia asupra legitimităţii 
statului aristocrati”, dar pentru că îşi dăduse seama pe 
parcurs că pentru a-l susține trebuie statornicite instituţii 
care, spre a fi viabile, trebuie să fie concepute în mod cît 
de cît realist. 

5. Vorbeam de anacronism. Trebuie să ne ferim de el şi 
atunci cînd ni se pare că textul dialogurilor s-ar potrivi 
unor teze teoretice moderne de care ne simțim atașați, 
ca şi atunci cînd contravine acestora. 

Dacă socotim criticabilă convingerea platoniciană asupra 
posibilității de a construi o societate prin simplu efort logic, 
indiferent față de realitate și imperativele ei, ne permitem 
s-o facem deoarece avem suficiente temeiuri să credem 
că, în epoca sa, a fost posibilă şi o altă concepţie, mai apro- 
piată de înţelegerea științifică a raportului dintre existenţa 
socială și teoria socială. Ne-o arată Aristotel care, deși ia 
ca punct de plecare, în spiritul aceluiași idealism istoric 
ca şi cel platonician, tot un anumit concept de organizare 
socială, totuși, spre deosebire de Platon, își dă seama că 
trebuie, înainte de a încerca să-l transpună în fapt, să-l 
confrunte cu societățile vii şi întreprinde în acest scop 
împreună cu elevii săi un studiu amănunțit privitor la 
constituţiile a peste o sută cincizeci de polis-uri. 

E discutabil dacă, procedînd așa cum a procedat, Platon 
ar urma să primească cticheta de subiectivist. Pentru el 
schema Ideală prototip avea atributul de Real obiectual, 
primordial față de orice subicct. Îi părea că se impune 
individualului, aşa cum pentru noi are asupra acestuia 
autoritate legea socială obiectuală. 

Dacă însă pașii săi nu se îndreptau, ca ai lui Aristotel, 
în direcţia în care ar fi putut să fie întîlnită cîndva calea 
ştiinţei, aceasta se datorește în mod apreciabil opțiunii 
sale ideologice proaristocratice. Întrevedem firul subtextual 
pe care se însăilează enunțţurile sale de text : viața, societatea, 
omul depind de zei: „Nu omul, ci divinitatea e măsura 
tuturor lucrurilor” (Legi, IV, 7160); „Sintem proprietatea 
zeilor” (Ibidem, X, 906 4). Or, societăţile „dirijate de des- 
cendenţii ori preferaţii zeilor” au fost din vechime societăţi 
aristocratice, plăcute simpatizanţilor acestora. Exemplul 

cel mai la-ndemînă: Sparta cea aristocratică, diriguită de 
un sfat de bătrîni, consideraţi a-și fi primit investitura 
de la Heracles şi, prin acesta, de la Zeus. Platon admiră 
regimul spartan, în timp ce regimul prodemocratului ateu, 
Pericle, e blamat de el în repetate rînduri (de pildă în 
Gorgias, 515 2). Pe de altă parte divinitatea, proclamă el, 
e rațională, e suprema personificare a Raţiunii. Dacă potri- 
vit convingerii profunde a lui Platon principiul Statului 
Ideal e comandat de rațiune, el este expresie a Raţiunii 
divine și tocmai ca atare suficient întemeiat, real; înainte 
deci ca formula Statului Ideal să instituie un regim bigot, 
dominat în spirit proaristocratic de filosofi și paznici, el 
se inspiră dintr-o gîndire a cărei raționalitate este una de 
ataşament (ideologic) față de doctrina aristocratico-reli- 
gioasă. 

Psihologismul în virtutea căruia putem gîndi despre 
structura societății după normele psihologiei individuale 
este pentru noi eronat, dar pentru Platon un adevăr atit 
de evident încît nici o clipă nu se gîndește să-l justifice: 
societatea fiind organism viu ca şi omul, viaţa fiind un apa- 
naj al Ideii ca și a tot ce e divin, urmează că organismele 
dotate cu viaţă, fie socială, fie individuală, poartă aceeași 
pecete divină, care e una singură. Deci adevărul organis- 
mului uman e identic cu adevărul celui social. Organicismul 
teoriei sale sociale e un corolar al psihologismului său teolo- 
gic: ierarhia organelor trupului corespunde unui plan divin, 
ierarhia organelor societății — ale „sufletului” social cum 
se exprimă scolarhul Academiei — de asemenea. Nesupune- 
rea celor „de jos” este deopotrivă nedreptate și impietate. 

Platon a dorit să fie un reformator dar nu un revoluțio- 
nar. Gîndirea politică antirevoluționară a invocat vreme de 
douăzeci şi patru de secole şi continuă să invoce şi azi în 
sprijinul ei organicismul social al lui Platon. 

6. Cea de a doua structură a teoriei Ideilor conduce către 
un fel modificat de a vedea omul şi societatea, dens de valori 
dialectice, îmbinate cu o vădită tendinţă de mlădiere a poli- 
tologiei proaristocratice în spiritul, dacă nu al compromi- 
sului cu democratismul, măcar al grijii de a nu-l mai întă- 
rîta. 

În Critias, în Omul politic, în Legi, în unele scrisori, 
Platon manifestă înţelegere pentru complexitatea concretă 
a vieţii sociale. Cel ce fusese apărător al Ideii pure, non-con- 
tradictorii, de tip eleat, ne recomandă acum să folosim 
în interesul Statului contrastele dintre oameni, „reunirea 
lor mutuală” (Omul politic, 3098). 

Binele social nu mai e presupus ca unul ce ar avea carac- 
ter rigid şi imuabil; trebuie admis că are caracter variabil 
în raport cu diversitatea situaţiilor, care poate fi foarte 
bogată. 

Legea normativă trebuie să fie una singură, corespunză- 
tor tezei unității Ideii de Stat. Dar acum teoria legii include 
concepţia „„heraclitică” referitoare la multiplicitate cali- 
tativă. Puterea politică nici acum nu trebuie să fie una 
democratică, deci nu are nevoie să aștepte vreo confirmare 
din partea mulțimii. Cu toate acestea, nu trebuie neglijat 
obiectivul de a armoniza unitatea legii cu situaţiile variate 
şi complexe pe care viaţa le impune pe ordinea de zi: nu 
e posibil, notează Platon, ca articolele de lege, inevitabil 
generalizatoare, deci simple, să fie luate ca atare în multi- 
tudinea faptelor concrete care nu sînt niciodată simple. 
Aceasta impune omului politic înțelept să aplice legea în- 
tr-un mod diferențiat. Iată cuvinte admir „bile: „între oameni 
precum și între actele lor există neasemănare, fără a mai 
pune la socoteală şi faptul că cele omeneşti nu stau niciodată 
pe loc; din această cauză în nici un domeniu nu se poate 
formula o normă a cărei enunţare simplă să aibă valabili- 
tate absolută, în toate privinţele, fără excepţie şi o dată 
pentru totdeauna.” (ibidem, 294 48). Teza după care Legea 
e tot una cu Rațiunea divină rămîne în vigoare, dar nu-l 
mai împiedică acum pe Platon să admită caracterul doar 
aproximativ al adecvării dintre dispoziţia legală și Drep- 
tate, deoarece chiar cel mai înţelept dintre conducători e 
om, deci supus erorii. Apoi, regula trebuie să se plece în 
faţa excepţiei. În timp ce în dialogul Statul, guvernat de 
prima structură a teoriei Ideilor, cugetarea social-politică 
gravitase în jurul temei Ideilor, a Principiilor transcendente 
şi imuabile, în Legi, lucrare dominată de cea de a doua struc- 
tură, situația e inversată. Principiile există, dar gânditorul 

nu se ocupă de ele, ci se menţine tot timpul în sfera faptelor 
palpabile, în acea lume a relaţiilor sociale unde întîlnim 
îmbinarea dintre bine și rău, unde dimensiunile variază, 
unde măsurile luate de autoritatea din Stat trebuie să ţină 
socoteală de „măsura” singulară a fiecărei situații. 


i Conţinutul regimului politic continuă să aibă un caracter 
proaristocratic. Dar metodele sale au devenit după cum se 
vede mult mai suple. Atunci cînd, în final, va transmite 
prietenilor săi din Siracuza sfaturi politice, îi va povăţui 
să păstreze o putere centrală — monarhică sau trierarhică 
(avînd caracter evident proaristocratic) — dar fără să se 
opună la instituirea şi a unei Adunări populare, destinată 
să potolească îndiîrjirea partidelor politice adverse. 

În acord cu realificarea lumii sensibile şi cu dialectificarea 
celei Ideale, magistrul Academiei priveşte acum realul 
social în spiritul cerinţei ca Ideile să fie gîndite de omul 
politic în chip dinamic, mulat după varietatea situațiilor, 
după caracterul concret, încărcat de relativitate, al acestora. 

Dacă totuşi textele în care această meditaţie modificată 
îşi are sediul nu au caracter univoc, ci adesea reținut, dubi- 
tativ și uneori neunitar, acest lucru e semnul faptului că 
avansul dialectic al gîndirii sociale platoniciene are loc şi 
acum în cadrul autodezbaterii heraclito-eleatice. 


X. CRONOLOGIE 


1. Nu ne propunem în acest capitol să dăm rezumatul 
dialogurilor şi nici măcar să enumerăm temele tratate în 
fiecare din ele. Ceea ce intenționăm este de a pune în mîna 
cititorului un fir diriguitor, mărturisind despre drumul, 
despre continuitatea care, dincolo de diversitatea de labi- 
rint pe care pare să o prezinte edificiul operii platoniciene, 
unește între ele dialogurile, 

În speța noastră, drumurile, firele diriguitoare sînt mai 
multe, iar ceea ce are pentru unii înfățișare de labirint, 
este pentru alții o construcţie, unică în felul ei, dar străbătu- 
tă de o logică arhitectonică întru totul coerentă. 

Urmărirea măcar a unuia din traseele care învederează 
continuitatea cugetării lui Platon — dincolo de multiplici- 
tatea tematică, de discontinuitatea structurală și de modifi- 
cările de orientare pe care le impune disputa cu sine a filoso- 
fului — trebuie considerată şi ca o ripostă dată acelor inter- 
preţi, numeroşi, care, cu intensități variate, blamează 
opera consemnată în Dialoguri, ca neunitară. 

În privinţa înşiruirii titlurilor de mai jos: dacă referitor 
la ordinea dintre grupurile de dialoguri, aşa cum a fost 
menționată la începutul prezentului text, ne bizuim pe 
un coeficient de siguranță suficient de mare, în ceea ce pri- 
vește însă cronologia din interiorul fiecărui grup și mai 
ales acela al dialogurilor de tinereţe incertitudinea nu e 
neglijabilă. De aceea formulele de legătură și de ascensiune 
a gîndirii pe care le propunem trebuie luate doar ca proba- 
bile. Ele sînt voit simplificatoare, neglijind repetările, reluă- 
rile pe alt plan ori din alt punct de vedere, desfăşurările 
în evantai. Considerarea acestora, ca și a variantelor posi- 
bile nu ar modifica însă în mod notabil imaginea de ansam- 
blu.. 

În orice caz, dialoguri care, în cadrul fiecărui grup, apar 
învecinate sau aproape învecinate, e posibil să fi fost con- 
cepute ori chiar scrise în unul și acelaşi moment de refle- 
xie. 

Dar în asemenea cazuri, îndoielnice, succesiunea logică, 
mai discernabilă decît cea cronologică, nu este oare ea însăşi 
o bună călăuză? 

Spuneam că dialogurile pot fi examinate după variate 
criterii, unele aplicate textului, altele diferitelor nivele 
ale subtextului. Ocolim chestiunea temelor speciale, mai 
mult sau mai puțin restrînse, de o copleșitoare bogăţie, 
în privința cărora filosoful Ideilor își face cunoscut punctul 
de. vedere. Cuprindem dialogurile într-un itinerar ce are 
în vedere nu altceva decît procesul de formare şi modificare 
a liniei teoretice generale a platonismului. 

2. A. Dialogurile primei faze structurale. Înclinăm 
să distingem în cadrul acestei faze o primă subgrupă 
— Hippias minor, Hippias maior, Protagoras, Ion, Apăra- 
rea lui Socrate, Criton, Alcibiade I, Charmides, Lahes, Lysis, 

“utyphron, (orgias în care linia teoretică a sistemului 
plutoniciun, dei dincernabilă, abia dacă se lasă între- 
văzută: cu ne deduce citeodată mai sigur chemînd în ajutorul 
interpretului modul în care punerea problemei şi cursul 
clurificării ci sînt date în dialoguri ulterioare. Nu avem 
încă nimtemul Ideilor în formă teoretică, ci practică; îl dis- 
tinpeam cîteodată mai degrabă în potenţă decît în act. Accen- 
tul ce pun pe căutări. Lucrările ce le urmează, după divertis- 
mentul din Menexenos și începînd cu Menon, sînt mai 
lămuritoare, înclină mai mult către răspunsuri privitoare 
lu partea statornică a sistemului, către explicitarea puncte- 
lor aflate în autolitigiu şi a preferințelor ce ar prezida 
dezlegarea lor. 

a. Hippias minor. Nu sîntem siguri că a fost în adevăr 
prima lucrare platoniciană, dar dacă așa au stat lucrurile, 
atunci faptul că are ca temă pe aceea a esenței omului ar 
fi semnificativ pentru destinaţia întregii opere, așa cum 
a fost schiţată la începutul prezentului text. Ideea-cheie 
constă în convingerea că spre a defini această esenţă cri- 
teriul nu trebuie să fie acela al practicii — prin natura ei 
diversă, de ordinul individualului, chiar dacă ea constă în 
fapte bune — ci un criteriu de ordin intelectiv, teoretic, 
anume acela al capacității de cunoaștere ştiintifică, chiar 
dacă deţinătorul unei asemenea cunoașteri ar comite, prin 
absurd, fapte rele. În fond Platon înclină să admită că ştiinţa 
este cu necesitate știința Binelui și că aceasta exclude practi- 
carea răului, dar în faţa jenantelor discrepanțe care s-ar 
putea totuşi ivi între principiul cunoașterii veritabile ce 
tinde spre absolutul eleeat și practica umană împestriţată 
de posibilități opuse de tip heraclitic, Platon preferă să 
se abțină de la un răspuns categoric. 

b. Hippias maior. Dacă prima temă pe care o include 
Principiul Omului este cunoaşterea Binelui, acest din urmă 
concept cheamă după sine în mod imperios tema Frumosu- 
lui, obiectul nemijlocit al dialogului în cauză. Dar, mijlocit, 
chestiunea teoretică e de ordin mai general. Deşi sub un 
aspect Binele şi Frumosul ar trebui să fie indisolubil unite, 
ele totuși sînt concepte separate, aflate în relaţie. Pe de aită 
parte însă conceptul presupune absolutitate. Or, aceasta 


LXXII 


PLATON ȘI PLATONISMUL 


ar exclude predicaţia și ar face deci imposibil un enunţ 
de tipul „Frumosul este Bun”; dar nu e admisibil să renun- 
ţăm la un atare enunț. Cum putem deci înţelege esența 
umană, pe de o parte, noțiunea absolută de concept, pe de 
altă parte? Chestiunea rămîne deschisă. 

c. Ion. Trecent astfel la tema esteticului. Împreună cu 
aceea a eticului formează mediul de cultură în care prinde 
fiinţă teoria Ideilor. Implicaţia de text ce transpare mai 
uşor atinge chestiunea de a statornici dacă opera poetică, 
fiind de inspiraţie divină, n-ar trebui să fie de domeniul 
purei raţionalități, dat fiind că divinitatea nu poate fi decît 
rațională. Pe de altă parte pare însă evident că fiind odrasla 
entuziasmului, ca expresie a inspiraţiei, poeticul este de 
tipul unei ţîşniri pasionale care angajează alt domeniu 
psihic decit cel al rațiunii. Dacă însă aspiraţia către frumos 
este inerentă esenței umane, nu ar rezulta de aici o contra- 
carare a tezei ce afirmă raționalitatea acestei esențe? Ne 
întrebăm dacă nu cumva dificultatea teoretică resimțită 
aici de către Platon atinge un strat mai profund al medi- 
taţiei sale : inteligibilul absolut e diametral opus sensibilu- 
lui; inteligibilul suprem, Binele e înfrățit cu Frumosul (e 
un frate „mai mare” al acestuia!); Frumosul este însă 
nu pur și simplu principiul frumuseţilor sensibile dar, sui- 
generis, o ipostaziere Ideală a sensibilului. Cum poate fi 
integrată aceasta din urmă într-o viziune care separă radi- 
cal (în chip parmenidian) sensibilul de inteligibil? 

d. Protagoras. Se impune, cum vedem, continuarea cer- 
cetării pe tema esenței umane. Esenţa omului este virtutea 
lui. Deci, tema virtuţii. Sub aparența dialogului Socrate- 
Protagoras, maestrul Academiei discută cu sine însuși 
chestiunea de a ști cum poate fi conciliată teza Virtuţii, 
ca principiu unitar, absolut şi mereu același, cu faptul că, 
pe de altă parte, virtutea presupune multiplicitate (ea e 
înţelepciune + curaj + temperanţă -+ pietate, etc.), relati- 
vitate (variabilitate în funcție de împrejurări), ambele cu 
caracter heraclitic. Dilema: virtutea poate sau nu poate fi 
învățată, lăsată aici fără răspuns, e doar aparentă, desti- 
nată, cum se va vedea curînd, să pregătească teza gnoseolo- 
gică a anamnezei. 

e. Apărarea lui Socrate. Liste oare acest dialog, ca și 
Criton, donr un act de cinstire a învățătorului, cum se afir- 
mă întotdeauna? Înclinăm să credem că patetica glorifi- 
care a lui Socrate are, dincolo de incontestabilul ei caracter 
omagial și un altul, intrinsec platonician. Socrate întruchi- 
penză o csenţă, cea de Înțelepciune-Moralitate, pe care 
nici o sentință destinată să suprime pe individul Socrate 
nu o poate, necum ucide, dar nici măcar știrbi. Omagiul 
se îndreaptă deci şi către principiul esenței, al imuabilită- 
ţii ei, aşa cum va fi fundamentată de teoria Ideilor. Pentru 
că Socrate întruchipează Principiul, este el și va fi în atitea 
dialoguri ulterioare — pare să motiveze Platon — purtă- 
torul de cuvînt al Ideii platoniciene, măcar atîta timp, sau 
aproape, cît Platon va crede în atributul de „puritate” al 
acesteia. 

f. Criton. Strîns legat de dialogul anterior, se afirmă ca o 
explicitare a conceptelor universale pe care le întruchipează 
Socrate, dincolo de ființarea lui individuală: al Dreptăţii 
Abstracte, al Legalităţii, al Civismului. 

g. Alcibiade I. (Dialog a cărui autenticitate platoniciană 
nu e unanim admisă). Prin tema Binelui, revenim în miezul 
ideaţiei-cheie. Principiul Binelui ca universal, ca substanță 
etică a esenței omului, implică transgresarea a tot ceea ce 
ţine de trupesc, de sensibilul cotidian. Această operație 
este și o chestiune de educaţie. Autorul dialogului crede 
cu forță în însemnătatea acesteia, dar se întreabă în ce 
fel oare procedeele educative, asociate, toate, practicii 
concrete, ar fi susceptibile să ducă pe individ către Virtu- 
tea-Bine, care e un „.în-sine”, şi ca atare incompatibil cu 
faptul „dobîndirii”. Dacă tocmai în acest context se pro- 
nunţă el ca un adversar al democraţiei în genere, al celei 
pericleiene în special, o face, bănuim, îmboldit de gîndul 
de a evoca în așa fel idealul său de Bine-Virtute încît să 
apară, în imuabilitatea și „nobleţea” lui, străină de precep- 
tele și practicile democraţiei ateniene. Atingem faţeta ideolo- 
gică a conceptului de Idce. 

h. Charmides. Cercetînd tema Înţelepciunii, ajungem la 
vasta problemă a cunoaşterii. Autorul ne poftește pe o plat- 
formă de unde se deschid perspective spre un larg peisaj 

al :doctrinei Ideilor, inclusiv spre anumite „surpături” 
teoretice ce stîrnesc dezbaterea cu sine. Este vorba de pro- 
blema raportului între cunoaşterea teoretică şi cea practică, 
între principiile cele mai generale şi cunoștințele utilitare 
solicitate de existenţa materială. Înţelepciunea vizată, 
ca gîndire teoretică, nu are caracter utilitar direct, deși 
prin aceasta nu e mai puțin prețioasă (175 £). Nu e vorba 
de a neglija cunoştinţele practice, ci de a fi conştienţi de 
faptul că sînt altceva decît Cunoaşterea. Aceasta este 
„cunoaşterea cunoștințelor [adică a temeiurilor ce fac posi- 
bile cunoștințele practice — n.n.] ... şi cunoaştere a ei 
însăși” [adică a însăși cunoaşterii — n.n. ] (166 C). Obiectul 
ei sînt deci principii generale și în ultima analiză Binele 
(Ideea de Bine), a raportului ei cu Răul. Platon rămîne 
dubitativ asupra modului în care ar putea fi aduse pe ace- 
lași teren teoretic sfere de cunoștințe opuse, chiar contra- 
dictorii — prin caracterul Absolut al Cunoaşterii și cel 
relativ al cunoștințelor — deşi nu e cu putinţă neglijarea 
vreuneia din ele. Este însă sigur de inconvenientele subiec- 
tivismului în genere și în special a celui socratic, în virtutea 
căruia înțelepciunea s-ar defini prin „cunoașterea de sine- 
însuși”: în adevăr aceasta din urmă presupune criterii 
care nu pot fi decît premergătoare şi universale, obiectuale 
în raport cu sinele. Așadar, știința acestor criterii sc cere 
însuşită în prealabil deoarece condiţionează cunoașterea 
„de sine”. Iată-ne deci în fața primei afirmări mani- 
feste a fundamentalei distincţii dintre platonism și so- 
cratism. 

i. Lahes. În legătură cu tema curajului, sîntem din nou 
avertizaţi să nu abordăm tema virtuţii morale luînd drept 
criteriu individualul. Accentul este pus de astădată pe 
caracterul contradictoriu al individualului. Năzuim spre 
universal, spre Principiu, aşa cum acesta e asociat cognos- 
cibilului absolut, Binele, care sînt străine de contradicţie. 
Dar cercetătorul se află ca descumpănit în fața întrebării : 
cum putem oare determina raportul între atare entități 
sublime — al căror adevăr e indubitabil, dar care depă- 
şesc. umanul — și sarcinile educaţiei, destinată oamenilor, 
așa cum sînt, adică diverși, contradictorii? Un dialog în 

care, prin tema contradicţiei, se evidenţiază frontul princi- 
pal al uutodisputei heraclito-eleate. 

j. Lysis. Fondul frămîntării teoretice pare același ca în 
Lahes, de astă dată pe tema prieteniei. În timp ce individua- 
lul e contradictoriu — în speță omul, care e bun și rău — 
universalul exprimat în Ideea de prieten (Prietenul în sine), 
liber de contradictoriu, trebuie să fie singurul far călăuzi- 
Lor. În partea finală apare însă net reticența față de adop- 
tarea concluziei ce astfel s-ar impune. Faptul e de înțeies, 
căci lema prieteniei, aleasă poate de Maestru pentru a 
se pune în maximum de dificultate, este, alături de aceea 
a iubirii, în cea mai mare măsură plină de vibrația vieții, 
este o delicată afirmare a complexităţii sensibilităţii umane, 
deci a acelui sensibil pe care teoria inteligibilului pur ac 
cere să-l circumscriem în altă lume. 

k. Eutyphron. O temă nouă, aceea a religiei pozitive, 
grecești, pune probleme noi aceluia care a ales calea divinei 
Idei. Zeii grecilor, concepuţi aidoma oamenilor, nu pot fi 
mai puţin hărțuiți de contradicții decît sînt oamenii, așa 
cum s-a văzut din cele două dialoguri anterioare. Pietatea 
față de zei este totuși o virtute. Se pune problema de a 
afla în ce fel se poate depăși impasul. Autorul pare să ple- 
deze pentru o religie care — spre deosebire de aceea a mito- 
logiei populare grecești — să fie subordonată eticului, 
deci Ideii de Bine. Noul constă în faptul că tema religiei, 
subiect încă neexaminat dar de majoră însemnătate pentru 
spiritul de devoțiune al scolarhului Academiei, e cercetată 
în spiritul principiului Ideii. Intuim de pe acum — textul 
fu ne-o spune — unul din impasurile teoretice din care 
Platon nu va ieși niciodată, cumpănind între mai multe 
răspunsuri: raportul dintre Idei (cea supremă de Bine, 
mai ales) și conceptul de supremă divinitate. 

l. Gorgias. Se părea că, de astădată pe tema retoricii, 
continuă dezbaterea din Charmides asupra problemei 
Înțelepciunii (Cunoaşterea teoretică). Eroarea cea mai 
semnificativă comisă de acei exponenți ai subiectivismului 
care ar fi sofiştii de tipul lui Gorgias ori Callicles constă în 
a crede că folosindu-se accidentala „putere de a convinge 
prin cuvînt”, auditorul ar putea fi condus spre Adevărul 

autentic; şi aceasta nu pe terenul adevărurilor universale, 
ci pe acela al opiniei, al preferințelor schimbătoare proprii 
neştiutorilor, invocînd plăcerile senzoriale ori politica in- 
tereselor mărunte. Înţelepciunea tinde dimpotrivă spre 
Principiul Binelui care e Absolut, constant, non-contra- 
dictoriu (503 CD), indisolubil unit cu Dreptatea, conform 
Divinului, deci Adevărului, Curajului și Temperanţei ; este 
deopotrivă temeiul a ceea ce numim cosmos (rînduiala 


lumii). Cel ce cultivă înţelepciunea astfel definită liberează _ 


sufletul de „„mormîntul” trupului (sema-s6ma, faimos joc 
de cuvinte) şi-i deschide accesul spre singura autentică 
fericire care este doar cea postsepulcrală. 

m. Menexenos. S-ar zice, un intermezzo: acordîndu-și 
parcă un moment de relaxare, Platon scrie o corosivă satiră 
politică împotriva demagogiei oficiale pseudo-democratice 
şi patriotarde ; textul e cu atît mai savuros cu cît s-ar potrivi 
de minune și altor ambianţe politice ulterioare, dintre cele 
mai neprevăzute. Reţinem însă că pentru ilustrare autorul 
alege demagogia, să zicem „de stînga”, nu şi pe cea „de 
dreapta”, ceea ce conferă, indirect, acestei piese literare 
caracterul de prim manifest politic, platonician. Un text 
în care aristocrația e vădit cruțată. 

n. Menon. După „„pauză”, reluăm călătoria teoretică, 
privim în urmă pentru o mai bună orientare şi pune pe nui 
stăpînire gîndul că în dialogurile Charmides-Gorgias s-a 
auzit vocea unui crainic din  „„anticameră”. Pașii noştri 
au fost astfel călăuziţi spre incinta în carc pășim acum: 
este prima afirmare directă — dar nu mai mult decît atît — 
a teoriei Ideilor. 

Luîndu-se ca start teza anterior instituită a caracterului 
unic al Virtuţii, ca principiu universal care-și subordonează 
speciile de virtute, se pune problema originii în conștiința 
noastră a noţiunii ce-i corespunde. De aici, teoria gnoseolo- 
gică a anamnezei; alternativa „virtutea se învaţă ori nu 
se învață?” e o falsă alternativă: ca reminiscență înăscută, 
ca este o condiţie prealabilă învățăturii, dar ca prezență 
conştientă, condiţionată de actul educativ prin care ne-o 
reamintim”, ea este ulterioară, este un produs al învăţă- 
turii. Putem avea însă și opinii pe care ulterior învățătura 

să le întăreancă doar, dovedindu-se a fi fost „opinii drepte”. 
Platon îşi dă scama că lucrurile sînt complicate. Discutind 
cu interlocutorul său imaginar, el cumpăneşte între cele 
două orientări opuse, eleatică și heraclitică, prin a căror 
prismă s-ar putea privi Ideea (constantă care se afla în 
ufara discuţiei). Eleatismul ne împinge să punem accentul 
pe caructerul de dat înăscut, in-format, refractar modula- 
țici, al conceptului, în timp ce heraclitismul solicită accen- 
tuarca procesului  format-educativ, transformator. În 
Menon se reliefează interesul teoreticianului Ideii pentru 
matematici. 

o. Euthydemos. Nu e cumva un mod glumeţ, aproape 
bufon al filosofului de a pune (a se pune?) în gardă împotriva 
unui eleatism extrem și ca atare absurd? Dacă neglijăm 
concretitudinea adevărului, relativul, heteroraportul, pre- 
dicaţia contradictorie, devenim ridicoli. Am hazarda :să 
presupunem că avem aici o uvertură jucăușă la ceea ce se 
va săvîrși în Parmenide la modul grav (critica eleatismului 
Ideii). Dacă Platon va fi fost cumva hărțuit de obiecțiile 
stîrnite de Absolutitatea rigidă a Ideii, se va fi gîndit să 
le contracareze prin autoironie, lăsînd să se vadă cum ştie 
şi el, luînd Absolutul în mod înțepenit, să ajungă la carica- 
tura lui. Dar, să nu ne înșelăm, ilustraţia veselilor certă- 
reţi Euthydemos şi Dionysodor e luată exclusiv din lumea 
concretului pămîntesc. 

p. Cratylos. În problema limbii, e reluată discuţia: elea- 
tism ori heraclitism. E un punct de vedere nou, acela al 
relaţiei dintre semnificat (universal) şi semnificant, care 
fiind un complex de sunete e concretitudine, imagine, de 
ordinul diversității. Nu avem acces spre universal decît 
prin semn lingvistic iar acesta e de natură opusă universalu- 
lui. Deși în imposibilitate de a răspunde la o asemenea în- 
trebare, Platon este aici mînat cu largă precădere de ati- 
tudinea antiheraclitică: denunță inconsistența a ceea ce 
e curgător, variabil flux al schimbărilor. Simte oare nevoia 
s-o facă după ce, în Euthydemos atacase eleatismul dur? 
Sau înainte de aceasta? 

q. Symposion. Pe tema iubirii, prima expunere desfăşu- 
rată a principiului Ideii şi a atributelor acesteia (211 48); 


LXXVIII 


PLATON ŞI PLATONISMUL 


e desemnată în opoziţie cu individualul, cu concretul care 
în diverse ipostaze ocupă aici, doar el, atenţia tuturor 
interlocutorilor lui Socrate. „Dragostea platonică” este 
dragoste de Valori în sine, îmbrăţişare a sferei Ideilor. 
Dar tocmai filosoful e cel ce poartă misiunea acestui act. 
De aici o suavă definiție a filosofului (204 5). Știm însă că 
obiectul iubirii e Frumosul iar Ideea de Frumos e înfrățită 
cu Ideea supremă, cea de Bine. Erosul dobîndește aici în 
sistemul platonician o funcţie ce pătrunde pe aceea a Ideii, 
fapt care a atras atenția psihanaliștilor. E vibrantă și sti- 
mulativă imaginea filosofului care, însuflețit de pasiune, 
caută, în miezul celor mai subtile abstracții spre care tinde 
raţiunea lui, Frumosul. 

Abordîndu-se tema modalităţii apropierii de Idee, ni se 
oferă o schiță a căii gnoseologice ascendente (211 EC). 

r. Phaidon. Discuţia atacă chestiunea sensului vieții 
şi morţii. Prilej pentru dezvoltarea teoriei Ideilor, mai ales 
sub aspectul ei gnoseologic. Trecînd printr-o expunere 
desfășurată a teoriei anamnezei, doar evocată în dialogurile 
anterioare, Platon trece analiza în planul inteligibilului 
pur. Tema Ideii este amplificată prin precizarea ipostaze- 
lor ei de obiect al Cunoaşterii, de Raţionalitate şi Divini- 
tate, de principiu al Identităţii, Realităţii şi Adevărului, 
toate absolute. Parcurgem enumerarea argumentelor în 
sprijinul tezei nemuririi Sufletului, ctern depozitar al „,rc- 
miniscenţelor” Idcale. 

Ca şi în alte dialoguri, textul lui Phaidon culminează 
într-un mit escatologic. În controversa, veche și ncîncheiată, 
privind rolul mitului în expunerile platoniciene, găsește 
în dialogul de faţă un sprijin teza conform căreia teoreticia- 
nul Ideii se adresează folclorului mitologic (în speţă, la 
1108), atunci cînd i se pare că găseşte în el un gen de in- 
tuire a principiilor sale teoretice. Dă, firește, mitului o 
turnură nouă și o integrare literară cu totul personală, 
făcîndu-l să ne reapară trăind, în plan poetic, atmosfera 
teoriei Ideilor. 

De la 103 E, textul depozitează un fond cuprinzător a 
ceea ce, în cadrul autodezbaterii, am numit dialectică eva- 
dată. 

x. Phaidros. Conceptul iubirii, din Symposion — dialog 
pe care Phaidros pare să-l continue — conduce către 
problema metodei pnoscologice, căci iubirea ce se orientează 
spre Îdec şi face astfel legătura de „intermediar” între su- 
bicetul şi obiectul cunoașterii, nu este decît ipostaza afec- 
tivă a «lemersului logic cu care, în platonism, formează 
un singur corp. Deci lui Platon i se impune, acum drept 
corolar, studiul acestui din urmă demers. Faptul că gîndi- 
torul nostru o face luînd în discuție tema discursului retoric 
e ugor de înţeles. Acesta din urmă e familiar sofiştilor. Or, 
dînd aici curs, ca și în alte locuri, patimii sale împotriva 
sofiștilor în general și răpindu-și astfel posibilitatea de a 
proceda la un examen calm, judicios, ce i-ar fi permis să 
diferenţieze printre sofişti pe creatorii de valori filosofice 
autentice din secolul V, Magistrului Academiei îi place să 
pună metoda sa în opoziţie cu cea a discursului sofistic, 
adică a discursului ce folosește o metodă rea. Știm din 
Gorgias care sînt păcatele sofiștilor. Ele guvernează și 
discursul lor. Prin contrast, discursul cel bun — ale cărui 
însușiri Ideale sînt enumerate la 270 P sg. — ce cel ce se 
inspiră din planul Ideal și- ;i propune să ne diriguiască paşii 
spre Adevăr, folosind „metoda dialectică” (269 E). E vorba 
de drumul „în sus” de la individual la universal (265D) 
şi invers. Din nou sîntem împinși să ne gîndim la o dialec- 
tică (în sens modern) „evadată”, pe temele unitate-multipli- 
citate şi individual-general. Un fapt teoretic nou, semn al 
procesului de destructurare-restructurare care se anunţă, 
este pus în lumină de textul de la 249 EC: raportul dintre 
dubla cale, synagog-diairesis, și anamneză. Chipul filoso- 
fului este acum pus în lumină din punctul de vedere al capaci- 
tăţii de a se conduce după ansamblul regulilor metodologice 
ale bunului discurs (278 P). 

ş. Statul. Vastă operă platoniciană a cărei caracteristică, 
după părerea noastră, constă în a ne înfățişa concomitent 
schema întregului său sistem de gîndire, punctul culminant 
de afirmare a primei structuri a teoriei Ideii şi maxima 
concentrare de auto-obiecţii aduse structurii ce încă domină. 
Este indicația faptului că procesul de destructurare e în 
curs de desfășurare, fără însă a fi atins încă punctul critic. 


LXXX 


PLATON ŞI PLATONISMUL 


Reamintim că autocontestaţiile au toate caracter heraclitic, 
împotriva eleatismului Ideii, așa cum se afirmă în cazul 
dat ca paradigmă Ideală a unui imaginar stat istoric con- 
cret, Este un heraclitism „,evadat”, care tinde să afecteze 
sfera Ideilor. 

Enunţul valorilor Ideale, guvernate de Ideea de Bine, 
ocupă în prealabil cîmpul preocupării platoniciene, nu doar 
spre a ne arăta în ce spirit ar trebui reorganizată societatea, 
dar și pentru a statornici sfera axiologică Ideală căreia viaţa 
societăţii reorganizate i se subordonează prin sacrificarea 
de către indivizi a persoanei lor individuale, libere. Faţă 
de fericirea individuală, primează interesul social (IV, 
420 1 sq.). Deşi s-ar putea ca acesta din urmă să fie nesuferit 
indivizilor, trebuie cultivat, căci identificîndu-se cu Binele, 
satisface interesul lor, fie și fără ca ei să-şi dea seama de 
aceasta. Interesul social e conceput de un gînditor proaristo- 
cratic. 

Avem în Statul, în jurul mitului cavernei (VII, 5144 
sq.), o evocare alegorică a ansamblului teoriei Ideilor (în 
structura ei încă actuală). Ea îndeplinește rolul de a oferi 
formulei sociale platoniciene fundamentul ei teoretic și 
astfel Statului său un punct de sprijin în sfera Principiilor 
teoretice; poate, un fel de refugiu teoretic atîta timp cît 
apare improbabil să-și găsească un reazăm în adeziunea 
mulțimii. Dacă asociem grandiosul mit escatologic al 
lui Er (X, 614 5) cu teza nemuririi sufletului (X, 608C 
8q.), atunci, dincolo de intenţia lui Platon, se conturează 
antropologia filosofică avînd ca obicct un om dedublat: 
existența sa materială în planul rigid, antilibertar al Sta- 
tului „ideal”, iar conștiința sa, dorită a fi pătrunsă de o 
felicitate nutrită din planul altei existenţe, pur spirituale, 
post mortem. Or, aceasta din urmă, în lumea abstracţiilor 
„în sine”, nu mai poate fi decît conștiința unei abstracții: 
conştiinţa Omului-în-sine. 

E ultimul efort platonician de a menține structura teore- 
tică de pînă acum, dar într-un moment cînd, foarte probabil, 
neliniștea provocată de  carenţele ei, de artificialitatea 
poziţiei care ar continua să le ignoreze, a atins punctul 
culminant. 

B. Dialogurile momentului de cumpănă. Ele mărtu- 
risesc că Platon s-a decis să accepte consecinţele dezarti- 
culărilor teoretice constatate, 

a. Parmenide. Într-un context a cărui interpretare e nu 
se poate mai dificilă, ni se dă autocritica modului, eleatic, 
în care fusese gîndit pînă acum sistemul Ideilor. Așadar, 
critica structurii corespunzătoare, supusă destrămării, 
în urma contradicţiilor ce transpar în Statul pe plan teoretic 
şi pe care experienţa practică din Sicilia le evidenţiase şi 
mai mult. Meditînd asupra lor, Platon își dă seama de fap- 
tul că vechea viziune de sistem trebuie schimbată, că — nod 
al întregii probleme — contradicția nu mai poate fi consi- 
derată ca răpind realitatea entității ce o include. Un nou 
drum trebuie ales, dar Platon nu se pronunţă în ce fel anu- 
me va merge mai departe. 

b. Theaitetos. În acelaşi spirit ca şi dialogul anterior, care 
se ocupase cu precădere de Idei ca obiect al cunoaşterii, 
cel de faţă se ocupă de problema cunoașterii obiectu- 
lui. 

Heraclitismul este combătut ; insistența cu care se revine 
de-a lungul dialogului la respingerea mobilismului și relati- 
vismului, denunțarea, în consecinţă, a inconcludenţei gno- 
seologice a senzaţiilor, ca unele ce nu pot depăși cîmpul 
aparenţelor, deci al fugitivului, par să denote o atitudine 
antiheraclitică neschimbată. Dar par numai. Semnificativ 
pentru locul ocupat de Theaitetos în mișcarea gîndirii pla- 
toniciene este faptul că unei gnoseologii fundamentate 
heraclitic nu i se contrapune o alta, în spiritul structurii de 
pînă acum a sistemului — anamneză, reminiscenţe, ineism — 
ci nici o alternativă. E tot o autocritică, de astă dată doar 
prin implicaţie. În pofida pledoariei antiheraclitice, Plu- 
ton acceptă teze care denotă renunțări la poziţii anterioare 
şi, în fond, deschid calea heraclitismului: dialectica Bine- 
Rău pe planul necesităţii, al inteligibilului (1764); în ace- 
lași plan, caracterul fundamental al cuplurilor de con- 
cepte existență—non-existenţă, asemănare —neasemănare, 
identitate— diferenţă, etc. (1860). E vizibil rolul pe care-l 
are cugetarea matematică în cotitura filosofică la care 
asistăm. 

C. Dialogurile celei de a doua faze structurale. Deși 
lipsite de concluzii, cele două dialoguri anterioare lăsau 
liber accesul către un nou drum: acela al instaurării hera- 
clitismului în lumea Ideilor. 

a. Sofistul. Iată, alături poate de Philebos, capodopera 
dialecticii, ontologiei și logicii lui Platon. Știm bine că e in- 
stalată într-o himeră, Ideea-în-sine, dar știm tot atît de 
bine că, privind dintr-un alt unghi decît cel platonician, 
ni se va înfățișa ca o autentică dialectică a universalului 
obiectual și a conceptului. 

Nu fără anumite rezerve eleatice, Platon schițează acum 
dialectica (în sens modern) a celor cinci Idei fundamentale, 
care este deopotrivă şi o dialectică a conceptului de Idee, 
a raporturilor sale din interiorul sferei Ideale, a relaţiilor 
cu lumea sensibilă acceptată acum ca deplin reală. Cuplul 
conceptual existență—non-existenţă și reflexiile multiple 
ce gravitează în jurul acestuia, variatele ipostaze date de 
filiația lui dau întregului dialog caracterul de sediu al prin- 
cipiului contradicției dialectice. Spuneam că sîntem în 
sfera ontologiei şi a logicii. Consemnăm însă un fapt grăi- 
tor despre stimulurile care în intimitatea creației platoni- 
ciene dau progresiv vigoare, sensuri noi și în cele din urmă 
supremație, dialecticii. Aceste stimuluri sînt de ordin social, 
de ordinul existenței social-umane. Din acest punct de 
vedere, relevant sub raport materialist-istoric, o linie de 
continuitate conduce «le la dialogul Statul lu Sofistul: 
după cum în primul din aceste dialoguri principiul Ideii, 
eleatismul acesteia și ripostele de tip heraclitic se conturau 
sub imperiul unor preocupări, interese şi practici de ordin 
social-politic, aici, în Sofistul, restructurarea dialectică se 
săvîrşeşte sub impulsul unei experienţe social-etice care 
contrapune unei valori umane autentice, — socotită supre- 
mă valoare şi întruchipată de Filosof, aşa cum acesta e 
definit la 253D — o non-valoare, întrupată, crede Platon, 
de sofist (2210—2324). 

b. Omul politic. Titlul dialogului indică, în mare, tema 
lui. Mai exact, să spunem că tema este aceea a principiilor 
ce trebuie să călăuzească practica omului politic. De aici, 
planurile, două la număr, pe care evoluează cugetarea auto- 

rului în dialogul de față. Faptul că ele se frîng spre a se 
întretăia de mai multe ori face ca unitatea tratării să nu 
apară la prima vedere. Ea există însă, indubitabil. Unul 
din planuri e acela al normelor politice practice. Pe acest 
teren, surprindem firul de legătură cu tematica analoagă din 
Statul. Pe celălalt plan se desfășoară examenul teoriei on- 
tologice şi metodologice care trebuie să fundamenteze cuge- 
Larea politică. În acest punct, o nouă dezvoltare a heracli- 
tismului care dobîndeşte acum nota de dialectică socială. 
Prin aceasta în textul Omului politic continuă într-un nou 
cîmp teoretic mișcarea filosofică dialectică inaugurată de 
Sofistul. 

Se degajă din text noţiunea de ştiinţă politică, deşi nu 
la modul definiției categoriale și oricîte obiecţii ne-ar stîrni 
felul în care e concepută. Multe pagini, de la 287 E încolo, 
sînt consacrate delimitării conceptului de Politic, în 
raport cu altele ce interesează de asemenea practica socia- 
lă. În acest context, urmărim conceptul de lege ca act nor- 
mativ, inspirat totodată de Principii (Idei) absolute, dar 
și de acela al Maăsurii, care domină concretul, relativul 
şi în virtutea căreia urmează ca Absolutul Ideal să 
satisfacă umanul, cerințele practice infinit variabile. 

e. Timaios. Dialogul Sofistul reabilitase principiul heracli- 
tic al contradicțţiei și-i dăduse statut ontologic iar Omul 
politic îi extinsese aplicarea la social; concomitent avusese 
loc realificarea lumii sensibile. De aici se impunea cu strin- 
gentă necesitate angajarea lui Platon într-un nou teritoriu 
teoretic: cel al „fizicii”. O natură cvasi-nonreală nu crease 
obligaţii în acest sens. Ele apar însă acum, inevitabil. Con- 
dus de preocupări care sînt primordial abstract-etice și, 
subordonat, raportate la modul promovării lor social-poli- 
tice, Platon concepe cercetarea ca filosof. Ca atare va pro- 
ceda așa încît Principiile teoretice chemate să guverneze 
soluția să aibă o întemeiere universal-rațională. O asemenea 
întemeiere presupune însă o considerare unitară a întregu- 
lui Real, inclusiv deci a naturii, devenită acum și ea reală. 
Platon spune el însuși că rostul contemplării universului, 
a unităţii lui, este impus de acela al cuvenitei înţelegeri 
a Binelui, a spiritului uman (46 E—47 450). Ceea ce mar- 

chează locul lui Timaios este „fizica” lui, în sensul antic 
grec al termenului — inclusiv cercetarea materiei și struc- 
turii ei — , capitol pînă acum inexistent în opera platoni- 
ciană. „Fizica” va îmbrăţişa ceea ce am numi noi, azi, 
chimia metalelor (58 C sq.), anatomia umană (72 E sq.), 
medicina (82 4 sq.), zoologia (90 E sq.). 

d. Critias. Reţinem evocarea de către Platon a unei 
presupuse forme de viață socială trăită de atenieni în 
trecutul îndepărtat (1098). Platon pare acum preocupat 
să justifice noua sa atitudine privind reforma socială. 
Autodezbaterea din Statul marcase demolarea vechii struc- 
turi a sistemului, dar, dat fiind că aceasta fusese efectul 
observării dificultăților teoretice relevate de planul statului 
Ideal, trebuise ca planul însuşi să fie abandonat, ceea ce 
avea, curînd, să se confirme în Legi. Știm însă că problema 
ce se punea în acest moment nu era pentru Platon cea a 
adevărului Ideilor, ci aceea a unei alte modalități de a 
concepe structura lor. În vechime, Atena ar fi fost un stat 
construit conform cu principiul Ideii în compoziţia lui 
inițială (109D—112E). Filosoful are aerul să ne spună: 
„faptul că nu menţin vechiul plan nu înseamnă că a fost 
în sine, absurd; dovadă că, în alte vremuri, ceva analog 
a existat; renunţ însă pentru că, dată fiind complexitatea 
social-umană pe care o relevă contemporaneitatea, nu văd 
în ce fel anume aş putca înfăptui azi proiectul în cauză”. 
Un argument al heraclitismului, dar conceput așa încit 
să nu implice dezicerea fermă de eleutism. 

o. Philebos. Din punctul de vedere al reconstrucției dia- 
lectice a sistemului Ideilor, Philebos, mai ales prin formu- 
larea a patru alte Idei de bază, constituie cu Sofistul un 
tot unitar, marcînd un nou şi strălucit avans al heraclitis- 
mului, însoțit însă de reînnoite reţineri eleatice. 

Din subtextul dialogului se impune atenţiei cititorului 
tema-cheie a întregii construcţii platoniciene, aceea a Valo- 
rilor. Transcendenţa planului lor e din nou subliniată cînd 
ni se spune solemn că „„Binele în sine, cu atributele de 
autosatisfacere și autoîmplinire, perfect și încheiat” (674), 
identic, aici, cu Divinul, este dincolo de toate, chiar şi de 
celelalte Idei (66£); cu atît mai mult dincolo de cele lumeşti 

care, în cel mui bun caz, sînt un amestec de înţelepciune 
şi plăcere. Dar v tonalitate nouă se revarsă vremelnic 

- înainte de retractarea ei definitivă din Legi — asupra 
întregii doctrine. Cu fața întoarsă, pentru un anumit răs- 
timp, &pre preferinţele simple și bucuriile nevinovate ale 
vumenilor vii, Platon spune că „e ridicolă... poziţia aceluia 
care se retranşează cu exclusivitate în domeniul celor 
divine” (628) şi se gîndeşte că satisfacerea dorințelor pur 
si simplu plăcute ar putea fi acomodată glorificării Binelui 
abstract dacă, în limitele dreptei măsuri, ar fi guvernată 
de înțelepciune. În Philebos, antropologia filosofică a siste- 
mului Ideilor satisface umanismul mai mult decît în alte 
texte. 

Zădărnicită de disputa cu sine, de îndoieli, soluția acomo- 
dării lipsește. Dar căutarea ei se arată fructuoasă, căci 
tocmai ea prilejuiește avansul dialectic salutat mai sus. 

f. Legile. Domeniul concretului individual este neprielnic 
filosofiei platoniciene. Îi reținuse vremelnic atenția în 
Philebos, mărind iar nu micșorînd distanţele faţă de răspun- 
sul pe care ar fi putut Platon să-l considere satisfăcător. 
În Philebos, 168, fuseseră rostite cuvinte amare: „Nu 
există şi n-ar putea să existe altă linie directoare mai 
frumoasă decît aceea de care rămîn întotdeauna legat; 
dar iată că mereu mi-a scăpat din mînă, lăsîndu-mă fără 
călăuză şi fără scăpare”, În Legi, călăuza filosofică e aproape 
dispărută. Autocontroversa e angajată între efortul sub- 
sumării concretului social-uman într-un universal și con- 
strîngerea de a părăsi modalitatea de subsumare din Statul. 
Deci un nou proiect, destul de banal, de reformă social- 
economică, raportat la un universal care, el însuși, nu mai 
pare să fie același: e Ideea, ori cumva i-a preluat atribuţiile 
Divinul, care guvernează textul prolix al dialogului? Ori- 
cum, pe un fundal filosofic palid pînă aproape de stingere, 
teologia e aceea cu care avem nemijlocit a face. În locul 
filosofiei Unităţii, religia ei, pas înapoi al logicului. Drept 
ripostă împotriva ateilor care afirmă că opera oamenilor 
este ea aceea care dispune de „suverană autoritate” (Legi, 
X, 8904), o pasionată apărare a principiului de divinitate 
şi a Zeilor, cu zelul cu care altădată ar fi fost apărată Ideea. 

În orice caz, fie că asupra oamenilor apasă Zeii, care „se 
joacă cu ei”, ori Rațiunea Abstractă, ori Legea Statului, 
ori chiar Omul Abstract, ei, oamenii, sînt oricum sacri- 
ficaţi. 

g. Scrisorile. Ne referim, se înţelege, la cele admise ca 
autentice, mai ales la scrisorile a şaptea şi a opta. 

Spre a da cuvenita greutate îndrumărilor politice pe 
care le dă prietenilor săi sicilieni, Platon scrie în Scrisoarea 
a VIl-a, că ansamblul gîndirii sale a fost dintotdeauna 
stimulat de interesul său pentru politic (3245); acesta are 
nevoie însă de un fundament filosofic. Pentru studiul 
raportului dintre stimulentele social-politice ale cugetării 
platoniciene și fondul ontologiei Ideilor e semnificativ 
faptul că într-un text de preocupări esențial politice, con- 
crete, ni se dă o schiță a principiului Ideilor (4424 sq.). 

Cele două scrisori, prin materialul lor informativ amă- 
nunțit asupra evenimentelor politice din Sicilia, care l-au 
preocupat atît în cursul călătoriilor sale siracuzane cît și 
după aceea, constituie sediul cel mai important al cunoş- 
tințelor noastre referitoare la evenimentele siracuzane cum 
și la reacțiile prin care Platon, răspunzîndu-le, s-a îndreptat 
spre cea de a doua structură a teoriei Ideilor și spre modera- 
rea antidemocratismului său. 


XI. SUCCESIUNEA 


1. Dimensiunea unei vpere filosofice e dată — analog 
cu aceea a operii de artă — de produsul dintre două 
măsuri : una intrinsecă, în conștiința transmutată în creaţie, 
a făuritorului ei; alta extrinsecă, în conștiința veacurilor 
ulterioare închegată prin capacitatea mereu modificată a 
fiecărui prezent ulterior de a resemnifica valorile trecutului. 
Fiecare nouă ambianţă socială-intelectuală citește în. alt 
fel pe unul și același filosof. „Bogăția unei gîndiri geniale 
constă poate mai ales în tot neconceputul prezent într-însa” 
(Jean Lacroix). O creaţie filosofică e deci semnificativă 
şi prin gama de puncte de sprijin ori de argumente pe 
care e capabilă să le ofere atitudinilor social-spirituale 

ulterioare. S-ar părea că prima din cele două măsuri e 
epuirabilă vi u doua nu. Dar știind că prima cuprinde nu 
doar cecu ce ce în act dar și potenţe, găsim că evaluarea 
fiecăreia depinde de aceea a celeilalte, că astfel în ochii 
istoriografici ulterioare ele capătă, amîndouă, mereu noi 
amplitudini şi aceasta în mod nesecat. 


Voind deci să dobîndim o imagine adecvată a creaţiei 
platoniciene, se impune considerarea modurilor în care a 
fost succesiv re-formată în spiritul imperativelor social- 
istorice și logice ale secolelor ulterioare, a modurilor în 
care le-a răspuns. Metodologia științifică a istoriologiei 
filosofiei nu se mulțumește să evidenţieze condiţionantele 
istorice și funcţia social-logică a unei gîndiri în epoca ei; 
dar şi condiționantele istorice ale modalităţilor în care "e 
ulterior interpretată și folosită cu funcţii sociale și teore- 
tice corespunzătoare, mereu altele. 

Vom privi acum mișcarea postplatoniciană a platonis- 
mului, fără intenţia de a expune istoria ulterioară cugetării 
făurite în Academie*. Nu vrem să reproducem seria acelora, 
atît de numeroşi, care s-au inspirat de-a lungul mileniilor 
din textul Dialogurilor. Vrem doar ca prin ilustrări semni- 
ficative să dăm de gîndit asupra potențelor și antecedenţelor 
ce sălășluiesc în vechiul platonism, să sugerăm — evocînd 
anumite actualizări ulterioare şi emergente — cea de a 
doua măsură, fără de care opera în cauză ar rămîne într-o 
reprezentare unilaterală. 


* Ca instituţie, Academia a durat aproximativ nouă secole. După 
Platon, scolarhi au fost: nepotul său Speusippos (347—339), Xenocrates 
(339—315), apoi Polemon, Crantor, Crates, care au continuat spiritul 
platonician de sistem, impregnat de accentul fideist din Legi. Odată 
cu Arcesilaos din Pitana, anul 268, începe o fază nouă, sceptică, cars, 
prin Carneades, ia forma probabilismului. Este faza numită a Noii 
Academii. Odată cu Filon din Larissa (după 110 î.e.n.), și mai ales cu 
Antioch din Ascalon, mort pe la 68 î.e.n., cugetarea școlii se întoarce 
către spiritul de sistem al Vechii Academii, dar printr-o îmbinare eciec- 
tică a platonismului cu aristotelismul și cu împrumuturi de la stoici. 
Ammonios Saccas (aprox. 115—242 e.n.) întemeiază neoplatonismul al 
cărui cel mai de seamă reprezentant a fost Plotin (204—270), urmat 
de Porphyrios, Jamblichos și alţii. În anul 529, Justinian interzice acti- 
vitatea tuturor școlilor filosofice ateniene, între care și a Academiei. 

2. Raportul Platon-Aristotel, de continuitate și discon- 
tinuitate, se constată în nenumărate teme, mult prea multe 
spre a fi cercetate aici. E destul să spunem că aparţinînd 
aceleiași faze istorice a antichității greceşti ca şi platonis- 
mul — cea clasică — aristotelismul, satisfăcînd comanda- 
mente ale dezvoltării cunoașterii științifice a naturii cum 
şi ale unor stări istorice modificate, a dus mai departe 
— dintre liniile ce se înfruntă în interiorul meditaţiei 
platoniciene — pe aceea care mergea în direcția dezvoltării, 
cel puţin pe anumite teme, a heraclitismului, de asemenea 
în direcția apropierii de realism social. 

În faza următoare a istoriei grecilor, elenismul, două 
sînt drumurile mai importante ale reactualizării platonis- 
mului. Ocupîndu-ne în altă parte* de atomistica epicuriană, 
adoptată și de Lucrețiu, am arătat că tinde să înlocuiască 
viziunea eleatică abderitană asupra atomului prin una 
heraclitică. Este adevărat că, în cadrul unei noi structuri 
de gîndire filosofică, deosebită de cea clasică și dominată 
de pragmatism și empirism, modelul epicurian-lucrețian 
va fi un model empirist al dialecticului. Dar prezenţa sa, 
chiar în această formă, e un fapt istoric demn de relevat. 
Prin notele (alterate, în cele din urmă) de complexitate, 
autodinamism, libertate internă, muabilitate ale noului 
concept de atom, acestea reprezintă în ochii noştri o odraslă 
a heraclitismului instaurat în sfera Ideilor în a doua fază 
a cugetării platoniciene, dar odraslă bastardă, ce suferă 
de pe urma unor condiţii obicctual-subicctive schimbate. 


Al doilea drum este acela al pătrunderii scepticismului 
în Noua Academie. Optimismul gnoseologic epicurian există 
dar, ca fenomen elenistic, are sub raport ideologic un rol 
periferic. Dimpotrivă, declinul elenistic dă prioritate ideo- 
logică scepticismului care ca atare e mai mult decît o şcoală. 
Obiectual exacerbat, el selectează și accentuează la rîndul 
său nota sceptică pătrunsă în gîndirea finală a lui Platon, 
îi dă o greutate pe care acolo n-a avut-o niciodată şi, în 


* În acest sens Studiul nostru, Modelul empirist, epicurian-lucrețian 
al dialecticii, în curs de apariţie. 

cadrul Noii Academii, transformă mai apoi raționalismul 
platonician în probabilism. 

3. În epoca de la începutul erei noastre, două însemnate 
evenimente ideatice, de altfel nu cu totul străine unul de 
altul ne retin atenţia: apariţia creştinismului și a neoplato- 
nitmului. Se cunoaște recrudescenţa, acum, clar motivată 
sub raport istoric, a fideismului în lumea romană, recrudes- 
cenţă care va spori invers proporțional cu declinul creativi- 
tății filosofice pe care actul din 529 e.n., oricît de blamabil, 
al lui Justinian n-a făcut la drept vorbind decît să-l sanc- 
tioneze. 

În ambele cazuri discernem puncte de contact cu plato- 
nismul, instituite prin efectul unor comandamente isto- 
rice noi. 

La primii sistematizatori ai creștinismului — îndeosebi 
la Pavel din Tarsos sau mai apoi loan Hrisostomos — 
inspiraţia platoniciană este multilaterală, dar prin raporturi 
subtile care nu pot fi pomenite fără considerarea a înseşi 
izvoarelor platonismului, legate de aceea a raporturilor 
ideologice anteplatoniciene dintre lumea elină şi cea orien- 
tală, în care a apărut creștinismul. Mai cu seamă, se impun 
cîteva atribute. Dumnezeu-tatăl: divinitatea mozaică din 
care descinde poartă nota comună multor divinități orien- 
tale foarte vechi ce-l indică drept o fiinţă aspră, despotică, 
răzbunătoare ; lumea obidiților în care apare creștinismul 
a cerut un zeu al consolării, al mîngiierii asociate Binelai 
şi l-a obţinut, probabil, cu ajutorul lui Filon Evreul, care 
l-a zămislit inspirat de Dumnezeul Platonician al Binelui 
Absolut, mănunchi de virtuţi accentuat umanizate. Dum- 
nezeu-fiul: este prin excelență mijlocitorul între divinitatea 
supremă impecabilă și omul slab, om al suferinţei și păcatelor. 
Atenţiei noastre i se impun zeii subordonați din Timaios, 
care, spre diferență de zeul suprem, sînt în atingere cu 
sfera umanului, cum și acel Intermediar divin care e Sufletul 
universal platonician. (Dar nu putem izola acest fir de 
altele care duc gîndul spre tema mithraică a Fiului-Mîn- 
tuitor, sau spre Omul cosmic indo-european, în ipostazele 
de Purușa vedic, Gayomard iranian, ori Anthropos al gnosti- 
cilor). Oare „Cuvîntul”, caracteristic filonismului și pre- 

luat de Pavel, nu e și el un „intermediar”, în spiritul Sufletu- 
lui Universal platonician? 

Neoplatonismul este un platonism adaptat structurilor 
ideologice proprii păturilor superioare ale societății romane 
din primele secole ale erei noastre și, în genere, liniei decli- 
nante a societăţii antice. Timp de aproape un mileniu 
filosofia cultivase cu largă precădere rațiunea (Scepticis- 
mul pur fusese mai puţin o filosofie și mai mult o renunțare 
la filosofie). Dar, în limitele predilect admise ale filosofării, 
nu se putea ocoli fenomenul anemierii elenistice a capaci- 
tăților teoretice ale rațiunii: se impunea acut nevoia de a 
găsi în iraţionalul teoretic — semifilosofic, semiteologic — 
o motivaţie pentru caracterul neinteligibil al existenței 
în timpul istoric dat. Or, neoplatonismul este în esență 
filosofia care adaugă, dar ca pe o suprapunere, Ideii inteli- 
gibile platoniciene — aglutinate la Platon cu Unul, cu 
Sufletul universal — a unui Absolut care nu e inteligibil, 
ei intuibil prin extaz şi, în mod corespunzător, suplimen- 
tează drumul gnoseologic platonician, drum al rațiunii, 
cu un altul de factură iraţională. Este întronarea misticului, 
nu. prin negarea rațiunii, ci prin depăşirea acelui punct la 
care ea ar fi fost solicitată pînă la capăt. Există în plato- 
nism, mai ales în dialogurile din final, accente de iraționa- 
lism, dar slabe, descentrate. În neoplatonism ele capătă 
dimensiuni și poziţii de prim plan. 

Vorbind de ncoplatonism ne gîndim la Plotin, dar nu 
mai puţin la Porphyrios, discipolul și primul său biograf. 
El dă în Eisagoga sa, într-o versiune personală, teoria 
aristotelică a categoriilor, dar rămîne cu precădere un 
purtător, prin intermediul lui Plotin, al tradiţiei platoni- 
ciene. Cum arată recente cercetări, el s-a inspirat din refe= 
ratele academice orale ale lui Platon. În evul mediu european, 
popularitatea cărții sale poate fi măsurată prin împreju- 
rarea că s-a bucurat de o răspîndire care, după Biblic, a 
ocupat primul loc. 

4. Lunga penumbră a culturii de pînă la finele primului 
mileniu al erei noastre nu cunoaşte o personalitate mai 
influentă decît aceea a lui Aurelius Augustinus (Sfîntul 
Augustin). În cartea a VII-a a Confesiunilor sale, el mărtu- 


XCI 


ION BANU 


riseşte afinilăţile care-l leagă, cu unele rezerve, de neopla- 
tonism. În fond cugetarea sa tinde să lege dogma creştină . 
de Platon, Plotin şi Porphyrios. Niciodată nu s-a făcut 
uz de pîndirea platoniciană, amplificată în sensuri de 'ne- 
bănuit, într-un mod mai reacționar, antiumanist. Depre- 
cicrea platoniciană a vieţii senzoriale devine adorare a 
aceleia „întru Domnul”. Frumosului sensibil i se opune 
un Frumos teist. Antihedonismul, rigorismul teoriei Ideilor 
se uneşte cu o anatemizare mult mai categorică a artelor 
decît în Dialoguri, spre a deveni, dilatate, condamnarea 
— neplatoniciană — a interesului pentru cunoaștere şi 
pentru științe, respingerea abstracţiilor categoriale, ca unele 
care nu au eficacitate soteriologică. Anamneza și ineismul 
sînt luate ca puncte de sprijin pentru motivarea originii 
divine a cunoștințelor. E deturnată separarea instituită 
de Platon între natură şi Zeitate şi preschimbată în creare 
divină a naturii. Rafinata dialectică ce-i învăța pe ucenicii 
Academiei să înțeleagă că un rău poate în altă perspectivă 
să fie bun e îmbrăcată la Augustin în enunţuri care puteau 
deveni justificatoare ale inchiziţiei. Între sentința de 
moarte din Legi contra ateilor, textele teologului creştin 
prin care cere exterminarea negatorilor Bibliei şi martiriul 
lui Bruno e greu de negat continuitatea, poate puţin ab- 
stractă, dar reală. Sînt în Statul şi mai ales în Legi destule 
enunțuri ce ar fi putut inspira pe Augustin cînd pronunţă 
cuvintele lugubre „adevărul e dat integral în Cărţi” (el 
are în vedere pe cele biblice), maximă a oricărui dogmatism 
de pină în zilele noastre, în speţă a celui scolastic ce avea 
să se instaureze peste cîteva secole. De altfel în legătură 
cu acesta din urmă se impune relația cu întreg despotismul 
susținut în cele două dialoguri, 

Nu ştim cît a cunoscut Augustin în mod direct unul sau 
altul dintre Dialoguri și cît a aflat din izvoare indirecte, 
poate doar orale. Ceea ce știm însă este faptul, notat de 
Curtius, că evul mediu occidental nu a cunoscut foarte 
multă vreme nemijlocit nici un alt dialog decît Timaios. 
Foarte adesea erau luate drept platoniciene opiniile originale 
ale lui Plotin și ale urmașilor săi. 

Am insistat asupra neoplatonismului și augustinismului 

deoarece au exercitat în spațiu (Europa latino-germanică, 
parţial și cea răsăriteană, iar în privința neoplatonismului 
şi lumea de limbă arabă) şi în timp (pînă în Renaştere și 
chiar după) o influență incomparabilă cu cea a vreunei 
alte doctrine tributare lui Platon. 

Vestita discordie „„a universalelor”, care a consumat în 
Europa medievală timp de secole imense energii scolastice, 
fără profituri filosofice notabile, a prilejuit şi ea prin inter- 
mediul așa-numiţilor realiști, o reluare în doze mereu 
schimbătoare, a platonismului ontologic. Aceasta, nu doar 
în forma univocă întîlnită la acel tipic reprezentant al 
„realismului” care a fost Anselm din Canterbury (sec. XI), 
dar și în aceea, sincretică, proprie lui Toma din Aquino, 
orientat preponderent spre Aristotel. Mărul discordiei a 
fost un pasaj din Fisagoga. Comentîndu-l și opunîndu-se 
nominalismului, realismul extremist afirma că universalele 
(Porphyrios vorbea de genuri și specii) subzistă ca entități 
spirituale reale, transcendente lucrurilor sensibile și ante- 
rioare atit lor cît şi minţii noastre. Disputa a angajat și 
lumea de limbă arabă. Se ştie că în genere firul de cugetare 
medievală care avea să se înnoade mai tirziu cu gîndirea 
renascentistă a străbătut, vădind accente analoage mate- 
rialismului, replicile nominaliste date realiştilor. 

Cele de mai sus ating aspecte nemijlocite ale moștenirii 
platoniciene în evul mediu catolic. Există însă şi alt aspect 
deloc neînsemnat. Se ştie că în timpul secolelor de fără- 
mițare și infirmitate a puterii scnioriale în Occidentul 
Europei, Biserica romano-catolică şi doctrina ci au fost 
principala armătură suprastructurală a relaţiilor sociale 
antagonice feudale. Dar dincolo de această funcţie de 
clasă, care de altfel se insinua transfigurată în tălmăcirea 
forțată, susmenţionată, a unor teze platoniciene, Biserica 
a trebuit să fie și promotoarea acelui minim de comanda- 
mente morale care, dincolo de opoziții de clasă, sînt indis- 
pensabile funcționării societăţii ca tot. În cvasiabsența 
unor instanţe penale laice, morala religioasă, preamărind 
ca pe o virtute spaima omului față de sancţiunea divină 
(„om cu frica lui Dumnezeu”), a constituit multe secole 
un., baraj în calea criminalității de drept comun (nu fără 

a comite crime „de drept canonic”). Această fațetă a mora- 
lei religiouane, atît de contradictorie, descindea prin Plotin, 
Augustin şi alții, din rigorismul antihedonist, susținut de 
mitul Hancţiunii post mortem, al eticii platoniciene. 

5. Contactul cu Renașterea ne prilejuiește constatarea 
unci Htări paradoxale: opera lui Platon este utilizată de 
pînditori care reprezintă poziţii opuse nu doar teoretic 
dar şi ideologic; poziţii opuse, în virtutea cărora se înfruntă 
mu doar ideologii oarecare, dar ideologii ale unor epoci 
opuse, cea medievală și cea renascentistă. Este vorba, cum 
am mai spus, în fiecare caz, de alt fel de vizionare a siste- 
mului celui vechi, de alt chip de a-l lua ca bază, de alt mod 
de a-i selecta şi accentua filosofemele în raport cu aspiraţia 
social-ideologică ce comandă operaţiile. La fel s-a întîmplat 
cu aristotelismul. Marile dispute teologico-filosofice care 
au străbătut cultura medievală, prin autorii de limbă 
latină ori arabă, au gravitat, mărturisit sau nu, în jurul 
unor probleme formulate, dincolo de învelișul și intențiile 
teologice, într-un limbaj impregnat de cel platonician- 
aristotelician, cu argumente împrumutate de la cei doi 
corifei ai filosofiei grecești; divergenţele dintre soluțiile 
propuse reflectau prin latura lor filosofică — se-nţelege, 
cînd aveau una — în ultimă analiză, dezacordurile dintre 
Academie şi Liceu. Odată cu scoaterea de sub interdicţie 
a lui Aristotel de către oficialitatea teologică papală, în 
sec. XIII, fenomenul devine și mai evident. Este atît de 
înrădăcinat în cultura timpului, încît nu a putut să nu 
aibă un rol de frunte şi în cursul cotiturii renascentiste. 
Atîta timp cît, anterior lui Pomponazzi și şcolii din Padova, 
aristotelismul apare aproape numai în postura denaturată 
de mentor filosofic al conservatismului scolastic, reflexia 
novatoare ia aproape automat contururi platoniciene. Este 
cazul cu platonismul lui Petrarca, în sec. XIV dar, în chip 
deosebit de expresiv, cu acela al Academiei din Florenţa, 
întemeiată sub egida platoniciană la 1459 de către Cosimo 
de Medici, adusă la strălucire de Lorenzo Magnificul şi 
dominată de opera filosofică a lui Marsilio Ficino. Acesta 
interpretează într-un mod cu totul personal Symposionul 
lui Platon, îndeosebi teza asupra Iubirii, convins că găseşte 

într-însa temeiuri pentru acea concepţie umanistă, prin 
excelență renascentistă, în virtutea căreia omul e privit 
„mu ca o biată fiinţă păcătoasă, trăind doar cu speranța 
în mântuirea pe cealaltă lume, ci ca o ființă superioară, 
capabilă de frumuseţe, forță, curaj, înţelepciune, încredere 
în semenii săi, dotată cu inteligenţă, voință și putere lăun- 
trică, spre a făuri o lume plină de roadele cugetului creator 
al omului” (Irving Stone, Agonie şi extaz, trad. G. 
Dumitrescu-L. Dobrescu). 

Să comparăm imaginea umană rezultată din amorsarea 
renascentistă a încărcăturii de idei a platonismului cu 
aceea, diametral opusă, rezultată din optica augustiniană 
— cu un mileniu mai veche — a aceleiași încărcături şi 
dobîndim în chipul cel mai sugestiv măsura potențelor 
platonismului, dar şi pe aceea a inventivităţii actualizante 
de care dispune istoria socială. 


Platonismul lui Nicolaus Cusanul (sec. XV) îl conduce 
— dincolo de speculația asupra Unului suprem — spre 
ideea cercetării științifice a concretului natural, în timp 
ce Pierre Ramus (sec. XVI) invocă platonismul spre a-și 
argumenta îndemnul către spiritul critic și libera cugetare. 
Cu aceștia și cu alții poate fi ilustrată condiţia potrivit 
căreia fiecare renascentist platonizant înclină să ia din 
vechea învățătură ceea ce atinge mai mult acele coarde 
ale receptivităţii sale personale pe care Renașterea le-a 
sensibilizat. 


Dacă ne-am limita la acea epocă din istoria filosofiei 
europene despre care am spune, într-o exprimare schematică, 
că pivotează în jurul cuplului Platon-Aristotel, am putea 
să ne oprim. Evident de acum înainte alte nume trec în 
primul plan al scenei istorico-filosofice. Nu sînt totuși 
neglijabile prezențele platoniciene ulterioare. 

6. În epoca postrenascentistă, secolele XVII—XVIII 
pun în atenția noastră un platonism extins, dar al unei 
şcoli de importanță minoră, un moment platonician mai 
restrîns, dar al unei prezenţe filosofice titanice, cum și o 
neașteptată întoarcere spre Platon a unui influent sistem 
subiectivist. 

În primul caz este vorba de filosofii de la Cambridge, 
atasaţi deschin filosofiei Academiei, și printre aceştia mai 
cu seamă de Cudworth, printr-un raţionalism cu accente 
ncoplatonice, prin incismul său psihologic și gnoseologic, 
prin vitalivmul său mistic cum și prin teza caracterului 
nbuolut ul fundamentelor eticii. 


Îi urmează cazul lui Leibniz. Nu ne preocupă atît înrudi- 
rea dintre monade şi Idei (cele din structura de după 
Parmenide). Mai interesant este faptul că se conturează 
o antecedenţă platoniciană a tot ce e mai modern, mai 
nepieritor la filosoful din Hanovra: adeziunea sa la Idei 
se face pe firul care atinge la un capăt Numerele Ideale 
platoniciene ca supraesenţă cantitativă calculabilă a inteli- 
gibilului calitativ, iar la celălalt capăt „calculul logic” 
prin care este anunțată logica matematică a zilelor 
noastre. 


Al treilea caz este acela al lui Berkeley. E opus lui Leibniz 
prin subiectivismul său; e opus prin distanța sa faţă de 
dialectică, orientare care dincolo, în Monadologie, sub 
chipul unui model mecanist, prefațează însemnatul capitol 
din istoria dialecticii cuprins în idealismul german de la 
Kant la Hegel. Cu toate acestea în Siris, lucrare tirzie, 
filosoful manifestă, ca și Leibniz, atașament pentru Platon 
şi neoplatonici, printr-o teorie a Unului suprem, pur inteli- 
gibil, identificat naturii şi lui Dumnezeu, teorie în care 
ne e greu să mai recunoaştem pe empirist. 


E 


Evocînd acea etapă a filosofiei germane care e inițiată 
de Kant şi culminează în dialectica hegeliană, constatăm 
că tema noastră se prezintă în chipuri variate. Este oare 
apriorismul kantian o reluare, în alt context, a „datului” 
Ideal, platonician, din conştiinţa noastră? În fond este 
vorba aici de idealismul gnoseologic inaugurat în filosofia 
modernă europeană de ineismul cartezian, asemănător celui 
platonician și care, pe un drum sinuos, străbate filosofia 
clasică germană pînă la bariera pe care i-o pune Feuerbach 
<i care, în variate modalităţi, înscrie multe pagini și în 
ilosofia contemporană. Aceasta dacă ne ocupăm de tema 
gnoseologică, dar și în plan ontologic putem la fel de bine 

şi fără să forțăm cîtuși de puţin lucrurile, să găsim ceva 
din Ideea platoniciană în oricare din sistemele filosofice 
idealiste. 

În tema din aceste pagini, dar mai cu seamă cînd vorbim 
de istoria mai nouă a filosofiei, trebuie marcată deosebirea 
dintre preluarea fără înconjur de către un sistem ulterior 
a unei teze platoniciene — ca la Cudworth ori Leibniz — 
şi situaţia care ne cere ca numitorul comun al tuturor siste- 
melor filosofice ce nu acceptă, nici în ultimă instanță, 
formarea conştiinţei umane în funcţie de experiența mate- 
rială, a seriei generaţiilor — experienţă adecvată naturii — 
să fie pus sub patronajul lui Platon, în calitatea sa de făuri- 
tor al primei construcţii filosofice europene, cuprinzătoare 
și sistematizate, avînd ca fundament o atare neacceptare. 
Se cunoaște expresia folosită de Lenin, „linia lui Platon” 
cînd vorbeşte de idealismul din istoria filosofiei (europene). 
Dar chiar în acest al doilea caz istoriograful are a face cu 
două situații neidentice : aceea cînd poate să arate făgașul 
de continuitate a unei probleme sau a unei orientări și 
cazul cînd nu poate să facă aceasta. O poate face de pildă 
cînd observă că, la Kant, din cele patru antinomii ale 
raţiunii pure, două (finit-infinit, continuitate-discontinui- 
tate) reproduc aidoma cupluri proprii sferei platoniciene a 
Ideilor, aşa cum e descrisă după Parmenide; n-o poate face 
în pofida impresionantelor similitudini, atunci cînd com= 
pară dialectica lui Schelling, ori a lui Hegel şi dialectica 
platoniciană. 

În filosofia secolului XIX, deoscbirea dintre Hegel şi 
Schopenhauer este dintre cele mai adînci. Totuși, Platon 
trebuie reamintit şi în cazul celui de al doilea: Ideile în 
care se obiectivează Voința spre a constitui universalele 
a tot ceea ce e Reprezentare, sînt Ideile platoniciene. Sin- 
tem împinși să consultăm istoria socială a burgheziei ger- 
mane. În faza dinainte de revoluţia din 1848, animată de 
speranţe, a a salutat dialectica hegeliană, „algebră a revolu- 
ției” şi prin ea, implicit, de departe, latura cea mai „reală” 
a cugetării platoniciene. În faza de după revoluţie, cu 
speranţele pierdute, ea a scos din uitare şi a îmbrățişat 
fantasmele schopenhaueriene — Voinţă noumenală și Idei, 

de origine transcendentală — iar prin acestea din urmă 
ipostaza himerică a platonismului. 

Nu lipseşte platonismul dintr-un context teoretic care, 
prin înclinarea ce o afirmă pentru științele naturii, e mult 
diferit de cele două menționate mai sus și, s-ar părea, 
incomod pentru spiritul platonician. Ne gîndim la Hermann 
Lotze. În cadrul teleologiei sale accentuat teiste, el ata- 
yează a sa sursă a „logicii pure” de Ideile platoniciene; 
interpretîndu-le altfel decît Aristotel, le vede nu ca pe 
nişte existențe-în-sine, ci ca pe niște valori. 

1. Ne rămîne în fine să consemnăm cîteva din tipurile 
de chemări adresate lui Platon de către prezentul ultimului 
secol. 

Pe linia obiectual-idealistă a lui Toma din Aquino, 
neotomismul, în oricare din varietățile lui, descrie raportul 
dintre raţiunea divină şi obiectul nemijlocit al cunoașterii 
umane, în spiritul, dacă nu în litera principiului anamnc- 
zei. 

În limitele subiectivismului neokantian, Paul Natorp 
extrage nu numai din vechea Academie dar şi din Plotin 
și ia principiul Ideii, comun lor, drept entitate socotită a 
fi atît cugetare cît și existență, dar văzută ca act de con- 
ştiinţă constructiv, produs al acțiunii cognitive. Hermann 
Cohen se inspiră din Platon atunci cînd descrie ceea ce 
consideră că este obiectul suprem al cunoașterii științifice : 
modalitatea matematică. Tocmai în termenii acesteia din 
urmă se constată identificarea realului cu conștiința, identi- 
ficare în care subiectivitatea e absolutizată. 


Werner Heisenberg se îndreaptă spre o idee analoagă cu 
a lui Cohen, deşi urmează alte repere decît cele neokan- 
tiene. În faza din urmă a cugetării sale, el afirmă că fizica 
modernă — în măsura în care, cum crede fizicianul filosof, 
ar privi particulele elementare nu ca materie, ci ca formule 
matematice — ar actualiza, cu sensuri înnoite, opiniile din 
Timaios despre geometria părților constitutive ale sub- 
stanțelor lumii sensibile. 

Într-o cu totul altă perspectivă apare momentul plato- 
nician, unit cu neoplatonismul, în așa-numitul spiritualism 

creștin care a avut ca principali reprezentanţi în prima 
jumătate a secolului XX pe Blondel şi Lavelle. Accentuat 
iraționalist, Lavelle e preocupat de relația om-Dumnezeu 
şi vede în „actul” liber uman relația prin care fiecare 
individ, spre a se realifica, „participă” în sens platonician 
le esența divină universală, concepută ca Act pur. 

Aproximativ în aceeași epocă — finele secolului trecut 
şi prima jumătate a secolului nostru — Edmund Husserl 
a introdus în fenomenologia sa, modificată, Ideea platoni- 
ciană (Eidos). Ideile ar fi esenţele care, depășind momentul 
reducției fenomenologice, sînt obiectul din conștiința noas- 
tră, spre care tinde cu necesitate (intenţionalitate) acţiunea 
spiritului. Ca intersubiective (ego transcendental), el ar 
avea ceva din nota platoniciană de obiectualitate. Sub- 
stanța logico-matematică a Ideilor le-ar apropia și mai 
mult de cele platoniciene, cu toate că nu sînt primordial 
„„separate” de conștiință, ca la maestrul Academiei. Ceea 
ce stînjenește apropierea de platonism este mai cu seamă 
modalitatea intuitivă, deci extraraţională, de acces către 
ele. 

Prin Freud, abordăm alt cîmp de cugetare, cel predomi- 
nant psihologic. Antecedentul concepției freudiene asupra 
procedurii psihanalitice este neîndoielnic anamneza din 
gnoseologia platoniciană, cu diferența că obiectul conceput 
de aceasta din urmă, reminiscenţa, nu-și are originea în 
refularea unei experienţe trăite, ci e dimpotrivă de origine 
transcendentă, primordială faţă de orice experienţă. Cîmpul 
pe care îl dezvăluie în inconştient procesul psihanalitic 
este de domeniul eros-ului. Or, la Platon, există, cum am 
mai spus, o legătură intimă între filosofie, de o parte, 
cunoaștere şi conceptul de Eros, de altă parte; filosofia 
este „tehn€” a Iubirii. Astfel iubirea interindividuală 
platoniciană, ca iubire de frumos sensibil, se sublimează 
în Iubire de Frumos-în-sine, pur inteligibil, inextricabil 
asociat Binelui și astfel ansamblului esenţelor universale; 
în acest punct obiectul filosofiei și al Iubirii coincid. Am 
spune că eros-ul freudian și eros-ul platonician sînt unul 
faţeta psihologică, celălalt faţeta gnoseologică a aceluiași 
semnificat. 

XII. DECANTARE 


Privind acum în urmă, după douăzeci și patru de secole 
de la nașterea lui Platon, creația sa teoretică, ea ni se 
înfățișează ca o lume de reflexii inegal legitimate în prezent. 

A doua. dimensiune — cea din cîmpul duratei istorice — 
a platonismului se încheagă nu pe un singur traseu, al știin- 
ţei ori al neștiinţei, ci în magma unitară și contradictorie, 
compusă din strădanii și rezistențe, înaintări și stagnări, 
succese şi insuccese, prin care a trecut viaţa de cunoaştere 
filosofică şi acţiune a omenirii. 

Principiul unei sfere de Idei în-sine primordiale a suferit 
o dublă dezmințţire : intrinsecă, în însăși autocritica platoni- 
ciană, extrinsecă în judecata veacurilor. În adevăr sub 
dimensiunea ei istorică, inautenticitatea ei s-a vădit în 
faptul că reluată fiind, a fost de fiecare dată luată de la 
început; deşi mereu îmbrăţișată, nu s-a dovedit susceptibilă 
de dezvoltare, în pas cu progresiunea milenară a cunoașterii 
filosofice. MHimerele apar, fascinează, se topesc, reapar, 
dar cum oare ar putea evolua? Cînd fantasticul Ideilor 
prezintă continuitate, aceasta se întîmplă în măsura în 
care e proptit de teologie şi capătă durată prin forțe împru- 
mutate din sfera fideismului dar nu a filosofiei. 

Pe planul ideologiei politice, o constatare de același 
ordin. Ideea-în-sine, dat susceptibil doar de analiză-divi- 
ziune și de reconstituire prin synagogă, dar nicidecum de 
progres, poate în acest domeniu care nu e niciodată în afara 
confruntării progres-antiprogres, numai printr-o prea liberă 
interpretare să fie adoptată ca arhetip al unor aspirații 
autentic înnoitoare. Conservatoare şi proaristocratică, viziu- 
nea politică a platonismului e adoptată de-a lungul milenii- 
lor, cu rarisime excepţii, de promotori ai conservatismului, 
ai doctrinei elitelor, ai adversităţii față de cuvîntul mulțimii. 

Dar, să nu uităm, substanţa teoretică a Ideilor nu se 
epuizează nicidecum în nota lor aberantă de primordială 
şi imuabilă auto-existență spirituală. 

Idealismul platonician este, prin această notă, hipertro- 
fierea pînă la mitizare a unei grandioase descoperiri. Să o 

demitizăm, preschimbînd-o într-un „pentru noi”. Cînd 
spun: eu sînt om, spun că eu, ca individ, sînt un universal. 
Este nota de universal a Ideii. Prin Platon am mai desco- 
perit că fiinţăm ca oameni cugetători doar în măsura în 
care ne dăm seama prin concepte de constantele universale 
ale lucrurilor pieritoare; că doar aplecaţi asupra ordinei 
obiectuale, proprii acestor constante, putem păși pe. suprema 
treaptă conceptuală a acestui „ne dăm seama” — treapta 
ştiinţei și a filosofiei. Este nota de concept a Ideii. Cînd 
cercetăm izvoarele dialecticii materialiste din zilele noastre 
şi, prin Marx, ajungem la Hegel, căutarea mai departe ne 
dezvăluie drept antecedent îndepărtat heraclitismul plato- 
nician. Se reliefează astfel şi sursa platoniciană a dialecticii 
universalului şi conceptului. 

Ideea ne mai revelează semnificaţia statornicită de com- 
ponenta etico-estetică a sistemului platonician. „„Absolutul” 
şi transcendența mistifică axiologia platoniciană. Să o 
demitizăm și vom descoperi forța expresivă a elanului 
etern-uman către valori de adevăr, bine, frumos. În alte 
veacuri decît cel platonician, în alte ambianţe sociale, ele 
îşi pierd semnificația ideologică originară dar nu se pierd; 
străbătînd prin mereu alte epoci şi străbătute vremelnic 
de. mereu alte ideologii care vor fi apărut şi dispărut în 
acele răstimpuri, ele îşi fac intrarea în timpul nostru, dobin- 
dind un conţinut ideologic reînnoit, pentru ca să împlinească 
aspirații ctice şi estetice dintre cele mai demne de adeziune 
contemporană. 

Suprema valorizare a omului vibrează în exprimarea 
artistică a ceea ce, pe planul conceptului, cuprinde esenţa. 
În acest sens esteticul, logicul şi universalul obiectual coincid. 
Mutatis mutandis este, dintre toate filosofemele lui Platon, 
poate cea mai contemporană. Brîncuși, într-o convorbire 
cu Titulescu — relatată de V. Russu-Șirianu — îi spune 
despre a sa Pasăre Măiastră, despre artă: .. .„,orice lucru, 
ființă sau neființă are un suflet... sau, dacă vrei, ideea 
subiectului. Aceea nu moare niciodată în ce privește opera 
de artă... Nu amănuntul creează opera, ci ceea ce este 
esenţial... Desigur că asta m-a dus spre arta nefigurativă. .. . 
Am aruncat deoparte aripile şi ciocul, ghiarele şi creasta, 

ochii şi picioarele... Dar [a rămas] toată esența pasării, 
ideca, sufletul ci: cîteva linii, în anumit ungbhiu și curbe 
care redau vertiginoasa avîntare în văzduh. Ideea de 
puamăre: zborul!... Caut forma-cheie care să fie adevărul 
eneuţialului.” Titulescu observă: „E parcă un mesaj trans- 
mi+ prin necuvîntător... O tindere spre universal”. Brîn- 
cuși aprobă. 

Cuvintele de sculptor: „forma care să fie adevărul esen- 
țialului” glăsuiesc despre forma artistică a conceptului în 
care e dat universalul obiectual. 

Gindul, căruia — spre a înţelege platonismul — i-a 
plăcut să ia startul plecînd de pe Acropolis, se întoarce, 
după ce l-a urmărit prin Dialoguri şi prin istorie, tot către 
frumosul acropolitan, pe care însă îl vede acum cu alți ochi, 
cu totul alţii, decît aceia ai privitorilor din timpul lui 
Socrate ori chiar din timpul lui Platon. De bună seamă, 
cei care, după noi, îl vor privi, prin prisma unor semnifi- 
caţii platoniciene amplificate de ere, îl vor vedea altfel. 

Trecutul are înţelesuri schimbate în fiecare prezent, de 
aceea nu trebuie identificat cu nici un prezent. 

Cei neînstare să prețuiască gîndirea platoniciană ca una 
ce nu se potriveşte cu propriile lor păreri seamănă cu unii 
ce n-ar prețui humusul pentru că e altfel decît mărul sau 
trandafirul. Dacă însă s-ar apropia cum se cuvine de textul 
Dialogurilor, ar izbuti poate să înveţe în cele din urmă 
cum se cultivă pe acest pămînt merele şi trandafirii. 

Cei ce lucrează pentru cultura viitorului își extrag capa- 
citatea creatoare din prezentul în care sînt înmagazinate 
legatele trecutului. E mare deosebirea dintre sol şi toate 
cele vii, dar în sol este obiîrşia lor. 

OPERE 


PRESCURTĂRI 


Alcib. Aleibiade 

Ap. Apărarea lui Socrate 
Charm. Charmides 

Crat. Cratylos 

Crit. Criton 


Diog. Laert. Diogenes Laertios 
Fathyd. Euthydemos 


Gorg. Gorgias 

Hdt. Herodot 
Hipp. maior Hippias maior 
Hipp. Hippolitos 

N. Iliada 


Memorab. Memorabilia Socratis (Amintiri despre Socrate) 
Od. Odiseea 


Paus. Vausaninn 
Prot. Protagoras 
The. Theogonia 
Tucid. Tucidide 


În transcrierea numelor proprii grecești am hotărît să transliterăm 
forma grecească în toate cazurile în care nu există o formă românească 
statomicită printr-o lungă si unanimă tradiţie (Socrate, Parmenide, 
Homer, Aristofan, Pericle, Alcibiade ctc.) Am ezitat la cîteva nume, 
cum ar fi Phaidros, Phaidon, Theaitetos, pentru care formele Fedru, 
Fedon, Teetet puteau să pară oarecum intrate în uz, dar pînă la urmă 
am renunțat la aceste românizări datorate influenţei franceze și încă 
nu definitiv consacrate. 


Dăm aici lista echivalenţelor, cu indicaţia pronunțării: e = ph 
(pronunţat f), 0 = th (pronunţat 0), x = ch (pronunţat h), k=c (în 
toate poziţiile ; k. şi ke, transliterate ci, ce se pronunțau ki, ke şi, cine 
dorește poate să le pronunţe ca atare, dar nu am socotit că este de dorit 
introducerea semnului k: vom scrie Nicias și se va putea citi, după plac, 
Nicias sau Nikias), w = ai,o0o =oi,ov=u şi v=y (pronunţat ca 
u francez sau ca ii german). 


P. C. 


ATIOAOTIA ZOKPATOTE 
APĂRAREA LUI SOCRATE 


NOTĂ INTRODUCTIVĂ 


În anul 399 tribunalul atenian îl condamnă la moarte — cu o majori- 
tate de 60 de voturi — pe Socrate, înțeleptul. Acuzația: ateism, intro- 
ducerea unor zei noi, coruperea tineretului. Pentru a înţelege cum s-a 
putut ajunge aici, trebuie să considerăm în ansamblul ei personalitatea 
lui Socrate, atît de atrăgătoare în vremea sa încît, după vorbele lui Alci- 
biade, cel care îl privea și-l asculta rămânea ca vrăjit, inima începea să-i 
bată mai tare şi lacrimile să-i curgă, de parcă ar fi ascultat glasul sirene- 
lor! ; personalitatea sa atît de vie și într-un fel fascinantă, peste milenii, 
pînă în vremea noastră. 


Socrate s-a născut la Atena în anul 470/469; tatăl său, Sophroniscos, 
era sculptor, iar mama, Phainarete, moașă. O vreme a practicat meseria 
tatălui (după aproape șase sute de ani, Pausanias îi atribuie un grup 
statuar de pe Acropole), în curînd, însă, filosofia i s-a părut atît de fru- 
moasă, de esenţială pentru om, încît i s-a dedicat cu totul. 


Atena eru în acea vreme locul ideal pentru formaţia unui iubitor de 
înțelepciune : manuscrisele circulau în număr mare, iar personalităţile 
culturale se îndreptau spre ucest oraş ca spre centrul gîndirii lumii gre- 
ceşti. În 460 vine aici Anuxagoran; sofiștii ţin lecţii de mare succes, pe 
care le ascultă cu mare interes niai toți tinerii aristocrați. 


Pentru Socrate însă, toate teoriile, toate sistemele, tot ce vede și 
tot ce aude se transformă în izvor de întrebări, de îndoială constructivă. 
Științele naturii i se par prea ipotetice și prea puţin esenţiale; știința 
cea mai necesară este aceea care-l poate face pe om xaids xal dya96c, 
desăvirșit la trup și la minte. 

Cum răul provine, după el, numai din ignoranță, primul pas pentru 
a ajunge la bine e un proces de cunoaștere: de înlăturare a erorii și de 
dobindire a unor noţiuni juste. Metoda tradițională a expunerii lasă loc 
la nenumărate imprecizii; de fapt, adevărul există în om, dar latent 
și confuz, deci, prin întrebări metodice trebuie trezită în om facultatea 


1 Banchetul, 215 e—216 a. 

de a rațioua, do a du la iveală adevărnl cu care e însărcinat” (2yx6uov). 
După cum mama sa ajuta copiii să iasă la lumină, tot așa el, Socrate, va 
njuta adovărul să se nască: acesta e rolul dialecticii, să ,„,mogească” 
adevărul din suflete. Această artă de a scoate la lumină adevărul cu aju- 
torul întrebărilor e numită de Platon, în Theaitetos, maieutică (uatev- 
7x17), de la uatevo-sa mMoși”, 

Ava înţeleasă, filosofia devine esenţială pentru oricine. Socrate o 
trăiește şi crede că e în mod imperios dator să-i ajute și pe alții să ajungă 
In ea. Cutreieră Atena, oprindu-se în palestre, în atelierele meșteșogari- 
lor, în piaţă, pe drum, se apropie'de cite cineva și începe să-i pună între- 
ări, cu toată modestia, recunoscîndu-și neștiinţa și dornic de a învăța 
ceva. Încîntat că i se dă atenţie și curios să vadă ce va urma, cel astfel 
interpelat acceptă cu plăcere jocul. Iată însă că întrebările devin tot mai 
strînse, omul e pus în încurcătură, se vede nevoit tot mai des sau să se 
contrazică, sau să accepte că s-a înșelat, să constate cu uimire puțina 
consistență a opiniilor bunului-simț tradițional. 

Cu tinerii, cu oamenii fără pretenţii, cu cei dornici de perfecționare, 
Socrate vorbeşte prietenos, cu o ironie blindă, fără să-și ascundă simpatia; 
aceştia „i se predau” pentru a încerca, împreună cu el, să ajungă la înţelep- 
ciune. Dar cu puternicii zilei, cu cei convinși că știu tot, plini de suficiența 
succesului lor, Socrate devine caustic; toată Atena poate vedea că re- 
torul nu știe nici măcar ce este retorica, iar generalul victorios n-are 
idee ce este curajul, omul politic nu ştie care e binele cetăţii; toţi aceştia 
îşi recunosc cu greu înfrîngerea și nu i-o vor ierta lui Socrate niciodată. 
Antipatiile împotriva lui devin cu atît mai violente cu cît un mare număr 
de tineri, unii din cele mai de vază familii ateniene, atrași la început de 
ciudățenia și de farmecul acestui joc în care întrebările devin tot mai 
precise iar răspunsurile tot mai șovăitoare, pînă la recunoașterea nepri- 
ceperii, se atașează repede de acest deconcertant înţelept, îl urmează 
pretutindeni cu înflăcărare și, mai mult, încep să-l imite. 

Cum era destul de greu să formulezi pe scurt și cu precizie o doctrină 
a lui Socrate, cum foarte mulţi erau cît sc poate de puţin doritori să-și 
povestească păţaniile în lupta cu dialectica, iar el însuși n-a scris proba- 
bil nimic, au început să circule în Atena tot felul de zvonuri răuvoitoare 
la adresa lui, răspîndite intenționat sau din neștiință; astfel încît nu e 
de mirare că în 423 Aristofan arată pe scenă, în Norii, o caricatură a 
lui Socrate extrem de departe de adevăr: un șarlatan, confundat cînd 
cu filosofii ionieni, cînd cu sofiştii, avînd preocupări lipsite de orice noi- 
mă și chiar dăunătoare cetăţii și mai ales tineretului. Este adevărat că 

piesa a căzut, dar în mintea atenienilor, conștient sau nu, urmele i-au 
rămas. 
IL] 


Această strădanie de a-i ajuta pe oameni să ajungă la adevăr nu i-a 
lăsat lui Socrate prea mult răgaz să se ocupe de altceva. Desigur, a fost 
soldat, ca orice tînăr atenian, și a participat la cîteva din campaniile 
celebre ale războiului peloponeziac: cele de la Potideea, Amphipolis și 
Delion, unde toţi cei care l-au văzut i-au admirat, pe lîngă vitejie, stă- 
pînirea de sine și demnitatea. 

S-a ferit însă în mod deliberat de amestecul în politică: singurele 
lui apariţii în viața publică sînt în 406 cînd, fiind președinte al Pritaniei, 
se opune judecării în bloc a strategilor învingători la Arginuse (cf. nota 
nr. 31) și în timpul celor „treizeci de tirani”, cînd refuză, cu riscul vieţii, 
să participe la o vinătoare de oameni. 

În viaţa particulară a avut la fel de puţin timp şi interes să se ocupe 
de prosperitatea casei, ceea ce i-a atras necontenitele reproșuri, uneori 
sub forme violente, ale soţiei sale, celebru de puţin simpatică şi de rea 
de gură, Xantipa. 

A rămas proverbială cumpătarea lui Socrate, nu urmărită pentru 
ea însăși, ci de dragul libertăţii spiritului: putea răbda oricît de foame 
sau de sete, a fost văzut gtînd o zi întreagă, nemișcat, adîncit în medi- 
tație;, sau, în campania de la Potideea, mergînd cu seninătate desculț 
pe gheaţă, pe un ger cumplit; la fel de bine, însă, putea rezista unei nopţi 
întregi de băutură și petrecere. De pomină a rămas și extrema lui sărăcic. 

Niciodată nu s-a erijat în profesor de înţelepciune, nicăieri nu-l vedem 
oferind soluţii gata făcute sau reţete de comportare. De o seninătate 
agreabilă, intransigent cînd era vorba de cinste și dreptate, dar privind 
toate cu un umor inalterabil, ştiind să aducă la îndoială, la actul rațio- 
namentului pe oricine, plecînd de la lucrurile cele mai familiare și de li 
ele înălțînd minţile ascultătorilor spre abstracţiuni, spre căutarea bine- 
lui și adevărului, capabil și de glumă amicală dar și de asprime și sar- 
casm — însă întotdeauna pe un fond de indulgență și umanitate — 
Socrate ne stă înainte ca un Înţelept; al lumii vechi, fără îndoială, dar 
dintre cei mai personali și mai vii, mai atrăgători, mai apropiaţi nouă, 
din cîţi vor fi fost. 

L 


În 403 forțele democratice reușesc să înlăture regimul celor „trei- 
zeci de tirani”. Acest eveniment a fost însoțit de o împotrivire violentă 

la tot ce apăreu, reul inu fals, legat de oligarhie (de pildă, sofiștii devin 
suspecți ca profesori ai tinerilor aristocrați); are loc o reacţie tradiţio- 
nalimt-patriotică de apărare a valorilor religioase și etice strămoșești. 

Vechile resentimente răbufnesc acum și Socrate e prezentat de duș- 
manii săi ca un om care neagă tradiţia ateniană de efort pentru prosperi- 
tatea familici și a cetăţii, de supunere faţă de părinţi, de cinstire a zeilor 
ocrotitori ai cetăţii, un om care strică tineretul, învăţîndu-l să nu respecte 
uceste principii și împuindu-i capul cu prostii. Așadar în 399 Socrate 
e dat în judecată de Anytos, destul de important om politic, participant 
la răsturnarea „celor treizeci”, de Meletos, tînăr poet tragic lipsit de talent 
şi de Lycon, orator cu oarecare renume. 

Capetele de acuzare, abil alese, erau: 

a) Socrate nu recunoaşte zeii cetăţii. O acuzaţie de impietate era 
ceea ce putea face mai mare impresie asupra poporului atenian, cu atît 
mai mult în acel moment politic. Filosofii aveau în general o reputație 
proastă în această privinţă și în secolul al V-lea se desfășuraseră cîteva 
procese răsunătoare de ateism, printre care al lui Anaxagoras. 

De altfel, Socrate nici nu se putea apăra de această acuzaţie: credea 
în zei (Bau într-un Zeu), în bunătatea și dreptatea lor, în providenţă, 
dar nu putea accepta figurile divine tradiționale, antropomorfe, cu pasi- 
uni de rînd și biografii de scandal. 

b) Socrate introduce zei noi. Aceasta se referă la convingerea lui, des 
afirmată, de a avea o divinitate ocrotitoare, un daimon care-l întovără- 
șește peste tot și se manifestă ca un glas lăuntric care-l opreşte ori de 
cîte ori ar fi pe punctul de a săvîrși ceva rău. Imaginaţia răuvoitoare 
a acuzatorilor a făcut din aceasta o credinţă în zei noi, alţii decit ocroti- 
torii seculari ai Atenei, pe care orice bun cetățean trebuie să-i cinstească. 

c) Socrate corupe tineretul. Desigur, nu putea nega că un mare număr 
de tineri îl urmau cu pasiune, învățînd din exemplul lui să se întrebe 
mai degrabă asupra problemelor Jăuntrice, ale spiritului, și să dea mai 
puţină atenţie activităţii practice, lucrative, sau ambițiilor politice. 

Acuzarea și-a propus deci — și a reușit — să-l prezinte poporului 
atenian pe Socrate ca pe un individ nefast tineretului și primejdios pentru 
stat. Pedeapsa cerută era moartea. 

Un proces de această speţă se desfășura în felul următor: 

Tribunalul atenian, Heliaia, era compus din 6000 de cetăţeni, trași 
la sorţi în fiecare an. Procesele se desfășurau în faţa unei secţii a triba- 


nalului, compusă din circa 500 de membri. (La procesul lui Socrate se 
pare că au fost 502 judecători). 


10 


NOTĂ INTRODUCTIVĂ LA APĂRAREA LUI SOCRATE 


Acuzatorul își depunea plingerea (Ypx97)) în faţa unuia dintre arhonţi, 
de obicei în prezența acuzatului și a doi martori. Dacă magistratul: deci- 
dea să dea curs plingerii, proceda la investigarea preliminară în care 
părțile își reafirmă poziţia sub jurămînt (&yrouooia) şi se adună documente 
și mărturii. Judecata propriu-zisă se deschidea prin citirea depoziţiilor 
acuzării și apărării. Fiecare cetăţean era în principiu obligat să se apere 
singur, dar în fupt putea recita un discurs compus de un specialist sau 
putea aduce adevăraţi avocaţi prezentîndu-i drept prieteni ai săi. În 
procesele penale, atît acuzarea cît și apărarea vorbeau o singură dată. 
Apoi, fără deliberare prealabilă, tribunalul vota cu jetoane perforate 
(pentru condamnare) sau întregi (pentru achitare). Dacă legea nu preve- 
dea o pedeapsă anume pentru cazul în speţă, urma discutarea pedepsei. 
Acuzarea avea dreptul să propună una, iar dacăacuzatul era declarat 
vinovat avea la rîndul său dreptul să propună o pedeapsă. Urma decizia 
tribunalului. 

Socrate a fost condamnat la moarte în aprilie sau în mai 399, a doua 
zi după plecarea trierei sacre spre Delos. Cum nici o pedeapsă capitală 
nu putea fi executată înainte de întoarcerea acesteia, el a stat în închi- 
soare o lună; a refuzat propunerea de a evada, și-a petrecut timpul în 
discuţii elevate cu prietenii săi și a întîmpinat moartea cu seninătate. 


Se pune problemai n ce raport se află Apărarea lui Socrate scrisă de 
Platon cu cea reulă pe care a rostit-o Socrate la proces. Se știe, în orice 
caz, că a refuzat să se folosească de vreo apărare pregătită dinainte, 
spunînd că daimonul său c împotrivă. 

Imediat după moartea lui Socrute, Platon a fugit la Megara ; urmează 
apoi călătoriile în Egipt. Majoritatea cercetătorilor socotesc că Apărarea 
e scrisă abia după întoarcerea la Atena, prin 396, din dorinţa de a arăta 
măcar acum atenienilor adevăratul chip al lui Socrate. E vorba deci de 
o. operă mai cuprinzătoare, de o explicare accesibilă și dramatizată a 
întregii activităţi a lui Socrate. 

În același timp, procesul era încă prea prezent în mintea atenienilor 
ca Platon să poată pune în gura lui Socrate afirmaţii mult deosebite de 
cele reale. Pe de altă parte, cuvintele mai izbitoare sînt confirmate de 
Xenofon și Diogenes Laertios. 

E vorba deci de o autenticitate a ideilor principale, a psihologiei 
înţeleptului, a tonalităţii generale. Într-adevăr, Socrate îşi va fi dat fără 
îndoială seama încă de la începutul procesului că va fi condamnat și a 


Şi 

acceptat faptul cu domnitate. Apărarea sa reală va fi fost deci, ca și 
Apărarea lui Platon, o justificare în numele dreptăţii, o respingere a 
acuzațiilor do «rugul adevărului și nu o pledoarie juridică, o încercare 
de n obţino ucbhitarea: Socrate nu-și menajează auditoriul, nu caută 
nă-i ciștige bunăvoința, nu evită nici un cuvînt care ar putea indispune 
pe judecători, dacă crede că e drept să-l spună. Faţă de vorbele aspre 
și arogante, amestecate cu profeţii amenințătoare, pe care i le atribuie 
Xenofon, tonul Apărării lui Platon: calmul, căutarea adevărului cu orice 
preţ, explicarea intuitivă și răbdătoare, ironia blîndă, afecțiunea cu care 
le vorbeşte celor care au votat în favoarea lui, elevația crescîndă a idei- 
lor, seamănă mult mai mult cu tot ce știm despre Socrate. 
L] 

Apărarea lui Socrate are trei părți: 

Prima reprezintă discursul de apărare propriu-zis. Socrate încearcă 
întîi să spulbere calomniile care circulau de multă vreme pe seama lui 
şi abia apoi răspunde direct actului de acuzare. Începe cu influența sa 
asupra tineretului. Aflindu-se în sfera indemonstrabilului, Socrate pre- 
feră să arate neseriozitatea acuzatorului și, după metoda obișnuită, 
începe să-i pună întrebări aparent simple dar care îl fac pe Meletos, 
în curînd, să răspundă niște enormităţi. Discuţia continuă asupra acuză- 
ţiei de ateism: Socrate nu-și poate expune părerile despre divinitate 
și atunci se mulțumește să arate că, de vreme ce e acuzat de credinţa 
în zei noi, nu poate fi acuzat de ateism. Arătînd netemeinicia capetelor 
de acuzare, Socrate își explică  îndeletnicirile: e vorba de o misiune 
încredinţată lui de către zeu, dela care nu poate și nu vrea să se sustragă 
nici sub amenințarea morţii. Socrate își încheie discursul explicînd cu 
demnitate de ce nu recurge la presiuni sentimentale asupra judecătorilor. 

Tribunalul votează: Socrate este declarat, cu o majoritate de 60 de 
voturi, vinovat. A doua parte reprezintă discutarea pedepsei. Cum acu- 
zarea cerea pedeapsa cu moartea, Socrate răspunde că ceea ce i s-ar 
cuveni pentru faptele lui ar fi să fie hrănit în Pritaneu (ca magistraţii 
şi binefăcătorii cetăţii), pînă la sftrșitul zilelor sale! Prietenii se oferă 
să plătească pentru el o amendă de 30 de mine. 

Tribunalul votează pedeapsa cu moartea. Imediat după pronunțarea 
sentinţei se ridica şedinţa, astfel că, în realitate, Socrate nu și-a putut 
rosti ultimele cuvinte decit în faţa unui grap adunat în jurul său2. După 


2 Cf. M. Croiset, în Platon, Oeuvres complites, tome 
1, Belles Lettres, p. 137. 

ce le prevestește atenienilor că va veni o zi în care se vor căi că l-au con- 
damnat, Socrate se adresează celor care au votat în favoarea sa și pe 
care Îi numește adevărații săi judecători; cu multă afecţiune şi senină- 
tate le vorbește despre viaţă și despre moarte: chiar dacă nu știm ce 
urmează morţii, s-ar putea ca ea să fie un bine. 

Desigur că Platon pune în scrierea sa mai mult decît a spus Socrate 
în reahtate la proces și Apărarea este ca intenţie o Apologie în sensul 
nostru”de azi. Dar dacă nu în literă, în spirit rămîne, de bună seamă, 
credincios maestrului său, astfel că, făcînd rezervele necesare, putem 
accepta, într-un sens mai larg, că așa va fi vorbit Socrate, înțeleptul, 
în primăvara lui 399, ascultindu-și condamnarea la moarte. 


Francisca Bălăceanu 

Ce înrîurire au avut acuzatorii mei asupra voastră, nu 17 a 
ştiu, cetăţeni ai Atenei; eu, cel puțin, ascultîndu-i, era 
cît pe ce să nu mă mai recunosc, atit de convingătoare 
erau cuvintele lor; totuși, la drept vorbind, ei n-au spus 
nimic adevărat. Însă dintre toate minciunile pe care le-au 
rostit, m-a uluit cel mai mult afirmaţia că trebuie să luaţi b 
bine seama să nu fiți înșelaţi de mine, un vorbitor, zic ei, 
nemaipomenit. Și nu le-a fost ruşine că vor fi pe loc dovediţi 
mincinoși de mine prin fapte, de vreme ce nu arăt a fi 
cîtuşi de puţin un vorbitor grozav, iar aceasta mi s-a părut 
cea mai mare nerușinare a lor, dacă nu cumva prin „a fi 
un vorbitor grozav” ei înțeleg „a spune adevărul”; căci 
dacă asta vor să spună, aş putea consimţi că sînt și eu 
orator, dar altfel decît ei. Așadar, după cum ziceam, în 
vorbele lor a fost foarte puţin adevăr sau chiar deloc; în 
schimb, de la mine veţi auzi adevărul întreg. Vă jur însă 
pe Zeus, cetățeni ai Atenei, că nu veți auzi vorbe înfrumu- 
seţate și împodobite cu întorsături meșteșugite şi cuvinte 
alese, ca ale acestora, ci voi folosi cuvintele care se întimplă 
să-mi vină în minte, încredinţat fiind de adevărul spuselor c 
mele; şi nimeni dintre voi să nu se aștepte la altceva. 
Bine mi-ar sta, judecători, la anii mei, să vin în fața voastră 
cu vorbe ticluite, ca un tinerel. Dimpotrivă, tocmai asta 
vă rog, atenieni, și vă rog cu tot dinadinsul: dacă mă veţi 
auzi apărîndu-mă cu aceleași cuvinte pe care obișnuiesc 
să le spun și în agora, printre tarabele zarafilor, unde 
m-au auzit mulți dintre voi, și în alte, părţi, să nu vă d 
miraţi şi să nu faceți zarvă. Căci aşa stau lucrurile: 
pentru prima oară am venit la judecată acum, la șaptezeci 
de ani; sînt cu totul străin de vorbirea de aici. După cum, 
dacă s-ar întîmpla să fiu cu adevărat un străin, m-ați 
ierta că vorbesc în graiul și cu deprinderile în care am 18 a 

fost crescut, așu vă cer şi acum lucrul acesta, cred eu, pe 
bună dreptate: să nu vă uitaţi la felul meu de a vorbi, 
mai bun sau mai rău, cum o fi, ci să luaţi seama cu grijă 
dacă spun lucruri drepte sau nu; căci aceasta e sarcina 
judecătorului ; iar a celui care vorbește — să spună ade- 
vărul. 
b  Întîi de toate se cuvine, atenieni, să mă apăr de primele 
învinuiri mincinoase și de primii mei acuzatoril; apoi de 
acuzaţiile și de acuzatorii mei din urmă. Căci mulţi sînt 
cei care m-au învinuit în fața voastră, și încă de mulţi ani, 
fără să spună nimic adevărat; de ei mă tem eu mai degrabă 
decit de Anytos și de ai lui, cu toate că și aceștia sînt de 
temut. Dar mai de temut sînt, judecători, aceia care, asu- 
mâîndu-și rolul de a vă educa, pe cei mai mulți dintre voi, 
încă de pe cînd eraţi copii, încercau să vă convingă aducîn- 
du-mi vini neadevărate: că ar exista un oarecare Socrate, 
om iscusit, care cugetă la cele din cer și cercetează toate 
câte se află sub pămînt și face să învingă judecata strimbă?. 
De vreme ce mi-au răspîndit o asemenea faimă, atenieni, 
aceştia sînt acuzatorii de care trebuie să mă tem ; într-ade- 
văr, cine-i ascultă își închipuie că oamenii care cercetează 
astfel de lucruri nu cred nici în zei. | 
De altfel, acești acuzatori sînt mulţi și mă învinuiesc 
de multă vreme, vorbind cu voi încă de la vîrsta la care 
eraţi cît se poate de încrezători, unii dintre voi fiind 
copii încă și adolescenţi; iar ei mă acuzau în lipsă, fără 
să mă apere cineva. Dar ce este cu totul fără noimă, 
e că nici măcar numele lor nu le ştiu și nu le pot spune, 
d în afară poate de al unui oarecare autor de comediis. 
Toţi cei care, din pismă și prin clevetire, s-au străduit 
să vă convingă, ca și cei care, după ce s-au lăsat convinşi, 
i-au convins la rîndul lor pe alții, toți aceștia mă pun în 
grea încurcătură; pentru că nu poţi aduce pe nici unul 
dintre ei aici, la judecată, nici nu poţi dovedi că n-au 
dreptate, ci, pur și simplu, trebuie să te aperi luptînd cu 
niște umbre şi să acuzi fără să-ţi răspundă nimeni. V-aţi 
dat așadar seama şi voi, din cîte vă spun, că acuzatorii 
mei sînt de două feluri: unii m-au acuzat de curînd, ceilalţi 
de mult, cei despre care tocmai vorbesc. Și aţi înțeles că 

trebuie să mă apăr întîi de învinuirile lor, pentru că pe ei 
i-aţi auzit întîi învinuindu-mă, şi i-aţi auzit mult mai 
multă vreme decît pe ceilalți, de mai tîrziu. 

Bine. Trebuie deci să mă apăr, atenieni, şi să încerc, 
într-un timp atît de scurt, să nimicesc calomnia înstăpînită 
de mult în minţile voastre. Dacă asta ar fi mai bine și pentru 
voi şi pentru mine, aș vrea de bună seamă să reuşesc şi 
să -ajung la un rezultat apărindu-mă; dar cred că e greu 
şi-mi dau foarte bine seama cît de greu. Totuși, întîmple-se 
cum o vrea Zeul, noi sîntem datori să dăm ascultare legii 
şi să ne apărăm. 

.Agadar, să vedem din nou, de la început, care e învinuirea 
din care s-a născut această ponegrire a mea și pe care 
s-a sprijinit Meletos cînd m-a dat în judecată. Bine. Ce-au 
spus, calomniindu-mă, calomniatorii mei? Trebuie să le 
citim vorbele ca pe ale unui act de acuzare: „Socrate este 
vinovat, el iscodește peste măsură cele de sub pămînt și 
cele din cer, face să învingă judecata strîmbă şi îi învaţă 
și pe alții aceste lucruri.”” Cam acestea ar fi; aţi putut 
vedea și voi în comedia lui Aristofan un Socrate purtat 
pe scenă încoace și încolo, spunînd că merge prin văzduh 
şi înșirînd tot felul de vorbe goale despre lucruri la care 
eu nu mă pricep nici mult, nici puţini. Și eu nu vorbesc 
cu dispreț despre o astfel de ştiinţă, admiţind că într-ade- 
văr există cineva care se pricepe la toate acestea, să nu 
fiu. cumva acuzat de Meletoa şi de aşa ceva; însă, în ceea 
ce mă priveşte, cu n-am nimic comun cu ele, atenieni. 
Vă'iau ca martori pe aproape toţi şi vă rog să vă informați 
şi să vă lămuriţi unii pe alții, toţi câți m-ați auzit vreodată 
stînd de vorbă ; sînt printre voi mulţi dintre aceștia. Spune- 
ţi-vă unii altora dacă vreunul dintre voi m-a auzit vreodată 
vorbind, mult sau puțin, despre așa ceva: și de aici vă veţi 
da seama că şi celelalte lucruri pe care lumea! le spune despre 
mine au același temei. 

Nu numai că, hotărţt lucru, nimic dintre acestea nu e 
adevărat, dar nu e adevărat nici ce veţi fi auzit pe cîte 
unul spunînd, că-mi fac o îndeletnicire din a-i învăţa 
pe “alţii și că le cer plată pentru asta. Cu toate că mi se 
pare frumos să fie cineva în stare să-i instruiască pe oameni, 

cum fac Gorgias din Lecontinoi€ și Prodicos din Ceos” și 
Hippias din Elis, Într-adevăr, fiecare din aceştia este în 
stare, utenicni, ca, în orice oraș s-ar duce, să atragă pe lingă 
sine pe tinerii care altminteri ar putea să-şi ia drept sfătui- 


20 n tori fără plată pe oricare din concetăţenii lor; îi conving 


pe tineri ca, părăsind tovărăşia acelora, să vină la ei, dar 
plătind bani și purtîndu-le, pe deasupra, și recunoştinţă. 
Uite, am aflat că este aici la noi încă unul din acești învă- 
aţi, un om din Paros?. Tocmai mă dusesem la Callias al 
lui Hipponicosi0, care le-a plătit sofiștilor mai mulţi bani 
decît oricare altul. Și l-am întrebat (știind că are doi fii): 
„Callias, zic, dacă ai fi avut nu doi fii, ci doi mînji sau 
doi viței, ar trebui să le tocmim un supraveghetor care 
să desăvirşească în ci toate însușirile lor fireştiil; ar fi 
vorba de un om priceput la cai sau la muncile cîmpului; 
de vreme ce ei sînt însă oameni, ce fel de îndrumător ai 

b de gînd să le iei? Cînd e vorba de aceste însușiri, de însușirile 
omeneşti şi cetăţeneşti, cine e omul priceput? Cred că, 
avînd feciori, ai chibzuit la asta. Există un astfel de om 
sau nu? 

— Cum să nu, spuse el. 

— Cine e, de unde este, și cît cere pentru învăţătura 
lui? 

— Euenos din Paros, Socrate, mi-a răspuns. Cere cinci 
mine. 

Și eu l-am fericit pe Euenos dacă are într-adevăr price- 
perea aceasta și dă învățătură cu atîta cumpătare. Eu, 
să fiu în stare de astfel de lucruri, nu mi-aș mai încăpea 

c în piele de mîndru. Numai că, cetățeni ai Atenei, nu sînt 
în stare. 

S-ar putea însă ca vreunul dintre voi să mă întrebe: 
„Bine, Socrate, dar cu ce te îndeletniceşti tu? Din ce s-au 
iscat aceste clevetiri împotriva ta? Căci, de bună seamă, 
atîta vreme cît nu făceai nimic mai mult decît ceilalti, 
nu-ți puteau ieşi asemenea faimă și vorbe, dacă nu făceai 
nimic altfel decît cei mulți. Spune-ne, deci, despre ce este 
vorba, ca să nu ne facem o părere nechibzuită despre tine.” 
Cred că cel care ar vorbi astfel ar avea dreptate, astfel că 

d voi încerca să vă arăt ce anume este ceea ce mi-a adus 

și răul nume și învinuirea. Ascultaţi deci. Și poate că unora 
li se va părea că glumesc; dar să ştiţi bine că vă voi spune 
deplinul adevăr. În fapt eu m-am ales cu numele acesta, 
atenieni, numai din pricina unui fel de înțelepciune. Ce fel 
de înțelepciune? Una care e, probabil, o înţelepciune ome- 
nească. Mă tem că este de fapt singura înțelepciune pe care 
o am; cei despre care vorbeam adineauri or fi poate înţelepţi 
cu vreo înţelepciune mai mult decît omeneascăl?, Dacă 
nu e așa, nu știu ce să mai spun, pentru că eu n-o am, iar 
cine afirmă că o am, minte și vorbește spre a mă ponegri. 
Şi acum, atenieni, să nu murmurați împotrivă-mi și să 
nu vi se pară că spun ceva prea de tot; căci vorbele pe care 
le voi spune nu sînt ale mele, ci voi aduce în fața voastră 
un vorbitor mai vrednic de încredere. Despre înțelepciunea 
mea, dacă înțelepciune este, și despre felul ei, vă voi aduce 
ca martor pe Zeul de la Delfi. Îl cunoaşteţi, desigur, pe 
Chairephoni3; a fost prietenul meu încă din tinereţe și a 
fost prieten cu cei mai mulți dintre voi; a fugit în exilul 
ştiut împreună cu voi! și odată cu voi s-a întors. Și știți 
cum era Chairephon, cît de aprig în orice se apuca să 
facă. Astfel o dată, mergînd la Delfi, a îndrăznit să în- 
trebe oracolul şi anume — vă spun să nu murmuraţi, 
atenieni —, să-l întrebe dacă este cineva mai înţelept decît 
mine ; iar Pitia i-a răspuns că nu e nimeni mai înţelept. 
Despre acestea vă va putea da mărturie fratele său'ă, de 
vreme ce el a murit. 

Să vedeţi pentru ce vă spun acestea: tocmai pentru că 
am de gînd să vă arăt de unde s-au născut vorbele rele 
împotriva mea. 

Auzind eu acele lucruri, am început să mă gîndesc astfel: 
„Oare ce spune Zeul și cu ce tîlc? Eu îmi dau seama că 
nu sînt înţelept nici în mare, nici în mică măsură; atunci 
la ce se poate gîndi cînd spune că eu sînt cel mai înţelept? 
Pentru că, de bună seamă, el nu minte ; doar nu-i e îngăduit.” 
Și multă vreme am fost nedumerit ce vrea să spună; apoi, 
greu de tot, m-am hotărît să cercetez lucrul cam în felul 
acesta: m-am dus la unul din cei care erau socotiți înţelepţi, 
pentru ca acolo, mai degrabă decît oriunde, să dezmint 
oracolul și apoi să-i arăt Zeului: „Omul acesta e mai înțe- 


19 


21 a 


a 
2 


22 a 


PLATON 


lept decît mine, în timp ce tu ai spus că eu aş fi”. Cerce- 
tîndu-l deci pe acesta — nu-i nevoie să-i spun pe nume, 
cra unul dintre oamenii politici —, iscodindu-l eu și stînd 
de vorbă cu el, uite cam ce impresie am avut, atenieni: 
mi s-a părut că omul meu trece drept înțelept în ochii celor 
mai mulți oameni și în primul rînd în ai lui însuși, dar că 
nu este. M-am apucat apoi să-i arăt că numai își închipuie 
că e înţelept, dar că nu este. Din clipa aceea m-au urît și 
cl gi mulți dintre cei care erau de faţă. 

Plecînd de acolo, cugetam în sinea mea: „Într-adevăr, 
cu sînt mai înțelept decît acest om: mă tem că nici unul 
dintre noi nu știe nimic bun şi frumos, numai că el își 
închipuie că ştie ceva, deși nu ştie; eu însă, de vreme ce 
nici nu știu, nici nu-mi închipui. Se pare, deci, că sînt mai 
înțelept, şi anume tocmai prin acest lucru mărunt, prin 
faptul că, dacă nu știu ceva, măcar nu-mi închipui că știu.” 
Am mers apoi la altul, la unul dintre cei care treceau drept 
şi mai înţelepţi decît primul, și am ajuns la aceeaşi încheiere ; 
şi de atunci m-au urit și el și mulţi alții. 

După acestea i-am luat pe toți la rînd, dîndu-mi seama, 
cu mîhnire și cu teamă, că mă fac urît de ei; totuși mi se 
părea că trebuie să așez cuvintele Zeului mai presus: de 
orice; dacă voiam, deci, să cercetez ce spune oracolul, 
eram silit să merg la toți cei care păreau a ști ceva. Și 
mă jur pe cîine!6, atenieni, — pentru că sînt dator să vă 
spun adevărul — vă jur că aşa mi s-a întîmplat: aproape 
toţi cei care aveau cel mai bun renume mi s-au părut, cer- 
cetîndu-i eu potrivit spuselor Zeului, că au cele mai mari 
scăderi, pe cînd alţii, care erau socotiți mai neînzestrați, 
mi-au părut mai în stare de chibzuinţă. lată, sînt dator 
să vă povestesc cum am rătăcit, ca un om supus la grele 
muncii”, pentru ca oracolul să devină pentru mine ceva 
de neclintit. 

Așadar, după oamenii politici m-am dus la poeţi: la 
autorii de tragedii, de ditirambil? și la ceilalţi, pentru ca 
acolo să mă prind eu însumi asupra faptului că sînt.mai 
puţin învăţat decît ei. Luînd deci acele opere ale lor care-mi 
păreau mai îngrijit lucrate, îi întrebam ce oare vor să 
spună prin ele, pentru ca totodată să și învăţ cîte ceva de 

la ei. Îmi vine tare greu să vă spun adevărul, cetăţeni, 
totuși el trebuie spus: într-un cuvînt, aproape oricare dintre 
cei de faţă ar fi putut vorbi mai bine decît ei despre lucruri 
pe care ei înşişi le făcuseră. Mi-am dat seama astfel în scurtă 
vreme și despre poeţi că nu din înțelepciune fac ceea ce 
fac, ci printr-o înzestrare firească şi sub puterea inspiraţiei, 
întocmai ca profeţii şi tîlcuitorii de oracole; căci și aceştia 
spun multe lucruri frumoase, dar de fapt nu știu nimic 
din ce spun. Am văzut că poeţii sînt şi ei într-o situaţie 
asemănătoare!” şi totodată mi-am dat seama că, din cauza 
darului lor poetic, îşi închipuie că în general nimeni nu e 
mai înţelept decît ei, ceea ce nu-i adevărat. Și de acolo 
am plecat deci convins că eu îi întrec în același fel ca şi 
pe oamenii politici. 

În sfîrşit, m-am dus pe la meșteșugari; căci îmi dădeam 
seama că, la drept vorbind, eu nu știu nimic, iar ei se vor 
dovedi, desigur, că ştiu multe lucruri frumoase. Și în aceasta 
nu m-am înșelat, ei ştiau într-adevăr lucruri pe care eu nu 
Je ştiam, și prin aceasta erau mai înţelepţi decît mine. Însă, 
cetăţeni ai Atenei, mi s-a părut că bunii meşteşugari fac 
aceeași greșeală ca poeţii: pentru că își îndeplinea bine 
meșteșugul, fiecare credea că este cît se poate de înțelept 
şi în celelalte privinţe, şi anume în cele mai însemnate, şi 
tocmai această nenocotinţă le întuneca înţelepciunea pe 
care o aveau, încit am ajuns să mă întreb, în privința 
oracolului, dacă aş voi mui degrabă să fiu aga cum sînt, 
nici înţelept cu înțelepciunea lor, nici prost cu prostia lor, 
sau să le am pe amîndouă așa cum lo au ci. Mi-am răspuns, 
deci, mie şi oracolului, că mi-e mai de folos să fiu aşa cum 
sînt. 

Din această cercetare, cetăţeni ai Atenei, s-au iscat 
împotrivă-mi multe uri, şi încă atît de grele și de aspre, 
încît din ele s-au născut multe clevetiri și mi s-a dat numele 
acesta, de înţelept. Căci de fiecare dată cei de față își închi- 
puiau că eu, în înțelepciunea mea, știu ceea ce dovedeam 
că celălalt nu știe; dar de fapt, cetățeni, mă tem că înţelept 
e numai Zeul și, prin vorbele oracolului, el spune că înţelep- 
ciunea omenească valorează puţin sau chiar nimic; şi mi 
se pare că acest lucru îl numește „,Socrate”, folosindu-se de 

numele meu ca să fucă din mine o pildă, ca și cum ar spune: 
„Oameni buni, cel mai înţelept dintre voi este acela care, 
la fel ca Socrate, şi-a dat seama că într-adevăr, cît priveşte 
înţelepciunea, nu e bun de nimic.” Iar eu chiar și acum, 
mergînd peste tot, caut și iscodesc după cuvintele Zeului 
pe orice atenian sau străin care îmi pare a fi înțelept; și 
ducă-mi dau seama că nu e, îi arăt acelui om, întărind vorba 
/eului, că nu e înțelept. Și din cauza acestei stăruitoare 
îndeletniciri nici n-am mai avut timp să fac ceva vrednic 
de luat în seamă, fie pentru cetate, fie pentru casa mea, 
ci mă aflu în mare sărăcie, în slujba Zeului cum sînt. 

Pe lingă acestea, tinerii care de bună voia lor mă urmează, 
cei cu cele mai multe răgazuri, fii de oameni foarte bogați, 
sînt încîntaţi de felul în care iscodesc eu oamenii și adesea 
mă imită apucîndu-se să-i ia la întrebări pe alţii; de alt- 
minteri ei găsesc, cred eu, din belșug oameni care-și închi- 
puie că ştiu ceva, dar știu puţine lucruri sau nimic. Așa 
se face că oamenii iscodiți de ei se mînie pe mine iar nu pe 
ei înșiși, spunînd apoi că Socrate e un mare ticălos care îi 
strică pe tineri. Dar cînd îi întreabă cineva ce anume face 
şi ce-i învaţă ca să-i strice, ei n-au ce spune, doar nu ştiu 
nimic; ca să nu se vadă însă că sînt descumpăniți, spun 
ce se spune de obicei despre un filosof, că „cercetează cele 
din cer şi de sub pămînt”, că „nu crede în zei”, că „face 
să învingă judecata strîmbă”. Desigur, n-ar vrea să recu- 
noască adevărul, adică faptul, dat în vileag, că numai se 
prefac a şti ceva, cînd ei nu știu nimic. Oamenii aceştia, 
ambiţioși fiind, îndîrjiţi și numeroși și vorbind convingător 
şi cu stăruinţă despre mine, v-au împuiat urechile pone- 
grindu-mă cu înverșunare şi mai de mult şi acum. Pe acest 
temei au tăbărit asupra mea și Meletos și Anytos și Lycon: 
Meletos dînd cuvînt dușmăniei poeților, Anytos, celei: a 
meşteşugarilor și a oamenilor politici și Lycon, celei a reto- 
rilor. Astfel că, după cum spuneam la început, m-aș mira 
să fiu în stare în atît de puţină vreme să dovedesc neade- 
vărul unei învinuiri atît de adînc înrădăcinate. Adevărul 
este acesta pe care vi-l spun eu, cetăţeni ai Atenei, iar 
vorba mea nu vă ascunde nimic şi nu ocolește nimic, nici 
lucruri mari, nici mărunte. Și totuși știu destul de bine 

că în felul acesta îmi atrag ura lor din aceleași vechi pricini; 
ceea ce e, de altfel, o dovadă că spun adevărul și că tocmai 
acesta este răul meu nume și acestea pricinile lui. Iar dacă, 
fie acum, fie altă dată, veţi cerceta aceste lucruri, veţi 
vedea că așa este. 

În privinţa învinuirilor aduse mie de primii acuzatori, 
fie de ajuns în fața voastră apărarea aceasta. lar acum 
voi încerca să mă apăr împotriva lui Meletos, omul acesta 
de treabă şi devotat cetății, din cît zice el, și împotriva celui 
de al doilea rînd de acuzatori ai mei. Să luăm din nou, 
așadar, învinuirea adusă de ei sub jurămînt?0, pentru că 
e vorba acum de alți acuzatori. Sună cam așa: „,Socrate 
calcă legea stricîndu-i pe tineri şi necrezînd în zeii în care 
crede cetatea, ci în alte divinități, noi.” Cam așa sună 
actul de acuzare; să-i cercetăm acum fiecare punct în 
parte. 

Se spune deci că eu calc legea stricînd tineretul. Eu 
însă, atenieni, spun că tocmai Meletos calcă legea, pentru 
că ia în glumă lucruri serioase, aducînd cu ușurătate oameni 
la judecată şi prefăcîndu-se plin de rîvnă și de grijă pentru 
lucruri de care nu i-a păsat niciodată. Că aşa stau lucrurile, 
voi încerca să vă dovedesc și vouă. 

Melctos, vino aici şi npune-mi: ţi se pare, sau nu, foarte 
important ca tinerii să fie cît mai buni? 

— Sigur că da. 

— Atunci fii bun şiupune-le judecătorilor noştri: cine 
îi face pe tineri mai buni? Nu încape îndoială că ştii, de 
vreme ce porţi grija acestui lucru. Pe cel care îi strică l-ai 
găsit, după cum spui, adică pe mine, și l-ai adus aici la 
judecată şi îl învinuiești; dar acela care îi face mai buni, 
hai și ne spune, arată-ne: cine este? 

Vezi, Meletos, că taci și nu poţi să răspunzi? Nu crezi 
că e un lucru de rușine şi o dovadă îndestulătoare a spuselor 
mele : că nu te-ai sinchisit niciodată de asta? Hai, spune, 
vrednice Meletos, cine îi face pe tineri mai buni? 

— Legile. 

— Dar nu asta te întreb, preabunule, ci care om îi face 
mai buni, unul care să ştie printre altele, şi în primul rînd, 
şi acest lucru, adică legile. 

— Aceştiu do aici, Socrate, judecătorii. 

— Cum adică, Meletos; aceștia sînt în stare să-i educe 
pe tineri şi nă-i facă mai buni? 

—  Neîndoielnic. 

— Oare toţi, sau unii da şi alţii nu? 

-— "Toţi. 

— Minunată vorbă, jur pe Hera, și mare belșug de 
vameni folositori ne arată. Dar ia spune-mi: Și aceștia, 
ascultătorii, îi fac pe tineri mai buni, sau nu? 

— Şi aceștia. 

— Dar membrii Sfatului?21 

— Şi membrii Sfatului. 

— Doar n-ai să spui, Meletos, că membrii Adunării po- 
porului îi strică pe tineri! Sau și ei îi fac mai buni, cu toții? 

— Şi ei. 

— S-ar părea deci că toţi atenienii, în afară de mine, 
îi fac pe tineri desăvîrşiți; şi numai eu îi stric; așa spui 
tu? 

— MHotăriît că așa spun. 

— Ai înţeles, de bună seamă, marea mea nefericire! 
Dar răspunde-mi: oare și la cai ţi se pare că lucrurile stau 
astfel? Cei care îi fac mai buni sînt oamenii toți şi unul 
singur e cel care îi strică? Sau, tocmai pe dos, în stare să-i 
facă mai buni e unul singur, sau sînt foarte puţini, şi anume 
cei de meserie, iar cei mai mulți, ori de cîte ori au de-a face 
cu caii şi îi folosesc, îi strică? Oare nu așa se întîmplă, 
Meletos, şi cu caii și cu toate celelalte animale? Ba chiar 
așa este, fie că tu și cu Anytos sînteţi de acord, fie că nu; 
şi mare noroc ar avea tinerii dacă unul singur i-ar strica 
şi toți ceilalţi le-ar fi de folos. Ai dat însă o dovadă îndestu- 
lătoare, Meletos, că niciodată nu te-a frămîntat grija pentru 
tineri și se vede limpede că nicidecum nu te-ai omorît cu 
firea cugetînd la lucrurile "de care mă învinuiești. 

Mai spune-ne ceva, Meletos, pentru numele lui Zeus: 
oare e mai bine să trăieşti printre cetățeni de treabă, sau 
printre ticăloși? Hai, dragul meu, răspunde; doar nu te 
întreb cine știe ce lucru greu. Oare cei ticăloşi nu le fac 
rău celor care se află mereu în preajma lor, iar cei buni 
nu le fac ei bine? 


24 


APĂRAREA LUl SOCRATE 


— Ba da, desigur. 


— Atunci, există cineva care preferă să fie înconjurat 
mai degrabă de oameni carezi fac rău, decît de oameni 
care să-i fie de folos? Răspunde, preabunule, căci şi legea 
îţi poruncește să răspunzi?. Există cineva care să vrea să-i 
facă rău cei din jur? 

— Sigur că nu. 

— Atunci, spune: oare mă aduci aici, la judecată, pentru 
că îi stric pe tineri și-i fac ticăloşi dinadins, sau pentru că 
fac asta fără să-mi dau seama? 

— Sigur că dinadins. 


— Cum adică, Meletos? Cu atît ești tu mai înțelept, la 
vîrsta ta, decît mine, la vîrsta mea, încît tu să-ţi fi dat seama 
că oamenii răi le fac întotdeauna rău celor din jurul lor, 
iar cei buni le fac bine iar eu să fi ajuns într-un asemenea 
hal de prostie încît să nu ştiu nici atîta, că dacă voi face 
ca un om din preajma mea să ajungă un ticălos, mă voi 
pune în primejdie ca acela să-mi facă rău la rîndu-i, asa 
încît să-mi fac dinadins, după cum spui tu, acest neajuns 
atît de mare? De asta n-ai să mă convingi nici pe mine, și 
cred că nici pe altcineva; ci, ori nu»i stric pe tineri, ori, 
dacă îi stric, o fac fără să vreau; încît tu, oricum ar sta 
lucrurile, minţi. Dacă îi stric fără voie, atunci după lege 
acest fel de greșeli fără voie nu trebuie aduse în faţa judc- 
căţii; ci trebuie să fiu luat dcoparte, învăţat și sfătuit; 
pentru că c limpede că, dacă-mi voi da scama, voi înceta 
să fac ceca ce fac fără să vreau. Tu însă te-ai ferit să te 
apropii de mine și să mă înveţi, și n-ai vrut; mă aduci în 
schimb aici, unde, după lege, trebuie aduși cei care au 
nevoie de pedeapsă, și nu de învățătură. 

Este însă destul de limpede, atenieni, ce spuneam eu, 
şi anume că lui Meletos nu i-a păsat niciodată, nici mult, 
nici puţin, de aceste lucruri. Totuși, ia spune-ne: cum zici 
tu oare, Meletos, că-i stric eu pe tineri? Din acuzaţia pe 
care ai întocmit-o reiese că-i învăţ să nu creadă în zeii 
în care crede cetatea, ci în alte divinităţi, noi. Sau nu spui 
că îi stric prin aceste învățături? 

— Ba da, chiar așa spun. 

-- Atunceu, Meletos, chiar în numele acestor zei despre 
care e vorba ucum, upune-ne și mai lămurit, atît mie, cît 


: si acestor oameni, pentru că eu nu reușesc să înțeleg : afirmi 


oare că cu învăţ, lumea să creadă că există unii zei și eu 
înrumi cred că există zei, deci nu sînt cu totul ateu (şi 
astfel, deci, nu calc legea), însă nu cred în zeii cetăţii, ci 
în alţii, şi despre aceasta să fie vorba cînd pomenești în 
acuzarea mea de „alţi zei”; sau afirmi că eu nu cred deloc 
în zei şi-i învăţ aşa și pe ceilalți? 

- Aşa spun, că nu crezi deloc în zei. 

— O, uimitorule Meletos, pentru ce spui acestea? Deci 
eu nu cred că Soarele și Luna sînt zei, cum cred ceilalți 
vameni? 

— Mă jur pe Zeus, judecători, bineînţeles că nu crede, 
de vreme ce spune că Soarele e de piatră iar Luna — de 
pămînt. 

— Bine, dar îţi închipui că-l acuzi pe Anaxagoras%, 
dragul meu Meletos, și astfel îţi arăţi disprețul faţă de 
judecători, socotindu-i atît de puţin învăţaţi încît să nu 
ştie că tocmai lucrările lui Anaxagoras din Clazomene sînt 
pline de astfel de vorbe; pasă-mi-te şi tinerii le-ar învăța 
de la mine cînd, dimpotrivă, ar putea, cumpărîndu-le de 
la teatru cu cel mult o drahmă?4, să-și bată joc de Socrate, 
dacă el ar pretinde că îi aparțin aceste învățături, de altfel 
atît de ciudate. Dar, pentru numele lui Zeus, asta e părerea 
ta despre mine, că nu cred deloc în zei? 

— Nu crezi, mă jur pe Zeus, nu crezi cîtuși de puţin. 

— Nu ești de bună credință, Meletos, iar acum — nici 
faţă de tine însuţi, pare-mi-se. Eu socotesc, atenieni, că 
acest om e pătimaș și nestăpînit la culme şi că într-adevăr 
din patimă și nestăpînire, ca și fiindcă e prea tînăr, a întoc- 
mit această acuzație. Pentru că el se aseamănă cuiva care 
ar pune, ca să mă încerce, un fel de enigmă: „Oare își va 
da seama Socrate, înțeleptul, că eu mă ţin de glume și mă 
contrazic, sau îi voi înșela și pe el și pe ceilalţi ascultători?” 
Mi se pare, într-adevăr, că el se contrazice în acuzație, ca 
şi cum ar spune: „Socrate calcă legile pentru că nu crede 
în zei iar în schimb crede în zei.” Desigur, acestea sînt 
vorbele cuiva care glumește. 

Cercetaţi împreună cu mine, cetățeni, de ce mi se pare 
mie că glumește; iar tu răspunde-ne, Meletos. Voi însă, 
amintiți-vă ce v-am rugat de la început, să nu murmurați 
împotriva mea dacă voi vorbi în felul meu obișnuit. 

Se află oare cineva, Meletos, care să creadă că există 
lucruri omenești, fără să creadă că există oameni? Să răs- 
pundă, atenieni, și să nu mai facă mereu zarvă! Este cineva 
care să nu creadă că există cai, dar să creadă că există 
călărie? Sau să nu creadă că există flautiști, dar să creadă 
că există arta flautistului? Nu, Meletos, preaales bărbat, 
nu există; dacă tu nu vrei să răspunzi, ţi-o voi spune eu 
şi ție și celorlalți de aici. Atunci răspunde măcar la ceea 
ce urmează : poate cineva să creadă că există lucruri privi- 
toare la daimoni, fără să creadă în daimoni? 

— Nu se poate. 

— Cît îţi sînt de îndatorat că ai răspuns în sfîrșit, silit 
fiind. de cei de faţă! Spui, așadar că eu cred și îi învăţ 
pe alții lucruri privitoare la daimoni35, zici tu, şi aşa ai şi 
întărit prin jurămînt, în actul de acuzare. Dar, de vreme 
ce eu cred în lucrurile privitoare la daimoni, urmează 
neapărat de aici că eu cred și în daimoni. Nu așa stau 
lucrurile? Ba chiar așa; și socotesc că gîndești la fel cu 
mine, de vreme ce nu răspunzi. lar pe daimoni nu-i credem 
zei sau odrasle de zei? Așa e, sau nu? 

— Da, desigur. 

— Deci, de vreme ce eu cred în daimoni, după cum zici, 
iar daimonii sînt niște zi, tocmai de aceea spun eu că umbli 
cu enigme și cu glume cînd spui că eu nu cred în zei, 
şi apoi, din nou, că aș crede, de vreme ce cred în daimoni. 
Căci dacă daimonii sînt odraslele zeilor, copii din flori, 
fie de la nimfe, fie de la alte mame, după cum se povesteşte, 
cine ar crede că există odrasle ale zeilor, dar zei, nu? Ar 
[i la fel de lipsit de noimă ca și cum cineva ar crede că 
există odraslele cailor și măgarilor, catirii, iar cai și măgari 
n-ar crede că există. Dar nu cu alt gînd ai întocmit, Meletos, 
această acuzaţie, decit pentru a ne pune la încercare, sau 
pentru că nu aveai nici o acuzaţie adevărată pe care s-o 
arunci asupra mea; iar să convingi pe cineva, oricît de 
puţină minte ar avea, că a crede în cele privitoare la daimoni 

nu ce totunu cu an crede în cele privitoare la zei, ci înseamnă 
a nu crede nici În daimoni, nici în zei, nici în eroi, să con- 
vinpgi pe cineva de aceasta, zic, nu e cu putinţă prin nici 
un 2mentenug. 

Sper înnă, utenieni, că nu mai e nevoie de multă apărare 
cu Hă vă arăt că cu nu calc legile, precum mă acuză Meletos; 
«după mine, cît am vorbit e de ajuns. Dar după cum am 
rpun și mai înainte, am atras asupra mea o mare ură și 
din partea multora ; să știți preabine că așa este. lar dacă 
mă va duce la pieire ceva, nu va fi nici Meletos, nici Anytos, 
ci ponegrirea și invidia mulțimii; acestea au dus la pieire 
şi pe mulţi alţi oameni, și oameni de treabă, și cred că 
vor continua să-i piardă ; nici o primejdie să fiu eu ultimul! 

Poate că ar spune cineva: „,Oare nu ţi-e ruşine, Socrate, 
că ai făcut asemenea fapte pentru care te afli acum în 
primejdie de moarte?” lar eu i-aș putea răspunde pe drept 
cuvînt: „Omule, nu ai dreptate dacă-i închipui că acela 
care poate fi cît de cît folositor trebuie să cîntărească 
sorții de moarte ori viaţă, ci nu să ia aminte la un singur 
lucru, ori de cîte ori făptuiește ceva, şi anume dacă ceea ce 
face e drept sau nedrept și dacă e lucru vrednic de un om 
bun sau de un om rău. După vorba ta ar fi nişte oameni 
de nimic toți eroii care şi-au dat viaţa la Troia, atit ceilalți 
cît și fiul zeiţei Thetis26, el căruia primejdia i s-a părut 
atît de vrednică de dispreț pe lîngă ameninţarea ruşinii, 
încât, atunci cînd el ardea de dorința de a-l ucide pe Hector 
şi cînd mama sa, zeiţă fiind, i-a spus cam așa: «Copilul 
meu, dacă vei răzbuna moartea prietenului tău Patrocle 
şi-l vei ucide pe Hector, vei muri și tu; căci îndată după 
Hector ţi-e pregătită pieirea», deci auzind atunci aceste 
cuvinte, n-a luat în seamă moartea şi primejdia, temîn- 
du-se mult mai mult să-și ducă viața ca un netrebnic, fără 
să-și răzbune prietenii, și a zis: «De-aș muri pe dată după 
ce l-am pedepsit pe cel ce mi-a făcut nedreptate, ca să nu 
rămîn de batjocură, aici, lîngă corăbiile încovoiate, povară 
gliei». Crezi că el n-a disprețuit moartea și primejdia?” 
Și într-adevăr, atenieni, așa şi trebuie să fie: ori că ţi-ai 
ales singur un loc în luptă, socotindu=l cel mai potrivit, 
ori că ai fost așezat acolo de comandantul tău, în locul 


28 


APĂRAREA LUI SOCRATE 


acela trebuie, cred eu, să înfrunți neclintit primejdia, 
fără să iei în seamă nici moartea, nici altceva, orice ar 
fi, ci numai dezonoarea. 

ar eu aş săvîrşi într-adevăr ceva groaznic dacă, după 
ce atunci cînd m-au rînduit într-un post arhonţii pe 
care voi i-ați ales ca să-mi comande la Potideea?7, ca și 
la Amphipolis28 și la Delion??, acolo unde m-au așezat ei 
acolo am rămas, ca și oricare altul, înfruntînd primej- 
dia morţii, acum, în schimb, cînd Zeul îmi rînduiește, 
după cum am socotit şi am înţeles eu, că trebuie să-mi 
petrec viața cugetînd şi scrutîndu-mă pe mine şi pe alții, 
acum eu, temîndu-mă sau de moarte sau de orice altceva, 
mi-aş părăsi postul. Acesta ar fi un lucru groaznic și într- 
adevăr, pe bună dreptate aș fi dus la închisoare sub cuvînt 
că nu cred în zei, de vreme ce n-aş da crezare oracolului, 
şi m-aș teme de moarte, şi aș socoti că sînt înţelept fără 
să fiu. 

Căci să te temi de moarte, cetățeni, nu este nimic alt- 
ceva decît să-ți închipui că ești înțelept fără să fii; înseamnă 
să crezi că știi ceea ce nu știi. Căci nimeni nu ştie ce este 
moartea şi nici dacă nu e cumva cel mai mare bine pentru 
un om, dar toţi se tem de ea ca şi cum ar fisiguri că e cel 
mai mare rău. lar acest fel de a gîndi cum să nu fie tocmai 
prostia aceea vrednică de dispreţ — de a crede că știi 
ceea ce nu ştii? Eu însă, atenieni, poate că tocmai prin 
aceasta și în acest punct mă deosebesc de cei mai mulți 
(chiar dacă ar însemna să spun că într-o privinţă sînt mai 
înţelept decît altul), şi anume că, dacă nu ştiu mare lucru 
despre cele din Hades, îmi și dau seama că nu știu. Dar 
a face nedreptăţi și a nu te supune celui mai bun, fie el om 
sau Zeu, ştiu că acestea sînt fapte rele şi ruşinoase. Așadar, 
de nişte lucruri despre care nu ştiu dacă nu cumva sînt 
bune nu mă voi teme și nu voi fugi de ele mai degrabă 
decît de aceste lucruri despre care?ştiu sigur că sînt rele. 

Încît nici dacă voi mi-aţi da drumul acum, împotriva 
vorbelor lui Anytos care a spus că sau trebuia de la bun 
început să nu fiu adus aici, sau, de vreme ce am fost adus, 
nu e cu putință să nu fiu osîndit la moarte, pentru că dacă 
aş scăpa, zice el, fiii voştri care și așa se îndeletnicesc cu 

ceea ce îi învaţă Socrule, ur ajunge stricaţi pe de-a-ntregul 
cu toţii; şi dacă pe lingă acestea mi-aţi spune: ,,Socrate, 
acum nu-i vom da ascultare lui Anytos, ci te lăsăm liber, 
însă cu condiţia să nu-ți mai petreci vremea niciodată cu 
această cercetare, nici să nu mai filosofezi; iar dacă vei 
mui fi prins făcînd acestea, vei fi dat morţii”; dacă mi-ați 
da drumul, zic, cu această condiţie, atunci v-aș spune: 
„Atenieni, în ceea ce mă privește vă mulțumesc și vă sînt 
recunoscător, dar mă voi supune mai degrabă Zeului decît 
vouă şi, cîtă vreme voi mai avea suflare în mine şi voi mai 
[i în stare, nu voi înceta pentru nimic în lume să filosofez 
şi să vă îndemn, precum şi să atrag atenția mereu oricui 
mi-ar ieși în cale, spunîndu-i după obicei: «O, preabunule, 
tu care ești atenian, din cetatea cea mai mare și mai vestită 
în înţelepciune și putere, nu ţi-e oare rușine că de bani te 
îngrijeşti, ca să ai cît mai mulţi, și cît mai multă glorie 
și cinstire, iar de cuget, și de adevăr, și de suflet ca să 
fie cît mai frumos, nu te îngrijești și nu-ţi pasă?» Și dacă 
cineva dintre voi se va împotrivi şi va spune că se îngri- 
jeşte, nu-l voi lăsa să plece îndată şi nu mă voi îndepărta 
de el, ci-l voi întreba și-l voi cerceta și-l voi mustra, iar 
dacă mi se va părea că n-a dobîndit virtutea dar spune că 
a dobîndit-o, îl voi certa că pune foarte puțin preț pe cele 
mai însemnate lucruri și cel mai mare preţ pe lucruri de 
nimic, Așa voi face eu cu orice om pe care-l voi întâlni, 
fie tînăr, fie bătrin, străin sau cetăţean, dar mai ales cu 
voi, cetățenii, pentru că-mi sînteţi mai apropiaţi prin obiîrșie. 
Căci așa poruncește Zeul, fiți siguri de asta. Și socotesc 
că voi n-aţi avut încă parte în cetate de un bine mai mare 
decît supunerea mea la porunca Zeului. 

-- Căci nu fac nimic altceva decît să colind oraşul încercînd 
mereu să vă conving, și pe tineri şi pe bătrîni, să nu vă 
îngrijiţi de trup și de bani nici mai mult, nici deopotrivă 
ca de suflet, spre a-l face să fie cît mai bun, spunîndu-vă 
că nu virtutea se naşte din avere, ci din virtute vin și averea 
şi toate celelalte bunuri, pentru fiecare om în parte, ca și 
pentru cetate. Dacă spunînd acestea îi stric pe tineri, atunci 
aceste lucruri ar putea fi vătămătoare; dar dacă spune 
cineva că eu vorbesc într-alt fel, n-are dreptate. În această 

privinţă v-aş mai spune, deci, atenieni, doar atît: ascul- 
taţi-l pe Anytos sau nu, daţi-mi drumul sau nu-mi daţi 
drumul, eu nu voi face altceva nici dacă trebuie să mor 
de nenumărate ori. 

Nu murmurați, atenieni, ci faceți mai departe cum v-am 
rugat, nu murmurați, orice aș spune, ci ascultați; căci 
ascultînd cred că veți avea și un folos. Am de gînd să vă 
mai spun unele lucruri care vor stîrni poate și strigăte: 
să nu faceţi asta cu nici un chip. Căci, să știți bine, dacă 
mă veţi ucide cumva pe mine care sînt cum v-am spus, 
nu-mi veți face mie mai mult rău decît vouă înșivă. Pentru 
că mie, nici Meletos, nici Anytos nu mi-ar putea face vreun 
rău. N-ar avea cum, căci nu cred că legea îngăduie ca omul 
mai bun să sufere din pricina celui mai rău. Firește, m-ar 
putea osîndi la moarte sau m-ar putea izgoni în exil sau 
lipsi de drepturile de cetățean. Asemenea lucruri, însă, 
ar putea fi nefericiri mari după gîndul acestui om sau 
după altcineva, dar eu nu le socotesc așa; cu mult mai 
mare nefericire e să faci ceca ce face acesta acum, încer- 
cînd să osîndească un om la moarte pe nedrept. De aceea 
mă apăr acum: nu pentru mine, cum s-ar putea crede, 
departe de asta, atenieni; pentru voi mă apăr, ca nu cumva, 
osîndindu-mă, să păcătuiţi față de darul pe care vi l-a 
făcut Zeul. Căci dacă mă veţi ucide pe mine, nu veți mai 
găsi lesne un alt om care, cu adevărat — chiar dacă ar 
părea o vorbă caraghioasă — să fie pus de Zeu pe lîngă 
cetate întocmai ca pe lingă un cal, mare şi de soi dar care, 
din pricina mărimii, ar fi cam leneș şi ar trebui să fie trezit 
de un tăun; la fel mi se pare că m-a așezat Zeul pe lingă 
cetate pe mine, unul care nu va înceta de fel să vă trezească 
şi să vă convingă, și să vă mustre cît e ziua de lungă, ţinîn- 
du-se de voi pretutindeni. Nu veţi mai avea parte uşor de 
un astfel de om, atenieni, așa că, dacă-mi veți da ascultare, 
mă veţi cruța. Voi însă, mîniaţi, ca niște oameni treziţi 
din somn cînd abia au ațipit, veţi lovi poate în mine şi, 
diîndu-i ascultare lui Anytos, mă veţi osîndi poate cu ușu- 
rinţă la moarte; apoi însă aţi continua să dormiţi tot restul 
vieţii, dacă nu cumva Zeul, avînd grijă de voi, v-ar trimite 
pe altcineva. Că sînt un om pe care Zeul l-a dăruit cetăţii, 

v-aţi putea du seama şi de aici: nu pare a fi lucru ome- 
neac lipua mea de grijă pentru toate ale mele, statornica 
mea ncpănare faţă de treburile casei, timp de atiîția ani, 
fuptul că m-am îndeletnicit în schimb cu treburile voastre, 
npropiindu-mă mereu de fiecare în parte, ca un părinte 
Huu ca un frate mai marc, dîndu-mi osteneala de a vă 
convinge să năzuiți spre virtute. Și măcar dacă aş trage 
vreun folos sau aș lua vreo plată pentru că vă dau aceste 
îndemnuri, ar mai avea o noimă; acum însă, vedeți şi voi 
că aceia care mă acuză, deşi îmi aruncă învinuiri cu atîta 
neruşinare în toate celelalte privințe, totuși n-au putut 
avea chiar nerușinarea de a aduce un martor cum că eu 
aș fi luat sau aș fi cerut vreodată plată. În schimb cred 
că aduc eu un martor vrednic de crezare că spun adevărul: 
sărăcia mea. 

Vi se pare poate ciudat că eu dau tiîrcoale fiecăruia în 
parte, îl sfătuiesc astfel și mă ostenesc cu el, iar în public, 
în fața mulțimii, nu îndrăznesc să vin, ca să dau sfaturi 
cetăţii. Pricina e aceea despre care m-aţi auzit adesea 
vorbind pretutindeni: că în mine vorbește ceva divin, 
un Zeu, după cum, în bătaie de joc, a scris şi Meletos în 
acuzație. Şi anume, încă de cînd eram copil, există un glas 
care, ori de cîte ori se face auzit, mă opreşte să fac ceea 
ce aveam de gînd, dar niciodată nu mă îndeamnă să fac 
ceva. El este cel care se împotriveşte să mă ocup de trebu- 
rile cetăţii. Și cred că pe bună dreptate se împotrivește. 
Să ştiţi bine, atenieni: dacă eu m-aș fi apucat să mă ocup 
de treburile publice, de mult aș fi pierit fără nici un folos, 
nici pentru voi, nici pentru mine. Și să nu vă miîniați că 
spun adevărul; n-are cum scăpa de pieire un om care vi 
se împotriveşte după cinstită dreptate, vouă sau altei mul- 
ţimi, încercînd să împiedice în cetate multe lucruri nedrepte 
şi nelegiuite; ci acela care luptă într-adevăr pentru drey- 
tate, dacă vrea să scape cu viaţă cît de puţină vreme, trebuie 
să rămînă un om de rînd și nu să aibă vreo funcţie publică. 

Iar eu vă voi aduce dovezi trainice pentru aceasta, 
nu vorbe, ci lucrurile pe care le preţuiţi voi: fapte. Ascultaţi 
deci ce mi s-a întîmplat, ca să ştiţi că pentru nimic în 
lume nu m-aș abate de la dreptate de teama morții, dar că 

neabătîndu-mă, m-aș îndrepta totodată spre pieire. O să 
vă spun lucruri mai de rînd, ca la judecăţi, dar sînt lucruri 
adevărate. 

Eu n-am avut niciodată altă însărcinare publică în cetate, 
atenieni, dar membru al Sfatului am fost; și s-a întîmplat 
să-i vină rîndul la pritanie tribului nostru, Antiochis, atunci 
cînd voi aţi vrut ca, pe cei zece generali care n-au adunat 
trupurile celor morţi în bătălia navalăăi, să-i judecați 
laolaltă, călcînd legea, după cum v-aţi dat seama cu toții 
mai tîrziu. Dintre toţi pritanii, numai eu m-am împotrivit 
să călcaţi legile și am votat împotrivă; și deși vorbitorii 
crau gata să mă acuze şi să mă trimită în judecată, în timp 
ce voi strigaţi și-i întărîtați, eu am socotit că trebuie să 
înfrunt primejdia de dragul legii și al dreptății, mai degrabă 
decît să vă ţin partea vouă, care voiaţi să daţi hotăriri 
nedrepte, numai pentru că m-aș fi temut de lanţuri sau 
de moarte. 

Și acestea se întimplau pe cînd în cetate era încă orîn- 
duirea democratică. Dar după ce a venit oligarhia%, cei 
treizeci ne-au chemat în Tholos3, pe mine și pe alți patru, 
şi ne-au poruncit să-l aducem din Salamina pe Leon Sala- 
mineanul%4, ca să-l ucidă; după cum au dat multe porunci 
de acest soi şi multor altora, vrînd să compromită pe cît 
mai mulți. Însă eu, atunci, nu prin vorbă, ci prin 
faptă am arătat că nu-mi pasă de moarte nici cît negru 
sub unghie, dacă n-ar Li o vorbă cam necioplită, dar, să 
nu fac ceva nedrept și nelegiuit, de asta îmi pasă dia plin. 
Căci pe mine acea cirmuire n-a reuşit să mă iaspăimînte, 
cît era ea de puternică, așa încît să fac ceva nedrept; ci, 
după ce am ieșit din Tholos, ceilalți patru s-au dus în 
Salamina şi l-au adus pe Leon, iar eu, placînd de acolo, 
m-am dus acasă. Şi poate că aş fi fost ucis din această 
cauză, dacă acea cîrmuire n-ar fi căzut curînd după aceea. 
Și pentru aceste lucruri există mulți martori. Credeţi 
așadar că aş mai fi fost în viață atita vreme, dacă m-aș 
fi îndeletnicit cu treburile publice şi, purtîndu-mă cum se 
cade să se poarte un om de treabă, le-aş fi venit în ajutor 
celor drepţi și, după cum se şi cuvine, aș fi pus acest lucru 
mai presus de toate? Departe de asta, atenieni; și nici 

alteinevu, oricine ar îi lost, n-ar fi rămas în viaţă. Însă 
pe mine mă veţi găsi același om în tot cursul vieţii, chiar 
dacă am avut o însărcinare publică, acelaşi şi ca simplu 
cetăţean : unul care nu a îngăduit niciodată ceva împotriva 
dreptăţii, nimănui — nici altora şi nici vreunuia din cei 
pe care acuzatorii îi numesc discipolii mei. 

De fapt, profesor nu i-am fost nimănui; dar dacă cineva 
dorea să mă asculte vorbind și îndeletnicindu-mă cu ale 
mele, fie acela tînăr sau bătrîn, eu n-am împiedicat nicio- 
dată pe nimeni. Și nici nu iau bani ca să vorbesc, nici nu 
tac dacă nu iau bani, ci stau la îndemînă deopotrivă celui 
bogat și celui sărac, ca să mă întrebe și, dacă cineva vrea, 
să asculte ce spun și să-mi răspundă. lar dacă vreunul din 
ei devine astfel om de treabă ori ba, nu e drept să fiu eu 
răspunzător de aceasta, de vreme ce nici n-am făgăduit 
vreodată învăţătură cuiva și nici n-am învăţat pe nimeni. 
Iar dacă cineva spune că a învățat vreodată de la mine 
sau a auzit între patru ochi ceva ce n-au auzit și toți cei- 
lalți, să știți bine că nu spune adevărul. 

Dar atunci de ce le-o fi plăcînd unora să petreacă multă 
vreme cu mine? Aţi auzit de ce, atenieni, căci v-am spus 
întreg adevărul: le place să asculte cum sînt puşi la cerce- 
tare cei care par înţelepţi dar nu sînt; de bună seamă nu 
e ceva lipsit de farmec! După cum vă spun, acest lucru 
mi-a fost rînduit de Zeu, atît prin răspunsul oracolului, 
cît şi prin vise, ca și în orice chip în care a rînduit vreodată 
voinţa divină cîte unui om să facă ceva. Aceste lucruri 
sînt şi adevărate, atenieni, şi ușor de dovedit. Căci dacă 
eu îi stric pe unii tineri iar pe alții i-am și stricat, desigur 
că ar fi trebuit ca dintre ei, cîțiva, ajunși oameni în toată 
firea, să-şi dea seama că, pe cînd erau tineri, eu i-am sfătuit 
de rău; iar acum, venind în faţa judecății, ar fi trebuit să 
mă acuze și să sc răzbune pe mine. lar dacă ci n-ar fi vrut, 
s-ar fi cuvenit ca unele rude ale lor, fraţi, părinți sau alţi 
oameni apropiaţi, să-și amintească și să se răzbune, dacă 
tinerii înrudiţi cu ei ar fi suferit vreun rău din partea mea. 
Și chiar văd că sînt de faţă aici mulţi dintre ei; întîi de 
toate iată-l pe Criton35, de virsta mea și din acelaşi dem 
cu mine, tatăl lui Critobul acesta de aici, apoi Lysaniaa 

din Sfettos, tatăl lui Aischines% aici de față; mai e și 
Antiphon din Cephisios, tatăl lui Epigenes; iar alții sînt 
oameni ai căror fraţi au ajuns să aibă aceleași preocupări, 
Nicostratos al lui Theozotides, fratele lui Theodot%? — căci 
Theodot însuși a murit, aşa că nu mai poate cere nimic — 
şi Paralos al lui Demodocos, al cărui frate era Theages; 
e aici și Adeimantos3 al lui Ariston, fratele lui Platon acesta 
de aici, și Aiantodor, frate cu Apollodor3?. Și aş mai putea 
înşira pe mulţi alții din rîndul cărora trebuia mai degrabă 
să-şi aleagă Meletos un martor pentru cuvîntarea sa; iar 
dacă a uitat, atunci să-l aducă acum, eu îi dau voie, și să 
ne spună, dacă are de spus ceva de acest fel. Dimpotrivă, 
cetăţeni, veţi afla că toţi sînt gata să-mi vină într-ajutor, 
mie care i-am stricat, mie care le-am făcut rău rudelor lor, 
după cum spun Meletos și Anytos. Să zicem că aceia pe 
care i-am stricat ar avea vreun motiv să-mi vină într-ajutor: 
dar acești oameni neatinși de stricăciune, deja în vîrstă, 
rude cu ei, ce alt motiv ar avea să-mi vină într-ajutor, 
decît cel neocolit și drept, şi anume încredințarea că Meletos 
minte iar eu spun adevărul? 

Dar destul, atenieni; cele pe care le-aș avea de spus 
în apărarea mea sînt cam acestea, sau, să zicem, altele 
cam la fel. Cite cineva s-ar înfuria poate, amintindu-și 
că, în ce-l privește, chiar dacă a avut de dat o luptă mai 
uşoară decît aceasta, i-a rugat și i-a implorat pe judecători 
cu multe lacrimi, aducîndu-şi în fața lor, pentru a le 
stîrni cît mai multă milă, copiii, rudele, prieteni mulți; 
cu, în schimb, nu voi face nimic din toate acestea, chiar 
dacă mi-e dat să înirunt aici, după cît se pare, primejdia 
de pe urmă. Poate că vreunul, cugetînd astfel, va fi mai 
înverșunat împotriva mea și, miîniat din aceste pricini, 
își va da votul sub îndemnul mîniei. Dacă există un astfel 
de om printre voi — dar în ceea ce mă priveşte eu nu 
cred — dacă totuși există, mi se pare că îi voi vorbi ceea 
ce se cuvine spunindu-i: „Dragul meu, și eu am rude. 
După vorba lui Homer, nici eu nu m-am născut dintr-un 
stejar sau dintr-o stîncăt0, ci din oameni, așa încît am și 
eu rude, ba am şi fii: trei la număr — unul deja adolescent, 
iar doi, copii încăfl. Totuși nu-l voi aduce aici pe nici unul 

dintre ci ca să vă rog să mă achitați. De ce nu voi face 
aşa ceva? Nu din trulic, atenieni, și nici din lipsă de respect 
faţă de voi; ducă mă port cu îndrăzneală în faţa morții 
suu nu, e altă poveste; dar pentru bunul renume și al meu, 
şi al vostru şi al cetății întregi, mi se pare că nu e frumos 
să fac un astlel de lucru la vîrsta mea și avînd această 
Inimă, udevărată sau falsă, dar oricum o faimă încetățe- 
nită, cum că Socrate se deosebește cu ceva de ceilalți oameni. 
lDacă aceia dintre voi care par mai răsăriţi fie prin înţelep- 
ciune, fie prin vitejie sau prin orice altă virtute, s-ar purta 
aşa cum am spus, ar fi un lucru rușinos, așa cum am văzut 
de multe ori că unii, venind în faţa judecății, deși s-ar 
zice că e ceva de capul lor, fac totuși lucruri de necrezut, 
ca și cum și-ar închipui că dacă ar fi condamnați la moarte 
li se va întîmpla ceva îngrozitor; de parcă le-ar fi dat. să 
fie nemuritori dacă nu i-aţi ucide voi; după mine, aceștia 
acoperă orașul de ruşine, așa încît un străin și-ar putea 
chiar închipui că tocmai atenienii cei mai deosebiți în 
virtute, aleşi în posturi de conducere și în alte locuri de 
cinste, nu se deosebesc întru nimic de femei. lar aceste 
lucruri nici noi nu trebuie să le facem, cetăţeni ai Atenei 
(noi, cei despre care s> crede că însemnăm ceva, cît da cît) 
și, chiar dacă noi am fi în stare să le facem, nu trebuie 
să ne lăsați voi; ci trebuie, dimpotrivă, să arătaţi că mai 
degrabă îl veți condamna pe cel care joacă această jalnică 
piesă de teatru şi face orașul de rîs, decît pe cel care se 
poartă cu stăpînire de sine. 

Pe lingă cele care privesc bunul renume, atenieni, nu mi 
se pare nici drept să te rogi de judecător şi datorită rugă- 
minților să scapi, ci se cuvine să-l lămurești și să-l convingi. 
Căci doar nu e pus acolo judecătorul ca să împartă drep- 
tatea după bunul lui plac, ci ca să judeca; şi el a jurat 
să nu ţină partea cui i s-ar năzări lui, ci să facă dreptate 
după lege. Așa că nici noi nu trebuie să vă deprindem a 
vă călca jurămîntul, şi nici voi nu trebuie să vă deprindeţi; 
pentru că astfel nici unii, nici alții, n-am arăta zeilor evlavia 
cuvenită. Să nu vă închipuiți deci, atenieni, că se cade 
să fac în fața voastră lucruri despre care socotesc că nu 
sînt nici frumoase, nici drepte și nici cucernice, cu atit 

mai puțin — sfinte Zeus — tocmai acum cînd sînt acuzat 
de iimpietate "de acest Meletos. Căci e limpede că dacă aș 
încerca să vă conving şi să vă silesc prin rugăminţi pe vo= 
care vă aflaţi sub jurământ, atunci v-aș învăţa să nu credeţi 
în “zei și, apărîndu-mă, cu adevărat m-aș acuza că nu cred 
în zei. Dar cu totul altfel stau lucrurile; căci eu cred în 
zei; atenieni, ca nimeni dintre acuzatorii mei, și vă dau 
în grijă, vouă și Zeului, să judecați în privința mea așa 
cum urmează să fie cel mai bine şi pentru mine și pentru 
voi. 


II 


Deşi aţi votat împotriva mea, atenieni, eu nu sînt supărat, 
şi aceasta din multe pricini; mai cu seamă că n-a fost 
ceva neașteptat pentru mine, ci mă mir mai degrabă de 
numărul de voturi de fiecare parte; nu-mi închipuiam că 
va fi o majoritate atît de mică, ci mă așteptam la una covîr- 
șitoare. Se pare însă că, dacă numai treizeci de voturi ar 
fi ieşit altfel, eu aş fi fost achitat. După cîte cred, de acuza- 
ţia lui Meletos am şi fost achitat(2; și nu numai că am fost 
achitat dar e cît se poate de limpede pentru oricine că, 
dacă n-ar fi venit aici și Anytos şi Lycon ca să mă acuze, 
el ar fi fost acum dator să plătească amenda de o mie de 
drahme pentru că n-ar fi avut de partea lui nici o cincime 
din voturi. 

Aşadar acest om mă socotește vrednic de pedeapsa cu 
moartea. Fie ; eu însă ce pedeapsă să propun la rîndul meu, 
atenieni? De bună seamă pe cea care mi se cuvine. Cum 
adică? Ce mi se cuvine să sufăr sau să plătesc pentru acel 
lucru din cauza căruia, odată aflat, n-am mai avut în viață 
răgaz, ci am lăsat deoparte cele rîvnite de mulțime — tre- 
burile bănești şi rostul casei, însărcinarea de strateg, succe- 
sele oratorice în Adunare şi tot felul de alte magistraturi, 
uneltiri și rivalități cîte sînt în cetate, socotindu-mă prea 
cinstit ca să pot fi la adăpost dacă mă apuc de astfel de 
lucruri, și nu m-am dus acolo unde nu puteam fi de nici 

un folos nici vouă, nici mie însumi, ci, socotind că dacă 
mă duc lu fiecare în parte îi fac cel mai mare bine, după 
cum pun, m-am îndreptat spre această îndeletnicire, 
apucîndu-mă să-l conving pe fiecare dintre voi să nu se 
îngrijeancă de lucrurile sale înainte de a se îngriji de sine 

cu ră devină cît mai bun și mai înţelept — și nici să nu 
se îngrijească de cele ce sînt ale cetății înainte de a se îngriji 
de cetatea însăși, și de toate celelalte — după aceeași 
rînduială. Așadar, ce mi se cuvine pentru că sînt un astfel 
de om? Ceva bun, atenieni, dacă trebuie într-adevăr jude- 
cat după vrednicie ; și anume un bine care să mi se potri- 
vească. Așadar, ce e potrivit pentru un om sărac și făcător 
de bine, care are nevoie de răgaz ca să vă îndemne? 
Nimic altceva nu e mai potrivit, atenieni, decit ca un astfel 
de om să fie hrănit în Pritaneut?, cu mult mai potrivit 
decît să fie hrănit acolo un învingător olimpic, la călărie, 
la cursele cu cai pereche ori cu care grele. Pentru că acela 
vă face să vă credeţi doar mulţumiţi, dar eu vă fac să fiţi; 
şi el nu duce lipsă de hrană, iar eu duc lipsă. Așadar, dacă 
trebuie să mă osîndesc la ceva după dreptatea cuvenită, 
la aceasta mă osîndesc, să fiu hrănit în Pritaneu. 

S-ar putea ca, spunînd aceasta, să vă par la fel cum 
v-am părut cînd vorbeam despre jeluiri şi rugăminți, și 
anume trufaș; nu e așa, atenieni, ci lucrurile stau după 
cum urmează: sînt convins că eu nu fac rău nimănui de 
bună voie, dar pe voi nu vă pot convinge de acest lucru, 
pentru că am vorbit unii cu alții doar puţină vreme; dacă 
şi la voi ar fi fost, ca la alţii, legea să nu se hotărască asupra 
vieții sau morții cuiva după o singură zi de judecată, ci 
după mai multe, atunci cred că v-aş fi putut convinge; 
acum însă nu e ușor să respingi învinuiri grele în timp 
puţin. Convins fiind că nu fac nimănui nici o nedreptate, 
cu atît mai puţin am de gînd să mă nedreptăţesc pe mine 
însumi recunoscînd că sînt vrednic de pedeapsă și propu- 
nînd vreun fel anume de pedeapsă. De ce m-aș teme? 
Să nu sufăr ceea ce Meletos cere împotriva mea, lucru 
despre care vă spun că nu știu nici dacă e un bine, nici 
dacă e un rău? lar în schimb să aleg cele despre care ştiu 
bine că sînt rele, și la acestea să mă osîndesc? La închisoare 

cumva? Ce nevoie am să trăiesc în închisoare, rob al puterii 
mereu reînnoite a Celor unsprezece?44 Sau la amendă să 
mă condamn și să stau în lanțuri pînă ce voi plăti totul? 
Dar pentru mine ar însemna tot ceea ce v-am spus adineaori; 
pentru că n-am bani să plătesc. Atunci să mă condamn 
la exil? Probabil că aţi primi. Mult ar mai trebui să ţin la 
viaţă ca să fiu atît de lipsit de judecată încît să nu-mi 
dau seama: dacă voi, concetăţenii mei fiind, n-aţi putut 
răbda îndeletnicirile şi vorbele mele, ci au devenit pentru 
voi prea apăsătoare și prea nesuferite, așa încît acum încer- 
caţi să scăpați de ele, atunci cum să le suporte alţii cu 
ușurință? Bineînţeles că nu le vor răbda, atenieni. 

Frumoasă viață aş mai avea, de altfel, plecînd în exil 
la vîrsta mea, schimbînd cetate după cetate și alungat de 
peste tot! Știu foarte bine că, oriunde m-aș duce, tinerii 
ar veni să mă asculte ca şi aici. Dacă îi iau la goană, mă 
vor alunga și ei, convingîndu-i pe bătrîni s-o facă; dacă 
nu-i gonesc, mă vor alunga, în interesul tinerilor, părinții 
şi rudele lor. 

Poate că ar spune cineva: „Plecînd în exil, n-ai putea 
oare, Socrate, să trăiești în tăcere și liniște?” Acest 
lucru e cel mai greu să-l lămuresc unora dintre voi. Căci 
dacă vă spun că asta ar însemna să nu mă supun Zeului 
şi că de aceea îmi e cu neputinţă să stau liniştit, nu mă 
veţi crede, socotind că-mi bat joc de voi; pe de altă parte, 
dacă vă spun că pentru un om e chiar cel mai mare bine 
să discute în fiecare zi despre virtute şi despre celelalte 
lucruri cu privire la care m-aţi auzit vorbind şi supunîndu-mă 
pe minc şi pe alţii cercetării, în timp ce viața lipsită de 
această cercetare nu e trai de om, dacă vă spun toate 
acestea, mă veţi crede cu atît mai puţin. Totuși așa stau 
lucrurile, cetățeni, dar să vă conving nu e ușor. Și în același 
timp nu m-am împăcat cu gîndul să mă socotesc vrednic 
de vreo pedeapsă. Totuşi, dacă aș avea bani, m-aș osîndi 
să plătesc cît aș putea plăti, căci aceasta n-ar avea cum 
să-mi facă vreun rău; acum însă n-am bani, decît dacă 
ați fi dispuşi să mă osîndiţi la cît aş fi eu în stare să plătesc. 
Poate că aș fi în stare să plătesc o mină de argint, aşadar 
la atîta mă osîndesc. Însă iată, cetățeni, că Platon și Criton 

și Critobul şi Apollodor mă îndeamnă să mă osîndesc la 
treizeci de mine și se pun chezași; deci mă condamn la 
atît; iar pentru bani veţi avea acești chezași demni de 
încredere. 


III 


Pentru că n-aţi vrut să mai așteptați puțin, atenieni, 
aceia care vor vrea să defăimeze cetatea vă vor scoate 
nume rău şi vă vor învinui că l-aţi ucis pe Socrate, înțelep- 
tul; căci înţelept mă vor numi, chiar dacă nu sînt, cei 
care vor voi să vă facă de ocară. Așadar, dacă ați mai fi 
aşteptat puţin timp, dorința vi s-ar fi îndeplinit de la sine: 
vedeţi doar că vîrsta mea este înaintată, aproape de moartef5, 
Spun acestea nu pentru voi toţi, ci pentru cei care au votat 
împotriva mea, osîndindu-mă la moarte. 

Tot pentru ei spun și acestea: poate veți crede, cetățeni, 
că eu am fost învins din lipsa unor argumente cu care 
să vă fi putut convinge dacă aș fi socotit că trebuie să fac 
şi să spun orice ca să fiu achitat. Cu totul altfel stau lucru- 
rile. Dintr-o lipsă am fost învins, dar nu de argumente, 
ci de cutezanţă şi de nerușinare, precum şi pentru că n-am 
vrut să spun în fața voastră lucruri pe care v-ar fi fost 
poate plăcut să le auziți — să bocesc, să mă jeluiesc și să 
fac și să vorbesc multe alte lucruri nedemne de mine, 
după cum spun, lucruri pe care v-aţi obișnuit să le auziţi 
de la alții. Însă nici mai înainte n-am socotit că de teama 
primejdiei trebuie să mă port în chip nevrednic de un om 
liber, și nici acum nu-mi pare rău că m-am apărat în acest 
fel, ci mai degrabă aleg să mor apărîndu-mă astfel decit 
să trăiesc apărîndu-mă în felul acela; căci nici la judecată, 
nici în război, nici eu şi nimeni altcineva nu trebuie să 
făptuiască asemenea lucruri, pentru a scăpa de moarte 
cu orice preț. Și în lupte devine adesea limpede că cineva 
ar putea scăpa de moarte aruncîndu-și armele și apucin- 
du-se să se roage de cei care-l urmăresc; şi există în orice 
primejdie multe alte chipuri de a scăpa de moarte, dacă 

cineva cutează să spună și să facă orice. Însă nu acest 
lucru e greu, atenieni, să scapi de moarte, ci cu mult mai 
greu e să scapi de ticăloşie; căci fuge mai repede decit 
moartea. Și acum eu, ca unul mai greoi şi mai bătrîn, am Pb 
fost prins de ceea ce fuge mai încet, în timp ce acuzatorii 
mei; oameni aprigi și iuți, au fost prinşi de ceea ce fuge 
mai iute, de ticăloșie. Și acum eu plec de aici osîndit de 
voi să plătesc cu viaţa, dar pe ei adevărul îi osîndeşte ca 
vinovaţi de ticăloșie şi nelegiuire ; și eu îmi păstrez condam- 
narea, și aceștia. Poate că aşa şi trebuia să se întîmple și 
cred că toate sînt pe măsura fiecăruia. 

lar acum vreau să vă prorocesc vouă, celor care m-aţi ce 
osîndit ; căci mă aflu într-adevăr în clipa în care oamenii 
obișnuiesc să prorocească, şi anume atunci cînd se află în 
faţa morţii. Vă spun deci vouă, oameni care mă trimiteţi — 
la moarte, că va veni asupra voastră, îndată după moartea 
mea, o pedeapsă mult mai grea, mă jur pe Zeus, decît 
aceea la care m-aţi osîndit pe mine. Pentru că acum voi 
ați săvîrşit aceasta în nădejdea că nu va mai trebui să dați 
socoteală de viața voastră. Se va întîmpla însă cu totul 
altfel, v-o spun. Vor fi mai mulți cei care vă vor cere soco- 
teală, şi anume aceia pe care acum îi țineam eu în loc, «a 
însă voi nu v-aţi dat seama; și vor fi cu atît mai aspri cu 
cît sînt mai tineri, și cu atît mai mare va fi supărarea 
voastră. Dacă vă închipuiți așadar că, ucigînd oameni, 
veți opri pe cineva să vă mustre că nu trăiţi drept, atunci 
nu judecaţi bine; căci această scăpare nu e tocmai cu 
putinţă și nici frumoasă nu e, ci aceea ar fi şi cea mai fru- 
moasă și cea mai ușoară, nu a-i pedepsi pe alţii, ci a-ţi 
da toată silinţa să fii cît mai bun tu însuţi. Prorocind 
așadar acestea, îi părăsesc pe cei care m-au osîndit. 

În schimb cu cei care au votat pentru mine aș sta cu e 
drag de vorbă despre ceea ce s-a întîmplat, pînă ce arhonții 
mai au treabăf6 şi eu nu sînt încă dus acolo unde trebuie 
să merg la moarte. Așadar, mai rămîneţi cu mine în acest 
răstimp, atenieni, căci nimic nu ne împiedică să stăm de 
vorbă între noi, cîtă vreme mai avem voie. Pentru că îmi 
sînteţi prieteni, vreau să vă arăt ce tîlc are ceea ce mi s-a 40 a 
întîmplat acum. 

Într-adevăr, judecători, (căci dacă vă numesc pe voi 
judecători, vă numesc pe bună dreptate) mi s-a întîmplat 
ceva minunat. Darul profetic obişnuit al daimonului, în 
tot timpul dinainte, îmi vorbea cît se poate de des și mi se 
împotrivea stăruitor, chiar în lucruri mici, dacă eram pe 
punctul de a face un lucru pe care nu trebuia să-l fac; 
acum însă, a căzut asupra mea ceea ce vedeţi şi voi, ceva 
despre care s-ar putea închipui că este răul cel mai mare; 
iar semnul Zeului nu mi s-a împotrivit nici în zori cînd am 
ieșit din casă, nici cînd am venit aici, la judecată, nici cît 
timp am vorbit, orice aș fi fost pe punctul de a spune; 
și totuși altădată, el mă oprise adeseori în plină vorbă; 
acum însă nu mi s-a împotrivit în nici un fel, față de nici 
o faptă și nici un cuvînt. Cum îmi explic acest lucru? Vă 
voi spune: ceea ce mi s-a întîmplat s-ar putea să fie un 
bine, și n-avem cum să ne facem o părere dreaptă toţi 
care ne închipuim că moartea e un rău. În această privinţă 
am avut o dovadă puternică: nu se putea să nu mi se 
împotrivească semnul obișnuit, dacă n-aș fi fost pe cale 
să fac un lucru bun. 

Să ne gîndim și altfel ce multă încredere putem avea 
că e vorba de un lucru bun. Moartea e una din două”: 
sau e ca şi cum cel mort n-ar mai exista și n-ar mai simți 
nimic, sau, după cum se spune, înseamnă o schimbare şi 
o mutare a sufletului din acest loc de aici în altul. Și dacă 
înseamnă lipsa oricărei simţiri și e ca somnul cuiva care 
n-ar vedea nimic, nici măcar un vis, atunci moartea ar putea 
fi un cîștig minunat. Pentru că eu cred că dacă cineva ar 
trebui să aleagă o astfel de noapte în care a dormit atît 
de adînc încît n-a avut nici un vis, să compare cu această 
noapte celelalte nopți și zile ale vieţii sale şi, cercetînd, 
ar trebui să spună cîte zile şi nopţi a petrecut în viaţa lui 
mai bine și mai plăcut decît această noapte, cred că acela, 
chiar dacă n-ar fi om de rînd, ci însuși marele regef5, ar 
găsi că sînt foarte puţine la număr pe lingă celelalte zile 
şi nopţi. Prin urmare, dacă așa este moartea, eu spun că 
este un cîștig; pentru că astfel timpul întreg nu pare mai 
lung decît o singură noapte. 

Iar dacă a muri înseamnă să pleci de aci în altă parte 

şi dacă sînt adevărate cele ce se spun — cum că acolo se 
află toţi cei care au murit —, atunci ce alt bine ar putea 
fi mai mare decit acesta, judecători? Dacă cineva, sosind 
în Hades, scăpat fiind de acești așa-zişi judecători, îi va 
găsi pe adevărații judecători despre care se spune că împart 
dreptatea acolo, pe Minos şi Radamanthys, pe Eact, 
Triptolemos5 și alți eroi cîţi au fost oameni drepţi în viața 
lor, oare ar fi urîtă acea călătorie? Cu cîtă bucurie ar primi 
oricare dintre voi să ajungă lingă Orfeu, sau lîngă Musaios3!, 
sau lingă Hesiod ori Homer? În ceea ce mă priveşte, aș 
muri de bunăvoie de nenumărate ori, dacă așa stau lucru- 
rile, fiindcă mi-aş petrece minunat vremea acolo, întiîl- 
nindu-mă cu Palamede5?, şi cu Aias al lui Telamon5, și 
cu oricare altul dintre cei vechi care a murit de pe urma 
unei judecăţi nedrepte, şi stînd să pun păţaniile mele alături 
de ale lor, cred că n-ar fi lucru lipsit de farmec; mai ales 
ar fi plăcut să-mi petrec timpul iscodindu-i pe cei de 
acolo, cum am făcut cu cei de aici, și căutînd să aflu care 
dintre ei este înțelept și care îşi închipuie că este, fără să 
fie. Cu cîtă bucurie, o, judecătorii mei, ar primi cineva să-l 
cerceteze pe cel care a condus la Troia oastea cea nenumă- 
rată54, sau pe Odiseu, sau pe Sisif, şi i-am putea înşira şi 
pe alţii, fără de număr, bărbați și femei; să vorbeşti, să fii 
împreună cu ei acolo și să-i iscodești, ar fi într-adevăr o 
fericire. De bună seamă că cei de acolo nu osîndesc la moarte 
pentru astfel de lucruri, pentru că şi în celelalte privințe 
sînt mai fericiți decît cei de aici și sînt și nemuritori pentru 
restul timpului, dacă sînt adevărate cele ce se spun. 

Dar şi voi trebuie să aveţi bune nădejdi în privinţa morţii, 
judecătorii mei, și să vă dați seama de acest adevăr; pentru 
un om bun nu există nimic rău, nici în viaţă, nici în moarte, 
iar Zeul are grijă de soarta lui; nici ceea ce se petrece cu 
mine nu e la întîmplare, ci e limpede pentru mine că e mai 
bine să mor și să mă îndepărtez de toate. De aceea semnul 
meu nu mi s-a împotrivit de fel iar eu nu sînt cîtuși de 
puțin mîniat pe cei care au votat împotrivă-mi şi nici 
pe cei care m-au acuzat. Deși nu cu acest gînd m-au acuzat 
și m-au condamnat, ci crezînd că-mi fac un rău; iar acest 
lucru e vrednic de mustrare. 

Numai atît vă mai cer: pe fiii mei, cînd vor ajunge în 
floarea virstei, să-i pedepsiţi, cetățeni, necăjindu-i la; fel 
cum vă necăjeum şi eu pe voi, ori de cîte ori vi se va părea 
că se îngrijesc fie de bani, fie de altceva, mai mult decit 
de virtute; şi ori de cîte ori vor crede că e ceva de capul 
lor fără să fie nimic, să-i certaţi, cum vă certam eu, că 
nu-şi dau osteneala pentru ce trebuie și îşi închipuie că 
kînt ceva, deși nu sînt buni de nimic. Și dacă veţi face 
aşa, va însemna că v-aţi purtat cum trebuie și cu mine 
şi cu fiii mei. 

Dar acum e timpul să plecăm: eu ca să mor, iar voi — ca 
să trăiţi, Care dintre noi se îndreaptă spre un bine mai 
mare, nu știe nimeni altcineva decit Zeul. 


NOTE 


1 Socrate vrea să răspundă în primul rînd calomniilor : fie pornite din 
antipatia unor personaje a căror deșertăciune interioară fusese dată pe 
faţă, în public, prin întrebările sale aparent naive, fie izvorite pur și 
simplu din neînţelegerea felului lui de viaţă, atît de puțin asemănător 
celui comun, apărute de multă vreme și deci înrădăcinate în minţile 
atenienilor; destul de vagi în conţinut și de generale în formulare, erau 
cu atît mai primejdioase și mai greu de combătut. Abia după aceea (de 
la 24 b) va răspunde direct acuzaţiei propriu-zise. 


3 Calomniatorii îl asimilează pe Socrate fie cu un „filosof al naturii”, 
fie cu un sofist. După prejudecata omului neavertizat, ocupaţia filoso- 
fului, formulabilă doar extrem de vag, ar fi cercetarea a tot ce există 
în cer, pe pămînt sau sub pămînt, nu numai o curiozitate zadarnică și 
pierderea unui timp care ar putea f i; folosit în interesul cetăţii, dar și 
o cale deschisă spre ateism. Tot după opinia curentă, cursurile de retorică 
ale sofiștilor n-aveau alt obiect decît arta de a face bun din rău, nevino- 
vat din vinovat, drept din nedrept, mai ales de a induce justiţia în eroa- 
re. Alt reproș adus sofiștilor și, din falsă asimilare, lui Socrate, apare 
la 19 e. 


3 Aluzie la Aristofan, despre ale cărui atacuri la adresa lui Socrate 
va fi vorba mai pe larg la 19 c. 


4 În Norii lui Aristofan, Socrate apare atîrnat în văzduh într-un coș 
şi cercetînd Soarele, tăgăduiește zeii cetății, rugîndu-se în schimb Ceru- 
lui și norilor și arată o dispută între raționamentul drept și cel strîmb, 
din care cel strimb iese învingător, iar rezultatul învățăturii sale este 
că ucenicul, Phidippides, își ia la bătaie tatăl care, exasperat, dă foc casei 
filosofului. 


5 De fapt sofiștii erau cei care se erijau în profesori de înțelepciune, 
pretinzînd pentru lecţii sume uneori fabuloase de bani. 


* Gorgias din Leontinoi. Sofist din vechea generaţie. Caracteristice 
pentru concepţia sa sînt atit titlul cărţii sale: Despre natură sau despre 

ceea co nu evistă, cît şi ideile păstrate de la el: „Nimic nu există; 
ducă există cevu, nu poute fi cunoscut; dacă poate fi cunoscut ceva, 
mi poato fi comunicat”. Celebru mai ales ca orator de mare succes şi 
foarte căutat profesor de retorică. 


? Prodicos din Ceos. Sofist nu mai puţin renumit, cu preocupări de 
retorică și fizică. Se spune că pretindea 50 de drahme pentru cursul 
complet de gramatică și o drahmă pentru o lecţie rezumată (Platon, 
Uratwylos, 384 b), iar profesorul său, Protagoras, pretindea pentru curs 
100 de mine (Diog. Laert., IX, 8). 

* Hippias din Elis. Sofist celebru mai ales pentru buna cunoaștere 
u genealogiei și astronomiei. 


? Euenos din Parosa, sofist și poet elegiac. 

10 Callias al lui Hipponicos. Personaj atenian extrem de bogat a cărui 
pasiune pentru sofiști a fost ironizată de Platon în Protagoras. 

1 Idealul educaţiei ateniene era să-l facă pe om xa?ds xal dya96s 
— înzestrat deopotrivă cu frumusețe exterioară și lăuntrică. Cf. 25 a. 


12 Evident, ironie la adresa sofiștilor. 


13 Despre caracterul imp2tuos și dezinteresat al lui Chairephon aflăm 
din Platon (Charmides, 153 b) şi Xenofon (Memorabilia, II, 3). 


14 Este vorba de fuga democraţilor cu vază, în 404, cînd la Atena 
s-a instaurat regimul oligarhic al celor „treizeci de tirani”, 


15 Chairecrates. 


16 Formulă uzuală de jurămînt, inventată, după legendă, de Rada- 
manthys, pentru a nu rosti cu ușurătate numele zeilor. 


1? Cuvintele deșteptau în mintea ascultătorilor o analogie cu muncile 
lui Heracle. 
18 Cîntece cu caracter liric în cinstea zeului Bacchus. 


19 Idee care apare mai pe larg în Ion și Phaidros. 


20 În grecește dvrouoota, jurămîntul depus la începutul procesului 
de cele două părţi: acuzatorul jura că-și va dovedi acuzaţiile (și despre 
aceasta e vorba aici), iar piritul — că va dovedi netemeinicia lor. 


31 Începînd cu reformele lui Clistenes, Atena e condusă de un sistem 
bicameral, format din Bul€ („,Sfat”), pentru care se trăgeau la sorți 
cîte 50 de reprezentanți ai fiecăruia din cele 10 triburi, și Adunarea 
poporului (Ecclesia), care cuprindea pe toţi cetăţenii în stare să poarte 
armele, 


NOTE LA APĂRAREA LUI SOCRATE 


23 După legea ateniană, acuzatul avea dreptul să pună întrebări 
acuzatorului iar acesta era obligat să răspundă. 


33 Anaxagoras din Clazomene, filosof ionian; între 460 și 430 a stat 
la Atena, fiind și profesorul lui Pericle. La începutul războiului pelopone- 
ziac, atenienii nemulțumiți de anturajul lui Pericle îl acuză pe Anaxagoras 
de impietate și acesta reușește cu greu să-și scape viața, retrăgîndu-se 
la Lampsacos. După teoria sa, la baza lumii existente se află un amestec 
primordial de elemente divizibile la infinit (numite de Aristotel ,„,homeome- 
re”). Acţiunea principiului motor (nus — o inteligenţă ordonatoare, de 
natură subtilă dar materială) asupra acestui amestec dă naștere Univer- 
sului. Tot el afirmă că Soarele și Luna sînt simple corpuri materiale și 
nu zei: Este considerat unul din întemeietorii raționalismului grec. 


34 Traducerea urmează interpretarea din ediţia Bud€: ar reieși că 
în teatru, cu ocazia reprezentațiilor, se vindeau diferite manuscrise. 
Indicaţia e însă unică. După alţii, e o aluzie la piesele lui Euripide, în 
care apăreau astfel de concepţii. 


25 La data aceasta, daimon denumește o fiinţă intermediară între 
zei și oameni, fără vreo implicaţie negativă. Cf. Banchetul, 202 e. 


36 Socrate redă pe scurt, citînd uneori textual, pasajul din Iliada, 
XVIII, 94 sq., discuţia celebră dintre zeița Thetis și Ahile ; acesta alege 
moartea mai degrabă decît o viață lungă dar lipsită de glorie. 


31 Potideea, cetate în Macedonia. Răsculată împotriva Atenei, a fost 
cucerită după un asediu îndelungat (432—429). 


39 Amphipolis, cetate întemeiată de Atena pe malul Strymonului. 


În timpul războiului peloponeziac a fost cucerită de generalul spartan 
Brasidas, în 422. 


39 Delion, oraș în Beoţia, locul unei însemnate bătălii în războiul 
peloponeziac. Aici a salvat Socrate viaţa lui Alcibiade și a lui Xenofon. 


30 În Sfat (bul€) se alegeau prin tragere la sorţi cîte 50 de reprezen- 
tanţi pentru fiecare din cele 10 triburi ateniene (cf. nota 21). Singurele 
condiţii pe care cineva trebuia să le îndeplinească pentru a deveni membru 
al Sfatului (buleutes) erau: să fie cetăţean al Atenei, să aibă peste trei- 
zeci de ani și să fi fost supus la un examen formal de moralitate (do- 
kimasie). Cei 500 erau aleși pentru un an și puteau deține această funcţie 
cel mult de două ori în viaţă, așa că o foarte mare parte din atenieni 
fuseseră buleuţi. Delegații unui trib asigurau permanența timp de cîte 

35—39 de zile. Aceștia erau pritanii. Dintre ei se alegea şi președintele 
adunării (epistatea). 

si După bătălia navală de la insulele Arginuse, în 406, strategii în- 
vingători uu neglijat să adune trupurile celor căzuţi în luptă pentru a 
le face ritualul funebru. Deşi după lege trebuiau judecaţi fiecare în parte, 
poporul miniat voia să-i condamne în bloc. În ziua judecății Socrate 
era președintele Pritaniei. 

331 După capitularea Atenei în fața generalului spartan Lysandros, 
în 404, în cetate se instaurează regimul oligarhic numit „al celor treizeti 
de tirani” pînă în 403 cînd are loc restaurarea democraţiei. 

33 'Tholos, clădirea în care luau masa pritanii; a fost reședința obiş- 
nuită a celor treizeci de tirani. 

34 Leon din Salamina, general atenian foarte bogat, silit, ca mulţi 
alţii, să fugă din Atena de teama „celor treizeci”. 

35 Criton mai apare în dialogul platonic care îi poartă numele, în 
Xenofon și Diogenes Laertios. Cetăţean cu oarecare avere și vază, prie- 
ten cu Socrate din tinereţe, a rămas toată viaţa extrem de legat de 
persoana și învăţătura filosofului. A avut patru fii: Critobul, Herimo- 
genes, Epigenes şi Ctesip, de asemenea discipoli ai lui Socrate. 

2 Aischines „socraticul” nu trebuie confundat cu oratorul cu același 
nume. Știri despre el avem în Diogenes Laertios, II, 7. 

31 Epigenes, Theodot etc. — prieteni și discipoli ai lui Socrate mai 
puţin cunoscuţi. 

33 Adeimantos, fratele mai mare al lui Platon, apare ca interlocutor 
al lui Socrate în Statul. 

3 Apollodor din Phaidon și Banchetul apare ca un pasionat și extrem 
de sensibil prieten al lui Socrate. 

40 Odiseea, XIX, 163 — cuvintele Penelopei către Odiseu; nerecu- 
noscîndu-l încă, îl întreabă cine este și din ce neam. 


41 Lamprocles, Sophroniscos și Menexenos. 

42 Din cei 502 judecători, 281 au votat împotriva lui Socrate și 220 
în favoarea lui; dacă ar mai fi avut deci numai 31 de voturi în favoarea 
lui, ar fi fost achitat. Pentru a preîntîimpina abuzul de denunțuri, legea 
ateniană prevedea că, dacă acuzatorul nu obţine cel puţin o cincime din 
voturi, e condamnat la o amendă de 1000 de drahme și i se ia dreptul 
de a mai fi acuzator într-un proces de aceeași speţă. 

43 Cei care aduceau mari servicii statului atenian primeau, ca o 
distincţie, dreptul de a lua masa pe cheltuiala publică. 


94 Cei unsprezece (arhonţi): în acea vreme erau funcţionari ai statului 
atenian, în a căror sarcină cădea organizarea poliţiei și supravegherea 
închisorilor și a execuțiilor. Erau aleși anual: cîte un reprezentant al 
fiecăruia din cele 10 triburi plus un secretar. 


45 Avea 70 de ani. 


4 Arhonţii erau ocupați să dea dispoziţiile necesare pentru ducerea 
condamnatului la închisoare. 


4? Platon păstrează aici adevărata incertitudine a lui Socrate cu 
privire la soarta omului după moarte; în Phaidon, în schimb, îi atribuie 
maestrului său propria sa credință în nemurirea sufletului. 

4 La greci, acest nume îl desemnează pe regele perșilor. 

4 Minos, Eac și Radamanthys: fii ai lui Zeus, renumiţi pentru simțul 
lor de dreptate și de aceea puși să judece sufletele care ajung pe celălalt 
tărîm. 


50 Triptolemos, fiul regelui din Eleusis Celeus, și protejatul zeiței 
Demeter. Adăugat de unele tradiţii la cei trei judecători ai infernului. 

51 Orfeu — cîntărețul trac a cărui liră vrăjea pînă și animalele 
sălbatice. Musaios, după legendă poet trac şi primul preot al misterelor 
eleusine. Aceştia doi, împreună cu Homer și Hesiod erau cinstiți ca 
primii poeţi și profeţi ai Greciei. 

52 Palamede, fiu al unui rege din Eubeea; l-a demascat pe Odiseu 
că se preface nebun ca să nu fie silit să plece în războiul troian. Odiseu 
se va răzbuna, plăsmuind o scrisoare către Priam, ca din partea lui 
Palamede ; acesta e condamnat să fie ucis cu pietre. 


53 După moartea lui Ahile, zeița Thetis decide ca armele eroului 
să revină celui mai valoros dintre luptătorii greci. În rivalitatea dintre 
Aias şi Odiseu, acesta din urmă, prin vicleșug, obține armele. Aiaş 
înnebunește de supărare și se sinucide; deci, indirect, cauza morţii sale 
a fost tot o judecată nedreaptă. 


54 Agamemnon. 


KPITON 
CRITON 


NOTĂ INTRODUCTIVĂ 


Alături de Apărarea lui Socrate, Eutyphron, Hippias maior și Hippias 
minor, Gorgias, Alcibiade și altele, dialogul Criton, redactat probabil 
după Apărarea lui Socrate și înainte de Gorgias!, face parte din scrierile 
de tinereţe ale lui Platon, grupate sub numele de dialoguri „socratice”. 
Concepute ca discuţii firești și întîmplătoare ce se concentrează la un 
moment dat pe un subiect de natură etică — despre minciună, evlavie, 
datorie, cusaj, prietenie —, aceste dialoguri evocă figura lui Socrate, con- 
struind totodată și un personaj literar, ilustrează metoda sa de investi- 
gare și sistemul său de demonstraţie. Refutative și inductive în același 
timp, ele anunţă procedee ce vor fi amplificate în „crierile ulterioare, 
dar se diferențiază de acestea prin reproducerea directă a conversaţiei 
dintre Socrate și un singur interlocutor, care dă și numele dialogului, 
prin limitarea ei la o singură teză morală, fără digresiuni largi și specu- 
laţii filosofice mai înalte, prin echilibrul proporţiilor și simetria construc- 
ţiei literare. În aceste dialoguri care, independente unele de altele, con- 
tribuie fiecare în parte la cunoașterea virtuții — acea intraductibilă 
&pe71), normă ce trebuie să călăuzească orice activitate a omului —, 
nu există o continuitate, singura legătură între ele fiind stabilită prin 
prezenţa lui Socrate. Excepţie fac Apărarea și Criton care, referindu-se 
ambele la un eveniment de tristă amintire — condamnarea la moarte 
a lui Socrate (399 î.e.n.) — se prezintă ca momente succesive ale ace- 
luiaşi subiect: procesul intentat de atenieni; deznodămîntul acestui 
proces, tragic pentru toți cei ce trăiseră în preajma lui Socrate, îl vom 
afla în ultimele rînduri ale dialogului Phaidon?. 


Criton, a cărui acţiune se petrece cu trei zile înainte de moartea lui 


1 C. F. Hermann, Geschichte und System der platonischen 
Philosophie, Heidelberg, 1839, p. 473 sq., citat după ed. E. Ferrai, 
Platone, Il Critone, Torino, 19412, Introduzione, p. XIX, consideră 
că alături de Lahes și Protagoras, Criton poate fi socotit un fel de 
introducere la Gorgias, precizare care ar contribui la datarea lui 
mai exactă. 


2 Cf. Phaidon, 115 a—118 a. 

Socrate?, se deschide pe neașteptate printr-o scenă plină de tensiune, 
într-o atmosferă upăsătoare : prietenul de o viaţă al lui Socratef, pătrun- 
zînd în închisoare înainte de mijirea zorilor, face o ultimă și disperată 
încercare să salveze viața acestuia. Începutul este dramatic și creează 
din primul moment un cadru aproape scenic în care atitudinea celor 
două personaje, Criton și Socrate, apare în evident contrast; patimii 
cu care Criton pledează pentru salvarea prietenului, înverșunării cu care 
cl ţine la viaţa acestuia, i se opune liniștea de netulburat a lui Socrate, 
o liniște ce nu izvorăște atît dintr-o fire deosebită de cea a lui Criton, 
cît din principii deosebite, și mai ales din acel unic principiu, călăuză 
a vieţii sale, conform căruia el știe că nu știe nimic. 

Așadar moartea nu poate să-l înfricoșeze, căci a se teme de ea ar 
presupune că știe ceva despre ea. O viaţă însă contrară unor principii 
despre care a ajuns să ştie cîte ceva, ar fi de nesuportat. Şi de vreme 
ce, pe de-o parte, încercarea lui Criton de a-și salva prietenul se înscrie 
în categoria faptelor *„drepte—nedrepte”, iar Socrate a ajuns să le 
pătrundă esenţa, iar pe de altă parte eforturile teoretice îşi pierd orice 
substanţă în afara unor consecinţe practice, discuţia între cei doi prieteni 
va urmări să stabilească dacă a evita moartea și a accepta orice fel 
de viață constituie un act drept sau nedrept. 

Dialogul, oricît ar lăsa impresia unei conversații libere pe care Platon 
nu ar fi făcut decît s-o reproducă, urmează, în alcătuirea sa, tehnica 
literară proprie genului. După un scurt prolog (43 a—44 b) — care 
indică locul și momentul acțiunii, personajele și starea lor sufletească 
(406 xal 48oc), care imprimă atmosfera de care se leagă și carac- 
terul discuţiei —, urmează dezvoltarea propriu-zisă (7xAoxi — 44 b- 
48 e), a căvei declanșare dialectică este marcată de propunerea insistentă 
prin care Criton încearcă să-și scape prietenul de la moarte (46 a). 

Patetismului lui Criton, strădaniei sale de a fi cît mai convingător 
prin argumente variate — rugăminți, reproșuri, promisiuni —, i se 
opune luciditatea calmă a lui Socrate, care degajează din pledoaria prie- 
tenului său cîteva concepte ce scot discuţia din terenul particularului, 
al subiectivităţii, și explică teoretic fermitatea refuzului său. 

"Atitudinea lui Socrate, construită pas cu pas sub ochii cititorului 


3 Uciderea lui Socrate nu putea fi săvirșită înainte de întoarcerea 
theoriei de la Delos. Despre nava pe care era îmbarcată ambasada reli- 
gioasă, cf. Plutarh, Theseu, 23 și Criton, nota 3. 


4 Cf. Criton, nota 1. 

printr-o conversație alertă, reflectă concentrarea raționamentului său 
asupra a trei opoziții fundamentale. 

Prima se referă la opinia publică nediferențiată, — ă6ta — lipsită 
de o moralitate conștientă de sine, dar care reprezintă, după cum insistase 
Criton, legea nescrisă ce reglementează raporturile sociale și de care 
oamenii trebuie să țină seama, ba chiar să se teamă; ei i se opune, după 
părerea lui Socrate, judecata reală, — A6yog —, izvorită dintr-un 
spirit ce se cunoaşte pe sine și care distinge aparenţa de esenţa lucrurilor. 
De aici un al doilea raţionament formulat de Socrate, construit pe opo- 
ziţia „ot moihol — 6 tratuwv'! —, conform căruia nu oricine este capabil 
să exprime un adevăr despre orice, ci numai cel care, prin exercitarea 
dialectică a raţiunii sale, a reușit să cunoască „ideea” lucrului, adică 
acea formă unică după care orice realitate este con-formă cu ea însăși5. 

Pentru Socrate adevărata cunoaștere înseamnă, referindu-ne doar 
la acest dialog, dobîndirea unor judecăţi esenţiale și reale despre ideea _ 
de bine, frumos, drept, formulate într-o _accepție aproape sinonimică. 


Dar, după ctiin mtnţionam mai sus, ele nu rămîn teme de reflecţie pură; 
ci își dovedesc realitatea ca norme de conduită practică. Prin urmare, 
ca ultimă treaptă a raționamentului său, Socrate limpezește semnifi- 
caţia noţiunii de „a trăi”. Delimitarea se stabilește tot printr-o opoziţie, 
— Lîwv — e5 Gîjv —, care opune conceptului de „a trăi pur și simplu”, 
adică la întîmplare și fără norme morale statornice, pe cel de „a trăi 
conform ideii de bine”, deci implicit a nu comite fapte nedrepte sau 
imorale€. Un capitol care recapitulează pe scurt punctele esenţiale ale 


5 Cf. Criton, 4la—d, 48 a; pasajul a suscitat interpretări variate 
ale comentatorilor. Il. Scehleicrmacher,  Anmerkungen zu 
Kriton?, p. 306, citat de li. Ferrai, op. cit.,p. XVII, ca şi M. Croiset, 
text și trad., Paris, 1925, vol. I, p. 223, consideră că adevărul ce 
so dezvăluie doar spiritelor care s-au ridicat la cunoașterea lui este un 
atribut esenţial al divinității şi îl identifică cu divinitatea însăși. 
G. Crote, în Plato and the other companions of Sokrates, London, 
1865, vol. I, p. 305, citat de E. Ferrai, op. cit., p. XVII, 
afirmă că ideea exprimată aici s-ar acorda cu principiul lui Protagoras 
după care omul este măsura tuturor lucrurilor. În majoritatea edițiilor 
consultate locul nu este deloc comentat. 

6 Principiul după care nu trebuie săvârșită nici un fel de nedreptate 
și că cel ce cunoaște ideea de bine, frumos, drept, trebuie să reacționeze 
întotdeauna conform cu această idee, fără să ţină seama de cei ce îl 
nedreptățesc, aparține probabil lui Platon. După Xenofon, Memorab., 
II, 6, 35, Socrate nu s-ar fi deosebit, în această privință, de atitudinea 
comună în antichitate conform căreia binele și răul trebuie plătite cu 
aceeași măsură. 

discuţiei și care precizează sensul şi sfera noţiunii „drept-nedrept” 
(48 e -49 ce) fuce trecerea către deznodămîntul dialogului (Avo:s, 
M9 e -54 c) cure constituie totodată ultima parte a răspunsului lui 
Socrate. De abia acum este pusă în discuţie propunerea lui Criton — eva- 
durea din închisoare sau exilul voluntar — ca un caz particular ce 
trebuie verificat dacă este sau nu conform cu principiul de dreptate. 
Dar cum acest principiu nu funcţionează într-un spaţiu și timp abstract, 
ci în limitele precise ale m6Arc-ului atenian și în raport cu legile 
ci, conduita în spiritul dreptăţii înseamnă conduita care respectă 
legile cetăţii. 

Aceeași normă — 6uooyiz — prin care se realizează pe plan 
individual unitatea dintre spirit și acţiune, echilibrează, pe plan social, 
relaţia dintre stat și membrii acestuia. Termenul este frecvent și inten- 
ţionat folosit de Platon în această ultimă parte și el desemnează deo- 
potrivă cunoașterea și respectarea ideii de dreptate, acceptarea con- 
ştientă a convenției sociale ce asigură totodată libertatea individuală. 
Existenţa cetăţeanului nu este concepută în afara m6iug-ului căreia 
el aparține, astfel încît respectarea legilor cetăţii devine condiţia esen- 
ţială a vieţii acestuia. Într-un moment în care individul se revolta 
împotriva supremaţiei absolute a statului, în care doctrinele care puneau 
în primejdie solidaritatea civică cîștigau teren, iar valoarea și esența 
legilor începeau a fi contestate”, Platon face din Socrate un apărător 
deliberat al supunerii cetățeanului faţă de rînduielile statului său. Forma 
în care este realizată această parte a dialogului nu mai este cea a discu- 
ţiei dialectice dintre cei doi prieteni, ci, folosind un procedeu retoric 
— așa-numita prosopopee (personificare) a legilor — asistăm la inven- 
tarea unui rechizitoriu împotriva lui Socrate. 

Introducerea acestui procedeu dă o anume măreție și culoare scenică 
fragmentului, accentuează ideea de unitate, de echivalență dintre viața 
particulară și cea socială a cetăţeanului adevărat. Această idee de uni- 
tate este scoasă în evidenţă și prin cele două planuri pe care este con- 
struită prosopopeea: primul se referă la legile umane, cel de-al doilea 
la legile divine. Îndatoririle cetăţeanului nu încetează odată cu înce- 
tarea sn din viaţă; ele sînt veșnice, așa cum și legile sînt veșnice în 
oricare dintre lumi. Respectarea legilor înseamnă respectarea dreptăţii, 
căci legea este dreaptă prin natura ei, deci inviolabilă. 


? Cf. Xenofon, Memorab., I, 2, 40 sq. 

Un scurt epilog (54 d—e), care trimite la o imagine de lu 
începutul dialogului, lasă impresia unei compoziţii rotunde; este 
vorba de acel vis al lui Socrate prin care i se prevestea întoar- 
cerea în ţară. 

Dincolo de aluzia literară evidentă?, introducerea visului și semni- 
ficaţia lui rămîn, la început, destul de neclare; sensul său anticipativ 
se dezvăluie de-abia la sfîrșitul dialogului, cînd înţelegem că reîntoarcerea 
prezisă și țara către care este gata să plece cu sufletul împăcat nu repre- 
zintă altceva decît cetatea, ideală poate, în care esența legilor nu a 
fost denaturată, justeţea lor nu a fost deformată prin abuzurile oame- 


nilor. 


Deși redus ca proporţii, ușor de urmărit prin claritatea tezei dezbă- 
tute și prin simplitatea construcţiei literare, dialogul Criton a suscitat 
unele comentarii referitoare la motivul pentru care el a fost compus. 
Conţinutul dialogului justifică, măcar în parte, puncte de vedere dife- 
rite ; el poate fi interpretat fie ca explicare a gestului lui Socrate?, fie 
ca apologie a lui și a prietenilor!0, fie ca discuție polemică între prieteni 
cu firi și păreri deosebitei!. Ni se pare că cea mai justă și conformă 
cu atmosfera dialogului este interpretarea lui P. Friedlinder care îl 
consideră o demonstraţie a libertăţii de opţiune!?. 

Ceea ce am reproșa totuși acestor interpretări este faptul că dialogul 
Criton este analizat separat, fără referire la Apărare. Așa cum observam 
la începutul acestei note, ambele dialoguri, dincolo de discutarea și 
definirea unor concepte morale, evocă un eveniment tragic, a cărui 
amintire trebuia păstrată, iar Platon nu este unica mărturie. Atît Apă- 
rarea, cît și Criton ni se par mai degrabă izvorite dintr-o dorință de 
restabilire a adevărului, din sentimentul responsabilităţii față de amin- 
tirea unui om ce nu şi-a dezminţit principiile și a rămas senin pînă în 
ultima clipă a vieţii. 


8 Cf. Criton, nota 7. 

2 Cf. U. v. Wilamowitz-Moellendorff, Platon, Berlin, 
1919, II, p. 55. 

10 Cf. Ed. Zeller, Die Philosophie der Griechen, Leipzig, 1889, 
II, 14, p. 529, Anm. 2. 

un Cf. R. Harder, Platos Kriton, Berlin, 1934, p. 48, citat după 
P. Friedlânder, Platon, Berlin, 1964, II, p. 316. 

n Cf. P. Friedlinder, op. cit., p. 156. 

Pe de altă parte nu trebuie pierdut din vedere faptul că, asemenea 
tuturor scrierilor platonice, Criton are, pe lîngă o intenţie demonstrativ 
filosofică, și una artistică, că este și un dialog literar, că în interpretarea 
lui trebuie să sc țină seama și de ficţiunea poetică. De aceea ni se pare 
că alegerea lui Criton ca interlocutor nu este întîmplătoare şi faptul 
că el era cel mai vechi prieten și compatriot al lui Socrate nu este unica 
explicaţie!?. După mărturiile altor autori!f, Aischines este cel care ar fi 
avut rolul lui Criton; în afară de el, toți ceilalți prieteni şi chiar familia 


ar fi insistat adesea ca Socrate să accepte ieșirea din închisoare, dar 
refuzul său a fost constant și categoric!5. Generalizind convorbiri repetate 


şi diverse, Platon a alcătuit din răspunsul lui Socrate o discuţie de prin- 
cipiu și a ales ca personaj literar pe Criton, socotindu-l cel mai potrivit 
cu momentul și natura dezbaterii. Firea și preocupările acestuia, pe 
care Platon le face să apară firesc în cursul discuţiei, sînt în contrast 
evident şi intenţionat cu chipul în care ne apare Socrate; calmul și 
luciditatea lui se opun agitaţiei și judecății practice a lui Criton, care, 
ca om de afaceri, prins în vălmășagul treburilor cotidiene, cîntărește 
lucrurile după utilitatea lor imediată. Pe de altă parte, alegerea lui 
Criton ca interlocutor, — personaj despre care știm sau aflăm în cursul 
acestui dialog că era prieten vechi și foarte devotati* lui Socrate, că 
era iubit de către acesta cu acea dragoste trainică wi indulgentă ce îi 
uneşte pe oameni dincolo de caracterul și viața lor deosebită —, dădea 
lui Platon libertatea de a construi nuanţat conversaţia: de la tonul 
fervent al rugăminţilor, devenite uneori reproșuri, ce caracterizează 
intervenţia lui Criton, la cel precis, de o intransigenţă blîndă, propriu 
lui Socrate. Intenţiile literare ale alcătuirii dialogului nu se mărginesc 
doar la alegerea și caracterizarea personajelor, ci ele se vădesc și în 
procedee de compoziţie cum ar fi: precizarea spaţiului și a timpului, ce 
sporesc dramatismul acţiunii, vorbirea personajelor. Discuţia, la început 


precipitată și abruptă, este formulată în replici rapide, prin care citito- 
rului îi sînt transmise gravitatea momentului și starea sufletească a 


13 Cf. Criton, nota 1. 

Mn Cf. Xenofon, Memorab., 23; Diog. Laert., II, 35, 60; 
III, 36. 

15 Cf. ibidem, 23, 28; Val. Maximus, VII,2. 

19 Cf. și Diog. Laert., II, 32, 20 care menționează că prietenia 
și admiraţia pentru Socrate l-ar fi determinat pe Criton să compună 
17 dialoguri etice și o Apologie a lui Socrate, toate pierdute. Personajul 


mai apare și în Phaidon, 115 b—d, pasaj care este reluat de Cicero, 
în Tusc. disput., I, 53, 115. 

interlocutorilor: „pledoaria” lui Criton lasă impresia unui monolog 
rostit pe nerăsuflate, cu fraze alcătuite într-o dezordine și asimetrie 
voite, menite să exprime tulburarea personajului; de-abia prin inter- 
venţia lui Socrate începe discuţia dialectică clarălcare se înscrie pe 
făgașul ferm și ordonat al întrebărilor și răspunsurilor. 

Prosopopeea legilor, un dialog inclus în dialog, introduce un nou 
ritm și tonalitate a frazei, imprimînd fragmentului un aer de solemni- 
tate gravă. Dar, ca pentru a modera cadenţele retorice din acest pasaj 
și pentru a reveni la o conversație întreruptă, epilogul, şoptit ca o con- 
fesiune scurtă, pe un ton cald și plin de cumințenie, creează o 
impresie de seninătate, ne readuce în zorii, acum limpeziţi, ai aceleiași 
dimineţi. 


Marta Guţu 

CRITON: 


[sau Despre datorie, dialog etic] 


SOCRATE CRITON 


SOCRATE Ce-i cu tine aici atît de devreme, Criton? Sau o 43 a 
fi tîrziu? 

CRITON E foarte devreme. 

SOCRATE S-a luminat de ziuă? 

CRITON Abia mijesc zorile. 

SOCRATE Și cum de s-a înduplecat paznicul închisorii 
să te lase să intri? 

CRITON Am fost de-atîtea ori pe-aici, Socrate, încît mă 
ştie bine; şi-apoi, l-am îmbunat și eu cu ceva. 

SOCRATE Spune-mi, ai venit chiar acum sau ești aici 
mai de mult? 

CRITON Mai de mult. 

SOCRATE Atunci de ce nu m-ai trezit și-ai aşteptat  b 
atîta, șezînd lîngă mine fără un cuvînt? 

CRITON Îţi spun drept, Socrate, nici eu n-aş fi vrut să 
stau de veghe atîta, îndurerat cum sînt, dar eram uimit 
văzîndu-te cît de lin dormi și dinadins nu te-am trezit, 
ca să-ţi petreci aceste clipe cît mai tihnit cu putinţă. De 
fapt te-am admirat adesea şi mai înainte pentru firea ta, 
dar ca acum, de cînd cu nenorocirea aceasta, niciodată; 
o înduri cu atîta ușurință şi seninătate! 

SOCRATE Dar bine, Criton, cum mi-ar sta la anii mei, 
să-mi pară rău că trebuie să mor? N-ar fi absurd? 

CRITON Dragul meu Socrate, nenorociri ca aceasta se  c 
abat și asupra altora de seama ta şi totuşi virsta nu le dă 
deloc detaşarea de a-și primi cu resemnare soarta. 

SOCRATE E drept. Dar tot nu mi-ai spus de ce-ai venit 
aşa devreme? 

CRITON Ca să-ţi aduc o veste tristă, greu de îndurat; 
tristă și greu de îndurat nu pentru tine, din cîte văd, ci 
pentru mine și toţi prietenii tăi; şi poate pentru mine cel 
mai mult. 

3 

SOCRATE Coe veste? S-a întors de la Delos corabia? 

CRITON Nu, încă nu, dar cred că va sosi astăzi din câte 
spun niște călători veniți de la Sunionf și care au lăsat-o 
acolo. Nu încape deci îndoială că are să sosească astăzi 
şi că miine, Socrate, viața ta va trebui să se sfîrșească. 

SOCRATE Întîmplă-se-ntr-un ceas bun, Criton. Așa vor 
zeii, aşa să fie. Dar tot nu cred că va sosi azi. 

CRITON Ai vreun motiv? 

SOCRATE Am, și-o să ţi-l spun. Trebuie să mor a doua 
zi după sosirea corăbiei, nu-i aşa? 

CRITON MagistraţiiS aşa spun. 

SOCRATE Bine, numai că eu, după cum spuneam, sînt con- 
vins că nu va sosi astăzi, ci miine. Îţi spun asta luîndu-mă 
după un vis pe care l-am avut în noaptea aceasta, puțin 
mai înainte6; așa că bine ai făcut că nu m-ai trezit. 

CRITON Ce vis? 

SOCRATE Se făcea că o femeie foarte frumoasă, înveş- 
mîntată în alb, venea spre mine și chemîndu-mă, îmi spunea: 
Socrate, „tu în trei zile vei fi în ţara mănoasă, în Ftia””, 

CRITON Ciudat vis, Socrate. 

SOCRATE Cred că e foarte limpede, Criton. 

CRITON Prea limpede, mă tem. Dar mai bine ascultă-mi 
sfatul, Socrate, minunatul meu prieten, ascultă-mi-l cît 
mai este vreme şi salvează-te; căci dacă vei muri, pe lingă 
faptul că pierd un prieten cum n-am să mai am altul vreodată, 
am să mai am de îndurat şi altă nenorocire, aceea că mulţi 
care nu ne cunosc bine nici pe mine, nici pe tine, vor crede 
că n-am făcut nimic ca să te salvez, deşi, cu oarecare chel- 
tuială, mi-ar fi stat în putere. Și ce reputație este mai 
rușinoasă decît să treci în ochii lumii drept un om care 
îşi pune averea mai presus decît prietenii? Cum o să creadă 
ei, cei mulți, că, în ciuda stăruitoarelor noastre îndem- 
nuri, tu singur ai fost acela care ai refuzat să scapi de 
aici? 

SOCRATE De ce să ne pese, bunul meu Criton, de pă- 
rerea celor mulți? Oamenii cu judecată, singurii vrednici 
de luat în seamă, vor înţelege lucrurile așa cum s-au pe= 
trecut cu adevărat. 

CRITON E adevărat, Socrate; şi totuşi sîntem nevoiţi 

să ţinem seama și de părerea celor mulți. lată, chiar îm- 
prejurarea de față dovedeşte limpede că, dacă li se vorbește 
urît 'despre cineva, sînt în stare nu de un rău oarecare, ci, 
poate, de cel mai mare dintre toate, 

SOCRATE Ce bine ar fi să fie așa, Criton. Dacă cei mulți 
ar putea fi în stare să facă răul cel mai mare, atunci ar 
fi în stare și de cel mai mare bine8. Dar ei nu sînt în stare 
nici de una, nici de alta: nimeni nu a devenit înțelept sau 
nu și-a pierdut înțelepciunea datorită lor; tot ce fac, fac 
la întîmplare. 

CRITON Să zicem că ai dreptate; spune-mi însă altceva 
Socrate: nu-i aşa că, refuzînd să pleci din închisoare, te 
gîndeşti la mine şi la ceilalți prieteni ai tăi? Ori te temi 
poate că vom avea de suferit din pricina sicofanților?, care 
ne vor acuza că te-am răpit, silindu-ne astfel să pierdem 
fie întreaga noastră avere, fie bani și poate chiar mai mult 
decît -atît? Dacă de asta te temi, lasă grija asta la o parte; 
căci, ca să te salvăm, cred că sîntem datori să înfruntăm 
primejdia aceasta și, dacă e nevoie, chiar una și mai mare. 
Te rog ascultă-mă și fă cum spun. 

SOCRATE O, Criton, sigur că sînt îngrijorat de toate 
acestea și de cîte altele încă... 

CRITON Dar crede-mă, n-ai de ce să te temi. La urma 
urmei cei dispuși să te salveze, scoţindu-te de aici, nici 
nu cer prea mult; iar sicofanții știi şi tu cît sînt de ieftini, 
nici pentru ei n-ar trebui bani prea mulți. Îţi stă la înde- 
mînă tot ce am și cred c-ar fi de ajuns; dacă ţie însă, din 


45 a 


prietenie pentru mine, îţi pare rău să-mi cheltuiesc averea, “ 


atunci să știi că străinii care se află aici sînt gata s-o 
facă ; unul dintre ei, Simmias tebanul, are la el toți banii 
de care avem nevoie; nici Cebes n-ar precupeţi nimic, şi 
ca el mulți alțiil0. Așadar, repet, n-are rost ca, făcîndu-ți 
astfel de gînduri să renunți la salvarea ta, nici să-ţi faci 
o grijă din faptul că, așa cum spuneai la procesil, o 
dată plecat din Atena, nu ţi-ai mai găsi rostul. Vei fi bine 
primit pretutindeni, oriunde te-ai duce. Dacă vrei să pleci 
în Tesalial?, prietenii mei de acolo te vor trata cu cea mai 
mare stimă şi te vor ocroti, astfel ca nimeni de acolo să 
nu-ţi poată face vreun rău. 

Și încă ceva, Socrate; mi se pare că nu ești îndreptăţit 
să faci ceea ce ai de gînd: să renunţi de bună voie la o 
salvare care îţi stă în putință ; ba chiar aș zice că tu te 
străduiești să ajungi exact acolo unde s-ar fi străduit și 
chiar s-au străduit să te aducă dușmanii tăi, în dorința 
lor de a te nimici. Unde mai pui că, purtîndu-te astfel, 
îţi trădezi, mă tem, și copiiil3: în loc să îi crești şi să îi 
educi, făcîndu-i oameni întregi, tu îi părăsești, lăsîndu-i 
la voia întîmplării. Vor avea parte, fără îndoială,! de soarta 
obişnuită a orfanilor lipsiţi de or ice sprijin. Una din două: 
ori să n-ai copii, ori, dacă-i ai, să pătimești alături de ei, 
crescîndu-i și educîndu-i; tu însă pari să fi ales calea cea 
mai ușoară, cînd tocmai tu ar trebui s-o alegi pe cea pe 
care ar alege-o orice bărbat vre dnic și plin de curaj, tocmai 
tu care susții sus şi tare că preocuparea vieţii tale întregi 
a fost virtutea. În ce mă pr ivește, îmi este rușine, gîndin- 
du-mă şi la tine și la noi, prietenii tăi, cînd îmi dau seama 
că vom lăsa tuturora impresia că tot ce s-a petrecut se 
datorează laşităţii noastre: şi faptul că ai apărut în faţa 
tribunalului, putînd să nu apari, și faptul că procesul s-a 
desfășurat așa cum s-a desfășurat, și deznodămîntul acesta 
ridicol!4; sînt sigur că toate acestea vor lăsa impresia că 
noi, ca niște lași şi nemernici, am fugit de primejdie și nu 
te-am salvat, cum nu te-ai salvat nici tu însuți, deși, dacă 
eram cît de cît buni la ceva, puteam şi aveam mijloace 
s-o facem. Gîndeşte-te deci bine, Socrate, ca nu cumva 
nenorocirii să i se adauge rușinea, a ta și a noastră. Chibzu- 
iește, deși nu mai e timpul să stai să chibzuiești, ci ar trebui 
să fii gata hotărît. Nu mai e de șovăit: totul trebuie înde- 
plinit în noaptea care urmează. Dacă mai zăbovim, totul 
devine zadarnic, nu mai e ni mic de făcut. Te rog dar, 
Socrate, ascultă-mă și fă n eapărat ce-ţi spun. 

SOCRATE Dragul meu Criton, zelul tău ar fi demn de 
toată lauda, dacă ar fi îmbinat cu un anume grad de drep- 
tate; dacă nu, cu cît este mai mare, cu atît mă mîhnește 
mai mult. De aceea sîntem dator i să cercetăm dacă e bine 
sau nu să facem ce spui tu. Tu știi că eu, întotdeauna, nu 
m-am lăsat convins decît de rațiunile care, după o exami- 
nare atentă, s-au dovedit a fi cele mai bune. Or, nu pot 

dezminţi acum principiile pe care le-am invocat altă dată 
numai pentru că mi s-a întîmplat ce mi s-a întîmplat; 
dimpotrivă, pot să spun că pentru mine ele au rămas 
neschimbate, și că le preţuiesc ca și înainte; iar dacă, o 
în împrejurarea de față, nu vom putea formula 
altele mai bune, atunci poți să fii convins că n-ai 
să-mi  zdruncini hotărîrea chiar dacă ar căuta să 
ne sperie ca pe niște copii, copleșindu-ne cu închi- 
sori, execuţii şi confiscări. Și atunci care ar fi felul 
cel mai chibzuit de a judeca lucrurile? Ce-ar fi să ne întoar- 
cema întîi la ce ai spus tu în legătură cu părerile oamenilor? 
Oare e adevărată, în toate împrejurările, afirmaţia că de 
unele păreri trebuie să ţinem seama, iar de altele nu? d 
Sau a fost adevărată doar înainte de condamnarea mea!, 
iar acum se dovedeşte că a fost făcută doar așa, într-o 
doară, de dragul vorbei, și că de fapt nu era decît o joacă 
şi-o pălăvrăgeală? Ceea ce vreau eu, Criton, este să vedem 
împreună dacă, în raport cu împrejurarea de faţă, afir- 
mația de atunci rămîne pentru mine adevărată sau nu, 
dacă ne luăm ziua bună de la ea sau îi păstrăm credinţă. 
Dacă nu mă înşel, oamenii care nu vorbesc doar ca să vor- 
bească au susținut de fiecare dată cam ce spuneam și eu 
adineauri, şi anume că, dintre părerile oamenilor, unora 
trebuie să le acordăm importanţă, altora nu. Gîndeș- e 
te-te bine, nu crezi că e foarte adevărat? Doar tu, pe cît 
intră în firea lucrurilor omeneşti, nu ești ameninţat să 
mori mîine, situaţia în care mă aflu cu acum n-ar putea 
să-ţi descumpănească judecata. Gîndește-te deci: nu ţi se 
pare întemeiată afirmaţia că nu toate părerile oamenilor 47 a 
trebuie prețuite, ci unele da, altele nu? Ce zici? Nu e 
adevărat? 

CRITON Ba da. 

SOCRATE Și nu crezi că trebuie prețuite cele bune, iar 
cele rele nu? 

CRITON Așa cred. 

SOCRATE Și nu sînt oare bune cele ale oamenilor cu 
minte și rele ale celor fără minte? 

CRITON Cum altfel! 

SOCRATE Să vedem acum în ce fel s-a ajuns la aceste  b 

afirmaţii. Cineva care practică temeinic gimnastica ține 

oare seama de lauda, critica și judecata oricărui om, sau 

numai de ale aceluia care este medic sau pedotrib? 
CRITON Numai de ale aceluia. 


SOCRATE Atunci el trebuie să se teamă numai de critica 
aceluia și trebuie să se bucure numai de laudele lui, nu 
de”alc altora. 

CRITON Desigur. 

SOCRATE Prin urmare el trebuie să se comporte, să se 
antreneze şi chiar să mănînce și să bea numai după sfatul 
cunoscătorului şi specialistului, și nu după al tuturor 
celorlalți. 

CRITON Aşa este. 

SOCRATE Bine. Dar dacă, așa stînd lucrurile, el nu 
ascultă de părerea lui și îi nesocotește laudele, prețuind 
în schimb vorbele celor mulţi și nepricepuţi, oare nu îi va 
merge rău? 

CRITON Cum să nu? 

SOCRATE Dar răul acesta în ce constă? La ce duce şi 
ce anume primejduiește în cel ce nu ascultă? 

CRITON Trupul, de bună seamă, căci pe el îl vatămă. 


SOCRATE Întocmai. Și nu urmează oare că aşa se întîm- 
plă şi cu toate celelalte lucruri, pe care nu le mai înșirăm 
acum, deci și cu ceea ce este drept și nedrept, urit și fru- 
mos, bine şi rău, adică tocmai cu obiectul deliberării noas- 
tre? Trebuie oare să ascultăm și să ne temem de părerea 
celor mulți sau de cea a unui singur om, dacă el e cel ce 
se pricepe cu adevărat? Și, în acest caz, oare nu ne vom 
rușina și nu ne vom teme de el mai mult decît de toți ceilalți 
laolaltă? Iar dacă nu îl vom urma, nu vom corupe oare 
şi nu vom pîngări acea parte din noi care ar fi putut deveni 
mai bună prin respectarea binelui, dar s-a pierdut prin 
nerespectarea lui?16 Sau poate asta nu contează? 


CRITON Ba dimpotrivă, Socrate, cred că tocmai asta 


contează. 

SOCRATE Să mergem mai departe: dacă, urmînd părerea 
unui nepriceput, distrugem ceea ce ar fi putut deveni 
mai bun printr-un regim sănătos, dar a fost stricat prin- 

tr-unul nesănătos, mai merită oare să trăim cu acea parte 
din noi vătămată? De trup vorbim, nu-i așa? 

CRITON Da, de trup. 

SOCRATE Și merită să trăim cu un trup chinuit de sufe- 
rințţă şi bolnav? 

CRITON Hotăriît, nu. 

SOCRATE Atunci crezi că merită să trăim dacă s-a alterat 
în noi acea parte pe care nedreptatea o înjoseşte și drep- 
tatea o înalță?1? Sau poate partea aceasta a fiinţei noastre, 
indiferent cum îi spunem, sensibilă la dreptate şi la ne- 
dreptate, are în ochii noștri mai puţin preț decît trupul? 

CRITON Hotăriît, nu. 

SOCRATE Prin urmare acea parte este superioară 
corpului. 

CRITON Cu mult. 

SOCRATE Deci, dragul meu, nu trebuie să ne pese atît 
de mult de ceea ce vor spune despre noi cei mulți, ci de 
ceea ce va spune cel care ştie ce este drept şi ce este ne- 
drept, de el singur și de adevărul însuşilt. Așadar, vezi 
de la bun început că, îndemnîndu-mă să țin seama de 
părerea mulțimii în privința a ceea ce este drept, frumos 
şi bun, sau dimpotrivă, mă îndrumai pe un drum greșit. 
Pe de altă parte, cineva ar putea foarte bine obiecta că 
mulțimea are puterea să ne trimită la moarte, nu-i așa? 

CRITON Fără îndoială, Socrate. 

SOCRATE Aşa cred și eu. Numai că, bunul meu prieten, 
asta nu schimbă nimic din ce am stabilit mai sus! Și 
acum mai gîndește-te la ceva: rămîne pentru noi adevărat 
sau nu că a trăi conform binelui trebuie să fie mai presus 
de a trăi pur şi simplu? 

CRITON Rămîne adevărat. 

SOCRATE Și rămîne oare adevărat sau nu că a trăi con- 
form binelui este unul și acelaşi lucru cu a trăi frumos 
şi drept? 

CRITON Rămiîne. 

SOCRATE Deci, dacă pînă aici sîntem de acord, trebuie 
să cercetăm dacă încercarea mea de a fugi de aici fără 
îngăduința atenienilor este un lucru drept sau nu? Dacă 
ne va părea drept, vom încerca; dacă nu, vom renunța. 

Iar cît priveşte gîndurile tale despre bani, reputaţie, creș- 
terea copiilor, iu seama, Criton: este tocmai felul de a 
gîndi al acestei mulțimi care trimite cu mare ușurință 
un om la moarte şi care apoi, dacă i-ar sta în putere, l-ar 
reînvia cu aceeași nesăbuință. Dar noi, de vreme ce așa 
rezultă din raţionamentul nostru, nu trebuie să cercetăm 
nimic altceva decit ceea ce am spus adineauri şi anume 
dacă, dînd celor ce mă vor scoate de aici bani şi alte dovezi 
de recunoștință, vom săvîrși un lucru drept, atît ei cît şi 
noi, sau dacă, procedînd așa, nu cumva comitem ceva ne- 
drept. Dacă se va dovedi că săvîrșim un lucru ne- 
drept, nu va trebui să ţinem seama nici de moarte, nici 
de orice altă suferință rezultînd din acceptarea situației 
de acum, ci numai de primejdia de a săvirşi un lucru ne- 
drept. 

CRITON Pare să fie așa cum spui tu, Socrate; atunci 
ce să facem? 

SOCRATE Să chibzuim, prietene, împreună și dacă ai 
să-mi faci vreo obiecţie, fă-o, şi am să ţin seamă de ea; 
dar dacă nu, renunţă de pe acum, dragul meu, să-mi tot 
repeţi că trebuie să evadez. Căci, ca să consimt să fac 
asta, ţin foarte mult să mă convingi cu argumente. Așadar 
gîndeşte-te dacă ești de acord cu principiul discuţiei noastre20 
şi încearcă să răspunzi la ceea ce te voi întreba, din adîncul 
convingerii tale. 

CRITON Voi încerca, desigur. 

SOCRATE Admitem oare că nu trebuie în nici un fel 
să săvirşim cu bună ştiinţă o nedreptate? Sau putem crede 
că într-un anume fel ne e îngăduit s-o săvirșim, iar în 
altul nu? Ori poate admitem — așa cum am căzut de 
acord adesea, și mai de mult [și adineauri)?! — că săvîrși- 
rea unei nedreptăţi nu este, în nici un fel, nici ceva bun, 
nici ceva frumos? Să se fi spulberat oare în aceste puţine 
zile toate vechile noastre convingeri dobîndite împreună? 
Am putut noi, Criton, la anii noștri, bătrîni cum sîntem, 
să ne amăgim atîta vreme cu credința că discutăm serios, 
cînd de fapt noi eram aidoma unor copii? Sau poate totuși 
ce ne spuneam noi pe atunci rămîne adevărat mai presus 
de orice, indiferent dacă mulțimea spune așa sau altfel 

şi indiferent dacă trebuie să trecem prin încercări mai 
grele sau mai ușoare ca aceea de acum, și anume că pentru 
acela care săvîrșește o nedreptate aceasta este, fără excepţie, 
ceva rău și înjositor? Ce crezi, admitem acest lucru sau nu? 

CRITON ÎL admitem. 

SOCRATE Așadar, nedreptatea nu trebuie săvirșită cu 
nici un chip. 

CRITON Nu, cu nici un chip. 

SOCRATE Atunci trebuie să admitem că dacă cineva a 
fost nedreptăţit, nu se cuvine ca el să răspundă printr-o 
nedreptate, așa cum cred cei mulți, de vreme ce nedrep- 
tatea nu trebuie săvirșită cu nici un chip. 

ERITON Așa se pare. 

SOCRATE Dar răul, ce crezi, Criton, trebuie să-l săvîr- 
șim sau nu? 

CRITON Fără îndoială nu, Socrate. 

SOCRATE Dar să răspunzi la rău prin rău, așa cum cred 
cei mulți, de vreme ce răul nu trebuie făcut cu nici un 
chip, este oare un lucru drept sau nu? 

CRITON Nu este deloc drept. 

SOCRATE De bună seamă, fiindcă între a face rău cuiva 
şi a săvîrşi o nedreptate nu este pare-se nici o deosebire. 

CRITON Aşa e. 

SOCRATE Prin urmare nu trebuie să răspunzi la o ne- 
dreptate cu alta, nici la rău cu rău, orice ţi-ar face cineva. 
Dar ia seama, Criton, să nu accepţi aceste principii dacă 
nu crezi cu adevărat în ele. Știu bine că sînt şi vor rămîne 
mereu putini oamenii care să gîndească în felul acesta. 
Iar. cei care gîndesc așa nu iau aceleaşi hotărîri cu cei care 
gîndesc altfel, ba chiar, uitîndu-se unii la hotăririle celor- 
lalţi, ajung în mod inevitabil să se disprețuiască reciproc22. 
De aceea, gîndeşte-te bine dacă ești de acord cu mine, dacă 
crezi și tu ceea ce cred eu și dacă admitem ca principiu? 
al: discuţiei noastre faptul că este la fel de nelegitim să 
săvîrşești o nedreptate, să răspunzi printr-o nedreptate 
celui care te-a nedreptăţit sau să faci rău din răzbunare 
celui. ce ţi-a făcut rău. Or, poate eşti și tu de altă părere 
şi na admitem același principiu? Eu cred în acest principiu - 
şi cred în el acum la fel ca altă dată. Tu însă, dacă nu-l 

mai accepți, spune-mi, lămurește-mă; iar dacă da, atunci 
ascultă ce decurge din el. 

CRITON Îl accept, desigur, şi sînt de acord cu tine; 
te ascult. 

SOCRATE lată deci ce decurge; sau mai bine nu, să te 
întreb: cînd ai recunoscut față de cineva că un lucru este 
drept, trebuie să faci acel lucru sau trebuie, înşelînd, să 
te porţi altfel? 

CRITON Trebuie să-l faci. 

SOCRATE Atunci ia seama ce urmează de aici. Dacă 
plecăm de aici fără consimțămîntul Cetăţii, oare nu cumva 
facem rău tocmai cui s-ar cuveni mai puțin? Mai sîntem 
oare consecvenţi cu ceea ce am admis căe drept? Sau 
nu? 

CRITON Sînt întrebări la care nu pot să-ţi răspund, 
Socrate, nu le înțeleg. 

SOCRATE la gîndeşte-te așa. Închipuie-ţi că, în clipa 
în care am fi gata să evadăm?t de aici (n-are importanţă 
cum numim fapta), ni s-ar înfățișa Legile și Cetatea%, 
și ne-ar întreba: „Spune-ne, Socrate, ce ai de gînd să faci? 
Prin fapta pe care o pui la cale, crezi tu că faci altceva 
decît să lucrezi, atît cît atîrnă de tine, la pieirea noastră, 
a Legilor și a întregii Cetăți? Sau îţi închipui cumva că 
mai poate dăinui fără să se prăbușească o cetate în care 
sentinţele date nu mai au nici o putere, ci își pierd autori- 
tatea și efectul prin voința unor persoane private?”. Ce 
vom răspunde, Criton, la aceste întrebări și la altele ca 
acestea? Căci s-ar putea invoca, mai ales de către apărătorul 
ei oficial26, o mulțime de argumente în apărarea acestei 
legi pe care noi o încălcăm şi care cere ca hotăririle date 
să-și păstreze întreaga lor putere. Ce le vom spune? Le 
vom răspunde oare: „Cetatea ne-a făcut o nedreptate, 
a dat o sentință greșită?” 

CRITON Da, Socrate, sigur că așa le vom răspun- 
de! 

SOCRATE Dar dacă legile ar spune: „Bine Socrate, asta 
ne-a fost înțelegerea? N-am căzut noi de acord să respecţi 
orice hotărire a Cetăţii?””. lar dacă, la vorbele acestea, 
ne-am arăta mirați, s-ar putea preabine să stăruie așa: 

s„Nu te mira, Socrate, de ce-auzi, ci mai bine răspunde-ne, 
că doar e obiceiul tău să pui întrebări și să aştepţi răspun- 
suri. Ia spune, cu ce ne-am făcut vinovate, noi și Cetatea, 
faţă de tine, de cauţi să ne pierzi? Nu noi te-am adus pe 
lume? Nu prin mijlocirea noastră a luat tatăl tău pe mama 
ta şi ți-au dat viață? Spune-ne deslușit: au vreun cusur 
în ochii tăi acelea dintre noi care consfințesc căsătoria?”, 
„Nici un cusur”, ar fi răspunsul meu. ,,„Atunci poate nu 
eşti mulțumit de legile după care ai fost și tu crescut, pri- 
vitoare la creșterea şi educația copiilor? Oare nu stator- 
niceau ele un lucru bun poruncindu-i tatălui tău să te 
înveţe muzica şi gimnastica?'27. — „Ba da, le-aş spune 
eu”. — „Atunci, după ce te-am adus pe lume, după ce 
te-am crescut şi te-am instruit, poţi tu pretinde că nu 
ești, laolaltă cu părinții şi străbunii tăi, odrasla și supusul 
nostru?28 Și dacă e aşa, crezi oare că ai aceleaşi drepturi 
faţă de noi ca şi noi faţă de tine, că eşti îndreptățit să te 
porţi cu noi cum ne purtăm noi cu tine? Vasăzică n-aveai 
aceleaşi drepturi cu tatăl tău sau cu stăpînul tău, dacă ai 
avut vreunul; nu puteai să-i faci ceea ce-ţi făcea el, nici 
să-i răspunzi cînd te ocăra, nici să-l loveşti cînd te lovea 
şi așa mai departe. Și să-ți fie îngăduite toate acestea 
față de ţara ta și de legile ei? Astfel, cînd noi vrem să te 
dăm pieirii, socotind că aşa este drept, te crezi îndreptăţit 
la rîndul tău să ne dai pieirii, atît cît atîrnă de tine, pe 
noi, legile, și ţara ta? Și poţi susține, sub pretext că ești 
un om cu adevărat dedicat binelui, că, făcînd așa, faci 
un lucru drept? Oare ai ajuns atît de înțelept încît să nu-ți 
dai seama că țara este mai presus de tatăl tău, şi de mama 
ta, și de toţi străbunii tăi: mai vrednică de respect, mai 
augustă și mai sfîntă? Că ea cîntăreşte mai greu atit în 
ochii zeilor, cît și în ochii oamenilor cu judecată bună? 
Că trebuie, mai mult decît pe tatăl tău, să o respecţi, să 
n-o înfrunți şi să-i faci pe plac chiar cînd e aspră cu tine; 
înduplecînd-o dacă poți şi, dacă nu, făcînd ce-ţi porunceşte, 
răbdînd fără murmur orice suferinţă: să fii bătut, să fii 
închis, să pleci la război, unde te așteaptă rănile sau moar- 
tea? Da, toate acestea trebuie făcute, căci binele constă 
în săvîrşirea lor: să nu te dai bătut, să nu te retragi, să 

nu-ți părăsești rîndul, ci în război, la tribunal, pretutin-. 
deni, să faci ceea ce îţi poruncește cetatea şi patria. lar 
dacă nu, să-i arăţi, convingînd-o, unde stă dreptatea. 
Căci nu e oare o nelegiuire să folosești violența faţă de 
mama sau de tatăl tău și cu atît mai mult față de patria 
ta?” Ce vom răspunde la aceste vorbe, Criton? Vom da 
dreptate Legilor sau nu? 

CRITON Eu cred că le vom da dreptate. 

SOCRATE „„Deci, Socrate” — ar putea continua Legile — 
„dacă spusele noastre sint adevărate, gîndeşte-te că nu e 
drept să te porţi cu noi așa cum ești pe cale s-o faci. Căci 
noi, care te-am adus pe lume, te-am crescut şi te-am educat, 
care v-am făcut părtași, pe tine și pe toţi ceilalți cetăţeni, 
la tot binele de care sîntem în stare, tot noi proclamăm 


că orice atenian este liber ca — după ce a intrat în rîndul 
cetăţenilor?? și ne-a cunoscut pe noi, Legile, precum și 
rînduielile cetăţii — să plece oriunde, cu tot ce are, dacă 


nu îi sîntem pe plac. Nici una dintre noi, Legile, nu stă 
în calea nimănui şi nu opreşte pe nimeni să se ducă unde 
vrea: dacă vreunul dintre voi, cetăţenii, nu se împacă 
cu noi şi cu Cetatea, e liber să plece într-o colonie sau să 
se strămute ca metec30 în altă cetate, luînd cu sine tot 
ce e al său. Pe acela însă care, văzînd în ce chip împărţim 
dreptatea şi, îndeobşte, cum gospodărim Cetatea, rămîne 
aici, îl considerăm obligat, prin însuși faptul rămînerii lui, 
să asculte toate poruncile noastre, iar dacă nu li se supune, 
îl socotim de trei ori vinovat: pentru că ne nesocoteşte pe 
noi, care i-am dat viaţă, pe noi care l-am crescut şi, în 
sfîrșit, pentru că, deși a acceptat de bună voie autoritatea 
noastră, el nici nu i se supune, nici nu se străduieşte să ne 
convingă că s-ar putea să fi greşit. Și asta cu toate că noi 
nu-i impunem cu brutalitate hotăriîrile noastre, ci doar i 
le propunem, lăsîndu-i libertatea să aleagă între a ne în- 
dupleca prin convingere sau a ne da ascultare: dar el nu 
face nici una, nici alta. Iată la ce învinuiri te expui, Socrate, 
dacă duci la capăt ceea ce ai de gînd; și tu mai mult decît 
oricare altul” — „Dar pentru ce?”, ar fi să întreb eu. 
Iar ele mi-ar răspunde cu asprime — şi pe drept cuvînt — 
spunîndu-mi că eu, mai mult decit orice alt atenian, sînt 

legat prin înțelegerea încheiată cu ele. Și probabil că ar 
continua: „Avem dovezi temeinice, Socrate, că și noi şi b 
Cetatea îți eram pe plac; căci tu, mai mult decît toți 
ceilalți atenieni, nu ai ti rămas neclintit în Atena, dacă 
nu ţi-ar fi plăcut aici mai mult decît oriunde; tu nu ai 
plecat din cetate nici măcar pentru a asista la jocuri — ai 
fost o singură dată la Istm?l, lipsind de aici doar cînd a 
trebuit să iei parte la campanii militare; și nici n-ai călă- 
torit, așa cum face toată lumea, nu te-a împins curiozi- 
tatea să cunoști alte cetăţi sau alte legi3, ci te-ai mulțumit e 
cu noi, legile de aici, şi cu Cetatea asta, care ţi-a fost atit 
de dragă încît noi, Legile ei, îţi păream minunate și ai 
consimţit să trăieşti ca cetăţean sub autoritatea noastră 
şi ai trăit aici şi ai făcut copii. Și încă ceva: în timpul proce- - 
sului aveai putinţa, dacă ai fi vrut34, să obţii o condamnare 
la exil și să faci atunci, cu voia, Cetăţii, ceea ce te pregăteșşti 
să faci acuma fără voia ei. Numai că pe atunci te lăudai 
că nu te superi dacă trebuie să mori și, sînt chiar cuvintele 
tale, că preferi exilului moartea. lar acum vorbele rostite 
atunci nu te fac să roșeşti, nu-ți mai pasă de noi, încerci 
să ne dai pieirii, purtîndu-te ca sclavul cel mai nemernic?. q 
Acuma vrei să fugi, nesocotind învoiala dintre noi și legă- 
mîntul de a irăi potrivit rînduielilor noastre. Mai ales la 
aceasta să ne răspunzi: spunem sau nu adevărul cînd afir- 
măm că ai consimţit, în faptă, nu în vorbă, să trăieşti 
potrivit rînduiclilur noastre?” Ce am putea răspun- 
de, Criton, la asta? Ce altceva decît că au drep- 
tate? 

CRITON Sintem siliți, Socrate, să le dăm dreptate. 

SOCRATE „Ce altceva faci tu acum”, vor spune ele mai 
departe, „decît să calci învoiala dintre noi și legămîntul 
tău de a ne respecta? Un legămînt pe care l-ai făcut fără 
să fii silit, nici înșelat, nici nevoit să iei o hotărîre în pripă. e 
Doar ai avut un răgaz de șaptezeci de ani în care erai 
liber să pleci de-aici dacă nu-ţi eram pe plac și dacă învoiala 
noastră ţi se părea strîmbă. Dar tu n-ai preferat nici Lace- 
demona, nici Creta, despre care nu pierdeai nici un prilej 
să spui că au legi foarte bunes, și nici o altă cetate greacă 
sau barbară, şi n-ai ieșit din Atena nici cît ies șchiopii, 53 a 

orbii sau ceilalți infirmi; într-atît ţie, mai mult decît ori- 
cărui alt atenian, ţi-a fost pe plac această cetate și, nu 
încape îndoială, și legile ei. Căci poate să-i fie pe plac cuiva 
o cetate, dar nu și legile ei? lar acum să nu mai respecţi 
învoielile noastre? Nu, Socrate, le vei respecta dacă vrei 
să ne dai ascultare, şi nu te vei face de rîs plecînd din 
Cetate. Gîndește-te bine: dacă îţi calci legămiîntul și te 
abaţi de la una din prescripţiile noastre, îți vei aduce ţie 
vreun folos sau prietenilor tăi? În ce-i priveşte, ei vor 
risca să fie exilați, pierzîndu-și și ei Cetatea, sau să-și piardă 
averea; asta e destul de sigur. Cât despre tine, să presupu- 
nem mai întîi că te vei adăposti într-una din cetăţile vecine, 
Teba sau Megara% (care au, amîndouă, legi foarte bune); 
pentru cei de acolo sosirea ta va însemna sosirea unui 
duşman al constituţiei lor și toţi cei ce veghează asupra 
cetăţii te vor privi cu neîncredere, socotindu-te un stricător 
de legi; iar judecătorilor de aici le vei întări convingerea 
că te-au condamnat pe drept, căci cel care strică legile 
poate cu atît mai mult să-i strice atît pe tineri, cit şi pe 
oamenii cu slabă judecată. Și ce-ai să faci atunci? Ai să 
fugi de cetăţile care au legi drepte și de oamenii care duc 
o viaţă bine orînduită? Dar va mai fi aceea pentru tine o 
viață vrednică de-a fi trăită? Sau poate totuşi te vei duce 
la ei și vei avea obrazul să le vorbeşti... dar ce să le spui 
oare? Ce spuneai și aici, că pentru oameni lucrul cel mai 
preţios este virtutea, dreptatea, ordinea şi legea? Și nu 
crezi oare că, din partea lui Socrate, o astfel de purtare 
va părea mai mult decît uriîtă? Nu se poate să nu crezi. 
Dar nu, să zicem că, ducîndu-te departe de locuri ca acestea, 
ai să ajungi tocmai în Tesalia, la prietenii lui Criton ; acolo 
înfloreşte neorînduiala, stricăciuneat şi poate-or să te-asculte 
cu plăcere cînd le vei povesti ce caraghioasă a fost fuga 
ta din închisoare, cum ţi-ai schimbat înfățișarea, punînd 
pe tine o sarică de pielct! sau cine ştie ce alte straie de 
fugar. Și crezi că n-o să se găsească nici acolo nimeni care 
să te mustre că tu, un bătrîn cu zile numărate, te-ai încu- 
metat să te agăţi cu-atita rușinoasă lăcomie de viaţă încît 
să încalci legile cele mai înalte? Ori, poate, dacă nu vei 
supăra pe nimeni, o să fii lăsat în pace; dar dacă totuşi 

ai s-o faci, Socrate, cîte vorbe umilitoare pentru un om 
ca tine îţi va fi dat să auzi. Cum vei trăi? Te vei băga sub 
pielea unuia și-a altuia, răbdînădu-i bunul plac? Și ce-ai 
să faci acolo, în Tesalia, decît să stai pe la ospeţe, ca şi 
cum de asta te-ai fi dus pînă acolo: să iei masa? Și-atuncea 
cum rămîne cu vestitele-ți vorbiri despre dreptate, despre 
virtute în întregul ei? Dar poate ai să zici că vrei să tră- 
ieşti de dragul, copiilor, ca să-i creşti şi să-i educi. Dar 
cum? Îi vei lua cu tine în Tesalia, să-i creşti şi să-i educi 
acolo, nelipsindu-i nici de marele folos de-a fi făcut din 
ei niște străini?12 Sau poate n-o să-i iei cu tine; şi atunci, 
rămași aici, crezi că vor fi crescuţi și educați mai bine, 
chiar dacă tu nu ești lîngă ei, dar eşti încă în viață? Căci 
de bună seamă prietenii tăi se vor îngriji de ei. Și crezi că 
o vor face doar dacă pleci în Tesalia, iar dacă pleci la 
Hades? nu? Ba da, nu-ncape îndoială, dacă e ceva de capul 
celor care-și zic prietenii tăi. Haide, Socrate, ascultă de 
noi, sub ocrotirea cărora ai crescut și nu pune nici pe copii, 
nici viaţa, nici altceva nimic mai presus de ceea ce e drept; 
numai aşa vei putea, odată ajuns la Hades, să te aperi 
în faţa celor ce cîrmuiesc acolo. Căci ceea ce vrei tu să 
faci nu este lucrul cel mai bun, mai drept sau mai legiuit 
pentru tine sau pentru ai tăi, nici aici, nici dincolo. lar 
dacă părăsești acum viaţa, nu o părăsești vitregit de noi, 
Legile, ci de oameni; în schimb, dacă vei fugi din închi- 
soare, răspunzînd, înjositor, cu nedreptate la nedreptate 
şi cu rău la rău, nesocotind învoielile și legămintele noastre 
şi aducînd rău cui se cădea mai puțin, adică ţie, alor tăi, 
țării tale şi nouă, atunci mînia noastră te va urmări cît 
timp trăieşti, iar dincolo, surorile noastre, Legile lui Hades, 
nu te vor primi cu blindeţe, ştiind că tu, atît cît atîrna de 


tine, ai încercat să ne duci la pieire. Așadar, te rugăm, 


nu asculta de Criton, ci de noi” 

Fii încredințat, Criton, dragul meu prieten, că toate 
acestea le aud parcă aievea, așa cum cei cuprinşi de extazul 
coribantict? aud zvonuri de flaut; ecoul acestor cuvinte 
răsună puternic în mine şi mă împiedică să mai aud și 

altceva; așadar, dacă vrei să spui ceva potrivnic lor, fii 
sigur că vorbeşti zadarnic. Totuşi, dacă vrei să stărui, 
te ascult. 
CRITON Nu, Socrate, nu mai am nimic de spus. 
SOCRATE Atunci rămînă-aşa, iubite Criton, şi să facem 
cum am spus, pentru că Zeul ne călăuzește pe această 


cale. 


NOTE 


1' Prieten și compatriot al lui Socrate. Vezi Apărarea, 33 e. Împreună 
cu Platon, Critobul și Apollodor, Criton se oferă ca garant pentru 
salvarea lui Socrate. Vezi Apărarea, 38 b. 


2 Subtitlul nu aparține lui Platon, ci a fost adăugat de gramatici. 
Varianta adoptată este cea mai des întîlnită. 


3 Din cinci în cinci ani atenienii trimiteau o ambasadă religioasă 
la Delos care mulțumea zeului Apollo pentru reîntoarcerea lui Theseu 
și a tovarășilor săi în patrie, după uciderea Minotaurului. Cît timp dura 
această călătorie, legea interzicea executarea pedepsei cu moartea. 
Vezi Phaidon, 58 b; Xenofon, Memorab., IV. 8, 2. 


1 Promontoriu în sudul Atticii, greu de depășit de corăbieri din cauza 
vînturilor potrivnice. Vezi Phaidon, 58 c. 


5 Cei Unsprezece magistrați aleși anual, care executau sentinţele pena- 
le și supravegheau închisorile. Vezi Apărarea, 37 c, 39 c; Phaidon,59 c. 


6 Cei vechi considerau că tot ce visau după miezul nopții este ade- 
vărat. Vezi Phaidon, 60 e, 61 b. 


' Homer, Iliada, IX, 363. În versiunea românească a lui G. Murnu, 
București, 1967, citatul apare la v. 358. Sînt cuvintele cu care Ahile 
îl amenință pe Agamemnon că va părăsi lupta, plecînd acasă. La 
Platon persoana verbului este modificată. 

9 Ideea apare dezvoltată în Hippias minor, unde Socrate demonstrează 
că a fi capabil să săvîrşești un lucru presupune nu numai cunoașterea 
acestuia, ci și a contrariului său. 


? Delatori publici care la început denunţau contrabanda cu smochine 
(er. obxog), apoi, prin abuz, deveniseră calomniatori de meserie. 


10 Tineri tebani, discipoli ai lui Socrate, interlocutori ai acestuia 
în Phaidon. Se pare că au scris ei înșiși dialoguri în manieră socratică. 
Se păstrează unul singur — intitulat Illvat — Tabloul — şi este 
atribuit lui Cebes. 

11 Aluzie la pledoaria lui Socrate. Vezi Apărarea, 37 c—e. 
13 Tesalia, regiunea nordică a Greciei continentale. 


13 Socrate a avut trei fii: Lamprocles, Sophroniscos și Menexenos, 
dintre care primii doi erau încă mici la moartea acestuia. 


14 Întregul proces este comparat de Criton cu momentele principale 
ale unei drame compuse din: intrarea actorilor, agonul și deznodă- 
mântul. După părerea lui, nimeni nu a presimţit finalul tragic al acestei 
„piese” pe care Socrate ar fi putut să-l evite, dacă se exila debună 
voie şi angaja un logograf care să-i scrie pledoaria. 


15 Fraza are și un ton ironic. Se scoate în evidenţă faptul că „opinia 
celor mulţi” era unul dintre subiectele curente în conversațiile socratice. 
Vezi 47 c—d, 48 a—b. 


18 Socrate se referă la un principiu asupra căruia revine cu insistență 
și în alte dialoguri; vezi Apărarea, 29 d—30 b; Phaidon, 82 d, 107 c, 
15 b. 


1? Sufletul. 


18 Interpretarea pasajului este controversată. Vezi discuţia asupra 
lui în Nota introductivă a dialogului, p. 55. Am ales soluția propusă 
în ed. lui C. Cron, Platons Verteidigung des Sokrates und Kriton, Leipzig, 


18653 — identică cu cea din ed. lui E. Ferrai, Platone, Il Critone, Torino, 
19411 — după care numai cel ce a dobîndit cunoașterea principiilor 


esenţiale într-un anumit domeniu a atins o cunoaștere adevărată; el 
se identifică cu această cunoaștere, o reprezintă, este singurul capabil 
să o exprime. 

19 Vezi 46 d, 417a. 

20 Vezi 46 b. 


21 Din ceea ce urmează rezultă că Socrate nu se referă numai la dis- 


cuţia de faţă, ci și la alte convorbiri pe care le avea în mod obișnuit 
cu Criton. 


3 Despre opiniile divergente ale oamenilor vezi Gorgias, 474 e sq. 
23 În grecește px, punct de plecare, principiu. 


24 Termenul grecesc dnod.5p&oxev are o întrebuințare specifică: 
el denumește fuga unui sclav sau dezertarea unui soldat. Acest act 
înseamnă încălcarea legii și implicit comiterea unei nedreptăţi. 

25 Personificarea legilor și a statului era un procedeu frecvent în 
discursurile judiciare şi politice. Acest dialog imaginat de Socrate este” 
cunoscut sub numele de „,„prosopopeea legilor” și a fost imitat de Cicero 
în primul discurs împotriva lui Catilina. 


3 Cind se propunea abrogarea unei legi, atenienii înscenau un proces 
în care un avocat public apăra legea existentă în faţa adunării poporului. 


31 Muzica și gimnastica erau disciplinele fundamentale în formarea 
unui tînăr. Vezi Statul, II, 376 b sq.; III, 403 c sq. 


3 Principiul tradițional conform căruia cetăţeanul era sclavul cetăţii- 
stat s-a modificat odată cu mișcarea sofiștilor care protestau, conside- 
rîndu-l drept o anulare a individului. 


22 Este vorba de jurămintul prin care tinerii, la vîrsta de optsprezece 
ani, înainte de a”face serviciul militar, primeau drepturi cetățenești 


depline. 


30 Străin stabilit într-o cetate. Majoritatea metecilor se ocupau cu 
meșteșugurile sau comerţul și au contribuit în mare măsură la ridicarea 
economică a cetăților. Ei s-au bucurat de o protecţie deosebită din 
partea orașului Atena, care le-a acordat drepturi aproape egale ca și 
cetățenilor ei, sporindu-și astfel faima prin cîteva nume ca: Aristotel, 
Lysias, Isaios, pictorul Zeuxis, Hippodamos — constructorul Pireului. 
Aici este vorba de dreptul de strămutare în orice cetate care nu este 


colonie a Atenei. 


a Jocurile Istmice, denumite astfel după Istmul de Corint, singura 
cale de comunicare terestră între Peloponez și partea de nord a Greciei. 


23 Socrate a participat, ca hoplit, la trei campanii militare: Potideea 
(420 î.e.n.), Delion (424 î.e.n.) și Amphipolis (422 î.e.n.). 


32 Se spune că Socrate ar fi fost invitat să se stabilească la curtea lui 
Archelaos, regele Macedoniei, unde fuseseră găzduiţi și poeţii Euripide 
şi Agathon. 

a Vezi Apărarea, 31 c. 

35 Vezi nota 24. 

36 Din această afirmaţie pusă pe seama lui Socrate răzbate de fapt 
admiraţia lui Platon pentru regimurile oligarhice ale Cretei și Lacede- 
monei (celălalt nume dat Spartei). Superioritatea acestor constituţii 
față de cea ateniană, democratică, ar izvori din trăsăturile morale ale 

dorienilor, strămoșii comuni ai celor două state. Ideea mai apare în 
Xenofon, Amintiri despre Socrate, III, 5, IV, 4, unde acesta admiră 
si-temul spartan de cducare al tinerilor în spiritul unei supuneri totale 
fajă do legen cetăţii. 


2 Capitala Beoţiei. Simmias și Cebes erau tebani; vezi 45 b. 


38 Oraș situat pe drumul care lega Atena de Corint. A jucat un rol 
important în perioada colonizării grecești. De aici se trăgea Euclide 
socraticul (vezi Phaidon, 99 a), care, după moartea lui Socrate, a revenit 
în patrie împreună cu alți discipoli, printre care și Platon, înființînd 
școala filosofică din Megara. 


3 Ambele cetăţi aveau un regim oligarhic temperat și manifestau 
simpatie față de constituţia spartană. 

40 Nobilii tesalieni erau bogaţi și ospitalieri, dar aveau reputaţia 
unor oameni violenţi și desfrînaţi. Vezi Menon, 70 a—d, unde Socrate 
îi ironizează pentru aceste defecte. Despre trăsăturile morale și politice 
ale tesalienilor, vezi Xenofon, Anabasis, II, 6, 21; Demostene, Olintica, 
I, 22. 


41 Portul obișnuit al sclavilor sau al țăranilor. 


42 În original textul este de o ironie violentă. Durerea pe care o resim- 
țea un grec atunci cînd era departe de pămîntul său sau trebuia să se 
despartă de locurile natale apare clar în numeroase pasaje din literatura 
elenă (dintre acestea vezi Odiseea, I, 58, IX, 27 sq., XX, 99; Euripide, 
Electra, 1311 sq., Fenicienele, 388 sq.). 


43 Lumea morţilor. Hades este de fapt numele zeului care, alături 
de Persephone, soţia sa, stăpînește tărîimul umbrelor. 


44 Vezi Apărarea, 41 a. 
45 Legile nescrise, eterne, care judecă conștiința oamenilor. Vez 


invocaţia pe care le-o adresează Antigona în Oedip rege, v. 453 sq. 


4 Preoţi ai zeiţei frigiene Cybele, care își însoțeau ritualul orgiastic 
cu dansuri violente acompaniate de flaut. 

Starea de transă în care intrau în timpul ritualului se refăcea ori 
de cîte ori auzeau sunetul aceleiași muzici. 


AAKIBIAAH% 
ALCIBIADE 


NOTĂ INTRODUCTIVĂ 


Spre deosebire de atîtea alte personaje care populează lumea dialogu- 
rilor platonice, Alcibiade și-a perpetuat numele nu datorită lui Platon, 
nu datorită meritelor sale de iubitor al filosofiei sau ca însoțitor nelipsit 
al lui Socrate ci ca personaj istoric de prim rang; despre el au scris 
Xenofon, Tucidide şi Plutarh. Sub un unghi diferit de cel al istoricului 
însă ni-l prezintă Platon pe acest om de stat atenian care personifică 
decăderea bruscă a cetăţii. 

Atunci cînd Platon compunea — la începutul secolului al IV-lea 
t.e.n., probabil în timpul șederii sale la Megara, unde se expatriase 

” după moartea lui Socrate — acest dialog (numit apoi și „primul Alci- 
biade”, spre a fi deosebit de un „„,Alcibiade secund”, a cărui paternitate 
este îndoielnică), atît cariera lui Alcibiade cît și procesul tragic al lui 
Socrate aparţineau deja istoriei. 

Vlăstar al aristocrației ateniene, crescut în preajma lui Pericle pe 
care l-a avut ca tutore, Alcibiade s-a afirmat — dar poate ar trebui 
spus: s-a dezminţit — într-un moment de răscruce al istoriei Eladei, 
în toiul războiului peloponeziac. Cariera sa de om politic și strateg nu 
avea Bă fie însă împlinirea marii promisiuni pe care înzestrările perso- 
nale, mijloacele materiale și educația primită păreau s-o prefigureze. 
Ambiţia nemăsurată, aroganţa, aventurismul şi versatilitatea l-au 
făcut să lucreze de cele mai multe ori spre paguba celor ce i-au acordat 


încredere sau putere. 


Alcibiade (născut pe la 450 î.e.n.) s-a aflat în tinereţea sa în preajma 
lui Socrate ; Banchetul lui Platon, ca şi dialogul de faţă, ne oferă o imagine 
vie a înrîuririi pe care Socrate pare a o fi exercitat asupra sa. Dar această 
influenţă nu se poate constata în acţiunea sa politică. După ce cîștigă 
o mare popularitate ca fruntaș al democraţiei ateniene, militînd pentru 
reluarea energică a războiului împotriva spartanilor, după ce se afirmă 
ca diplomat înjghebînd o coaliție de cetăţi împotriva Spartei, Alcibiade 
atinge în 415 un punct de virf al puterii sale; în acel an este învestit 
în calitate de comandant al flotei trimise în „Expediția din Sicilia”, 
în vederea căreia militase cu energie. În noaptea de 10 spre Il mai 415, 

cu puţin timp înnintoa plecării flotei, se petrece întîmplarea misterioasă 
a decapitării statuilor sacre ale Hermilor din locurile publice ale Atenei; 
acest incident gruv este speculat — probabil că fusese și provocat — 
de adversarii săi politici și personali. Alcibiade este suspectat ca autor 
cel puțin moral al acestui grav atentat la religiozitatea Atenei și nu 
i so dă posibilitatea să se disculpe, ci este trimis în expediţie. Abia 
plecat, adversarii săi determină printr-o campanie energică revocarea 
sa din postul de comandă. La ordinul de a se întoarce în patrie, spre 
a fi judecat, Alcibiade preferă să nu se supună și se refugiază în Sparta, 
la inamicii săi de ieri, inaugurînd astfel un deceniu de trădare și aventură. 
În Sparta, tînărul condamnat la moarte de cetatea sa practică în apa- 
rență viaţa frugală a oricărui spartan și își pune talentul diplomatic 
și militar în slujba lacedemonienilor, pe care îi învaţă cum să provoace 
cele mai mari calamităţi Atenei rivale. Cîţiva ani mai tîrziu, suspectat 
şi de spartani, se refugiază la un satrap pers, pe care reușește să-l deter- 
mine a veni în sprijinul greu încercatei Atene; într-adevăr, arată Alci- 
biade, e în interesul imperiului să nu permită afirmarea unei Sparte 
prea puternice, în dauna unei Atene mult prea slăbite. Abilitatea sa 
servită de împrejurări îl readuce în fruntea armatei, iar apoi în fruntea 
Statului atenian. Dar, minată de insuccese militare și de opoziţia adver- 
sarilor ;săi politici, poziţia lui Alcibiade se șubrezeşte repede. Exilat, 
Alcibiade se refugiază din nou la perși, după ce peregrinase și purtase 
lupte pe cont propriu, în fruntea unei cete de mercenari, împotriva 
unor triburi barbare de pe coastele Traciei. Alcibiade moare fără glorie 
în 404, ucis de asasinii trimiși de satrapul Farnabazes, instigat, fără 
îndoială, acesta din urmă, de către Sparta. 


La Plutarh, viața lui Alcibiade este pusă în cumpănă cu cea a legen- 
darului Coriolan; balanța se înclină, firește, spre acesta din urmă: 


tragedia lui Coriolan demonstrează, per absurdum, puterea virtuţii romane. 
Ce demonstrează însă viaţa lui Alcibiade? 
„ Socrate nu putea fi făcut răspunzător de conduita lui Alcibiade; 
Socrate însuși a acceptat propria sa condamnare la moarte, deși o 
socotea nedreaptă. La procesul tragic al lui Socrate — unde legea 
ateniană se întorcea împotriva celui mai loial cetățean —, acesta a 
pus mai presus conceptul etern de Lege față de eşecul ei vremelnic. 
Dar eșecul lui Alcibiade nu este oricum un eșec al lui Socrate?. Mai 
grav — al socratismului? Nu demonstrează oarecum incapacitatea 
filosofiei de a forma oameni politici? Amărăciunile unui asemenea eșec 
al doctrinei vor fi încercate mai tirziu și de Platon în nefericitele sale 

experienţe cu tiranii din Sicilia. Nu este, într-un sens, un eşec al lui 
Socrate acela de a nu-l fi putut determina pe Alcibiade să lucreze spre 
binele Cetăţii și al său propriu? 

Dialogul nu pare scris însă numai, sau în special, pentru a-l absolvi 
pe Socrate de o atare culpă (fusese acuzat totuși la proces că ar 
corupe tineretul!). Mai curînd, dialogul pare să fie scris pentru a pre- 
zenta un conținut pozitiv al socratismului (elementul propriu-zis plato- 
nic în acest dialog de tinereţe fiind, cum notează exegeţii, prea puţin 
conturat). În orice caz, Alcibiade pare să răspundă indirect atît acuza- 
torilor lui Socrate cît şi scepticilor ce se îndoiesc de valoarea practică 
a filosofiei: Alcibiade n-a fost să fie ceea ce virtual îi hărăzeau învăță- 
mintele socratice, deoarece puterea Cetăţii a covîrşit legea morală și 
tînărul nu a perseverat pe drumul arătat. 

Acest drum este al cunoaşterii de sine. O temă crucială a socratismului: 
cunoașterea de sine este conștiință a ignoranței proprii, cunoaștere 
— de ordin secund — a necunoașterii însăși, momentul subtil al trecerii 
necunoașterii în cunoaștere. A te cunoaşte pe tine implică, o dată această 
conștiință a necunoașterii dobîndită, obligaţia de a face un pas înainte 
spre a afla cine ești tu: și atunci trebuie să afli — socoate în chip pro- 
fund idealist Socrate — că tu, ca om, nu ești nici corp, nici unitate 
psiho-romatică, ci numai și numai suflet. A-ţi cunoaște sinele înseamnă 
u-ţi cunoaşte sufletul i, în mod primordial, a-ţi activiza acea parte 
u mullotului cure este ca o oglindă în stare să răsfrîngă lumina clară din 
ufară ; zeul lăuntric şi cel din afară, cel căruia i se închină toţi atenienii, 
ajung astfel nă fucă una. Cunoscîndu-te pe tine însuţi, o dată ignoranța 
tu roulizată, cunoscîndu-ţi natura ta proprie — universală — de om, 
îi cunoyti rostul tău primordial: acela de a-ţi mobiliza resursele tale 
nufletegti, aniinat de convingerea că nu ceea ce ţi se pare folositor trebuie 
socotit un bine, ci, dimpotrivă, că trebuie să descoperi folosul faptei 
frumoase și bune. Din contemplaţie, cunoașterea de sine care nu a 
însemnat nici o clipă introspecție psihologică, se preface în prospecție 
de valori; criteriul ei este fapta bună și frumoasă. Ca un corolar: prag- 
matica vulgară a politicianului — iar Alcibiade, personajul istoric, 


a împins pînă la trădare această pragmatică — este condamnată, 
ca ignobilă, în numele unei etici superioare, a cărei respectare aduce 


nu numai bine și frumos, ci și folos. 
Doctrina socratică înfățișată mai sus este sugerată abia în ultima 


parte a dialogului; dar ea constituie adevăratul său țel, dincolo de 
pretext și fabulă. 

Implicaţiile și ubtextele sînt multiple. Ca mai pretutindeni în dialo- 
guri, artu lui Pluton stă tocmai în a împleti într-o tramă unitară firele 
unor întrebări venite din surse eterogene, resorturile cele mai felurite 
fiind ucţionate spre u se singulariza într-o situaţie umană bine definită— 
univernalitatea ideii; dialogul este de o fecundă echivocitate. El poate fi 
citit wi cu o pledoarie pentru cunoașterea de sine (iar neoplatonicii și 
teologii creştini, interpolind chiar unele pasaje, au putut găsi în Alci- 
biade un sprijin substanţial); și ca o clarificare a influenței morale exer- 
citate de Socrate asupra emulului său, în acest sens el fiind un document 
ce ne edifică asupra Paideii ateniene cu al ei ideal de Bine și Frumos 
(Kalokagathia) și asupra demersului socratic de a potența acest ideal 
din perspectiva cunoașterii de sine; tot așa, ca o mostră a maieuticii 
socratice, a acelei pedagogii de tip special, menită să moșească con- 
ştiinţa necunoașterii și să recruteze astfel noi iubitori de filosofie. Abia 
totalitatea ideală a unor asemenea perspective de lectură poate da 


măsura intenţiilor lui Platon. 
Cum izbutește însă acesta să îmbine conținuturi de viaţă și cultură, 


elemente istorice, psihologice atît de diverse cu puncte de doctrină? 
Răspunsul se întrevede din cele expuse mai sus: integrînd raţiona- 
mentul teoretic înfățișat, care propune idealul cunoașterii de sine ca 
obligaţie pentru omul doritor de bine și pentru Cetatea dornică de pro- 
pășire, în rețeaua mai migăloasă a unui raționament practic, avînd ca 
scop adoptarea unei decizii, și deși filosoful își propune concluzia raţiona- 
mentului teoretic ca ţel, adică ajungerea la un adevăr demonstrat, arta 
sa subtilă constă în a transforma speculaţia în mijloc: în suport al unei 
inferenţe practice care nu are ca scop ajungerea la adevăr, ci la o 
hotărîre. 

Ceea ce se petrece în structura superficială a dialogului se poate 
rezuma deci astfel. Tînărul și ambițiosul Alcibiade intenţionează să 
intre în viaţa politică, fără să-și dea seama că nu este pregătit pentru 
aceasta ; prin întrebări bine conduse, Socrate îl ajută să înțeleagă igno- 
ranța și nepregătirea sa, demonstrîndu-i că o mare ambiţie nu poate 
fi servită decît de o tot atît de mare modestie, care să-lfacă să se pre- 
gătească mai întîi, spre a urma în activitatea viitoare de om politic 
calea dreptăţii și a binelui, nu cea a folosului aparent; Socrate reușește 
atît de bine, încît Alcibiade — cel din dialog — devine un înfocat 
iubitor de filosofie și, firește, un fidel al lui Socrate. Dialogul determină 
o reconvertire, o schimbare de roluri; ce-i drept, provizorie, istoric 
necertificată. 

Dacă pentru logica formală adoptarea unei decizii juste şi inferarea 
corectă a unei propoziții adevărate sînt procese distincte, aflate în relația 
scop-mijloc, în practica morală, în acel act al omului care trebuie să 
premeargă tuturor celorlalte: stabilirea de valori şi țeluri, — adevăr 
și voinţă, gînd și faptă — trebuie să facă una. Ele și fac una, la 
Platon. Ingeniozitatea literară, neprevăzutul și firescul conversației 
sînt numai suprastructura construcţiei ridicate pe această temelie prac- 
tic-speculativă. 

Astfel citindu-l pe Platon, înţelegem cum pe drumul care duce de 
la dialogurile de tinereţe, în care platonismul propriu-zis tatonează 
încă iar construcţia literară își are fragilitatea sa, la grandioasele con- 
strucţii metafizice din anii târzii, se pierde elementul socratic propriu-zis, 
metoda prin întrebări și răspunsuri a unui înţelept care nu a lăsat un 
rînd scris şi care poseda capacitatea neegalată de a deschide fiecărui 
suflet tînăr propriul lui mers spre iubirea de înțelepciune, în funcţie 
de propriile-i date de viață. 

De acest socratism, de metoda care nu garantează decît un început, 
Alcibiade beneficiază din plin. Scoliaştii au clasat dialogul în rîndul 
celor „„maieutice”, subintitulîndu-l — din motive pe care am încercat 
mai sus să le deslușim — ,,despre natura omului”. Dacă în unele cazuri 
caracterizări ca „,maieutic”, „anatreptic”, nu ne spun prea mult despre 
dialogul respectiv, în cazul de față denumirea nu este aplicată fără 
temei. Liste interesant de urmărit felul cum metoda maieutică acționează 
în cazul dat. 

Socrate Îşi propune ră combată ambiția nesăbuită a unui tînăr care 
rincă vă aducă nieși, cu si Celăţii, cele mai mari nenorociri, aruncîndu-se 
cu capul în jos în vîlourea politicii, nepregătit fiind şi prezumînd tot- 
odată că îi va birui pe rivalii săi. Din nefericire, s-ar putea ca să! nu 
se îngele şi — lu gradul de delăsare morală a Cetăţii — să obțină 
efectiv puterea pe care o rîvnește. Cu atît mai rău, căci învestirea cu 
puteri nu conferă competenţă. Cum să reușești însă să angajezi o discuție 
scrioasă cu un tînăr insuportabil de înfumurat? Și cum să domolești 
și să purifici flacăra ambiţiei sale? 

Unul din exegeţii dialogului vorbeşte despre „dialectica ambiţiei” 
pe care Socrate o pune aici în joc. După ce reușește să se facă ascultat 
de Alcibiade, promițindu-i că îi va dovedi utilitatea pe care o prezintă 
el Socrate, ca instrument indispensabil”! al "împlinirii planurilor mari 


"(ambiția lui “Alcibiade, cel puţin așa cum ne-o prezintă dialogul, anunţă 
pe un Alexandru Macedon!), fiul Phainaretei nu încearcă să tempereze 

de-a dreptul ambiția tînărului, aruncînd apă pe foc. Dimpotrivă, ampli- 
fică acest foc, procedind însă și la un subtil examen care va scoate la 
iveală precaritatea pregătirii lui Alcibiade, determinîndu-i astfel o 
înţelegere a distanţei ce separă țelul de mijloacele aflate la dispoziție. 
Se dovedește că Alcibiade, deși beneficiază de luminile Educaţiei și 
de tutela lui Pericle, grefate pe cele mai alese însușiri sufletești, este 
incapabil să-i îndrume pe atenieni în treburile lor, începînd de la cele 
mai „tehnice”” și terminînd cu complicatele probleme de stat ale războiu- 
lui şi păcii. În adevăr, Alcibiade nu ştie ce este dreptatea şi nedrep- 
tatea, nu ştie ce este binele și răul, ce este frumosul și uriîtul, nu știe 
măcar că binele, frumosul și folosul sînt de nedespărțit. Ca atare, nu 
cunoaște ceea ce — după Socrate — trebuie să știe orice om și cu 
atît mai mult omul politic ce vede nu numai de treburile sale proprii, 
ci şi de cele ale comunității. Nu știe aceste lucruri, deoarece nu a căutat 
să le afle singur, iar de învățat în mod spontan de la alţii, de la „cei 
mulţi”, așa cum învață limba pe care o vorbește, nu putea, din simplul 
motiv că cei mulți poartă nesfîrșite, înverșunate controverse asupra 
problemelor de acest fel, semn că nu le cunosc. Dar, de vreme ce „cei 
mulţi” nu ne pot îndruma în această privinţă, unde mai rămîne de 
căutat această cunoaștere? Socrate pleacă de la premisa că orice cunoaș- 
tere este sau dobîndită prin propriul tău efort de cunoaștere, sau în 
procesul instruirii (doctrina rememorării nu fusese încă elaborată de 
Platon). Ca atare, răspunsul la întrebarea de mai sus este: Această 
cunoașiere este de căutat în tine însuți! 

Dar înainte de a pune explicit tema cunoaşterii de sine, Socrate 
obţine o potențare suplimentară a ambiţiei lui Alcibiade. Odată convins 
de insuficiența pregătirii sale, acesta din urmă se cramponează de argu- 
mentul că rivalii săi politici din Atena sînt în orice caz mai vulnerabili 
şi mai nepregătiți decît el. Prilej pentru Socrate de a-i reaminti tînă- 
rului său interlocutor, părăsind pentru o clipă interogaţia, cine sînt 
adevărații săi rivali: regii Spartei şi Marele Rege, și de a adinci, prin 
elogiul făcut educaţiei spartane și pedagogiei persane, critica indirectă 
a Paideii ateniene, al cărei ideal de împlinire a omului întru frumos 
şi bine nu este servită nici de resurse materiale, nici de o fermitate 
morală comparabilă cu cea a adversarilor. Alcibiade trebuie să accepte 
că o ambiţie atît de mare ca a sa dictează supunerea la o pregătire pe 
măsură ; ironia socratică, manifestată în obișnuitele procedee (simula- 
rea ignoranței, interogația subtilă dar presantă care-l aduce pe inter- 
locutor în situaţia de a se contrazice singur pînă la deplină perplexitate, 

sau humorul neaparent) corespunde, în profunzime, unui concept care 
își are ironia sa (în sensul în care ironică este orice determinaţie purtînd 
asupra omului și autodezminţită prin simpla ei punere): identitatea 
dintre ambiția supunerii obiectului și modestia supunerii la obiect. 

Din acest loc pînă în final (128—135), maieutica socratică, pierzînd 
atributul ironiei, devine tot mai densă, mai precipitată spre ţel, și tot- 
odată mai elevată în sentiment și ton, spre a conchide — uneori din 
premise totuşi puerile sau speculate sofistic — că a te îngriji de tine 
însuți presupune a deosebi ceea ce ești de ceea ce ai; a afla că omul 
este numai suflet și mai ales, „așezare a cunoașterii și virtuţii înțelepte”. 
Astfel, cunoașterea de sine, stimulată de grija de sine, dă efectiv acesteia 
din urmă obiectul său adevărat: cultivarea sufletului, creşterea unei 
înțelepciuni și virtuţi gata săditel, 

Dar tocmai aci, în această culminație elevată a discuţiei, vulnerabili- 
tatea idealismului socratico-platonic se înfățișează în chipul cel mai 
manifest, încît finalul, ai impresia, nu dezleagă ci leagă, consemnînd 
oprirea în faţa unei limite pe care doctrina platonică nu a putut-o depăși. 
Atunci cînd Socrate, încheind discuţia, îi spune lui Alcibiade, grabnic 
doritor de a se îngriji de rostul dreptăţii: „„Aș vrea să te văd stăruind; 
mă prinde însă o teamă grozavă — nu din neîncredere în firea ta, ci 
văzînd puterea Cetăţii — ca nu cumva să nu ne biruiască ea, pe unul 
ca şi pe celălalt” rămînem pe gînduri, cum poate și Platon. Nu numai 
„puterea Cetăţii” a fost grozavă, ci socratismul însuşi — trebuie re- 
cunoscut — nu putea oferi contraponderea necesară unei rezistențe 
din interior a omului politic, a cărui misiune este manifest extrovertă, 
față de ispita reușitei imediate. Etern valabil, pe linia criticii unui prag- 
matism politic a cărui ineficienţă şi uriţenie a dovedit-o nu numai viața 


ilustrului Alcibiade, îndemnul socratic la cunoaştere de sine, la înțelep- 


ciune și virtute, rămîne un comandament prea vag — în ochii unora: 
chiar dezarmant — pentru omul politic. Nici Platon — dovadă atitea 
pagin .din dialogurile sale — nu-și făcea prea mari iluzii despre modul 


în care acest îndemn putea fi receptat de politicienii vremii. El a per- 
severat în căutarea unui program filosofic pentru omul de acţiunei. 


1 Interpolările unor pasaje de către neoplatonici accentuează şi 
mai mult elementul creștin, măcar incipient, pe care teologii l-au putut 
găsi, sau cel puţin introduce, la Platon. Finalul lui Alcibiade este unul 
din locurile unde părinţii Bisericii au putut afla un punct de referință, 
transformînd cunoașterea de sine în gnoză, sufletescul în duhovnicesc. 

Nu a reușit mai bine ca Socrate. O Etică şi o Politică mai realiste, ca 
cele ale lui Aristotel, fără a fi ilustrate, nu sînt totuși dezmințite de o 
viaţă ca aceea a lui Alexandru Macedon; Alcibiade însă, apropiat al“ 
lui Socrate, om cu ambiţii pe măsura unui împărat macedonean, este 
totuși o dezminţire a socratismului. Un semn, nu al vinovăţiei, dar al 
slăbiciunii, al lipsei de realism al doctrinei socratice. 
a 

S-a comparat? pe drept cuvînt un dialog platonic cu o statuie clasică 
ce prin scurgerea timpului a căpătat, erodată și șlefuită, luciul alb mar- 
moreic pe care şi-l imaginează toată lumea. În realitate, statuia era 
colorată. Traducerea din greacă într-o altă limbă riscă să decoloreze 
sau dimpotrivă, să coloreze prea violent, nepotrivit, creaţia monumen- 
tală a lui Platon. Dacă materialul brut al graiului nostru, lexicul și sim- 
ţirea lui sînt în mod norocos adaptate spre a răspunde solicitărilor 
colosale în diverse direcţii ale textului elen, transpunerea rămîne totuşi 
un demers subiectiv, întreprins cu inspiraţie și competenţă fortuit limi- 
tate. Polivalenţa de sensuri a cuvîntului grec riscă să rămînă neacoperită 
cînd cuvîntul ce-l traduce a fost făcut să semnifice prea univoc; şi mai 
grav, se poate întîmpla ca acestei polivalențe de sensuri să i se pună 
în corespondenţă, în actul traducerii, o altă polivalență de sensuri, care 
nu intră în rezonanţă cu cea originară. De aceea, e bine ca şi cititorul 
să aibă în minte ceea ce îi va permite să suplinească, dar și să resimtă 
mai acut, lipsurile traducerii: că Alcibiade, dialog platonic de autenti- 
citate astăzi recunoscută, este în alcătuirea sa de statuie clasică o 
creaţie colorată, tinzînd în mod ideal spre translucidul marmorei albe. 

ALCIBIADE: 


[sau despre natura omului?, dialog maieutic ]? 


SOCRATE FALCIBIADE 


SOCRATE Fiu al lui Cliniasf, cred că te întrebi mirat 
cum se face că numai eu, primul dintre cei ce te-au îndrăgit, 
nu mă îndepărtez de tine, cînd toţi ceilalți au contenit 
să te înconjoare, și cum se face, de asemenea, că vreme de 
atîția ani, pe cînd ceilalți te sîcîiau cu vorbele lor, eu nu 
ţi-am spus nici un cuvînt. La mijloc aici nu a stat o pricină 
omenească, ci o anume împotrivire daimonică, a cărei 
tărie o vei afla mai tîrziu; acum însă, întrucît daimonul 
nu se mai împotriveşte, am venit, cum vezi, să-ți vorbesc; 
sînt plin de nădejde că nici de acum înainte el nu se va 
mai împotrivi. Aproape în tot acest răstimp m-am gîndit 
şi am cîntărit în sinea mea în ce fel te porți tu cu cei ce 
te iubesc; în adevăr, nu se află vreun iubitor de al tău 
— și doar au fost atît de mulți și de falnici — pe care 
trufia ta să nu-l fi covîrşit şi alungatf. lar motivul care 
te face peste măsură de trufaș voi să ţi-l înfățișez acum 
şi ţie. Tu susţii că nu se află pe lume vreun om de care 
să ai nevoie cît de puţin; în adevăr, darurile de care te 
bucuri sînt atît de mari că nu-ţi lipsește nimic, începînd 
cu cele trupeşti şi sfârșind cu ale sufletului. În sinea ta, 
gîndești desigur că cești, în primul rînd, cel mai frumos 
dintre toţi și cel mai impunător; în această privință, ce-i 
drept, oricine se poate încredința de îndată cu proprii săi 
ochi că nu te înşeli?; apoi, familia din care te tragi este 
una dintre cele mai puternice din cetatea ta, care este cea 
mai mare dintre cetăţile elenilor, iar prieteniile și rudele 
din partea tatălui sînt pe cît de numeroase pe atît de alese 
şi n-ar pregeta să-ţi slujească în orice prilej ce s-ar ivi; 
la rîndu-le, prieteniile și rudele din partea mamei nu sînt 
mai prejos și nici mai puține la număr. Dar pe lîngă toate 
avantajele pe care ţi le-am înșirat, consideri că ai de partea 
ta puterea încă și mai mare a lui Pericle, fiul lui Xantippos, 

cel pe care tatăl tău l-a lăsat tutore ţie şi fratelui tău?; 
iar Pericle este în măsură să facă ce-i place nu numai în 
această cetate, ci şi în toată Elada, ba chiar și la barbari, 
în rîndul multor neamuri puternice. Voi mai adăuga că te 
numeri și printre oamenii cei mai bogaţi; dar, cu acest 
lucru îmi pare că te fălești cel mai puţin. Din toate aceste 
pricini, deci, mîndrindu-te în cugetul tău, ai pus stăpînire 
pe iubitorii tăi iar aceia, fiind mai prejos de tine, s-au 
lăsat stăpîniți, lucru ce nu ţi-a rămas ascuns; drept care, 
ştiu bine că te întrebi mirat: ce gînduri îmi vor fi trecînd 
prin cap, de nu mă descurajez a te iubi, și ce speranță mă 
face să stărui atunci cînd toţi ceilalți au dat bir cu fugiţii? 

ALCIBIADE Socrate, pesemne nu știi că numai cu puţin 
de tot mi-ai luat-o înainte. Tocmai aveam de gînd să-ți 
vorbesc eu primul şi să te întreb chiar acest lucru: ce urmă- 
rești, la urma urmelor, și ce nădejdi te îmboldesc de te ţii 
scai după mine şi te iveşti cu dinadinsul oriunde m-aș 
afla? Cu adevărat stau și mă întreb cu mirare ce vrei de 
la mine și mi-ar face mare plăcere să aflu acest lucru. 

SOCRATE Bănuiesc deci că mă vei asculta cu interes, 
de vreme ce, așa cum spui, eşti doritor să afli ce gînduri 
am; drept care îţi şi vorbesc ca unuia care e gata să mă 
asculte fără să se clintească. 

ALCIBIADE De bună seamă; ci grăieşte! 

SOCRATE Te previn însă: n-ar fi de mirare ca, așa cum 
mi-a fost greu să încep, să-mi fie greu și să termin. 

ALCIBIADE Ci grăieşte, dragul meu; ţi-am spus doar că 
te ascult! 

SOCRATE Fie, voi vorbi. Ce-i drept, iubitorului îi vine 
greu să se adreseze unui om care nu se lasă biruit de nici 
unul din cei ce-l iubesc; trebuie totuși să cutez a-mi da pe 
faţă gîndul. Află, Alcibiade, că dacă te vedeam mulțumit 
de toate bunurile de care am pomenit adineauri și resemnat 
să te mărginești toată viața la acestea, de mult aș fi încetat 
să te iubesc (cel puțin așa îmi place mie să cred); acum 
însă îți voi da în vileag și alte gînduri pe care le nutrești 
în cugetul tău, ceea ce-ţi va dovedi că n-am contenit să 
te urmăresc cu atenţie pînă în clipa de față. Sînt încredințat 
că dacă vreunul din zei te-ar întreba: „la spune, Alcibiade, 

ce preferi: să-ţi duci viaţa mulţumindu-te cu toate bunurile 
de care ai parte acuma, sau să mori pe loc, în cazul că nu-ți 
va fi îngăduit să dobîndeşști mai mult?*”, atunci sînt încre- 
dinţat că tu ai alege mai curînd moartea. Să-ţi spun însă 
ce nădejde te însufleţește acuma. Tu socoteşti că în curînd, 
cînd te vei prezenta în fața adunării poporului atenian 
— iar lucrul acesta se va petrece peste puţine zilel0 — 
va fi destul să te arăţi pentru a dovedi atenienilor că ești 
vrednic să te bucuri de onoruri de care nu s-a mai bucurat 
vreodată nici Pericle şi nici un alt bărbat dinaintea lui, 
iar după ce le vei fi dovedit aceasta atenienilor vei căpăta 
putere deplină în cetate şi prin aceasta vei stăpîni asupra 
celorlalţi eleni, ba nu numai asupra elenilor, ci și asupra 
barbarilor care locuiesc pe continentul nostru. Dar dacă 
același zeu ţi-ar spune că îţi este dat să stăpîneşti în Europa, 
dar că nu vei putea păși în Asia, spre a pune stăpînire 
pe ea, cred că şi de astă dată n-ai primi să trăieşti mulțu- 
mindu-te numai cu acestea, fără a umple de numele și de 
puterea ta, ca să zic aşa, omenirea toată; și mai cred că 
pe nimeni, în afară de Cyrus şi de Xerxes, nu-l socotești 
vrednic de luat în seamă. lată deci ce speranţă te însufle- 
tește — și acest lucru nu-l presupun doar, ci îl ştiu cu 
tăriell. Dar poate îmi vei replica, știind bine că este ade- 
vărat ceea "ce spun: „Bine, Socrate, dar ce legătură are 
aceasta cu motivul pe care spuneai că mi-l vei arăta şi care 
te face să nu te dezlipeşti de mine?”, Îţi voi răspunde atunci: 
„Copil iubit al lui Clinias și al Dinomachei, toate aceste 
planuri ale tale îţi va fi cu neputinţă să le duci la bun sfîr- 
şit fără ajutorul meu; iată deci cîtă putere cred eu că am 
asupra planurilor tale, precum și asupra ta însuţi; cred, 
de altfel, că tocmai de aceea multă vreme Zeul nu mi-a 
îngăduit să-ți vorbesc iar eu am așteptat pînă cînd avea 
să mi-o îngăduie. Într-adevăr, aşa cum speranța ta stă 
în Cetate, tu vrînd a-i dovedi că ești întru totul vrednic 
de ea, pentru ca atunci să capeți de îndată puterea cea mai 
mare în sînu-i, tot astfel și eu nădă jduiesc să capăt puterea 
cea mai mare arătîndu-ți că sînt întru totul vrednic de 
tine şi că nici un tutore, nici vreun neam al tău şi nici alt 
om nu este în stare să-ţi dea puterea la care rîvneşti, afară 

doar de mine, ajutat, bineînţeles, de Zeu”. Cred că Zeul 
nu mă lăsa să-ți vorbesc cît timp erai tînăr de tot şi această 
speranţă nu pusese stăpînire pe tine, ca să nu-mi irosesc 
vorbele în zadar; acum însă mi-a îngăduit, pentru că 
într-adevăr acum vei fi în măsură să-mi dai ascultare. 

ALCIBIADE În clipa de faţă, Socrate, îmi pari o fiinţă 
încă mai ciudată ca înainte, cînd mă urmai în tăcere; şi 
doar tot așa îmi apăreai și pe atunci, ba încă foarte. Se 
pare că, indiferent de ce gîndesc eu cu adevărat, tu ţi-ai 
format o opinie definitivă, iar dacă aș tăgădui tot n-aș 
reuşi să te conving. Fie și așa! Dar ai putea oare să-mi 
spui cum, admițind că am într-adevăr aceste planuri, 
le-aş duce la capăt datorită ţie, iar fără tine mi-ar fi cu 
neputinţă? 

SOCRATE Mă întrebi oare dacă pot să-ţi rostesc o lungă 
cuvîntare, de felul celor pe care te-ai obișnuit să le asculți? 
Nu, nu este felul meu; mă cred însă în stare să-ți dovedesc 
că lucrurile stau efectiv așa cum ţi-am spus, dacă ai voi 
să-mi faci doar un mic hatir. 

ALCIBIADE Dacă ceea ce îmi ceri nu este într-adevăr 
greu, vreau, cum să nu! 

SOCRATE i se pare oare greu să răspunzi la întrebările 
mele? 

ALCIBIADE Nu mi se pare. 

SOCRATE Atunci, răspunde! 

ALCIBIADE, Întreabă. 

SOCRATE Întrebările ţi le voi pune așadar ca unuia care 
plănuieşte într-adevăr lucrurile pe care afirm că le plă- 
nuiești. 

ALCIBIADE Fie şi așa, dacă vrei, numai să aflu ce ai de 
întrebat. 

SOCRATE lată : așa cum spuneam, ai de gînd ca, nu peste 
multă vreme, să te înfăţișezi atenienilor spre a-i sfătui; 
ce s-ar întîmpla deci, dacă atunci cînd te-ai pregăti să 
urci la tribună, te-aș apuca de mînă și te-aș întreba: 
„Alcibiade, în ce privință vor să ţină sfat atenienii, că 
te-ai ridicat spre a-i povăţui? Oare nu în privința unor 
lucruri pe care le cunoşti mai bine decît ei?” — Ce răspuns 
ai da? 

ALCIBIADE Aș răspunde, desigur, că în privința unor 
lucruri pe care eu le cunosc mai bine decît ei. 

SOCRATE Așadar, eşti bun sfătuitor în chestiuni la care 
se întîmplă să te pricepi. 

ALCIBIADE Cum să nu! 

SOCRATE Nu e așa că nu cunoști decît acele lucruri pe 
care sau le-ai învăţat de la altcineva sau le-ai aflat singur?12 

ALCIBIADE Care altele ar mai putea fi? 

SOCRATE Este oare cu putinţă să fi învăţat un lucru 
sau să-l fi aflat tu însuți, fără să fi vrut a-l învăţa, ori a-l 
cerceta tu însuţi? 

ALCIBIADE Nu este cu putință. 

SOCRATE Dar oare ai fi voit să cercetezi sau să înveţi 
lucruri pe care îţi închipuiai că le cunoști? 

ALCIBIADE Firește că nu. 

SOCRATE A fost deci o vreme cînd considerai că nu cu- 
noști lucrurile pe care le știi astăzi? 

ALCIBIADE Neapărat. 


SOCRATE Numai că eu sînt la curent cu aproape tot ce 
ai învăţat; dacă ceva mi-a scăpat, să-mi spui. După cîte 
îmi amintesc, ai învăţat, cum e și firesc, să scrii şi să citeşti, 


să cînţi la cithară și să lupţil?; căci n-ai vrut nici în. 


ruptul capului să înveţi să cînţi din flauti; iată lucrurile 
pe care le cunoşti, dacă nu cumva vei fi învăţat ceva de 
care n-am eu cunoștință. Dar dacă este aşa, atunci lucrul 
acela l-ai învăţat, sînt sigur, fără să ieși din casă nici 
noaptea, nici ziua. 

ALCIBIADE Nu, n-am mers să învăţ alte lucruri în afară 
de acestea. 


SOCRATE Bine. Oare te vei ridica să dai sfaturi atenie- 
nilor, atunci cînd ei deliberează asupra scrierii corecte?15 

ALCIBIADE Da de unde, pe Zeus! 

SOCRATE Sau cînd subiectul lor de discuție îl constituie 
sunetele lirei?16 

ALCIBIADE Nicidecum. 

SOCRATE Dar cred că în adunare ei nu obișnuiesc să 
delibereze nici asupra întrecerilor la luptă!”. 

ALCIBIADE Sigur că nu. 

SOCRATE Atunci cu prilejul cărei deliberări îi vei sfătui? 
Doar nu cînd discută despre construcţii! 

ALCIBIADE Fireşte că nu. 

SOCRATE Într-adevăr, un arhitect i-ar îndruma mai bine 
decît tine în aceste chestiuni. 

ALCIBIADE Da. 

SOCRATE Și nici cînd deliberează asupra unei prevestiri!8. 

ALCIBIADE Nu. 

SOCRATE Căci îți spui că prezicătorul i-ar putea sfătui 
mai bine decît tine. 

ALCIBIADE Da. 

SOCRATE N-ar avea de-a face că e mărunt sau trupeş, 
frumos sau uriît, și chiar că e de neam nobil sau om de 
rînd. 

ALCIBIADE Nici vorbă. 

SOCRATE Eu unul sînt de părere că, în orice privinţă, 
sfatul trebuie să-l dea cel priceput, nu cel avut. 

ALCIBIADE Negreşit. 

SOCRATE lar atunci cînd iau în discuţie ocrotirea sănă- 
tății obşteşti, puţin le pasă atenienilor că sfătuitorul lor 
este sărac sau bogat; îi va interesa doar ca elsă fie medic. 

ALCIBIADE Fără doar și poate. 

SOCRATE Asupra cărei chestiuni să delibereze ei, deci, 
ca tu să te ridici atunci să-i sfătuieşti şi, astfel făcînd, să-i 
sfătuieşti bine? 

ALCIBIADE Atunci cînd ar delibera cu privire la propriile 
lor treburi, Socrate! 

SOCRATE Ai în vedere cumva construirea corăbiilor, cînd 
chibzuiesc ce fel de corăbii trebuie să-și facă? 

ALCIBIADE Cîtuşi de puţin, Socrate. 

SOCRATE Într-adevăr, cred că la construirea corăbiilor 
nu te pricepi. Aceasta să fie cauza, sau alta este? 

ALCIBIADE Nu, ci tocmai aceasta! 

SOCRATE Dar atunci la ce fel de treburi de-ale lor te 
referi, spunînd că te vei ridica să-i îndrumi cînd vor lua 
în discuţie asemenea treburi? 

ALCIBIADE Atunci cînd vor delibera despre război, 
Socrate, ori despre pace, ori despre vreo altă chestiune 
de stat. 

SOCRATE Nu cumva vei fi avînd în vedere cazul cînd 
se vor sfătui cu cine se cade să facă pace, împotriva cui 
trebuie purtat război, şi în ce fel anume? 

ALCIBIADE Întoemai. 

SOCRATE Dar pacea și războiul nu trebuie ele făcute 
cu cine e mai potrivit? 

ALCIBIADE Ba da. 

SOCRATE Și nu atunci cînd e mai potrivit? 

ALCIBIADE De bună seamă. 

SOCRATE Și numai atîta timp cît e mai bine? 

ALCIBIADE Da. 

SOCRATE Dar dacă problema pe care ar discuta-o ate- 
nienii ar fi: cu cine trebuie făcute exerciţii de luptă și 
împotriva cui trebuie luptat cu pumnii, și în ce chip anume, 
atunci cine ar fi un mai bun sfătuitor — tu, sau gim- 
nastul?1? 

ALCIBIADE Gimnastul, desigur. 

SOCRATE Poţi să-mi spui atunci ce considerente ar avea 
în vedere gimnastul cînd i-ar sfătui cu cine să facă exer- 
ciții de lupte şi cu cine nu, cînd anume, și în ce fel? Uite 
la ce mă gîndesc: oare nu trebuie făcute exerciţiile tocmai 
cu aceia care sînt mai potriviţi? Da sau nu? 

ALCIBIADE Da. 

SOCRATE: Și nu atîta timp cît e mai bine? 

ACB IAD Chiar atîta. 

SOCRATE, Deci şi atunci cînd este cel mai potrivit? 

ALCIBIADE De bună seamă, 

SOCRATE Pe de altă parte, cîntăreţul nu trebuie și el 
ni-și potrivească plusul după citbară şi să pășească în 
ritmul muzicii? 

ALCIBIADE Într-adevăr, trebuie. 

SOCRATE Oare nu atunci cînd este mai potrivit? 

ALCIBIADE Da. 

SOCRATE Și nu doar atît timp cît e cel mai” potrivit? 

ALCIBIADE Asta spun și eu. 

SOCRATE Dar, întrucît foloseşti denumirea de „,„mai 
potrivit”, „mai bine”, atît în cazul cînd cineva însoţeşte 
un cîntec la cithară cît şi în cazul luptei, spune-mi atunci 
ce numești tu „„mai bine” în cazul cîntatului la cithară, 

la fel cum cu, în cazul luptei, numesc acest „mai bine” 
caracterul gimnastic. 

ALCIBIADE Nu-mi dau seama. 

SOCRATE Încearcă să mă imiți. Într-adevăr, răspunsul 
meu sugera că „,„mai binele” reprezintă ceea ce este întru 
totul corect, iar corect, de bună seamă, este ceea ce prinde 
fiinţă după toate regulile artei; nu e așa? 

ALCIBIADE Da. 

SOCRATE Însă arta în cauză nu era gimnastica? 

ALCIBIADE Cum să nu! 

SOCRATE De aceea am şi spus că „mai binele”, în cazul 
luptei, este caracterul gimnastic. 

ALCIBIADE Așa ai spus, desigur. 

SOCRATE Și nu era adevărat? 

ALCIBIADE Ba cred că da. 

SOCRATE Spune-mi atunci și tu — căci s-ar cuveni cumva 
să fii şi tu în măsură să discuţi cum trebuie —, spune-mi 
mai întîi care este arta de care ţin cîntatul din cithară, 
sau cu glasul și dansul după toate regulile? Cum se cheamă 
ea, într-un singur cuvînt? Nu poţi să-mi spui? 

ALCIBIADE Mă tem că nu. 

SOCRATE la încearcă în felul următor: ce zeițe patro- 
nează această artă? 

ALCIBIADE La Muze te referi, Socrate? 

SOCRATE Desigur. Vezi dar ce nume poartă această 
artă, de la ele? 

ALCIBIADE Cred că ai în vedere muzica. 


SOCRATE Așa e; ce este deci lucrul care prinde ființă 
în mod corect potrivit acesteia? Așa cum eu, în cazul de 
mai sus, îţi spuneam ce anume e corect potrivit cu arta 
gimnasticii, spune-mi și tu cum numești ceea ce e corect 
în cazul acesta? În ce chip se ivește el? 

ALCIBIADE În chip muzical, cred eu. 

SOCRATE Prea bine. Spune-mi deci cum se cheamă 
acest ,,mai bine” cînd este vorba de a duce război sau de 
a încheia pace? Precum în fiecare din cazurile de mai sus 
mi-ai spus ce e „„mai binele” — şi anume că este mai muzi- 
cal într-un caz și are un caracter mai gimnastic în celălalt 

caz —, tot aşa deci încearcă să-mi arăţi și în cazul de 
faţă acest „mai bine”, 

ALCIBIADE Dar nu prea am ce să-ți spun. 

SOCRATE Vai, ce rușine! Închipuie-ţi că ai vorbi și ai 
da sfaturi cu privire la aprovizionarea cetății spunînd că 
e mai bine să se facă cutare lucru decît altul, mai bine 
acum, mai bine în cutare măsură, și ai fi întrebat apoi: 
„Ce înţelegi prin acest mai bine, Alcibiade?”. Oare n-ai 
răspunde că „„mai bine” înseamnă în cazul de față „mai 
sănătos”, cu toate că nu pretinzi a fi medic? În schimb, 
în privința unor lucruri pe care pretinzi a le cunoaște și 
asupra cărora te vei ridica de la locul tău spre a da sfaturi, 
ca un cunoscător, în privința acestora, deci, dacă întrebat 
fiind asupră-le nu vei fi, pare-se, în măsură să răspunzi, 
oare nu îţi va fi rușine? Nu este în chip vădit un lucru 
de ocară? 

ALCIBIADE De bună seamă. 

SOCRATE;Gîndeşte-te, prin urmare, și străduieşte-te să-mi 
spui spre ce ţinteşte mai binele păcii încheiate ca și al 
războiului dus cu cine e mai potrivit? 

ALCIBIADE Mă tot gîndesc, dar nu izbutesc să ajung la 
vreo încheiere. 

SOCRATE Te pomenești că nu ştii nici pe temeiul căror 
învinuiri de a fi suferit un neajuns20 pornim la luptă, ori 
de câte ori purtăm un război, și ce nume dăm neajunsului, 
cînd îl pornim? 

ALCIBIADE Ba știu: Spunem că am suferit o înșelăciune, 
vo silnicie sau o deposedare. 

SOCRATE Așa este; dar cum spunem că am fost trataţi 
în fiecare caz în parte? Străduieşte-te să-mi spui: prin 
ce se deosebeşte un fel de un altul? 

ALCIBIADE Nu cumva, Socrate, vrei să spui că diferența 
constă în a fi tratat în mod drept sau în mod nedrept? 

SOCRATE Chiar așa. 

ALCIBIADE Bine, dar aici este vorba despre cu totul și 
cu totul altceva. 

SOCRATE Ei, atunci împotriva cui îi vei sfătui pe atenieni 
să ducă război: împotriva celor ce săvîrșesc fapte nedrepte 
sau împotriva celor ce se poartă drept? 

ALCIBIADE Ciudată întrebare mi-ai pus! Chiar dacă 
cineva ar socoti că războiul trebuie dus împotriva celor 
ce se poartă drept, el tot n-ar recunoaște lucrul acesta 
pe faţă?i. 

SOCRATE Fiindcă un asemenea lucru nu este legiuit2?, 
după cum se pare. 

ALCIBIADE Fireşte că nu; și tot așa, nu este considerat 
ca un lucru frumos. 

SOCRATE Prin urmare și cuvîntările tale vor trata despre 
acelaşi subiect, despre ceea ce este drept. 

ALCIBIADE Neapărat. 

SOCRATE Dar cînd te întrebam adineauri ce anume este 
„mai binele” cînd se pune problema dacă trebuie dus un 
război ori nu, împotriva cui trebuie dus ori nu, şi în ce 
împrejurări ori nu, oare binele acesta înseamnă altceva 
decît „mai drept?” 

ALCIBIADE E cît se poate de evident că nu. 

SOCRATE Cum rămîne deci, dragă Alcibiade? Oare tu 
însuţi nu ţi-ai dat seama că nu cunoşti acest lucru? Sau 
te-ai ferit cumva de mine, învăţindu-l de la un profesor 
care ţi-a arătat cum să deosebeşti ce este mai drept de 
ceea ce este mai nedrept? Cine este acela? Spune — ca 
să-mi mijloceşti și mie prilejul de a-i fi elev. 

ALCIBIADE Rizi de mine, Socrate. 

SOCRATE Pe Zeul nostru ocrotitor al prieteniei, un zeu 
al cărui nume l-aș lua cel mai puțin în deșert?3, mă jur 
că nu rîd; ci spune-mi, dacă poţi, cine este el. 

ALCIBIADE Dar dacă nu pot? Nu crezi că aș fi în stare 
să cunosc pe o altă cale rosturile dreptății şi nedreptăţii?24 

SOCRATE Ba da, dacă le-ai fi descoperit tu singur. 

ALCIBIADE Au nu mă crezi în stare să ajung singur 
la ele? 

SOCRATE Ba cum să nu, dacă le-ai fi căutat. 

ALCIBIADE Atunci nu mă vei fi crezînd capabil să le 
caut? 

SOCRATE Ba da — dacă ai fi crezut că nu le ştii. 

ALCIBIADE Oare nu a fost o vreme cînd mă aflam în 
această stare? 

SOCRATE Prea bine. Poţi atunci să-mi arăţi şi mie acea 
vreme cînd nu credeai a cunoaște rosturile dreptății și 
nedreptăţii? la spune-mi: anul trecut le căutai cumva, 
crezînd a nu le ști? Sau credeai că le ştii? Dar să-mi spui 
adevărul, ca să nu ne irosim degeaba timpul în discuții. 

ALCIBIADE Ba pe atunci credeam că le ştiu. 

SOCRATE Dar acum doi ani, acum trei și acum patru 
ani, nu la fel stăteau lucrurile? 

ALCIBIADE Stăteau la fel. 

SOCRATE Bine, dar înainte de asta erai un copil; nu-i 
așa? 

ALCIBIADE Da. 

SOCRATE lar pe vremea aceea știu bine că îţi închipuiai 
a le ști. 

ALCIBIADE Ce te face să crezi aceasta? 

SOCRATE Pe cînd erai copil te-am urmărit adesea la 
şcoală și în alte părţi, cînd jucai arșice2 sau alte jocuri 
copilărești, și nu te-am auzit să şovăi în privinţa faptelor 
drepte şi nedrepte, ci, dimpotrivă, te auzeam cum ridici 
glasul și spui cu îndrăzneală despre cutare sau cutare copil 
nimerit în calea ta că este rău, necinstit și că se poartă 
nedrept. Oare nu e adevărat? 

ALCIBIADE Dar ce era să fac, Socrate, cînd cineva se 
purta nedrept cu mine? 


SOCRATE Mă întrebi ce trebuia să faci, în înțelesul că 
nu știai dacă acela se purta pe atunci nedrept sau nu? 

ALCIBIADE Ba zău, ştiam prea bine şi-mi dădeam seama 
limpede că se săvîrşea o nedreptate față de mine. 

SOCRATE S-ar părea deci că, încă de mic copil, credeai 
a ști ce este drept și ce nu. 

ALCIBIADE Așa credeam; și știam cu adevărat. 

SOCRATE Dar cînd ajunseseși să afli aceste lucruri? Doar 
nu pe vremea cînd îţi închipuiai că le cunoşti! 

ALCIBIADE Firește că nu. 

SOCRATE Dar atunci, cînd te-ai socotit tu însuţi neștiu- 
tor? Dacă stai să te gîndești, vei vedea că nu poţi găsi 
acel moment. 

ALCIBIADE Zău, Socrate, nu ştiu ce să mai spun. 

SOCRATE Prin urmare, aceste lucruri le cunoşti nu 
fiindcă le-ai fi descoperit tu însuți. 

ALCIBIADE Reicse într-adevăr că nu. 

SOCRATE Înainte însă afirmai că le cunoști, dar nu 
pentru că le-ai fi învăţat; dar dacă nici nu le-ai aflat singur 
şi nici nu le-ai învăţat de la altcineva, cum se face că le 
ştii, şi din ce izvor?27 

ALCIBIADE Dar poate că înainte ţi-am răspuns greșit, 
pretinzînd că știu aceste lucruri întrucît le-aş fi iscodit 
eu însumi. 

SOCRATE Atunci, cum stăteau lucrurile în realitate? 

ALCIBIADE Cred că le-am învăţat şi eu, ca toți ceilalți. 

SOCRATE În acest caz ne întoarcem de unde am pornit. 
De la cine le-ai învățat? Spune-mi și mie. 

ALCIBIADE De la cei mulți. 

SOCRATE Nu la învățători de soi ţi-ai găsit scăpare, 
Alcibiade, dacă te bizui pe cei mulţi. 

ALCIBIADE Cum așa? Aceştia nu sînt buni învățători? 

SOCRATE Nici măcar să te-nveţe cum să joci zaruri? 
nu sînt buni. Or, eu unul cred că acest lucru este mai prejos 
de rosturile dreptăţii. Sau tu nu ești de aceeaşi părere? 

ALCIBIADE Ba da. 

SOCRATE Dar nefiind ei în stare să te înveţe lucruri mai 
de rînd, cum ar putea să te înveţe lucruri mai de seamă? 

ALCIBIADE Eu unul cred că pot; şi în orice caz ei sînt 
în stare să mă înveţe multe lucruri, mai de seamă decît 
jocul cu zaruri. 

SOCRATE Ce fel de lucruri mai sînt şi acestea? 

ALCIBIADE Bunăoară, chiar și să vorbesc grecește am 
învăţat de la ei, deşi n-aş putea să numesc pe un anume 
profesor al meu, ci îi indic tocmai pe cei care, după tine, 
nu sînt învățători destoinici. 

SOCRATE Dar, nobilul meu prieten, în privința aceasta 
cei mulți sînt buni învățători şi ar merita toate elogiile 
pentru învățătura lor. 

ALCIBIADE De ce? 

SOCRATE Deoarece în această privinţă sînt înzestrați cu 
ceea ce se cuvine să aibă profesorii buni. 

ALCIBIADE Ce ai în vedere? 

SOCRATE Nu știi că cei ce urmează să-i înveţe pe alţii 
un anumit lucru trebuie mai întîi să-l cunoască ei înșiși? 
Ori nu e așa? 

ALCIBIADE Cum să nu, așa e! 

SOCRATE Dar nu-i așa că oamenii știutori se înțeleg 
între ei și nu se dezbină în păreri?2? 

ALCIBIADE Desigur. 

SOCRATE Dar în chestiunile în care părerile lor se dez- 
bină vei mai spune că sînt ştiutori? 

ALCIBIADE Bineînţeles că nu. 

SOCRATE Ar mai putea ei să ne instruiască în aceste 
chestiuni? 

ALCIBIADE Nicidecum. 

SOCRATE Ei bine, crezi cumva că cei mulţi au păreri 
deosebite cînd e vorba de a ști cum arată o piatră sau un 
lemn? Oare nu vei primi același răspuns de la orice ins pe 
care l-ai întreba și nu se îndreaptă toţi spre aceleași lucruri, 
cînd vor să pună mîna pe o piatră sau pe o bucată de 
lemn?30 Deopotrivă se întîmplă cu toate lucrurile de același 
fel. Dacă nu mă înșel însă, tocmai aceasta înţelegi prin 
a ști grecește; nu-i așa? 

ALCIBIADE Da. 

SOCRATE În această privință, cum spuneam, oamenii 
se înţeleg între dînșii iar fiecare ins în parte este de acord 
cu sine însuși în viața particulară după cum și, în viaţa 
publică, cetăţile nu se dezbină între ele, spunînd ba una, 
ba alta; nu-i așa? 

ALCIBIADE Ba da. 

SOCRATE Deci e pe deplin firesc ca în această privință 
să fie toţi și profesori buni. 

ALCIBIADE Așa este. 

SOCRATE Prin urmare, dacă am vrea să-l facem pe cineva 
să cunoască asemenea lucruri, nu ar fi potrivit să-l îndrumăm 
către învăţătura acestora, a celor mulți? 

ALCIBIADE De bună seamă. 

SOCRATE Dacă însă am vrea să știm nu numai cum arată 
oamenii sau caii, ci și care dintre ei aleargă bine și care 
nu, oare în acest caz tot cei mulți ar putea să ne instru- 
iască? 

ALCIBIADE Desigur că nu. 
SOCRATE Faptul că nici ei între ei nu se înțeleg deloc 
e în chestiunea menționată nu constituie pentru tine o dovadă 
suficientă că nu se pricep în această privinţă și că n-ar 
fi buni să ne înveţe? 

ALCIBIADE Ba da. 

SOCRATE Dar dacă am vrea să știm nu numai cum arată 
oamenii, ci și cum îi deosebim pe cei sănătoşi sau pe cei 
bolnavi, oare cei mulţi ne-ar mai fi dascăli competenți? 

ALCIBIADE De bună seamă că nu. 

SOCRATE Dacă i-ai vedea dezbinîndu-se în păreri, nu 
ai avea dovada că nu valorează nimic ca profesori în această 
materie? 

ALCIBIADE Ba da. 

SOCRATE Dar în privinţa celor puse în joc acum? Crezi 


112 a oare că cei mulți sînt de acord, fiecare în parte cu sine 


însuși sau ei între ei, asupra oamenilor drepţi şi nedrepţi, 
şi a faptelor drepte şi nedrepte? 

ALCIBIADE Zău, cîtuși de puţin, Socrate! 

SOCRATE Nu cumva tocmai în această privință se dez- 
bină între ei cel mai tare? 

ALCIBIADE Negreșit. 

SOCRATE Eu nu cred că ai văzut ori auzit ca niște oameni 
să se dezbine în păreri asupra sănătăţii și bolii pînă într- 
atîta încît să se ia la bătaie și să se omoare între ei din 
această pricină. 

ALCIBIADE De bună seamă că nu. 

b SOCRATE În schimb, asupra faptelor drepte şi nedrepte, 
ştiu bine că, dacă n-ai văzut tu însuți cu ochii tăi, atunci 
cel puţin vei fi auzit ce povestesc oamenii, iar printre 
mulți alţii ce povesteşte și Homer; doar Odiseea și Iliada 
le vei fi auzit recitateăl, nu-i așa? 

ALCIBIADE Mai încape vorbă, Socrate! 

SOCRATE Oare aceste poeme nu poartă asupra dezbi- 
nării în jurul dreptăţii și nedreptății? 

ALCIBIADE Ba da. 

SOCRATE lar luptele iscate și sîngele ce l-au vărsat abheii 
şi potrivnicii acestora, troienii, sau peţitorii Penelopei și 

c Odiseu, nu tot din această dezbinare s-au tras? 

ALCIBIADE Ai dreptate. 

SOCRATE Dar cred că nu altul este şi cazul atenienilor, 
lacedemonienilor și beoţienilor căzuţi la Tanagra%, precum 
şi al celor mai tîrziu căzuți la Coroneea — unde și-a găsit 
sfîrşitul şi Clinias, tatăl tău; nimic altceva decît dezbinarea 
în jurul dreptății şi nedreptăţii a fost pricină de atîtea 
lupte și omoruri. Nu-i așa? 

ALCIBIADE Adevărat. 

SOCRATE Putem oare susține că oamenii aceștia cunosc 
lucrurile care îi fac să se dezbine atît de tare între ei încît, 


în vrajba lor, sînt gata a-și pricinui unii altora cele mai 
mari rele? 


ALCIBIADE Evident că nu. 

SOCRATE Vasăzică, așa cum recunoști tu însuți, la ase- 
menea învăţători neștiutori te referi! 

ALCIBIADE Așa s-ar spune. 

SOCRATE Cum ai putea cunoaște atunci rosturile drep- 
tăţii și nedreptăţii, în privința cărora șovăi într-atîta și 
pe care, cum s-ar părea, nu le-ai învățat de la nimeni dar 
nici nu le-ai aflat singur? 

ALCIBIADE Din cele ce afirmi tu, ar reieși că nu e cu 
putinţă. 

SOCRATE Dar nu vezi, Alcibiade, că nici acum nu te-ai 
exprimat potrivit? 

ALCIBIADE Cum așa? 

SOCRATE Întrucît pretinzi că lucrul acesta îl afirm eu. 

ALCIBIADE Cum, nu ești tu acel ce afirmă că nu aș 
cunoaște rosturile dreptăţii și nedreptăţii? 

SOCRATE Fireşte că nu. 

ALCIBIADE Atunci sînt eu acela? 

SOCRATE Desigur. 

ALCIBIADE Cum se poate? 


SOCRATE lată cum îţi vei da seama. Dacă în legătură 
cu unu și cu doi te-aș întreba care este mai mare, îmi vei 
răspunde că doi, nu-i așa? 

ALCIBIADE Desigur. 

SOCRATE Cu cît? 

ALCIBIADE Cu unu. 

SOCRATE Dintre noi amîndoi, aşadar, cine este cel ce 
afirmă că doi este mai mare cu unu decît unu? 

ALCIBIADE ku. 

SOCRATE Prin urmare, eu am pus întrebarea iar tu ai 
dat rărpunsul. 


ALCIBIADE Da. 
SOCRATE. În cele de mai sus, oare eu, adică cel ce întreabă, 


par să afirm, sau tu, cel ce răspunde? 


ALCIBIADE Eu. 

SOCRATE Dar în cazul cînd te-aş întreba din ce litere 
este compus „,Socrate”, iar tu mi-ai spune aceasta, dintre 
noi doi cine ar fi cel ce afirmă? |, 


ALCIBIADE Eu. 
SOCRATE Spune-mi atunci, într-un cuvînt: cînd avem 


întrebare şi răspuns, care din doi afirmă — cel ce întreabă 
sau cel ce răspunde? 
- ALCIBIADE Cel ce răspunde, așa cred, Socrate. 

SOCRATE Dar înainte, în cursul întregii discuţii, nu eu 
eram cel ce întreba? 

ALCIBIADE Ba da. 

SOCRATE Și cel ce răspundea nu erai tu? 

ALCIBIADE Eu, de bună seamă. 

- SOCRATE Dintre noi doi, aşadar, cine a afirmat cele 
rostite? 

ALCIBIADE Potrivit celor admise, Socrate, rezultă că eu. 

SOCRATE Dar nu s-a spus oare că Alcibiade cel frumos, 
fiul lui Clinias, nu știe rosturile dreptăţii şi nedreptăţii, 
crede în schimb a le ști și vrea să se înfăţişeze adunării 
poporului spre a îndruma atenienii în lucruri pe care nu 
le cunoaşte deloc? Nu s-au spus acestea? 

ALCIBIADE Rezultă că da. 

SOCRATE Atunci, Alcibiade, se împlinesc spusele lui 
Euripide : De la tine, nu de la mine? vei fi auzit aceste cuvin- 
te; nu eu le rostesc, ci tu însuţi, iar pe mine mă învinuiești 
fără temei. Numai că, bine spui ce spui, deoarece, nepre- 
ţuitule, e curată nebunie ce-ţi trece prin gînd, adică să 
începi să arăţi altora lucruri pe care tu însuți nu le cunoşti, 
fără să te ostenești mai întîi a le învăţa tu însuți. 

ALCIBIADE Dar, Socrate, la drept vorbind, eu cred că 
atenienii, ca și ceilalți eleni, rareori ţin sfat privitor la 
ceea ce este mai drept și ce nu; într-adevăr, ei consideră 
că lucrurile de acest fel sînt de la sine evidente și de aceea, 
nestăruind asupră-le, ei caută ce le va fi mai folositor în 
faptă. În ce mă priveşte, sînt de părere că dreptatea şi 
folosul nu înseamnă unul și același lucru, pentru că mulți 
au tras foloase din marile nedreptăţi săvîrşite de ei, pe 
cînd alţii, după părerea mea, n-au tras vreun folos din 
faptele lor drepte3. 

SOCRATE Și ce rezultă de aici? Admiţînd că faptele drepte 
ar fi cu totul deosebite de cele aducătoare de folos, îţi 
închipui cumva, de data aceasta, că știi într-adevăr ce 
este folositor pentru oameni, şi din ce cauză anume? 

ALCIBIADE Ce m-ar opri s-o știu, Socrate? Afară doar 
dacă nu mă întrebi cine m-a instruit sau în ce fel am aflat 
singur. 

SOCRATE Ştii ce faci acum? După ce ai emis o afirmaţie 
greșită ce poate fi spulberată prin același argument ca 
înainte, îţi închipui că e cazul să asculți lucruri noi și argu- 
mente diferite, de parcă cele dinainte ar fi niște haine 
uzate, pe care nu s-ar potrivi să le îmbraci, și că e nevoie 
ca cineva să-ți aducă un argument nou-nouţ și neatins! 
Eu însă, dînd la o parte subterfugiile tale verbale, nu voi 
pregeta să te întreb și de această dată de unde știi ce este 
folosul, şi totodată de unde ai învăţat, cine ţi-a fost profe- 
sor, cuprinzînd astfel într-o singură întrebare toate chesti- 
unile dinainte. Din păcate, este cvident că ai ajunge în 
același impas şi n-ai fi capabil să-mi arăţi nici că ştii lucru- 
rile folositoare pentru că le-ai fi aflat, nici pentru că le-ai 
fi învăţat de la altcineva. Totuși, fiindcă eşti atît de gingaș 
şi n-ai mai gusta cu plăcere aceeaşi argumentaţie, las la 
o parte chestiunea dacă știi sau nu ce este folositor atenieni- 
lor. În schimb însă, n-ai vrea să-mi arăţi acum dacă drep- 
tatea și folosul sînt identice sau diferite, punîndu-mi pentru 
aceasta întrebări aşa cum ţi-am pus și eu înainte, sau, dacă 
preferi, expunînd acest lucru cu propriile tale cuvinte? 

ALCIBIADE Dar nu ştiu, Socrate, dacă aș fi în stare să mă 
explic în faţa ta. 

SOCRATE Scumpul meu, închipuie-ți atunci că eu sînt 
adunarea și poporul; oare acolo nu va trebui să convingi 
la fel pe fiecare om în parte? 

ALCIBIADE Ba da. 

SOCRATE Oare nu una și aceeașipersoană este în măsură 
să convingă de un același lucru, atît pe un singur om cît 
şi pe mai mulți la un loc, așa cum profesorul învaţă să 
scrie și să citească atit pe cîte un elev în parte cît şi pe mai 
mulți? 

ALCIBIADE Ba da. 

SOCRATE lar într-o chestiune legată de număr, oare nu 
tot un același om va convinge pe un singur ins ca și pe mai 
mulți? 

ALCIBIADE Ba da. 

SOCRATE Acest om nu va fi oare cunoscătorul în materie, 
aritmeticianul? 

ALCIBIADE De bună seamă. 

SOCRATE Prin urmare, vei fi tu în stare să convingi 
şi un singur om în problemele în care îi poţi convinge pe 
mai mulți? 

ALCIBIADE Pare probabil. 

SOCRATE Dar este evident că aceste lucruri le cunoşti. 

ALCIBIADE Da. 

SOCRATE Prin ce altceva se deosebește oratorul care ia 
cuvîntul în fața adunării poporului de cel angajat într-o 
discuţie ca cea de față, dacă nu prin faptul că primul îi 
convinge de ceva pe mai mulţi laolaltă, iar al doilea se adre- 
sează unui singur om? 

ALCIBIADE S-ar putea să fie așa. 

SOCRATE Dar, întrucît revine limpede unuia și aceluiași 
să convingă pe mai mulți oameni strînși la un loc și pe cîte 
unul singur, ocupă-te de mine şi încearcă să demonstrezi 
că dreptatea nu este uneori aducătoare de folos. 

ALCIBIADE Întreci măsura, Socrate! 

SOCRATE Atunci, tot din lipsă de măsură, voi să te con- 
ving de contrariul celor ce nu ai binevoit să-mi demon- 
strezi. 

ALCIBIADE Grăieşte deci! 

SOCRATE Numai să-mi răspunzi la întrebări. 

ALCIBIADE Ba nu, grăiește tu singur. 

SOCRATE Cum? Nu vrei să fii convins în cel mai înalt 
grad? 

ALCIBIADE Negreşit că da. 

SOCRATE Dacă ajungi să afirmi tu însuţi că lucrurile 
stau întocmai așa cum spun, oare nu înseamnă că ești 
convins în cel mai înalt grad? 

ALCIBIADE Fără doar şi poate! 

SOCRATE Atunci răspunde-mi la întrebări, și dacă n-ai 
să te auzi pe tine însuți spunînd că faptele drepte sînt 
aducătoare de folos, să nu-l crezi pe nimeni altul cînd afir- 
mă aceasta. 

ALCIBIADE Fireşte că nu-l voi crede! lar de răspuns îţi 
voi răspunde; căci nu cred că voi fi eu cel în pierdere. 

SOCRATE Văd că ești într-adevăr un bun prezicător. la 
spune: afirmi că în rîndul faptelor drepte unele sînt folosi- 
toare iar altele nu? 

ALCIBIADE Întocmai. 

SOCRATE Dar, dintre acestea, admiţi că unele sînt fru- 
moase, iar altele nu? 

ALCIBIADE În ce sens pui această întrebare? 

SOCRATE Ai văzut vreodată ca cineva să comită fapte 
urîte însă drepte? 

ALCIBIADE N-am văzut. 

SOCRATE Toate cele drepte nu sînt şi frumoase? 

ALCIBIADE Da. 

SOCRATE Dar cele frumoase, la rîndul lor, să fie oare toate 
bune, sau unele sînt bune pe cînd altele nu? 


ALCIBIADE În ce mă privește, Socrate, sînt de părere că 
dintre cele frumoase unele sînt rele. 


SOCRATE Nu cumva unele fapte urîte sînt bune? 


ALCIBIADE Ba da. 

SOCRATE Te referi cumva la fapte ca acelea ce se petrec 
într-un război, cînd mulți oameni care au venit în ajutorul 
unui prieten or al unei rude s-au ales cu răni și au murit, 
pe cînd acei care nu au dat ajutor, cum se cuvenea, au ieșit 
nevătămaţi? 

ALCIBIADE De bună seamă. 

SOCRATE Deci, o atare faptă de a veni în ajutor o numești 
frumoasă, avînd în vedere intenţia de a-i salva pe cei ce se 
cuvenea a fi salvaţi; iar aceasta se cheamă vitejie, nu-i 
așu? 

ALCIBIADE Da. 

SOCRATE Însă aceeași faptă o mai califici drept un rău, 
avîndu-i în vedere pe cei ce au murit din această pricină, 
sau au fost răniți. Așa este? 

ALCIBIADE Așa este. 

SOCRATE Dar bărbăţia este una iar moartea este alta. 
Nu-i aşa? 

ALCIBIADE De bună seamă. 

SOCRATE” Dar atunci, ajutorarea prietenilor nu este în 
aceeași privință şi ceva frumos și un rău. 

ALCIBIADE Evident că nu este. 

SOCRATE Stabileşte acum la fel ca adineauri dacă fapta 
respectivă nu este bună tocmai prin ceea ce îi dă frumusețe ; 
de vreme ce ai admis că ajutorarea prietenilor este o faptă 
frumoasă, ca dovedind vitejie, cercetează acum dacă vite- 
jia însăși este un bine sau un rău. la gîndește-te, de care 
lucruri ai vrea să ai parte — de binefaceri sau de nenoro- 
ciri? 

ALCIBIADE De binefaceri. 

SOCRATE Oare nu ai vrea să ai parte de cele mai mari 
binefaceri în cea mai mare măsură? 

ALCIBIADE Ba da. 

SOCRATE Cel mai puțin primind să nu ai parte de ele. 

ALCIBIADE Cum altfel? 

SOCRATE Dar despre vitejie ce crezi? Cu ce preţ ai primi 
să fii lipsit de ea? 

ALCIBIADE N-aș primi nici să trăiesc dacă ar fi să fiu un 
laș! 

SOCRATE Lașitatea ţi se pare, așadar, cel mai mare rău 
din lume? 

ALCIBIADE Întocmai. 

SOCRATE Deopotrivă cu moartea, cum s-ar părea. 

ALCIBIADE Da, așa este. 

SOCRATE Dar viaţa și vitejia nu sînt tot ce poate fi mai 
opus morții și lașităţii? 

ALCIBIADE Ba da. 

SOCRATE lar de primele ai vrea să ai parte în cea mai mare 
măsură, de celelalte însă cel mai puțin. 

ALCIBIADE Da. 

SOCRATE Întrucît pe unele le consideri ca fiind cele mai 
mari bunuri, iar pe celelalte ca cele mai mari rele. 

ALCIBIADE Desigur. 

SOCRATE Ai afirmat deci că prin ceea ce o face să fie fru- 
moasă, ca faptă de vitejie în spiritul binelui, ajutorarea 
prietenilor în luptă este o acțiune frumoasă? 

ALCIBIADE Evident. 

SOCRATE Dar mai spuneai că în spiritul acelui rău adus 
de ea care e moartea, ea însăși e un rău. 

ALCIBIADE Așa e. 

SOCRATE Deci fiecare faptă trebuie calificată în felul 
următor: în măsura în care este aducătoare de rău o numim 
rea, iar în măsura în care lucrează ca un bine trebuie numită 
bună. 

ALCIBIADE Aceasta este părerea mea. 

SOCRATE Nu-i așa însă că în măsura în care este bună este 
şi frumoasă, iar întrucît e rea este și urîtă? 

ALCIBIADE Da. 

SOCRATE Așadar, cînd spui că ajutorul dat în luptă prie- 
tenilor este o faptă frumoasă însă rea e ca și cum ai spune 
că aceeași faptă este și bună și rea. 

ALCIBIADE Cred că ai dreptate, Socrate. 


SOCRATE Atunci, nimic din rîndul celor frumoase, în 
măsura în care are parte de frumuseţe, nu este rău, și 
nimic din rîndul celor urîte, în măsura în care are parte 
de urîțenie, nu este bun. 


ALCIBIADE Este evident. 

SOCRATE Să cîntărim însă lucrurile şi în felul următor. 
Cel ce lucrează frumos nu face binele? 

ALCIBIADE Ba da. 

SOCRATE Dar cei ce fac bine nu sînt fericiți? 

ALCIBIADE Cum să nu! 

SOCRATE Sînt fericiți, ca avînd parte de mult bine? 

ALCIBIADE Întru totul. 

SOCRATE Și au parte de mult bine mulțumită unei vred- 
nice și frumoase făptuiri? 

ALCIBIADE Da. 

SOCRATE Așadar fapta vrednică este un bine? 

ALCIBIADE Cum să nu. 

SOCRATE Deci fapta vrednică este frumoasă? 

ALCIBIADE Da. 

SOCRATE Constatăm deci din nou că frumosul şi binele 
sînt una. 

ALCIBIADE Este evident. 

SOCRATE Aşadar, dacă aflăm că un anumit lucru este 
frumos vom afla, pe baza raționamentului de mai sus, că 
e și bun. 

ALCIBIADE Neapărat. 

SOCRATE Cum rămîne atunci? Sînt de folos cele bune, sau 
nu? 

ALCIBIADE Sînt de folos. 

SOCRATE Îşi aminteșşti însă ce am stabilit de comun acord 
cu privire la faptele drepte? 

ALCIBIADE Am stabilit, așa cred, că cei ce se poartă drept 
se poartă neapărat și frumos. 

SOCRATE Dar cei ce se poartă frumos, la rîndul lor, se 
poartă și bine? 

ALCIBIADE Da. 

SOCRATE lar faptele bune sînt folositoare? 

ALCIBIADE Da. 


SOCRATE În consecinţă, Alcibiade, faptele drepte sînt 
folositoare. 


ALCIBIADE S-ar părea. 


SOCRATE Ei bine, nu ești tu cel ce rostește aceste cuvinte, 
iar eu cel ce întreabă? 


ALCIBIADE Se pare că așa este. 

SOCRATE În cazul acesta, dacă cineva se ridică spre a-i 
îndruma pe atenieni, sau pe peparioţist, închipuindu-şi 
că ştie ce este drept şi ce nu este, dar afirmînd că faptele 
drepte sînt rele uneori, ai putea să nu-l iei în rîs? Doar 
tu însuţi ai ajuns să afirmi că faptele drepte sînt aceleași 
cu cele aducătoare de folos. 

ALCIBIADE În numele zeilor, Socrate, eu însumi nu mai 
ştiu ce spun; m-am încurcat rău de tot. Atunci cînd îmi 
pui tu întrebări, înclin să cred ba una, ba alta. 

SOCRATE Dar, dragul meu, nu cumva nu înţelegi de unde 
ţi se trage această suferință? 

ALCIBIADE Ba chiar nu înţeleg. 

SOCRATE Crezi tu că, întrebîndu-te cineva cîţi ochi ai, 
doi sau trei? cîte miîini, două sau patru? sau ceva asemănă- 
tor, ai răspunde ba una, ba alta? N-ai răspunde întotdea- 
una în același fel? 

ALCIBIADE Am ajuns să mă tem pentru mine însumi; 
cred totuși că aș răspunde în același fel. 

SOCRATE Nu pentru că ești în cunoștință de cauză? Nu 
acesta este motivul? 

ALCIBIADE Eu așa cred. 

SOCRATE Așadar, este vădit că lucrurile asupra cărora, 
fără voie, dai răspunsuri contradictorii, nu le cunoști. 

ALCIBIADE Probabil că așa este. 

SOCRATE Dar în răspunsurile tale nu afirmi că șovăi în 
privinţa dreptăţii şi nedreptăţii, a frumosului și urîtului, 
a răului și binelui, a folositorului și nefolositorului? Oare 
nu este evident că șovăi tocmai pentru că nu cunoşti aceste 
lucruri? 

ALCIBIADE Aceasta este şi părerea mea. 

cunoaște un anumit lucru, neapărat șovăie în cugetul 
său? 

ALCIBIADE Mai încape vorbă? 

SOCRATE Dar știi cumva în ce fel te-ai putea ridica în 
ceruri? 

ALCIBIADE Pe Zeu, nu ştiu. 

SOCRATE Mai șovăie părerea ta în această privință? 

ALCIBIADE Fireşte că nu. 

SOCRATE Știi care e cauza, sau să ţi-o spun eu? 

ALCIBIADE Spune-o. 

SOCRATE Cauza,dragul meu, este că, după cum nu cunoşti 
acest lucru, tot așa nici nu-ţi închipui a-l cunoaște. 


ALCIBIADE Ce mai vrei să spui cu asta? 

SOCRATE la gîndeşte-te împreună cu mine: în legătură 
cu lucrurile pe care nu le cunoști și totodată ştii că nu le 
cunoşti, ţi sc întîmplă să stai în cumpănă? Așa, de exemplu, 
ştii desigur că nu ştii să gătești. 

ALCIBIADE De bună seamă. 

SOCRATE Mai stai pe gînduri în această privinţă, întrebîn- 
du-te cum sc gătește bine, și mai şovăi în cugetul tău, sau 
laşi această treabă în seama celui priceput? 

ALCIBIADE Întocmai, o las. 

SOCRATE Dar dacă ai pluti pe o corabie, ai mai sta să te 

d întrebi cum trebuie împinsă cîrma, în sus sau în jos, și ai 
mai șovăi în privința unor lucruri pe care nu le cunoşti, 
sau le-ai lăsa în seama cîrmaciului, rămînînd tu însuţi ne- 
tulburat?27 

ALCIBIADE În seama cîrmaciului le-aș lăsa. 

SOCRATE Prin urmare, nu lucrurile pe care nu le cunoşti 
te fac să şovăi, odată ce știi că nu le cunoști. 

ALCIBIADE Nu, fireşte. 

aaa : SOCRATE Înţelegi, așadar, că greşelile ce se săvirșesc au 
obîrșia tocmai în această necunoştinţă, a neștiutorului care 
crede că știe? 

ALCIBIADE Ce mai vrei să spui cu asta? 

SOCRATE De o treabă ne apucăm, nu-i așa, s-o facem, 
doar atunci cînd avem convingerea că știm ce facem? 

ALCIBIADE Desigur. 

e SOCRATE Cînd însă cineva socoate într-adevăr că nu ştie 
un lucru, nu-l lasă în seama altora? 

ALCIBIADE Cum să nu! 

SOCRATE Ca atare, neștiutorii de acest soi trăiesc fără să 
se facă vinovaţi de vreo greșeală, deoarece lasă treburile în 
seama altora; nu-i așa? 

ALCIBIADE Da. 

SOCRATE Cine sînt atunci cei ce greşesc? Doar n-ai să 
spui că cei ce cu adevărat știu. 

ALCIBIADE Nu, desigur. 

SOCRATE Dar, de vreme ce nu greşesc nici cei ce știu şi 
nici acei neştiutori ce știu că nu știu, cine alții mai rămîn, 

118 a în afară de neștiutorii care îşi închipuie că știu? 

ALCIBIADE Numai aceștia. 

SOCRATE Deci nu cumva tocmai această neștiinţă este 


pricinaltuturor relelor, nu este ea necunoașterea cea mai 
vrednică de osîndă?%8 


ALCIBIADE Ba da. 

SOCRATE Atunci cînd poartă asupra celor mai preţioase 
lucruri nu este ea nefastă și rușinoasă în cel mai înalt grad? 

ALCIBIADE Fără discuţie. 

SOCRATE Dar ai putea să-mi indici lucruri mai preţioase 
decît ce e drept și frumos, ce e bun şi plin de folos? 

ALCIBIADE Desigur că nu. 

SOCRÂTE Deci cu privire la acestea spui tu că stai la în- 
doială? 

ALCIBIADE Da. 

SOCRATE Dar dacă stai la îndoială, oare nu este vădit, 
pe baza celor de mai sus, nu numai că nu cunoști tot ce 
este mai preţios, dar și că, neștiutor fiind, îţi închipui că b 
le-ai Ycunoaște? 

ALCIBIADE Se poate. 

SOCRATE Vai, Alcibiade, în ce stare ai ajuns! Eu șovăi 
să spun lucrurilor pe nume, dar, pentru că sîntem între 
patru ochi, n-am încotro. Află, nepreţuitule, că faci casă 
bună cu neștiința de cea mai joasă speţă, așa cum te denun- 
ţă discuţia noastră și cum tu însuţi te denunți. De aceea 
te și avînţi în politică, înainte de a te forma prin educaţie. 
Dar nu ești tu singurul care a ajuns în această stare: așa 
s-a întîmplat cu cei mai mulţi care văd de treburile acestui 
oraș3?, în afară de cîţiva, printre care, probabil, și tutorele c 
tău Pericle. 

ALCIBIADE Ce-i drept, Socrate, lumea spune că nu de la 
sine a ajuns Pericle iscusit, ci stînd în preajma mai multor 
bărbaţi iscusiţi, printre care Pythoclides și Anaxagora, 
ba chiar și astăzi, așa în vîrstă cum este, încă se mai întîl- 
nește cu Damon în același scopt?. 

SOCRATE Cum așa? Ai auzit de vreun om iscusit căruia 
să nu-i stea în putinţă să facă și pe altcineva iscusit, după 
chipul şi asemănarea lui? De pildă, cel ce te-a învăţat să 
scrii şi să citeşti nu era el însuși iscusit și nu te-a făcut și 
pe tine iscusit, ca și pe alții pe care a vrut să-i facă? Oare 
nu-i aşa? 

ALCIBIADE Ba da. 

d SOCRATE Dar, la rîndul tău, învăţînd de la dînsul, nu vei 
fi în măsură să înveţi pe un altul? 

ALCIBIADE Ba da. ă 

SOCRATE Oare în cazul citharistului și al gimnastului, 
lucrurile nu se petrec în același chip? 

ALCIBIADE De bună seamă. 

SOCRATE Pentru că, negreșit, o dovadă grăitoare a faptu- 
lui că cineva cunoaşte ceea ce cunoaşte, este că poate să 
inițieze și pe un altul în ceea ce ştie el însuși. 

ALCIBIADE Așa cred și eu. 

SOCRATE În cazul acesta, poţi să-mi spui cine a ajuns 
iscusit datorită lui Pericle, începînd cu feciorii săi? 

e ALCIBIADE Bine, Socrate, dar ce vină are Pericle că fecio- 
rii lui sînt slabi la minte din născare? 

SOCRATE Dar Clinias, fratele tău? 

ALCIBIADE Acuma, de ce să-l iei tocmai pe Clinias, un 
om nebun de-a binelea? 

„ua SOCRATE Dar dacă e nebun de-a binelea Clinias, iar feciorii 
lui Pericle sînt slabi la minte din născare, ce motiv să mai 
invocăm în cazul tău, că și pe tine, înzestrat așa cum ești, 
te-a trecut cu vederea? 

ALCIBIADE Cred că eu singur sînt de vină, că nu iau 
aminte. 

119 a SOCRATE Atunci numește-mi vreun alt om, atenian sau 
străin, om liber sau sclav, care ar avea temei să spună că 
a ajuns mai iscusit datorită lui Pericle, așa cum eu aș putea 
să menţionez în legătură cu Zenonti, pe Pythodor?, fiul 
lui Isoloch, și pe Calliasf, fiul lui Calliades, care, plătindu-i 
lui Zenon cîte o sută de mine, au ajuns amîndoi oameni 
competenți și de vază. 

ALCIBIADE Dar nu ştiu, zău! 

SOCRATE Fie şi aşa. Dar tocmai în privința ta însuţi, 
ce ai de gînd? Vrei să rămii în starea de acum, sau să te 
îngrijești întrucîtva de tine? 

b  ALCIBIADE Împreună să ne sfătuim, Socrate! Ce-i drept, 
spusele tale mă pun pe gînduri și mă declar de acord cu 
tine. — Ci totuși, cei ce văd de treburile statului, cu excep- 
ţia cîtorva, îmi par a fi cu totul necultivaţi. 

SOCRATE Și ce urmează de aici? 

ALCIBIADE Dacă ar fi fost cît de cît cultivați, desigur că 
cel ce avea de gînd să-i combată ar fi trebuit să înveţe și 
să se pregătească, înfruntîndu-i ca pe niște atleți; așa însă, 
de vreme ce pînă și nechemaţii aceștia s-au apucat de poli- 
tică, la ce bun să mai exersezi și să deprinzi rostul lucruri- 
lor? Eu unul ştiu bine că, aşa înzestrat din fire cum sînt, 
tot îi voi întrece cu mult. 

SOCRATE Vai, alesul meu prieten, cum ai putut să spui 
aşa ceva? Cît de nevrednic ești de înfățișarea ta şi de toate 
celelalte daruri ale tale! * 

ALCIBIADE Dar de ce, mă rog, și ce vrei să spui prin aceas- 
ta, Socrate? 

SOCRATE Sînt revoltat din pricina ta și a dragostei pe 
care ţi-o port ... 

ALCIBIADE Cum așa? 

SOCRATE ... De vreme ce ţi-ai putut închipui că lupta 
ta este împotriva oamenilor de la noi. 

ALCIBIADE Dar împotriva cui, la drept vorbind? 

SOCRATE Să fie aceasta o întrebare vrednică de un bărbat 
ce se crede însuflețit de mari ambiţii? 

ALCIBIADE Ce vrei să spui? Nu împotriva oamenilor 
acestora va trebui să lupt? 

SOCRATE Dar dacă ţi-ai pune în gînd să conduci o tri- 
remă ce urmează să dea o bătălie navală, de ajuns ţi-ar fi, 
oare, să te crezi cîrmaciul cel mai destoinic în rîndul coră- 


bierilor tăi? Sau — socotind că trebuie într-adevăr să ai 
această înzestrare — ai mai lua aminte și la adevărații tăi 


potrivnici şi nu, ca în clipa de față, numai la tovarășii tăi 
de luptă? Fără îndoială, pe aceștia din urmă trebuie să-i 
întreci într-atita încît nici să nu le mai treacă prin minte 
să ţi se împotrivească, ci, rămași mai prejos de tine, să ţi 
se alăture în lupta împotriva vrăjmașilor ; asta, dacă dorești 
cu adevărat să te pui în lumină printr-o faptă frumoasă, 
vrednică de tine și de cetate. 

ALCIBIADE Dar tocmai aceasta şi doresc! 

SOCRATE Așa stînd lucrurile, e oare cazul să te mulțu- 
mești cu superioritatea pe care o ai asupra oștenilor tăi, 
fără să iei aminte la conducătorii potrivnicilor, sau ar 

trebui să te întrebi dacă ai ajuns superior acestora, pregă- 
tindu-te şi cexcrsîndu-te cu ochii la ei? 

ALCIBIADE La cine anume te referi, Socrate? 

SOCRATE Tu nu ştii că cetatea noastră este mereu în vraj- 
bă cu lacedemonienii44, precum și cu Marele Rege? 

ALCIBIADE Adevărat. 

SOCRATE Prin urmare, dacă ai de gînd să fii conducătorul 
în această cetate, n-ar fi drept să consideri că va trebui 
să-i înfrunți în luptă pe regii lacedemonieni și pe cei ai 
perșilor? 

ALCIBIADE :S-ar putea să ai dreptate. 

SOCRATE Ba nu, scumpul meu! mai bine măsoară-te cu 
Midias, crescătorul acela de prepelițeă, sau cu alții de soiul 
său, care se apucă de treburile statului cînd, vorba femei- 
lor, „chică de sclavi” mai poartă în suflet, de neciopliţi 
ce sînt, și, fără să ştie pe ce lume trăiesc, ba pe deasupra 
vorbind și o limbă scîlciată, au venit să lingușească cetatea, 
ci numai s-o conducă nu! Cu aceștia de care-ţi spun, măsu- 
rîndu-te, se cade să nu te îngrijeşti de tine și să nu înveți 
cîte sînt de învățat, cînd îţi stă în față o luptă atît de 
mare ; şi nici să nu exersezi aşa cum se cuvine, ci, pregătit 
pe deplin așa cum ești acum, să purcezi la treburile statu- 
lui. 

ALCIBIADE Socrate, eu nu spun că nu ai dreptate; cred 
însă că generalii spartanilor și regele perșilor nu se deose- 
besc cu nimic de alții. 

SOCRATE Ei bine, nepreţuitule, ia gîndește-te cît valorea- 
ză părerea aceasta, a ta. 

ALCIBIADE În ce sens? 

SOCRATE În primul rînd, cînd anume crezi tu că te-ai 
îngriji mai mult de tine însuți: atunci cînd, temîndu-te de 
dînșii i-ai considera primejdioși, sau în cazul contrar? 

ALCIBIADE Evident, cînd i-aș considera primejdioși. 

SOCRATE Îţi închipui deci că ai avea ceva de pierdut în- 
grijindu-te de tine însuţi? 

ALCIBIADE Deloc. Ba cred chiar că mi-ar prinde foarte 
bine. 

SOCRATE Prin urmare, fie și numai ca avînd acest neajuns, 
părerea ta nu e bună. 

ALCIBIADE Ai dreptate. 

SOCRATE ... lar în al doilea rînd, gîndește-te că, după 
toate probabilitățile, această părere este şi falsă. 

ALCIBIADE Cum așa? 

SOCRATE Nu e mai probabil ca firile cele mai înzestrate să 
se ivească în sînul neamurilor de vază? 

ALCIBIADE Evident că, în sînul celor de vază. 

SOCRATE Nu este firesc ca tocmai vlăstarele de neam ales, 
primind pe deasupra o creştere aleasă, să capete astfel 
o virtute desăvîrşită? 

ALCIBIADE Neapărat. 

SOCRATE Atunci — punînd față în față însușirile lor cu 
însușirile noastre — să vedem în primul rînd dacă regii 
lacedemonienilor și cei ai perșilor ţi se par efectiv de spiță 
mai joasă. Au nu ştim noi că regii Spartei se trag din Hera- 
cle, iar ceilalţi din Ahemene, și că neamul lui Heracle, ca și 
cel ahemenid, își trag obîrşia din Perseu, fiul lui Zeus? 

ALCIBIADE Ei bine, şi neamul nostru, Socrate, se trage 
din Eurysahesf6, iar neamul lui Eurysahes din Zeus. 

SOCRATE Ei bine, şi neamul nostru, nobile Alcibiade, se 
trage din Dedal“, iar neamul lui Dedal se trage din Hefais- 
tos, fiul lui Zeus. Numai că cei de care-ţi vorbesc sînt neam 
de neamul lor regi, începînd chiar cu ei și urcînd pînă la 
Zeus, unii domnind în Argos și Lacedemonia, ceilalți din- 
totdeauna în Persia, iar adesea şi în Asia, cum se întîmplă 
şi astăzi. Noi înșine însă, ca și părinţii noștri, sîntem simpli 
particulari. Iar dacă ar trebui să-i înfățișez lui Artoxerxes45, 
fiul lui Xerxes, pe străbunii tăi și să numesc patria lui Eury- 
sahes — Salamina, sau pe cea a lui Eac4?, de mai înaintea 
lui — Egina, nu crezi că te-ai face de tot rîsul? Bagă de 
seamă deci ca, atît prin noblețea neamului cît şi prin edu- 
caţie, să nu rămînem cumva mai prejos de acești bărbați. 
Oare tu n-ai auzit cît de mari titluri le revin regilor lace- 
demonieni, ale căror soţii sînt păzite oficial de către Efori 
ca, pe cît este cu putință, să nu se ivească pe ascuns un alt 
rege decît din osul Heraclizilor?50. Iar în ce-l priveşte pe 
regele perșilor, el este cu atît mai presus, încît nici nu i-ar 
trece cuiva prin cap că un rege ar putea să nu se tragă din 
osul lui; drept care, pe regină o păzeşte numai propria 

ei teamă. — Iar cînd sc naște fiul cel mare, viitorul rege, 

toţi cei caro îi vor fi supuși prăznuiesc această zi, pe care 

apoi o cinsteşte întreaga Asie prin sacrificii și ospeţe. În 

d schimb, Alcibiade, cînd ne naştem noi, cum spunea un 

poet comic, nici măcar vecinii nu prea prind bine de veste. 

După aceea, creșterea copilului nu intră în seama vreunei 

femei de rînd, ci este încredințată unor eunuci ai regelui, 

aleși dintre cei mai de vază. În sarcina lor cade să se îngri- 

jească în toate privinţele de acest prunc şi să se străduiască 

a-l face cît mai frumos, în care scop ei frămâîntă și îndreaptă 

membrele copilului ; și făcînd ei lucrul acesta, sînt ţinuţi 

e în mare cinste. lar cînd copiii împlinesc șapte ani, sînt în- 

vățaţi să călărească de către oameni pricepuţi și totodată 

încep să meargă la vînătoare; de două ori cîte șapte ani 

împlinind, copilul este dat în seama celor pe care perșii 

îi numesc pedagogii regali; aceștia sînt patru oameni în 

etate, aleși din rîndul celor mai vrednici de la ei, şi anume 

cel mai învăţat, cel mai drept, cel mai virtuos și cel mai 

122 a viteaz. Primul dintre ei îl învață magia, de la Zoroastru- 

fiul lui Horomazes, cetire; aceasta se cheamă slujirea zei- 

lor; tot dînsul îl mai învaţă şi rosturile împărăției. Cel drept 

între drepţi îl învaţă însă să spună întotdeauna adevărul, 

iar cel mai virtuos — să nu se lase stăpînit de vreo plăcere, 

oricare ar fi ea, ci să deprindă starea omului liber și, stă- 

pînitor fiind cu adevărat, să fie înainte de toate propriul 

său stăpîn, nu sclav ; cel mai viteaz, în sfîrșit, îl face cuteză- 

b tor și neînfricat, ştiut fiind că frica te aduce în sclaviesl. 

Dar ţie, Alcibiade, pe cine ţi l-a hărăzit pedagog Pericle? 

Pe Zopyr tracul, cel mai netrebnic, de bătrîn ce este, dintre 
toţi slujitorii săi. 

Ţi-a mai putea povesti pe larg alte lucruri despre edu- 
caţia și pregătirea pe care o primesc potrivnicii tăi, dacă 
nu ar mai fi multe de spus; de altfel și cele ce ţi-am spus 
sînt de ajuns pentru a-ţi sugera toate cite urmează de aici. 
În ce priveşte însă naşterea, creşterea și educaţia ta, Alcibia- 
de, cum de altfel ale oricărui atenian, nimeni, vorba aceea, 
nu se sinchisește de ele, afară doar dacă nu se întîmplă 
să fie vreun îndrăgostit. lar dacă ai vrea, în sfîrșit, să 
c socotești bogăţiile, desfătările alese, veșmintele care ating 

pămîntul și toate celelalte rafinamente de la curțile perși- 
lor — te-ai rușina în cugetul tău, dîndu-ţi seama cu cît ești 
mai prejos de ei. 

Dacă, pe de altă parte, ai consimțţi să iei aminte la buna 
chibzuinţă şi la buna cuviință, la agilitatea și dibăcia, la 
noblețea de caracter, sobrietatea, vitejia şi stăpînirea de 
sine a lacedemonienilor, la perseverenţa, fervoarea și 
avîntul spre slavă care-i însuflețesc, pe tine însuţi te-ai 
socoti un copil în comparație cu ei. Dacă însă te gîndești 
cumva la avuţie și îţi închipui că ești cineva în această 
privinţă, să nu trecem sub tăcere nici acest aspect, ca să-ţi 
dai seama unde te găseşti. Într-adevăr, dacă vei voi să 
cuprinzi bogăţiile lacedemonienilor, ai să afli că averile 
de acolo covîrşesc cu mult pe cele ale noastre. Pămîntul 
pe care-l stăpînesc la ei acasă și în Messenia este pentru 
oricine neîntrecut ca întindere şi rodnicie faţă de al nostru; 
la fel, dacă iei în consideraţie cîţi sclavi posedă ei — printre 
care și iloții —, cîte herghelii și cîte turme pășunează în 
Messenia. Dar să lăsăm la o parte toate acestea și să spunem 
că aur și bănet cît se află numai în Lacedemonia nu găsești 
în toată Elada; într-adevăr, de mai multe generații încoace, 
într-acolo se scurge avuţia, din toate părţile elenilor, iar 
adesea şi de la barbari, dar de acolo nu mai iese nimic încît, 
la fel cum vulpea i-a spus leului, în fabula lui Esop, urmele 
banilor care intră în Lacedemonia se văd deslușit ducînd 
într-acolo, dar urmele celor care ies de acolo nu le-ar mai 
putea vedea nimeni; așadar, este bine de ştiut că și prin 
aurul şi banii de care dispun, lacedemonicnii sînt cei mai 
bogaţi dintre eleni, iar cel mai bogat în rîndul lor este chiar 
regele ; aceasta, din pricină că dintre toate prăzile băneşti, 
cele mai mari și mai numeroase revin regilor, dar și din 
pricină că birul regal pe care lacedemonienii îl dau celor 
ce domnesc la ei nu este deloc neglijabil. Dar dacă bogăţii- 
le lacedemonienilor sînt mari față de cele ale altor eleni, 
ele nu înseamnă nimic în comparaţie cu cele ale persanilor 
şi ale regelui acestora. Într-adevăr, am auzit cîndva un 
om demn de încredere, dintre cei ce au ajuns pînă la rege, 
cum povestea că a străbătut o ţară rodnică şi întinsă, 
cale de aproape o zi, ţară pe care localnicii o numeau 

„Brîul reginei”; mai este şi o alta, care se cheamă „„Vălu”, 
precum sînt multe alte locuri frumoase și mănoase, hără- 
zite pentru podoabele reginei și purtînd numele fiecărei 
podoabe în parte. Încît, eu unul îmi închipui că dacă lui 
Amestris, mama Marelui Rege și soaţa lui Xerxes, i. s-ar 
spune: „împotriva fiului tău are de gînd să se ridice fiul 
Dinomachei, a cărei diademă valorează pare-se cincizeci 
de mincs?, dacă nu chiar mai puţin, iar însuși acest fiu abia 
dacă stăpîneşte pămînt în Erchia ceva mai puţin de trei 
sute pletre'”'53 — îmi închipui, zic, că ea s-ar întreba uimită 
pe ce se bizuie Alcibiade acesta cînd vrea să se măsoare cu 
Artoxerxes, și ar spune că acest bărbat nu se bizuie pe nimic 
altceva decît pe pregătirea și priceperea sa; căci acestea 
sînt singurele bunuri de preț la eleni. lar dacă ar mai afla 
că Alcibiade nutrește aceste gînduri în clipa de faţă cînd, 
în primul rînd, n-a împlinit nici douăzeci de ani, în al doi- 
lea rînd este cu totul necultivat şi cînd, pe deasupra, dacă 
cel care-l îndrăgeşte îi spune că înainte să purceadă a-l înfrun- 
ta pe rege, ar trebui să înveţe, el nici nu vrea să audă, 
ci afirmă că îi ajunge să fie așa cum e — cred, cum ziceam, 
că ea s-ar mira și ar întreba: „atunci pe ce s-o fi bizuind 
tinerelul?””. Iar dacă i-am spune că se bizuie pe frumuseţea, 
pe statura, pe neamul și bogăţia, precum și pe înzestrările 
înnăscute ale sufletului său, ea ar socoti, Alcibiade, că sîn- 
tem nebuni de-a binelea, gîndindu-se la toate! însușirile 
de acest fel de care se bucură oamenii lor. Eu cred că și 
Lampido, fiica lui Leutychides, soaţa lui Archidamos și 
mama lui Agis5f, care cu toții au fost regi, s-ar mira la rîndul 
ei, gîndindu-se la toate însușirile lor, dacă ar afla că așa 
puţin educat cum ești ai de gînd să te măsori cu fiul ei. 
Și oare nu ţi se pare rușinos ca femeile dușmanilor să știe 
mai bine cum trebuic să fim înzestrați spre a-i putea în- 
frunta şi să ne judece mai bine decît ne judecăm noi înșine? 
Ci, fericitule, încrezîndu-te mie și inscripției de la Delfi 
— cunoaşte-te pe tine însuți! — fiindcă aceştia de care 
ţi-am vorbit sînt potrivnicii tăi, și nu cei pe care ţi-i închi- 
pui; pe primii nu-i vom birui în alt chip decit prin pregă- 
tire și iscusință. Neavînd parte de acestea, nici de faimă 
nu vei avea parte la eleni și la barbari, faimă pe 

care, cred eu, o rîvnești cum nimeni altul n-a rîvnit 
ceva. 

ALCIBIADE Dar ce îngrijire trebuie avută în vedere, poți 
să-mi arăţi, Socrate?55 Fiindcă, în rest, mi se pare că ai 
dreptate întru totul. 

SOCRATE Pot; totuși, împreună să ne sfătuim în ce fel 
am putea ajunge cît mai desăviîrșiţi. Într-adevăr, spunînd 
că trebuie să ne cultivăm, nu mă refer numai la tine pe 
cînd la mine nu; doar eu nu mă deosebesc de tine decît 
într-o singură privinţă. 

ALCIBIADE Anume în care? 

SOCRATE În aceea că tutorele meu este mai presus și 
mai înţelept decît Pericle al tău. 

ALCIBIADE Cine este dînsul, Socrate? 

SOCRATE Un Zeu, Alcibiade, același care nu mi-a îngăduit 
pînă în ziua de astăzi să-ți vorbesc56; și tot credința în el 
mă face să-ţi spun că numai datorită mie și nimănui alt- 
cuiva vei ajunge la slavă“?. 

ALCIBIADE Glumești, Socrate! 

SOCRATE Se poate ; dar în orice caz, nu greşesc spunînd că 
trebuie să ne îngrijim de noi înșine, cum de altfel toţi oame- 
nii, dar noi amîndoi cu atît mai mult. 

ALCIBIADE În privința mea, nu greșeşti. 

SOCRATE Dar nici în privinţa mea. 

ALCIBIADE Atunci, ce-i de făcut? 

SOCRATE Să nu șovăim și să nu dăm înapoi, prietene. 

ALCIBIADE Într-adevăr, nu se cade, Socrate! 

SOCRATE De bună seamă; dar să cercetăm împreună 
cum stau lucrurile. Ia spune-mi: nu afirmam noi că năzuim 
să ajungem cît mai desăvirșiți? Nu-i așa? 

ALCIBIADE Da. 

SOCRATE Desăvirşiţi întru care virtute?58 

ALCIBIADE Evident, întru virtutea pe care o au oamenii 
vrednici. 

SOCRATE Vrednici întru ce? 

ALCIBIADE Evident, vrednici întru a împlini treburile 
lor. 

SOCRATE Ce fel de treburi? Legate de călărie? 

ALCIBIADE Desigur că nu. 

SOCRATE ... Pentru că atunci ar merge la cei care se 


pricep la cai. 


ALCIBIADE Da. 

SOCRATE Sau te referi la treburile corăbierilor? 
ALCIBIADE Nu. 

SOCRATE Căci atunci am merge să ne adresăm corăbierilor. 
ALCIBIADE Da. 

SOCRATE Ce fel de treburi, așadar? Și cine le împlinesc? 
ALCIBIADE Le împlinesc atenienii cei frumoşi şi buni. 
SOCRATE Prin „frumoşi şi buni ai în vedere oamenii 


pricepuţi, sau pe cei nepricepuţi? 


ALCIBIADE Pe cei pricepuţi. 

SOCRATE Dar un om priceput nu este el și bun? 
ALCIBIADE Ba da. 

SOCRATE lar cel nepriceput, nu este și rău? 
ALCIBIADE Cum să nu! 

SOCRATE Ei bine, cizmarul nu este priceput la croitul 


încălțămintei? 


ALCIBIADE De bună seamă. 

SOCRATE Așadar, este bun în această privință? 
ALCIBIADE Este bun. 

SOCRATE Dar cînd este vorba de croitul hainelor, cizmarul 


nu se dovedește nepriceput? 


ALCIBIADE Ba da. 

SOCRATE Este deci rău în această privință? 

ALCIBIADE Da. 

SOCRATE Reiese atunci, din chiar argumentarea noastră, 


că unul și același ins este şi rău şi bun. 


ALCIBIADE Așa s-ar părea. 

SOCRATE Nu cumva afirmi că oamenii buni sînt și răi? 
ALCIBIADE Desigur că nu. 

SOCRATE Dar atunci pe cine îi califici drept buni? 
ALCIBIADE Eu unul, pe cei în măsură să poruncească în 


cetate. 


SOCRATE Cui să poruncească? Doar nu cailor! 
ALCIBIADE De bună seamă că nu. 

SOCRATE Ci să poruncească oamenilor? 
ALCIBIADE Da. 

SOCRATE Oare oamenilor suferinzi? 

ALCIBIADE Nu. 

SOCRATE Oare celor care călătoresc pe mare? 

ALCIBIADE Răspund că nu. 

SOCRATE Ori secerătorilor? 

ALCIBIADE Nu. 

SOCRATE Dar atunci poruncesc ei oamenilor care nu fac 
nimic, sau celor ce fac un lucru? 

ALCIBIADE Pe cei ce fac un lucru îi am în vedere. 

SOCRATE Ce anume fac? Încearcă să-mi arăţi și mie. 

ALCIBIADE Ei bine, îi am în vedere pe cei care au de-a 
face unii cu alții și totodată se slujesc unii de alții, așa cum 
noi toţi obișnuim a trăi în sînul statelor. 

SOCRATE Prin urmare, ai în vedere pe cei ce comandă 
oamenilor care la rîndu-le se slujesc de alți oameni? 

ALCIBIADE Da. 

SOCRATE Să fie vorba despre ordinele de dat supraveghe- 
torilor care îi mînă pe vislaşi? 

ALCIBIADE( Bineînţeles că nu. 

SOCRATE Căci virtutea aceasta ţine de arta cîrmaciului. 

ALCIBIADE Da. 

SOCRATE Dar ai cumva în vedere conducerea flautiștilor 
care la rîndu-le dirijează cîntul și se slujesc de coreuți? 

ALCIBIADE Bineînţeles că nu. 

SOCRATE Căci de această dată este pusă în joc arta con- 
ducătorului de cor; nu-i așa? 

ALCIBIADE De bună seamă. 

SOCRATE Dar atunci ce înţelegi prin putinţa de a porunci 
oamenilor care se slujesc de alți oameni? 


ALCIBIADE În ce mă priveşte, am în vedere cîrmuirea 
celor ce iau parte la comunitatea politică5?, a acelora care 
conlucrează în cadrul cetății. 


SOCRATE Ce artă este deci aceasta? Bunăoară, dacă te-aş 
întreba din nou, în legătură cu cele discutate adineauri, 
ce artă ne învaţă să-i conducem pe corăbierii părtaşi la 
navigație, ce mi-ai răspunde? 

ALCIBIADE Arta cîrmaciului0, 

SOCRATE)Dar pe cei despre care spuneam adineauri că 
iau parte la cor, ce pricepere ne face să-i conducem? 

ALCIBIADE Cea pe care ai menţionat-o adineauri, a con- 
ducătorului de corfl. : 

SOCRATE Dar cînd e vorba de conducerea celor ce iau 
parte la comunitatea politică, știința respectivă cum o: vei 
numi? 

ALCIBIADE O voi numi ştiinţa bunei îndrumări, Socrate. 

SOCRATE Cum așa? Oare arta cîrmaciului ţi se pare una 
a relei îndrumări? 

ALCIBIADE Desigur că nu. 

SOCRATE Ci tot a bunei îndrumări este și ea, nu-i aşa? 

ALCIBIADE Cred și eu, în ce privește cel puţin ocrotirea 
celor ce călătoresc pe mare. 

SOCRATE Bine spui. Dar acea bună îndrumare de care 
vorbeşti, oare ce urmărește? aaa 

ALCIBIADE Urmărește cît mai buna diriguire și ocrotire 
a statului. 

SOCRATE Dar pentru ca statul să fie diriguit şi ocrotit cât 
mai bine, ce anume trebuie să fie de față, şi ce anume să 
lipsească? Spre pildă, dacă m-ai întreba: „„ce anume trebuie 
să fie de faţă și ce să lipsească, spre a fi corpul nostru diri- 
guit şi ocrotit cît mai bine?, eu ţi-aş răspunde că se cade 
să fie de față sănătatea, iar boala nu. Tu nu ești de aceeași 
părere? 

ALCIBIADE Ba da. 

SOCRATE Și dacă m-ai întreba iarăși: „printr-a cui prezen- 
ță se află ochii în starea mai bună?, eu ţi-aș răspunde: 
printr-a vederii, și orbirea să lipsească. lar în privinţa 
urechilor, aș spune să lipsească surzenia și să fie de faţă 
auzul, — atunci se află urechile în stare mai bună și sînt 
mai bine îngrijite. 

ALCIBIADE Ai dreptate. 

SOCRATE Dar în cazul statului? Care lucru trebuie să apară 
şi care să dispară pentru ca statul să devină mai bun și să 
fie slujit și cîrmuit mai bine? 

ALCIBIADE După părerea mea, Socrate, aceasta se în- 
tîmplă cînd între toți domnește prietenia“?, iar ura și dez- 
binarea dispar. 

SOCRATE Prin prietenie înţelegi cumva acordul, sau dez- 
acordul? 

ALCIBIADE Acordul. 

SOCRATE Ce artă face oare ca statele să fie de acord între 
ele în orice chestiune legată de număr? 

ALCIBIADE ÎArit metica. 

SOCRATE Nu tot datorită acesteia ajung să fie de acord 
între ei şi simplii particulari? 

ALCIBIADEŢBa da. 

SOCRATE Și nu tot aritmetica face ca fiecare ins în parte 
să fie în acord cu sine însuși? 

ALCIBIADE Ba da. 

SOCRATE Dar ce artă face ca fiecare ins în parte să fie 
în acord cu sine însuși cînd e vorba de a şti ce este mai lung: 
stînjenul sau cotul?6% Oare nu arta măsurării? 

ALCIBIADE Cum să nu. 

SOCRATE Și nu aceeași artă pune de acord între ele per- 
soanele particulare, precum şi statele? 

ALCIBIADE Ba da. 

SOCRATE lar în privința greutăților lucrurile nu se petrec 
la fel? 

ALCIBIADE Aşa zic. 

SOCRATE Dar ce este de fapt acordul acela despre care 
vorbeşti, asupra căror lucruri poartă el și ce artă ni-l asi- 
gură? O aceeași artă este pusă oare în joc în cazul statului 
şi al individului, cînd e vorba de tine însuţi şi e vorba de 
un altul? 

ALCIBIADE Pesemne că da. 


SOCRATE Atunci care este această artă? Nu pregeta a 
răspunde, ci străduiește-te să-mi spui. 

ALCIBIADEjEu cred că este vorba despre acea iubire şi 
armonie care îl pun în acord pe un fiu cu părinţii săi iubi- 
tori, pe frate cu frate, precum și soţie cu bărbat. 

SOCRATE Eşti de părere, Alcibiade, că bărbatul cu soţia 
s-ar: putea pune de acord privitor la torsul linii, el neprice- 
put fiind iar dînsa pricepîndu-se? 

ALCIBIADE Fireşte că nu. 

SOCRATE Dar nici măcar nu e necesar, întrucît această 
îndeletnicire este a femeilor. 

ALCIBIADE Așa e. 

SOCRATE Dar privitor la arta oșteanului, pe care ea n-a 
deprins-o, femeia s-ar putea armoniza cu soțul ei? 

ALCIBIADE Nu, desigur. 

SOCRATE De astădată, vei spune pesemne că aceasta este 
o specialitate bărbătească. 

ALCIBIADE Asta și spun. 

SOCRATE Prin urmare, după cuvîntul tău, unele rosturi 
sînt ale femeii, altele însă ale bărbatului. 

ALCIBIADE Cum să nu. 

SOCRATE Prin urmare, nu tocmai pe ele se reazemă acordul 
dintre soţi. 

ALCIBIADE Nu. 

SOCRATE Și, în consecinţă, nici prietenia, de vreme ce 
prin prietenie înțelegeam acest acord. 

ALCIBIADE Este evident că nu. 

SOCRATE În consecinţă, nu întrucît femeile îşi văd de 
rosturile lor proprii sînt ele îndrăgite de către soţi. 

ALCIBIADE S-ar părea că nu. 

SOCRATE Ca atare, nici bărbaţii nu sînt îndrăgiţi de către 
soaţele lor întrucît își văd de propriile lor rosturi. 

ALCIBIADE Nu. 

SOCRATE Dar, la rîndul lor, cetăţile nu sînt bine diriguite 
tocmai atunci cînd fiecare își vede de rosturile sale? 

ALCIBIADE Sînt convins de aceasta, Socrate. 

SOCRATE Ce spui? Tocmai cînd lipsește acea prietenie a 
cărei ivire și numai ea — cum afirmam — face ca cetăţile 
să fie bine diriguite? 

ALCIBIADE Dar mi se pare că prietenia ia ființă în sînul 
lor tocmai mulțumită faptului că fiecare își vede de rosturile 
sale. 

SOCRATE Înainte cel puţin nu erai tot de această părere; 
în momentul de față însă, cum vezi tu că stau lucrurile? 
Oare prietenia apare cînd nu apare acordul? Ori încape acord 
în privinţa unor lucruri pe care unii le ştiu iar alții nu? 

ALCIBIADE Cu neputinţă. 

SOCRATE Dar cînd toți își văd de rosturile lor, urmează 
ei calea dreptăţii sau a nedreptăţii? 

ALCIBIADE Urmează calea dreptăţii. Cum s-ar putea 
altfel? 

SOCRATE lar cînd cetăţenii urmează înăuntrul unui stat 
calea dreptăţii oare nu se încheagă între ei o prietenie? 

ALCIBIADE Ai dreptate, lucrul acesta mi se pare de ase- 
menea necesar. 

SOCRATE Atunci cum definești această prietenie sau cădere 
de acord, în vederea căreia se cuvine să fim buni cunoscă- 
tori şi buni îndrumători, spre a deveni oameni buni? Eu 
unul nu sînt în stare să pricep nici ce este ea și nici la cine 
o afli; în adevăr, din vorbele tale reiese cînd că e, cînd că 
nu e de găsit la unii și aceiași oameni. 

ALCIBIADE În numele zeilor, Socrate, nici eu nu mai 
ştiu ce vorbesc şi tare mă tem că de mult îmi ascundeam 
mie însumi că sînt de deplins. 

SOCRATE N-ai voie să te descurajezi! Dacă resimţeai 
aceasta pe la cincizeci de ani, ţi-ar fi fost anevoie să te mai 
îngrijeşti de tine însuţi; vîrsta ta de acum este însă tocmai 
cea potrivită spre a-ţi da seama de felul cum stau lucrurile. 

ALCIBIADE lar dacă îmi dau seama, ce e de făcut, Socrate? 

SOCRATE Să răspunzi la întrebări, Alcibiade, căci așa 
făcînd — dacă e cazul să dai crezare întrucîtva și prevestirii 
mele —, amîndoi cu voia Zeului, vom deveni mai buni. 

ALCIBIADE Așa va fi, întrucît voi răspunde. 

SOCRATE Prea bine! Spune-mi deci ce înseamnă îngriji- 
rea de sine însuși, ca nu cumva să ne amăgim și, cum se 
întîmplă adesea, să ne închipuim doar că ne îngrijim de noi. 
Așadar, cînd se îngrijește omul chiar de sine? Oare îngrijin- 
du-se de cele ce-i aparţin se îngrijește cl şi de sine? 

ALCIBIADE Mie, cel puţin, așa îmi pare. 

SOCRATE Darcîndun om se îngrijește de picioarele sale? 
Oare cînd se îngrijește de cele ce aparţin picioarelor sale? 

ALCIBIADE Nu pricep. 

SOCRATE Nu admiţi că există ceva ce aparține milinii? 
Spre pildă, ai putea afirma că inelul ţine de altceva din om 
decît de deget? 

ALCIBIADE Fireşte că nu. 

SOCRATE lar încălțămintea nu e a piciorului, în același 
fel? 

ALCIBIADE Ba da. 

SOCRATE)NLar veșmintele şi vălurile nu aparțin, în același 

chip, restului corpului? 
b  ALCIBIADI: Ba da. 

SOCRATE Dar atunci cînd ne îngrijim de încălțăminte, 
ne îngrijim şi de picioare? 

ALCIBIADE Nu prea înţeleg, Socrate. 

SOCRATE Cum așa, Alcibiade? Nu vorbeşti şi tu de ceva 
ce se cheamă buna îngrijire a unui anumit lucru? 

ALCIBIADE Cum să nu! 

SOCRATE Însă când cineva face un anumit lucru cît mai 
bine, nu numești "aceasta o bună.îngrijire? 

ALCIBIADE Ba da! 

SOCRATE Însă ce meșteșug produce cît mai bine încălță- 
mintea? 

ALCIBIADE Cizmăria. 

SOCRATE Prin mijlocirea cizmăriei ne _îngrijim așadar de 
încălțăminte? 

e  ALCIBIADE Da. 

SOCRATE Dar de picior ne îngrijim tot prin mijlocirea 
cizmăriei? Sau prin mijlocirea a ceea ce aduce picioarele 
la o stare mai bună? 

ALCIBIADE Prin mijlocirea aceleia din urmă. 

SOCRATE Dar tot arta aceea este aducătoare de mai bine 
şi pentru restul corpului; nu-i aşa? 

ALCIBIADE Cred şi eu! 

SOCRATE Nu este ea gimnastica? 

ALCIBIADE De bună seamă. 

SOCRATE Așadar, prin mijlocirea gimnasticii noi „ne în- 

d grijim de picior, iar prin mijlocirea cizmăriei de cele ce 
aparțin piciorului? 

ALCIBIADE Întocmai. 

SOCRATE Tot astfel, prin mijlocirea gimnasticii ne îngrijim 
de corp, iar prin mijlocirea țesutului și a celorlalte îndelet- 
niciri — de bunuri ce aparțin corpului. Nu-i așa? 

ALCIBIADE Întru totul. 

SOCRATE Prin urmare, una este iscusința prin care ne 
îngrijim de fiecare lucru în sine, şi alta — iscusinţa prin 
care ne îngrijim de tot ce aparţine acelui lucru. 

ALCIBIADE Pare evident. 

SOCRATE Îngrijindu-te de cele ce-ţi aparțin, te îngrijeşti, 
prin urmare, şi de tine însuţi? 

ALCIBIADE Nicidecum. 

SOCRATE Precum s-ar părea deci, arta prin care cineva 
se poate îngriji de sine însuși nu e una și aceeași cu arta 
ce are în grijă numai cele ce îi aparțin lui. 

ALCIBIADE Pare evident. 

SOCRATE Spune-mi însă: în ce fel ne-am putea îngriji 
de noi înșine? 

ALCIBIADE N-am ce să spun. 

SOCRATE Dar cel puţin am căzut de acord că nu în felul 
în care facem ca un oarecare lucru de-al nostru să se afle 
într-o cît mai bună stare, ci în felul în care noi înșine ne 
facem mai buni. 

ALCIBIADE E adevărat ce spui. 

SOCRATE Dar am ajunge să ştim care este meșteșugul 
făuririi unei încălțăminţi mai bune, dacă nu am avea cunoş- 
tință de încălțăminte însăși? 

ALCIBIADE Cu neputinţă. 

SOCRATE Tot aşa, n-am ajunge să știm ce artă este făuri- 
toare de inele cît mai bune, dacă n-am şti ce este un inel. 

ALCIBIADE Adevărat. 


SOCRATE În acest caz: am putea ști ce artă ne face mai 
buni în sine, dacă nu ştim ce sîntem noi înşine? 


ALCIBIADE Cu neputinţă. 


SOCRATE Dar oare ușor îţi cade a te cunoaște pe tine însuți; 
iar cel ce a înscris acest îndemn pe frontispiciul templului 
de la Pytho era un om de rînd, sau trudnică este această 
cunoaștere și nu stă la îndemîna oricui? 


ALCIBIADE Eu, Socrate, de multe ori am găsit că stă la 
îndemîna oricui, iar de multe ori că este nespus de ane- 
voioasă. 

SOCRATE Dar, Alcibiade, fie că este lesnicioasă această 
cunoaştere, fie că nu, în ce ne privește, lucrurile stau după 
cum urmează: cunoscînd acel lucru am cunoaște degrabă 
îngrijirea pe care trebuie să ne-o acordăm nouă înșine, 
iar necunoscîndu-l nu am putea să ne îngrijim de noi. 

ALCIBIADE Așa este. 

SOCRATE Spune-mi deci în ce chip ar putea fi aflat însuși 
acest lucru. Pentru că astfel vom descoperi imediat ce sîn- 
tem noi înșine; iar cît timp sîntem în necunoașterea sa 
ne-ar fi cu neputinţă. 

ALCIBIADE E drept ce spui. 

SOCRATE Atunciia aminte, în numele Zeului: Cu cine 
discuţi acum? Oare nu cu mine? 

ALCIBIADE Ba da. 

SOCRATE lar eu discut cu tine? 

ALCIBIADE Cu mine. 

SOCRATE Nu Socrate este cel ce vorbește? 

ALCIBIADE Desigur. 

SOCRATE lar Alcibiade, cel ce ascultă? 

ALCIBIADE Da. 

SOCRATE Dar nu vorbește Socrate punînd în joc cuvîn- 
tul? 

ALCIBIADE Și dacă? 

SOCRATE Recunoști însă că a vorbi și a te folosi de cuvînt 
este cumva același lucru. 

ALCIBIADE De bună seamă. 

SOCRATE Cel ce se folosește și ceea ce este folosit nu sînt 
însă lucruri deosebite? 

ALCIBIADE În ce sens? 

SOCRATE De pildă, cizmarul croiește ajutîndu-se de cuţit, 
sulă și alte unelte. 

ALCIBIADE Așa e. 

SOCRATE Prin urmare cel care croiește și se folosește de 
ceva se deosebeşte de lucrurile folosite de el atunci cînd 
croieşte? 

ALCIBIADE Cum să nu. 

SOCRATE Oare nu tot așa, cele prin care un citharist ajunge 
atunci să cînte se vor fi deosebind de citharistul însuși? 

ALCIBIADE Desigur. 

SOCRATE Tocmai aceasta întrebam adineauri: dacă cel 
ce folosește și ceea ce este folosit par să se deosebească 
întotdeauna. 

ALCIBIADE Par să se deosebească. 

SOCRATE Dar atunci, ce să spunem despre cizmar? Meşte- 
rește el numai cu sculele sale, sau și cu miinile sale? 

ALCIBIADE Și cu miinile sale. 

SOCRATE Le folosește așadar și pe ele? 

ALCIBIADE Da. 

SOCRATE Dar nu se foloseşte şi de ochii săi atunci cînd 
croiește? 

ALCIBIADE Ba da. 

SOCRATE Și n-am admis că cel ce folosește se deosebește 
de cele folosite? 

ALCIBIADE Da. 

SOCRATE Cizmarul și citharistul sînt deci altceva decît 
mîinile și ochii cu care ei lucrează? 

ALCIBIADE Evident. 

SOCRATE Și omul, nu se folosește el de întregul său corp? 

ALCIBIADE Desigur. 

SOCRATE Dar cel ce foloseşte și lucrurile de care se folo- 
sește nu se deosebeau? 

ALCIBIADE Ba da. 

SOCRATE Vasăzică, omul este altceva decît propriul său 
corp? 

ALCIBIADE S-ar părea. 

SOCRATE Atunci ce este omul? 

ALCIBIADE Nu știu să spun. 

SOCRATE Dar cel puţin știi că este cel ce are în folosință 
corpul. 

ALCIBIADE Așa e. 

SOCRATE Însă se folosește de corp altul decît sufletul? 

ALCIBIADE Nu altul. 

SOCRATE Diriguindu-l, așadar? 

ALCIBIADE Da. 

SOCRATE În orice caz, cred că nimeni nu contestă încă. 
un lucru. 

ALCIBIADE Ce lucru? 

SOCRATE Că omul este una din acestea trei. 

ALCIBIADE Care anume? 

SOCRATE Sufletul, corpul sau, în sfîrşit, întrunirea lor, 
adică întregul. 

ALCIBIADE Cum să nu! 

SOCRATE Însă am admis tocmai că omul este cel ce coman- 
dă corpului. 

ALCIBIADE Am admis. 

SOCRATE Dar oare însuși corpul își comandă sieși? 

ALCIBIADE Nicidecum. 

SOCRATE Într-adevăr, spuneam că el este cel diriguit. 

ALCIBIADE Da. 

SOCRATE Deci efectiv nu el ar fi ceea ce căutăm. 

ALCIBIADE S-ar părea că nu. 

SOCRATE Nu cumva întregul ce rezultă din întrunire diri- 
guieşte corpul, și tocmai el va fi fiind omul? 

ALCIBIADE S-ar putea, desigur. 

SOCRATE Cîtuşi de puţin! Într-adevăr, dacă nu diriguiește 
una din părţi, nu e cu putinţă în nici un chip ca diriguitor 
să fie întregul. 

ALCIBIADE Ai dreptate. 

SOCRATE Întrucît însă omul nu este nici numai corp și 
nici întrunire laolaltă, nu mai rămîne, cred eu, decît ca 
omul însuşi să nu fie nimic; sau, dacă totuși este ceva, să 
rezulte cum că nu e altceva decît suflet. 

ALCIBIADE Așa e, întru totul. 

SOCRATE E nevoie să ţi se dovedească mai limpede că 
omul este numai suflet? 

ALCIBIADE Ba, pe Zeus, demonstrația mi se pare îndes- 
tulătoare! 

SOCRATE Pentru noi este suficientă, ca potrivindu-se, chiar 
dacă nu este prea riguroasă; lucrul acesta îl vom cunoaște 
sigur abia cînd vom descoperi ceea ce acum am lăsat la 
o parte, fiindcă ar fi cerut o cercetare anevoioasă. 

ALCIBIADE Despre ce anume este vorba? 

SOCRATE Despre ceea ce s-a spus adineauri cam tot în 
felul acesta: că mai întîi trebuie cercetat lucrul în el în- 
suşi$. Acum însă, în locul lucrului însuși am cercetat ce este 
fiecare element în parte, şi poate că aceasta este de ajuns; 
într-adevăr, va trebui să recunoaștem că nimic nu este mai 
presus în noi înșine, decît sufletul. 

ALCIBIADE Nimic, desigur. 

SOCRATE Vasăzică avem un bun temei să considerăm că 
amîndoi ne împărtășim unul de la altul, suflet de la suflet, 
folosind cuvintele. 

ALCIBIADE De bună seamă. 

SOCRATE Dar tocmai aceasta era ceea ce îți spuneam 
înainte: că Socrate îi grăiește lui Alcibiade, folosindu-se 
de cuvinte și adresîndu-se nu chipului tău, cum s-ar părea, 
ci lui Alcibiade însuși, adică sufletului tău. 

ALCIBIADE Aceasta este şi părerea mea. 

SOCRATE Așadar, cel ce porunceşte: „cunoaște-te pe 
tine însuți” — sufletul ne îndeamnă să ni-l cunoaştem. 

ALCIBIADE S-ar părea. 

SOCRATE Cel ce ia cunoștință, vasăzică, de ceva de ordin 
corporal, a cunoscut ceva de-al său, însă nu pe sine însuși. 

ALCIBIADE Întocmai. 

SOCRATE Așadar, medicul nu se cunoaște pe sine în măsura 
în care este medic, şi tot astfel nici gimnastul, în măsura 
în care este gimnast. 

ALCIBIADE Așa se pare. 

SOCRATE lar plugarii și ceilalți meșteșugari mai au mult 
pînă să ajungă a se cunoaște pe ei înșiși. Aceștia nici măcar 
cele ce le aparțin nu și le cunosc, pe cît se pare, ci, potrivit 
meşșteşșugurilor pe care le exercită, sînt încă și mai departe 
de cele proprii; în adevăr, ei cunosc cele corporale și care 
slujesc la îngrijirea corpului. 

ALCIBIADE Ai dreptate. 

SOCRATE Vasăzică, dacă înţelepciunea stă în a te cunoaș- 
te pe tine însuți, nici unul dintre cei pomeniţi nu este înţe- 
lept potrivit îndeletnicirii sale. 

ALCIBIADE Și cu cred că nu este. 

SOCRATE Dar tocmai de aceca sînt considerate aceste 
îndeletniciri a fi de rînd și nevrednice să fie deprinse de 
omul superior. 

ALCIBIADE De bună seamă. 

SOCRATE Aşadar, încă o dată, cel ce își cultivă statornic 
corpul, de ceva de-al lui se îngrijește, dar nu de sine însuși. 

ALCIBIADE Se poate. 

SOCRATE Dar cel care are grijă de avuții nu se îngrijește 
nici de sine însuşi, nici de cele ale sale, ci se află încă şi 
mai departe de ele. 

ALCIBIADE Aceasta este și părerea mea. 

SOCRATE Astfel, agonisitorul de bogății nu-și mai vede 
nici măcar de cele ale sale. 

ALCIBIADE E adevărat. 

SOCRATI: Aşadar, dacă cineva s-a îndrăgostit de corpul 
lui Alcibiade, nu pe Alcibiade însuși l-a îndrăgit, ci [pe] 
unul din bunurile lui Alcibiade. 

ALCIBIADE Ai dreptate. 

SOCRATE Cine te-a îndrăgit pe tine, iubește însă sufletul 
tău? 

ALCIBIADE Rezultă cu necesitate din discuţia noastră. 

” SOCRATE Oare cel ce-ţi îndrăgește corpul nu se depărtează 
de el, cînd nu mai e în floare? 

ALCIBIADE Se pare că da. 

SOCRATE Însă cel ce-ţi îndrăgește sufletul nu se îndepăr- 

d tează de acesta atîta timp cît îl vede aspirînd spre mai 
bine. 

ALCIBIADE Cum e și firesc! 

SOCRATE lată, eu sînt cel ce nu se depărtează de tine, 
ci rămîne atunci cînd trupul tău contenește a mai înflori 
şi ceilalți te-au părăsit. 

__ ALCIBIADE Şi bine faci, Socrate; ci să nu te depărtezi. 
SOCRATE Străduiește-te deci să fii cît mai frumos. 
ALCIBIADE Mă voi strădui. 

e SOCRATE Prin urmare, iată cum se prezintă lucrurile în 
cazul tău: pe cît se pare, nu a existat și nu există îndră- 
gostit de-al lui Alcibiade, fiul lui Clinias, în afară de unul 
singur, vrednic la rîndu-i de a fi iubit — iar acela este So- 
crate, fiul lui Sophroniscos și al Phainaretei. 

ALCIBIADE Așa este. 

SOCRATE Îmi spuneai că ţi-am luat-o numai cu puţin 
înainte cînd m-am adresat ţie, deoarece tu însuţi aveai 
de gînd să mă întîmpini, dorind să afli cum se face că 
numai eu nu mă îndepărtez de tine. 

ALCIBIADE Așa era, într-adevăr. 

SOCRATE Ei bine, motivul este că eu singur eram iubitor 
al tău, pe cînd toți ceilalți erau iubitorii unor bunuri de-ale 

——— tale; dar însușirile tale se scutură de floare, pe cînd tu 
132 a abia începi să înflorești. lar acum, dacă nu te vei lăsa smin- 
tit de poporul atenienilor și nu te vei strica, eu nu te voi 
părăsi. Căci lucrul de care efectiv mă tem cel mai mult 
este ca nu cumva devenind prieten al poporului să te lași 

smintit de el. În fapt, mulți atenieni, și nu de rînd, au 
păţit aceasta înaintea ta. Ce e drept, este „frumos la înfă- 
țişare neamul mîndrului FErechteu”'5, dar se cuvine să-l 
priveşti în toată goliciunea lui; ia-ți deci măsura de pre- 
vedere pe care ţi-o sugerez. 

ALCIBIADE Ce măsură? 

SOCRATE Pregătește-te mai întîi, norocosule, învaţă cele 
ce se cuvin învățate și fără de care să nu purcezi în viaţa 
politică, pentru ca, avînd antidotul cu tine, să fii ferit de 
vreun rău. 

ALCIBIADE Vorbele tale îmi par pline de miez, Socrate; 
caută să-mi deslușești însă în ce chip ne-am putea îngriji 
de noi înșine. 

SOCRATE La atita măcar a ajuns discuția noastră de mai 
înainte : căzusem întrucitva de acord cu privire la ceea ce 
sîntem, din teama ca nu cumva să ne înșelăm și, fără a ne 
da seama, să avem grijă de altceva, nu de noi înşine. 

ALCIBIADE Intocmai. 

SOCRATE lar după aceea am convenit că sufletul trebuie 
să ni-l îngrijim și că la acesta trebuie să luăm aminte. 

ALCIBIADE Evident. 

SOCRATE Grija corpurilor și a bogățiilor s-o lăsăm însă în 
seama altora. 

ALCIBIADE Neapărat. 


SOCRATE Dar în ce chip vom putea cunoaște lucrul acesta 
cît mai lămurit? Se pare, într-adevăr, că dacă-l vom cunoaș- 
te, ne vom cunoaște pe noi înșine. În numele zeilor, oare 
să nu fi înţeles noi inscripţia aceea cu vorbe înțelepte de la 
Delfi, de care aminteam înainte? 


ALCIBIADE La ce te gîndești, spunînd acestea, Socrate? 

SOCRATE Îţi voi destăinui ce presupun eu că ne spune şi 
ne povățuieşte această inscripţie. Se prea poate ca să nu 
găsim multe pilde pentru ea, afară doar dacă nu ne adre- 
săm văzului. 

ALCIBIADE Ce vrei să spui? 

SOCRATE la gîndeşte-te și tu. Dacă inscripţia ar grăi 
ochiului nostru ca unui om, îndemniîndu-l: „„Privește-te 
pe tine însuţi”, — cum am putea tălmăci un atare sfat? 

Oare nu în sensul ca ochiul să privească spre acel lucru în 
care, dacă s-ar privi, s-ar putea vedea pe sine însuși? 

ALCIBIADE Este vădit, 

SOCRATE Să reflectăm însă: încotro trebuie să privim 
spre a ne privi privirea şi pe noi înșine? 

ALCIBIADE Evident, Socrate, că trebuie să privim în- 
spre oglindă sau vreun alt obiect de acelaşi fel. 

SOCRATE Așa este. Dar ochiul prin mijlocirea căruia 
vedem, nu cuprinde el însuși ceva asemănător? 

ALCIBIADE Ba da. 

SOCRATE Ai înțeles, aşadar, că înfățișarea celui ce privește 
ochiul răsare în privirea opusă precum într-o oglindă, pe 
care o numim „pupilă''$, ca fiind modelul în mic al privi- 
torului. Li: | Pra) 

ALCIBIADE E adevărat ce spui. i 

SOCRATE În alt ochi, așadar, privindu-se, și aţintindu-se 
în ce are acesta mai bun și îl ajută să vadă — iată cum se 
poate vedea ochiul pe sine însuși. 

ALCIBIADE Este vădit. 

SOCRATE Dar dacă ar privi către o alta din părţile omului 
sau spre vreun alt lucru, nu către acela cu care se potrivește 
a fi asemenea, nu se va vedea pe sine însuși. 

ALCIBIADE E adevărat. 

SOCRATE Așadar, spre a se vedea pe sine însuși, către ochi 
se cade să privească ochiul și către acel loc al său propriu 
în care este sădită virtutea ochiului; virtute care nu-i 
alta decît vederea, nu-i așa? 

ALCIBIADE Așa este. 

SOCRATE Dar atunci, iubite Alcibiade, dacă sufletul vrea 
să se cunoască pe sine, oare nu către suflet se cade a privi, 
şi nu mai cu seamă către acea așezare a sa unde este sădită 
virtutea sufletului, înţelepciunea, precum și către tot ce 
se potrivește a fi asemenea lui? 

ALCIBIADE Aceasta e şi părerea mea, Socrate! 

[SOCRATE Dar ce poate fi mai divin în suflet decît așeza- 
rea cunoașterii şi cugetării? 

ALCIBIADE Nimic nu poate fi. 

SOCRATE Această parte a sufletului, așadar, se aseamănă 
cu ceva divin, iar acel ce privește și cunoaște tot ce e divin 


140 


ALCIBIADE 


într-însa — Zeul lăuntric și cugetarea$? — se va cunoaște 
astfel și pe sine însuși în cel mai înalt grad posibil. 

ALCIBIADE Este evident. 

SOCRATE Oare nu pentru că, așa cum oglinzile sînt mai 
limpezi ca răsfrîngerea din adîncul ochiului, mai curate 
şi mai strălucitoare, tot astfel şi Zeul este mai curat și 
mai strălucitor decît tot ce-i mai bun în sufletul nostru? 

ALCIBIADE Așa s-ar părea, Socrate. 

SOCRATE Așadar, ațintindu-ne spre Zeu, vom avea parte de 
cea mai aleasă oglindă a rosturilor omenești, întru a sufle- 
tului virtute, iar astfel ne vom vedea și ne vom cunoaște 
cît mai bine pe noi înșine. 

ALCIBIADE Într-adevăr$8] 

SOCRATE Am admis, așadar, că a te cunoaște pe tine 
însuţi înseamnă înțelepciune? 

ALCIBIADE Întru totul. 

SOCRATE În schimb, dacă pe noi înșine nu ne cunoaștem 
şi dacă sîntem lipsiți de înţelepciune, mai putem oare 
cunoaște cele ce ţin de noi, atît cele rele cît,și cele bune? 

ALCIBIADE Cum s-ar putea, Socrate? 

SOCRATE De bună seamă că și ţie îţi pare cu neputinţă 
ca, necunoscîndu-l pe Alcibiade, cineva să știe că cele ale 
lui Alcibiade sînt tocmai ale acestuia. 

ALCIBIADE Pe Zeus, e într-adevăr cu neputinţă! 7 

SOCRATE Atunci, tot așa, ţi se va fi părînd cu neputinţă 
să cunoaștem cele proprii, dacă nu ne cunoaștem pe noi 
înşine? 

ALCIBIADE Într-adevăr, cum ar fi cu putinţă? 

SOCRATE Dar dacă nu cunoaştem nici ce-i al nostru cu 
atît mai puţin vom cunoaşte ceea ce ţine dece este de-al 
nostru. 

ALCIBIADE Așa reiese. 

SOCRATE Prin urmare, ne-am cam pripit adineauri cînd 
am admis că există oameni care pe sine înşişi nu se cunosc, 
dar își cunosc cele proprii, sau cele ce revin celor proprii. 
S-ar părea, în adevăr, că înțelegerea tuturor acestora — a 
ta însuţi, a celor ale tale și a tot ce ține de ale tale 
— cade în seama uneia și aceleiași arte. 


ALCIBIADE Se poate. 

SOCRATE Potrivit însă celor spuse, cel ce nu-și cunoaște 
cele proprii n-ar putea cunoaște nici pe cele ale altora. 

ALCIBIADE Într-adevăr. 

SOCRATE Dar dacă nu cunoaşte pe cele ale altora, nu va 
cunoaște nici rosturile cetăților. 

ALCIBIADE Neapărat. | 

SOCRATE Un atare bărbat n-ar putea fi deci un om poli- 
tic. 

ALCIBIADE Sigur că nu. 

SOCRATE Dar nici un administrator. 

ALCIBIADE Sigur că nu. 

SOCRATE Și el singur nu va şti ce face. 

ALCIBIADE Într-adevăr, nu va şti. 

SOCRATE Dar neștiutorul, nu va cădea în greșeală? 

ALCIBIADE De bună seamă. 

SOCRATE Greșind însă, nu se va purta el rău, atit în viaţa 
particulară cît şi în viața publică? 

ALCIBIADE Cum să nu. 

SOCRATE lar purtindu-se rău, nu va fi nefericit? 

ALCIBIADE Nu încape vorbă. 

SOCRATE Dar aceia cu care el se poartă așa? 

ALCIBIADE Și aceia. 

SOCRATE Prin urmare nu poate fi fericit cineva decit dacă 
este chibzuit și bun. 

ALCIBIADE Nu poate. 

SOCRATE Oamenii răi, așadar, sînt nefericiţi. 

ALCIBIADE Nu încape discuție. 

SOCRATE Așadar, omul care a strîns bogății nu scapă 
nici el de nenorocire; scapă numai cel cuminte. 

ALCIBIADE Este evident. 

SOCRATE Așadar, Alcibiade, nu de ziduri, nu de corăbii 
şi arsenale, nici de popor numeros și pămînturi întinse e 
nevoie pentru  propăşirea cetăților, ci numai virtutea să 
nu lipsească. 

ALCIBIADE Chiar așa este. 

SOCRATE Dacă vrei cu adevărat să te ocupi bine și frumos 
de treburile statului, îngrijește-te să insufli virtute cetăţe- 
nilor. 

ALCIBIADE Cum altfel? 

SOCRATE Dar ar putea cineva să insufle ceea ce lui însuși 
îi lipsește? 

ALCIBIADE Chiar, cum ar putea? 

SOCRATE Se cade așadar ca mai întîi virtutea s-o dobîn- 
dești tu însuți, sau s-o dobindească oricine altul, doritor 
să dispună și să se îngrijească nu numai de sine însuși 
și de treburile sale particulare dar și de cetate, precum și 
de treburile cetății. 

ALCIBIADE Ai dreptate. 

SOCRATE Așadar, nu îngăduinţa, nu dreptul de a lucra 
după bunul plac trebuie să le cauţi, pentru tine și pentru 
cetate, ci dreptatea și înțelepciuneaS?. 

ALCIBIADE Este evident. 

SOCRATE În adevăr, urmînd în faptele voastre calea d 
dreptăţii şi înţelepciunii, veţi lucra, și tu și orașul, pe 
placul Zeului. 

ALCIBIADE E și firesc. 

SOCRATE Și, totdeodată, cum spuneam înainte, veţi 
lucra cu ochiul aţintit la tot ce este divin și plin de lumină”. 

ALCIBIADE Este vădit. 

SOCRATE Ci, privind într-acolo, vă veți zări şi cunoaște 
pe voi înşivă, precum și tot binele vostru. 

ALCIBIADE Așa este. 

SOCRATE Veţi lucra așadar cum e drept și prielnic. 

ALCIBIADE Așa este. 

SOCRATE lar dacă veţi lucra astfel, voiesc a mă pune e 
chezaș că veți fi fericiţi. 

ALCIBIADE Și vei fi un chezaș vrednic de toată încre- 
derea! 

SOCRATE Mergînd însă pe calea nedreptății și avînd 
ochiul aţintit la ceea ce n-are parte de Zeu și lumină, veţi 
lucra, cum e și firesc, în chip potrivnic, iar pe voi înșivă 
nu vă veţi cunoaște. 

ALCIBIADE Așa s-ar părea. 

SOCRATE Dar, iubite Alcibiade, aceluia care are puterea 
să facă orice, după bunul lui plac, minte însă neavînd, ce 
e firesc să i se întîmple — fie că e vorba de un ins, ori de 
o cetate întreagă? Spre pildă, dacă un bolnav ar avea îngă- 
duința să facă orice îi trece prin cap, fără să aibă vreo 135 a 


143 


PLATON 


pricepere medicală, tiranizîndu-se pe sine și nelăsîndu-se 
domolit, care va fi urmarea? Nu se înțelege de la sine că 
își va distruge astfel trupul? 

ALCIBIADE Ai dreptate. 

SOCRATE Dar dacă un om lipsit de priceperea și virtutea 
cîrmaciului ar avea îngăduința să facă tot ce crede de 
cuviință pe bordul unei corăbii, îți dai seama ce s-ar întîm- 
pla cu el şi cu tovarășii săi de călătorie? 

ALCIBIADE Îmi dau seama; s-ar prăpădi cu toţii. 

SOCRATE Deci tot așa, în sînul unui stat, oricîte răspun= 
deri sau puteri ar avea cei lipsiţi de virtute, nu sînt sortiţi 
să facă răul? 

ALCIBIADE Neapărat. 

SOCRATE Prin urmare, nu puterea tiranică trebuie 's-o 
cauţi, nobile Alcibiade, pentru tine sau pentru cetate, 
dacă vreţi să aveţi parte de fericire, ci virtutea. 

ALCIBIADE E adevărat ce spui. 

SOCRATE E mai bine, așadar, nu numai pentru un copil, 
ci și pentru un om în toată firea să se lase condus;de către 
cel mai bun decît dînsul, decît să conducă el însuși, dacă 
nu e înzestrat cu virtute. 

ALCIBIADE Este evident. 

SOCRATE Dar ceea ce este mai bun nu e oare şi mai 
frumos? 

ALCIBIADE Ba da. 

SOCRATE lar ceea ce are parte de mai multă frumusețe 
nu trebuie pus mai presus? 

ALCIBIADE Cum să nu? 

SOCRATE Atunci se cuvine ca omul supus răului să fie 
sclav. E mai bine doar! 

ALCIBIADE Da. 

SOCRATE Căci lipsa de virtute se potrivește unui sclav. 

ALCIBIADE Evident. 

SOCRATE lar virtutea este pe potriva omului liber. : 

ALCIBIADE Da. 

SOCRATE Nu se cuvine așadar să fugim, prietene, de 
sclavia aceea josnică? 

ALCIBIADE Hotărît, Socrate! 

SOCRATE Dar îţi dai tu seama de starea în care te afli 
acum? — Este ea demnă de un om liber, sau nu? 

ALCIBIADE Cred că îmi dau seama cît se poate de bine. 

SOCRATE ȘȘtii tu însă în ce chip vei scăpa de starea în 
care te găsești, o stare căreia nici nu-i vom spune pe nume, 
faţă cu un bărbat atît de falnic? 

ALCIBIADE Știu. 

SOCRATE În ce chip? 

ALCIBIADE De vei vrea tu, Socrate. 

SOCRATE N-ai vorbit cum se cuvine, Alcibiade. 

ALCIBIADE Dar cum se cuvine, Socrate? 

SOCRATE În felul acesta: de va fi vrerea Zeului. 

ALCIBIADE Asta şi spun. Dar pe deasupra mai spun că 
s-ar putea să ne schimbăm rolurile, Socrate, eu luînd rolul 
tău, iar tu pe al meu; începînd de astăzi, nu va fi chip 
să mă dezlipesc de tine, ci voi fi însoțitorul tău, așa cum 
un pedagog își supraveghează copilul, iar cel însoţit ca un 
copil vei fi tu. 

SOCRATE Dacă este așa, alesul meu prieten, iubirea mea 
nu se va deosebi cu nimic de cea a berzei, de vreme ce, 
insuflîndu-ţi o iubire înaripată, voi primi apoi de la ea 
alinare?l. 

ALCIBIADE Dar chiar așa este, iar din această clipă voi 
începe să mă îngrijesc de rostul dreptății. 

SOCRATE Aș vrea să te văd stăruind; mă prinde însă o 
teamă grozavă — nu din neîncredere în firea ta, ci văzînd 
puterea Cetăţii — ca nu cumva să nu ne biruiască ea, 
pe unul ca și pe celălalt. 


NOTE 


! Dialogul mai este numit și ,,Primul Alcibiade” spre a-l deasebi 
de un alt dialog, de autenticitate incertă, avînd aceiași protagoniști 
şi purtînd denumirea de „„Alcibiade secund”. În ipoteza că acest al 
doilea dialog aparţine lui Platon, el a fost scris totuși înaintea „Primului 
Alcibiade”, a cărui autenticitate — contestată cu decenii în urmă 
de unii filologi germani — nu mai suscită astăzi dubii. 


Specialiștii situează data scrierii acestui dialog la începutul secolului 
al IV-lea, în perioada șederii lui Platon la Megara, unde înflăcăratul 


discipol al lui Socrate se expatriase voluntar după moartea învăţăto- 
rului (399). 


2 Subtitlul — care nu-i aparține lui Platon însuși — se referă la 
una din chestiunile dezbătute de Socrate: Ce este omul? (129 e) — 
și care capătă răspunsul tipic idealist că omul „nu e altceva decit suflet” 


(30 c). 


3 Metoda maieutică, utilizată de Socrate, fiul moașei Phainarete, 
constă în a ,,„moși” adevărul de la interlocutor, care, condus prin între- 
bări abile, ajunge să dea răspuns unor chestiuni ale căror soluţii îi 
apăreau ca necunoscute. 


4 Alcibiade este fiul lui Clinias, aristocrat atenian din neamul Eupatri- 
zilor; Clinias a căzut în bătălia de la Coroneea (446 î.e.n.) dintre Atena 
și coaliția spartano-beoţiană, cînd fiul său avea patru ani. Fratele lui 
Alcibiade se numea de asemenea Clinias. 


5 După cum se știe, „,daimonul” despre care obișnuia să vorbească 
Socrate — drept care acuzatorii săi au pretins la proces că Socrate 
nu respectă zeii cetăţii și introduce totodată zei noi —, daimonul sau 
vocea lăuntrică exercita o acţiune pur negativă, oprindu-l pe Socrate 
de la anumite acte, fără a-l îndemna în schimb la vreunul. 


€ Trufia lui Alcibiade, trăsătură de caracter despre care vorbesc 
toți autorii antici, s-a manifestat încă din copilăria acestuia; a se 

vedea, de exemplu, Plutarh, care relatează o serie de întîmplări în acest 


sens. 


7 Frumuseţea și farmecul personal al lui Alcibiade i-au impresionat 
pe contemporani și, într-o lume în care aparența fizică era o valoare 
primordială, au contribuit în însemnată măsură la succesele politice 


repurtate de Alcibiade. 


8 Dinomacha, mama lui Alcibiade, se trăgea din neamul Alcmeoni- 
zilor şi era nepoata reformatorului Clistenes, cel care — după răstur- 
narea tiraniei Pisistratizilor — a lărgit considerabil cadrul democraţiei 


ateniene, dîndu-i forma sa clasică. 


? Pericle, renumitul om politic care personifică mai mult ca oricare 
altul măreţia Atenei în secolul ei de aur, era înrudit cu Alcibiade, prin 


mama acestuia. 


10 Atenienii deveneau majori şi căpătau dreptul de a intra în adu- 
narea poporului, și astfel în viața politică, la 20 de ani; acţiunea dia- 


logului se petrece deci prin 430. 


11 Așa cum ne-o prezintă hiperbolice Platon, ambiția lui Alcibiade 
anticipează în mod profetic, s-ar putea spune, planurile unui Alexandru 


Macedon. 


12 În Menon şi în alte dialoguri de mai tîrziu, Socrate va fi pus de 
Platon să demonstreze că unele adevăruri nu sînt nici căpătate prin 
cercetare din proprie inițiativă, nici prin instrucţie, ci sînt „,rememorate” 
de sufletul omului, care a avut acces, înainte de naștere, la lumea Ideilor. 
Mai realistă, poziţia lui Socrate din dialogul de faţă constituie unul 
din indiciile care atestă că dialogul a fost scris de Platon în tinereţe, 


înainte de a fi preluat învăţătura pitagoreică a rememorării. 


13 Elemente esenţiale ale educației tinerilor atenieni; instrucția 
muzicală și pregătirea fizică ocupau în cadrul ei un loc de seamă. Socrate 


va releva insuficiența acestei educații. 


14 Flautul era un instrument mai puțin „;aristocratic” decît instru- 
mentele din familia citharei (cithara propriu-zisă, lira și altele), cărora 
li se acorda preferinţă, în cadrul educaţiei muzicale a tinerilor de elită. 


15 „x &v 6p5&c Ypăpoev”: adică atunci cînd deliberează asupra 


ortografiei. 

10 „,xepl xpovukrov Ev Adp”: Pasajul poate fi interpretat ca 
referindu-se atît la numărul corzilor lirei (existau instrumente de mai 
multe tipuri), cît şi la modul de a cînta, prin atingerea corzilor cu plectrul. 


11 mepl mahatoudruov — s-ar mai putea traduce prin „exerciţiile 
din palestre”. 


16 xepl uavrixijc: adică asupra unei chestiuni legate de consul- 
tarea prezicătorilor, a oracolului de la Delfi, etc. Se știe că atenienii, 
şi în genere elenii, recurgeau des la sfaturi oraculare, cînd era vorba 
de adoptarea unei decizii. 


1? 6 ma.BorplAms: este vorba de „,pedotrib”, nu simplu gimnast, 
ci profesor de gimnastică, maestru ce îndrumă în palestră exerciţiile 
fizice ale copiilor. 


20 Cuvîntul pe care l-am tradus prin ,,neajuns” nu este altul decît 
rd Omua — acţiune îndurată de cineva din partea altora — care a 
dat și „patimă”. 


31 Este o constatare realistă, care vizează conduita obișnuită a omului 
politic; Socrate reclamă însă ca atunci cînd cineva afirmă că are drep- 
tate, această aserţiune să se sprijine pe cunoașterea efectivă a ceea ce 
este drept și să corespundă unei practici în spiritul dreptăţii. 


33 9v Yăp vâuiuov — nu este conform legii, în cazul de faţă, mai 
ales celei morale: adică nu se cade. 


33 Într-adevăr, acest zeu ocrotitor al prieteniei este chiar Zeus. Jură- 
mîntul pronunţat de Socrate urmează formula rituală. 


34 xepi râv ixatâăv xal dâlxâv — literal: „despre cele drepte şi 
nedrepte”. 


35 Conștiința propriei tale ignoranţe este socotită de Socrate drept 
o condiție prealabilă esenţială a demersului cognitiv. 


36 Jocul cu arșice era practicat cu dexteritate la greci din cele mai 
vechi timpuri. În Iliada (cap. XXIII, versurile 85 şi urm.) găsim 
o aluzie la pasiunile pe care le dezlănțuia acest joc: Știi că pe-al lui 
Amphidamas fecior am ucis din prostie | Dar pe nevrute, fiind supărat 
după jocul de-arşice (trad. G. Murnu). De aceea, invocarea lui de către 
Socrate, în contextul discuţiei despre dreptate și nedreptate, nu va 
fi fost receptată de cititorul din antichitate ca un exemplu de tot copi- 
lăresc. 

22 A se vedea nota 12. 


38 Jocul cu zaruri — ră xerrevrină — era de asemenea o distracție 
favorită a grecilor, care vedeau în ea o adevărată artă (a se vedea, chiar 
la Platon, în acest sens: Gorgias, 450 d; vezi şi Charmides, 114 b şi 
Statul, 333 b și 314 c). 


2 Premisă contestabilă, în cazul general: experienţa ne arată, dim- 
potrivă, că specialiştii cei mai autorizaţi sînt şi ei în măsură să poarte 
controverse în chestiunile ce țin de competența lor; controversele lor 
vor avea pur şi simplu alt caracter decît cele purtate de neștiutori. 
În cazul dat, însă, Socrate nu se înșela afirmînd că puţini sînt știutorii 
dreptăţii. 


30 Acest pasaj (pînă la 112 a) este unul din primele texte din istoria 
științei care ridică, neexplicit, problema competenţei lingvistice, faţă 
de care lingvistica de astăzi manifestă un interes viu. Vorbitorul unei 
limbi — arată Platon — știe, firește, ce desemnează un nume sau 
altul, cel puţin cînd este vorba de ,,om” sau „,cal” sau alte exemple 
asemănătoare; aceasta nu înseamnă că este cunoscător în materie. 
Găsim aici deci — implicit — un început de distincție între aptitudinile 
lingvistice ale vorbitorului unei limbi și cunoștințele sale reale, „sintetice”. 


31 Orice grec era știutor al poemelor homerice, nu pentru că le-ar fi 
citit, ci pentru că avea nenumărate prilejuri de a le auzi recitate. 
Cultura greacă, chiar în „secolul de aur”, păstra un important element 
oral. 


32 În bătălia de lu Tanagra (457 î.e.n.), atenienii au fost înfrînţi 
de lacedemonieni. 


33 Euripide, Hippolitos, versul 352. 


34 Aici se încheie o primă parte a dialogului: Alcibiade este silit să-și 


decline competenţa în chestiunile în care urmează a-i sfătui pe atenieni. 


35 Teza susținută de Alcibiade este combătută vehement de către 
Socrate cu mai multe prilejuri (a se vedea în special Gorgias și Statul). 


3 Insula Peparethes, numită astăzi Skopilo, se află la nord-estul 
Eubeei. 


37 Paradig:na cîrmaciului — 6 xvfepvirns — şi a artei așa-zicînd 
cibernetice” revine frecvent în dialogurile lui Platon. 

35 Ignoranţa care se ignoră pe sine este periculoasă și moralmente 


reprobabilă. 


39 Socrate critică politicianismul demagogic, convins fiind, totodată, 
că dernocraţia ateniană ar favoriza incompetența. 


4 Anaxagora, despre care se face menţiune aici, nu este altul decît 
renumitul filosof materialist, care profesa crearea lumii din haos prin 
acţiunea unei Raţiuni inerente lumii însăși (6 Nodc) ; acuzat de ateism 
a trebuit să plece din Atena, la o vîrstă înaintată, murind în exil; Pytho- 
clides este un flautist, iar Damon un citharist (menționați de Platon în 
Protagoras, 316 e și Statul, II, 400 c și IV, 424 c), prieteni şi sfătuitori 
versați în politică ai lui Pericle. 


41 Este vorba despre celebrul filosof eleat. 


42 Pythodor, fiul lui Isoloch, este menţionat ca elev al lui Zenon, în 
Parmenide. 


43 Acest Callias a fost un general atenian. 
41 Ne aflăm în ajunul sau chiar la începutul războiului peloponeziac. 


45 Acest Midias, menţionat de Aristofan în Păsările (versul 1297) 
și într-un fragment păstrat din opera poetului comic Platon, se bucura 
de o proastă reputație ; prepeliţele erau crescute, se pare, nu numai pen- 
tru carnea lor, ci şi în vederea unui joc mult practicat de atenieni, care 
consta în a le dobori cu pietre. 


45 Eurysahes — erou legendar, născut la Salamina. 


4 Replica ironică a lui Socrate vizează poate împrejurarea că tatăl 
lui Socrate, Sophroniscos, era (după o sursă tardivă), cioplitor în piatră; 
sculptorii îl aveau ca patron pe cel dintîi sculptor, pe legendarul Dedal 
(constructorul faimosului labirint cretan), a cărui artă, se spunea, însu- 
fleţea statuile. După alți interpreţi, în speţă John Burnet, pasajul ar 
face aluzie doar la faptul că Socrate era din neamul Dedalizilor. 


43 Așa este numit în manuscrisele păstrate regele Artaxerxe. 
49 Eac: rege legendar al Salaminei. 


50 Si totuşi, Alcibiade a sedus, în timpul șederii sale la Sparta pe soţia 
regelui Agis, din care cauză a și trebuit să fugă de acolo. Platon ideali- 
zează rînduielile spartane care, cum arată și faptul de mai sus, începeau 
să decadă în epoca războiului peloponeziac. 

a — 
51 Cei patru pedagogi regali ar profesa cele patru virtuți capitale. 
Acest pasaj, poate nu în întregime autentic, concordă în linii mari cu 


informațiile din primul capitol al Cyropediei lui Xenofon cu privire la 
educaţia vlăstarelor aristocratice la perși. 


5: O mină cîntărea 618 gr. aur. 
5 Erchia este un dem attic. Un pletru este = cu 29,6 m. 


5 În realitate, Agis avea să domnească în Sparta începînd din 427— 


426, adică la cîţiva ani de la data prezumată a discuţiei dintre Socrate 
și Alcibiade. 


55 În această din urmă parte a dialogului Socrate va demonstra că 
adevărata îngrijire de sine este cunoașterea de sine, dat fiind că omul 
este numai suflet. 


56 A se compara cu 103 a—b, 105 d. 


57 îi Emipăvea — slavă, dar și revelaţie. Am optat pentru prima 
interpretare, care se leagă de dorința de glorie a lui Alcibiade. Nu este 
însă exclusă nici posibilitatea de a interpreta pasajul astfel: „și tot 
credința în el mă face să-ţi spun că numai datorită mie și nimănui alt- 
cuiva acest Zeu ţi se va revela”. 


58 'Aperi) — este virtute, în accepție morală, dar și, cu un cuvînt 
românesc mai vechi, virtute, adică tărie, merit, destoinicie. Discuţia 
ce urmează dintre Socrate și Alcibiade alunecă de la primul sens, moral, 
la celălalt. 


59 xodurela — stat, republică. 
60 <txvm xvPepvnrixh — sscibernetica”. A sc vedea și nota 37. 
61 xopodaoxahla — ramură însemnată a pedagogiei muzicale 


la greci. Era știința dirijorului. Corul dădea o reprezentaţie dramatică, 
cînta și dansa, însoţit de flaut. 


62 Termenul este q.Ala, acea prietenic care însemnează totodată 
iubire, armonie, simpatie, adică antonimul urii și dezbinării. Discuţia 
de mai jos trimite la Lysis și Banchetul, unde legătura dintre „filie” și 
sseros” pune în joc o dialectică subtilă a relaţiilor dintre oameni și a auto- 
desăvîrșirii. 


$3 or.0auf, — pe care l-am tradus prin „„stînjen” este aproximativ 
jumătate dintr-un rîxvcs — un cot — care măsoară 0,46 m. 

% abră ră awrb. Sensul pasajului este destul de nesigur (nu se știe, 
de altfel, dacă nu a fost interpolat mai tîrziu): poate fi vorba (deşi e 
improbabil) despre esenţa însăși, sau despre „binele însuși”, sau despre 
necesitatea de a conduce analiza mai departe, deosebind în sufletul în- 


suşi mai multe părți. 


% Jliada, II, 547 şi urm. povestește despre eroul atenian Erechteu 
şi educaţia sa: Iată și cei din Atena, cetatea cea bine zidită| Unde domnea 
Erechteu cel mare de suflet pe care| Palas Atena-l crescu ca fiu al pămin- 
tului rodnic] Şi-l așeză la-nchinat, după aceea-n bogatul ei templu, |Unde 
de dragu-i jertfesc, încheindu-se anul, feciorii] Atenieni o mulțime de miei 
timpurii şi de tauri| (traducerea Murnu). 

$ Joc de cuvint: x6p, înseamnă pupila ochiului, dar și „pupilă”, 


aL] 


în sensul de tînără fată, iar apoi, prin analogie, „,păpușă”. 


7 Ge6v ze xal pobvnow — literal: Zeul și cugetarea; adăugirea cu- 
vântului „,lăuntric” ni se pare necesară, pentru a lumina sensul pasajului. 
Este posibil că aceste două cuvinte au fost adaugate mai tîrziu, întrucît 
Olimpiodor nu le semnalează în comentariul său (secolul al VI-lea). 


Pasajul, de inspiraţie evident creştină, a fost interpolat din Pregă- 
tirea evanghelică a lui Eusebiu, episcop al Cesareei (secolul al IV-lea). 


% owppoobvn — spre deosebire de copla — vizează înțelepciunea 
morală, chibzuinţa și prevederea. 


70 Epitetul a fost adăugat, probabil, ulterior; el ar proveni, socot 
specialiștii, din aceeași sursă creștină căreia i se datorează pasajul inter- 
polat semnalat mai sus. 


71 Grecii aveau legenda frumoasă că puii de barză îngrijesc de berzele 
bătrîne. 


XAPMIAH 2 
CHARMIDES 


NOTĂ INTRODUCTIVĂ 


Printre dialogurile de tinerețe ale lui Platon, Charmides prezintă 
două trăsături deosebite. 


În pfimul rînd, trebuie subliniat că dialogul acesta este singurul, în 
afară de Statul, care pune în joc, cu un rol ce nu e episodic, rude apropiate 
ale lui Platon. Aceasta ne va îngădui prezentarea figurii istorice a lui 
Platon și — în legătură cu poziţia lui politică faţă de Atena — datarea 
dialogului, precum și fixarea cadrului exterior în care se desfășoară 
acţiunea. 


În ce priveşte a doua trăsătură, vom releva că dialogul valorifică 
un termen-cheie al culturii grecești, cel de sophrosyne, ceea ce creează 
obligaţia unor dezvoltări deosebite față de introducerile la alte dialoguri, 
fiind vorba de un concept privilegiat al vieţii spirituale grecești. Vom 
începe așadar prin a pune în lumină situaţiile exterioare ale dialogului, 
spre a reda apoi semnificaţiile lui de adîncime, pe plan lingvistic, istoric 
şi în ultimă instanţă filosofic. 


I. Personajele și împrejurările dialogului 


a) Personaje — Familia lui Platon 


Persoanele asupra cărora s-a oprit gîndul lui Platon n-au fost alese 
la întîmplare. Ele își vor aduce contribuția în vederea unei mai bune 
reliefări a jocului de idei din întreg dialogul, determinînd totodată o 
mai adîncă angajare a conceptului de sophrosyne în sfera eticului și a 
politicului. 

Celor doi interlocutori ai lui Socrate, anume Critias și Charmides, 
ținînd seama atît de rolul pe care-l dețin în desfășurarea dialogului, cît 
și de acela pe care avea să-l înregistreze istoria, le vom rezerva un spațiu 

de discuţie mai larg. Vom începe însă cu prezentarea unui personaj 
— pe cît de ciudat pe atît de lipsit de importanță — a cărui apariţie 
meteorică se va consuma încă din primele două pagini ale dialogului. 
E Chairephon, impulsivul și puţin zănatecul Chairephon, admirator 
fervent al lui Socrate și unul din discipolii cei mai timpurii ai maestru- 
lui. Întrucît participase la politica democrată a cetăţii, cîndva, sub con- 
ducerea oligarhilor, avea să fie alungat din Atena!. Dar pînă atunci, în 
scurta secvenţă în care se lasă surprins, Chairephon nu pare cîtuşi de 
puţin un adversar al oligarhilor, ci mai degrabă un simplu mijlocitor 
între maestrul său și Critias, un ins devotat și însuflețit, adevărată 
pereche a fanaticului (uav.x66) Apollodor din Banchetul. 


Să trecem acum la personajele principale. 


La douăzeci de ani după spectaculoasele evenimente din 404 — gu- 
vernarea tiranică ce a urmat înfrîngerii Atenei —, Platon pare să recurgă 
provocator în dialogul „despre înțelepciune” la două dintre cele mai 
odioase personaje din fruntea grupării „celor treizeci”. După cum se 
știe, atît Critias cât și Charmides făcuseră parte din „cei treizeci”, O ast- 
fel de alegere va fi părut cel puţin ciudată opiniei publice contemporane 
autorului, dacă ne gîndim cît de adînc a operat acea condamnare a guver- 
nului chiar și în conștiința modernă. Numai că un asemenea dezacord 
dinăuntrul atitudinii lui Platon e doar aparent. i 

Dacă în dialogul acesta, Platon îl înfățișează sub o lumină bună pe 
Critias „„violentul tiran”'*2?, condamnat mai tîrziu pe plan moral de Socrate 
însuși, trebuie să ținem seama că o asemenea inadvertenţă era totuși 
posibilă de vreme ce momentul fictiv al convorbirii avea să fie așezat 
în anul 432, deci cu aproape treizeci de ani înaintea instaurării temutului 
regim. 

Pe-atunci, un Socrate tînăr și cam de aceeași vîrstă cu Critias putea 
schiţa înaintea acestuia o atitudine de aprobare și chiar un anume res- 
pect. De pildă, Socrate e cel care-l salută primul, și ceva mai tîrziu îi 


adresează chiar cîteva cuvinte măgulitoaref. 


1 Socrate va face apel la împrejurările acestea în cadrul procesului 
său, invocîndu-l drept martor pe Chairephon, care, de altfel, în anul 
399 nu mai era în viaţă. 

2 Despre care Xenofon spunea că ar fi fost cel mai înșelător, violent 
și înspăimîntător dintre toţi oligarhii. (Memorab., 1, 2, 12). 

3 Charmides, 153 c. 

* Charm., 154 d. 

Dar, pentru a da o și mai plauzibilă motivare ciudatei alegeri de 
personaje întreprinse de filosof, ar putea fi pus în joc şi un alt aspect 
al problemei. Anume faptul că Platon caută să obţină pe întreg parcursul 
dialogului o adevărată reabilitare a membrilor familiei sale. 

Cum bine se știe, Critias, omul politic și literatul, era deopotrivă văr 
al Perictionei, mama lui Platon. Iar filosoful, în cadrul programului său 
general de restabilire a valorilor etice, putea încerca acum, cu deplină 
justificare, să reînchege vechiul prestigiu al bunei sale rude, atît de com- 
promise înaintea actualului regim democrat. Și avea să postuleze o ase- 
menea reevaluare, îndeosebi în numele acelor norme etice pe care Critias, 
la vremea convorbirii cu Socrate, le promova încă din plin. Într-adevăr, 
printre fragmentele mai timpurii rămase de pe urma lui, s-au păstrat 
și cîteva dintr-o elegie a Spartei, în care lacedemonienilor li se aduceau 
elogii ca unor oameni ce trăiesc sub semnul sophrosynei. 


Aceleași eforturi în vederea evitării echivocului și a restabilirii păreri- 
lor deformante care stăruiau asupra familiei sale sînt îndreptate de Platon 
și asupra lui Charmides. Imaginea idealizată a tînărului Charmides, 
fratele mamei sale, prezintă o înmănunchere de caracteristici ce ar putea 
fi proprii şi tînărului Platon. Acesta din urmă era atît de sfios (al8%ucv) 
şi cumpănit (x6outoc) încît — afirma Diogenes Laertios — nu ar fi 
fost văzut niciodată rîzînd prea mult. Ca și Charmides, tînărul Platon 
era înzestrat într-ale poeziei, ca și el îl urmase pe Socrate. 


De vreme ce Charmides (în opoziţie cu tulburarea și agitația specifică 
celorlalte personaje) se ține liniștit și roșește doar la întrebările celor 
mai vârstnici, Platon îl arată încă de la începutul dialogului ca fiind în 
stăpînirea sophrosynei. 

Dar, toate aceste date cu care Platon va potența tiparele preexiatente 
ale personajelor Critias și Charmides, cît şi fina pătrundere psihc logică 
cu care-i va însoți pas cu pas de-a lungul dialogului, converg în fapt către 
o unică ţintă: elogiul propriei sale familii. Și era ilustră ascendenţa filo- 
sofului! Prin Critias, fiul lui Calaischros, Platon se înrudea cu Dropides, 
iar despre acesta se spunea că ar fi fost chiar fratele lui Solon. Apoi, 
acel Pyrilampes, mai ales elogiat în dialog, nu era altul decît cel de-al 
doilea bărbat al Perictionei, deci tatăl vitreg al filosofului6. 


5 Spre o mai bună orientare a cititorului reproducem în continuare 
schema arborelui genealogic al familiei lui Platon, așa cum apare la 

Asemenea laude aduse strămoșilor alcătuiesc un topos tradițional al 
domeniului literar grec, iar Pythica a VIII-a a lui Pindar ar constitui 
în sensul acesta o elocventă dovadă. 

Dacă în Lysis putea interveni o reducere a dimensiunilor encomias- 
ticului pînă la simplul clișeu literar€, în schimb în dialogul acesta elogiile 
aduse strămoșilor sînt concepute pe un ton solemn, aproape ritual”. 

Oricum, asemenea neobișnuite expansiuni de atașament familial își 
pot găsi întru totul justificarea dacă le raportăm la preocupările majore 
ale filosofului din acele împrejurări anume. Ar fi vorba de perioada si- 
tuată îndată după prima călătorie siciliană. La vremea aceea, cele două 
tagme — a democrațţilor și a oligarhilor — polarizate la cele două extre- 
me ale politicii ateniene, păstrau încă vechile manifestări ale dezacordu- 
lui anilor 404— 403. Platon, despre care se știe că fusese atras de momen- 
tul politic instaurat de cei treizeci, e pus în situaţia de a răspunde, în- 
tr-un fel, atitudinii de iremediabilă dușmănie a conducătorilor contempo- 
rani lui. Și o face așa cum am văzut: dînd o imagine idealizată a celor 
doi reprezentanţi ai fostului regim oligarhic și obţinînd totodată reabili- 
tarea propriei sale familii și a trecutului ei politic. 

În privinţa lui Socrate, personaj nelipsit din cuprinsul dialogurilor 
platonice, nu vom atrage atenția decît asupra unui singur aspect — para- 
doxal de altfel — al structurii sale umane. Atît în Apărarea lui Socrate 
cît şi în Banchetul e scoasă în evidenţă o înaltă dimensiune morală a filo- 


B. Witte, op.cit., p. 53, luată după J. Kirchner, Prosopographia 
Attica, Berlin, Stemma zu Nr. 11855: 


Solon —— Dropides 
„| 
Critias Antiphon 
_ | 
| | 
Calaischros Glaucon Pyrilampes 
| 
Critias Charmides Perictione 
(460 — 403) (450— 403) 
| ] | 
Adeimantos Glaucon Platon  Potone 


(427—343) 
6 „„Ditirambicul Hippothales” e luat chiar în rîe. 
7 Dac-am ţine seama doar de risipirea lor în contextul acela de o 
incantaţie aproape litanică folosit de Socrate în anticipata contraparte 
ssliterară” a speculațiilor de mai tîrziu. (Ch., 156 d — 157 c). 

sofului și anume, e pusă în joc bravura omului Socrate cu prilejul bătă- 
liei de la Potideea. 

Dacă aceste două dialoguri adîncesc trăsăturile unui anumit tip u- 
man avîntat și însuflețit în curajul său, în Charmides, în schimb, din 
aceeași împrejurare istorică — printr-un curios transfer de virtuți — 
Platon extrage imaginea unui Socrate măsurat și chibzuit. 

Dar pot alcătui asemenea funcţii opuse un echilibru în planul eticu- 
lui? Rămiîne s-o spună exegeza platonică. 

În dialogul acesta noi am urmărit doar o reabilitare a conceptului 
de sophrosyne și prin urmare Socrate ne pare inevitabil reţinut și sophron. 
Atît de reţinut și de sophron, încît trece sub tăcere orice ispravă a sa 
din timpul asediului de la Potideea. 

Cu portretizarea acestor personaje și justificarea punerii lor în joc, 
problemele de datare, precum și cele de fixare a timpului și locului unde 
se desfășoară dialogul capătă un plus de interes. 


b) Probleme de datare, timp și loc 


Prin strînsa lor raportare la marea temă abordată pe plan dialectic, 
elementele de datare, loc și timp puse în joc de Platon, ne-au părut a 
ilustra, poate mai bine decît în oricare alt dialog, intențiile majore ale 
autorului. Departe de a rămîne aspecte secundare — ca în cele mai multe 
cazuri — asemenea factori converg de astă dată către o neașteptată 
contribuţie informativă și chiar interpretativă. 


Jată de ce am considerat că merită să acordăm acestor elemente de 
datare, timp și loc un spaţiu anume, și nu le-am expediat — așa cum se 
procedează uneori — printr-o simplă notiță de subsol. 


Dialogul e presupus a fi fost scris la aproximativ douăzeci de ani după 
încheierea războiului peloponeziac. O asemenea distanţă în timp putea 
fi în măsură să deschidă autorului nu numai un unghi de perspectivă op- 
tim asupra întregii perioade a unor radicale degradări de valori, dar să-i 
confere totodată și detașarea necesară unor evaluări critice lucide. 

'Ținînd seama de atmosfera senină și oarecum degajată a dialogului, 
redactarea lui a fost adesea stabilită înainte de moartea lui Socrate?. 


s Cf. H. Mutschmann, Zu Platons Charmides, ,,Hermes”, 46, 
1911, pp. 473—478. 

Rezultatele unei exegeze mai noi converg însă către o datare simţitor 
mai coborită. Astfel, cercetători de mărimea unor Wilamowitz-Moellen- 
dorff, Max Pohlenz și mai recent Albin Lesky, au fixat o nouă perieadă 
a compunerii lucrării, care s-ar desfășura între data morţii lui Socrate 
şi prima călătorie siciliană a lui Platon”. În sfîrșit, pe baza unei paralele 
între prima parte a dialogului și rechizitoriul scris de Lysias împotriva 
lui Fuandros, Bernd Witte, ultimul exeget al lui Charmides!0, propune 
drept dată a publicării dialogului intervalul de timp între anul 388, 
întoarcerea după prima călătorie siciliană și anul 382. 

În general, dialogurile Lysis, Lahes și Charmides sînt înregistrate în 
cronologia relativă a operelor lui Platon printre cele mai timpuriil!!. 
Dacă ele s-au ivit după prima călătorie siciliană, atunci compunerea 
lor (și prin aceasta începuturile serierilor filosofice platonice), trebuie 
văzută în strînsă legătură cu întemeierea Academiei. lar în vremea aceea 
Platon împlinise aproape patruzeci de ani. 

Raportată la redactarea propriu-zisă, acţiunea fictivă a dialogului 
se petrece însă la o mare distanţă în timp: mai bine de cincizeci de ani! 
Prin amintirea luptei grele care avusese loc puţin înaintea întoarcerii 
lui Socrate din tabăra de la Potideea, Platon fixează — încă din primele 
rînduri ale dialogului — momentul precis al acţiunii: anume anul 432, 

Un apel făcut la pasajul acela în care Tucidide relatează urmările 
mediate ale bătăliei de la Potideea, ar îngădui poate chiar o sugerare 
a motivelor care l-au determinat pe Platon să dea convorbirii această 
anumită delimitare istorică!?. Ne referim la momentul despărțitor în 
care istoricul face să urmeze evenimentului amintit acea cunoscută 
discuţie între spartani și corintieni, în cursul căreia intervenţia reținută 
a primilor e judecată de corintieni drept inactivitate dăunătoarel?. 


? Vezi Wilamowitz-Moellendorff, Platon, Berlin, ed. 
1959, p. 119; Max Pohlenz, Aus Platos Werdezeit, Berlin, 1913, 
p. 51; A. Lesk y, Greek Literature, London, 1966, p. 516. 

1 B. Witte, Die Wissenschaft vom Guten und Băsen, Walter de 
Gruyter, Berlin, 1970, p. 45. 

n Cf. A. Lesky, opecit., p. 516; H. v. Arnim, Sprachliche 
Forschungen zur Chronologie der Platonischen Dialoge, Wien, 1912, pp. 
230—234. Aceste dialoguri sînt analizate și de V. Goldschmidt, 
în Les Dialogues de Platon. Structure et Methode dialectique, P.U.F., 1963, 
p. 33. 

12 Vezi B. Witte, op.cit., p. 42. 

13 Tucid., I, 61—11. i 

Poate, prin trasarea unor asemenea preliminarii temporale identice 
cu cele puse în joc de istoric cu ocazia pasajului amintiti, Platon a in- 
tenţionat să marcheze — și încă de la bun început — acea propensiune 
către politic pe care avea s-o imprime sophrosynei în evoluţia dialogului 
său. 

Ne propunem în continuare să dăm unele date privind locul de 
desfăşurare a convorbirii, de bună seamă nu din întîmplare ales chiar în 
preajma locuinţei lui Charmides. 

În dialogurile acestea timpurii, palestra devine locul propriu-zis al 
discuţiilor purtate de Socrate. Lysis așa se deschide!5: în nou construita 
palestră de la zidul cetăţii!6. La fel și Euthydemos!”; iar Lahes se desfă- 
șoară pe loculiS unde făceau exerciţii îndeobște hopliţii. 

Palestra din Charmides pare să fi fost de curînd amenajată în momen- 
tul fictiv al dialogului, afirmă B. Wittel%, sprijinindu-se pe competen- 
tele observaţii ale lui W. Judeich20, care data clădirea din epoca lui 
Pericle. Numele ei era datorat, poate, lui Taureas, tatăl lui Andocides. 
Dar în această privinţă nu se poate afirma nimic sigur. 

Alegerea unui asemenea loc, remarca Paul Friedlânder, ar fi consti- 
tuit o primă referire la paralelismul între existența trupească și cea spi- 
rituală, îndărătul căreia sta însăși unitatea acestor două modalități, 
așa cum avea să fie ea adîncită în cursul dialogului?! 

Palestra se găsea „în fața templului regal” afirma Socrate la înce- 
putul dialogului. Un asemenea lăcaş, amintit într-o inscripție atică din 
418 î.e.n., se găsea aproape de zidul cetăţii2?, în vecinătatea Olimpieio- 
nului. lar aproape de Olimpieian se afla și locuința lui Charmide:23 


14 E greu de crezut ca Platon să nu fi cunoscut lucrarea lui Tucidide. 

135 Vezi Wilamowitz-Moellendorff, op.cit., p. 190, ori 
P. Friedlănder, Die platonischen Schriften, Berlin, 1930, p. 68. 

16 Lysis, 203 a—204 a. 

17 Euthydemos, 271 a. 

185 Lahes, 178 a. 

19 Op.cit., p. 41. 

30 W. Judeich, Topographie von Athen, Miinchen, 1931, p. 140. 

21 „Nimic nu duce mai sigur de la aparenţe la esențe, în lumea pla- 
tonică, decît spectacolul frumuseţii ... ea însăși (frumusețea trupească 
(n.n. — S.N.)) nu este decît o treaptă către frumuseţile de ordin supe- 
rior” Cf. Lysis, Ed. pt. Liter. Univ., 1969, p. 140. 

23 „„Das genannte Heiligtum befindet sich im Siiden der Akropolis ... 
zwischen dem diomeischen und dem itonischen Tor”, afirmă B. Witte, 
op-cit., p. 40. 

23 Andocides, I, 16. 


161 


SIMINA NOICA 


lată, de bună seamă, unul din motivele care l-au determinat pe Platon 
să dea drept loc dialogului său această anumită palestră, tocmai nou 
construită în momentul fictiv al convorbirii2€. 

Sîntem acum în măsură, odată precizate aspectele exterioare ale 
dialogului — interlocutori, familia lui Platon, împrejurările de timp 
și loc — să-l adîncim în el însuși începînd cu conceptul pe care-l pune în 
joc: sophrosyne. 


II. Semnificațiile de adîncime ale dialogului 
Înţelesuri lingvistice, istorice și filosofice 


Într-o pătrunzătoare analiză a crizei lumii grecești de la sfîrșitul 
veacului al cincilea, Tucidide punea în discuție ciudata evoluție seman- 
tică a cîtorva concepte35; a unor asemenea concepte ce reprezentaseră 
pînă atunci criterii de bază în sistemul tradiţional de valori. Termeni 
care slujiseră vreme îndelungată pentru a desemna cele mai alese virtuţi 
sfîrșeau prin a se degrada prefăcîndu-și în întregime înțelesul. Un anume 
fel de a cugeta mai adînc începea să fie luat drept măsură a lașității. 
O anume chibzuinţă ori sfială înaintea unor acte de curaj erau socotite 
drept lipsă de experienţă sau chiar teamă?6. 

Astfel, într-o epocă a cercetării stiințifice și a logicii sofiștilor, istoria 
izbutea să surprindă din plin discreditarea unor concepte vechi și „,res- 
pectabile”, îndărătul căreia se ascundea în fapt o adevărată răsturnare 
de valori. 

Și Tucidide era neîntrecut în arta de a pune un diagnostic iar cbser- 
vaţia sa era precisă și necruțătoare. Num ai că inteligenţa rece și impar- 
țială a omului de știință nu emitea aproape niciodată judecăți de aprecie- 
re. Bogata structură a personalităţii sal e părea lipsită de vibrația eticu- 
lui. lată de ce scrisul său se mărgine a la simplitatea unor constatări: 


24 Întregește subtilul comentar al aceluiaşi B. Witte, opcir., p- 

4. 
35 Tucidide, III, 82, 2—5. 
26 Un interesant comentariu al pasa jului din Tucidide e de găsit 
în Paideia lui W. ] aeger, vol. I, ed. Oxford, 1965, p. 335, iar în 
studiul A Period of Opposition to Sophros yne, Trans. and Proc. of the 
American Phil. Ass., 78, 1947, pp. 1—17, H. North dă o amplă ana- 
liză a conceptului de sophrosyne la sf îrșitul secolului al V-lea. 

Dar în ceasul acela în care normele de viaţă ale polis-ului își pierdu- 
seră de mult înțelesul, simpla dezvăluire a unor stări de fapt nu putea 
fi îndeajuns. S-ar fi cerut fără-ndoială și un alt tip de istoric. Poate, un 
cercetător al trecutului care să regîndească vechile concepte, să le repu- 
nă în tradiționalele lor drepturi și totodată să le trimită mai departe. 
Dar o asemenea reabilitare de valori avea să fie urmărită abia mai tîr- 
ziu. lar un atare gînditor avea să fie însuși Platon. 

Încercarea unor valorificări platoniciene, nu pe linie speculativă. 
ci pe aceea a unor incursiuni în istoria reală a spiritualităţii grecești, 
pare deosebit de ispititoare și îndeosebi pentru dialogul acesta, atît de 
prins înăuntrul tradițiilor polis-ului aristocratic grec. Diversele etape 
ale căutării socratice din Charmides ar putea fi interpretate astfel ca 
adevărate momente istorice, legate de evoluţia unor concepte tradiţio- 
nale și nu doar ca simple trepte dialectice ale speculaţiei propriu-zise. 
De vreme ce știința binelui și a răului?” e înțeleasă de Platon atît ca o 
punere în ordine a tuturor celorlalte științe cît și ca o dominare a lor 
pe linie axiologică, se relevă totodată și caracterul ei funcţional cu sta- 
tornice trimiteri către modalităţile social-istorice. 

Interesul pentru reabilitarea valorilor susceptibile de a reda o struc- 
tură unitară haosului unei lumi abia ieșite din război, era, de bună sea- 
mă, la ordinea zilei în vremea aceea. Şi-atunci, de ce nu și-ar fi adîncit 
Platon cercetarea în jurul conceptului de ,„,sophrosyne” și sub asemenea 
îndemnuri? Să nu fi închis oare complexa personalitate a filosofului 
înăuntrul ei și un istoric virtual? Un cuget deschis către probleme de 
natură etică? Ar fi greu de crezut. Căci, în gîndul de a obţine o nouă 
deschidere a cugetelor către înţelesuri pierdute de mult, el ar fi putut 


scrie oricînd un dialog. Acesta, de pildă. 
L 


În cadrul formelor evolutive, mereu deschise ale gîndirii greceşti, 
adevăratul sens al conceptului de sophrosyne e greu de precizat. El 
nu redă întocmai echivalentul unei „,virtuţi morale”, iar uneori — lip- 
sit de orice control conceptual — sugerează mai degrabă un soi de echi- 
libru psihic?8. Alcătuit din radicalul phren (diafragmă, simț, minte, 


21 Ca ultimă definiţie dată temei dialogului. 

28 Cercetarea mai nouă, cît și recentele încercări de a găsi o funda- 
mentare istorică medicinei psihosomatice, înclină îndeosebi către fac- 
torul psihic. Vezi A. Le sk y, History of greek literature, London, '1966, 
p. 515: Yvon Brâs, La Psychologie de Platon, P.U.F., 1968, pp. 

cuget) la gradul zero și adjectivul saos, s6s (sănătos, teafăr), termenul 
pare nă oscileze chiar și la Platon de la o anume normă de sănătate psi- 
hică cu totul modestă și pînă la idealul filosofic cel mai înalt. A-i da 
o echivalare literală, așa cum s-a încercat în germană prin ,,Heilsinnig- 
keit” de pildă, ar însemna nu doar o nestăpînire a întregii sfere concep- 
tuale, ci totodată o incorectitudine faţ ăde polisemantismul său. Căci 
implicaţiile termenului acestuia pornind de la planul mărginit al senza- 
ţiilor ajunge să se reproiecteze la scara infinit mai amplă a unei structuri 
intelectuale, etice și estetice. Imposibilitatea redării conceptului de 
sophrosyne printr-un singur cuvînt ar face deci, ca echivalarea lui cu 
termenul de „înţelepciune” să fie la fel de nepotrivită ca cea prin „stă- 
pînire de sine”, ,„,cumpătare”, „socotință”, „,chibzuinţă”, ori ,„,cumin- 


ţenie”22, 


a 
Pentru a putea surprinde mai bine amplificarea și totodată diversi- 
ficarea de conţinuturi a sophrosynei platonice, vom încerca o scurtă 
trecere în revistă a evoluției conceptului acestuia, de-a lungul perioade- 
lor istorice, începînd cu primele lui atestări în textele literare și pînă 
la momentul Platon. 


291—292; P. Lain-Entralgo, Die platonische Rationalisierung 
der Besprechung und die Erfindung der Psychoterapie durch das Wort, 
„„Hermes”, 86, 1958, p. 304 și urm.; Rembert Claude, Eiude 
analytique des allusions mâdicales de l'oeuvre de Platon, Thtse..., Paris, 
1962, p. 50. Argumentarea lor pune în joc mai ales „„pretextul acela 
medical” de la începutul dialogului în care Zalmoxis prezintă o tera- 
peutică a paralelismului trup-suflet. 


29 „Temptrance est trop restreint, sagesse trop vague”, spunea 
P. Festugidre, în Contemplation et vie contemplative selon Platon, 
p. 389. P. Friedlânder oscilează între ,,Gesundheit der Seele”, ,,Beson- 
nenheit”, „Sittsamkeit”, „,„Bescheidenheit”, ,,Mass”, „,Zucht”. După 
Wilamowitz- Voellendorff se poate spune în multe cazuri ,„,Masshaltung”, 
„Selbstzucht”, „,„Bescheidenheit”, „aber erschâpfend ist nichts”. În 
cadrul exegezei mai recente, Pedro Lain-Entralgo (citat și de A. Lesky), 
afirmă că e cu neputinţă de redat într-un singur cuvînt „den ganzen 
Komplex von intellectuellen, ethischen und ăsthetischen Nuancen... 
die dem Begriff der Sophrosyne enthalten sind”. Liddel-Scott dă urmă- 
toarele accepţii: 1) soundness of mind, prudence, discretion. 2) mode- 
ration in sensual desires, selfcontrol, temperance. 3) in a political sense, 
a moderate form of government. Iar în lexicul platonic al lui Ed. des 
Places apare alături de „,temptrence” și „sagesse pratique”. (Lexique 
de Platon, Paris, 1964, p. 494). 

Epopeea înregistrase relativ puţine situaţii caracteristice ale concepe 
tului. La Homer sophrosyne părea să acopere în întregime domeniul 
unei valori generale, cu caracter de precept: bunul-simţ. Totuși, din 
această configurație omogenă, ar putea fi desprins un aspect mai precis 
nuanţat: un fel de sănătate a gîndirii care, la omul tînăr se exprimă 
printr-o anumită reţinere față de cel mai în vîrstă. 

Sophrosyne apare, așadar, ca o simplă reacție personală de precauţie 
u insului față de un altul mai sus așezat, integrîndu-se astfel în sfera 
manifestărilor psihice. Prin aceasta ea rămîne însă subordonată sfielii 
(aid6s) care pune în ordine și atitudinea socială a eroilor homerici în 
totalitatea eisl. 

Dar înainte de a fi reluată de către cei șapte înţelepţi într-un con- 
text politic, noţiunea pare să fi fost valorificată în anumite cercuri 
religioase?2. Înăuntrul lor ea primeşte sensul de întoarcere după o peri- 
oadă de tulburare și neliniște la o stare de echilibru, de control. Mij- 
loacele puse în joc în vederea obținerii calmului sînt de ordinul diferi- 
telor rituri purificatoare însoţite de muzică și dansuri. Asemenea mij- 
loace, arată J.-P. Vernant, puteau fi uneori mai directe și utilizate 
cu efect de șoc. De pildă, Pausanias povesteșteS? că ar fi văzut în 
sanctuarul lui Heracles la Teba o piatră, pe care Atena o azvirlise 
în capul eroului furios atunci cînd acesta, rătăcit de mania, își masacrase 
copiii. lar piatra aceea care avea să aducă liniștea și somnul eroului 
se numea sophronister. 

Vindecarea lui Oreste s-a petrecut în împrejurări asemănătoare. 
Tot Pausanias arată cum Oreste, în plin delir, după uciderea mamei 
sale, regăseşte sophrosyne abia după săvîrşirea unui sacrificiu purii- 
ficator. 

Definindu-se prin opoziție față de o aphrosyne (nebunie), simțită 
totodată drept o întinare, conceptul de sophrosyne avea să ia în climatul 
religios al sectelor o coloratură ascetică. Virtute de inhibiție, de absti- 
nenţă, ea va duce la îndepărtarea răului și la evitarea întinării, nu numai 


30 De pildă, în IL., XXI, 462, Apollo se retrage din luptă în fața un- 
chiului său Poseidon. Vezi și 0d., IV, 15, 8, XXIII, 30. 

si Cf. W. Jaeger, Paideia, p. 7. 

32 Pentru prezentarea evoluţiei conceptului pînă la momentul trage- 
diei am folosit aproape exclusiv interesantele analize întreprinse de 
J.P. Vernant în Les origines de la pensâe grecque, P.U.F., Paris, 
1969, pp. 80—85. 

33Paus., IX, 11, 21. 

prin înfrîngerea impulsurilor erosului și a resorturilor afective în general, 
dar și printr-o totală dominare de sine. Această stăpînire de sine care 
dă conținutul sophrosynei, precizează în continuare J.-P. Vernant 
pare să implice dacă nu un dualism, cel puţin o anumită tensiune în ființa 
umană între două elemente opuse: ceea ce ţine de ordinul thymos-ului, 
afectivitatea, emoțiile, pasiunile (teme favorite ale poeziei lirice) și ceea 
ce ţine de ordinul unei prudențe reflectate, de un calcul raţional (proprii 
poeților gnomici). 

Dar o dată cu perioada de criză a polis-ului inaugurată către sfîr- 
şitul secolului al VII-lea și ajunsă la culme în plin secol VI, sophrosyne 
dobîndește — în afara sectelor religioase — o semnificaţie morală și 
politică precisă. Încep să-și facă apariţia două curente de gîndire și 
orientare diferite: unul îndreptat spre individ și salvarea lui, altul către 
cetate. Prin urmare, pe de o parte vor fi de găsit grupările religioase 
din marginea comunităţii, întoarse asupra lor însele în căutarea puri- 
tăţii, pe de alta cercurile direct angajate în viața publică. lar acestea 
din urmă vor repune în joc concepte cu caracter tradițional, ca cel 
al sophrosynei, spre a le conferi un nou conţinut politico-social. 


Începînd chiar în cadrul unei instituţii ca agogt lacedemoniană, 
consideră J.-P. Vernant, conceptul de sophrosyne e sporit de puternice 
trăsături sociale. El devine o comportare reglementară, obligatorie, 
marcată prin reținerea” pe care tînărul trebuie s-o păstreze în toate 
mprejurările: în ţinuta sa, în privire, în cuvintele îndreptate către cei 
mai vîrstnici. Demnitatea comportării ajunge să aibă o semnificație 
“instituțională. Viitorul cetățean trebuie să fie educat în așa fel încît 
să-și domine emoțiile, instinctele, pasiunile. 

Noul stil al relațiilor umane stă sub ascultarea acelorași norme de 
control, echilibru, moderație, pe care le traduc sentențe ca: ,,meden 
agan”, sau „cunoaște-te pe tine însuţi”. Tradiţia mai mult sau mai puțin 
legendară a celor șapte înţelepţi ne face să înţelegem mai bine per ioada 
de criză socială a polisului grec din vremea lui Solon. Efortul lor de 
reflexiune n-a trimis numai la o formulare conceptuală, ci a situat 
problema morală în contextul ei politic, legînd-o de dezvoltarea vieţi; 
publice. 


Pentru a reda mai bine realitățile sociale pe care le acoperă i dealul 


de sophrosyne, Vernant se referă îndeosebi la reformele constituţi onale 


11 Cf. 1.-P. Vernant, op. cit., pp. 81—88. 

ale lui Solon3f. Ca un adevărat mediator se ridicase marele om de stat 
în centrul cetăţii. Hotar de neînlăturat, el așază între „cele două haite”, 
o sophrosyne înţeleasă ca virtute a echilibrului și a justei măsuri, capabilă 
să obţină acordul între cele două extreme ale societăţii. Pentru a se 
putea restabili ordinea și hesychia (liniștea) cetăţii trebuia să se frîngă 
aroganţa bogaţilor și să înceteze sclavia demos-ului. Cu Solon, Dike 
și Sophrosyne coboriîte din cer pe pămînt se instalează în agora. Prin 
urmare, de atunci înainte ele vor avea „,de dat socoteală”. Grecii vor 
continua, de bună seamă, să le invoce, dar nici nu vor înceta să le supună 
discuţiei. 

Odată cu Theognis, cuvîntul pătrunde — în opoziție cu Hybris — 
într-un context predominant politic. El va însemna pentru poetul 
gnomic recunoașterea autorităţii de stat și supunerea la sistemul social 
existent3?. O continuitate cu conceptul homeric se păstrează încă întru- 
cît şi în acest nou domeniu al sensului, dependenții sociali, „cetăţenii” 
(astoi) sînt aceia care dovedesc sophrosyne prin reținerea lor. 

În epoca de acmă, de maximă înflorire, a polis-ului atenian3 ilustrată 
de primii lărgește dincolo de înţelesul social, ajungînd să redea și 
relaţia oameni-zei. Și de data aceasta structura sa rămîne neschimbată. 
Prin faptul că omul recunoaște existența divinului, el devine totodată 
conștient de propriile sale limite. În tragedie, nemaifiind în joc situa- 
ţia individuală a omului tînăr, ori anumite probleme de dependență 
socială, ci pur și simplu adîncirea faptelor de conștiință, oamenii ajung 
să experimenteze superioritatea divinului și necesitatea de a-i recunoaște 
acţiunea. 


3 Op. cit., pp. 82—84. 


6 Theognis, 39—42: „„Cyrnos, cetatea e grea... şi mă tem să n-aducă 
pe lume ...Încă se-arată cuminţi (oa6ppoveg) cetăţenii, în schimb 
cei la cîrmă..."” Un înţeles asemănător îi revine cuvîntului în interpre- 
tarea mitului hesiodic al vîrstei de fier, unde aidâs e înlocuit cu sophro- 
syne (1135—1140). 

31 Vezi H. North, Sophrosyne. Self-Knowledge and Self-Restraint 
in Greek Literature, Cornell Studies in Classical Philology 35, 1966, 
p. 16 şi urm. 

28 O redare a locurilor unde apare sophrosyne în perioada clasică a 
literaturii grecești poate fi urmărită la J]. de Vries, Xwogpoobvn en 
Grec Classique, „„Mnemosyne”, 1], 1943, pp. 81—101 și H. North, 
op. cit. Pentru analiza de ansamblu a conceptului am folosit îndeosebi 
lucrarea lui B. Witte, Die PWissenschaft vom Guten und Bâsen, pp. 
11—24. 

Pentru prima oară sophrosyne dobîndeşte la Eschil dimensiunea 
cea nouă, ajungînd să se refere dincolo de aspectul personal și social 
la cel divin. La baza conflictului dramatic din Perșii, subliniază 
B. Witte%?, el va așeza o adevărată primejduire cu caracter existenţial 
a omului, provenită din pierderea „gîndirii sănătoase”. Astfel, nechib- 
zuinţa atacului lui Xerxes, interpretată în opoziţie cu comportarea 
obișnuită a unui individ „sophron”, va da victoriei ateniene de la 
Salamina un înţeles religios. Cînd corul bătrînilor perși numește acțiu- 
nea lui Xerxes drept „irațională” (9voppbvwc), „Xerxes i-a mînat 
... vai![Xerxes i-a frînt. .. .o, jale!/Xerxes ca un nebun, a-mpins navele-n 
larg”40, iar Darius confirmă această judecată arătînd că „tînăr, el 
pricepe numai tinerescul” (... vtoc Ev vta ppovetil, e găsită atunci 
o primă cauză a nefericirii chiar în vîrsta neîmplinită a tînărului rege. 
Căci „fără știință a săvîrşit el acestea din semeţie tinerească”4?. Jar 
bătrîna regină Atossa va trage la răspundere influența socială care a 
contribuit la decăderea fiului ei. El a avut relaţii cu ,„„oameni răi care 
i-au judecat reținerea drept &vavâpla și prin aceasta l-au împins la 
fapte funeste”43. 

Dar în vreme ce toate judecățile acestea erau de natură pur umană, 
Eschil îl va înfățișa pe Dareios în stare să dea un sens adînc religios 
împrejurărilor. Bătrînul rege care s-a întors din Hades ca un ,„,daimon 
puternic” (76v re dxluova Aapetav) aducînd de acolo oracolele zeilor, 
a fost singurul care a recunoscut că nenorocirea fiului său a fost tri- 
misă de zei. („Și a venit, vai, un mare daimon, iar el n-a mai gîndit 
cum se cuvine”). 


Distrugerea templelor, a altarelor grecești, sacrilegiile împotriva 
zeilor, toate s-au dovedit a fi exprimarea exterioară a unei orbiri spiri- 
tuale care desconsidera pe zei în esenţa lor. (,,Deși muritor, credea 
el că poate învinge toți zeii”). 

Necesitatea recunoașterii divinului care constituie conţinutul sophro- 
synei din Perșii, a fost redată de Eschil în Eumenidele ca unul din 
principiile ordinii de stat democratice. Aici, Areopagul va prelua funcția 


vechilor zeități spre a călăuzi oamenii prin teamă spre sophrosyne. 


32 Op. cit., p. 13 și urm. 
4 Perșii, 553. 

41 dem, 182. 

42 Idem, 144. 

412 1dem, 153. 

O relaţie asemănătoare între teamă și chibzuinţă așază cu 20 de 
ani mai tîrziu Sofocle în Aias. Menelau cere „unui ins din popor” să 
se supună altuia mai sus așezatff, căci „numai teama menţine legile unei 
cetăţi.” Și nici chiar o armată n-ar vrea să fie condusă spre înţelepciune 
dacă nu cunoaște șanțul de apărare al spaimei și al sfielii”45. Deși Mene- 
lau folosește aceleași cuvinte ca Atena în Eumenidele, înţelesul spuse- 
lor sale e cu totul altul. Pentru el, care vorbeşte din propriu îndemn și 
fără ordin divin, teama a devenit pur și simplu un fenomen social, un 
soi de virtute care pune în rînduială comportarea cetăţeanului obiș- 
nuit faţă de statt€. i 

Așadar, spre deosebire de Eschil, Sofocle desprinde sophrosyne din 
sistemul de relaţii religios și, întemeind-o pe spaimă — înţeleasă ca 
fenomen social — îi dă dintr-o dată un sens numai în realitatea politică. 
Are loc, prin urmare, o scindare a sophrosynei într-un concept etic 
și unul politic, pierzîndu-se unitatea din vremea lui Eschil. 

Dar conţinutul etic al sophrosynei întilnește către sfîrșitul secolului 
al V-lea o foarte întinsă relativizare. 

Cînd Euripide, în Hippolitos-ul său pus în scenă în 428, îl lasă pe 
erou să spună despre el că „i-ar întrece pe toţi în sophrosyne” (995, 
1100), atunci, nu mai poate fi vorba de acea sferă atotcuprinzătoare 
a conceptului care închidea laolaltă oameni și zei. Hippolitos slujește 
doar unei singure zeițe, sfioasa Artemis. lar conceptul de sophrosyne 
nu poate avea pentru el decît sensul restrîns de „reţinere tinerească” 
sau unul încă și mai special de „„abstinenţă sexuală”, 

Cînd Fedra în dragostea ei pentru tînărul Hippolitos își dorea înde- 
letniciri întocmai celor ale luit, sub dojana zeiței Cypris, o prinde 
rușinea la un asemenea gînd“. Astfel de aprecieri opuse relevă faptul 
că acţiunile oamenilor ajunseseră să nu mai fie socotite clare, ele pri- 
mind valoare sau non-valoare în funcţie de ținuta morală cu care erau 
duse la bun sfîrșit. Această ambiguitate a faptelor umane condiţionează 
totodată o ambiguitate a limbii. Despre sfială, virtutea de care Hippo- 
litos e mai mândru decît de oricare alta, Fedra spune: „aceeași este 


44 Aias, 1071. 

15 Idem, 1073. 

4% Compară cu discursul funebru ținut de Pericle (Tucid., II, 37, 
3), unde teama faţă de zei e înlocuită cu teama faţă de legi. 

4 Hipp., V, 18, 1003. 

4 Idem, V, 208, 215, 228. 

49 Idem, V, 232—241, 246. 

îndoită, una nu rea, alta o povară caselor”. ,„,Dacă ar fi ceva sigur 
măsura dreaptă, ea n-ar mai fi îndoită sub același nume”50. Hippolitos, 
prin unilaterala sa sophrosyne, păcătuiește împotriva legii unei alte 
zeițe. Și tocmai în aceasta constă ironia tragică a acestei piese. Edu- 
caţia Afroditei despre sophrosyne se întoarce tocmai împotriva aceluia 
care are dreptul să creadă despre el că stăpîneşte această virtute mai 
presus de toți oamenii. 

Iată deci, cum nesiguranța normei morale ajunge la Euripide moment 
creator de tensiune în acțiunea dramatică. lar confuzia și ambiguitatea 
la care sînt expuse valorile tradiţionale ajung să se manifeste insistent 
și în limbă. 

Într-adevăr, drama lui Euripide apare ca un puternic simptom al 
pierderii valorilor tradiţionale ; schimbări care vor determina la Atena, 
către sfîrșitul războiului peloponeziac și noul sens al sophrosynei. 

La Tucidide, sophrosyne primește rareori o accepţie exclusiv morală. 
Ea se manifestă cel mai adesea ca o normă de conduită bazată pe o 
atitudine de prudență”!, ca un soi de înțelepciune „gîndită” — o vir- 
tute mai degrabă intelectuală decît moralăt?. 

În cartea I a istoriei sale, Tucidide îi face pe corintieni să aducă 
un elogiu destul de rece înaintea modestiei lacedemonienilorS?. Ei insistă 
mai degrabă asupra consecinţelor grave pe care le-ar aduce Spartei 
o asemenea atitudine față de aliați. Această înțelepciune gîndită nu 
reprezintă altceva decît o prudenţă calculată și meschină care putea 
sluji unui Archidamos, de pildă, spre a justifica încetineala și ezitările 
(79 Bpa3v xal ueAAov)St compatrioţilor săi. 

În tot cazul, chiar dacă sophrosyne păstrează încă o nuanţă morală, 
adjectivul (cu aceeași rădăcină) 2uppwv (I, 84, 1) îl face pe P. Huart55 
să încline net către o valoare intelectuală a conceptului. 

Dar la Tucidide sophrosyne redevine maiales un concept de natură 
politică, cu ajutorul căruia sînt definite particularitățile societății spartane. 


5 Hipp., V, 385. 

51 Corcireenii (I, 32, 4) evocă prin termenul acesta o înţelepciune 
care e înainte de toate exces de prudenţă și totodată indiferență față 
de alţii. 

62 „An intellectual rather than a moral virtue”, după Forbes citat, 
de Gomme, vol. I, pp. 166—167. 

53 Tucid., 1, 68,1. 

54 Ibidem, |, 84, 1. 

55 le vocabulaire de l'analyse psychologique dans l'oeuvre de Thucidide, 
Klincsieck, 1968. 

Dacă în cercurile democrate ale Atenei sophrosyne începe să-și piardă 
înțelesul de normă politică, în schimb în grupările tradiţional-aristo- 
crate sau apropiate Spartei, ea își păstrează mai departe sensul dobîn- 
dit. În vremea aceea coppoveiv „„was almost identical with being a 
conservative and an ennemy of the radical democrats”, afirma V. Ehren- 
burg într-un interesant studiu56 asupra politicii Greciei. Fixarea termino- 
logică a cuvîntului merge așa de departe încît exprimarea ,,besonnene 
Regierung” putea deveni la Atena echivalent pentru oligarhie. 

lată cum, în trecerea de la sfîrşitul secolului al V-lea către secolul 
al IV-lea, conceptul sophrosynei s-a strîmtat de la o normă religios 
fundată a existenţei umane către un soi de deviză a politicii zilei. 

Faţă de proliferarea unui individualism de tip citadin, ca cel al tinerii 
sofistici, conceptul de sophrosyne ajunge să-și piardă în vorbirea de toate 
zilele ponderea sa religioasă, trimițînd mai degrabă spre exprimarea 
unor convenții sociale. Decăderea lui sub ascuțişul criticii necruțătoare 
a sofiștilor, cît şi un nou sens pe care-l adoptă — mai degrabă restric- 
tiv și rațional — poate fi relevat în cursul lungii discuţii dintre Socrate 
și Callicles din dialogul Gorgias5?. Faptul că sofiștii ajung să surprindă 
în interiorul vechiului concept o simplă convenție (nomos), poate fi 
urmărit în răspunsul lui Callicles care se încheie astfel: ... „,nefiind 
capabile să-și agonisească cele trebuitoare pentru împlinirea dorințelor, 
mulțimile laudă cumpătarea și dreptatea: o fac din laşitates8.... vir- 
tutea şi fericirea nu-s decît mijloace, cu ajutorul cărora omul își poate 
mări plăcerea, neînfrînarea și libertatea. Celelalte sînt înfrumusețări 
înșelătoare, convenții de-ale oamenilor impotriva naturii, sînt vorbe 
goale, praf și fum''*?. De fapt, în cuvintele lui Callicles sînt relevate 
din plin teoriile filosofice care duseseră la răsturnarea valorilor sociale 
și morale înfățișată și de un Tucidide. Istoricul fiind acela — așa cum 
s-a mai arătat — care a subliniat faptul că destrămarea ordinii sociale 


a fost cauza principală a confuziei în limbă. lar o asemenea oscilație 


5 Polypragmosyne: A Study in Greek Politics, J.H.S. 67, 1947, pp. 
46 —47. 

57 Vezi Gorgias, 491 d. 

58 În Phaidros (68 c—69 a) și în Statul, 430 e, Platon însuşi pune 
în valoare aceste argumente ale sofiștilor spre a arăta că sophrosyne 
e plină de contraziceri („cei cumpătați ... sînt chibzuiţi din pricina 
unei anumite necumpătări ... se tem să nu fie lipsiţi de alte plăceri 
și, tocmai fiindcă doresc plăcerile...') (68 e). 


59 Gorgi as, 492 b—c. 

a tradiţionalelor concepte poate fi regăsită aproape întocmai în Statul: 
> Vorbele mincinoase și lingușitoare care ţin în stăpînire sufletul omului 
democrat, numesc sfiala simplitate și o resping fără cinste... pe sophro- 
syne o numesc «lipsă de bărbăţie», o insultă și o aruncă afară''%0. Amă- 
răciunea unor asemenea judecăţi provenea de bună seamă și în urma 
constatărilor făcute de însuși Platon cînd, abia după condamnarea la 
moarte a lui Socrate, ajunsese să-și dea seama de haosul care domnea 


În cetatea sa. 


lată prin urmare cum, filosoful care punea în joc acuitatea și rigoa- 
rea unei judecăți consonante cu spiritul acelei epoci de adînci frămîn- 
tări, ajunge la dezmințirea unui regim care se vroia ,,democratic”; la 
aceeași dezminţire la care trimitea, cu ani în urmă, istoricul. Întocmai 
lui Tucidide, el descoperă faptul că în noua ierarhie a valorilor, sophro- 
syne și-a pierdut locul de frunte; și astfel, Platon devine la fel de 
conștient de fluctuațiile valorice care au dus pînă la urmă la conver- 
tirea uneia din cele mai importante norme etice, intelectuale și reli- 
gioase într-o simplă convenţie socială. 


La capătul acestei lungi treceri în revistă a celor mai de seamă 
înțelesuri pe care le-a vehiculat conceptul de sophrosyne începînd cu 
epopeile homerice, ne întoarcem la cele cîteva cuvinte de la început, 
prin care intenționam să descoperim în Platon un tălmăcitor al tradi- 
ţionalelor valori. 

Spre deosebire de Tucidide, care căuta să surprindă în evoluția 
sensurilor unor cuvinte un simplu indiciu de primejduire a chiar siste- 
mului de ordine social, Platon pare să ceară gîndului un spor. Ceea ce 
se petrecea cu Socratele său, care ori de cîte ori cerea interlocutorului 
„un lucru mărunt de toti, cerea în fapt ceva hotărîtor pentru mersul 
înainte al dialogului, pare să se întîmple de data aceasta și cu Platon. 


Cît despre sporul acela de gînd și cît va fi fost el de hotăritor în 
revalorificarea unui concept, urmează s-o spună însuși dialogul. 


Am urmărit, așadar, înainte de a trece la Platon, bogăţia conceptului 
de sophrosyne, precum și oscilaţiile lui, prin trecerea de la un sens 


60 Statul, 560 e. E demnă de remarcat asemănarea cu fragmentul 
citat din Tucidide, III, 82, 2—5. 
61 Charmides, 154 d; Eutyphron, 12 e. 

educativ, politic la unul moral și religios, apoi revenirea lui la sensul 
politic (odată cu Tucidide). 

Un sens filosofic propriu-zis nu comporta conceptul la autorii ana- 
lizaţi. Cu Platon însă, nu numai că se reiau toate vechile implicaţii ale 
sophrosynei, dar se ajunge și la un sens filosofic (e-adevărat, cu toate 
riscurile lui speculative). 

Definiţia conceptului de sophrosyne din dialogul acesta se va des- 
făşura pe mai multe trepte: aspectul de liniște, sensul de sfială, princi- 
piul de a te restrînge la ce-i al tău, în sfîrşit, deviza delfică „,cunoaște-te-.. 
pe tine însuţi”, 

Aspectul de liniște preia într-o mare măsură sensurile educative, 
morale și pînă la un punct politice, amintite mai sus. 

Accepţia sophrosynei ca sfială, incluzînd atît un sens educativ cît 
și social trimite în plus — cu titlul smereniei — către un înţeles 
religios, pe care de asemenea îl menţionam mai sus. 

Dar cu nici unul din aspectele acestea nu se obţine încă treapta 
filosofică și nici cel de-al treilea, principiul de „a te restrînge la ce-i 
al tău”, nu depășește înţelepciunea practică, a bunului simţ, valabilă 
atît pe plan educativ-moral cît și social, Abia cu deviza cunoașterii de 
sine s-ar părea că Platon adoptă una din marile doctrine cu conținut 
filosofic ale antichităţii, deviza delfică fiind un comandament valabil 
pentru întreaga lume greacă. Dar tocmai aici se face vădită desprinde- 
rea lui de sensul tradițional și trimiterea lui la semnificaţii pur filosofice. 
Într-adevăr, silindu-l pe Critias să spună care e conținutul cunoașterii 
de sine, Socrate va obţine răspunsul că e vorba de „cunoașterea a ceea 
ce știe și nu știe fiecare”. Se ajunge astfel la o cunoaștere a cunoaș- 
ierii, sau o știință a ştiinţelor, care se dovedeşte lipsită de conţinut, 
nefiind însoţită de o cunoaștere directă a fiecărui domeniu de realitate. 
În ultimă instanţă, deviza nu poate avea alt sens decît acela de a 
deschide către o cunoaștere a binelui şi răului. Dacă în felul acesta Pla- 
ton regăsește tema privilegiată a dialogurilor socratice, din care face 
parte și Charmides, și dacă termenul de sophrosyne dobîndeşte astfel 
un sens care îl apropie în sfîrșit de cel de înțelepciune, — după ce în 
celelalte accepţii se dovedise intraductibil prin el —, în schimb, dez- 
baterea pare să ajungă la un impas, în măsura în care înțelepciunea nu 
se dovedește în stare să ducă (așa cum implica sophrosyne) la foloase 


sau îndreptăţiri imediate. 

III. Interpretări vechi şi noi 


Tocmai impasul acesta a făcut pe unii comentatori să considere 
apocrif dialogul Charmides. 

Fr. Ast, de pildă, îl considera — împreună cu celelalte dialoguri 
de tinerețe — ca neplatonic, întrucît platonismul nu putea însemna 
decît o teorie a ideilor. Ca urmare, Charmides era atribuit de el unui 
platonician necunoscut din epoca elenistică. 

Nici pentru Th. Becker dialogul nu părea autentic, de vreme ce 
se ajunge în el la concluzia că e de neconceput o idee totuși valabilă, 
comun acceptată, cum e cea de înțelepciune. 

Întrucît discuția asupra științei, din a doua parte a dialogului, 
ajunge la o contradicție pe care „autorul n-o poate stăpîni pînă la 
urmă”, Wilamowitz-Moellendorff trăgea concluzia că Platon nu era 
încă matur. De fapt vederile lui au menținut vreme îndelungată o 
atitudine de depreciere față de dialogurile timpurii. 

Printre noile interpretări, una din cele mai interesante sub raportul 
structurării conceptului e, poate, Sofrosine. Ciencia della Ciencia, de 
A. Pinilla, apărută la Madrid în 1959. Autorul deosebește trei moda- 
lităţi ale termenului pus în joc: a) conceptul popular: eticeestetic; 
b) conceptul socratic: etic-psihologic și c) conceptul platonice: noetic 
și moral. 

Dar un loc aparte îl deține o ultimă interpretare a dialogului, cea 
a lui B. Witte cuprinsă în disertația inaugurală Die Wissenschaft vom 
Guten und Băsen. Interpretationen zu Platons „Charmides”, Berlin, 1970. 
Autorul pune în lumină îndeosebi caracterul funcțional al sophrosynei 
ca știință a binelui, legînd astfel primele încercări de a defini concep- 


tul de tradiţiile polis-ului aristocratic grec. 
Faţă de aceste interpretări, dintre care unele negative, dialogul 


Charmides ne-a apărut ca unul aparte, chiar printre cele de tinerețe, 
prin faptul că el nu pune în joc valori morale comune ori liniar con- 
struite și lipsite de ramificații, nu pune în joc nici probleme morale 
determinate ca prietenia, curajul, pietatea, ci problema atît de semni- 
ficativă şi bogată a conceptului de sophrosyne. 

Dacă înțelesurile tradiționale ale sophrosynei au fost preluate în tota- 
litatea lor de Platon, e evident că îndeosebi aspectul etic și politic 
l-au determinat pe filosof să consacre un dialog acestui concept, urmă- 


rind o reabilitare a lui. Epoca în care a fost scris dialogul era din plin 

una a răsturnărilor de valori. Începută odată cu războiul peloponeziac, 
ea lua o amploare deosebită pe măsură ce anii treceau. Dacă Tucidide 
nu izbutise decît să semnaleze, prin evoluţia sensurilor unor cuvinte, 
decăderea a însuși sistemului social, Platon, în plină tinerețe, în anii 
de după război, va căuta soluţii de reabilitare valorilor degradate. 
Orientarea lui pe această linie era cu atît mai firească cu cît încă în 
tinereţe fusese urmărit de ideea politicului. De-a lungul unei vieţi 
întregi, preocupările politice nu au încetat să apară în manifestările 
filosofului. 


În măsura în care Statul reprezintă atît punctul de vedere al omului 
politic, cît și al moralistului, în scopul statornicirii unor principii elice 
capabile să susțină edificiul unui stat, am putea privi dialogul Cha- 
mides cu alţi ochi. 


Însuşirile de om politic și de teoretician etic ale lui Platon nu 
puteau să apară numai în Statul, Legile, sau chiar Gorgias, de vreme 
ce ideea politicului l-a urmărit încă din tinerețe. Ele apar, așa cum 
s-a văzut încă din dialogul de faţă, sub modalitatea de a încerca res- 
tituirea unor valori alterate. Prin urmare, Charmides (mai degrabă 
decît Gorgias), ar trebui privit nu pe linie speculativă, ci ca făcînd parte 
din programul politic al filosofului expus în totalitatea lui în Statul. 
Platon, e-adevărat, dă socoteală dialectic de conceptul pus în joc în 
dialogul acesta, dar se poate simţi în permanenţă că în jocul ideilor e 
angajat eticul, politicul. 

În Statul, ca și în Charmides, Platon va împleti morala cu politicul. 
Statului desăviîrşit Platon îi va atribui patru virtuţi cardinale: înțelep- 
ciunea (copla), curajul, sophrosyne și justiţia. Regăsim aici nu numai 
conceptul de sophrosyne, dar și punctul de vedere al moralistului din 
Charmides sau dacă nu, al omului politic ce nu crede în existența unui 
stat lipsit de sprijinul calităţilor morale. Toate aceste virtuţi sînt împru- 
mutate registrului etic, spre a fi sporite apoi de Platon cu sensuri politice; 
numai că, devenind valori politice, ele continuă să rămînă virtuți etice, 
nu altfel decît în Charmides. 

Prin urmare, Platon, în loc să schițeze în primă instanță planul 
unei configurații politice, e preocupat mai degrabă să determine virtu- 
țile care stau la temelia cetăţii. lar atunci cînd vrea să dea o formulă 
generală a statului desăvirşit, el îl defineşte drept acela în care dorin- 


ele unei gloate vicioase sînt dominate de dorințele și înțelepciunea 
unei minorități virtuoase (Statul, 431 c—d). 

Iată dar cum, pe plan etic și politic, dialogul Charmides ar putea 
părea ca un prolog al Statului. 

O asemenea sugestie de interpretare și-ar putea găsi locul și ea în 
excgeza dialogului, în măsura în care considerațiile istorice, filologice 
şi lilosofice de mai sus o autoriză. 


Simina Noica 

CHARMIDES 


[sau despre înţelepciune, gen probatoriu) 


SOCRATE CHAIREPHON CRITIAS CHARMIDES 


SOCRATE Mă întorceam în ajun, asupra serii, din tabăra 153 a 
de oști de la Potideea! şi, cum reveneam după un lung răs- 
timp, m-am îndreptat bucuros către locurile unde eram 
obișnuit să-mi petrec vremea. Am intrat așadar în palestra 
lui Taureas?, cea din faţa templului regal?, și am găsit acolo 
o mulțime de lume; mi-erau necunoscuţi cîțiva, pe cei mai 
mulți însă îi cunoșşteam. Îndată ce m-au zărit intrînd, 
așa pe neașteptate, care mai de care s-a grăbit — și încă 
de departe — să-mi dea ziua bună; iar Chairephon, b 
apucat cum era, zvicni în sus din mijlocul lor, o luă la 
goană către mine și prinzîndu-mă de mînă mă întrebă: 

— Cum ai scăpat din bătălie, Socrate? 

Cu puţin înainte de plecarea mea, o bătălie avusese loc 
la Potideea ; iar cei de aici abia acum aflaseră de eas. 

— Aşa cum vezi, i-am răspuns. 

— Se zvoneşte pe la noi, a urmat el, că a fost aprigă e 
bătălia și-n toiul ei mulți dintre ai noștri ar fi pierit. 

— Da, și pe bună dreptate s-a zvonit așa, am întărit eu. 

— Ai luat şi tu parte la bătălie? m-a întrebat Chairephon. 

— Da, am luat. 

— Atunci aşază-te aci, m-a îndemnat, și povestește-ne; 
prea limpede nu le-am aflat pe toate încă. 

Şi călăuzindu-mă, îmi făcu loc totodată lingă Critias, 
fiul lui Calaischros. Iar eu, după ce m-am tras alături de 
Critias şi le-am dat ziua bună — atît lui cît şi celorlalți — 
am prins a istorisi întîmplările din tabără potrivit cu între-  q 
bările lor; iar fiecare avea să mă-întrebe altceva. 

După ce am stat de vorbă îndeajuns despre asemenea 
fapte, i-am întrebat la rîndul meu despre cele de aci: cum 
mai stăteau lucrurile în ultima vreme cu rîvna pentru 
înţelepciunef și ce se mai auzea cu tinerii; dacă se aleseseră 
printre ei vreunii mai de frunte, fie prin înţelepciune, fie 

prin frumuseţe, fie prin amîndouă. lar Critias, îndrep- 
tîndu-şi ochii către poartă și zărind cîţiva tineri care tocmai 
intrau hiîrjonindu-se între ei, urmaţi de o altă ceată de 
tineri, îmi spuse : IE: II 

— Cu frumoșii, Socrate, cred că ai să afli îndată cum 
stau lucrurile; cei care intră acum, se-ntîmplă să fie deo- 
potrivă vestitorii cît şi alaiul celor care-l îndrăgesc pe 
tînărul acela ce trece astăzi drept cel mai împlinit. :De- 
altfel, mi se pare că și el e pe aproape și are să intre 
de îndată. 

— Cine e, îl întrebai eu, și al cui? 

— ÎN ştii cumva şi tu, numai că nu se ridicase încă la 
vîrsta tinereții cînd ai plecat: e Charmides, fiul unchiului 
meu Glaucon şi deci văr cu mine.f 4: 

— Pe Zeus, de bună seamă că-l ştiu, încuviinţai eu. Nu 
era nici pe atunci un copil de rînd; iar acum cred că trebuie 
să fie în pragul bărbăţiei”. 

— Îndată ai să afli, spuse, şi vîrsta lui şi cum arată 
acum. 

Iar în timp ce rostea vorbele acestea, intră şi Charmides. 


— Eu, dragă prietene, nu prea sînt în stare să dau o 
bună măsură lucrurilor; căci înaintea celor frumoşi parcă 
aș fi o cordea de măsurat de pe care s-au şters toate sem- 
nele8: aproape toţi cei în vîrsta tinereţii îmi par frumoși?, 
Numai că acum, înfățișarea şi frumuseţea tînărului acestuia 
mi se arătau într-adevăr fără cusur; iar toți ceilalţi, parcă 
nu mai aveau dragoste decît pentru el, într-atît păreau 
de uluiți și de tulburaţi cînd a intrati. Și mulți alții dintre 
cei care-l îndrăgeau mai veneau în urma lui. De-ar fi fost 
vorba doar de noi, bărbaţi în puterea vîrstei, n-ar părea 
nimic de uimire, dar luînd seama și la cei mici, la copii, 
am văzut că nici unul nu se uita într-altă parte — nici 
chiar cel mai micuţ —, ci toți stăruiau cu ocbhii-n spre el, 
de parcă ar fi aţintit o statuie. 

Atunci, Chairephon izbucni către mine: 


— Cum ţi se pare tînărul, Socrate? Nu-i aşa că e frumos 
la chip? 


— Minunat de frumos, încuviințai eu. 


180 


CHARMIDES 


— Ei bine, așa cum e, dacă ar vrea să-şi desfacă hainele 
de pe trup, nici n-ai mai avea ochi pentru chipul lui, 
într-atît de frumoasă îi este întreagă făptura. 

lar toţi ceilalți au consimțit că așa era, cum spusese 


Chairep hon. 


— Pe Heracle, stăruii eu atunci, ce cuceritoare ființă 
ar mai fi, după spusele voastre, un singur lucru de s-ar 
adăugi; unul mărunt de totil. 

— Care? mă îndemnă Critias. 

— De-ar avea și sufletul bine întocmit. Și s-ar cuveni 
să fie aşa, Critias, de vreme ce se trage din neamul vostru. 

— Dar e o ființă desăviîrşită!? şi în privința aceasta, 
mă încredinţă el. 


— Şi-atunci, urmai eu, de ce să nu-i dezbrăcăm mai 
de grabă sufletul și să i-l privim înaintea trupului? E de 
bună seamă la o vîrstă cînd l-ar putea ispiti un schimb 
de păreri. 

— Așa-i, încuviinţă Critias, mai ales că pare înclinat 
spre cugetarel?, iar după spusa altora, și chiar a lui, ar fi 
foarte înzestrat și într-ale poezieilt. 

— Un asemenea har, dragul meu Critias, de departe 
vi se trage, de la înrudirea voastră cu Solon tocmai. Dar 
de ce nu-mi arăţi tînărul, chemîndu-l aci? Nici chiar dacă 
s-ar întîmpla să fie mai tînăr n-ar fi de ruşine să stau de 
vorbă cu cl, în faţa ta, care-i ești tutore şi pe deasupra 
şi văr. 

— Binc spui, întări el, să-l chemăm. 

Și totodată îl îndemnă pe însoțitorul său: 

— Băiete, cheamă pe Charmides și spune-i că vreau să-l 
arăt unui medic, pentru durerea de care mi s-a plins mai 
deunăzi, rosti Critias. 

Apoi adăugi către mine: 

— Într-adevăr îmi spunea, nu de mult, că-l doare capul 
cînd se trezește dimineața. Te-ar stînjeni întrucîtva dacă 
te-ai preface în fața lui că ştii vreun leac pentru durerile 
de cap?15 

— Nu, deloc; numai să vină. 

— Are să vină, hotări el. 

Și aşa s-a petrecut. A venit; numai că, venirea lui a 
stîrnit o întîmplare de tot hazul. Cum fiecare dintre noi 
cei așezați se strîngea de-o parte și-l împingea de zor pe 
vecin ca să-i facă loc lui Charmides lîngă el, cei de la capătul 
băncii se treziră unul în picioare, iar altul zviîrlit de-o parte. 
Charmides veni şi se așeză între mine şi Critias. Atunci, 
drept să-ţi spun prietene, m-am simţit cam descumpănit 
şi îndrăzneala mea dinainte, că-mi va fi lesne să-l întîmpin 
cu vorba pe Charmides, se curmă pe de-a-ntregul. lar în 
clipa cînd Critias îl încredinţă că eu aş fi cunoscătorul 
leacului și Charmides mă aţinti cu ochii într-un fel de 
neasemuit, gata să mă-ntrebe ceva, în vreme ce toți cei 
din palestră se strînseseră cerc în jurul nostru, atunci, o, 
vrednice prieten al meu, ochii îmi lunecară o clipă prin 
deschizătura tunicii lui și pe dată simţii că mă aprind și-mi 
pierd cumpătul; iar gîndul mă purtă către Cydias...16 
Cît de iscusit era acesta într-ale dragostei, de cîte ori prin- 
dea să dea sfat cuiva în legătură cu vreun tînăr frumos: 
„„căpriorul să se ferească să vină să-și apuce prada din faţa 
leului”. Căci eu însumi nu păream să fiu altceva în clipa 
aceea decît prada unei asemenea făpturi. 

Totuşi, cînd m-a întrebat dacă știam vreun leac pentru 
durerile de cap, am îngînat că știam unul. 

— Şi care este? stărui el. 

l-am spus că ar fi o anume buruiană, dar că pe lîngă 
leac trebuia adaos şi un descînteci?; iar viersul acesta, 
dacă era lăsat să cadă odată cu folosirea leacului, dădea 
tămăduire deplină, fără el însă buruiana nu era de nici 
un ajutor. 

— Am să mi-l scriu atunci, așa cum ai să-l reciți tu, 
hotări el. 

— Cu voia, sau fără voia mea? întrebai. 

Rîse atunci Charmides: 

— Cu voia ta, Socrate. 

— Fie, mă-nduplecai atunci; dar îmi ştii chiar și numele? 

— M-aş simţi aproape vinovat să nu-l ştiu; doar nu 
de puţine ori se aduce vorba de tine, printre cei de seama 
mea!5, și îmi aduc aminte, copil fiind, să te fi văzut îm- 
preună cu Critias acesta. 

— E bine, îl încuviințai eu ; căci astfel, am să-ți pot trece 
cu mai mult curaj descîntecul, așa cum va fi fiind. Mă b 
întrebam totuși mai adineaori în ce chip să-ţi lămuresc 
virtuțile lui. Căci un asemenea leac, Charmides, nu e în 
măsură să vindece doar capul, așa cum poate ştii și tu de 
la unii medici destoinici ; aceștia, ori de cîte ori îi întîmpină 
cineva cu o suferinţă la ochi, îl încredinţează că nu le stă-n 
putinţă să încerce vindecarea ochilor numai, dar că, acela 
care vrea să-și lecuiască ochii, se cuvine să-și îngrijească 
totodată și capul. Tot astfel, a-ţi închipui că poţi să-ţi e 
vindeci capul singur, fără să iei seama trupului întreg, nu 
poate fi decît o faptă cu totul necugetatălt?, Pornind de 
la o asemenea judecată, ei prescriu un regim pentru trupul 
întreg, dîndu-și osteneala să îngrijească și să vindece partea 
odată cu întregul. Sau n-ai aflat că aşa spun ei şi că așa 
se și petrec lucrurile? 

— Ba da, răspunse el. 

— Așadar, îţi pare bună judecata lor și o primești? 

— Pe de-a-ntregul, se învoi el. 

Iar eu, de îndată ce l-am auzit încuviințindu-mă, prinsei d 
din nou curaj și puţin cîte puţin regăsindu-mi cumpătul, 
mă înflăcărai!? şi ridicai glasul: 

— Tot aşa e, Charmides, și cu descîntecul nostru. L-am 
deprins acolo în tabără de la un trac?20, unul dintre medicii 
lui Zalmoxis2l, despre care se zice că stăpînesc meșteșugul 
de a te face nemuritor??. Și spunca tracul acesta, că medicii 
greci pe bună dreptate iau seama la cele pe care tocmai 
le pomeneam ; numai că „Zalmoxis, adăugi el, regele nostru, 
care e zeu, arată că, după cum nu trebuie să încercăm 
a vindeca ochii fără să vindecăm capul, ori capul fără să 
ținem seama de trup, tot astfel nici trupul nu poate fi e 
însănătoşit fără suflet. Aceasta şi e pricina pentru care 
medicii greci nu izbutesc să vindece cele mai multe boli: 
ei nu se ridică pînă la întregul de care ar trebui să se îngri- 
jească, iar dacă acestuia nu-i merge bine, nici partea nu 
se poate însănătoși. Și toate de aci pornesc, îmi lămurea 
el, de la suflet: atît cele rele cît și cele bune ale trupului 
ori ale făpturii noastre depline, și de aci se revarsă ele, 
așa cum de la cap totul se resfrînge asupra ochilor?4. Prin 157 a 

urmare, mai ales sufletul se cade îngrijit, dacă avem de 
gînd să aducem la o bună stare atît capul cît și restul 
trupului. lar sufletul, arăta el, dragul meu, se îngrijește 
cu anume descîntece și descîntecele acestea nu sînt altceva 
decît rostirile frumoase?26, Din asemenea rostiri se iscă în 
suflete înțelepciunea; iar odată ce aceasta iese la iveală 
şi stăruie în noi, îi e lesne să deschidă cale sănătății şi 
către cap şi către trupul tot”27. Învățindu-mă așadar ase- 
menea leac și asemenea descîntece, mă îndemna totodată 
să nu mă las înduplecat?de nimeni să-i îngrijesc capul cu 
leacul acesta, pînă nu-mi va fi înfățișat mai întîi sufletul28 
spre a fi îngrijit prin descîntec. Și tocmai aceasta e greșala 
pe care o fac astăzi oamenii, urmă el, că încearcă să fie 
medici ai unei părți numai, fără cealaltă; şi mă îndemna 
cu toată tăria să nu mă las înduplecat de nimeni să fac 
astfel, fie el bogat, frumos, ori de neam ales. Eu, aşadar, 
am să-i dau ascultare, căci i-am jurat-o și sînt dator să-i 
dau ascultare; iar ţie, dacă vei vrea, după îndemnurile 
străinului, să-ți înfăţișezi întîi sufletul spre a fi descîntat?? 
cu acele descîntece trace, îţi voi da leacul pentru cap; 
dacă nu, n-aş prea avea ce să fac pentru tine, Charmides, 
dragule. 

La asemenea vorbe, Critias ne întrerupse spunînd: 

— Dar bine, Socrate, ar fi o adevărată binecuvîntare 
pentru tînărul acesta durerea lui de cap, dacă ar sili și 
cugetul să devină mai bun odată cu capul. Totuși să știi, 
că printre cei de-o seamă cu el, Charmides ţine fruntea nu 
numai prin înfățișare, dar și prin acel ceva al cărui des- 
cîntec spui tu că-l cunoşti: e vorba de înţelepciune, nu? 

— Da, într-adevăr, încuviinţai eu. 

— Află atunci, adaugă Critias, că el trece cu mult drept 
cel mai înţelept printre tinerii de azi, iar în privinţa tuturor 
celorlalte, cîte ţin de vîrsta lui, nu e întru nimic mai prejos 
decît oricare din ei. 

— De altfel, e și drept, Charmides, urmai eu, să te 
deosebeşti de ceilalți prin toate acestea. Vezi, eu n-aș 
crede că vreunul din cei de aci poate lesne arăta două 
spiţe din Atena care, unindu-se între ele, să fie mai demne 
şi mai bune de-a lăsa urmași, decît cele din care te tragi 

tu. Căci neamul tău după tată, cel al lui Critias, fiul lui 
Dropides, a fost slăvit, după cum ni s-a transmis de Ana- 
creon30, și de Solon şi de mulţi alți poeţi, ca unul de frunte 
deopotrivă prin frumuseţe, virtute, cît şi prin alte fericite 
înzestrări. lar cu neamul mamei tale lucrurile stau la fel. 
Se spune că, dintre cei de prin părţile noastre, nici un bărbat 
nu trecea drept mai frumos și mai falnic decît Pyrilampes, 
unchiul tău, ori de cîte ori mergea în solie, fie pe la marele 
rege, fie la vreun altul, aşadar, și neamul acesta, pe de-a- 
ntregul, nu e cu nimic mai prejos de celălalt. Iar tu, ca 
unul care te tragi din asemenea spiţe, e firesc să fii întîiul 
în toate. Astfel că, dacă e vorba de înfățișarea fiinţei tale, 
scumpe fiu al lui Glaucon, atît cît o pot petrece ochii, 
nu-mi pari a sta cu nimic mai prejos de oricare dintre 
înaintașii tăi; iar dacă și în privinţa înțelepciunii și a celor- 
lalte ești îndeajuns de înzestrat, după cum spune Critias, 
atunci, dragă Charmides, fericit fiu a mai adus pe lumeii 
cea care ţi-e mamă. Și acum, iată cum stau lucrurile. Dacă 
ţie ţi-e dată înțelepciunea, așa cum spune Critias acesta, 
şi dacă eşti îndeajuns de înţelept, nu mai ai nevoie de nici 
un descîntec, nici dintr-ale lui Zalmoxis, nici dintr-ale lui 
Abaris cel de la miazănoapte3?, ci va trebui să ți se dea 
doar leacul pentru cap; dar dacă tu crezi că ai totuși 
nevoie de ele, atunci va trebui să ţi se descînte, înainte 
de a ţi se da leacul. Și acum, să-mi spui tu singur dacă 
eşti de părerea lui Critias şi socoţi că ai îndeajuns parte 
de înțelepciune, sau dacă nu te crezi tocmai îndestulat 
de ca. 

Se roși mai întîi Charmides și păru încă mai frumos, 
căci se potrivea sfiala cu virsta lui3%. Apoi îmi răspunse 
şi nu fără aleasă chibzuială. Spunea el că nu-i era ușor în 
clipa aceea să răspundă nici da, nici nu la întrebarea pusă. 

— Dacă, urmă el, spun că nu sînt înțelept, atunci deo- 
potrivă rostesc ceva pe care omul nu e firesc să-l spună 
despre el şi în același timp îl înfățișez drept un mincinos 
pe Critias acesta şi pe alții mulți cărora le par înțelept. 
Dacă însă aș încuviinţa-o şi m-aș lăuda singur, nu m-aș 
dovedi poate tocmai la locul meu; așa că, nu prea știu 
nici eu ce să răspund. 


185 


158 a 


159 a 


PLATON 


I-am dat dreptate: 

— Îmi pare potrivit ce spui, Charmides, și cred că îm- 
preună ar trebui să cercetăm dacă stăpînești ori nu ceea 
ce ţin eu să aflu. Astfel, nici tu n-ai să fii silit să spui ce 
nu ai vrea şi nici eu n-am să mă-ntorc la leacul acela aşa, 
fără vreo chibzuinţă. Deci, dacă gîndul meu îţi este pe plac, 
aş porni la cercetare împreună cu tine. Dacă nu, te-aș 
lăsa în pace. 

— Dar o doresc mai mult decît orice, recunoscu el; 
cercetează deci, în acest gînd, cum crezi tu că e mai bine 
să cercetezi. 

— lată, am spus atunci, cum îmi pare mie că ar fi cel 
mai bine. E firesc, dacă ai parte de înțelepciune, să ai 
totodată și o părere despre ea34. Căci, de vreme ce se află 
în fiinţa ta înţelepciunea, ea îţi dă, ca fiind prezentă, un 
anume simțămînt, din care să ţi-se-nchege gîndul cu pri- 
vire la ce este și cum este. Nu crezi aşa? 

— Ba da, așa cred, hotărî el, 

— Atunci, ca unul care știi grecește3, adăugai eu, n-ai 
putea cumva să-mi spui părerea ta asupră-i? 

— Poate că da, îmi răspunse. 

Așadar, urmai eu, ca să ne dăm seama dacă e sădită sau 
nu în tine, spune-mi, ce crezi tu că e înțelepciunea? 

Șovăi Charmides la început și nu prea se-ndemna să-mi 
răspundă36. Dar mai apoi prinse a-mi lămuri că înţelep- 
ciunea nu-i părea altceva decît îndeplinirea a toate cu 
măsură și liniştit3?: fie că mergi pe un drum, fie că stai 
de vorbă, sau că întreprinzi orice altceva. Într-un cuvînt, 
sfîrși el, îmi pare că ceea ce întrebi tu e un anume fel liniștit 
de a îndeplini orice. 

— Să fie oare așa? întrebai. Se zice într-adevăr, Char- 
mides, că cei liniștiți sînt înţelepţi. Să vedem dacă într- 
adevăr așa e. Dar, spune-mi, înţelepciunea nu se cuprinde 
în rîndul celor frumoase? 

— Pe de-a-ntregul, răspunse el. 

— Ce e mai frumos pentru un grămătic, să scrie aceleași 
litere repede ori domol? 

— Repede. 

— Dar cînd citește? S-o facă degrabă ori cu zăbavă?38 

— Degrabă. 

— Şi să cînți cu repeziciune la cithară ori să lupţi aprig, 
nu e mai frumos decît s-o faci domol şi cu zăbavă? 

— Ba da. 

— Dar în privinţa luptelor cu pumnii și a altor întreceri 
atletice3?, nu-i la fel? 

— Întru totul. 

— Dar la alergări și sărituri, ori la tot felul de asemenea 
deprinderi ale trupului nu-i așa că sînt frumoase mișcă= d 
rile îndeplinite cu agerime și repeziciune, pe cînd cele 
greoaie şi făcute domol par urîte? 

— De bună seamă. 

— De bună seamă atunci, am urmat eu, în privinţa 
trupului, nu felul tihnit de a îndeplini un lucru e cel mai 
frumos, ci acela cît mai ager și mai aprig. Nu e așa? 

—  Întocmai. 

— Iar înţelepciunea, spuneam noi, e ceva frumos, nu? 

— Da. 

— Atunci, în cele ale trupului, nu îndeplinirea liniștită 
a lucrurilor, ci repeziciunea e mai chibzuită, de vreme ce 
înţelepciunea e ceva frumos. 

— Așa se pare, spuse el. 

— Dar ce e mai frumos, întrebai, să înveţi ușor sau 
anevoie? e 

— Să înveţi ușor. 

— Dar cînd înveţi ușor, stăruii eu, înseamnă că înveţi 
repede, pe cînd învățatul anevoie se petrece domol și cu 
zăbavă. 

— Da. 

— Iar cînd înveţi pe un altul, nu e mai frumos s-o faci 
repede și nestăviliti decît domol şi cu zăbavă? 

— Ba da. 

— Dar faptul de a-ţi reaminti ceva sau a lua aminte la 
ceva e mai frumos cînd se petrece domol și cu zăbavă, ori 
dintr-odată și repede? 

— Dintr-o dată, spuse el, și repede. 

— ar iscusința nu este mai degrabă o anume agerime 160 a 
a spiritului iar nu o domolire a sa? 

— E-adevărat. 

— Şi cînd e vorba să înţelegi învățătura pe care și-o 
trece fie grămăticul, fie citharistul, sau oricine altulfl, 
atunci cele spuse cît se poate de repede nu par cu mult 
mai frumoase decît cele domoale de tot? 

— Ba da. 

— Dar în cercetările la care se-ndeamnă cugetul şi în 
toate cumpănirile lui, nu omul cel mai liniștit, cred eu, 

b şi care abia chibzuiește ori stăruie din greu în cercetări 
e vrednic de laudă, ci, dimpotrivă, acela care îndeplinește 
totul cît mai lesne şi mai degrabă. 

— Așa e, încuviinţă el. 

— Şi atunci toate, urmai eu, o, Charmides, atît cele ale 
sufletului cît şi ale trupului, par mai frumoase ori de cîte 
ori se săvîrșesc cu repeziciune și agerime“?, iar nu cu zăbavă 
ori domol. 

— Poate că da, se învoiel. 

— Prin urmare, înţelepciunea n-ar putea însemna înde- 
plinirea liniștită a lucrurilor și nici viața înţeleaptă nu 
poate fi una liniștită de vreme ce, după judecata noastră, 

c o trăire cumpănită se cădea să fie neapărat frumoasă. Din 
cele două chipuri de a săvîrși în viaţă, cel tihnit nu mi s-a 
părut niciodată, sau aproape niciodată mai împlinit decît 
cel grăbit şi cu vlagă. Dacă așadar, prietene, toate cele 
întreprinse liniştit se dovedesc la fel de bine împlinite ca 
şi cele aprig făcute ori cu repeziciune, atunci nici înțelep- 
ciunea nu s-ar putea întocmi din asemenea făptuiri tihnite 
mai curînd decît dintr-unele intense și repezi, fie în mers, 
fie în citit sau în orice altceva și nici o viaţă liniștită n-ar 

d putea fi mai înţeleaptă decît una lipsită de tihnă, de vreme 
ce în spusele noastre așezasem înţelepciunea printre alcă- 
tuirile frumoase“, iar faptele grabnice nu ni s-au părut 
mai puțin izbutite decît cele liniștite. 

— Cred că vorbeşti drept Socrate, spuse el. 

— Atunci, urmai eu, încearcă iarî?, Charmides; fii mai 
cu luare aminte cînd cercetezi în sinea ta și caută să pătrunzi 
în ce chip anume te-a făcut înțelepciunea din tine și care-i 
este firea ca să te poată înfățișa așa cum pari; iar după 
ce le vei fi cumpănit pe toate laolaltă, să-mi spui frumos, 

e așa cu bărbăţie, cam ce crezi tu c-ar fi înţelepciunea? 

Tăcu un răstimp Charmides, adîncindu-se stăruitor în 
sinea sa. 

— Îmi pare, se-ndemnă el apoi, că înţelepciunea e cea 
care-l face pe om să se sfiască și să fie sfios și-atunci, 
într-un fel, ar fi deopotrivă cu smerenia“, 

— Fie, am încuviințat eu, dar acum o clipă nu te alătu- 
raseși mie cînd spuneam că înţelepciunea e ceva frumos? 

— Întru totul, spuse. 

— Şi-atunci, oamenii înţelepţi nu sînt și buni? 

— Ba da. 

— Ar putea oare fi bun ceea ce nu-i face pe oameni 
buni? 

— Nu, fără-ndoială. 

— Așadar înțelepciunea e nu numai ceva frumos dar și 
ceva bun. 

— Așa-mi pare. 

— Cum dar? urmai eu, nu crezi că Homer vorbeşte 
bine cînd spune: ,„„Smerenia nu e bună de stăruie la omul 
nevoiaș?"46 

— Ba da, spuse el. 

— Şi-atunci, pe cît se pare, smerenia și e și nu e ceva 
bun. 

— Poate. 

— lar înţelepciunea e bună, de vreme ce-i face buni 
pe cei ce se pătrund de ea, iar nu răi. 

— Da, aşa-mi pare să fie cum spui tu. 

— Prin urmare înţelepciunea nu poate fi tot una cu 
smerenia”, întrucît se întîmplă ca ca să fie bună, pe cînd 
smerenia nu e mai degrabă bună decît rea. 

— Da, Socrate, întări el, sînt bine cumpănite vorbele 
tale. Dar să-mi spui cum îţi vor părea cele pe care le voi 
rosti de îndată despre înțelepciune. Mi-am amintit adineaori 
să fi auzit pe cineva“ spunînd că înțelepciunea înseamnă 
a săvirși ce-i al tăut?. Vezi acum, dacă ţi se pare dreaptă 
spusa mea. 

— Asta, năstruşnic ce-mi ești, izbucnii eu atunci, de la 
Critias ai aflat-o, ori de la cine știe ce alt învăţat. 

— Poate de la vreun altul, se-amestecă Critias, de la 
mine în orice caz nu. 

— Dar ce însemnătate are Socrate, urmă Charmides, 
de unde am auzit-o? 

— Nici una, am recunoscut eu, căci la urma urmei 
n-avem de cercetat cine a spus-o, ci dacă e adevărată 
sau nu. 

— Acum vorbeşti drept, spuse el. 

— Da, pe Zeus, întîmpinai eu, numai că tare m-aș 
minuna să-i găsim înțelesul. Totul seamănă mai degrabă 
cu o ghicitoares?. 

— De ce? întrebă el. 

— Deoarece, am răspuns eu, nu în același chip în care 
şi-a rostit cuvintele, a și gîndit cel care spunea că înțelep- 
ciunea înseamnă a săvirşi ce-i al tău. Oare tu crezi că 
grămăticul nu face nici o ispravă atunci cînd scrie sau 
citește? 

— Ba eu cred că da, spuse el. 

— Ţi se pare ţie că el scrie ori citește numai numele 
său? Nu vă învăţa el pe voi copiii și nu scriați voi atît 
numele dușmanilor cît şi pe ale voastre, ori pe ale priete- 
nilor? 

— Aşa e. 

— Și asta se chema oare că vă îndeletniceați cu prea 
multesl şi că eraţi nesocotiţi făcînd așa? 

— Nicidecum. 

— Şi totuși voi vă abăteaţi de la rosturile voastre, în 
cazul că a scrie și a citi înseamnă a săvîrși ceva. 

— Da, înseamnă. 

— Dar cînd vindeci, prietene, ori zideşti o casă, cînd 
ţeși la război, sau te îndeletnicești cu orice alt meșteșug, 
nu înseamnă că săvîrşeşti ceva? 

— Din plin. 

— Atunci cum? urmai eu. Crezi tu că o cetate ar fi 
bine întocmită sub o asemenea lege care ar cere fiecărui 
cetățean să-şi ţeasă și să-și spele singur haina, să-și croiască 
încălțămintea, ori să-şi făurească ulcica şi peria5? și multe 
altele după aceeaşi rînduială, și în acelaşi timp să nu se 
atingă de nimic străin, ci să lucreze și să făptuiască numai 
pe ale sale? 

— Nu cred, spuse el. 

— Şi totuși, reluai eu, dacă cetatea e înţelept întocmită 
e şi bine întocmită. 

— Cum să nu, spuse. 

— Aşadar, înţelepciunea nu s-ar putea mărgini la o 
asemenea rînduială şi nici la faptul de a îndeplini într-astfel 
ce-i al tău. 

— Se pare că nu. 

— Vorbea deci cu tiîlc, pe cît se pare, aşa cum spuneam 
mai adineaori, cel care afirma că a fi înţelept înseamnă a 
săvîrşi ce-i al tău. Căci nu cred să fi fost un om de rînd. 
Ori, poate ţi-ai plecat urechea spre vreun nătîng, Charmi- 
des? 

— Nici gînd; părea un om cu totul iscusit. 

— Atunci cu atît mai mult îmi închipui că omul acesta 
îţi înfățișa o vorbă cu tîlc, căci nu e lesne să desfaci înţe- 
lesuri din acel „a săviîrşi ce-i al tău”. 

— Poate, spuse el. 

— Ce să însemne oare „„a săvîrşi ce-i al tău?” Ai putea 
să-mi spui? 

— Nu ştiu nici eu, pe Zeus, se necăji el, dar poate nici 
chiar cel care-o spunea nu știa prea bine ce-i trecea prin 
mintesf, 

Și-n timp ce vorbea așa, surîdea Charmides şi ocbhii-i 
cătau înspre Critias. 

Într-adevăr, de la o vreme Critias prinsese a da semne 
de nclinişte iar privirea-i stăruia plină de sfidare către 
Chanaides și către ceilalți. Cu greu se ţinuse liniștit pînă 
acum și, deodată, nu se mai putu stăpînis5. Mi s-a părut 
atunci în toată limpezimea că lucrurile întocmai așa stăteau 
cum bănuisem : de la Critias auzise Charmides un asemenea 
răspuns cu privire la înțelepciune! lar Charmides, nevrînd 
să ia asupră-și justificarea, ci să fie cea a răspunsului, îl 
stîrni pe celălalt ca și cum el ar fi fost înfrînt. Atunci Critias 
nu mai răbdă și-mi păru că-l prinde mînia ca pe un poet 
împotriva actorului care-i recită prost opera. Și ațintindu-l 
cu privirea pe tînăr, își ridică glasul spre el: 

— Aşa crezi tu, Charmides, că dacă tu nu știi ce avea 
în minte acela care spunea că înțelepciunea înseamnă a 
lua aminte la ce-i al tău, nu o ştia nici el? 

— Dar, prea scumpe, mă amestecai eu, Critias! Nu-i 
de nici o mirare că tînărul n-o știe,la vîrsta lui; pe dealtă 
parte, ţie ţi se cade s-o cunoști pe măsura anilor și experien- 
ţei tale57. Dacă prin urmare te învoiești că înţelepciunea 
este întocmai așa cum spunea el și preiei schimbul de idei58, 
aș simţi o mult mai mare bucurie să cercetez împreună 
cu tine dacă spusa aceasta este adevărată ori nu. 

— Mă învoiesc întru totul, se grăbi el, și iau asupră-mi 
schimbul de idei. 

— Bine faci, încuviinţai eu. Dar, spune-mi, te învoieşti 
şi cu ce spuneam mai adineaori, că toți meșteșugarii creează 
ceva? 

— Eu, da. 

— Îţi par ei ţie că fac numai ce-i al lor, sau și pe ale 
altora? 

— Și pe ale altora. 

— Dar sînt ei înţelepţi, de vreme ce nu fac numai ce-i 
al lor?5 

— Ce i-ar împiedica? întrebă el. 

— Nimic din partea mea, am răspuns; dar vezi, să nu 
fie vreo piedică pentru acela care, după ce a hotărît că 
înțelepciunea înseamnă să le săvirşești pe ale tale, ar pre- 
tinde apoi că nimic nu-i împiedică nici pe cei care săviîrșesc 
pe ale altora să fie la rîndul lor înţelepţi. 

— Atunci cînd m-am învoit că sînt înţelepţi cei care 
fac ce-i al altora, am recunoscut eu cumva că ar fi la fel 
şi cu cei care săvîrșesc pe cele ale altora? 

— Dar spune-mi, întrebai eu, după tine nu-i același 
lucru a face și a săvîrși?60 

— Nu, fără-ndoială, spuse el. După cum a munci şi a 
face nu sînt deopotrivă. Am învățat de la Hesiod care 
spunea: „Nici o muncă nu e de ocară'*l. 

— Crezi tu, că dacă el ar fi denumit asemenea lucrări 
de care tocmai pomeneai adineaori și prin a lucra şi prin 
a săvirși, n-ar fi văzut atunci nimic de ocară în meseria 
făcătorului de încălțăminte, a negustorului de sărături, 
ori a aceluia care zace prin casele de pierzanie?62 Să nu-ţi 
închipui asta, Socrat e. Părerea mea e că şi Hesiod făcea 
o deosebire între creaţie, făptuire și lucraref5, iar uneori 

creația poate ajunge de ocară, dacă nu se însoțește cu 
frumosul, lucrul însă, nu poate fi hulit niciodată. Pe cele 
bine făcute și de folos le numea opere, iar asemenea creaţii 
închid în ele lucrări şi făptuiri. Și mai trebuie adaos că 
poetul socotea numai asemenea creaţii drept proprii, 
cuiva, iar pe toate cele vătămătoare le arăta drept străine. 
Se cuvine, aşadar, să fim încredinţați că şi Hesiod, ca orice 
alt om cu bun simţ, numea înțelept pe acela care săvîrşea 
ce-i al său. 

— 0, Critias, am spus eu, numai ce ai prins glas şi 
aproape ţi-am şi lămurit gîndul; tu ești ispitit să numești 
bune pe toate cele familiare şi proprii cuiva și înţelegi 
prin făptuiri crearea lucrărilor bune; doar l-am auzit pe 
Prodicos făcînd nenumărate asemenea disocieri ale înţele- 
sului cuvintelor. Eu îți dau voie să hotărăști cum vei 
vrea cu fiecare cuvînt, numai să-mi spui cărui lucru îi 
alături numele pe care-l rosteşști*6. Și-acum hotărăşte din 
nuu, de la început și mai limpede: oare săvîrşirea celor 
bune orizcreaţia lor, ori cum vrei să-i spui, asta înseamnă 
după tine înţelepciune? 

— Fără-ndoială. 

— Aşadar nu e înţelept cel care săvîrșeşte răul, ci acela 
cure săvirşește binele. 

— 'Ţie, prea scumpe, spuse el, nu ţi se pare aşa? 

— Lasă asta, i-am răspuns eu, doar nu cercetăm acum 
ce-mi pare mie, ci ceea ce spui tu. 

— Într-adevăr, după mine, cel care nu face lucruri bune, 
ci rele e lipsit de chibzuinţă, iar cel care face lucruri bune 
şi nu rele e înţelept. Așadar, îți dau lămurire deplină: 
înțelepciune înseamnă săvîrşirea celor bunef?. 

— La urma urmei nimic nu se opune să spui adevărul, 
Numai un lucru mă uimește: cum poţi crede că oamenii 
înţelepţi nu-și dau seama că sînt înţelepţi? 

— Dar eu nu cred asta, se împotrivi el. 

— Nu spuneai tu puţin mai înainte$?, urmai eu, că, deși 
fac ce-i al altora, nimic nu împiedică pe meşteşugari să fie 
înţelepţi? 

— Ba spuneam, încuviinţă el. Și ce-i cu asta? 

— Nimic. Dar spune-mi, ţi se pare ţie că un medic 
însănătoşind pe cineva face un lucru folositor și lui și aceluia 
pe care-l vindecă? 

— Aşa mi se pare. 

— Prin urmare săvîrşeşte cele ce se cuvin cel care săvir- 
şește acestea. 

— Da. 

— lar cel care săvîrșeşte cele ce se cuvin, nu e înțelept? 

— Ba e înţelept. 

— Dar oare medicul ştie neapărat cînd leacurile sale 
sînt de folos și cînd nu?70 Sau oricare dintre meșteșugari, 
cînd îi e sieşi folositoare lucrarea pe care o săvîrşeşte şi cînd 
nu? 

— Poate că nu. 

— Uneori, așadar, săvîrşind cu folos ori aducînd vătă- 
mare, medicul nu știe nici el ce a făcut”l; totuși, dacă a 
săvîrşit-o cu folos, după spusa ta'?, înseamnă că a făcut-o 
cu înțelepciune. Nu aşa spuneai? 

— Ba da. 

— i-ar însemna, pe cît se pare, că uneori, săvîrşind 
lucrul cu folos, săvîrșeşte cu chibzuinţă și e înțelept, dar 
că nu-și dă seama de înțelepciunea lui? 

— Dar așa ceva, Socrate, exclamă el, nu poate fi. Dacă 
tu crezi că din cele pe care ţi le-am recunoscut mai înainte 
trebuic să se aleagă o asemenea încheiere, atunci aş renunţa 
la spusele mele şi nu m-aș sfii să arăt că n-am avut dreptate, 
mai degrabă decît să consimt că un om e înţelept fără s-o 
ştie despre sine7. Și întrucîtva, chiar acest lucru, spun eu, 
înseamnă înţelepciune : a se cunoaște pe sine; şi mă întovă- 
răşesc aceluia ce-a ridicat asemenea inscripţie”t pe frontispi- 
ciul templului din'Delfi. S-a pus inscripţia aceea, pare-mi-se, 
spre a fi un fel de întîmpinare a Zeului către cei care pătrund, 
în loc de obișnuitul „voie bună ţie”; o asemenea urare 
fiind nepotrivită locului aceluia, unde nu se cuvine să ne 
dăm bineţe unii altora, ci să ne îndemnăm la înţelepciune. 
Astfel îi întîmpină cu vorba Zeul pe cei care pătrund în 
lăcașul sfînt, urarea aceasta deosebindu-se întrucîtva de 
cea a oamenilor. lată un gînd pe care cred că l-a avut de 
bună seamă cel care a înălțat inscripţia. lar de fiecare 

dată, Zeul rosteşte către credinciosul care pătrunde în 
templu nu altceva decît „fii înțelept”. Numai că o spune 
mai învăluit, aşa ca un adevărat proroc; iar „,cunoaște-te 
pe tine însuți” și „fii înțelept” sînt unul și același lucru, 165 a 
întocmai așa cum o arată inscripţia şi cum o spun şi eu”. 
Dar poate sînt unii care să creadă altfel; și asemenea lucru 
s-a şi petrecut, pare-mi-se, cu cei care au așezat mai tîrziu 
celelalte inscripţii şi anume: ,,„Nimic prea mult” și „Cheză- 
şia se însoţeşte cu nenorocirea”. Își închipuiau ei că „a te 
cunoaște pe tine însuți” e un sfat iar nu un cuvînt de 
întîmpinare din partea Zeului către cei care intrau în 
templu; apoi ca să întocmească la rîndul lor inscripţii 
nu mai puţin folositoare, le-au gravat pe acestea. Într-un 
cuvînt, iată ce am vrut eu să arăt, Socrate: las la o parte 
toate cele spuse mai înainte. Poate tu vorbeai cu mai multă 
dreptate despre ele, poate eu; dar nimic nu era pe deplin b 
lămurit din cele pe care le rosteam noi. Acum însă vreau 
să dau seama de ele, dacă tu n-ai să te-nvoiești cu afirmaţia - 
că înţelepciunea înseamnă a te cunoaște pe tine însuţi! 


— Dar, Critias, am spus eu atunci, tu mă îndemni cu 
vorba ca şi cum eu aș recunoaște că ştiu cele despre care 
te întreb și ca și cum n-ar trebui decît să vreau ca să fiu 
de acord cu tine. Numai că lucrurile nu stau tocmai așa, ci 
eu întîrzii odată cu tine în dezlegarea problemei acesteia, 
pentru că nici eu însumi nu o lămuresc; numai după ce c 
o voi desluși-o am să-ți spun dacă sînt de aceeași părere 
cu tine. Așteaptă dar pînă ce o vom cerceta. 
pF — Cercetează atunci, m-a îndemnat cl. 

— Asta și fac, i-am răspuns. Căci dacă înţelepciunea 
înseamnă a cunoaşte ceva, atunci e limpede că e vorba de 
un fel de ştiinţă”! a unui lucru anumit. Nu? 


—” Ba da, e cunoaştere de sine. 

— Oare medicina, urmai eu, nu-e şi ea un fel de ştiință”8 
a ceea ce e sănătos? 

—  Întocmai. 


— Dacă, atunci m-ai întreba, de vreme ce medicina e d 
o ştiinţă a ceea ce e sănătos, de ce folos”? ne este ca şi ce 
împliniri ne aduce, ţi-aș răspunde că nu mic îi este cîștigul. 

Într-adevăr, ea ne agoniseşte un lucru de preţ: sănătatea. 
Nu ești de aceeași părere? 

— Ba da. 

— Dacă m-ai întreba acum despre arhitectură80 — gîn- 
dită ca știință a construirii — ce lucrare îndeplineşte ea, 
aş răspunde: casele. La fel și pentru celelalte meșteșuguri. 
Și acum, de vreme ce spui că înțelepciunea este cunoașterea 
de sine, trebuie să ai ce răspunde celui care te-ar întreba: 
„Înţelepciunea, Critias, fiind o cunoaştere de sine, ce lucru 
de preţ ne agonisește ea şi totodată vrednic de numele 
ei? Hai, spune! 

— Dar, Socrate, se împotrivi el, tu nu cercetezi bine. 
Doar înțelepciunea nu e prin firea ei o ştiinţă întocmai 
celorlalte și nici celelalte științe nu se aseamănă între ele. 
Tu, însă, îţi faci cercetarea în așa fel de parcă toate ştiin- 
ţele ar fi întocmai. Căci, spune-mi, adăugă el: din meşte- 
şugul de a socoti, ori din cel al geometriei, se poate agonisi 
vreo lucrare de felul casei construite prin arhitectură, al 
veșmîntului urzit prin țesătorie, sau de felul multor altor 
lucrări dobîndite prin multe alte meșteșuguri?%2 Ai putea 
tu să-mi arăţi, pornind de la ele două, vreo asemenea 
lucrare? N-ai putea! 

Iar eu i-am răspuns: 

— Ai dreptate. Dar ce pot să-ți arăt este cunoașterea 
cărui lucru ne-o trece fiecare din aceste ştiinţe; iar lucrul 
acesta se întîmplă să fie deosebit de știința propriu-zisă. 
Aşa de pildă, socotitul e cunoașterea numerelor cu soț 
şi fără soț, a felului cum se comportă o mulțime prin raport 
la acestea și la alte mulțimi. Nu e așa? 

— Pe de-a-ntregul, încuviinţă el. 

— Așadar, soţul şi fără de soţul se deosebesc de calcul 
însuși? 

— Cum să nu? 

— La fel, meșteșugul de a cîntări e știința greutăţii 
mai mari sau mai mici. Dar greul și uşorul sînt alta față 
de cîntărit în sine. Te învoieşti? 

— Eu da. 

— Spune-mi acum, înţelepciunea cunoaşterea cărui lucru 
e care să fie altul decît înţelepciunea?84 

— Tocmai asta e în joc, Socrate, şi aci ai ajuns cerce- 
tînd:: prin ce se deosebește înțelepciunea de toate celelalte 
ştiinţe. Tu însă, cauţi dimpotrivă o asemănare a ei cu 
celelalte. Numai că lucrurile stau altfel. În timp ce toate 
celelalte științe sînt cunoașteri a ceva străin și nu a lor 
înşile, înţelepciunea singură e cunoașterea altor științe 
şi în același timp a ei însăși86. Ar fi greu să-ţi fi rămas ascunse 
acestea... Dar cred că tu faci tocmai ceea ce spuneai 
adineaori că nu faci8?: tot încercînd să mă combâţi, nesoco- 
tești tema convorbirii noastre, 

— Rău greșești, m-am împotrivit eu atunci, dacă-ţi 
închipui că te înfrunt din vreo altă pricină decît aceea de 
a-mi iscodi gîndul din teama ca nu cumva, așa pe nesimţite, 
să cred că știu ceva fără să ştiu de fapt nimict?. Eu te-aș 
putea încredința că asta fac şi acum: cercetez argumentul 
pentru folosul meu în primul rînd, sau poate și pentru 
acei cîțiva care ne stau în preajmă. Nu crezi că într-un 
fel, e un folos pentru aproape toţi oamenii?! să poată cunoaște 
adevărata fire a lucrurilor? 

— De bună seamă, am încuviințat eu, Socrate. 

— Prinde curaj atunci, prietene, urmai, și răspunde-mi 
la întrebări aşa cum vei crede că e mai bine, neținînd 
seama dacă e Critias ori Socrate cel înfruntat*?. Cercetează 
cu luare aminte numai problema pe care o urmărim și vezi 
ce va ieşi din punerea ei la încercare. 

— Așa voi face, hotări el. Vorbele tale îmi par chib- 
zuite. 

— Spune-mi atunci, întrebai eu, despre înţelepciune 
cum gîndești? 

— Cred, răspunse el, că singură ea dintre toate cunoaș- 
terile este cunoașterea ei însăși și deopotrivă a tuturor 
celorlalte ştiinţe*3. 

— Atunci, urmai, să fie ea și cunoaștere a ce nu cunoşti, 
fiind totdeodată cunoaștere a ceea ce cunoști?ti 

— Din plin, spuse. 

— Deci, numai înțeleptul se va cunoaște pe sine și va 
fi în stare să cerceteze ce știe şi ce nu; şi tot lui îi va sta 
în puteri să-i iscodească și pe ceilalți: ce ştie fiecare și ce 
crede că ştie, iar apoi ce crede fiecare că știe, fără să ştie. 

Și singur el dintre toţi, înțeleptul poate s-o facă. Iată ce 
înseamnă a fi înţelept și înţelepciune și a se cunoaște pe 
sinc: să ştii ce ştii şi ce nu știi?5. Nu așa spui tu? 

— Ba da, încuviinţă el. 

— Şi acum, din nou, urmai eu, sub harul zeului mîntui- 
tor%, să cercetăm ca de la început?, în primul rînd dacă e 
cu putinţă ori nu să ştii că știi ceea ce știi și că nu știi 
ceea ce nu știi; apoi, dacă într-adevăr acest lucru este cu 
putinţă, ce folos ne-ar aduce nouă să știm?%7P 

— Trebuie să cercetăm, spuse el. 

— Hai, încearcă, Critias, poate-ţi faci mai lesne drum 
printre toate acestea. Eu, drept să-ţi spun, mă simt cam 
stingherit*. Să-ţi spun de ce sînt stingherit? 

— Bineînţeles. 

— În linii mari, dacă lucrurile stau așa cum spuneai 
acum cîteva clipe, înseamnă că există o anume cunoaștere 
care nu poartă decît asupra ei şi a celorlalte cunoașteri 
precum și a necunoașterii. 

— Hotărît. 

— Vezi cît de ciudat ne-am pornit să vorbim, dragul 
meu ; căci, dacă te-ai gîndi la așa ceva în alte domenii, 
cred că totul ţi-ar părea lipsit de noimă. 

— Cum şi unde? 

— În cele pe care am să ţi le-arăt. Gîndește-te: crezi 
că poate să existe o vedere care să nu aibă ca obiect lucru- 
rile prinse de celelalte vederi și care să fie doar o vedere 
a ei însăși și a celorlalte vederi, și în același timp și a ceea 


ce nu se vede, una care, deși e o vedere — să nu prindă 
nici o culoare, ci doar pe ea şi alte vederi?% Crezi că s-ar 
putea? 


— Pe Zeus, nu cred. 

— Sau vreun auz care să nu prindă nici un sunet, dar 
care să se audă pe sine, ori alte auzuri și chiar lipsa de 
auz? i 

— Nici asta. 

— Pe scurt, cercetează acum toate simțurile și vezi 
dacă ţi se pare că găsești vreun simț al simțurilor şi al său 
însuși, fără să poată prinde ceea ce prind toate celelalte 
simţuri. 

— Nu-mi pare. 

— Dar crezi că există vreo dorinţă care să nu fie dorinţa 
unei plăceri, ci doar a ei însăși și a altor dorințe?100 

— Hotărit, nu. 

— Nici vreo voinţă, pe cît îmi închipui, care să nu se 
deschidă către ceva bun, ci doar către sine și către alte 
voințe ?101 

— Nu, desigur. 

— Dar mi-ai putea arăta vreo iubire care să nu fie o 
iubire de ceva frumos, ci una care să se-ntoarcă asupră-și 
şi asupra altor iubiri? 

— Eu, mărturisi el, n-aş putea. 

— Sau poate cunoşti vreo teamă de sine și de alte temeri, 
care în schimb să nu se trezească în fața primejdiei? 

— Nu cunosc. 

— Dar vreo părere a părerilor şi de sine fără să judece 
însă nimic din cele ce judecă alte păreri? 


— Deloc. 


— lar în materie de cunoaștere, pe cît se pare, spunem 
că ar fi una care nu stăruie asupra nici unei învățături, 
ci doar asupră-i și-n spre alte cunoașteri? 

— Aşa spunem. 

— Nu este ciudat ca o asemenea cunoaștere chiar să 
existe? Dar să nu afirmăm încă, și cu tărie, că nu este, ci 
să cercetăm mai departe dacă este. 

— Bine spui. 

— Să vedem. Această cunoaștere este cunoaștere a ceva 
şi ea are proprietatea de a trimite către ceva. Nu? 

—  Întocmai. 

— Despre ceea ce e mai mare, nu spunem noi că are 
această proprietate de a fi mai mare față de ceva?102 

—. Da, are. | 

— Și anume faţă de ceva mai mic, dacă va fi mai mare? 

— Negreşit. 

— Dacă acum am da peste un mai mare, care să fie mai 
mare decît cele ce sînt mai mari şi decît el însuși, dar nu 
mai mare decît cele față de care celelalte sînt mai mari, 
atunci s-ar întîmpla în chip necesar ca această mărime, 

fiind mai mare decît ea însăși, să fie în același timp și ma 
mică decît ea însăși. Nu? 

— Hotăriît, spuse el, Socrate. 

— La fel, dacă ar fi ceva îndoit, față de alte lucruri 
îndoite cît și față de sine, ar însemna atunci că acel ceva 
e îndoitul propriei sale jumătăţi, cît și al celorlalte lucruri 
îndoite; căci nu există un alt îndoit decit al jumătății. 

— E adevărat. 

— Așadar, fiind mai mare decit el însuși nu va fi el 
totodată şi mai mic, ori deopotrivă mai greu și mai ușor, 
mai bătrîn și mai tînăr și așa mai departe cu toate celelalte? 
lar orice proprietate ar avea întoarsă asupră-și, nu va 
avea el totodată și firea lucrului spre care se-ndreaptă 
proprietatea?1% ]ată ce vreau să spun: auzul nu poate 
prinde nimic altceva decît sunetul, nu? 

— Da. 

— Așadar, auzul se va auzi pe sine întrucît e înzestrat 
cu un sunet; altfel nu s-ar putea auzi. 

— Hotărît că nu. 

— Şi vederea, cumva, dragul meu, dacă se va vedea 
pe sine, trebuie să aibă o culoare; ea doar nu poate vedea 
ceva lipsit de culoare. 

— Nu, bine înțeles. 

— Vezi, așadar, Critias, din cîte le-am străbătut cu 
gîndul, la unele ne-a părut pe de-a-ntregul cu neputinţă ca 
ele să-și întoarcă virtutea cu care sînt înzestrate asupra 
lor înșile, iar în privința altora tare mă îndoiesc să se poată 
așa ceva. La mărimi, mulțimi și altele de felul acesta era 
doar întru totul cu neputinţă, nu? 

— Da, întru totul. 

— În schimb auzul și vederea sau în plus mișcarea ce 
s-ar pune în mișcare pe ea însăși!%f, sau căldura care se arde 
pe sinel1% şi toate celelalte asemenea lor, ar părea îndoielnice 
unora, altora poate nu. Ne-ar trebui un om de format 
mare1%, prietene, care să ştie să le lămurească așa cum se 
cuvine pe toate, dacă sînt alcătuiri care nu au din fire 
puterea de a se răsfrînge asupra lor înșile, ci doar asupra 
altora, sau dacă unele pot şi altele nu. Iar dacă sînt unele 
care au faţă de ele însele asemenea putere, atunci ar fi de 

văzut dacă printre ele nu se află şi acea cunoaştere pe 
care noi o numim înțelepciune. Eu, drept să-ţi spun, nu 
cred că sînt în stare să fac asemenea deosebiri. În ce mă 
privește, nu m-aș încumeta să afirm cu tărie că ar putea 
exista așa ceva: o cunoaştere a cunoașterii, şi nici în cazul 
că într-adevăr există, n-aș primi-o drept fiind una și aceeaşi 
cu înțelepciunea, mai înainte de a cerceta dacă fiind așa 
cum; e, ne e de vreun folos ori nu. Și într-adevăr, că înţelep- 
ciunea ar fi ceva folositor și bun, asta o presimt într-un 
fel. Tu așadar, o fiu al lui Calaischros, de vreme ce âi hotărît 
că înţelepciunea nu este altceva decît o cunoaștere a cunoaş- 
terii și totodată a necunoașterii, dovedeşte-mi, în primul 
rînd, că un asemenea lucru e cu putinţă, apoi, dacă așa 
fiind, ar aduce cumva și vreun folos. Și poate așa mă vei 
mulțumi și pe mine și-ți voi da dreptate în cele ce-mi vei 
spune despre înțelepciune. 

Iar Critias auzind acestea şi văzîndu-mă că stau la cum- 
pănă, întocmai celor pe care-i prinde căscatul de îndată ce 
zăresc pe alții păţind așa, îmi păru și el cuprins de îndoială, 
de pe urma îndoielii mele!07. Dar deoarece ţinea întot- 
deauna la bunul său renume, se rușină faţă de cei din jur 
şi nu voi să consimtă că nu era în stare să-mi lămurească 
ceca ce-i cerusem și-mi îngînă ceva fără noimă, ca să-și 
ascundă ncdumerirea. 

Tar cu, ca să dau avînt convorbirii noastre, spusei: 

—- Dacă tu crezi așa, Critias, atunci să ne-nvoim deocam- 
dată că este cu putinţă să se ivească o cunoaștere a cunoaş- 
terii; vom mai vedea apoi dacă lucrurile stau așa sau nu. 
Hai atunci, dacă o asemenea cunoaștere e într-adevăr cu 
putință, spune-ne întrucît pornind de la ea cineva e mai 
în măsură să ştie ce ştie și ce nu știe? Și de fapt tocmai 
acest lucru spuneam noi că înseamnă a se cunoaşte pe sine 
şi a fi înțelept. Nu e așa? 

— Intocmai, spuse, şi într-un fel lucrurile se potrivesc, 
Socrate: căci dacă cineva stăpînește cunoașterea care se 
cunoaște pe sine, atunci el este de aceeași natură cu ceea 
ce stăpîneşte. Astfel cînd cineva are agerime e ager, cînd 
are frumuseţe e frumos și cînd are cunoaștere e cunoscător; 
iar dacă un om stăpinește cunoașterea care se cunoaşte 

pe sine, atunci un asemenea om va fi într-un fel şi cunoscă- 
tor de sine. 

— Nu acest lucru îl pun la îndoială, am recunoscut eu, 
că dacă cineva stăpînește cunoaşterea de sine ajunge să se 
cunoască și pe sine, dar sînt nedumerit de ce, avînd ase- 
menea cunoaștere trebuie să ştie neapărat și ce ştie şi ce 
nu ştie. 

— Deoarece pentru el, Socrate, amîndouă aceste cunoaş- 
teri sînt una și aceeași. 

— S-ar putea, consimțţii eu atunci, dar mă tem că nu 
fac nici un pas înainte: nu pot înţelege cum aceste două 
cunoașteri sînt una și aceeaşi18. 

— Ce vrei să spui? întrebă el. 

— Iată, i-am lămurit eu: cunoașterea, atunci cînd e 
cunoașterea cunoașterii, poate ea deosebi mai mult decît 
ce e cunoaștere și ce nu? 

— Nu, ci doar atit. 

— Oare cunoașterea și necunoaşterea a ceea ce e sănătos 
să fie deopotrivă cunoaşterii și necunoașterii a ceea ce e 
drept? 

— Deloc. 

— În primul caz ce vorba, cred eu, de medicină şi în 
următorul de politică; pe cînd cunoașterea pur și simplu 
nu poate fi nimic altceva decît cunoaștere. 

— Cum altfel? 

— Dacă prin urmare cineva nu-şi sporește cunoașterea 
cu știința a ce e sănătos și drept, ci știe doar de cunoaştere 
în general atunci, întrucît are numai această cunoaştere, 
în ce chip ar putea să ştie că știe ceva și că deţine o anume 
cunoaștere, și asta de bună seamă nu numai în privința 
sa, dar și în privinţa altora? Sau o ştii? 

— Da. 

— Dar cum va şti el, prin această cunoaștere, ce anume 
cunoaște? Doar ştim că ceca ce c sănătos se cunoaște cu 
ajutorul medicinei, nu al înțelepciunii, ce-i armonios prin 
muzică, nu prin înțelepciune, iar cum se construiește o 
casă, meșteșugul de a construi case o arată și iarăși nu 
înţelepciunea; şi așa cu toate celelalte. Nu? 

— Aşa se pare. 

— Prin urmare, dacă înțelepciunea e numai o cunoaștere 
a cunoașterii, va putea el atunci, cu ajutorul ei, să-și dea 
seama de ceea ce e sănătos sau de felul în care se constru- 
ieşte o casă? 

— Deloc. 

— Înseamnă că nu ştie ce ştie, cel care nu le cunoaște 
pe acestea, ci numai că știe. 

— S-ar părea. a 

— Aşadar a fi înțelept şi înţelepciune nu asta înseamnă: 
a ști ce ştii și ce nu ştii, ci, pe cît se pare, numai a ști că 
ştii şi că nu știi10?, 

— Se poate. 

— Prin urmare, cu ajutorul înţelepciunii, nu vei fi în 
măsură să pui la încercare nici pe un altul care ar spune 
că ştie ceva, ca să vezi dacă știe ce anume pretinde că ştie 
sau nu; ci numai atît, pare-se, vei ști, că el are o cunoaş- 
tere ; dar a cui cunoaștere, asta nu te va face înţelepciunea 
să afli. 

— S-ar părea că nu. 

— Așadar, nici pe cel care se preface că e medic fără 
să fie, nu vei fi în stare să-l deosebești de cel care e cu 
adevărat, nici pe vreun altul care să fie cunoscător sau 
nu. Dar să cercetăm în felul următor: dacă un om înţelept 
sau un oricare altul ar avea de gînd să deosebească pe 
medicul adevărat de cel neadevărat, oarc cum ar face? 
De bună seamă nu va vorbi cu el despre medicină, căci 
nu are pricepere un medic — am spus-o doar — la nimic 
alta în afară de ceea ce-i sănătos și ceea ce-i bolnavil0, 

— Da, așa e. 

— lar despre cunoaştere el nu ştie nimic, de vreme 
ce noi am lăsat-o pe aceasta în seama înțelepciunii doar. 

— Da. 

— Atunci nici despre cunoaşterea medicală nu știe 
nimic cel priceput în a vindeca, întrucît medicina se întîm- 
plă să fie și ea o cunoaștere. 

— E adevărat. 

— Că medicul stăpîneşte o anume cunoaștere, asta o 
va şti omul înțelept; dar trebuind s-o pună la încercare 
spre a-și da seama cum este, va cerceta el altceva decit a 

cui cunoaștere este ca? Oare nu prin aceasta se definește 
fiecare cunoaştere, că este nu numai o cunoaștere, ci şi 
una anumită, care dă seama de lucruri anumite? 

Ba prin aceasta. 

lar medicina a fost definită drept o cunoaștere deose- 
bită faţă de altele, datorită faptului că ea este cunoașterea 
referitoare la sănătate și boală. 

— Da. 

— Aşadar, în asemenea stări în care poate fi găsită este 
firesc să caute cel care vrea să cerceteze medicina, iar nu 
într-unele străine, unde, bine înţeles, nici n-ar afla-o. 

— Nu, de bună seamă. 

— Prin urmare, pe temeiul sănătăţii şi al bolii va fi isco- 
dit medicul, în măsura în care e vindecător, de către cel 
care îndeplineşte o bună cercetare. 

— Așa se pare. 

— Şi nu va cerceta el atunci atît spusele cît și faptele 
medicului spre a da la iveală adevărul celor spuse și juste- 
ţea celor făptuite?iii 

— Negreșit. 

— Dar fără să aibă ştiinţa medicinii ar putea cineva 
să urmărească asemenea spuse și asemenea fapte? 

— Nu, fireşte. 

— Nimeni altul, pe cît se pare, în afară de medic, nici 
înțeleptul măcar n-ar putea, căci ar trebui să fie şi medic 
pe lîngă faptul că e înţelept. 

— Aşa este. 

— În totul, așadar, dacă înţelepciunea este numai cunoaş- 
terea cunoașterii și a necunoașterii, ea nu va fi în stare să 
deosebească pe medicul care-și cunoaște meșteșugul de 
cel care nu și-l cunoaște și se preface numai, ori își închipuie 
că ştie ceva. Și nici pe vreun altul din cei care cunosc orice 
nu l-ai putea deosebi cu ajutorul înțelepciunii, ci întocmai 
celorlalți meșteșugari, doar pe cel cu care te-nsoţeşti în 
meserie. 

— Aşa se pare, încuviință el. 

— Dar atunci, întrebai eu, ce folos am mai putea trage, 
Critias, de pe urma unei asemenea înțelepciuni? Dacă, 
așa cum presupuneam noi la început, omul înțelept ar 

şti ceea ce știe și ceea ce nu știe și apoi, că pe unele le 
ştie iar pe altele nu, și dacă ar fi în stare să cerceteze 
în același chip și pe un altul cu aceeași experienţă ca el, 
atunci, s-o recunoaștem, înțelepciunea ne-ar fi de cel mai 
mare folosi!2. Căci ne-am trăi viața fără să cădem în gre- 
şeală, noi cei care stăpînim înţelepciunea și toți ceilalți 
câți stau sub stăpînirea noastră. Și nu ne-am încumeta să 
îndeplinim ceea ce nu știm, ci, străduindu-ne să-i găsim 
pe ştiutori, am trece răspunderea în seama lor; nici nu 
le-am încredința celor pe care-i călăuzim să îndeplinească 
altceva decît ceea ce îndeplinesc cu pricepere ; prin urmare, 
numai acele lucruri a căror cunoaştere ar avea-o. Astfel, 
sub ocrotirea înțelepciunii, casele ar fi bine gospodărite, 
cetatea bine rînduită, și orice altceva care ar sta sub cîrmui- 
rea înțelepciunii!13. Și, de vreme ce greşeala ar fi îndepărtată 
şi ar domni chibzuiala în orice făptuire, toţi cei care ar 
duce o asemenea viață ar izbuti în făptuirile lor, iar cei 
care izbutesc sînt fericițiliÎ. Oare nu asta spuneam noi, 
Critias, despre înţelepciune atunci cînd arătam cît de bine 
ar fi să știm ceea ce ştim şi ceea ce nu ştim? 

— Bine de tot ar fi, spuse. 

— Numai că vezi, am încheiat eu, nicăieri nu ni s-a 
înfățișat o asemenea cunoaștereltă. 

— Văd, încuviinţai eu. 

— Dar, poate că înţelepciunea pe care am aflat-o noi, 
şi anume acea cunoaștere a cunoașterii și a necunoașterii, 
închide în ea și un folos; anume că, cel care o stăpîneșşte, 
ar putea prinde mai uşor orice ar avea de învățat și toate 
i s-ar înfățișa cugetului cu mai multă limpezime, de vreme 
ce pe lîngă fiecare lucru pe care l-ar deprinde s-ar adăuga 
vederilor sale și cunoașterea. Și, poate i-ar iscodi mai 
bine și pe ceilalți dacă ar face-o înăuntrul propriei sale 
învățături ; iar într-altfel dacă s-ar îndemna să cerceteze, 
n-ar face-o atunci cam îndoielnic și prea puțin pătrunză- 
tor? Oare acestea să fie, prietene, foloasele pe care le dobîn- 
dim noi de la înțelepciune? Nu cumva ne îndemnam să 
vedem mai mult? Nu cumva ne așteptam să găsim ceva 
mai de seamă? 

— Poate să fie aşa, spuse el. 

— Poate, întării eu. Poate nici n-a avut vreun rost 
cercetarea noastră. Și iată dovada: dacă lucrurile ar sta 
așa cum spuneam, ciudate aspecte ar mai avea atunci 
înţelepciunea! Dar să vedem. Dacă vrei, să încuviinţăm 

d acum că ar fi cu putință a cunoaște cunoaşterea și totodată 
să nu o împuținăm, ci să-i dăm tot ceea ce hotărîsem la 
început că ar însemna înţelepciunea: anume faptul de 
a şti ce ştii şi ce nu știi; și toate acestea acordîndu-i-le, să 
cercetăm mai bine dacă ne e de vreun folos așa cum e ea. 
Spuneam adineaori de ce mare folos ne-ar fi o asemenea 
înţelepciune care ne-ar cîrmui în gospodărirea caselor și 
a cetăţii. Acum însă, nu-mi mai pare, Critias, că am încu- 
viințat pe drept acesteallf, 

— Cum așa? se miră el. 

— Deoarece, urmai cu, ne-am învoit prea ușor că ar fi 
un mare bine pentru oameni dacă fiecare ar săviîrși cele 
pe care le știe, iar cele pe care nu le știe le-ar încredința 
celor care le ştiu. 

e  — Așadar, stărui el, nu pe drept am încuviințat acestea? 

— Nu, după cîte mi se pare, i-am răspuns eu. 

— Ciudate lucruri mai spui, la drept vorbind, Socrate! 

— Pe cîine, am izbucnit eu atunci, și mie-mi par așa 
şi chiar asupra lor ținteam cu gîndul adineaori cînd spu- 
neam că mi se înfățișează unele aspecte ciudate, și mă 
temeam că nu mi-am dus cu bine cercetarea. Căci dacă 
înțelepciunea este cu adevărat așa, nu mi se pare deloc 

113 a limpede ce fel de bine ne-ar putea pregăti ea nouăl!?. 

— Cum așa? întrebă el. Spune, ca să știm și noi ce ai 
în gînd. 

Cred că vorbesc fără nici o noimă; totuși, se cuvine 
să cercetăm cele ce se înfățișează cugetului şi să nu le dăm 
de o parte așa la întîmplare, dacă ne pasă întrucîtva de noi. 

— Bine vorbeşti, mă lăudă el. 

— Ascultă-mi atunci visul, îl îndemnai, oricum ar fi 
pătruns pînă la mine : fie prin poarta cea de corn, ori poate 
prin cea de fildeși18. De ne-ar călăuzi cu precădere înţelep- 

b ciunea, așa cum tocmai o înfățișa, ea ne-ar spori cunoa- 
şterile, şi-atunci de pildă, dacă în preajma noastră s-ar ivi 
cineva cu pretenţia de-a fi, fără să fie cu adevărat cîrmaci, el 

nu ne-ar mai putea amăgi; și nici un medic, un strateg sau 
vreun altul care s-ar preface că știe ceva fără să știe, nu 
ar. mai rămîne tăinuit în fața noastră. Și ce altceva s-ar 
putea alege de aci pentru noi, dacă nu să fim mai sănătoși 
la trup decît acum, ori, aflîndu-ne în primejdie fie pe mare, 
fie în război, să ne putem salva? Iar uneltele, hainele, încăl- 
ţămintea noastră toată sau orice altceva, n-ar fi lucrate 
atunci cu meșteșug? Și cîte altele încă, doar printr-aceea 
că ne-am folosi de meseriași adevăraţi? Și dacă mai vrei, 
am putea să încuviințăm că există și o știință a prevestirii 
ca o cunoaștere a viitoruluil!*; și că aflindu-se sub cîrmuirea 
înțelepciunii, aceasta din urmă e în măsură să abată de 
la noi pe cei care ne amăgesc, iar pe adevărații tilcuitori 
sări. aşeze proroci ai celor ce vor fi. Că astfel orînduit fiind 
neamul omenesc ar săviîrși și ar trăi potrivit cunoaşterii, 
o înţeleg — de vreme ce sub cîrmuirea înțelepciunii, ne- 
știința nu s-ar abate asupra noastră întovărășindu-ne pe 
noi în faptă!?0. Dar că săvîrşind lucrurile potrivit cunoașterii 
riguroase, am trăi bine și am fi fericiți, acest lucru încă 
nu-l putem ști, prietene Critias. 

— Totuși, urmă el, nu vei găsi uşor vreo altă noimă 
pentru o viață împlinită dacă o înlături pe aceea a cunoaș- 
terii. 

— Atunci, îl rugai eu, mai lămurește-mi încă ceva 
mărunt de tot. Despre a cui experienţă de cunoaștere vor- 
bești tu? Cea a făcătorului de încălțăminte?l?! 

— Pe Zeus, nu. 

„— Te giîndești cumva la cea a meșteșugarului în aramă? 

„— Deloc. 

— Poate la prelucratul lînii, al lemnului sau al altora 
asemenea? 

„— Bineînţeles că nu. 

— Atunci, am încheiat eu, să nu mai stăruim în părerea 
că a fi fericit înseamnă a trăi potrivit cunoașterii. Într-ade- 
văr, aceştia care trăiesc și ei sub semnul unei cunoașteri, 
nu sînt socotiți de tine neapărat fericiți; ci tu îmi pari că 
defineşti omul fericit în funcție de anumite cunoașteri. 
Și poate te gîndești tocmai la omul acela despre care tocmai 


vorbeam, la cel care știe tot ce se va întîmpla, tilcuitorul. 174 a 

La el sau la altul te gîndești? 

— Și la el, spuse, şi la altul. 

— La cine? am întrebat eu. Oare nu la un astfel de om 
care pe lingă toate cele viitoare și cele trecute le ştie și pe 
cele prezente și căruia nimic nu-i rămîne necunoscut? Să 
presupunem că există un asemenea om. Căci nu cred că 
mi-ai putea arăta pe vreun altul care să trăiască sub o 
cunoaștere mai deplină. 

— Nu, bineînţeles. 

— Dar un lucru aş vrea neapărat să mai știu : care dintre 
cunoașterile acestea îl va putea face pe el fericit? Oare 
toate deopotrivă? 

— Nicidecum deopotrivă, se grăbi el. 

— Atunci care mai de grabă? Și în ce măsură anume 
află el ceva din cele ce sînt, din cele trecute sau din cele 
ce vor fi? Oare ca știință a jocului de zaruri? 

— Cum, se miră el, prin zaruri? 

— Atunci, ca știință a socotitului? 

— Deloc. 

— Oare ca știință a sănătății? 

— Mai degrabă, încuviință el. 

— Dar acea cunoaștere pe care o preţuiesc eu cel mai 
mult, am întrebat atunci, drept ce s-o luăm? 

— Drept știința binelui, spuse, și a răului!2. 

— O, uricios ce ești, mă pornii eu, de o mulțime de 
vreme mă tot suceşti şi răsucești ascunzîndu-mi că nu o 


“ viaţă pusă sub semnul cunoașterii era cea care să-ți dea 


împlinirea și fericirea, nici întregul ştiinţelor, afară doar 
„de una singură, despre bine și răul%. Dacă ai vrea, Critias, 
să desprinzi cunoașterea aceasta din cuprinsul celorlalte, 
ar fi atunci medicina mai puțin în măsură să ne vindece, 
meseria cizmarului să ne încalțe, sau cea a ţesătoriei să ne 
îmbrace? lar meșteșugul cîrmaciului ne va împiedica atunci 
să pierim în primejdiile largului, ori în toiul bătăliei, arta 
strategului? 

— Ciîtuși de puţin, se-nvoi el. 

— Dar vezi, prietene Critias, caracterul acesta de bine 


d și de utilitate s-ar curma în ce ne priveşte, dacă știința 


binelui și a răului ne-ar părăsi. 

— E adevărat ce spui. 

— Atunci, pe cît se pare, nu înţelepciunea este cea al 
cărei rost e de a ne fi de folos. Nu cunoaşterea a ce se cunoaște 
şi a.ce nu se cunoaşte e cunoașterea aceasta, ci cunoașterea 
binelui și a răului. Așadar, dacă prima nu e folositoare, 
urmează că înţelepciunea va însemna altceva pentru noil24. 

— Dar cum să nu ne fie de folos? se împotrivi el. Dacă 
înțelepciunea e prin excelenţă cunoașterea cunoașterii, 
înseamnă că ea veghează și asupra tuturor celorlalte cunoaș- 
teri ; şi-atunci, de vreme ce ar cîrmui și cunoașterea binelui, 
ea ne-ar putea fi de folos. 

— Ar fi ea în măsură să ne dea şi sănătatea? am între- 
bat eu, în locul medicinei? Şi celelalte isprăvi ale altor 
meșteșuguri tot ea le-ar îndeplini? Nu fiecare meșteșug 


îşi vede de lucrarea lui? Și-apoi, nu ne-nvoisem noi din: 


vreme, că înțelepciunea nu ar fi decît o cunoaștere a cunoaș- 
terii, iar altceva nimic? N-am spus aşa? 

— Aşa se pare. 

— Deci nu ea este aducătoarea sănătăţii. 

— Nu, de bună seamă. 

— Sănătatea era doar isprava altui meșteșug. Nu? 

— Da, al altuia. 

— Şi nici aducătoarea vreunui folos, de vreme ce o 
asemenea ispravă am pus-o adineaori în seama altui mește- 
șug. Așa c? 

— Pe deplin. 

— Cum ne-ar putea fi, așadar, folositoare înţelepciunea 
dacă nu e aducătoarea nici unui folos? 

— În nici un chip, Socrate, s-ar păreal3, 

— Vezi, prin urmare, Critias, cît de firesc era să mă 
cuprindă adineaori teama și cît eram de îndreptăţit să-mi 
aduc vina de anu fi întreprins cu bine cercetarea asupra 
înţelepciunii? Și fără-ndoială că un asemenea lucru pe 
care toţi îl recunosc într-un fel a fi cel mai frumos din cîte 
sînt, nu ne-ar fi părut nouă drept nefolositor, dacă eu însumi 
aş fi fost de folos în a cerceta cum se cuvine. Şi iată-ne 
acum pe de-a-ntregul înfrînţi!?, căci nu sîntem în stare 
să aflăm cărei alcătuiri i-a dat numele de înţelepciune cel 
care a putut statornici nume a toate cîte sînt. Dar în reali- 

tate am recunoscul o mulțime de lucruri care nu țineau 
laolaltă în argumentarea noastră. De pildă am încuviințat 
că există o cunoaștere a cunoașterii, deși argumentarea 
nici n-o îngăduie, nici n-o spune. lar acestei cunoaşteri 
i-am atribuit și putinţa de a ști care sînt făptuirile altor 
cunoașteri — tot fără îngăduința argumentării — încît 
omul înțelept să ne apară cunoscător atît pentru cele ce 
ştie cât și pentru cele ce nu ştie cum că nu le ştie. Și am 
recunoscut aceasta cu toată însuflețirea, fără să luăm seama 
că ar fi cu neputinţă celui care nu știe nimic despre un lucru 
să ştie totuşi ceva despre el. Doar ce altceva ar însemna 
încuviințarea noastră decît că el pretinde a ști ce nu ştie? 
Deși, cred eu, nimic nu s-ar putea vădi mai fără noimă. 
Și, cu toate că ne-am arătat oameni cu vederi largi și cîtuși 
de puţin rigizi, nu s-a dovedit prea fericită cercetarea noastră 
în aflarea adevărului, ci, dimpotrivă, a sfîrșit prin a-și 
rîde de el și într-atiît, încît ceea ce am stabilit mai înainte 
pe bază de acord și plăsmuire că este înțelepciunea, ne-a 
apărut acum deşert pînă la sfidare. În ce mă priveşte pe 
mine, aproape că nici nu m-aș supăra; dar mă întorc spre 
tine, Charmides, şi tare mă mînii la gîndul că, frumos cum 
ești și înțelept nu mai puțin la cuget, n-ai să te alegi cu 
nici un folos de pe urma acestei înțelepciuni și chiar dacă 
te-ar însoți în viață, ea, n-are să-ți fie niciodată într-ajutor. 
Dar mai tare încă mă supără descîntecul pe care l-am 
învăţat de la tracul acelal?7, căci nu s-a arătat de nici un 
preţ, după ce mi-am dat atîta osteneală să-l învăţ. Și parcă 
totuși, nu-mi vine să cred că lucrurile stau chiar așa, ci 
mai degrabă eu aș fi un prost cercetător. Înţelepciunea 
doar, e-un mare bine și dacă o ai — cred eu — ar trebui 
să fii şi fericit. Vezi dar, de nu cumva o ai, şi-atunci, n-ai 
mai avea nevoie de descîntec; căci dacă o ai, te-aș sfătui 
să mă socotești mai degrabă un flecar și un nepriceput în 
a da temei vreunei cercetări, iar pe tine însuți, cu cît mai 
înțelept, cu atît mai fericit. 

Și-atunci prinse glas Charmides: 

— Dar, pe Zeus, eu nu știu, Socrate, dacă o am sau 
nu. Şi cum să știu ce este ceva ce nici voi nu sînteți în 
mâsură să aflați? N-ai spus-o tu? Dar vezi, eu nu pot să te 

cred, Socrate, pe de-a-ntregul; iar descîntecul acela, mă 
gîndeam, mi-ar fi oricum de mare folos. La urma urmei 
nimic nu m-ar împiedica să mă las zile întregi sub vraja 
lui, pînă ce tu mi-ai spune că mi-e de-ajuns. 

— Bine, Charmides, se-alătură în vorbă Critias, fă-o b 
atunci! Și-ar fi o dovadă pentru mine că ești înţelept, dacă 
te-ai lăsa întru totul sub descîntecul lui Socrate și dacă 
nu te-ai mai depărta de el — fie un răstimp mai lung, fie 
măcar o clipă. 

— Am să-l însoțesc, se învoi tînărul și n-am să mă depăr- 
toz de el; căci, fără îndoială, ar fi o nefăcută să nu mă 
supun ţie, care-mi ești tutore și să nu îndeplinesc porunca ta. 

— Atunci, hotărî el, ţi-o poruncesc! 

— Am s-o fac dar, îi răspunse Charmides, și am să 
încep chiar de astăzi. 

— Ei, voi doi, i-am întrerupt eu atunci, ce tot puneţi c 
la cale acolo? 

— Chiar nimic, spuse Charmides, căci am și pus la cale 
totul. 

— Așadar mă pui în fața unui fapt împlinit, îl întîmpinai 
cu, și nu-mi lași răgaz să mai întreb ceva? 

— Da, te pun în fața unui fapt împlinit, recunoscu el, 
de vreme ce a poruncit așa Critias. Și acum gîndește-te și 
tu, ce ai să faci? 

— Dar orice gînd e de prisos acum. Cînd unul ca tine 
îndeamnă cu toată stăruința la ceva, nu-i om să nu încu- d 
viinţeze. 

— Atunci, mă ispiti el, încuviinţează și tu. 

— Iată, încuviinţez. 


NOTE 


! Colonie a Corintului din vestul peninsulei Chalcidice, Potideea a 
fost asediată de atenieni vreme de doi ani (432—429). Atît în Ap., 28 
e cît și în Symp., 219 e este amintit faptul că Socrate a luat parte la 


campania militară împotriva cetăţii acesteia. 


2 Poate Taureas, tatăl lui Andocides; nu se poate afirma însă nimic 


sigur. 


3 De fapt „„templul reginei” dacă ţinem seama de lecţiunea faolAy 
Aflat la sudul Acropolei, aproape de zidul cetăţii, lăcașul e amintit 
într-o inscripţie atică din 418 î.e.n. (IGI:, 94, 30). Drept stăpînă a 
templului a fost identificată — în urma săpăturilor arheologice — Per- 
sephone, alături de soţul ei, de Hades (vezi B. Witte, op. cit., p. 40): 
Caracterul chtonic al așezării e atestat de altfel prin vecinătatea Olim- 
pieionului (W. Judeich, op. cit., p. 385). Iar în apropierea Olimpieionu- 


lui se afla și locuinţa lui Charmides. 
4 Pentru caracterizarea personajelor a se vedea Nota introductivă. 


5 În faţa zidurilor Potideii, atenienii au repurtat o victorie cu grele 
pierderi. (Tucid., I, 61). La această luptă se referă și Chairephon, cîteva 
rînduri mai jos, atunci cînd cere lui Socrate să-i confirme că bătălia 


a fost grea și că-n toiul ei ar fi pierit mulți cunoscuți. 


% Am preferat să redăm epLhooople prin „rîvna pentru înțelepciune”, 
întrucît filosofia cuprindea în ceasul acela preocupări mult mai largi; 
ar fi vorba de ceea ce înţelegem astăzi prin „interesul pentru cultură”, 
de înnobilarea fiinţei proprii prin cultură. În versiunea Schleiermacher 
termenul este redat prin ,,Weisheitsliebe”; ,,Wissenschaftlichen Bestre- 
bungen” apare la C. Ritter, iar în Paideia, W. Jaeger dă filosofiei tim- 
purii înţelesul de „,Bildung” (p. 453). Aceeași întrebare e pusă de 
Socrate și în Theaitetos, 143 d. 


? În original: pewpăxtov. În momentul fictiv al dialogului (432), 
tînărul ieșise tocmai din vîrsta copilăriei. Prin urmare, Charmides 


trebuie să se fi născut către 450 î.e.n. 

2 În text apare: devx) or&9um elul. „O cordea albă pe o piatră 
albă”, citează scoliastul. „Care nu se distinge pe suprafaţa pietrei”, 
interpretează L. Robin. Prin urmare, a nu avea decît un mijloc neclar 
de a desluși lucruri care sînt ele însele neclare. 


? Vezi şi Menon, 16 c. 


10 P. Friedlânder relevă ironia pasajului acestuia: Socrate pretinde 
că nu are o bună măsură a lucrurilor numai că, ceea ce iese limpede 
la iveală din maliţioasa lui negare e tocmai o puternică înclinare spre 
frumos. 


31 Deopotrivă de tulburat e Socrate înaintea frumuseţii lui Charmi- 
des ca toţi ceilalți. Numai că, în vreme ce acelora le e îndeajuns fru- 
museţea lui fizică, Socrate mai cere „un lucru mic de tot”: Charmides 
să aibă şi sufletul bine întocmit. Și ori de cîte ori îi lipseşte lui Socrate 
ceva „mărunt” putem fi siguri că e întotdeauna vorba de un lucru ho- 
tărîtor. Vezi Friedlânder, op. cit., p. 47. „,Nobility of mind does 
not detract from physical beauty; together they produce the perfect 
nature”. 


12 seg xăye%âg în original. Critias îl numește astfel, întrucit vede 
întrupat în el „das Ideal der alten Adelstugend"; cf. B. Witte, Die 
Wissenschaft vom Guten und Bsen, p. 50. O semnificaţie mai adîncă 
a conceptului acestuia, cu implicaţii estetice şi etice totodată şi expri. 
mînd în fapt idealul deplin al personalității umane e de regăsit în 
mereu prestigioasa interpretare a lui W. Jaeger de-a lungul a nenumă- 
rate pagini din Paideia (Versiunea engleză, pp. 4, 22, 287, 420 etc.) 
lar în lucrarea lui Raymond Bayer, Histoire de VEsthâtique, A. Colin, 
1961, poate fi urmărită aproupe în întreaga primă parte o interesantă 
şi sugestivă cvoluţie a termenului prin diferitele sale accepţii laate în 
timp. 


13 Charmides aparţinea, datorită originii sale, cercului tinerilor cul- 
tivaţi, care în timpul liber se ocupau cu filosofia. Așa îl arată Prota- 
goras, unde, împreună cu Callias şi amîndoi fiii lui Pericle, discută 
filosofie. (Prot., 315 a). 


14 Unele trăsături ale tînăralui Charmides îi erau proprii și lui Platon- 
Întocmai acestuia, Platon se remarcase în anii tinereţii ca poet. 


15 De-a lungul scenelor hazlii inaugurate de acest „pretext medical” 
se ya profila treptat un soi de ştiinţă terapeutică care, deși lipsită de 

orice tehnicitate, pune în joc totuși teorii medicale moderne. În ziiele 
noastre încă, terapeutica durerilor de cap șovăie între punctul de vedere 
bio-chimic și cel psihologic. Psihanaliza, care adoptă cea de a doua per- 
spectivă, leagă durerile de cap de conflictele existenţei. (F. Alexander, 
La mâdecine psychosomatique, Paris, Payot, 1952, pp. 138—146). Desigur 
că psihoterapia modernă nu este una cu caracter etic, asemănătoare cu 
aceea pe care Platon pare s-o atribuie, cîteva rînduri mai jos, lui Zal- 
moxis. (Yvon Br&s, La Psychologie de Platon. P.U.F., 1968). De 
altfel nici sophrosyne nu e întru totul o virtute morală, ci, într-un fel, 
și un soi de echilibru psihic. 

16 Poate același Cydias pe care Plutarh îl cita alături de Archilo!: şi 
Mimnerm în De facie in orbe lunae, cap. XIX. Nu se ştie însă nimic 
sigur. 

1? Asemenea Er«6al despre care vorbește Socrate aici, sînt la ori- 
gine descîntece magice folosite de medicina mai veche ca practici de 
vindecare. Ca atare ele au fost criticate cu severitate de Platon (Legi, 
909 b, 933 b). De fapt, Platon și-a definit cu greu atitudinea faţă 'de 
aceste îr8ul. În Phaidros (210 d—212 b) apar, poate, formulările 
cele mai clare. Apare un sens pozitiv al termenului acestuia atunci cînd 
Platon numește mitul despre viaţa de după moarte o epodE (Phaidon, 
114 d, 17 e, 78 a)ori, cînd în Theaitetos (149 c) și Menon (80 e), desem- 
nează drept Exq5al chiar maieutica socratică. O funcţie pozitivă e 
păstrată şi în Legile, de vreme ce Platon dă aici acestor Ex q3al un rol 
în educaţie (Legile, 659 e, 666 c, 812 b—c, 887 d). 


18 Vezi și Lahes, 180 e. 


1sb Această preocupare de a considera organismul în ansamblul 
său şi deopotrivă interacţiunile corpului și ale spiritului prefigurează 
de aproape medicina psihosomatică (Legile, 720 d—e, 903 c, 902 d). 
Vezi A. Lesky, History of greek Literature, London, 1966, p. 517; Rem- 
bert Claude, Etude analytique des allusions mâdicales de l'oeuvre de 
Platon, Paris, 1962. 


19 &valeoxvpeiv, un cuvînt rar întrebuințat de Platon. Apare şi în 
Statul, 521 d. 


30 Din cele ce urmează poate fi descifrată o doctrină ce prezintă 
analogii cu integralismul hippocratic. Nu se poate conchide însă nimic 
în privinţa unor anumite raporturi între tradiţiile tracilor și Hippocra- 

tes, deși unii biografi antici sint de acord că acesta din urmă ar fi 
locuit o vreme în nordul Traciei (cf. M. Eliade, De Zalmozis â Gengis- 
Khan, Payot, Paris, 1970, p. 62). De fapt în Corpus-ul hippocratic nu 
se află nici o aluzie referitoare la tradiţiile trace. (cf. G. Brătescu, 
Hipocratismul de-a lungul secolelor, Bucureşti, 1968, p. 55). Aceste 
aluzii la traci și la Zalmoxis pot trimite și către o medicină de origine 
pitagoreică. (Y. Brâs, op. cit., p. 292). 


31 Există o anumită tradiţie privind un Zalmoxis iatros. Platon însă 
comunică aici cîteva detalii de mare valoare. El arată atît importanța 
acordată sufletului de către Zalmoxis, care e deopotrivă zeu, rege și 
terapeut cît și relaţia funcţională între sănătatea conservată printr-o 
„metodă totală” (în care sufletul joacă rolul decisiv) și obţinerea nemu- 
ririi (vezi M. Eliade, op. cit., p. 62). Aceste detalii confirmă şi între- 
gesc totodată mărturiile lui Herodot (Istorii, IV, cap. 93—95). 


23 Verbul ddavariVev apare pentru prima oară la Herodot în excur- 
sul cu geții (IV, 93, 94): „„geţii care trăiesc în credinţa nemuririi”, 
rad. M. Nasta, din vol. Proză istorică greacă, 1910, p. 92. Platon 
pare să folosească verbul, într-un context asemănător, sub influenţa 
lui Herodot. Întărindu-l însă prin prefixul âx-, el dă verbului un carac- 
ter activ. 


33 Zalmoxis e în același timp zeu și rege. Elementul acesta nou 
introdus de Platon e atestat de fapt în tradiţia tracă: Rhesos, rege și 
preot, cra adorat ca zeu în misterele iniţiaţilor. Versurile 970—973 din 
picnu Rbesos a lui Euripide au fost interpretate de anumiţi cercetători 
ca referindu-se la Zalmoxis (cf. M. Eliade, op. cit. p. 63). 


3% În Statul se aduce același argument pentru a stabili locul educaţiei 
muzicale înaintea gimnasticii (403 d). 


% În analogie cu teoria medicală despre legătura diferitelor părţi 
ale corpului cu întregul, sufletul este înţeles aici ca ordine de ansamblu 
care depășește corporalitatea și care trebuie el însuși: vindecat spre a 
putea aduce trupul în ordine. Analogia între medicina care vindecă 
trupul și filosofia care vindecă sufletul este întflnită adesea în opera 


platonică. Compară cu Gorgias, 503 d—504 e, 464 a—b; Statul, 403 d— 
404 e. 


26 Afirmaţii reluate întocmai în teoria educativă din Legile, 664 b, 
atunci cînd legiuitorul cere ca descîntecele să-și înfăţișeze învăţătura 

în „cuvinte frumoase”. Vezi și P. Boyanc€, Le culte des Muses chez 
les Philosophes Grecs, Paris, 1936, pp. 155—162: ,„Les incantations 
platoniciennes''. E limpede faptul că dialogul încearcă încă de pe 
acum să se prefacă în acea incantaţie care să strecoare în suflet sophro- 
syne,. 

31 Profesînd o teorie aproape filosofică a terapeuticii care se îndreaptă 
asupra întregului, Zalmoxis vede în sophrosyne (ca și Socrate) o formă 
de însănătoșire prin îngrijirea părţii stăpînitoare din el. E interesantă 
și o altă apropiere cu Socrate pe care o pune în valoare B. Witte, 
arătînd că, după cum Zalmoxis s-a întors din pămînt din mormîntul 
lui simulat ca să aducă înţelepciune traco-geţilor, la fel Socrate vine 
de la Potideea din cîmpul morţii, ca să-i educe pe atenieni. 

38 Acest paralelism trup-suflet apare aproape pretutindeni în opera 
platonică. În Gergias, de pildă (504 b—d), se afirmă că ordinea (rdErs xal 
xdauoc) e produsă în corp de sănătate, iar în suflet de dreptate și 
sophrosyne. În Charmides însă o asemenea unitate e mai puternică. 
Sophrosyne a sufletului e cea care ajută la trecerea sănătăţii și în 
trup. Greșeala oamenilor stă în aceea că ei desfac unitatea trup-suflet. 
Vezi și P. Friedlănder, Die platonischen Schriften, Berlin, 1930, pp 
69—170. 

32 Interesantul articol, Die Platonische Rationalisierung der Bespre- 
chung (Er 481) und die Erfindung der Psychotherapie durch das Port, 
publicat de Pedro Lain-Entralgo în ,,Hermes”, 86, 1958, pp. 298— 
323, pune problema unor paralele între medicina modernă și întrebarea 
lui Socrate dacă Charmides „ar vrea să-i înfățișeze sufletul spre a fi 
descîntat”: ,,Die modernen psychoanalytischen Lehren iiber die Bezie- 
hungen zwischen Arzt und Kranken sind nichts Weiteres als eine 
mebhr oder weniger einseitige Ausarbeitung dieses platonischen maptxetv, 
p. 313. 

30 O informaţie asemănătoare despre Anacreon și Critias, 
fiul lui Dropides, e dată de scoliastul lui Eschil. Vezi The Epigrams 
of Anacreon on Hermae, din „Classical Quart.”, Jan.-April 1951, unde 
C. A. Trypanis stabileşte venirea lui Anacreon în Atena și prietenia sa 
cu Critias (the grandfather of the tyran Critias, and of Charmides) 
„during the nineties of the Sth-century. ” ... „if we are to believe the 
scholiast and Plato, it was just the time that Anacreon Ereâfunoev 
in Attica and developed a passionate affection for him (Critias)”, 


31 Formulă homerică. 

32 Un soi de thaumaturg, preot al lui Apollo, căruia i se atribuiau 
tot felul de întîmplări nemaipomenite. Vezi Hdt., IV, 36. 


33 Faţă de tulburarea celor din jur, Charmides rămîne calm și liniștit. 
El roşeşte doar la întrebarea celor mai virstnici, arătînd astfel, încă 
de la începutul dialogului că se află în stăpînirea virtuţilor (aici „sfiala”), 
pe care le va pune în joc mai tîrziu, în convorbirea dialectică, drept defi- 
niţii ale sophrosynei. Vezi și Lysis, 204 b. Imaginea tînărului Charmides 
arată din nou trăsături care ar putea fi proprii și tînărului Platon. Vechea 
biografie dădea imaginea unui Platon „atît de sfios (al8fucov) și așezat 
(x6oţuoc) încît niciodată nu fusese văzut rizînd în hohote” (Diog. 
Laert., III, 26). 


34 „„Provocarea” de aici e la fel cu cea din Lahes (190 c): „,Prin 
urmare, dacă știm un lucru, am putea spune, de bună seamă, şi ce 
este el anume”. 


25 În răspunsul său cântărit cu grijă și bine închegat (158 d), Charmi- 
des dăduse dovada că „știe să-și exprime gîndul”. 


“5 Felul reţinut în care va fi făcută următoarea afirmaţie și care va 
constitui totodată prima definiţie dată sophrosynei, ar putea lăsa impre- 
ia că tînărul dă, în chip nemijlocit, doar propria lui părere. „Das sie 
vollkommen persânlich geprăgt ist, darf nicht verwundern, da er doch 
selbst das Musterbild ist...'”, afirmă R. Dieterle în Platons Laches 
und Charmides, Inaug. Diss., Freiburg, 1966, p. 54. Numai că, o compa- 
raţie a acestui pasaj cu alte declaraţii asupra înţelesului „„liniştei”, ca 
normă de reţinere a tineretului atenian (Norii, v. 961; Xenofon, Sta- 
tul Laced., 3, 4; Chilon 10 A 3; de asemenea M. Pohlenz, Aus Platos 
Werdezeit, p. 40) îl îndeamnă pe B. Witte, op. cit., pp. 25—27, să afirme 
că acele puţine cuvinte rostite de Charmides conţin de fapt un adevărat 
program de educaţie. Nu poate fi vorba nici de o reţinere exterioară 
așa cum afirma P. Friedlinder, op. cit., p. 71, care pierde din vedere 
dimensiunile adînci ale idealului pedagogic al reţinerii”. Cînd Char- 
mides spune că sophrosyne înseamnă a face totul cu rînduială (xooutec) 
și liniștit, el se raliază în fapt valorilor pe care le-a cunoscut drept 
obligatorii în educaţia sa de tînăr atenian. Prin urmare, modul reți- 
nut al răspunsurilor sale nu trebuie înţeles atît ca o trăsătură perso- 
nală și care „corespunde propriei sale fiinţe” (Friedlănder, op. cit., 
p. 70), ci ca un semn vădit că el însuși stăpîneşte acea sophrosyne 
de care vorbeşte (vezi și B. Witte, op. cit., p. 27). 

37 Pentru jovxfj. Înţelesul pe care-l dobîndește adverbul „„liniştit” 
în această determinare, prin poziția sa accentuată de la sfîrşitul primei 
propoziţii infinitivale, e mai departe întărit de Charmides atunci cînd, 
reluîndu-și gîndul, îl concentrează într-un singur substantiv abstract 
douxrns (vezi B. Witte, op. cit., p. 25). 


39 Am redat termenul fovixtos prin liniștit” sau „,domol”, iar 
Apa5tuwc atît prin „încet” cît şi prin expresia „cu zăbavă”. 


5% Pentru xoxyxpart&leuv. Pancraţiul era un soi de amestec de luptă 
propriu-zisă și pugilat. 


“0 Am dat pentru oqp68pa următoarele echivalenţe: „,nestăvilit”, 
aprig”, „dintr-o dată”. 


41 Nu pare fără noimă faptul că Socrate și-a ales toate exemplele de 
pînă acum din domeniul însușirilor esențiale în buna educare a unui 
tînăr aristocrat atenian. 


42 Repeziciunea și agerimea în privinţa sufletului şi a trupului soco- 
tite aici ,„,„mai frumoase” decît liniștea, apar în Omul politic drept defi- 
niţie a curajului și stau ca „,„frumosul” pe aceeaşi treaptă cu „„liniștea” 
care definește sophrosyne. (Omul politic, 306 c). 


42 Vezi 159 c și 159 d. 
44 Ceea ce-i ceruse Socrate (159 a). 


45 Am redat aloxvveodat și aloxvvrmA0v prin „a se sfii” și „„sfios” 
iar ai prin smerenie”. Prin cuvîntul aidâs e introdusă în dialog 
una din cele mai vechi forme grecești a felului de a înţelege valoarea. 
La Homer echivalentul datoriei este aid6s; aid6s şi nemesis alcătuind 
elementele esenţiale ale idealului său aristocratic. Vezi W. Jaeger, 
op. cit., p. 1; Wilamowitz-Moellendorff, Der Glaube der Hellenen, Berlin, 
1931, vol. 1, p. 335. Sfiala ca şi liniștea valorează la Homer ca normă 
de comportare caracteristică mai ales tineretului. Sfioasei reţineri a 
omului tînăr i s-a păstrat înţelesul homeric pînă la Euripide al cărui 
Hippolitos „cu suflet de fecioară” vede în sophrosyne și aid6s cea mai 
înaltă normă a acţiunilor sale. Vezi E. R. Dodds, The Aidos of Phaedra 
and the Meaning of the Hippolytus, C.R., 39, 1925, pp. 102—104 şi 
Charles Segall, Shame and Purity in Euripides ,,Hippolytus”, 
ss Hermes”, 1970, p. 280. După încercarea lui Democrit, care face din 
aid6s unul din principiile eticii sale, Protagoras îi acordă în noua socie- 
tate democratică o funcţie socială. Vezi şi R. Dieterle, op. cit., p. 172. 

+ Homer, 0d., XVII, 347. Aids ar fi fost dată tuturor muritorilor, 
arătase Protagoras (322 d). Dar Socrate — ca și Homer — se opune 
afirmației acesteia: sfiala nu se potrivește oricui și în tot cazul nu 
omului nevoia. Prin aceasta, însăși motivarea teoretică a democraţiei 
pericleene se arată inexactă, de vreme ce omul simplu nu posedă capa- 
citatea pe care sofistul ar vrea să i-o atribuie. 


7 Noua definiţie, cu implicaţiile ei pedagogice şi morale, deși apare 
într-un mai mare grad de abstracţie faţă de prima — care fusese rapor- 
tată la o situaţie concretă și pornise de la forme de comportare exterioa- 
ră — cade la rîndul ei. 


48 Ca Nicias din Lahes, Charmides propune o definiţie pe care a auzit-o 
de la altcineva. Vezi M. Pohlenz, op.cit., p. 40 și R. Dieterle, op.cit., 
p. 177. 


*? Abia acest al treilea răspuns al lui Charmides stă din punct de 
vedere al formei pe aceeași treaptă cu întrebarea lui Socrate. Definiţia 
„a săvirşi ce-i al tău” transcrie cu ajutorul unei expresii verbale o normă 
de conținut a comportării sociale încă nefixate. (vezi B. Witte, op.cit., 
p. 66). Deşi expresia „a face ale tale” nu apare înainte de Platon (e 
folosită cu totul nesemnificativ de Sofocle, El., v. 618), ea pare totuși 
să fi fost introdusă în literatura filosofică a celei de-a doua jumătăţi 
a secolului al V-lea. În Statul, această formulă hotărăște asupra întregii 
structuri a cetăţii. Acolo, un asemenea mod de a proceda primește nu- 
mele de dikaiosyne. (P. Friedlânder, op.cit., p. 72). lar dikaiosyne și 
sophrosyne stau adesea foarte aproape una de alta. (Phaidon, 82 b; 
Prot., 323 a). „,A face ale sale”, apare și în Timaios, 12 a, ca un teritoriu 
parţial în domeniul sophrosynei. (P. Natorp, Platos Ideenlehre, Leipzig; 
1903, p. 23). Sîntem îndreptățiți, prin urmare, să credem că și aici 
el nu aduce formula numai pentru a o lăsa să cadă. (P. Friedlănder, op. 
cit., p. 12; J. Luccioni, La pense politique de Platon, P.U.F., 1958; 
K. Schilling, op.cit., p. 240. 


50 Cuvintele seamănă cu o ghicitoare; nici Socrate nu le poate găsi 
înțelesul. Această dificultate nu apăruse la primele două definiţii cînd 
Charmides trebuise să vorbească doar despre sophrosyne pe care cre- 
dea că o posedă el însuși. Vezi și Walther Freyman, op.cit., p. 30. 


1 IloAvrpayuovetv e văzut de P. Friedlânder ca antonim al expre- 
siei „a face pe ale tale” și mai mult, drept un defect tipic atenian (op.cit. 

p. 71). Democrit afirmase că „,nu trebuie să îndeplinească multe lucruri 
cel ce vrea să fie senin”. Îndărătul acestor cuvinte poate fi observată 
încă de pe atunci existenţa acelui „a face pe ale tale” drept ceea ce corea- 
punde capacităţii proprii, naturii individuale fizice și spirituale. Acesta 
e înţelesul pe care-l va da Platon formulei mai tîrziu în Statul, cînd o 
va utiliza ca funcţie a ordinei asupra celor trei părţi ale sufletului (433 a). 
La Tucidide termenul acesta dobindește un înţeles politic, ajungînd 
să însemne un soi de „optimism irațional” și de „spirit de aventuri 
nepotolit” — ce stau la temelia imperialismului atenian. (V. Ehrenberg, 
Polypragmosyne: A Study in Greek Politics, J.H.S., 67, 1947, pp. 46—67 
și P. Huart, Le vocabulaire de P'analyse psychologique dans l'oeuvre de 
Thucydide, Paris, 1968, pp. 385—387. 


53 AuvYov xal orheyylSa erau folosite pentru exercițiile din gim- 
naziu. 


53 O paralelă exactă a spuselor acestora e dată de Socrate în descrie- 
rea ironică pe care o face lui Hippias minor (368 b). Acesta îşi făcuse 
cu propriile-i miini toate cîte le avea pe el. Referitor la discutarea princi- 
piului diviziunii muncii (Statul, 370 a), vezi V. Goldschmidt, op.cir., 
p. 276. 


5 Gîndul putea fi tot atît de confuz și de enigmatic ca și exprimarea 
lui prin cuvinte (vezi L. Robin, op.cit., nota 24). 


55 Schimbul de priviri între Charmides și Critias, apoi tulburarea 
celui din urmă nu lasă nici o îndoială că acesta n-ar fi autorul definiţiei 
pe care Charmides ar fi auzit-o de la cineva. Vezi Th. Gomperz, Les 
penseurs de la Gr&ce, Paris, 1909, p. 322. 


56 Charmides a ajuns în discuţia dialectică la limitele posibilităților 
sale. Intervenţia lui Critias va duce dialogul pe un plan mai înalt, dindu-i 
un grad mai mare de abstractizare. La fel se întîmplă și prin intervenţia 
lui Nicias în Lahes (194 d), a lui Thrasymachos în prima parte a Statului, 
ori prin înlocuirea lui Lysis cu Menexenos (211 b—c). 


5? Cu o trimitere la capacităţile sale filosofice și de om de stat, Cri- 
tias e recomandat ca interlocutor și în Timaios (20 a). 


58 Pentru A6yov xapatxeodat. Compară cu Timaios, 23 d și Legile, 
113 e. 

5 O intensificare a dezbaterii intelectuale are loc de îndată după 
apariţia lui Critias. Socrate începe discuția cu aceeași întrebare cu care-l 
adusese „în aporie” pe Charmides. 


60 Critias își va apăra definiţia cu ajutorul unor distincții subtile 
între conceptele „a face” (d motelv), „a săvirşi” (70 mpărreiv) și 
„a munci” (cd 2pyăleo9u:). El va rîndui cele trei concepte astfel încît 
moteiv să devină un suprem concept neutru, în vreme ce mpăTTetv și 
dnepyăleoda luate mai strîns, desemnează o făptuire de valorificat 
pozitiv. 

$1 Din punerea în discuție a acestei jumătăţi de vers împrumutate 
lui Hesiod (Lucrări și zile, 309), Critias va ajunge la concluzia că poetul 
nu putuse înțelege prin ergon o faptă de ocară. Obiectiv văzut, acest 
argument e arbitrar întrucît citatul arătat aparţine în Lucrări şi zile 
unui context cu totul deosebit de cel unde apare la Critias. 


s2 Prin disprețul cu care numește orice efort manual, așezînd mește- 
şugul cizmarului pe același plan cu prostituţia, Critias își dezvăluie din 
plin înfumurarea aristocratică. Platon imită în felul acesta în chip vădit 
o particularitate a aristocratului Critias, cel din realitatea istorică. 
Vezi B. Witte, op. cit., p. 83. 


%3 Pentru rolmoic, mpătug și Epraola. 


“ Am redat olxeta prin „proprii””. Ca reprezentant al aristocrației, 
Critias înpustează conceptul binelui și interpretează pe Hesiod în sensul 
moralei clasei sale. Întrucît cl înlocuiește pe ră 2auroi al formulei 
de bază prin oixeio, el confiscă definiţia indiferentă faţă de sine, 
pentru interesele sale proprii. Şi în Lysis (221 d și urm.), egalitatea 
oixeia = dya%6v e respinsă ca relativistă. Cf. B. Witte, op. cit., p. 83. 
În Statul, 586 e, BEAziorov e stabilit drept oluevbrarov. Pentru olxeia 
vezi și comentarul lui Otto Apelt. 


& Prodicos dobîndise o neasemuită faimă prin arta de a deosebi 
diferitele nuanţe ale cuvintelor sinonime. Cf. Hipp. maior, 282 c şi 
Prot., 331 a—c. 


66 Socrate folosește verbele ,„,a face” (moreiv) şi „sa săvirsi” (npărretv), 
cît şi substantivele care le aparţin fără să facă vreo deosebire. De pildă 
în paragraful 164 e ... 6 7ă xaxă mpărrov. În timp ce după 
definiția lui Critias nu se poate spune decit d-ya9ă mparreiw. Vezi și 

Walther Freymann, Platons Suchen nach einer Grundlegung aller Philo- 
sophie, Leipzig, 1930, p. 30 și Max Pohlenz, op. cit., p. 49. 


57 Socrate îl aduce pe Critias să confirme încă o dată și „în toată 
limpezimea” că sophrosyne înseamnă săvirșirea binelui. Această râv 
dyadâv rpătia e socotită cea de-a patra "definiţie a sophrosynei (după 
cele trei definiții formulate de Charmides) de către C. Ritter, Platon, 
Munchen, 1910, p. 346. 


s E ironică încuviințarea lui Socrate, anticipînd, parcă, prin atot- 
cuprinderea ei nelimitatele posibilități de exprimare ale conceptului. 


9 Cf. 162 e. 


70 Compară cu Lahes, 195 c—d, unde întrebarea prin referirea directă 
la viaţă și moarte relevă o mai puternică tensiune. 


71 Compară cu Gorgias, 5ll d şi e. 
72 Cf. 163 c. 


73 Critias preferă să-și retragă definiția întructt după spusele sale 
chiar și cel care acţionează inconștient ar poseda sophrosyne. El o va 
înlocui cu „a se cunoaște pe sine” (Zavrdv yiyvboxetv). Cf. Jărg Kube, 
TEXNH und ARETH: Sophistisches und Platonisches Tugendiwissen, 
Walter de Gruyter, Berlin, 1969, p. 158. Vezi şi P. Friedlânder, op. cit., 
p. 12 şi M. Pohlenz, op. cit., p. 46. 


74 Aceeași interpretare a maximei delfice, pe care Critias o așează 
drept ţintă a noii sale definiţii, apare și în Protagoras (343 a). Vezi 
P. Friedlănder, op. cit., p. 72; C. Ritter, op. cit., p. 346 şi Nicolai 
Hartmann, Platos Logik des Seins, Berlin, 1965, p. 182. Împrejurarea 
că Platon poate releva formula ,,a se cunoaște pe sine” ca salut al zeului, 
pare să indice faptul că zicala aceasta era primul lucru vizibil celor care 
intrau în templu. Vezi W. Roscher, Die Bedeutung des E zu Delphi und 
die iibrigen “fpăuuara Ac)pixă, sPhilologus”, 59, 1900, pp. 21—41. 
Mărturia platonică e cea mai timpurie pe care o avem despre maxima 
delfică. Originea ei nu e încă îndeajuns clarificată. 


7 Vezi interpretarea „politică” a lui Wilamowitz-Moellendorff, 
op. cit., p. 200: „Nu este greu de imaginat cum înţelegea radicalul 
om al violenței acest avertisment și această virtute... omul de rînd 
trebuie să-și recunoască subordonarea... Cizmarule rămti la calapodul 
tău!,..” 

70 Tupvooxewv Ea vz6v sau ErtoTijum 2avrod cum apare cîteva rînduri 
mai jos (165 c 4), e considerată de C. Ritter drept a cincea definiţie 
dată sophrosynei (op. cit., p. 136). 

71 După determinarea lui Critias, că sophrosyne ar închide întotdeauna 
înăuntrul ei actul cunoașterii, Socrate conchide că ea este o ştiinţă 
determinată avînd un obiect determinat. Înăuntrul terminologiei plato- 
nice, așa cum se poate observa în Protagoras, 352 c și în Statul, 416 d— 
411 d, 478 a, Yuypvoboxeuw iese la iveală ca verb aparţinind substanti- 
vului Emoriun. În timp ce uyvooxerwv se referă la actul cunoașterii, 
EmloraoSav desemnează „posesiunea științei” (Ertoriunc mov ZEw, 
Theaitetos, 197 b. Compară și Euthyd. 2717 b—c). 


78 Conceptul atic pentru știința de specialitate, pentru partea teore- 
tică a unei capacităţi practice era în secolul al V-lea Extoriuv. Cuvîntul 
e relativ nou. Homer cunoaște numai verbul ErxioraaSa cu indicarea 
unei capacităţi practice ori intelectuale (E 50), iar substantivul apare 
pentru prima oară abia la Bacchylides (X, 35—48, Snell). La Sofocle, 
„tragerea cu arcul” e socotită o ştiinţă (Filocter, 1057), iar la Tucidide 
conceptul are un înţeles foarte apropiat de rExvm (|, 49, 3; 121, 4 etc.). 
Un asemenea sens s-a păstrat și la Platon (4p., 22 d; Gorg., ll c) 
iar în Statul, 438 d, apare „ştiinţa construirii de case”. În toate aceste 
cazuri ErtorijuY) fiind înţeleasă ca iscusinţă tehnică, ca știință specială 
precisă. Totuși, la Platon, conceptul de episteme are încă de la început 
un sens dublu și îndeplinește o funcţie dublă. Pe de o parte, el servește 
răfuielii cu sofiștii pe linia unei supraștiinţe și prin aceasta e cercetat 
în structura sa de știință specială. Pe de altă parte, el înlocuiește acea 
supraștiință sofistă şi devine prin analogie cu acţionarea creatoare de 
valoare și meștesugărcască știința conducătoare cea mai înaltă, căreia 
doar folosinţele tehnice îi dau valoare. Vezi Jărg Kube, op. cit. 


% Principiul utilitar e unul de bază în sistemul platonician. Tot 
ceea ce e frumos și bun e în același timp Xp7otu6G, adică util, convena- 
bil, corespunzător conceptului său. Socrate ajunge la concluzia că fru- 
museţea în sine (Kalon Kath'auto) nu există fără să fie asociată utilului. 
Frumos e numai utilul pentru Socrate. Un adolescent care dansează 
e mai frumos — gimnastica fiind utilă corpului său — decît cel care 
stă în repaus (Timaios, 87 d—e). Vezi R. Bayer, Histoire de Esthetique, 
Paris, 1961, p. 25. 

80 Obiectul medicinei este cunoaşterea a ceea ce e sănătos (165 d), 


al arhitecturii, construirea caselor. Pe baza acestor două exemple tehnice 

stereotipe Socrate dovedeşte cel de-al doilea caracter esenţial al științe- 
lor: folosul lor. 


1 Prin această întrebare, Socrate se contrazice de fapt; iar opoziția 
care se ivește aici va hotărî mai departe asupra întregii discuţii. El 
caută să adapteze definiţia sa despre sophrosyne care „nu e o ştiinţă 
la fel cu celelalte”, la tradiționala zExvm în înţeles de ştiinţă specială. 
Iar Critias i-o va reproșa. Vezi N. Hartmann, op. cit., p. 182 și Jărg 
Kube, op. cit., pp. 157—160. 


%2 Din calcul ori geometrie nu provine un rezultat concret (Epyov) 
așa cum prin arhitectură provine casa, ori prin țesătorie veșmintele. 
Se obţine un soi de ierarhie a ştiinţelor al căror criteriu de ordine e 
gradul respectiv de abstractizare. 


835 Vezi E. de Strycker, Trois points de Terminologie Mathmatique 
chez Platon, REG 63, 1950, p. 54: „,...la logistique du Charmides et 
du Gorgias ... n'est rien d'autre que la thtorie des rapports et propor- 
tions dans leurs applications «au pair et impair», c'est-ă-dire aux nom- 


bres entiers”. 


84 Critias va respinge și această întrebare ca nepotrivită, arătînd că, 
după el, căutata știință trebuie deosebită nu numai de o cunoaştere 
meșşteșugărească, dar și de fiecare ştiinţă teoretică. Prin aceasta, el va 
da definiţiei sophrosynei o nouă formă. 


8 Opoziția dintre cele două metode de cercetare (a lui Critias și a 
lui Socrate)” trimite la însuși sensul dialecticii platonice. (Vezi B. Witte, 
op. cit., p. 111). Critias, pornind de la afirmaţiile lui Socrate, încearcă 
să definească conceptul unei științe suprem conducătoare care stă 
deasupra tuturor celorlalte științe, prin aceasta neputînd fi măsurată 
după normele lor de măsurare. Socrate opune acestei revendicări argu- 
mentele cu care respinsese încă înainte supraștiinţa sofistică. Fiecare 
din cele două poziţii are principial temeiul ei, nici una nu e falsă. Cer- 
cetarea va duce mai departe spre definirea acelui obiect deosebit al 
ştiinţei sophrosynei. 


% În opoziţie cu ştiinţele speciale ale medicinei sau arhitecturii, 
sophrosyne e considerată drept o cunoaștere a altor forme de cunoaștere 
și totodată a ei însăși (&)Acov Ertornuâv Entorium ua Eavrijs). 


87 Cf. 165 b—c. 

29 În clipa în care conceptul de „știință” devine obiectul cercetării, 
Platon dă socoteală de metoda sa. El lasă pe Critias să ridice împotriva 
lui Socrate reproşul unei conduceri neobiective a discuţiei. Împotriva 
unei astfel de învinuiri, Socrate se mai apărase (165 b): „întîrzii odată 
cu tine în dezlegarea problemei acesteia, pentru că nici eu însumi nu 
o lămuresc”!. Vezi şi Gorgias, 506 a (nr xotv ue9 '5uâv...). 
„89 Vezi Ap. 20 c. 


90 Ar fi vorba de propria activitate a lui Platon. Interesat în problema 
expusă, o cercetează însă și pentru discipolii săi. 


% Apar formulări asemănătoare în Gorgias, 506 a, Cratylos, 41l b 
și Phaidon, 98 b. 


%2 În aceste din urmă schimburi de cuvinte e păstrat îndeosebi 
(arată B. Witte, op. cit., p. 111), caracterul istoric al celor doi parte- 
neri. Critias, „„sofistul”, susţine problema supraştiinţei (așa cum o pri- 
mise Platon de la Protagoras și Gorgias), iar Socrate „elencticul”, caută 
să se opună revendicărilor sofiste. Astfel Platon integrează în opera 
sa — în forma „dramatică” a dialogului — punerea întrebării care-i 
parvenise prin tradiţie; pentru ca pornind de la ea, să rezolve aporia 
propriului gînd. 

23 Critias îşi reia afirmaţia de la 166 c. 


94 Socrate va relua întrebarea (167 c), adîncindu-i înţelesul. Va fi 
vorba nu doar de o Emtorhun Entorijuns dar și de o Exiorijun &wnrt- 
ouoabvns. În Statul, tema „agonală” cere atît cercetarea esenței justiţiei 
cît şi a injustiţiei (Statul, II, 358 a—b). În Eutyphron, Socrate cere 
interlocutorului nu numai definirea pietăţii dar și a impietăţii (5 c—d). 
Întrebat asupra virtuţii, Menon va răspunde spontan și asupra viciului 
(Menon, 12 a). Niciodată nu va putea fi cercetată plăcerea fără a se 
cerceta în același timp și durerea (Philebos, 51 b). Vezi V. Goldschmidt, 
Les Dialogues de Platon p. 214. 


%5 Prin această egalare, se introduce pe o a doua treaptă acel lucru 
pe care Critias vroia să-l vadă exclus prin relaţia cu sine a științei știin- 
țelor: obiectul științei deosebit de ea însăși. Cf. B. Witte, p. 125. 
Transpunerea definiţiei în formă verbală face vizibilă, într-o formă 
gramaticală mai limpede, necesitatea unui obiect al cunoașterii. 


2% Literal: „a treia oară în cinstea [zeului] salvator”. Cu această 
formulă de rugăciune care era rostită în timpul ospăţului, la libaţia 

celui de-ul treilea pahar, Socrate întreprinde ultima încercare de a defini 
sophrosyne, după ce amîndouă definițiile anterioare ale lui Critias („a 
face ale sale” și „a se cunoaște pe sine'') nu duseseră la o rezolvare 
definitivă. Invocarea lui Zeus ar indica faptul că dialogul intră acum 
în faza sa decisivă. În privinţa formulei, vezi Pindar, Ist., 6, v. 7; Eschil, 
Choeph., v. 1073 și chiar Statul, 583 b. Vezi de asemenea, K. A. Benkeu- 
dorff, Untersuchungen zu den Platonischen Gleichnissen, Vergleichen und 
Metaphern aus dem Bereich der Gymnastik und Agonistik, Inaug.-Diss., 
Tibingen, 1966, p. 94. 


9? Compară cu 163 d fin. 


%b V. Goldschmidt, op. cit., pp. 285—286, dă o interesantă compa- 
rație cu un loc similar din Statul, 450 c—d. 


9 Pentru a-și limpezi nedumerirea, Socrate va așeza sophrosyne, pe 
rînd, alături de alte concepte funcţional asemănătoare, cărora le va 
atribui cîte un obiect corespunzător, în mod necesar provenit din mai 
întîi numitul concept activ. Printr-o asemenea metodă, pe care Aristotel 
o caracteriza sub numele de epagoge, socotind-o tipică lui Socrate, se 
arată că o relaţie de sine așa cum e formulată în cunoașterea cunoașterii 


nu era cu putinţă. 


99 Vederea e raportată la culoare; aceasta din urmă fiind obiectul 
ei „ideal””. Compară cu Theaitetos, 156 c. 


100 Dorinţa este întotdeauna dorinţă a plăcerii. Vezi Phaidros, 237 d 


(Î uiv tupvroc o5oa Exudvule hăovâv). 


101 Că voinţa e pusă în legătură cu binele se poate vedea și în Gorgias 
468 c (ră păp dya9ă Bovidue9a). Înșiruirea conceptelor merge pînă 
la episteme. În ce fel trebuie gîndit acest raport între conceptul activ 
şi obiectul în genetiv o arată cercetarea amănunțită a unei situaţii ase- 
mănătoare din Statul (436 b—437 c). 


102 'Toate comparativele care vor urma (și pe care Socrate le alătură 
exemplului cunoașterii care e cunoaștere a ceva și are proprietatea de 
a trimite către ceva) sînt de regăsit în Statul (438 b—c). Kurt Schilling, 
în Platon — Einfiihrung in seine Philosophie, 1948, pp. 44—45, trimite 
pentru locurile acestea la Parmenide. 


103 Imperfectul verbului elva. în locul prezentului exprimă o 'ante- 
rioritate logică și prin aceasta, exemplul de regulă al unei relaţii la 
obiectul în sine, în opoziţie cu situaţia de excepţie a raportului cu sine, 

afirmă B. Witte, op. cit., p. 118. Compară cu Statul (436 b—c) 
cioâpede du ov muiriv fv ... Pe baza comparaţiilor din exemplele 
enumerate, Socrate încheie într-o formulă abstractă. 


104 Acest nou introdus concept (x(vnoig ari) Eavziv xiveiv) pri- 
meşte în opera mai tîrzie a lui Platon, o strictă determinare din punct 
de vedere al conţinutului. În Phaidros, „mișcarea ce se pune în mișcare 
pe ea însăși” apare ca un soi de temei originar nenăscut, ca suflet al 
lumii, izvor și început al oricărei mișcări (245 c). Vezi și Legile, X, 
894 d—e, 895 e, 89% a). 

105 În Cratylos, căldura în opoziţie faţă de trup,* socotită pnntru 
procesele interioare și pusă pe același plan cu mișcarea sufletului și 
a gîndirii. 

108 „„Omul de format mare” (6 utyac dvijp) e definit în Legile 
(130 d—e). În Charmides, el trebuie să stăpinească arta diviziunii 
(168 b). O asemenea artă aruncă lumină asupra tuturor celorlalte 
(Philebos, 16 c), în măsura în care ea mijlocește între unul și infinitatea 
unui domeniu; ...,„,daher kann der mythische Vorgânger des «grossen 
Mannes» «eine Art Prometheus» genannt werden” (comentează B. Witte, 
după Philebos, 16 d, op. cit., p. 123). 


107 În vreme ce convorbirea sfirșește astfel în aporie, Socrate face 
să atîrne rezolvarea de fapt a problemei de persoana unui conducător, 
condiţie în care se manifestă certitudinea lui Platon de a fi el însuși 
acel subiect cunoscător. Rezultat la care ajung atît M. Untersteiner, 
Studi Platonici. Il Carmide, „ACME” 18, 1956, 19—67, p. 41, cît și 
B. Witte, op. cit., p. 124. 

108 Argumentul lui Socrate e dublu. În primul rînd el pune la îndoială 
egalitatea propusă de el între cunoaşterea de sine și noua formă a defi- 
niţiei. La protestul lui Critias, el face un pas mai departe afirmînd că, 
în amîndouă cazurile noii formule, „,cunoașterea” nu poate fi aceeaşi. 


109 „„Damit ist eine Implikation, die der Begriff einer Wissenschaft 
der Wissenschaft enthalten kânnte und die vor allem durch die von 
Kritias gefundene Formulierung «Wissenschaft der anderen Wissen- 
schaften» nahegelegt zu werden schien, ins Bewusstsein gehoben und 
widerlegt””, comentează în locul acesta B. Witte, op. ciz., p. 127. Socrate 
arată că știința căutată, chiar într-o formă derivată, nu poate avea un 
obiect specific. Ea nu poate fi decît știința acelui lucru ce poate să 
fie ştiinţă. 

110 Medicul şi înțeleptul nu pot „„vorbi” (8.aAtyeo9a) împreună, 
întrucît unul e specialist în ceea ce-i „,sănătos”, iar celălalt în „,cunoaș- 
tere”. Astfel sophrosyne și s„utilul” se despart. 


1: Max Pohlenz, op. cit., p. 54 Untersteiner, op.cit., p. 38 și 
T. C. Tuckey, Plato's Charmides, Cambridge, 1951, p. 98, au vrut să vadă 
în noua formulare o raportare la întrebarea socratică și prin urmare au 
înțeles această parte a dialogului ca o discuţie privind interpretarea 
vieţii lui Socrate. 


112 Modul ireal al vorbirii care e păstrat fără excepţie și în reprezen- 
tarea următoare a folosului sophrosynei ar fi un indiciu al caracterului 
utopic al conținutului ei. Statul guvernat de sophrosyne apare doar 
ca imagine ideală, fără posibilități de realizare. 


a 


113 Socrate schiţează o „structură socială” în care înțeleptul cîrmuiește 
asupra celui neînţelept. Căutarea unei definiţii a sophrosynei care prin 
analiza categorială a Entoriun Ertorijung părea a fi o problemă pur 
epistemologică, își arată aici caracterul ei politic. Compară și cu Prot., 
318 c—319 a. 


114 În miturile eshatologice din Gorgias și Protagoras oamenii sînt 
pedepsiţi în urma „greșelilor” lor, pe cînd cei „„fără greşeală” ajung în 
Insulele Fericiţilor. (Gorg., 5 %6 b—c, 523 b). Întocmai și aici „eudaimonia” 
e întemeiată pe eliberarea de greșeli. Vezi şi Gorg., 507 b, Alcib., 116 b, 
Statul, 353 c—354 b, şi trimiterile lui L. Robin de la nota 40. În 
Statul apare aceeași misiune a polis-ului de a realizn fericirea tuturor 
cetăţenilor săi. 


115 Un asemenea stat ideal ca acesta înfățișat de Socrate, în care să 
se împlinească „știința înţelepciunii”, apare însă (spre deosebire de 
cel din Statul), ca o pură utopie. Contrar lui R. Dieterle, care nesoco= 
tește funcţia pozitivă a utopiei: ,„,Doch es war offenbar nichts weiter 
als eine grosse «utopische» Illusion, da sich gezeigt hat, dass es ein 
solches Wissen nirgendwo gibt” (p. 266), B. Witte i-o acordă din plin: 
>»„Doch diese Utopie hat eine positive heuristische Funktion; sie ist 
das ideale Leitbild, das «Gut» (ây«96v), das zum Auffinden jener 
obersten leitenden Wissenschaft fiihrt...” (p. 131). 


116 Socrate, care combătuse pînă acum numai definițiile independente 
ale lui Charmides și Critias, ori modificările tezelor lui Critias, va încerca 
să demonstreze imposibilitatea utopiei schiţate de el însuși. 

117 Socrate va anula în concluzia arătată drept „,vis” premisa de 
bază a utopiei sale, întrucît el se îndoiește asupra folosului înţelepciunii. 


118 Socrate își amintește cuvintele Penelopei din cîntul XIX al Odiseei 
despre visele care pătrund prin poarta de fildeș — cele amăgitoare — 
şi adevăratele vise, acelea ce intră pe poarta de corn. Visul lui Socrate 
are același dublu înţeles ca și cel al Penelopei. În Odiseea e vorba de 
un alvăv Bvetpov, o spune Odiseu (XIX, 568). El se va dovedi însă 
aducător de noroc. Platon pune în paralel cele două visuri, dînd astfel 
o precisă interpretare conexiunii structurale a propriei sale opere. Prin 
caracterul său elenctic visul lui Socrate e şi un alvăv 8veipov întrucît 
el nimicește imaginea fericită a statului desăvirşit. Dar chiar această 
nimicire ,,vesteşte adevărul”, spune B. Witte, op. cit., p. 133. 


19 Chiar şi mantica e încadrată ironic ca „știință a viitorului” într-o 


societate tehnic perfectă și condusă de știință. 


120 Expunerea se rezumă pentru Socrate la conceptul de „a săvârși 
potrivit cunoașterii” (Extornu6vus rpărreiv). E vorba din nou, ca 
în „„utopie”, de o societate în care domnește sophrosyne ,„,pvidrrovoa”” 
așa cum e numită și în Statul. Dacă în Utopie a fost relevată doar „buna 
acţionare” ca urmare a predominării sophrosynei, acum aceasta este 
expusă în înţeles unilateral tehnic. Vezi şi R. Dieterle, op. ciz., p. 283: 
Der grosse Vorbehalt gegeniiber dem technischen Wissensideal ist 


damit ausgesprochen”. 


ia „Es ist der alte Sokrates”, comentează B. Witte, cel care caută 
să combată revendicarea unei științe atotconducătoare prin analogii 
cu științele speciale (op. cit., p. 134). 

133 După ce toate obiectele parţiale ale cunoașterii sînt respinse cate- 
goric de Critias, mereu repetata întrebare asupra cauzei fericirii (care 
obținuse o rezolvare în conținutul oarecum abstract al Utopiei) își află 
în sfîrşit răspunsul: căutata ştiinţă e „știința despre bine și rău”. Această 
definiție pare în consonanţă cu formularea mai timpurie a lui Critias 


despre „săvîrşirea binelui” (163 e), 


123 Găsita știință are caracter de universalitate, nu însă în sensul 
unei cîrmuiri enciclopedice a tuturor științelor speciale, ci în înţelesul 
celei mai înalte ştiinţe a valorii. 

134 Această rezolvare ultimă aduce cu sine totodată și cea mai adîncă 
aporie. Socrate constată opoziţia între gtiinţa binelui și a răului care 


229 


SIMINA NOICA 
s-a arătat drept condiție a posibilităţii utilului și ştiinţa științelor ca 
definiţie a înţelepciunii. Vezi și M. Pohlenz, op. cit., p. 49. 


135 Nu numai că n-a putut fi găsită nici o definiţie pentru înţelep- 
ciune, dar nici măcar părerea că e folositoare nu s-a confirmat vizibil. 


Vezi M. Pohlenz, op. cit., p. 47. 


136 Trimisă ad absurdum şi ultima cunoaștere pozitivă a obiectului 
cercetării, dialogul sfirșește prin cuvintele acestea. Că înfringerea nu 
este însă definitivă, o arată ironia cu care Socrate reia o asemenea 
concluzie : (vezi K. Schilling, op. cit., p. 48 şi B. Witte, op. cit., p. 136) 
„Și parcă totuși, nu-mi vine să cred că lucrurile stau chiar așa, ci mai 
degrabă eu aș fi un prost cercetător. Înţelepciunea doar, e-un mare 
bine şi dacă o ai — cred eu — ar trebui să fii și fericit”. Astfel de 
cuvinte îndeamnă pe Charmides şi pe cititori să lase contradicția pe 
seama unui „cercetător mai bun” care ar fi Platon însuși. 


13? Cf, 155 e—]57 c. 


AAXHZ 
LAHES 


NOTĂ INTRODUCTIVĂ , 


Lohes nu face parte dintre dialogurile cele mai cunoscute ale lui 
Platon. Scrisă, pe cît se pare, scurt timp după moartea lui Socrate 
(399 1.e.n.), această operă de tinereţe face parte, alături de Protagoras, 
Menon, Eutyphron etc., din grupul dialogurilor numite aporetice, adică 
lipsite de o rezolvare finală, de o definire și lămurire completă a proble- 
mei puse în discuţie. Cercetătorii mai recenți presupun, cu mulţi sorţi 
de a avea dreptate, că această „„metodă a aporiei”1, urmărea un dublu 
scop propagandistic: nedumerirea, neliniștirea publicului şi răspîndirea 
metodei socratice de discuţie, așa cum o profesa Maestrul însuși. Aflat 
în jurul vîrstei de treizeci de ani, Platon caută să ducă mai departe 
opera lui Socrate, străduindu-se să tulbure, să agite opinia publică, 
blocată de clișee şi de prejudecăţi simpliste și să-i atragă atenţia asupra 
neclarităţii și a incoerenţei credințelor celor mai banale și curente. 
Trepte preliminare spre alcătuirea positivă,a unui sistem filosofic de 
ansamblu, lucrările aporetice de tipul lui Lakhes tind să arate că atît 
părerile „omului de pe stradă” — tradiţionalist şi lipsit de obișnuința 
gîndirii sistematice, coerente —, cît și teoriile spectaculare ale sofiştilor 
sînt departe de a duce către calea Adevărului, egal cu Binele și cu Fru- 
mosul. 

În aceste dialoguri, nu mai puţin literare decît filosofice, personajul 
lui Socrate — umbră semnificativă a marelui dispărut — aduce proble- 
"mele pe care le discută? pînă la un pas de rezolvarea lor, lăsîndu-le în 
“acel punct pînă unde au fost capabili să le urmărească interlocatorii 
săi, fimitaţi de firea și de prejudecățile lor "specifice. Așadar, p personaj 
“aparte și aflat mereu într-o avantajoasă” penumbră, Socrate” evită să 
intervină « decisiv la sfîrșitul "discuţiei pentru a-i da o dezlegare finală, 
pentru a elucida, mai departe și mai bine decît ceilalţi, esenţa definiţiei 


1 *Amopla înseamnă ,,nedeterminare, nelămurire, impas”. Pentru 
rolul ei, cf. V. Goldschmidt, Les Dialogues de Platon. Structure 
et mâthode, Paris, 1963, pp. 27—31. 

2 Acestea se încadrează îndeobște în tiparu general „Ce este X 
(curajul, pietatea sau frumosul)?”. 

căutate. Blpwovela socratică are drept rezultat trezirea conștiinței celor- 
lalte personaje, care încep să se arate tot mai ispitite de depăşirea impa- 
sului și de o judicioasă căutare a Adevărului. 


Sub aspect literar și filosofic deopotrivă, Lahes este un dialog alcătuit 
după sistemul cuplurilor aflate în contrast. Personajele sale reprezintă 
— două cîte două — generaţia vîrstnică și tradiționalistă (Lysimachos 
și Melesias, în vîrstă de 65 sau 70 de ani) și generaţia matură, aflată 
în plină activitate (Nicias și Lahes, aflaţi în jur de 50 de ani). 

Despre Lysimachos, fiu fără renume al ilustrului Aristide, nu știm 
dealtfel decît că a meritat din partea poporului atenian o recompensă 
destul de substanţialăt. La fel, Melesias, fiul vestitului Tucidide, nu s-a 
remarcat prin nimic deosebit, nici măcar ca membru al celebrului con- 
siliu al Celor Patru Sute. Aceste două personaje oferă discuţiei un 
mobil concret, conferindu-i totodată realism și culoare. Singura trăsă- 
tară netă care îi diferenţiază, ca pe o pereche de vechi prieteni care au 
aceleași gînduri, este înclinația spre vorbărie a lui Lysimachos faţă 
de firea taciturnă a lui Melesias. 3 


Perechea celor doi generali luaţi ca martori și ca sfătuitori este mult 
mai bine conturată. 


General vestit, Nicias a fost principalul reprezentant pe care, după 
moartea lui Pericle (429 î.e.n.), aristocrația ateniană l-a opus popularului 
demagog Cleon. Calitățile militare ale lui Nicias, apoi bogăţia și mode- 
rația sa, au făcut ca el să fie ales în repetate rînduri strateg. Fire reți- 
nută, meditativă şi conservatoare, el a insistat mereu pentru încheierea 
unei înţelegeri cu Sparta, reușind să negocieze pacea care îi poartă 
numele (aprilie 421 î.e.n.). Fără să poată împiedica ruperea relaţiilor 
şi a acestui armistițiu care nu rezolva nimic din punct de vedere politic, 
Nicias, cu toate eforturile sale, nu a izbutit să anuleze catastrofala 
expediţie din Sicilia (415—413 î.e.n.), pe care — ca printr-o ironie a 
soartei — a fost pus să o conducă alături de Lamachos și de Alcibiade. 
Implicat în această aventură militară, el a contribuit apoi fără voie la 
sfîrșitul ei nefericit, pierzindu-și calmul și clarviziunea și supunîndu-se 
recomandărilor unor astrologi. 


3 Cf. nota 3 din text. 

4 Cf. Demostene, Contra lui Leptines, 115. 
5 Cf. nota 2 din text. 

* În anul 41l î.e.n. Cf. Tucidide, 8, 86, 9. 

De origine 'deloc ilustră, urcat de la rangul de hoplit pînă la cel 
de strateg, Lahes a participat la toate fazele importante ale primei 
jumătăţi a războiului peloponeziac. Persecutat de către Cleon, el revine 
pe scena politică abia după moartea acestuia (421 î.e.n.), luînd parte 
alături de Nicias la tratativele de pace din 421, deși se pare că nu diplo- 
maţia era punctul său forte. Militar practician, el este trimis, după relua- 
rea ostilităților, să vină în ajutorul argeenilor împreună cu Nicostratos 
și își pierde viaţa în bătălia de la Mantineea (418 î.e.n.). 

Întregul dialog se bazează de fapt pe opoziţia dintre aceste două 
personalităţi remarcabile, aliate în lupta contra demagogiei lui Cleon, 
dar despărțite fundamental prin fire, educaţie și mentalitate. Punerea 
lor în scenă permitea o exploatare sistematică și fructuoasă a antinomiei 
curente dintre logos (= „gînd, teorie” și „,expresie”) și ergon (= „faptă, 
act"). Confruntaţi cu necesitatea găsirii unei definiţii, cei doi adversari 
își vor dezvălui curînd modul profund de a gîndi și de a acţiona: 
părerile și punctele lor de vedere, parţiale, se vor dovedi a fi comple- 
mentare, ca jumătăţi ale întregului care se cuvine să fie înțelepciunea. 
Lahes, om al practicii, ţine înainte de orice la fapte, de aceea definiția 
sa va suferi, limitată doar la cazuri concrete sau la efectele tempera- 
meniului. Dimpotrivă, Nicias, omul teoriei, va încerca să ridice discuţia 
la nivelul gîndirii abstracte, pierzînd din vedere condiţia naturală, de 


--—.. 


caracter, a curajului. 


Ascuns, mai mult sau mai puțin vizibil, în spatele frazelor celorlalţi, 
Socruto, ninpurul cure fi face impresia cititorului că poate să îmbine 
Mos cu tpyov, el, Unicul, duce discuţia pînă la un pas de rezolvarea 
ei, dur fără u no decido să o iu usupră-şi acolo unde o blochează limitele 
de înţelegere ule interlocutorilor săi. Mulţumindu-se să îi provoace Îa 
continuarea acestui început de căutare a adevărului despre noţiunile 
clementare cele mai importante, Socrate, cel mai tînăr dintre cei care 
stau la sfat, evită să-și jignească interlocutorii mai vîrstnici, prin lămu- 
riri profesorale. Aceasta pare deci să fie în primele dialoguri, motivarea 
literară a opririi discuţiei, a „„părăsirii” ei în aporie?”, 

Pentru a pune mai bine în lumină mersul discuţiei și caracterul binar 


7 Cea mai completă definire a coeziunii interne a dialogului și a 
unităţii paralele dintre Platon-filosoful și Platon-artistul am putut să 
o găsim la M. J. O'Brien, The Unity of the Laches, YCS, XVIII, 
1965, 139—147. 

al dispunerii etapelor dialogului pe secţiuni, vom reproduce mai jos 
excelenta schemă generală extrasă de R. G. Hoerbezr*: 


I. Problema educaţiei (178 a—189 c) 

A. Valoarea hoplomachiei în educaţie (178 a—184 d) 

1. Pledoarie pentru primirea sfatului despre hoplomachie (1718 a— 
181 d). 

2. Sfaturi contradictorii cu privire la hoplomachie (181 e—184 d). 

B. Educaţia priveşte sufletul (184 e—189 c). 

1. Poate da sfaturi cineva care a acumulat experienţă și cunoștințe 
teoretice despre educaţia sufletească (184 e—187 b). 

2, Obiceiul lui Socrate de a încerca” sufletele interlocutorilor săi 
187 c—189 c). 


II. Nevoia unei definiţii (189 d—201 c). 

A. Socrate îl examinează pe Lahes (189 d—194 b). 

1. Curajul este „răminerea în rînduri” (189 d—194 b). 

2. Curajul este „,o rezistenţă înţeleaptă” (192 b—194 b). 

B. Socrate și cu Lahes îl examinează pe Nicias (194 c—201 c). 

1. Curajul este „știința a ceea ce este de temut și de sperat” 
(194 c—197 d). 

2. Socrate pune la încercare definiția lui Nicias (197 e—201 c). 


Tot R. G. Hoerber este acela care a pus în lumină o altă trăsătură 
esenţială a acestui dialog?, arătînd că el pare să evolueze după schema 
etapelor cunoașterii din teoria platonică a Liniei întrerupte; fiecare 
personaj care vorbește mai pe larg reprezintă astfel cîte una din fazele 
procesului cunoașterii : Dn pa i dai acc le 
___— Lysimachos, cu îndoielile și șovăielile sale, reprezintă „starea 
de opinie”, lumea imaginilor, a umbrelor (elxaota). 

— Pe o a doua treaptă, Lahes, om de experienţă, simbolizează 
mloris, „starea de justificare” concretă. 

— Și mai sus, Nicias, cu vederi mai largi și cu educaţia sa rafinată, 
înfățișează Bi&voia, „starea de definire” teoretică, mai apropiată de 
Existenţa ideală. 

— În sfârşit, pe Socrate îl bănuim, în pofida evaziunilor sale diplo- 


matice, că stăpînește deplina cunoaștere a adevărului (v6notc), pe care 


* În Plato's Lahes, Cl. Ph, LXIII, 1968, 2, p. 99. 
9 Ibidem, pp. 103—104. 

NOTĂ INTRODUCTIVĂ LA LAHES 
Îi A E a a a E Re i a a 
nu 0 poate poseda decît înțeleptul; dar, cum am arătat mai sus, potrivit 
specificului dialogurilor aporetice, această etapă nu ia deloc amploare, 
lăsînd numai să se întrevadă posibilitatea unei _ împliniri eficiente a 


întregului act al cunoașterii. 


Acestea par a fi articulațiile ascunse ale unuia dintre cele mai neglijate 
dialoguri platonice, implicaţiile sale generale, care îl recomandă ca o 
lucrare ce merită cu siguranță mai mult-decît calificativul modest de 
„simple exposition de mâthode” pe care l-a primit cîndva!, 


Pentru a-i înlesni cititorului o reprezentare vizuală a cursului discu- 
ţiei să precizăm că această conversație avea loc într-un gimnaziu 
(vuvdatov)!!, în apropierea terenului de sport — un patrulater aflat 
în aer liber și înconjurat din patru părţi de coloanele unui peristil!2. 

Data acestui dialog fictiv ne este' sugerată întrucitva de amintirea 
luptei de la Delion (424 î.e.n., cf. nota 8 din text) și de participarea 
a discuţie a lui Lahes, mort în 418 î.e.n. (v. mai sus). Mulţi dintre cei 
care s-au ocupat de acest dialog cred că el trebuie situat în timpul „păcii 
lui Nicias” (421—418 î.e.n.), perioadă de întrerupere a războiului, 
minată însă incontinuu de perspectiva reluării ostilităților. Sub semnul 
acestor evenimente, preocuparea unor părinți de a-și pregăti, copiii 
pentru lupta cu armele pare cu totul întemeiată. 


Ulrich von Wilamowitz-Moellendorff afirma cîndva că Lahes este 
nul dintre dialogurile al căror text îi pune editorului destul de multe 
probleme dificile!?. Totuși, cîțiva papiri, descoperiţi între timp!“ justifică 
și confirmă modul în care modernii au interpretat și au corectat tradiţia 
manuscriselor medievale, astfel că, în afara unor rare excepţii!5, putem 
admite că textul de care dispunem astăzi nu este unul nesigur sau care 
să ridice probleme insolubile de exegeză. 


10 Cf. în Platon, Oeuvres complătes, II, ed. A. Croiset, Paris, 
„Belles Lettres”, 1921, p. 88. 

n „„Gimnaziul” era școala elementară de sport și muzică (cf. nota 4 
din text). 

12 Partea gimnaziului rezervată luptelor purta numele de zeplorviov. 

13 Platon, Berlin, 19202, II, 366—368. 

1 Cf. A. Croiset, op. cit., 89. 

15 De pildă 201 a: Exgopog Abyoc, sau poate Expopos A6you? 

Alfred Croizet, în volumul al doilea al Operelor Complete imprimate de 
către socielutea editorială „Les Belles Lettres” (Paris, 1922, 90—122). 

[sau despre curaj, dialog maieutic ] 


LYSIMACHOS MELESIAS NICIAS LAHES 
COPIII LUI LYSIMACHOS ȘI MELESIAS SOCRATE 


LYSIMACHOS Aşadar, Nicias și Lahes, l-aţi urmărit pe 
omul acesta făcînd o demonstraţie cu armelei, dar încă nu 
v-am spus de ce Melesias, aici de faţă, şi cu mine v-am 
luat cu noi la reprezentaţie ; o să v-o spunem acum, pentru 
că socotim că faţă de voi se cade să vorbim deschis. — Asta, 
dat fiind că există unii care iau în derîdere asemenea 
lucruri și, cînd le cere cineva sfatul, n-ar spune în nici un 
fel ce gîndesc, ci, căutînd să ghicească ce este pe placul 
celuilalt, spun altceva decît părerea lor adevărată. Noi 
ne-am gîndit, deci, că voi doi sînteți şi în măsură să vă 
faceţi o părere, şi dispuși să ne-o împărtășiţi după aceea 
cu sinceritate, astfel că v-am chemat să ne dați sfatul 
vostru asupra unui anumit lucru pe care avem să vi-l 
împărtăşim. 

Iată pentru ce ţin un cuvînt înainte atît de lung: Melesias 
şi cu mine avem doi fii, cei pe care îi vedeți. Acesta este 
al lui și poartă numele bunicului său, Tucidide?, iar celălalt 
e al meu, și el tot cu numele bunicului său — tatăl meu —, 
îl cheamă Aristide?. Ei bine, am luat hotărîrea să ne preocu- 
păm de ei pe cît vom putea și să nu facem ca majoritatea 
părinților, care, după ce copiii lor au ajuns băiețandrit 
îi lasă de capul lor, ci să şi începem, pe cît sîntem în stare, 
să ne ocupăm de ei. Știind deci că şi voi aveți feciori, ne-am 
gîndit că v-aţi ocupat de ei, mai mult decît oricine, cum 
să-i creșteți ca să ajungă cît mai desăvirșiți. lar dacă nu 
aţi acordat cumva atenţie unui asemenea lucru, vă vom 
aminti astfel că nu trebuie să-l neglijaţi și vă îndemnăm 
ca, împreună cu noi, să vă ocupați cît de cît de educaţia 
fiilor voştri, 

Se cuvine, Nicias și Lahes, să auziţi și voi cum de am 
ajuns la această hotărîre, chiar dacă o să ne întindem puţin 
cu vorba. Melesias şi cu mine prînzim de obicei împreună, 

c iar băieţii mănîncă și ei alături de noi. — Cum am zis de 


180 a 


la început, față de voi o să vorbim deschis. — Ei bine, 
fiecare din noi doi are de unde să pomenească multe fapte 
frumoase de ale tatălui său, — ce au făcut în timp de 
război, ce în timp de pace, fie că au avut în seamă treburile 
aliaților, sau ale cetăţii —, dar nici unul dintre noi nu are 
ce să spună despre propriile sale fapte. De asta nu numai 
că sîntem cam rușinaţi față de băieți, dar îi și învinuim 
pe taţii noștri că pe noi, cînd am ajuns băiețandri, ocupați 
cum erau cu treburile altora, ne-au lăsat să ne facem de 
cap. Apoi, tinerilor acestora le punem mereu în faţa ochilor 
toată situaţia, spunîndu-le că, dacă n-au să aibă grijă de 
ei înșiși și n-or să ne asculte, ver rămîne fără de faimă; 
dacă însă își vor da silință, curînd vor ajunge poate vrednici 
de numele pe care le poartă. 

Cum ei spun că au să ne dea ascultare, noi am început 
să ne întrebăm îndeaproape ce învățătură sau ce exerciții 
ar putea să practice spre a ajunge cît mai desăvirșiţi. 
Cineva ne-a indicat și învățătura aceasta — cum că ar 
fi frumos pentru un tînăr să învețe să lupte cu armele —, 
apoi ni l-a recomandat pe cel pe care l-ați urmărit făcînd 
o demonstraţie și ne-a îndemnat să mergem să-l privim. 
Am hotărît deci ca și noi să mergem să-l vedem pe omul 
cu pricina, dar să vă luăm și pe voi ca spectatori și totodată 
ca sfătuitori şi ca părtași (dacă veți vrea) la educația fiilor 
noștri ai tuturora. 

Aceasta este ceea ce vroiam să vă împărtășim. De acum 
încolo este rîndul vostru să vă daţi părerea atît asupra 
acestui fel de învățămînt — dacă vi se pare că merită 
urmat sau nu —, cît și despre altele, în caz că aveţi să ne 
recomandaţi vreo învățătură sau vreun exerciţiu folositor 
unui bărbat tînăr; apoi să ne spuneți ce aveţi de gînd cu 
asocierea noastră. 

NICIAS Eu unul socotesc lăudabilă intenţia voastră, 
Lysimachos şi Melsias, ba chiar sînt gata să mă și asociez 
cu voi, ceea ce cred că va face și Lahes. 

LAHES Da, Nicias, e adevărat ce crezi. ar ceea ce spunea 
adineauri Lysimachos despre tatăl său şi despre cel al lui 
Melesias mi se pare foarte bine spus, atît despre dînșii, 

cît şi despre noi, ca, de altfel, și despre toţi cei care se 
ocupă de treburile politice, căci tuturor acestora li se 
cam întîmplă ceea ce spunea el: ajung să fie indiferenți 
şi neglijenţi față de copiii lor, ca și faţă de toată viaţa lor 
particulară. 

În privinţa asta ai întru totul dreptate, Lysimachos, 
dar :mă mir că ne pofteşti pe noi să te sfătuim despre edu- 
carea celor tineri şi nu-l chemi pe Socrate aici de faţă, c 
mai. întîi pentru că este din acelaşi dem5 cu tine, apoi 
fiindcă îşi petrece timpul mereu acolo unde se întîmplă 
cîte. ceva legat de ceea ce cauţi tu — de învățăturile sau 
de exercițiile frumoase pentru cei tineri. 

-LYSIMACHOS Ce spui, Lahes? Să se fi preocupat Socrate 
acesta de asemenea lucruri? 

LAHES Da, Lysimachos, chiar foarte mult. 

NICIAS Aceasta m-aș afla și eu în măsură să ţi-o spun, 
nu mai puţin decît Lahes, pentru că de curînd mi-a făcut 
rost chiar mie de un profesor de muzică pentru fiul meu, d 
şi anume de Damon, elevul lui Agathocles, cel mai plăcut 
dintre oameni şi, pe deasupra, vrednic să stea de vorbă 
cu nişte băieți de vîrsta asta, nu numai despre muzică, 
ci despre tot ce vrei. 

LYSIMACHOS Ei, Socrate și voi, Nicias și Lahes! Noi, 
cei de etatea mea, nu-i mai cunoaştem bine pe cei mai 
tincri, pentru că ne sileşte vîrsta să ne petrecem timpul 
mai mult în casă; dar dacă și tu, fiu al lui Sophroniscos”, 
ai vreun sfat să-mi dai, mie care sînt din același dem cu 
tine, atunci sc cuvine să mi-l dai. Aşa este și drept, pentru e 
că ne ești prieten dinspre tată: părintele tău și cu mine 
am fost mereu tovarăşi și prieteni, iar el s-a săvîrşit înainte 
de .a fi avut vreo neînțelegere cu mine. 

:Mă bate un gînd și îmi aduc aminte de unele discuții 
dinainte ale tinereilor acestora: stînd de vorbă între ei 
acasă, ei pomenesc adesea numele lui Socrate şi îl laudă 
grozav. Cu toate acestea nu i-am întrebat niciodată dacă 
acela despre care vorbesc este fiul lui Sophroniscos. Ei, 
copii, spuneţi-mi, acesta este Socrate, cel despre care 18l a 
pomeniți într-una? 

COPIII Întocmai, tată, acesta. 

LYSIMACHOS Pe Hera, Socrate, este foarte bine că îi 
faci cinste tatălui tău, un om tare bun, mai ales că, astfel, 
tot ce îţi aparţine va fi și al nostru, iar toate ale noastre 
vor fi și ale tale. 

IAHES Da, da, Lysimachos, nu lăsa omul acesta să-ţi 
scape din mînă, căci l-am văzut eu însumi şi în altă 
parte făcînd cinste nu numai părintelui său, ci și patriei 
sale. În retragerea de la Delion? el a făcut marșul de îna- 
poiere alături de mine și îţi spun eu că, dacă și alții ar 
fi avut voinţa să se poarte la fel, orașul ar fi rămas 
cu fruntea sus și n-ar fi suferit o asemenea pră- 
bușire. 

LYSIMACHOS Socrate, desigur că este frumos să primești 
laude din partea unor bărbați vrednici de crezare, mai 
ales cînd te laudă pentru asemenea lucruri. Să știi bine că 
eu, auzind acestea, mă bucur că eşti atît de prețuit și te 
rog să mă numeri printre cei care-ţi vor numai binele. Ar 
fi trebuit să vii mai de mult la noi și să ne socotești prie- 
tenii tăi, după toată dreptatea. Acum însă, de azi înainte, 
de vreme ce ne-am regăsit, nu fă altfel, ci vino lîngă noi 
şi fă cunoștință și cu noi și cu cei mai tineri, ca să păstraţi 
şi prin voi prietenia noastră. Așa ai să faci și tu, iar noi 
la fel, și despre asta vom mai pomeni și altădată. 

Dar despre cele de mai înainte ce spuneţi? Cum vi se 
pare? Este sau nu folositoare învățătura astaa deprinderii 
luptei cu armele? 

SOCRATE Despre aceste lucruri, Lysimachos, eu am să 
încerc, dacă am să pot cumva, să-ți dau un sfat și apoi să 
îndeplinesc orice altă cerere de-a ta. Dar mi se pare cel 
mai drept ca eu, care sînt mai tînăr decît ei amîndoi, apoi 
şi mai nepriceput, să ascult mai întîi spusele lor și să învăţ 
de la ei, iar, dacă mai am ceva de adăugat pe lingă cele 
ce au să le spună ei, abia atunci să trec la explicaţii ca 
să vă conving şi pe tine și pe ei. Fi bine, Nicias, de ce nu 
ne vorbeşte unul dintre voi? 

NICIAS Socrate, nimic nu ne împiedică. Mie mi se pare 
că este util pentru cei tineri să cunoască o asemenea învă- 
ţătură?, şi anume din mai multe motive. Nu poate fi decît 
un lucru bun cînd tinerii nu-și mai petrec vremea cu cele 

cu care le place să se distreze de obicei, de cîte ori au vreun 
răgaz; de aici nici trupul nu poate avea decît de cîştigat, 
căci nu este un exercițiu mai slab sau care să presupună 
mai puțină osteneală decît altele, și totodată este unul 
care, alături de călărie, este cît se poate de potrivit unui 
om de condiție liberă. Căci întrecerii adevărate în care 
sîntem şi noi luptători, precum și formelor în care ne este 
ea statornicită, nu le fac față decît aceia care se instruiesc 
în mânuirea acestor instrumente de război. Apoi, învăţă- 
tura aceasta îi va fi oricui de folos şi în bătălia propriu- 
zisă, ori de cîte ori va trebui să se bată în front alături de 
mulți alţii; dar ea îi va fi de cel mai mare ajutor atunci 
cînd se vor destrăma șirurile și va fi nevoie să se bată corp 
la corp, fie că se îndirjește în urmărirea unora care se apă- 
ră, fie că se retrage apărîndu-se de un inamic care fi calcă 
pe urme. Un singur dușman, ba poate nici chiar mai mulți, 
nu i-ar putea face nimic acelui care a deprins această ştiin- 
ţă și care a căpătat astfel posibilitatea de a ieşi mereu în 
avantaj. O asemenea învăţătură poate aduce apoi cu sine 
şi dorința de a studia o alta, la fel de frumoasă: oricine a 
învăţat să lupte cu armele poate fi ispitit să înveţe arta 
învecinată a tacticii și, apucîndu-se de ea plin de ambiţie, 
se poate avînta către tot ce ține de strategie. Este de ase- 
menea limpede că, pornind de la această primă cunoaș- 
tere, toate învăţăturile şi deprinderile înrudite cu ea sînt 
frumoase şi că merită pe deplin să fie şi cunoscute şi prac- 
ticate de către un bărbat. 

Vom face apoi și o altă adăugire, nu lipsită de însemnă- 
tate: această ştiinţă îl face pe om mai îndrăzneț şi mai 
curajos la război decît este el din fire, şi nu în mică măsură. 
Să nu disprețuim să spunem — chiar dacă îi pare cuiva 
un lucru mărunt — și că ea îl face pe om să aibă o atitudine 
mai mîndră acolo unde se cade ca un bărbat să arate falnic 
şi astfel, prin ţinuta sa, el le va părea mai de temut chiar 
şi dușmanilor săi. 

Prin urmare, Lysimachos, cum îţi spun, mie mi se pare 
că tinerii trebuie să înveţe aceste lucruri și ţi-am arătat 
deja de ce aceasta este părerea mea. L-aş asculta însă cu 
plăcere și pe Lahces, dacă mai are ceva de spus. 

LAHES Despre orice învățătură ar fi vorba, Nicias, este 
foarte greu de spus că nu trebuie să ţi-o însuşești; s-ar 
zice că e bine să le ştii pe toate. Așa că ar trebui învățată 
şi aceasta despre  mînuirea armelor, în caz că ea este o 
învățătură, așa cum susțin cei care o predau și cum o nu- 
meşte Nicias; dar dacă ea nu este o învățătură (şi ne în- 
şeală cei care ne-o promit), sau dacă se dovedeşte a fi una, 
dar dintre cele care nu merită atîta osteneală, ce rost mai 
are să o înveţi? Vorbesc astfel avînd în vedere că, dacă era 
ceva de ea, acest lucru nu le-ar fi scăpat lacedemonienilor, 
pe care nu-i preocupă nimic altceva în viaţă decît să caute 
şi să deprindă acele învățături sau exerciţii care i-ar face 
să aibă superioritatea militară asupra celorlalți. Apoi, chiar 
dacă presupunem că lor le-a scăpat acest lucru, ei bine, 
desigur că el nu le-a scăpat acestor profesori care o predau 
faptul că, între greci, lacedemonienii sînt aceia care mani- 
festă cel mai mare zel în astfel de chestiuni, și că acela 
care ar primi pentru ele onoruri de la dînșii ar putea face 
o avere considerabilă şi pe lîngă alţii, cum se şi întîmplă 
cu oricare poet tragic care primește onoruri aici, la noi. 
De bună seamă, cel care socotește că face tragedii frumoase 
nu se porneşte să colinde dînd reprezentații de jur împre- 
jur prin alte oraşe din afara Aticii, ci vine de-a dreptul 
încoace ca să dea un spectacol pentru cei de aici, așa cum 
se și cuvine. 

Pe cei care mînuiesc armele, îi văd însă că socotesc Lace- 
demona drept un lăcaș sacru şi de necălcat; fără să o atin- 
gă, fie și cu virful piciorului, ei o ocolesc pe de departe, 
dînd reprezentații pentru oricine altcineva, îndeosebi pen- 
tru aceia care, chiar şi ei înşişi, ar fi de acord că în arta răz- 
boiului le-o iau înainte foarte mulți. 

Apoi, Lysimachos, eu însumi am avut de a face chiar 
la treabă cu destui din aceştia şi îi văd bine cum sînt. Îi 
putem judeca și după următorul fapt: dinadins, parcă, 
nici unul dintre cei care se ocupă cu mînuirea armelor 
n-a ajuns vreodată vestit la război, deşi peste tot ajung 
renumiţi tocmai aceia care se preocupă de fiecare lucru în 
parte ; faţă de toţi ceilalți se pare că ei au avut cel mai puțin 
noroc. 

Pînă și pe Stesileos acesta, pe care l-am urmărit împre- 
ună în mijlocul unui public atît de numeros, cu demonstra- 
ţia lui și cu vorbele cele mari pe care le spunea despre 
sine — ei bine, eu unul am avut ocazia să-l văd mai bine, 
cum dădea, fără voia lui, o reprezentaţie reală. Pe cînd co- 
rabial0 pe care era îmbarcat aborda o navă de transport, 
a intrat și el în luptă cu sulița sa cu vîrf de coasă, o armă 
tot atît de ieșită din comun, cît era și el față de toți ceilalți. 
Altele despre el nu face să vi le povestesc, ci doar cum a 
ieșit cu născocirea lui cu coasa din vîrful lănciei. Tot lup- 
tîndu-se, arma i s-a prins cumva în frînghiile vasului duș- 
man și i s-a înfipt acolo; aşa că Stesileos tot trăgea de ea, 
cu gînd să o desfacă, dar fără să fie în stare, în timp ce nava 
cealaltă luneca în lungul corăbiei lui. Un timp, el alergă 
prin navă ţinînd de suliță, dar, cum vasul celălalt îl depă- 
şea deja pe al lui şi începuse să-l smulgă și pe el cu suliță 
cu tot, i-a dat drumul suliței prin palmă, pînă cînd ajunse 
să o ţină doar de virful cozii. Gestul lui a stirnit rîsete și 
aplauze la cei de pe corabia de transport, apoi, cînd cineva 
i-a azvirlit la picioare pe punte o piatră, iar el i-a dat dru- 
mul de tot suliței, atunci nici cei de pe triremă n-au mai 
fost în stare să-și țină rîsul, la văzul acelei suliți-coase care 
atîrna afară din nava de transport. 

S-ar putea, totuși, aşa cum spune Nicias, ca şi astfel de 
lucruri să aibă vreo valoare, dar faptele cu care m-am întil- 
nit cu sînt acestea şi nu altele. Prin urmare, așa cum vă 
spuneam încă de la început, ori este și asta o știință, dar 
de prea puţin folos, ori nu este una, ci din partea lor avem 
de-a face doar cu pretenții şi prefăcătorie ; oricum, nu meri- 
tă să te apuci să o înveți. Eu cred, aşadar, că un fricos, 
căpătînd impresia că o stăpînește, nu poate, prin îndrăz- 
neala pe care o cîștigă, decît să-și dezvăluie cu şi mai multă 
limpezime firea sa adevărată. Cît despre un om curajos, 
pîndit fiind într-una de lumea dimprejur, s-ar alege fie și 
pentru cea mai mică greșeală, numai cu bîrfeli, căci preten- 
ţia de a stăpîni o astfel de știință este supusă invidiei. 
Pînă la urmă, dacă cineva nu se distinge în mod cu totul 
deosebit față de vitejia altora, el nu are cum să scape de 

batjocura celorlalți, tocmai din cauza afirmației sale că 
posedă această știință. 

Cam asta este părerea mea, Lysimachos, despre zelul 
pentru această învățătură, dar, așa cum îţi spuneam la 
început, trebuie să nu-i dai drumul nici lui Socrate celui 
de faţă, ci să-l rogi să-ți dea și el sfatul său, după părerea 
pe care o are el asupra acestui subiect. 

LYSIMACHOS Eu unul chiar te rog, Socrate, căci am im- 
presia că adunării noastre încă îi mai lipsește un judecător. 
Dacă ei doi ar fi de acord, ar fi fost mai puţină nevoie de 
cineva cu rolul acesta; după cum vezi însă, Lahes i s-a pus 
lui Nicias exact dimpotrivă, astfel că ar fi bine să aflăm şi 
de la tine alături de care dintre ei îţi dai votul. ; 

SOCRATE Cum adică, Lysimachos? Cum te vor îndemna 
cei mai mulți dintre noi, așa ai de gînd să faci? 

LYSIMACHOS Ce altceva s-ar putea face, Socrate? 

“SOCRATE Oare şi tu ai face la fel, Melesias? Dar dacă 
ar fi o consfătuire asupra exerciţiilor sportive ale fiului 
tău, oare tot de cei mai mulți dintre noi ai asculta, sau de 
acela care s-ar întîmpla să fie educat și antrenat de către 
un bun pedotrib?! 

MELESIAS Pesemne că de acela, Socrate. 

SOCRATE l-ai da mai multă ascultare lui decît nouă, 
care sîntem patru? 

MELESIAS Probabil că da. 

SOCRATE Pentru că, zic eu, o bună hotăriîre se cade să 
fie luată după știință și nu în funcţie de mulțimea celor care 
judecă, nu-i așa? 

MELESIAS Cum să nu?! 

SOCRATE Așadar și acum trebuie mai întîi să examinăm 
dacă în ceea ce discutăm este vreunul dintre noi specialist 
sau nu, iar dacă este cineva, fie și unul singur, lui să-i dăm 
ascultare, iar pe ceilalți să-i lăsăm în pace. Dacă însă nu 
e nimeni, se cuvine să căutăm pe altcineva. Oare vă închi- 
puiți că mic este riscul pe care vi-l luaţi acum și tu și cu 
Lysimachos? Este vorba tocmai despre bunul cel mai de 
preţ din toate cîte le aveţi, căci, după cum fiii voștri vor 
ajunge sau nu oameni de treabă, așa își va găsi și casa voas- 
tră rînduiala, adică după ceea ce va ieşi din ei înșiși. 

MELESIAS Este adevărat ce spui. 

SOCRATE Deci aici trebuie să procedăm cu multă preve- 
dere. 

MELESIAS Întocmai. 

SOCRATE Prin urmare (ce spuneam mai înainte) cum ar b 
trebui oare să ne îndrumăm cercetarea, dacă am vrea să 
vedem care dintre noi este specialist în exerciţii atletice? 
Oare nu e acela care le-a învăţat și le-a practicat cu profe- 
sori care se pricep bine la asta? 

MELESIAS Eu unul așa cred. | 

SOCRATE Deci, în primul rînd, noi căutăm profesori, 
dar pentru ce anume? 

MELESIAS Ce vrei să spui? 

SOCRATE Poate că o să fie mai limpede astfel: nu mi 
se pare că am convenit de la început despre ce anume stăm 
şi ne sfătuim, căutînd să aflăm care dintre noi este specia- 
list, dat fiind că a avut parte pentru aceasta de profesori, e 
și care nu. 


NICIAS Dar oare nu discutăm, Socrate, despre mînuirea 
armelor — dacă cei tineri trebuie să o înveţe sau nu? 

SOCRATE Întocmai, Nicias. Dar cînd se ia în discuție 
un medicament pentru ochi — dacă trebuie sau nu să în- 
trebuinţezi o alifie — crezi că discuţia se desfăşoară cumva 
despre medicament, sau despre ochi? 

NICIAS Despre ochi. 

SOCRATE lar atunci cînd cineva se întreabă dacă trebuie 
să-i pună sau nu calului o zăbală, și cînd anume, el are în 
gînd calul şi nu zăbala, nu-i așa? 

NICIAS Adevărat, 

SOCRATE Deci, într-un cuvînt, cînd cineva întreprinde 
o cercetare cu un scop dat, sfatul se ține asupra acestuia 
şi nu asupra vreunui obiect cercetat în al doilea rînd, în 
virtutea acestui scop. 

NICIAS Neapărat că așa este. 

SOCRATE Astfel că şi în privinţa sfătuitorului ales tre- 
buie să vedem dacă este într-adevăr specialist în exami- 
narea problemei care reprezintă scopul către care tindem. 

NICIAS Desigur. 

SOCRATE Aşadar acum susţinem că sîntem în căutarea 
unei anumite învățături care priveşte sufletul celor tineri, 
nu? 

NICIAS Da. 

SOCRATE Rămîne deci de examinat care dintre noi, fiind 
un specialist în îngrijirea sufletelor este şi capabil să ducă 
la bun sfîrșit acest tratament, ca unul care a avut buni 
profesori pentru asta. 

LAHES Cum așa, Socrate? N-ai văzut încă oameni care 
să fi ajuns buni specialiști în unele domenii fără decît cu 
profesori? 

SOCRATE Bineînţeles, Lahes, dar desigur că nu le-ai da 
crezare dacă ar susţine că sînt buni meșteșugari fără să 
fie în stare să-ți arate, ca rezultat al artei lor, măcar o ope- 
ră bine alcătuită, dacă nu mai multe. 

LAHES Asta da, este adevărat. 

SOCRATE Ei bine, Lahes și Nicias, de vreme ce Lysimachos 
şi Melesias ne-au chemat să ne afle sfatul asupra educaţiei 
fiilor lor, în dorința ca aceştia să ajungă cît mai desăvirşiţi, 
sîntem datori să le arătăm (dacă așa susţinem) care au fost 
acei maeştri — ei înșiși oameni de bine și educatori ai sufle- 
telor multor altor tineri — care s-au ocupat și de educația 
noastră ; iar în caz că vreunul dintre noi afirmă că n-a avut 
nici un profesor, el va putea, fără îndoială, să ne vorbească 
despre oarecari realizări de ale sale şi să ne arate care sînt 
atenienii sau străinii, sclavii sau oamenii liberi care, fără 
putință de tăgadă, au ajuns, datorită lui, oameni de 
bine. 

Dacă însă nu ne stă la îndemînă nimic dintre acestea, 
avem datoria să-i îndemnăm să-și caute alți profesori şi 
să nu riscăm ca, stricîndu-i pe fiii unor bărbaţi care ne sînt 
prieteni, să cadă asupra noastră, din partea celor mai apro- 
piaţi, cele mai grele învinovăţiri. 

Cît despre mine, Lysimachos și Melesias, eu sînt primul 
care să mărturisesc că n-am avut pentru aşa ceva nici un 
profesor. Și totuşi, încă din tinerețe, doream foarte mult 
aceasta, dar sofiștilori?, singurii care îmi proclamau că 
sînt în stare să mă facă om cu adevărat, nu am de unde să 
le plătesc asemenea onorarii, iar singur nici acum nu sînt 

capabil să descopăr această artă. Nu m-ar mira însă ca 
Nicias sau Lahes să o fi aflat sau să o fi învățat, dat fiind 
că, avînd mai multă avere decît mine, și-au putut permite 
să învețe de la alții, și pe urmă sînt și mai vîrstnici, astfel 
că au avut timp să o descopere pînă acum. Mie mi se pare 
că ei sînt capabili să facă educația unui om: altfel, fără să 
aibă încredințarea că se pricep îndeajuns, nu şi-ar fi dezvă- 
luit fără teamă părerea despre preocupările folositoare 
unui tînăr. În rest, eu unul am destulă încredere în ei, 
dar m-am cam mirat că nu sînt de acord unul cu altul. 

Așa că, Lysimachos, la rîndul meu, te rog şi eu un lucru: 
exact cum Lahes te îndemna adineauri să nu-mi dai 
drumul, ci să mă tot întrebi, te sfătuiesc și eu acum să nu-i 
lași pe Lahes și pe Nicias, ci să-i întrebi spunîndu-le: 

„Socrate afirmă că nu se pricepe în această privinţă şi 
că nu el este cel potrivit să judece care dintre voi spune 
adevărul, pentru că nici n-a făcut vreo descoperire, nici 
n-a fost elevul nimănui pentru așa ceva. Să ne spuneţi, 
însă, fiecare, Lahes și Nicias, care este acea persoană ex- 
trem de pricepută în creșterea celor tineri pe care aţi frec- 
ventat-o? Aţi deprins poate cunoștințele voastre de la 
cineva, sau ați făcut voi înșivă descoperirea? Dacă aţi 
fost cumva elevii cuiva, cine v-a fost dascăl, fiecăruia dintre 
voi şi care au fost ceilalți colegi ai voștri, ca, dacă voi, 
din cauza treburilor cetăţii, nu aveţi răgaz, să ne ducem 
la aceia și să-i convingem — cu daruri, cu amabilităţi, 
sau prin ambele mijloace — să ne ia și nouă, tuturora, copiii 
în grijă, ca acestora să nu le fie rușine faţă de strămoșii 
lor că au ajuns niște neisprăviți. Dacă însă voi înșivă ați 
reuşit să descoperiți această artă, puneţi-ne în faţă exem- 
plul unora care, prin grija voastră, din niște neisprăviţi, 
să fi ajuns oameni buni și de ispravă. Căci, dacă abia acum 
veţi începe să vă ocupați de educație, aţi face bine să aveți 
în vedere că nu vă luați riscul acesta față de un carian!? 
oarecare, ci față de fiii voștri şi faţă de copiii prietenilor 
voştri; așa că vedeți să nu pățiți cu adevărat ce spune 
proverbul și să vă începeţi olăritul cu un chiup!4. Spuneţi 
deci, care susțineți că este, dintre acestea toate, situația 
care vi se potrivește”. 

Acestea să le afli de la dînșii, Lysimachos, şi să nu le dai 
drumul din mînă. 
LYSIMACHOS Dragi prieteni, eu cred că Socrate are drepta- 
c te; dacă însă este şi pe voia voastră să vă lăsaţi întrebaţi și 
să daţi răspunsuri despre asemenea lucruri, rămîne să ve- 
deți singuri. Oricum, este limpede că lui Melesias şi mie 
ne-ar face mare plăcere dacă ați vrea să răspundețţi pe larg 
la toate cîte le întreabă Socrate. De fapt de aici am şi por= 
nit la început cu vorba, spunîndu-vă că v-am chemat la 
sfat tocmai pe voi pentru că bănuim că v-aţi preocupat de 
asemenea lucruri, între altele și pentru că fiii voștri sînt, 
d ca și ai noștri, de vîrsta învăţăturii. Prin urmare, dacă nu 
aveţi nimic împotrivă, staţi de vorbă și întreprindeți-vă 
cercetarea împreună cu Socrate, schimbînd între voi întrebări 
și răspunsuri, dat fiind că el a avut dreptate cînd spunea că, 
în fapt, noi stăm acum la sfat asupra celui mai de seamă bun 
al nostru. Vedeţi dar dacă aşa vi se pare că trebuie să faceţi. 

NICIAS M-am convins acum pe deplin, Lysimachos, că 
îl cunoşti pe Socrate numai dinspre partea tatălui său, 
iar cu el însuşi n-ai avut de-a face decît cînd era copil, dacă 
v-aţi întîlnit cumva pe cînd își însoțea părintele pe la 
alţii din demi, la templu sau la vreo altă adunare a con- 
cetăţenilor voştri. Fără îndoială însă că nu te:ai mai întîl= 
nit cu el după ce a mai înaintat în vîrstă. 

LYSIMACHOS De ce anume, Nicias? 

NICIAS Nu ştii, mi se pare, că acela care, prin părerile 
şi, parcă, prin neamul săul6, se află aproape de Socrate 
şi stă adesea cu el de vorbă, este nevoit — chiar dacă mai 
188 a înainte începe să discute despre altceva — să nu se oprească 

pînă nu ajunge, purtat de către șirul gîndirii acestuia, să 
dea socoteală despre sine însuși, cum trăiește acum și care 
a fost existența sa trecută; iar atunci cînd a ajuns aici, 
Socrate nu-l va mai lăsa pînă nu va fi cercetat bine şi fru- 
mos absolut totul. 

Eu unul sînt un obișnuit de-al lui și știu că nu se poate 
să te ferești să treci prin toate acestea şi mai știu bine și 
că eu însumi am să trec prin ele. Mă bucur însă, Lysimachos, 
să-i stau acestui om în preajmă și nu cred că este nici un 
rău dacă ne aducem aminte ceea ce fie că n-am făcut, fie 

că nu facem cum se cuvine; în plus, prin firea lucrurilor, 
acela care nu va fugi de aceste adevăruri va fi mai prevăză- 
tor. în restul vieţii sale, cu condiția să vrea să trăiască după 
spusa lui Solon, adică să accepte să învețe cite zile va avea, 
fără să creadă că înțelegerea vine şi singură cu vîrsta. Prin 
urmare nu-mi este nici lucru străin, nici venin să fiu pus la 
încercare de către Socrate, ba știam eu de mult că, faţă 
în faţă cu el, vom discuta nu atît despre cei tineri, cît despre 
noi înșine. Cum spun, deci, eu n-am nimic împotrivă să 
stăm de vorbă cu Socrate așa cum vrea el. Vezi însă şi ce 
crede Lahes despre asta. 

LAHES Ceea ce cred eu despre discuţii, Nicias, este simplu; 
sau, dacă vrei, este nu simplu, ci dublu. Astfel, unii ar 
putea crede ba că sînt un iubitor de discuții, ba că le sînt 
dușman. De cîte ori aud pe cîte cineva discutînd despre 
virtute sau despre orice fel de formă a înțelepciunii, dar 
ca un bărbat adevărat și demn de vorbele pe care le spune, 
mă. bucur peste fire și cad în admiraţia vorbitorului și a 
spuselor lui, în fața potrivirii şi a armoniei dintre amîndouă. 
Într-un cuvînt, eu cred că nu este un adevărat om al 
Muzelor decît acela capabil să alcătuiască cea mai desă- 
vîrşită armonie nu atît la liră sau la alte instrumente, 
câL în viaţa reală: să-şi pună de acord purtarea cu vorbele 
sale, și aceasta cu simplitate, în modul dorian!”, adică în 
acca armonic care, zic eu, este singura cu adevărat elenică 
și nu în modul ionic, nici în cel frigian sau lidian. Graiul 
unui asemenea om mă bucură şi mă face să-i par oricui 
un iubitor de discuţii, într-atît sînt de simțitor la ceea ce 
se spune. Cel care se poartă însă dimpotrivă, cu cît lui i 
se pare că vorbeşte mai bine, cu atît mă amărăște mai tare 
și mă face să par un dușman al discuțiilor. 

Cu spusele lui Socrate n-am avut încă de a face, dar fap- 
tele, pe cît cred, i le-am pus deja la încercare și acolo l-am 
găsit demn de cele mai frumoase laude și de toată sinceri- 
tatea. Dacă însă are și această calitate, stau cu el la sfat 
și .mă supun cu plăcere întrebărilor lui, fără să mă supere 
dacă învăţ ceva; iar vorba lui Solon o accept, însă cu un 
adaos: înaintînd către bătrîneţe vreau să învăţ cît mai 
multe, dar numai de la oameni de bine. Să mi se acorde 

atîta lucru, ca maestrul însuși să fie om integru, pentru 
ca să nu par cumva greoi la învățătură doar din cauza 
învățatului fără plăcere. Altminteri, nu mă interesează 
dacă profesorul este mai tînăr, dacă e încă fără renume sau 
ceva de felul acesta. Iară ţie, Socrate, îți spun de-a dreptul 
cu însumi să mă înveţi şi să mă cercetezi cum ai să vrei, 
nu însă fără să și înveți de la mine cele pe care le știu eu. 
Aceasta este atitudinea mea faţă de tine din ziua în care, 
trecînd laolaltă prin aceleași pericole, ai dovedit că ai curaj 
așa cum se cuvine să o facă numai cel pornit să o dovedeas- 
că după dreptate. Spune, deci, ce-ţi place, fără să iei de- 
loc seama la diferența de vîrstă dintre noi. 

SOCRATE Pe cît se pare, nu asupra voastră am putea 
arunca vina că nu sîntem gata să întreprindem consfătui- 
rea și cercetarea noastră în comun. 

LYSIMACHOS Dar acesta este şi interesul nostru, Socrate, 
căci te consider ca pe unul dintre noi. la deci şi vezi în 
locul meu ce trebuie să aflăm de la dînșii în folosul celor 
tineri. Stai tu cu ei la sfat, căci eu, cu vîrsta, am început 
să mai și uit destule dintre cele pe care aveam de gînd să 
le întreb; ba, nici cele pe care le aud — să mai fi fost și 
alte vorbe la mijloc — nu mi le mai amintesc prea bine. 

Așa că, voi vorbiţi și descurcaţi-vă între voi singuri 
asupra celor pe care vi le-am înfățișat; eu unul am să vă 
ascult și după aceea, cu Melesias împreună, am să înfăptuiesc 
ce o să vi se pară cel mai bine. 

SOCRATE Ei bine, Lahes și Nicias, trebuie să le dăm 
ascultare lui Lysimachos și lui Melesias. Iar cele pe care 
începusem să le cercetăm mai  adineauri — cine au fost 
dascălii care ne-au îndrumat în această privință sau pe 
cine am izbutit chiar noi să-l facem mai desăvîrşit — poate 
că nu ar fi rău pentru noi să cercetăm și asemenea ches- 
tiuni. Cred totuși că tot într-acolo duce, ba poate chiar că 
ia lucrurile mai de la început și o cercetare ca următoarea: 

Dacă se întîmplă să știm ceva anume despre un obiect 
dat care, prin existenţa sa îl face mai bun pe acela la care 
se află, și dacă, în plus, mai sîntem și în stare să-l aducem 
la îndemîna acelui om, este evident că știința noastră 
cuprinde tocmai obiectul asupra căruia ni se cere să opi- 

năm cum ar putea cineva să-l dobîndească mai ușor și mai 
repede. 

Poate că nu înțelegeţi ce spun, dar mă veți pricepe mai 
ușor astfel: 

Dacă se întîmplă să știm că existența văzului face ca 
ochii în care el subzistă să fie mai desăvirșiţi, și, în plus, 
mai sîntem şi în stare să-l oferim privirii cuiva, este evident 
că ştim ce anume este văzul despre care ni se cere părerea, 
cum ar putea cineva să-l dobîndească mai ușor şi mai 
repede; dat fiind că, dacă n-am ști nici măcar acest lucru 
— ce este văzul sau auzul — cu greu am mai putea ajunge 
sfătuitori vrednici de încredere şi doctori de ochi sau de 
urechi, în stare să spunem cum și-ar putea cineva dobîndi 
auzul sau văzul. 

LAHES Este adevărat ce spui, Socrate. 


SOCRATE Așadar, Lahes, în clipa de față ei amîndoi ne 
cheamă să-i sfătuim în ce fel o anumită virtute ar putea, 
prin prezența ei, să desăvirşească în bine sufletele fiilor 
lor, nu-i așa? 

LAHES Întocmai. 

SOCRATE Dar, oare, nu trebuie, în acest caz, să ştim bine 
ce este virtutea? Dacă ar fi cumva să nu ştim deloc ce este 
ea, am mai putea noi să-i dăm cuiva sfaturi cum ar fi cel 
mai potrivit să o dobîndească? 

LAHES Eu cred, Socrate, că n-am avea cum. 


SOCRATE Prin urmare, Lahes, noi susţinem că știm ce 
este aceasta? 

LAHES Da, așa susţinem. 

SOCRATE Așadar, dacă ştim un lucru, putem spune, de- 
sigur, și ce este el anume. 

LAHES Cum să nu?! 


SOCRATE Totuși, bunul meu prieten, să nu ne îndrumăm 
cercetarea de-a dreptul asupra virtuții în întregul ei — poate 
că efortul acesta ar fi prea mare —, ci să vedem mai întîi 
dacă stăm îndeajuns de bine cu ideile noastre asupra unei 
singure părți a ei. S-ar părea că cercetarea noastră va fi 
astfel mai ușoară. 

LAHES Da, Socrate, să facem cum vrei tu. 

SOCRATE Care dintre părțile virtuții să fie cea pe care 
o vom prefera? Fără îndoială, aceea către care ţinteşte 
învățătura armelor, nu-i așa? Deci, după opinia celor mai 
mulți, către curaj, aşa este? 

LAHES Chiar aşa mi se pare şi mie. 

SOCRATE Așadar, Lahes, să încercăm mai întîi să expu- 

o nem ce este curajul. Vom cerceta apoi și în ce fel îl pot 
dobîndi cei tineri, în măsura în care acest lucru se poate 
face prin oarecari exerciții sau învățăminte. Încearcă dar, 
cum spun, să enunţi ce este curajul. 

LAHES Pe Zeus, Socrate, nu e greu de spus: dacă cine- 
va are voinţa să rămînă în rînduri și să-i respingă pe duş- 
mani fără să o ia la fugă, să ştii bine că este un om curajos. 

SOCRATE Ai dreptate, Lahes, dar poate că vina este a 
mea şi, din cauza întrebării mele nelămurite, mi-ai răspuns 
la altceva decît aveam eu în gînd cînd te-am întrebat. 

LAHES Ce vrei să spui, Socrate? 

191 a SOCRATE [i-o voi spune îndată, numai să fiu în stare. 
Curajos este într-un fel şi cel despre care vorbești tu — cel 
care rămîne în rînduri și înfruntă dușmanul, 

LAHES Eu unul așa susţin. 

SOCRATE Și eu, bineînţeles. Dar ce este cu acela care 
se bate cu dușmanul retrăgîndu-se și nu așteptîndu-l ca 
să-l înfrunte? 

LAHES Cum vine asta, retrăgîndu-se? 

SOCRATE Aşa cum se spune și despre sciți că luptă la 
fel de bine în urmărire ca și în retragere şi, cum spune Homer 
Întru lauda cailor lui Aeneas, ei știu 


b Iuţi într-acolo şi-ncoace s-alunge și să se ferească 1%, 


Apoi l-a mai lăudat pentru aceasta şi pe Aeneas însuși, 
numindu-l, pentru știința sa de a se refugia, „,„măiastru la 
fugă”. 

LAHES Pe drept cuvînt, Socrate, căci el vorbea despre 
lupta de care, iar tu despre călăreţii sciți. Într-adevăr, 
călărimea acelora aşa se luptă, dar pedestrimea cea grea 
a elenilor face cum spun eu. 


SOCRATE Afară, poate, Lahes, de aceea a lacedemonieni- 
c lor. Se spune că la Plateea lacedemonienii, după ce au ajuns 

în faţa scutaşilor perşi, au hotărît să nu stea să-i înfrunte 
de pe loc, ci au luat-o la fugă: cînd însă rîndurile perșilor 
s-au destrămat, ei s-au întors la luptă ca niște călăreți 
şi aşa se face că au cîştigat în acea luptă victoria. 

LAHES Este adevărat ce spui. 

SOCRATE Cum îți spuneam mai înainte, este vina mea 
că nu mi-ai răspuns bine, pentru că eu sînt cel care n-am 
pus bine întrebarea. Eu vroiam să te întreb nu numai 
despre cei care își arată curajul ca hopliţi, ci și despre călă- 
reți, ca și despre orice alt stil de a lupta; apoi, nu numai 
despre cei curajoși la război, ci şi despre cei care înfruntă 
primejdiile mării, despre cei tari în faţa bolii, față de sără- 
cie, sau chiar și în mijlocul evenimentelor politice; în plus, 
nu: numai despre cei care sînt curajoși în nenorociri și 
temeri, ci și despre cei capabili să lupte cu poftele și plăcerile, 
fie ţinîndu-le piept, fie dîndu-se de o parte, căci, Lahes, 
sînt și în asemenea cazuri unii care arată că au curaj. 

LAHES Da, Socrate, ba chiar din plin. 

SOCRATE Așadar, toți aceștia sînt oameni de curaj, 
numai că unii o arată împotriva plăcerilor, alții în nenoro- 
ciri, unii faţă de dorinţe, alții între temeri; iar alții, zic 
cu, dau dovadă de lașitate în tot aceleași prilejuri. : 

LAHES Întocmai. 

SOCRATE Eu încercam să aflu ce este de fapt fiecare 
dintre acestea două. Prin urmare, încearcă din nou să ne 
spui ce este curajul, ca vu fire unică sub toate aceste înfăţi- 
şări diferite. Sau încă nu înţelegi de tot ce spun? 

LAHES Nu chiar de tot. 

SOCRATE lată ce vreau să spun: să zicem că te întrebam 
ce este viteza; pe aceasta o găsim și în alergare și în cîn- 
tatul la cithară, şi în vorbire și la învățat și în multe altele, 
astfel că în puterea noastră se află oarecum același lucru 
vrednic de luare aminte, atît în mişcarea milinilor, cît și 
în 'cea a picioarelor, a gurii, a glasului sau a minții. Oare 
nu susții şi tu același lucru? 

LAHES Intocmai. 

SOCRATE Deci, dacă m-ar întreba cineva: „Socrate, 
ce înţelegi prin lucrul pe care, în toate acestea, îl denumim 
„viteză'?”, i-aș răspunde că eu unul numesc viteză (în vor- 

b bire, în alergare, ca și în toate celelalte) capacitatea de 
a îndeplini cît mai multe într-un timp cît mai scurt. 
LAHES Și ai avea dreptate. 
SOCRATE Încearcă deci şi tu, Lahes, să explici astfel 


curajul: ce fel de capacitate — aceeași faţă de plăcere, de 
durere ca și de toate cele în care am zis adineauri că se 
manifestă — primeşte în consecință numele de „,curaj”. 


LAHES Mie mi se pare că este o anumită dîrzenie a sufle- 

c tului, dacă trebuie să explic ce au acestea toate comun prin 
firea lor. 

SOCRATE Sigur că trebuie, ca să putem răspunde la 
întrebarea pe care ne-am pus-o. Eu am totuși impresia 
următoare: nu cred că eşti de părere că orice fel de diîr- 
zenie este totuna cu curajul. lată și dovada: sînt aproape 
sigur, Lahes, că numeri curajul printre cele mai frumoase 
lucruri. 

LAHES Să știi bine că printre cele mai frumoase. 

SOCRATE Prin urmare dirzenia condusă de chibzuinţă 
este cea bună și frumoasă, așa e? 

LAHES Întocmai. 

d SOCRATE Dar cea fără chibzuinţă? Nu este ea, dimpotrivă, 
dăunătoare și stricătoare? 

LAHES Da. 

SOCRATE Și ai să spui cumva că este frumos un lucru 
dăunător și stricător? 

LAHES Sigur că n-ar fi drept, Socrate. 

SOCRATE Prin urmare, n-ai să încuviințezi că o asemenea 
dîrzenie este totuna cu curajul, de vreme ce ea nu este fru- 
moasă, iar curajul este un lucru frumos. 

LAHES Este adevărat. 

SOCRATE Deci, după spusele tale, „curaj” ar reprezenta 
o anumită dirzenie însoţită de chibzuinţă. 

LAHES Așa se pare. 

e SOCRATE Să vedem acum, chibzuinţă față de ce? Poate 
față de orice lucruri, mari și mici? De pildă, dacă cineva 
are diîrzenia să cheltuiască în mod chibzuit niște bani, 
ştiind că după cheltuieli va avea un cîștig și mai mare, 
l-ai numi și pe acesta curajos? 

LAHES Ei nu, pe Zeus! 

SOCRATE Dar ce spui dacă un medic oarecare nu se în- 
duplecă și rezistă dirz atunci cînd fiul său, sau altcineva, 
țintuit la pat de o pneumonie, cere să i se dea să bea și să 
mănînce? 

LAHES Nu, nici asta, desigur. 

SOCRATE Dar cînd un bărbat se arată dirz și hotărît 
să lupte, după o socoteală chibzuită, știind bine că lui îi 
vor veni și alţii în ajutor, că se va bate cu adversari mai 
puțini şi mai slabi decît cei care sînt cu el împreună, ba 
că are chiar și avantajul terenului? Ai afirma cumva că 
este curajos și acela care luptă cu dirzenie după ce s-a pregătit 
chibzuind astfel, sau acela care are tăria să stea pe loc și 
să primească lupta în tabăra adversă? 

LAHES Eu cred că aș spune-o despre cel din tabăra ad- 
versă, Socrate! 

SOCRATE Dar îndrăzneala lui este mai puţin chibzuită 
decît a celuilalt. 

LAHES Este adevărat. 


SOCRATE Și n-ai să spui cumva că un om iscusit la călă- 
rie, care se bate dîrz într-o luptă de cavalerie, este mai 
puţin curajos decît cel fără știința călăriei? 

LAHES Eu unul așa cred. 

SOCRATE La fel şi despre cel care se bate cu dirzenie 
cunoscînd bine fie aruncatul cu praștia!?, fie trasul cu arcul, 
fie vreo altă tehnică de a lupta? 

LAHES Întocmai. 

SOCRATE Și ai să spui că sînt mai curajoși toţi cîți au 
tăria să coboare de bună voie şi să se cufunde într-o fîntiînă, 
fără să se priceapă, decît cei care se pricep la asta? 

LAHES Ei bine, eu așa judec. 

SOCRATE Totuși, Lahes, acești oameni parcă intră în peri- 
col și îl înfruntă cu mai puţină chibzuinţă decît aceia care 
îndeplinesc acest lucru cu o oarecare tehnică. 

LAHES Așa pare să fie. 

SOCRATE Dar nu ni s-a părut nouă mai înainte că și 
îndrăzneala și îndirjirea fără de chibzuinţă sînt urite și 
dăunătoare? 

LAHES Întocmai. 

SOCRATE Pe cînd, despre curaj eram de acord că e un 
lucru frumos. 

LAHES Da, cram de acord. 

SOCRATE Acum însă, afirmăm iarăși că lucrul. acela 
urît care este îndirjirea fără chibzuinţă poate fi considerat 
curaj. : 

LAHES Se pare că da. 

SOCRATE Și crezi cumva că este drept ceea ce am spus? 

LAHES Pe Zeus, Socrate, nu cred. 

SOCRATE Prin urmare, cum spuneai, Lahes, nici tu, nici 
eu nu sîntem alcătuiți în modul dorian: faptele noastre 
nu ne sînt în armonie cu vorbele. După fapte, pe cît se.pare, 
s-ar putea susține că nu sîntem lipsiți de curaj, dar după 
vorbe, cum văd eu, n-ar prea putea să o facă nimeni, dacă 
ar asista la discuția noastră. i 

LAHES Acesta este adevărul curat. 

SOCRATE Și atunci? Crezi cumva că ne stă fiii să 
ne purtăm astfel? 4 

LAHES În nici un caz. _ 

SOCRATE Vrei dar să ne supunem cît de cît recomandării 
pe care am făcut-o? . _ 

LAHES De ce "cît de cît” și care recomandare?  $; 

SOCRATE Recomandarea care ne îndeamnă să rezistăm 
cu diîrzenie. Deci, dacă vrei, să ne îndiîrjim şi noi și să rezis- 
tăm în cercetarea noastră, ca nu cumva să-și bată joc de 
noi Curajul însuși, că nu ne arătăm destul de curajoși în 
căutarea lui — de vreme ce o asemenea dirzenie poate ade- 
seori să fie un semn de curaj. 

LAHES Eu unul, Socrate, sînt gata să nu dau bir cu 
fugiţii, deși nu prea sînt obișnuit cu asemenea discuţii; 
m-a cuprins însă un fel de ciudă pe cele spuse mai înainte 
şi m-am miîniat de-a binelea că sînt așa de puţin în stare 
să pun în cuvinte ceea ce gîndesc. Căci mie unuia mi se 
pare totuşi că am în minte ce este curajul, dar nu ştiu pe 
unde mi-a fugit mai adineauri, de n-am putut să-l prind 
în vorbe şi să spun ce este. 

SOCRATE Dar, dragul meu, nu se cuvine ca un bun vînător 
să-și urmeze bătaia și să nu se lase? 

LAHES În tot cazul. 

SOCRATE Vrei deci să-l invităm și pe Nicias la vînătoarc, 
poate cine ştie, se va descurca mai bine decît noi? 

LAHES Vreau, cum să nu?! 

SOCRATE Hai dar, Nicias, dacă ai vreo putere, vino în 
ajutorul prietenilor care au dat de greu și s-au încurcat 
în. cercetarea lor. Căci vezi că noi unii ne-am încurcat; 
dezleagă-ne din încurcătura noastră, spunîndu-ne ce crezi 
că este curajul și întăreşte astfel singur în cuvinte ceea ce 
gîndești. 

NICIAS De mult mi se pare, Socrate, că nu definiţi bine 
curajul. Anume, nu vă folosiţi de un lucru pe care l-am auzit 
mai de mult excelent exprimat de către tine. 

SOCRATE Ce fel de lucru, Nicias? 

NICIAS Te-am auzit adesea spunînd că fiecare dintre noi 
este bun în lucrurile pentru care are iscusinţă, iar că acolo 
unde :ceasta îi lipseşte este rău și prost. 

SOCRATE Ce spui tu, Nicias, este, pe Zeus, adevărat. 

NICIAS Prin urmare, dacă omul curajos este şi bun, e 
limpede că el este şi iscusit. 

SOCRATE Ai auzit, Lahes? 

LAHES Ei da, dar nu prea pricep ce spune. 

SOCRATE Ba mie mi se pare că da, şi cred că dînsul de- 
fineşte curajul ca pe un fel de cunoaştere înţeleaptă. 

LAHES Ce fel de cunoaştere înțeleaptă, Socrate? 

* SOCRATE Nu-l întrebi cumva pe el? 

LAHES Ba da. 

SOCRATE Ilai, spune-i, Nicias, ce fel de cunoaştere este 
curajul, după opinia ta; nu este, desigur, arta flautului! 

NICIAS Deloc. 

SOCRATE Nici a citharei! 

NICIAS Nu, desigur. 

SOCRATE Dar, atunci, ce fel de știință, sau a cui? 

LAHES Foarte bine îl întrebi, Socrate, și, chiar, să ne 
spună care zice el că este! 

NICIAS Eu unul, Lahes, o numesc știința pericolelor şi 
a semnelor încurajatoare, atit la război, cît şi în orice altă 
privință. 

LAHES Ce lucruri fără noimă spune, Socrate! 

SOCRATE La ce te referi, Lahes, cînd spui asta? 

LAHES La ce? Oricum, înțelepciunea este una și curajul 
alta. 

SOCRATE Nicias nu este de părerea asta. 

LAHES Nu este, pe Zeus, și tocmai de asta bate cîmpii! 

SOCRATE Atunci să-l lămurim, dar să nu-l insultăm. 

NICIAS Nu, Socrate, mie mi se pare că Lahes ar dori să 
fac și eu pînă la urmă impresia pe care a făcut-o el mai 
înainte, anume că spun lucruri fără rost. 

LAHES Întocmai, Nicias, şi am să încerc să fac să și 
reiasă asta. Ce spui tu sînt nimicuri. Uite, la boală, de pildă, 
nu medicii sînt cei care cunosc pericolele? Sau crezi cumva 
că le cunosc cei curajoși? Ori poate pe medici îi numeşti 
curajoși? 

NICIAS În nici un caz. 

LAHES Nici pe agricultori, presupun, deși la pericolele 
care privesc cultura cimpului ei sînt cei care se pricep. La 
fel și cu toţi ceilalți meșteșugari: în meseriile lor ei cunosc 
atît pericolele cît și semnele încurajatoare, dar, pentru asta, 
nu sînt cu nimic mai mult cei curajoși prin excelență. 

SOCRATE Ei, Nicias, cum ţi se pare ce spune Lahes? 
S-ar zice că este un argument. 

NICIAS Și este unul, dar nu un argument real. 

SOCRATE Cum așa? 

NICIAS El crede că medicii cunosc despre bolnavi mai 
multe decît cele strict privitoare la sănătate şi la boală. 
Dar, în fapt, ei nu ştiu decît asta; dacă însă pentru cineva 
sănătatea este mai periculoasă decît boala, crezi cumva, 
Lahes, că medicii sînt aceia care o știu? Ori poate nu crezi 
că pentru mulți este mai bine să nu se mai scoale după 
boală? Asta să-mi spui: susţii că a trăi este mai bine pentru 
toţi, dar că nu multora le-ar fi mai bună moartea? 

LAHES Da, eu unul așa cred. 


NICIAS Dar cei pentru care este mai de folos să fi murit 
crezi că au a se teme de aceleași lucruri ca și cei pentru care 
este preferabil să trăiască? 

LAHES Nu, desigur. 

NICIAS Și cunoașterea lucrului acestuia o dai în seama 
medicilor, sau în a vreunui alt meşteșugar şi nu în a celui 

care cunoaște bine atît pericolele cît şi semnele încuraja- 
toare — a aceluia pe care eu îl numesc ,cel curajos"? 

SOCRATE Pricepi bine, Lahes, ce vrea să spună? 

LAHES Bineînţeles: îi numește ,curajoşi' pe prezicători. 
Cine altul are să știe pentru cine este mai bine să trăiască 
decît să fi murit? Dar ia spune, Nicias, despre tine socotești 
cumva că ești un prezicător, sau că nu ești nici prezicător, 
nici curajos? 

NICIAS De ce asta? Socotești poate că prezicătorul este 
cel căruia îi revine cunoașterea pericolelor și a semnelor 
încurajatoare? 

LAHES Sigur că da! Păi, cui altcuiva? 

NICIAS Mult mai degrabă celui despre care vorbesc eu, 
prea bunul meu prieten, pentru că un prezicător trebuie 
să cunoască doar semnele evenimentelor viitoare — dacă 
va avea cineva parte de moarte, de boală sau de pierderea 
averii, de victorie sau de înfrîngere, fie la război, fie în vreo 
altă întrecere. Dar de ce este mai bine să aibă sau să nu aibă 
cineva parte, cum de i s-ar cuveni mai mult prezicătorului 
să decidă decît oricui altcuiva? 

LAHES Nu, Socrate, eu nu pricep ce tot vrea să spună. 
EI nu arată deloc cui îi acordă titlul de „„om curajos”, nici 
prezicătorului, nici medicului, nici nimănui, decît dacă n-o 
fi vorbind de vreun zeu. Mi se pare, deci, că Nicias nu vrea 
să recunoască cinstit că nu vorbește serios, ci se răsuceşte 
de colo pînă colo ca să-și ascundă încurcătura. Dar și noi 
doi — tu și cu mine, zic — puteam foarte bine adincauri 
să ne răsucim așa, dacă țineam să nu lăsăm impresia că 
ne contrazicem singuri. Dacă ar fi fost să ne aflăm cu dis- 
puta noastră într-un tribunal, ei bine, atunci ar mai fi avut 
vreun rost să ne purtăm astfel; acum însă, și într-o asemenea 
societate, de ce ar mai căuta cineva să-și facă, din fraze 
zadarnice, podoabă? 

SOCRATE Și mie mi se pare, Lahes, că n-ar avea nici un 
rost. Dar să vedem dacă nu cumva Nicias este încredințat 
că aduce un argument valabil și că nu vorbește de dragul 
vorbelor. Să aflăm mai lămurit de la el care-i este gîndul și, 
dacă o să ni se pară că argumentul lui rezistă, îi vom da 
dreptate, iar de nu, îl vom lămuri noi pe el. 

LAHES Tu, Socrate, dacă vrei să mai afli ceva, fă-o; 
eu însă parcă aş fi destul de lămurit. 

SOCRATE Eu unul nu văd nici o piedică. Am să fac deci 
cercetarea în comun, atît pentru mine, cît şi pentru tine. 

LAHES Perfect. 

SOCRATE Spune-mi dar, Nicias, sau mai degrabă spune-ne, 
căci Lahes și cu mine împărtăşim acelaşi punct de vedere: 
susții cumva că se numește curaj ştiinţa pericolelor şi a 
semnelor încurajatoare? 

NICIAS Desigur. 

SOCRATE Dar că nu toată lumea știe acest lucru, de vreme 
ce nici medicul, nici prezicătorul nu au cum să-l afle şi cum 
să ajungă curajoşi, fără să fi intrat mai întîi în posesia acestei 
ştiinţe. Nu aşa ziceai? 

NICIAS Ba chiar așa. 

SOCRATE Atunci într-adevăr, vorba proverbului, „nu-i 
tot porcul știutor”20 şi n-are cum să ajungă curajos. 

NICIAS Mie mi se pare că nu. 

SOCRATE Prin urmare, Nicias, este limpede că nu crezi 
nici despre scroafa de la Crommyon?! că a fost curajoasă. 
Nu spun asta în glumă, ci, după părerea mea, cel care face 
o asemenea afirmație este silit fie să admită că nici un ani- 
mal nu are curaj, fie să cadă de acord că un animal oare- 
care poate fi atît de înţelept, încît — leu, panteră sau mis- 
treţ — să aibă ştiinţă de ceea ce prea puţini oameni cunosc, 
tocmai din cauza dificultății de a pricepe; ba, acela care 
defineşte curajul așa cum o faci tu este nevoit să admită 
şi că leul și cerbul, taurul și maimuța sînt la fel de înzestrați 
să fie curajoşi. 

LAHES Pe zei, că bine zici, Socrate! Și ia spune-ne nouă 
deschis, Nicias, afirmi că sînt mai înțelepte decît noi acele 
animale despre care sîntem cu toţii de acord că sînt curajoase, 
sau, împotriva tuturora, îndrăzneşti să nu le socoteşti 
curajoase? 

NICIAS Într-adevăr, Lahes, eu unul nu cred că au curaj 
nici animalele, nici vreo altă făptură ce nu cunoaşte teama 
de pericole din pură neștiință; o asemenea ființă îmi pare 
doar fără frică şi fără minte. Crezi oare că-i socotesc curajoşi 
pe toţi copilaşii care nu se tem de nimic din neștiinţă? 

Eu cred, dimpotrivă, că lipsa de frică și curajul nu sînt unul b 
şi același lucru. Apoi, sînt de părere că de prevedere şi de 
curaj au parte foarte puţini, pe cînd cutezanța, îndrăzneala 
şi lipsa de frică — fără de prevedere — îi caracterizează pe 
foarte mulţi, bărbaţi şi femei, copii şi animale. Prin urmare, 
fiinţele pe care tu, laolaltă cu cei mulţi, le numeşti ,cura< 
joase”, eu le numesc ,cutezătoare'; curajoase sînt însă, 
dintre toate cîte le-am pomenit, numai cele în stare să gîn- c 
dească. 

LAHES la fii atent, Socrate, pasă-mi-te cît de bine își 
aduce singur din condei elogiul, iar pe ceilalți, despre care 
toţi ar fi de acord că sînt curajoşi, se străduiește să-i sără- 
cească de această cinstire! 

NICIAS Nu-i aşa, Lahes, fii fără grijă! Despre tine sus- 
țin că ești un înțelept, ba și despre Lamachos?2 și despre 
mulți alți atenieni, de vreme ce sînteţi curajoși. 

LAHES N-am să-ţi răspund nimic la asta, chiar dacă am 
eu ce, ca să nu spui că sînt cu adevărat din Aixone2. 

SOCRATE Nici să nu-i spui nimic, Lahes. Mi se pare că d 
nu ţi-ai dat deloc seama că el şi-a tras felul acesta de în- 
ţelepciune de la prietenul nostru Damon, iar Damon se 
află mereu împreună cu Prodicos, cel care, între toți sofiștii, 
pare a face cu cea mai mare măiestrie distincții de nu- 
miri4, 

LAHES Așa se și cuvine, Socrate, ca pentru asemenea 
lucruri să se fălească sofiştii, iar nu un bărbat pe care ceta- 
tea îl socotește demn să-i stea în frunte. 


SOCRATE Dar totuși se cuvine, prea bunule, ca acela e 
care se află în fruntea celor mai importante treburi publice 
să dea dovadă de cea mai mare înţelepciune; apoi, Nicias, 
mi se pare vrednic de strădania de a afla la ce anume ia 
aminte atunci cînd acordă acest titlu de ,curaj”. 

LAHES Atunci caută s-o afli tu singur, Socrate. 


SOCRATE Asta şi am de gînd să fac, prea bunule. Totuşi, 
să nu crezi cumva că am să te las să părăsești poziţia noastră 
comună în păreri, ci ia aminte şi cîntărește împreună cu 
noi cele ce se spun. 

LANES Așa să fie, dacă hotărăști că se cuvine. 

SOCRATE Eu așa cred. lar tu Nicias, spune-ne iarăși 
198 a de la început: ai în minte că la începutul conversaţiei noas- 

tre luam în considerație curajul ca pe o parte componentă 
a virtuţii? 

NICIAS Întocmai. 

SOCRATE Astfel că în răspunsurile tale îl vedeai ca pe 
o parte, alături de altelc, ale unui întreg care poartă nuimele 
de virtute, nu? 

NICIAS Cum să nu? 


SOCRATE Dar oare le accepţi pe aceleași ca și mine? 
Eu unul, pe lîngă curaj, dau numele de „virtute? și înțelep- 
ciunii şi spiritului de dreptate și celorlalte de acest fel. Tu 
nu? 

b  NICIAS Ba chiar așa. 

SOCRATE hReţine deci: că pînă aici sîntem de acord, așa 
că putem să ne îndreptăm atenţia către evenimentele peri- 
culoase și cele încurajatoare, ca nu cumva tu să crezi că 
ele sînt unele, iar noi doi că sînt altele. Prin urmare, îţi 
vom arăta ce credem noi, iar tu, în caz că nu ești de acord, 
ai să ne-o arăţi pe înțeles. Noi socotim că pericolele sînt 
acele lucruri care provoacă într-adevăr teamă, iar semnele 
încurajatoare sînt acelea care nu o provoacă; apoi, că teama 
nu o provoacă nici relele trecute, nici cele prezente, ci acelea 
la care abia ne așteptăm, căci teama este așteptarea unui 
rău ce va să vină. Sau nu este aceasta șipărerea ta, Lahes? 

LAHES Întru totul aceasta, Socrate. 


e SOCRATE Prin urmare, Nicias, părerea noastră este cea 
pe care o auzi: pericolele sînt evenimentele ce stau să fie 
rele, iar semnele încurajatoare sînt acelea care sau nu vor 
fi rele, sau vor fi bune. Pînă aici ești de aceeași, sau de o 
altă părere? 

NICIAS Sînt de aceeași părere. 

SOCRATE lar ştiinţei care se ocupă de acestea îi dai nu- 
mele de curaj? 

NICIAS Chiar așa. 


SOCRATE Să vedem acum dacă sîntem de acord — tu 
și cu noi — și într-o altă privinţă. 
NICIAS Ce fel de privință? 

SOCRATE Îţi voi spune îndată. În privinţa cuprinsului 
unei științe, el și cu mine sîntem de următoarea părere: 
ştiinţa nu este una cu privire la trecut (la cele care s-au 
petrecut deja), alta asupra prezentului (cum se desfăşoară) 
şi o a treia despre viitor (cum ar fi cel mai bine să se întîmple 
şi cum se vor petrece de fapt lucrurile încă neîntîmplate), 
ci ea este una și aceeași pentru toate acestea. De pildă, în 
orice moment ar fi vorba, nu există o altă ştiinţă privitoare 
la sănătate decît medicina. Aceasta, unică, supraveghea- 
ză atît faptele prezente, cît și pe cele trecute și viitoare, 
laolaltă cu modul în care ele se desfăşoară. Și iarăși, tot 
ceea ce creşte din pămînt se află sub stăpînirea agricul- 
turii. Apoi, în arta războiului — cum aţi putea depune 
mărturie chiar voi înșivă — strategia este aceea care, între 
altele, știe să prevacă foarte bine şi ceea ce stă să se întîm- 
ple, fără să considere cumva că trebuie să se supună divi- 
naţiei, ci tocmai să o conducă, dat fiind că știe mai bine 
ce se întîmplă și ce se va întîmpla într-un război; de altfel, 
și legea hotărăște așa, ca nu prezicătorul să-l conducă pe 
strateg, ci strategul pe prezicător. Așa susţinem, nu, Lahes? 

LAHES Aşa susţinem. 

SOCRATE Și-apoi? Ești și tu de acord cu noi, Nicias, că 
într-o chestiune dată o știință unică este aceea care ia sea- 
ma și la cele viitoare și la cele prezente și la cele trecute? 

NICIAS Da, Socrate, şi eu cred așa. 

SOCRATE lar curajul este, cum spui, prea bunul meu 
prieten, știința care priveşte pericolele şi semnele încuraja- 
toare, nu-i așa? 

NICIAS Da. 

SOCRATE Despre pericole și despre semnele încurajatoare 
am căzut însă de acord că ele ţin, după cum, de răul sau de 
binele care stau să vină. 

NICIAS Întocmai. 

SOCRATE lar o știință unică privește aceleași lucruri, 
indiferent dacă stau să se întîmple sau dacă se petrec ori- 
cînd altcîndva. 

NICIAS Așa este. 

SOCRATE Prin urmare, curajul nu e numai știința peri- 
colelor și a semnelor încurajatoare, căci, întocmai cu cele- 


265 


d 


199 a 


PLATON 


lalte ştiinţe, nu ia seama numai la viitor, fie el bun sau 
c rău, ci și la cele ce se petrec în prezent, în trecut, sau ori- 
cînd ar fi să fie. 
NICIAS Cam așa s-ar părea. 
SOCRATE Aşa că nu ne-ai răspuns, Nicias, decît pentru 
aproape a treia parte a curajului, iar întrebarea noastră 
cra ce este curajul în totalitatea lui. Acum însă, s-ar părea 


"că, după opinia ta, curajul nu este numai știința pericole- 


lor şi a semnelor încurajatoare, ci acea știință care cuprinde 


d tot binele şi tot răul oricînd ar fi ele să se întîmple. Spui 


că așa ţi-ai schimbat gîndul, Nicias, sau cum altfel? 

NICIAS Așa, cred eu, Socrate. 

SOCRATE Prin urmare, crezi cumva, prietene apărat de 
zei, că poate să rămînă mai prejos de Virtute acel om care 
are cunoștință de tot ce este bine, oricînd și oriunde, și 
de asemenea de tot ce este rău? Sau ţi se pare, poate, că 
i-ar lipsi înţelepciunea, dreptatea sau pietatea celui căruia 
singur îi este pe potrivă să fie cu luare-aminte atît față 
de zei cît şi față de oameni, deosebind ceea ce este şi ceea 
ce nu este periculos, precum și să obţină tot binele prin 

e știința sa de a se adresa tuturor aşa cum se cuvine? 

NICIAS Argumentul tău, Socrate, pare solid. 


SOCRATE Atunci, Nicias, despre ce vorbeşti tu acuma 
nu poate fi numai o parte a virtuţii, ci este virtutea însăşi, 
în întregul ei. 

NICIAS Aşa se pare. 

SOCRATE Și totuşi, afirmasem despre curaj că este doar 
o parte a virtuţii. 

NICIAS Așa afirmasem. 

SOCRATE Dar ce spuneam noi adineauri nu pare să 
corespundă. 

NICIAS Nu prea pare. 

SOCRATE Prin urmare, Nicias, nu am găsit ce este cura- 
jul. 

NICIAS Se pare că nu. 

LAHES Și eu care credeam, dragă Nicias, că tu ai să-l 


200 a găsești, de vreme ce pentru răspunsurile pe care i le-am 


dat lui Socrate n-ai avut decît dispreţ! Și pe urmă, aveam 

speranțe mari de tot că o să-ţi zboare în ajutor învățămintele 
savante ale lui Damon. 

NICIAS Bine că nu-ţi pasă deloc, Lahes, că și tu însuţi 
ai lăsat mai înainte să se vadă că nu știi nimic despre curaj. 
Nu faci decît să iei aminte dacă nu cumva am să fac și eu 
aceeași impresie. S-ar zice că pentru tine nu mai are nici 
o importanţă faptul că nici tu, nici eu nu ştim nimic despre 
acele lucruri de care s-ar cădea să aibă cunoștință un băr- 
bat care vrea să însemne ceva. Așa că te văd făcînd chiar 
ca toată lumea : la tine însuţi deloc nu te uiţi, dar la alții 
da. 

Eu unul, însă, cred că, în cele discutate mai înainte, 
m-am exprimat cum se cuvenea, iar dacă unele spuse nu 
s-au arătat potrivite își vor găsi ele îndreptare altădată, 
fie împreună cu Damon, — de care tu îţi închipui că îţi 
baţi joc, deşi nu l-ai văzut niciodată la față — , fie împre- 
ună cu alții. lar după ce am să mi le întipăresc bine, am să 
te lămuresc şi pe tine, fără zgîrcenie, pentru că mi se pare 
că mai ai încă nevoie de tare multă învăţătură. 

LAHES Asta pentru că ești tu un savant, Nicias! Totuşi, 
eu am să le dau lor — lui Lysimachos și lui Melesias — un 
sfat anume: pentru educaţia celor tineri să ne trimeată 
la plimbare, pe tine şi pe mine. Lui Socrate însă, așa cum 
spuneam la început, să nu-i dea drumul din mînă, iar dacă 
aveam și eu copii de aceeași vîrstă, întocmai așa aveam de 
gînd să fac. 

NICIAS Cu asta sînt și eu de acord; tinerii aceştia nu au 
de căutat pe nimeni altul, numai să vrea Socrate să se ocupe 
de ei; ba, dacă ar vrea el, i l-aş trimite și eu, cu cea mai 
mare plăcere, pe Niceratos25 al meu, dar, de fiecare dată 
cînd îi amintesc cîte ceva despre asta, el îmi recomandă 
pe altcineva, el însuși nearătîndu-se dispus să o facă. Ia 
vezi Lysimachos, poate că ţie Socrate o să-ți dea mai multă 
ascultare. 

LYSIMACHOS Așa ar fi și drept, Nicias, căci şi eu aş con= 
simți să îndeplinesc pentru el destule lucruri pe care pentru 
mulți alții nu m-aş învoi să le fac. Ei, ce spui, Socrate? 
Ai să ne dai cumva ascultare și îți vei da silinţa ca tinerii 
aceştia să ajungă cît mai desăvîrşiți? 

SOCRATE Ar fi, fără îndoială, un lucru cu totul nevred- 
nic din partea cuiva să nu vrea să-și dea silința ca un altul 
să ajungă cît mai desăvîrșit. Pe de altă parte, dacă din 
discuția de mai înainte ar fi reieşit că eu stăpînesc cunoaş- 
terea aceasta și că ei doi nu o posedă, pe bună dreptate 
m-ai fi chemat pe mine în ajutor pentru a duce la bun sfiîr- 
şit această treabă. Cum însă ne aflăm în încurcătură cu 
toții deopotrivă, ce motiv ar avea cineva să-l prefere pe 
vreunul dintre noi? Cît pot eu vedea, n-ar avea nici 
unul. 

Dar, așa stînd lucrurile, ia vedeţi dacă nu vă dau un sfat 
bun. Eu unul, stimaţi prieteni, socotesc că trebuie — fără 
să ne scape vreun cuvînt în afară — să ne căutăm cu toţii 
un maestru cît mai bun, înainte de toate pentru noi înșine 
(căci avem nevoie de el) și abia apoi pentru cei tineri, 
şi să facem acest lucru fără a cruța nici cheltuială, nici 
nimic, Să ne lăsăm însă în continuare să fim așa cum sîn- 
tem, nu sînt de părere. lar dacă își va rîde cineva de noi 
că, la vîrsta noastră, socotim că mai are rost să umblăm 
pe la profesori, cred că se cuvine să ni-l luăm drept scut 
pe Homer, care spunea că 


Bună nu este ruşinea de soață acelui ce n-are26 


Așa că, lăsîndu-i în pace pe cei care ar avea ceva de 
zis, să ne îngrijim laolaltă de noi și de cei tineri. 

LYSIMACHOS Mie unuia îmi plac vorbele tale, Socrate, 
şi, cu cât sînt cel mai în vîrstă, cu atît sînt mai dornic să 
stau la învăţătură alături de cei tineri. Dar fă asta pentru 
mine: vino mîine în zori la mine acasă, și nu fă altfel, ca 
să mai stăm la sfat despre acestea toate. Pentru acuma însă, 
hai să risipim sfatul. 

SOCRATE Așa o să fac, Lysimachos. Am să vin la tine 
mîine, dacă așa vrea Divinitatea. 


NOTE 


"Este vorba despre o &rhouaxla, scrimă în care partenerii purtau 
armele defensive și ofensive ale hoplitului, soldat al infanteriei grele. 


2 Om de stat și orator de seamă, Tucidide, fiul lui Melesias, a preluat 
conducerea grupării aristocratice după moartea lui Cimon (449 î.e.n.). 
Diînd partidului său o organizare fermă și închisă, ca a unei caste soli- 
dare, el i-a putut opune lui Pericle, conducător al democraţilor, o opo- 
ziţie periculoasă vreme de șase ani, pînă cînd acesta din urmă a reușit 
să obţină ostracizarea rivalului său (443 î.e.n.). Despre sfîrșitul vieţii lui 
Tucidide nu avem nici o știre sigură. El nu trebuie confundat cu Tucidide, 
fiul lui Oloros, ilustrul autor al istoriei războiului peloponeziac. 


3 Supranumit „cel drept” pentru corectitudinea cu care a împărțit 
sarcinile aliaţilor la întemeierea ligii de la Delos (476 î.e.n.), Aristide, 
fiul lui Lysimachos, a participat la toate evenimentele mari care au 
transformat viaţa Atenei de la reformele lui Clistenes (410—408 î.e.n.) 
și pînă la ridicarea ei ca primă putere maritimă a Fladei (476—470 
î.e.n.). Născut în 540 și mort în 467, el a văzut ambele războaie medice 
— participînd la Maraton (490 î.e.n.), Salamina (480 î.e.n.) și Plateea 
(479 î.c.n.) — și a luat parte la amplele prefaceri interne care au dus 
mai departe reformele administrative de la sfîrșitul secolului al şaselea. 
Rivalitatea lui directă cu Temistocle, partizan al înarmării pe marc, 
i-a adus lui Aristide un exil prin ostracizare, scurtat însă de izbucnirea 
celui de al doilea conflict cu imperiul persan (483—480 î.c.n.). 

Și în cazul fiului lui Lysimachos și în cel al fiului lui Melesias se vădește 
obiceiul familiilor nobile ateniene de a da nepoților numele bunicilor: 
Lysimachos — Aristide — Lysimachos — Aristide etc. 


1 Sprijinită, dar nu întreținută de stat, educaţia fiilor de oameni 
liberi se mărginea la învățămîntul elementar. După „anii de acasă”, 


ăieții — căci e ednice ucaţi ială, ră u în 
băieţi căci fetele, nevrednice de o educație specială, rămînea 
gineceul părintesc — urmau școli particulare de gramatică, muzică 


și gimnastică; locul consacrat educației sportive era gimnaziul 
(Yvuvdotov), un ansamblu de clădiri și instalații speciale. Așadar, 

pînă la răspîndirea și dezvoltarea mișcării sofiste n-a existat un adevărat 
„curs superior” de învățămînt, fie el literar sau filosofic. 


5 După reforma lui Clistenes (410—408 î.e.n.), Sfjuoc-ul — co- 
muna — a devenit unitatea administrativă de bază a Aticii, ca o sub- 
împărţire (a zecea parte) a unei qvA7), adică a unui „trib” administrativ. 
Numele oficial complet al cetăţeanului atenian cuprindea și apartenența 
lor la un anumit dem: de ex. 'Ap.oretâns Avoruaxov "'Avrtoxevs, 
adică Aristide, fiul lui Lysimachos, din demul Antiochis. Fiecare dem 
furniza Sfatului atenian (fovA7) un număr de cinci membri. Cetăţenii 
fiecărui dem, sub conducerea unui „„primar” (37uapxos), erau legați 
de interese economice, comerciale, dar și de festivități religioase comune: 


6 La începuturile mișcării sofiste, o parte a acestor „maeștri de 
înţelepciune” își ascundeau adevăratele intenţii pedagogice sub titlul 
de profesori de muzică, ori de gramatică, pentru a evita efectele prejude- 
căţii publice nefavorabile acestui nou soi de educatori, care, în ochii 
tradiţionaliștilor, „stricau minţile celor tineri”. Apropierea lui Damon 
de Prodicos (cf. 197 d) dezvăluie însă adevăratele sale preocupări și 
veritabilul său mod de a preda (cf. și 200 a—b). 


7 Folosirea numelui tatălui constituie o perifrază politicoasă obiș- 
nuită pentru numirea unui interlocutor. Acest vechi obicei indoeuropean 
s-a păstrat pînă astăzi în unele limbi slave: de ex. [Vladimir] Ilici 
[Ulianov ]. 


8 În anul 424, beoţienii, aliați ai Spartei în războiul peloponeziac, 
au cîștigat la Delion o victorie importantă asupra armatei ateniene, a 
cărei retragere dezordonată a transformat o înfrîngere îndoielnică într-o 
derută aproape catastrofală. 


? Este remarcabil faptul că atît Nicias cît și Lahes (181 d—e) con- 
sideră Sx)ouaxia drept o uăOnua, adică o „învăţătură” și nu drept 
o simplă „preocupare practică” (Er.r78evua). Mai mult chiar, Nicias 
merge pînă la a-i da numele de „știinţă” (Exto-fum). Socrate va 
sugera mai tî.ziu, cu delicateţe, importanţa unei distincţii între 
Erin 5evuara și ua 0fjuxra pentru găsirea răspunsului corect la între- 


barea asupra educaţiei pe care trebuie să o primească tineretul. 


10 Este vorba de o navă de război (rprnpns — triremă), numită și 
„corabie lungă”, prin contrast cu barcazul de transport, mai scurt, 
mai lat și cu pescajul mai mic. 

11 IlaSorplBns, profesorul de educaţie fizică, era socotit inferior 
„simnastului” (*pvuvaori)c), capabil să susțină nu numai demonstraţii 
practice, ci şi prelegeri teoretice asupra artei sale. 


ia La origine, numele de coptor!jc (derivat de la coșla = „înţelep- 
ciune”) era atribuit oricărui individ dotat cu puteri sau cunoștințe ieșite 
din comun. În a doua jumătate a secolului al cincilea î.e.n., termenul 
se specializează în denumirea noului val de „profesori de înţelepciune”. 
Aceștia, cei dintîi profesori de nivel superior ai Greciei antice, axîndu-și 
învățămîntul pe desăvârșirea retorică și filosofică a tineretului — pus 
de altfel în alternativa de a le asculta prelegerile sau de a-și pierde 
vremea — au avut darul de a strînge împrejurul lor o mare parte a 
celor mai talentați adolescenţi din familiile destul de înstărite pentru 
a le plăti onorariile pentru cursuri. Între cei mai importanţi sofiști se 
numără Protagoras, Gorgias, Prodicos și Hippias. 


13 "Ey rr Kapi xiv8uveverv — formulă proverbială echivalentă cu 
experimentum facere in corpore uili — pare să-și tragă originea din 
faptul că adesea carienii, veniţi dintr-un colț de lume uitat de cultură, 
erau folosiți drept mercenari de rînd, sau drept gealaţi de gardă personală. 


14 În meseria olarului, modelarea unui chiup (mi0oc) era considerată 
o probă de încununare a măiestriei de artizan. De aici pornește și acest 
proverb, echivalent, în mare, cu românescul „graba strică treaba”. 


5 Cf. nota 5. 


16 Această asimilare a comunităţii de păreri cu tradiționala legătură 
de sînge este doosebit de semnificativă pentru aprecierea liberalismului 
cultivat al lui Nicias. Ruperea lanţului de interese familiale în folosul 
identităţii de convingeri sugerează — la nivelul celor ce se bucură de 
avere, educaţie și privilegii — nașterea unei noi mentalități, aceea 
de asociaţie de_idei, dar și de grupare socială, în contrast cu rămășițele 
vechii organizări familial-tribale. 


+7 Pentru eleni uovaxf) reprezenta întreaga artă a sunetelor ca o 
chintesenţă a activității spirituale creatoare; ea cuprinde deopotrivă 
poezia, muzica, dansul și, în general, preocupările literare. Movatxds &vip 
însemna așadar „un om al Muzelor”, cultivat și rafinat, iar diversele 
moduri muzicale pot simboliza stările de spirit ale celor care le-au inventat 
și folosit. Se consideră astfel că modul dorian — sistemul bazic netrans- 


pus, echivalent cu gama majoră modernă — reprezintă caracterul 

sever al educaţiei spartane, pe cînd modurile transpuse — ionic, frigian, 
lidian etc., echivalente cu gamele minore moderne — erau privite ca 
manifestări ale civilizaţiei mai blinde, mai rafinate, dar și mai efeminate 
a grecilor asiatici. 

15 Homer, Iliada, V, 223. 

1 Prăștiaşii (opevBovizat) făceau parte din trupele uşoare de hăr- 
țuială. 

20 Numeroase proverbe atice iau porcul, dar mai ales scroafa, drept 
simbol al stupidităţii. 

21 După legendă, Teseu a ucis la Crommyon, în vecinătatea Corin- 
tului și a Megarei, o scroafă fioroasă care era spaima acelor ținuturi. 


22 General atenian (cca. 4710—414) care a condus în mai multe rînduri 
flota Atenei în prima parte a războiului peloponeziac. A căzut în luptă 
în timpul expediției din Sicilia. Glumele lui Aristofan — care-și bate 
joc pe socoteala unui presupus act de lașitate al acestui strateg — ne 
fac să credem că replica lui Nicias trebuie să fi avut un ascuns tăiș 
ironic la adresa lui Lahes. (V. Acharnienii, 70, 591 și 1080). 


23 Dem din Atica (cf. nota 5) ai cărui locuitori aveau renumele de 
a fi foarte certăreţi (cf. de ex. Xenofon, Hellenica, 2, 4, 26). Pentru 
implicaţii peiorative oarecum asemănătoare să cităm „din Soho” pentru 
un londonez, „din Harlem” pentru un locuitor al New York-ului sau 
„din Giuleşti” pentru un bucureștean. 


24 Între toţi sofiștii (cf. nota 12) Prodicos, a cărui epocă de virf 
— âxud, — trebuie plasată în a doua jumătate a secolului al cincilea 
f.e.n., era cel mai interesat de problema semnificației, căutînd să stabi- 
lească distincţii cît mai nuanțate și mai rafinate de înţelesuri și impli- 
caţii. Tratatul său despre sinonime l-a influențat puternic pe Platon, 
care, deși îi face adesea un portret caustic, vedea în el un predecesor al 
definiţiilor socratice. 


25 Despre fiul lui Nicias, moștenitor al unei averi importante şi al 
unui nume ilustru, se spune că după moartea tatălui său (413 î.e.n.) 
a știut să se facă iubit și respectat pentru firea sa prevenitoare. El a 
fost executat în timpul terorii celor treizeci de tirani (404 î.e.n.). 


26 Homer, Odiseea, XVII, 347. 


TOPTIA> 
GORGIAS 


NOTĂ INTRODUCTIVĂ 


Gorgias este poate cel dintii dialog în cronologia operei platoniciene 
în care doctrina etică-politică se conturează în liniile ei esenţiale, în 
polemică intransigentă cu practica politică curentă în epocă și cu teoriile 
inspirate din această realitate. După toate aparențele, dialogul este 
replica socratică și platonică dată retoricii, așa cum Protagoras constituia 
o replică dată sofisticii contemporane. Este vorba de o confruntare 
dialectică între Socrate și trei reprezentanţi ai oratoriei epocii, Gorgias 
și elevii săi Polos și Callicles. 

Gorgias (483—375 î.e.n.), originar din Leontinoi (Sicilia), spre deose- 
bire de ceilalți sofiști, nu este un educator al virtuţii, preconizînd scepti. 
cismul în această materie, ci orator și/profesor de elocinţă, exercitînd 
în această calitate o influență importantă asupra prozei literare ca 
inovator al noului gen de elocință demonstrativă. Este profesorul de 
retorică al unor importanţi retori din secolul IV î.e.n., printre care 
Isocrate, Alcidamas și Polycrates. Polos, și el elevul lui Gorgias, originar 
din Akragas (Sicilia), este un retor preocupat de tehnica retorică și 
de stilul prozei artistice, așa cum se vede și din dialogul Phaidros. Callicles, 
după toate probabilitățile, este un personaj fictiv — în ciuda indicațiilo. 
foarte precise care se dau despre el —, simbolic pentru noua generaţie de 
politicieni ai Atenei, elevi ai retorilor străini. Toate încercările de a-l 
identifica pe Callicles cu Alcibiade, Critias, Polycrates sau chiar cu 


Platon însuși se dovedesc a fi sterile jocuri ale erudiţiei. 


Data presupusei dezbateri asupra retoricii este o problemă ambiguă, 
întrucît Platon nu este d deloc preocupat, de rigori cronologice. O serie de 
referiri, c cum sînt venirea ea lui "Gorgias. la la Atena, î în fruntea unei "ambasade 


a cetăţii natale și aluzia la moartea recentă a lui Pericle, ] pledează p pentru 
acceptarea anului 427 î.e.n. 


Pe de altă parte, menţionarea lui Archelaos (urcat pe tron în 413 
î.e.n.), citarea piesei Antiope a lui Euripide, scrisă în ultimii ani ai răz- 
boiului peloponeziac şi aluzia la mandatul de președinte al adunării 
deţinut de Socrate în 406, pledează pentru coborîrea datei pînă în 405 
î.e.n. 

Epuca redactării dialogului se stabilește destul de satisfăcător în 
funcţie de o serie de elemente de conţinut și de finalitatea lui. Locul 
dialogului este fixat de către majoritatea cercetătorilor moderni în faza 
de trunziţie dintre dialogurile socratice și marile dialoguri filosofice şi 
politice în care se edifică plenar doctrina platoniciană. 

Numeroasele referiri la pitagoreism, prezente pentru prima dată 
acum, pledează pentru ipoteza redactării dialogului după întoarcerea 
lui Platon din călătoria făcută în Orient și în Italia, deci după anul 
390 î.e.n., eventual între 390—385 î.e.n. Structura personajelor, a lui 
Socrate în primul rînd, a adversarilor săi, polemica dură, ireconciliabilă 
cu sistemul politic atenian și aluziile dramatice la procesul lui Socrate 
au îndreptăţit pe unii exegeţi moderni, ca Louis Humbert, Wilamowitz- 
Moellendorff etc., să considere că dialogul constituie un răspuns la pam- 
fletul retorului Polycrates, Contra lui Socrate. 


Sumarul 


Preambul. Socrate și Chairephon vin la Callicles ca să-l cunoască 
pe retorul Gorgias (447 a—d). Discuţie între discipolii Polos și Chaire- 
phon despre profesiunea lui Gorgias (447 d—448 c). 

Intervenţia lui Socrate și răspunsul lui Gorgias: meseria lui este 
retorica (448 d—449 c). 

Prima parte a dialogului: Discuţia dintre Socrate și Gorgias. Definirea 
obiectului retoricii: 1) Retorica este arta de a cuvînta (449 d—450 a). 

2) Retorica este arta în care cuvîntul are rolul esenţial (450 a—451 e). 

3) Obiectul retoricii este domeniul vieţii politice, ea este arta de 
a convinge tribunalele și adunările cetățenești asupra lucrurilor care 
sînt drepte și nedrepte (451 c—454 c). 

4) Despre natura convingerii realizate de retorică (454 c—457 c). 
Interludiu: Despre exigenţele discuţiei dialectice. Acordul auditoriului 
(457 c—458 e). 

Reluarea dialogului: Retorica se bazează pe etică, oratorul este 
om al dreptății (458 e—460 ce). Aporia lui Gorgias: Oratorul, om al 
dreptăţii, poate să acţioneze contrar dreptăţii (460 e—461 a). 

A doua parte a dialogului: Discuţia dintre Socrate și Polos. Inter- 
venţia intempestivă a lui Polos, replica lui Socrate (461 b—462b). 

Teoria lui Socrate despre retorică, simulacru al politicii (462 c—466 a). 
Discuţie dialectică despre puterea oratorilor și despre adevăratul bine: 

1. Oratorii nu fac ceea ce vor, deși fac ceea ce cred de cuviinţă, „iar 
puterea lor este un rău (466 b—410 d). — 2. Omul nedrept este ne- 
fericit. EL este nefericit cînd nu-și primeşte pedeapsa, mai puţin nefericit 
cînd își ispășește vina (470 d—474 c). — 3. A comite nedreptatea este 
un rău mai mare decît a suferi nedreptatea (474 c—4716 a). — 4. Cel 
mai mare rău este neispășirea vinei (476 a—480 a). Concluzia asupra 
adevăratei utilități a retoricii (480 a—481 b). 

A treia parte a dialogului. Discuţia dintre Socrate și Callicles. Inter- 
pelarea lui Callicles și replica lui Socrate: diferenţa dintre iubitorul 
demosului și iubitorul filosofiei (481 b—482 c). Teza lui Callicles despre 
lepea naturii (482 c—484 c) și despre antinomia dintre politică și filosofie 
(484 c—486 d). Replica lui Socrate îndeamnă la cercetarea decisivă 
asupra celui mai bun fel de trai (486 d—488b). 

Examinare dialectică a tezei lui Callicles: 1. Ce înseamnă mai buni, 
ce înseamnă mai puternici? (488 b—489 e). — 2. Mai buni înseamnă 
mai pricepuţi (489 e—491 c). — 3. Mai puternici înseamnă mai pricepuţi 
şi mai îndrăzneți în conducerea statului (491 b—491 d). Teza 
socratică despre conducerea de sine (491 e). Replica lui Callicle s : Hedonis- 
mul înseamnă fericirea supremă a omului (491 e—492 d). Combaterea 
tezei hedoniste prin: 1. alegorii pitagoreice (493 a—494 b). — 2. Dis- 
cuţie dialectică: Binele nu este identic cu plăcerea, sînt bune numai 
plăcerile care au în vedere binele (494 c—500 a). 

Demonstrarea superiorității vieţii filosofice asupra celei retorice- 
politice: 

|]. Redefinirea locului retoricii printre celelalte variante ale lingușirii, 
simulacre ale artelor adevărate :(500 a—503 d). Retorica este o falsă 
politică, căci nu urmărește binele moral al cetăţenilor, ci plăcerea. 

2. Definirea binelui moral, a virtuţii etice-politice prin ordinea și 
armonia spirituală. Profilul oratorului, om al artei și al binelui (503 d— 
505 c). Callicles abandonează discuţia (505 c). Pe viitor răspunde numai 
de formă. 

A patra parte a dialogului. Monologul lui Socrate. 

1. Descrierea componentelor virtuţii etice-politice în antinomie cu 
viciile corespunzătoare și raportarea binelui uman la armonia și binele 
universal (506 b—508 c). . 

2. Reluarea discuţiei despre cele două moduri de existență umană, 
sub aspectul apărării omului de nedreptate. a) Problema majoră este 
să eviţi săvîrşirea nedreptăţii, suportarea nedreptății fiind cu mult pre- 
ferabilă comiterii ei (508 c—511 b). b) Salvarea vieţii nu poate fi supre- 

mul ţel al existenţei umane, iar retorica servește unei existenţe umane 
viciate de rău (511 b— 513 d). 

3. Exigenţele adevăratei arte politice (513 d—515 d). 

4. Judecata negativă asupra oamenilor de stat ai Atenei (515 d—519 c). 

5. Echivalenţa oratorului politic cu sofistul (519 c—521 a). Socrate, 
singurul cunoscător al artei politice în confruntare dramatică cu reali- 
tatea de fapt a statului atenian (521 a—523 a). 

Mitul eshatologic în sprijinul moralei platoniciene (523 a—526 d). 
Concluzie asupra dialogului: Superioritatea doctrinei politice-morale 
platoniciene. 


Comentariul de idei 


Evoluţia istorică a lumii grecești în a doua jumătate a secolului al 
V-lea, marcată de hegemonia Atenei și de războiul peloponeziac susţinut 
de Atena, la început pentru extinderea dominaţiei ei, apoi pentru apă- 
rarea posesiunilor și a sistemului ei politic, a generat o serie de profunde 
transformări, atît pe planul conștiinței individuale cît și al celei sociale- 
politice. Cunoaștem toate aceste frămîntări, atît din operele istorice- 
politice propriu-zise, ca Istoria războiului peloponeziac a lui Tucidide, 
pamfletul Constituţia atenienilor ori fragmentele sofiștilor Antiphon, 
Hippias, Alcidamas, Critias, Anonymus Jamblichi, cît și din numeroasele 
tirade retorice, adevărate dezbateri etice și politice, prezente în trage- 
diile lui Euripide, în Fenicienele, Rugătoarele, Antiope, Medeea, Oreste etc, 

Care este sensul acestor transformări capitale în conștiința umană 
a epocii? 

În vechea lume greacă, configurată de etaloane etic-politice ce-și 
au originea în parenetica lui Hesiod, Solon și ilustraţia în Istoriile lu: 
Herodot, cetăţeanul grec se identifica cu polis-ul din care făcea parte 
și, pe un plan universal, cu lumea naturală, cu cosmos-ul orînduit potri- 
vit principiilor Nomos-ului (legea intrinsecă atît structurii umane cît 
şi celei fizice) și ale Dike-ei (dreptatea, ca principiu coercitiv absolut, 
care restabilea echilibrul legiuit ori de cîte ori era în primejdie să fie 
tulburat). Finalitatea acestei lumi, astfel ocîrmuite, era To Agathon 
— Binele universal, care se numea, în cazul planului uman, fericirea 
(eudaimonia). În planul uman, aceasta presupunea sinteza a două 
categorii de valori: cele etic-estetice şi cele intelectual-psihologice. În 
noţiunea de virtute umană și politică, Arete, Valoarea etică, este definită 

de calităţile dikaios (drept) și kalos (frumos, desăvirșit), în care dikaios 
(ceea ce este conform Dike-ei) structurează pe kalos, sensul estetic fiind 
configurat de cel etic, primordial. Starea contrarie, de anti-valoare etică, 
se defineşte prin viciul aischros (urît), al cărui conținut este dat de adikos 
(nedrept). 

Valoarea intelectuală este dată de calitatea agathos (bun), care este 
structurată de phronimos (inteligent, priceput) şi de sophron (înţelept, 
cumpătat), termeni parţiali comutabili, în afara contextelor în care 
sophron trebuie înțeles ca valoare psihologică (dominarea afectelor de 
către rațiune) și tradus prin cumpătat. 

Starea contrarie, anti-valoarea intelectuală, presupune viciul-kakos 
(rău), structurat de neinteligenţă (aphron) sau lipsă de minte și, pe plan 
psihologic, neînfrînare (akolastos). 

În greacă, virtutea ca expresie a sintezei celor două categorii de 
valori este cuprinsă de termenii kalos kagathos — desăvirșit și buni. 
Doctrina morală operează cu noţiunile de dikaiosyne (dreptate), cores- 
punzător valorii etice, şi sophrosyne (înţelepciune), corespunzînd valorii 
intelectuale. 

În această relaţie sintetică, eticul are funcţia dominantă, astfel că 
seasul fericirii umane este determinat de categoria etică ce-și subsumează 
categoria intelectuală, sancționindu-i ca atare valoarea. Este vorba 
de idealul unei fericiri interioare, în cadrul căreia activitatea umană este 
cenzurată de criteriul etic, astfel ca să nu tulbure sensul acestui echi- 
librn sufletesc. Preceptul delfic — meden agan (nimic peste măsură) 
interzice extravertirea umană, acumularea de valori materiale care să 
strice autarkia (auto-suficiența) umană mutind centrul de greutate 
în exterior. Al doilea precept delfic, socratic prin excelenţă, gnothi seauton 
(cunoaște-te pe tine însuţi) indică sensul interiorizării umane, al adîncirii 
în sine, într-o existenţă contemplativă și nu activă. 

Pe plan politic, aplicarea acestei doctrine semnifica echivalarea 
politicii cu etica, mai precis, considerarea politicii ca un capitol al eticii 
universale, anume cea aplicată statului, conceput ca o entitate morală 
de aceeași natură cu omul. 


Or, caracteristica epocii războiului peloponeziac este dată tocmai 
de ruptura totală ce se produce între etică și politică. Hegemonismul 


1 Am preferat să traducem kalos kagathos prin desăvirșit și bun pentru 
a evita confuzia cu sensul originar, homeric, de virtute complexă fizico- 
psihică (frumos și bun), ce nu-și are locul în dialogurile morale platonice. 

politic şi promovarea, pentru a-l dobîndi, a politicii de forţă exclude 
orice norme morale?. Realitatea de fapt, cu totul nouă în lumea greacă, 
impune noi cerinţe și noi reacţii umane adecvate, ceea ce determină o 
totală răsturnare a sistemului de valori tradițional, convertirea radicală 
a viciilor în virtuţi și invers. Noua finalitate a existenţei politice și umane 
este Puterea, Binele exterior; în cazul individului, avuţia cît mai mare, 
în locul auto-suficienței materiale, hesiodice, în cazul omului politic, 
aspiraţia către tiranie, în locul principiului democratic al isonomiei 
(egalităţii), iar în cazul politicii externe, expansionismul în vederea 
dobîndirii imperiului, în politica Atenei, Spartei, a marelui rege al Persic. 
Un nou sistem doctrinar, născut din aceste realități, este formulat de 
sofiștii vremii. Ca o consecinţă a spiritului relativist, se concepe dihoto- 
mia între legea naturii (nomos tes physeos) și legea societăţii, convenţie 
artificială. Opunîndu-se eticii tradiţionale, se naște o anti-etică bazată 
pe noul concept de natură omenească? — (anthropeia physis). Relaţia 
sintetică ce definea virtutea umană tradițională este acum reformulată 
în sensul dominării valorii intelectuale şi psihologice asupra celei etice. 
Este vorba, de fapt, de anti-valoarea intelectuală, în care agathos este 
definit de akolasia (nestăpiînire), afectele dominînd raţiunea, în vederea 
satisfacerii lor (ideal hedonistic), iar inteligența este pusă în slujba 
acestei satisfacerit, a dobîndirii Plăcerii, considerată a fi adevăratul 
Bine universal. Cel mai bun este cel mai puternic, adică cel cu mai multe 
pofte, pe care este capabil să și le satisfacă. Autarkia și interiorizareas 
postulate de preceptele delfice, sînt considerate vicii. 

Noua valoare intelectual-psihologică determină noua categorie etică 
exprimată prin maxima: drept este ceea ce folosește celui puternic (to 
dikaion sympheron tou kreittonos)5. Omul desăvirșit și bun (kalos kaga- 
thos) corespunde, din această perspectivă, conceptelor de eleutheria 
(libertate), însemnînd dreptatea celui puternic, libertatea lui de a se 


2 A se vedea Tucidide, op. cit., cartea a V-a, cap. 86 şi întreg 
dialogul atenienilor cu insularii din Melos. 

3 Antiphon, Aletheia, fragm. 44 A,1—5,în H. Diels—W. Kranz, 
Die Fragmente der Worsokratiker, vol. II, 341—350; Tucidide, V, 
105. A se vedea în Protagoras, 331 c—d, o doctrină cu totul contrară 
dedusă din dreptul naturii și enunțată de sofistul Hippias. 

4 În termenii din Statul (431—444) logistikon — partea raţională și 
thymoeides — curajul sînt conduse de epithymetikon (afecte). A se vedea 
în dialog la 492 a. 

5 Tucidide, op. cit., cartea a III-a, 82: 4; a V-a, 90 gi 105: 
4; Platon, Gorgias, 483 c, 484 a; Statul, 338 a-c, 560 d. 

mpune, și akolasia (nestăpînire), însemnînd cultul plăcerii, destrăbălarea 

(tryphe). Aceste date configurează idealul vieţii de necontenită agitaţie 
(polypragmosyne), al cărei etalon este hybris, depășirea măsurii. Se 
realizează o nouă polarizare socială, în funcţie de relația de autoritate 
care impune pe supraom, ca valoare absolută, drept stăpînul celor ce 
reprezintă anti-valoarea, deveniți în consecință sclavii acestuiaf. 

Retorica importată în Atena de sofiștii străini, ca materie esențială 
în educaţia tineretului aristocratic, preconiza tocmai acest nou ideal 
etic-politic. În greacă, cuvîntul retor acoperea, de fapt, accepţia de om 
politic, întrucît elocința oferea acestuia singura modalitate de a-și 
impune punctul de vedere în adunările cetăţeneşti de felul ecclesiei și 
senatului, în materie de politică internă și externă. Apropriindu-și cali- 
ficativul de retori, sofiștii de felul lui Gorgias, Polos sau Thrasymachos 
din Statul refuzau să fie luaţi drept „dascăli ai virtuţii”, cum se recunoș- 
tea a fi Protagoras”, deoarece obiectul învățămîntului lor era „arta fău- 
ritoare a convingerii” care, indiferentă sau contrară normelor etice, asi- 
gura celui iniţiat în ea succesul politic, puterea tiranică asupra conce- 
tățenilor săi din statul democratic?. 

În trei din cele patru acte ale dialogului, căruia după afirmația lui 
L. Bodin? i s-ar potrivi mai bine subtitlul de Contre retoricii decît 
Despre retorică, dialectica platoniciană urmărește sistematic ruinarea 
edificiului retoricii politice, prin relevarea carenţelor sale de ordin filo- 
sofic și moral. Se formulează exigenţele unei doctrine care refăcea uni- 
tatea tradiţională a valorilor etice cu cele intelectuale!0. În ultima parte 
a dialogului se trasează conturul clar al personalității morale a politi- 
cianului, om al artei și adevărului. 

Există în dialog trei grade ale ipostazierii retorului-politician ce cores- 
pund unei progresive aprofundări a elementelor sistemului retoric și 
a tuturor implicaţiilor ce decurg din teoria respectivă, ca și din aplica- 
rea ei practică. 

Prima ipostază a retoricii este reprezentată de personajul Gorgias. 
La început, acesta definește obiectul retoricii în sensul noii doctrine 

6 Gorgias, 484 a; Tucidide, op.cit., cartea I: 8, 76; III, 82:4; 
V: 86. 

7 Protagoras, 349 a. 

8 Gorgias, 452 d, 466 c. 

9 A se vedea ediţia Plato n, Oeuvres complăes, tome III, 2-e partie, 
p. 1, „Les Belles Lettres", 1923. 


10 A se vedea W. Jaeger, Paideia, vol. II, p. 77, ||], trad. L. 
Emery, Firenze, 1959. 

politice-morale : finalitatea Binelui Suprem este dată de libertatea absolu- 
tă a stăpînului cure întruchipează conceptul politic pur de forță (dynamis) 
în cadrul relaţiei de autoritate, impusă de elocință concetăţenilor, deve- 
niți sclavii săi (451 e, 452 d-e). Obligat de stringenţa dihotomiilor dialec- 
tice să precizeze domeniul de exercitare al persuasiunii retorice, Gorgias 
concede asupra valorii etice (convingerea tribunalelor și a celorlalte 
adunări asupra lucrurilor care sînt drepte și nedrepte — 454 b), solidari- 
zînd-o cu conţinutul politic definit mai înainte. 

În ce sens înțelege el valoarea etică? În mod surprinzător și contra- 
dictoriu, nu în sensul dreptului naturii, ci în sensul tradiţional. Retorica 
este arta de a te apăra ca să nu fii nedreptăţit și nu de a nedreptăţi pe 
alții, impunînd relația de autoritate, justificată de libertatea absolută 
(456 d-e), ceea ce atrage în mod explicit constatarea aporiei sale totale 
(461 a), cu care se încheie primul act al discuţiei despre retoricăll. 

Replica lui Socrate la definiția retoricii dată de Gorgias începe în actul 
I și se continuă în al doilea act al dialogului, după intervenția intempes- 
tivă a lui Polos. Pretenţia retoricii de a fi o techne (artă) care se bazează 
pe convingere suscită investigarea dialectică a fundamentării ei: con- 
vingerea realizată de retorică se bazează oare pe știință, pe cunoaștere 
(mathesis, episteme), sau pe credință lipsită de știință? (454 c—d). 
Adevăr obiectiv, sau relativ și subiectiv? Contrar autenticului Gorgias 
care, ca doctrinar al relativismului sceptic, admitea numai opinii, cre- 
dinţe (doxai, pisteis) despre lucruri și nu o cunoaștere obiectivă, perso- 
najul Gorgias recunoaște existenţa științei și, la antipodul ei, a credin- 
ţei lipsite de știință (pisteuein aneu eidenai — 454 e) pe care se întemeia- 
ză convingerea retorică. Se schițează astfel postura esențială a oratorului 
politic : el este necunoscătorul care urmăreşte să convingă pe alți necunos- 
cători asupra unor lucruri pe care nu le cunoaștel!? (459 c). Acesta este 


= 
fundamentul gnoseologic al relației antinomice real — aparent pe care 


WM Rămine de decis dacă recunoașterea valorii etice este o notă carac- 
teristică retorului din vechea generaţie, care nu a putut renunța la tabu- 
urile morale ale paideii tradiționale, sau dacă Platon a intenţionat o 
disimulare a personajului, așa cum se atrage atenția de două ori în 
cursul dialogului: cînd Callicles îl învinuieşte de conformism (482 d) 
şi cînd Socrate elogiază pe Callicles că exprimă ceea ce ceilalți gîndesc 
(492 d). 

13 Considerată în mod absolut, aceasta era chiar teza agnostică a 
lui Gorgias din tratatul eristic Despre Fiinţă sau Nefiinţă: adevărul nu 
poate fi cunoscut și nici împărtășit altora; ceea ce se cunoaște și se trans- 
mite este numai opinia (doxa). 

Platon construiește originala teorie a simulacrelor artei, denumite lingu- 
șiri (eidola — kolakeiai) care apare interlocutorului Gorgias ca un para- 
dox (463 d—e). 

Polemizînd cu teza lui Polos despre experiență (empeiria) ca genera- 
toare a artei (448 c), Platon constată că retorica, fiind o practică empei- 
rică (empeiria kai tribe) — 463 b ce se bazează pe aparent, se află la 
antipodul adevăratei techne, bazate pe real. Prin techne (aci traductibil 
numai prin termenul artă”), Platon înţelege activitatea creatoare spe- 
cializată, ce este fundamentată de o cunoaștere teoretică (episteme). 
În faza scrierii dialogului Gorgias, Platon nu concepuse încă sistemul 
Ideilor, astfel că opoziția real-aparent nu este încă reductibilă la opo- 
ziția categoriilor inteligibil-sensibili*. Conceptul cunoașterii, opoziţia 
real-aparent, ca și întreaga configuraţie a techne-ei sînt preluate de 
Platon din doctrina hippocratică, operîndu-se transferul aplicărilor de 
la trup la sufletul omenesc (464 a)it. Componentele hippocratice ale 
artei, cum sînt conceptele de natură (physis), cauzalitate (aitia) și in- 
terpretare, diagnosticare (logon didonai — a justifica, a da socoteală, 
456 a) ca și finalitatea activităţii ei, buna stare, sănătatea, respectiv Bine- 
le sufletesc, sînt refuzate practicilor empirice de felul retoricii, finalitatea 
acestora fiind falsa sănătate, respectiv plăcerea, desfătarea sufletului. 


Tot analogia cu medicina determină și definirea riguroasă a retoricii 
ca simulacru al uneia din părțile politicii (463 d). Politica este definită 
a fi arta îngrijirii (therapeia, un alt termen medical) sufletului în două 
forme: legislația (nomothetike), ca îngrijire, cultivare a sufletului sănă- 
tos, adică drept, și justiția (dikaiosyne), îngrijire a sufletului bolnav, 


33 A se vedea Aristotel, Metafizica, I, 981 a: bazindu-se pe epis- 
temologia platonică, definește experienţa ca o treaptă inferioară a cunoaș- 
terii; techne, bazată pe inteligența „poietică”, este disociată însă de epis- 
teme, ca inteligenţă teoretică. În Gorgias, după cum vedem, episteme este 
irtrinsecă activităţii creatoare și nu celei teoretice pure, ca în doctrina 
Ideilor, formulată mai tîrziu. 


14 A se vedea Hippocrates, Peri archaies ietrikes, 8, 20. Și 
Tucidide, la rîndul său, influenţat de doctrina hippocratică, vorbește 
de natura omenească și de cauzalitatea specifică: I, 20; 3; 1, 22:4; 
distingînd cauza aparentă și falsă — pretextul (prophasis) de cauza 
seală, adevărată (alethestate) dar neobservabilă (aphanestate) I, 23; 
6. Asupra concepţiei despre techne-artă în dialogul Gorgias, a se vedea 
W. Jaeger, op.cit., vol. II, p. 212 șiurm.,precumșiP. Kuchar- 
s x i, La Rhâtorique dans le Gorgias et le Phădre, în ,„,Revue des 6tudes 
grecques”, 1961. 

adică nedrept (464 b, 478 e). După cum vedem, în tipare hippocratice, 
Platon reia vechea sinteză etico-politică, care concepea statul ca o ființă 
morală de aceeași natură cu individul uman. Relaţia dintre cele două 
componente ale entității umane, sufletul și trupul, determină proporţio- 
nalitatea geometrică între artele închinate cultivării lor, iar dublarea 
ficcăreia de către un simulacru — lingușire creează o nouă serie anti- 
atrofică: pentru artele trupului, perechea de simulacre toaleta și bucătă- 
ria, opozabile gimnasticii și medicinei, pentru artele spiritului, sofistica 
şi retorica, opozabile legislaţiei și justiţiei (464 e— 465 d). 

Finalitatea retoricii fiind plăcerea și desfătarea (462 c), adică falsul 
Bine, conținutul ei valoric este apreciat negativ — retorica este urită 
(aischra) şi rea (kake) — 463 d, contrar criteriului sofistic după care se 
ghidează Polos, considerînd-o frumoasă (462 c — 463 d). Pentru moment, 
expunerea socratică a constituenţilor artei politice este amînată, impu- 
nîndu-se confruntarea dialectică cu reprezentantul tinerei generaţii de 
retori, cu Polos. După cum s-a observat, discuţia cîștigă în claritate și 
în profunzime, în cursul acestei digresiuni, fără ca să se mai lărgească 
cîmpul de cercetare, o dată întrevăzut în dialogul cu Gorgias!5. Digre- 
siunea este provocată de interpelarea lui Polos, care respinge concesia 
lui Gorgias cu privire la importanţa valorii etice tradiționale (461 b—c). 
Polos invocă drept argument absolut relația de autoritate atribuită 
anterior de Gorgias elocinţei omului politic, definind-o fără rezerve a fi 
puterea tiranică (466 c). Nomen odiosum pentru democraţia ateniană, 
în noua stare de spirit, tirania era singurul echivalent posibil pentru 
puterea politică la care aspira omul de stat doctrinar al retoricii. 

Plecînd de la finalitatea Binelui, identic în mod provizoriu cu Folosul 
(468 c), Socrate obligă pe Polos să admită contrastul între a face ceea ce 
vrei și a face ceea ce creai de cuviință, între actul voluntar real și falsul 
act voluntar (467 c—d). Acesta din urmă fiind stimulul puterii tiranice 
considerată ca mijloc în vederea dobiîndirii Binelui (468 d), nerealizarea 
Binelui denunţă actul tiranic ca nonvaloare intelectuală. La fel se întîm- 
plă cu puterea oratorului politic: a face ceea ce crezi de cuviință se de- 
monstrează a fi identic cu a face un lucru fără minte (468 d—e), deci 
condamnabil (469 d—e). În alţi termeni, dacă în ecuația socratică, vala- 
bilă pentru toate dialogurile platonice, cunoaşterea binelui = voința 
binelui, se anulează termenul volitiv, se va anula automat și termenul 


15 A se vedea V. Goldschmidt, Les Dialogues de Platon, Paris, 
1947, p. 306. 

intelectual. Cercetarea dialectică ia însă o nouă turnură în momentu 
cînd Socrate readuce pe primul plan criteriul etic, vrînd să-l impună 
ca premisă pentru definirea fericirii (eudaimonia) — 469 a-c. Din acest 
moment, dobiîndirea fericirii umane tinde să capete în dialog o impor- 
tanţă esențială, conjugîndu-se cu analiza retoricii, a cărei menire se ara- 
tă a fi, de fapt, de la bun început: la 448 c în mod implicit, la 457 d în 
mod direct și explicit. 

Socrate vorbește, în termenii tradiționali de fericirea interioară, 
rezultantă a kalokagathiei (470 e): conţinutul etic este calitatea de a 
fi drept, iar cel intelectual este acum definit de gradul de cultivare a 
sufletului, de paideia. La rîndul său, Polos își precizează clar poziţia, 
postulînd concepția unei fericiri exterioare, dată de puterea politică ob- 
ținută prin încălcarea normelor morale elementare (471 a—c); Archelaos 
este cel mai nedrept om, dar cel mai „fericit” (471 d), demonstrînd astfel 
ncompatibilitatea valorii etice cu conţinutul virtuţii politice1€. Binele 
nu este recunoscut ca solidar cu Dreptul. Polos se află la jumătatea 
drumului între conformismul lui Gorgias și imoralismul total al lui 
Callicles, întrucit recunoaște accepţia tradiţională a valorii etice și a 
reversului ei: Dreptul este Frumos, Nedreptul este Urit (474 c—d) 

Socrate descompune conceptul de Frumos în Plăcut și Util (474 d), 
pe cel de Urft în Neplăcut și Dăunător; printr-un sofism semantic, iden- 
tifică Utilul cu Binele și Dăunătorul cu Răul (475 a), ceea ce obligă la 
recunoașterea ecuaţiei Răul = Uritul = Nedreptul (475 d—e)!?, 

O a doua teză socratică, derivată din principiul etic: Omul nedrept 
este nefericit (469 b, 471 d), anume comiterea nedreptăţii este mai rea 
decit îndurarea ei (469 c), cu corolarul omul nedrept care nu-și ispăşeşte 
vina este mai nefericit decit cel ce-și ispăşeşte vina (412 e), apare ca un para- 
dox în contextul uzanțelor conforme bunului simț comun, întrucît afirmă 
superioritatea absolută a fericirii morale asupra celei exterioare, în apa- 
rent contrast (473 c-e) cu gradele fericirii umane stabilite de scolionul 
citat de Socrate, la începutul dialogului (457 e), ca loc comun al moralei 
curente în popor. Totul se ordonează logic, cînd Socrate situează teza 
existenţei celor trei stări — materială, fizică și spirituală — în alterna- 
tiva bunei stări, a sănătăţii (euexia) și a relei stări, a degradării (poneria), 
411 b—d. Analogia cu medicina hippocratică îngăduie readucerea în 


16 A se vedea în piesa Fenicienele a lui Euripide susținerea aces- 
tei teze de către Eteocle, ca tiran al Tebei (vv. 480—510). 
17 A se vedea o discuţie în termeni apropiaţi în Alcibiade, I, 113. 

discuție a tezei despre justiție ca parte a politicii ce se ocupă cu însănă- 
toșirea spiritelor cetăţenilor (477 a, 478 a). Pedepsirea vinovatului este 
similară tratamentului medical, ambele fiind metode neplăcute, dar 
utile (477 a, 478 a—c), de dobîndire a Binelui, anume sănătatea, deci 
şi fericirea, trupului și a sufletului. 

Răsturnînd sensul valorii retorice, simulacrul politicii este reformulat 
în contrariul său, justiţia, care se îngrijește de sufletele bolnave (478 a—b), 
restabilind echilibrul etic-intelectual dinăuntrul entității politice. Caz- 
nele şi torturile aplicate vinovatului de nelegiuire sînt similare arsurilor 
şi tăieturilor operate de medic, ambele avînd drept scop eliberarea omu- 
lui de două rele, dintre care cel sufletesc este cel mai mare (480 c—d, 
419 b—c)!8. Echivalarea therapeia — paideia (îngrijirea — cultivarea) 
corespunde celor două faze — îndreptarea și înțelepţirea omului (Dike 
și Nomos) — 418 d, care definesc esența virtuţii universale. 

Cazul tiranului Archelaos este acum reinvocat ca argument antitetic 
contra lui Polos, căci el se află în climax-ul nefericirii umane pe treapta 
cea mai de jos, ca omul care săviîrșind nedreptatea nu dă seama pentru 
ea și dăinuie cu răul în el toată viaţa (479 a—e, 480 a). Pateticul pasa- 
jului 481 a anunță imaginea marilor vinovaţi pedepsiţi pentru eternitate 
în Hades. 


Interpelarea lui Callicles și dezbaterea care se angajează în al treilea 
act al dialogului determină umplerea definitivă a cadrului, în care dis- 
cuția anterioară adusese principii și confruntări de teze etice, cu întru- 
chipări și imagini de existențe umane ilustratoare ale antinomiilor teere- 
tice stabilitel?. Se confruntă în acest act două tipuri de existență exem- 
plară, politicianul vremii cu filosoful, altfel spus, Atena cu Socrate, ca 
un preludiu pentru apoteozarea lui Socrate, profetul unei noi politici, 
în viziunea platoniciană. Poziţiile filosofiei, reprezentată acum cu fermi- 
tate de Socrate (482 b—c), sînt atacate cu vehemenţă de prototipul 
omului de stat al secolului lui Pericle, format în spiritul civismului ate- 


18 După cum remarcă Maurice Vanhoutte (La notion de 
libertă dans le Gorgias de Platon, Lopoldville, 1957, pp. 12, 26), Polos 
admite, fără contestaţie, o serie de afirmaţii pe care, în mod normal, 
ar trebui să le combată. Pe de altă parte, Socrute uzează de anumite 
sofisme, printre care paralelismul strict al medicinei cu justiţia, pentru 
a duce discuţia pe un teren familiar retorilor, foarte receptivi faţă de 
adevărurile formale. 

19 Cf. P. Friedlânder, Die platonische Schriften, vol. II. p, 
230 și urm. 

nian realist și pragmatist. Se opun în cele două lungi tirade oratorice, 
a lui Socrate (481 c—482 c) şi a lui Callicles (482 d—486 d), tipul contem- 
plativului cu tipul omului activ, folosindu-se cu ingeniozitate procedeul, 
îndrăgit de sofiști, al citării paradigmelor literare, în cazul de faţă rolu- 
rile lui Zethos și Amphion din piesa Antiope a lui Euripide, respectiv 
omul de acțiune față în față cu poetul visător. 

Tirada lui Zethos reproduce, de fapt, tipul ideal al atenianului vremii, 
așa cum este cuprins în Discursul funebru atribuit lui Pericle de Tucidide 
în Istoria sa. Este omul care se împărtășește în tinerețe din filosofie 
atît cît folosește educaţiei sale de om liber, ca elev, așadar, al sofiștilor, 
ajungînd la vîrsta matură să cuvînteze şi să conducă cu pricepere tre- 
burile politice ale statului, punîndu-se în slujba cetăţii și ilustrîndu-se 
prin dobîndirea puterii și influenţei asupra concetăţenilor săi20. Idealul 
etic-intelectual, ce se dezvoltă, așa cum am văzut, din conjugarea prag- 
matismului atenian (polypragmosyne) cu teoria dreptului natural, pre- 
conizată de profesorii sofiști ai acestei generaţii post-pericleene, consti- 
tuie un perfect revers al idealului de virtute tradițional. Teza lui Callicles, 
replică negativă la doctrina socratică, este în afara primejdiei de a se 
contrazice, promovînd cu consecvență un anti-sistem. Astfel sophrosyne 
(înțelepciunea) ca auto-dominare rațională este etichetată drept imbecili- 
tate (491 e), inteligența devine o anti-valoare în serviciul satisfacerii 
afectelor (492 a, 493 b). Hedonismul absolut, preconizat de cele două 
anti-virtuți cardinale, libertatea și nestăpînirea (492 c), sancţionează 
dreptul și frumosul după natură. Binele suprem este dat acum de dobîn- 
direa fericirii exterioare prin maxima capacitate a dilatării personali- 
tăţii umane, în componentele ei afective, pînă la noua măsură a supra- 
omului. Alegoria butoiului Ianaidelor (493 b, 494 a), servită de Socrate 
în scop inhibitiv, este acceptată de Callicles drept supremul bine: „,Plă- 
cerea vieţii stă în a turna cît mai mult” (494 b)2i. 

Justificarea hedonismului este dată de ideea inegalităţii naturale 
a oamenilor, ridicată la rangul de principiu universal (a se vedea citatul 


30 Tucidide, II 40: 1, 2; 411. 

21 Callicles vorbește ca un adevărat fiu al Atenei, energetismul lui 
își găsește un corespondent perfect în portretul psihologic care li se face 
atenienilor în Tucidide, I: 70: „atenienii au spiritul inovației, își 
pun iute ceva în gînd și tot atît de iute pun în fapte ceea ce au con- 
ceput ... Neobosiţi în a dobîndi într-una cîte ceva, ... își petrec întreaga 
viaţă în tot soiul de încercări și primejduiri ..., foarte puţin se bucură 
de ceea ce posedă, din năzuința de a dobîndi mereu mai mult”. 

din Pindar, ales ca ilustrare de Callicles: 484 b). Dominația celui ma: 
bun și mai puternic asupra celor slabi, ca relaţie de autoritate a stăpi- 
nului natural asupra sclavilor naturali (483 c—e, 484 a), apare ca 
profund anti-democratică. Democraţia este concepută din această perspec- 
tivă ca o convenție artificială, ca un sistem de reprimare a supraomului 
natural (484 a). În fapt, însă, această doctrină, ce se poate regăsi în 
fragmentele lui Critias şi în Anonymus Jamblichi, oferă o explicaţie a 
oligarhiei şi tiraniei în care a eșuat Atena, după înfrîngerea ei în război, 
cînd nu s-a întîmplat nimic altceva dectt punerea în acord a politicii 
interne cu practica politicii externe a Atenei faţă de aliații ei din siste- 
mul Ligii de la Delos, deveniți din egalii Atenei, supuși și sclavi 
ai ei. 

Replica lui Socrate, intenţionînd a fi alter Ampbhion care-i răspunde 
lui Zethos, comportă o discuţie dialectică similară celei purtate cu Polos, 
apoi un lung monolog, întrerupt mai mult formal de Callicles. La capă- 
tul a două serii de investigaţii dialectice (494 b—497 a și 497 d—499 e), 
atacînd principiul hedonistic, Socrate demonstrează necesitatea distinc- 
ţiei plăcerilor bune de cele rele, în funcţie de conceptul Binelui, acceptat 
formal și de către Callicles, în sensul de Bine moral, ca în discuția cu 
Gorgias și Polos (499 e—500 a). Distingerea Binelui de Plăcere, ca finali- 
tăți antinomice ale activităţii omenești, prilejuiește readucerea în discu- 
ţie a polarizării îndeletnicirilor umane în arte (technai) și lingușiri (kola- 
keiai), (500 b —501 a). Locul retoricii este acum căutat printre simula- 
crele artelor poetice cu adresă socială, a căror menire este pur estetică, 
lipsite fiind de orice intenționalitate etic-educativă (501 e—502 e). 
Aplicat retoricii, acest criteriu distinge retorica curentă de cea ideală 
dar utopică în actualitatea vremii, identificabilă cu arta politică al cărei 
scop esențial este reafirmat acum: a lupta pentru binele sufletesc al 
cetățenilor (503 a—d). 

Cerinţei formulate în consecinţă, de a descrie personalitatea exemplară 
a oratorului politic, i se răspunde printr-o investigare a constituenţilor 
operei de artă, ca structură metafizică și universală. Activitatea demiur- 
gului urmărește crearea unei forme (eidos) n cărei organizare este dată 
de imanenţa ordinii (taxis) și a armoniei (kosmos) elementelor compo- 
nente, materiale sau spirituale (503 d—504 u). Manufactul artistic al 
pictorului sau arhitectului (503 e—504 a) este similar modelajului 
trupului și spiritului uman (504 c—e). Artistul şi omul politic sînt de- 
miurgi ce lucrează conformîndu-se aceleiași legități universale, imanente 
structurii operei umane. 

În cazul politicii, ordinea şi armonia elementelor spirituale se numesc 
dreptate şi înţelepciune (504 d—e). În descrierea virtuţilor sufleteşti 
ce decurg din aceste exigenţe, entitatea etic-intelectuală umană este 
relevată în cuprinsul unei cauzalităţi perfect logice. Acordul calităţilor 
înțelept (sophron) şi curajos (andreios) cu drept şi pios (în sensul de prac- 
ticare a dreptăţii faţă de oameni și de zei) compune desăvîrşirea umană 
(andra agathon einai teleos) manifestată în comportarea ideală (eu te 
kai kalos prattein), condiţie pentru fericirea umană (makarion kai eudai- 
mona einai) 507 a—c. Din compunerea termenilor antitetici virtuţilor, 
la antipodul personalităţii umane exemplare, existenţa supraomului lui 
Callicles apare ca „un rău nemărginit şi un trai de om nelegiuit” (507 e)e 
Supraomul contravine atît ordinii umane cît și celei cosmice, care reu- 
nește omenirea și natura în cadrul aceleiași entităţi guvernate de egali- 
tațea geometrică (508 a). În această metafizică, simptomatică pentru 
o nouă fază în gîndirea platoniciană, se constată depășirea socratismului 
care evita sinteza între om și univers, declarîndu-și ignoranţa faţă de 
cele ce se petrec în cer (ta meteora). 

Pitagoreismul, recent cunoscut de Platon, îi oferea atît noţiunea 
proporţionalităţii geometrice cît şi instrumentul analitic pentru cerce- 
tarea principiilor metafizice ale naturii omenești22. 

Teoria idealităţii morale constituie o pregătire pentru o nouă fază 
a dialogului, în care, plecînd de la atare premise, se confruntă cu multă 
strictețe polemică realitatea politică a Atenei cu existenţa lui Socrate 
ca întruchipare a doctrinei sale. După Apărarea lui Socrate, finalul lui 
Gorgias prezintă într-o suită continuă doctrina și imaginea exemplară 
a lui Socrate. Într-o primă cercetare dialectică se stabilește criteriul prac- 
tic al examinării cetăţeanului care aspiră să joace rolul de om politic. 
Este vorba de un examen de valoare analog celui aplicat în profesiuni 
sociale ca medicina, arhitectura (514 a—e). În cazul politicii, criteriul 
de selecție priveşte aprecierea operei etic-educative realizate de omul 
politic: Pe cine a făcut Callicles din nedrept, neînfrinat și fără minte, 
desăviîrşit şi bun (kalos kagathos) —515 a? În continuare, această între- 
bare devine criteriul sever și absolut de judecată a oamenilor de stat ai 
Atenei, atît din trecutul de glorie cît și din actualitatea crizei politice. 

În contrast evident cu dialogurile precedente, ca Alcibiade I, Lahes, 
chiar cu Protagoras, dar și cu cele posterioare, ca Menon, Phaidros, cali- 


32 A se vedea asupra acestei chestiuni P. Friedlănder, op.cit, 
vol. Î, p. 27 şi urm. 

tatea de om de stat este refuzată tuturor politicienilor de seamă ai Ate- 
nei, începînd cu Miltiade și terminînd cu Pericle. Aprecierea lor urmează 
cu consecvență principiul dihotomiei arte — simulacre ale artelor, astfel 
că analogia retoricii cu bucătăria, în contrast cu medicina — politica, 
este sistemul de referinţă aplicat tot timpul. Conducătorii Atenei n-au 
fost medici, ci bucătari (517 a — 519 a) întrucît n-au exercitat funcţia 
etic-educativă în stat, vindecînd spiritele cetățenilor de nedreptate 
(515 c—516 e), ci încălcînd cele două exigențe fundamentale ale fiinţei mo- 
rale a polis-ului, dreptatea și înțelepciunea, au stricat vechea stare de să- 
nătate, umflînd și îmbuibînd trupul Atenei cu noi cuceriri, cu tributuri și 
fortificaţii (519 a). Există în acest pasaj germenele teoriei despre au- 
tarkia statului ideal, dezvoltată mai tîrziu în Statul. Sensul examinării 
politicii Atenei îndreptățește opinia că Gorgias constituie o replică la 
pamfletele antisocratice ale epocii, în primul rînd față de Contra lu: 
Socrate al retorului Polycrates. Astfel, Platon demonstrează teza contra- 
rie pamfletului, anume că Atena nu a avut nici un om politic adevărat, 
că Alcibiade și Critias, considerați elevii nefastului Socrate, sînt, de fapt, 
numai părtași la vina de a fi dus Atena la dezastru, ca demni urmași 
ai întemeietorilor Imperiului atenian, Temistocle, Cimon, Pericle, care 
sînt cei mai vinovaţi de acest deznodămînt (519 a—b). Răsturnarea de 
la putere și înfierarea lor demonstrează lipsa calității de „buni îngriji- 
tori” ai poporului (516 e—517 b). În consecinţă, Socrate a fost singurul 
atenian care a avut înțelegerea adevăratei arte politice și a punerii ei 
în practică, întrunind calităţile esențiale politicianului — gîndirea bună 
și știința de a acţiona în sensul gîndirii sale (521 e). 

Justificarea retoricii ca armă de apărare contra nedreptăţirii, argu- 
ment folosit, de altfel, și de către Gorgias la începutul discuţiei, este pre- 
zentă în reproșul făcut de Callicles apoliticului Socrate, cînd invocă 
apărarea retorică drept mijloc de salvare a vieții (486 b). Motivul, însă, 
reapare cu toată gravitatea în episodul simbolic pentru judecarea şi 
condamnarea lui Socrate (521 b— 522 e). Omul socratic nu se poate apă- 
ra de nedreptăţire, căci aceasta ar implica intrareu lui în viața politică 
şi adaptarea lui la sistemul etic-politic existent, deci degradarea lui 
sufletească, răul cel mai mare cu putinţă (513 u—c). Cea mai importantă 
apărare este cea dată de puterea și de arta de a te feri să nedreptăţești 
pe altul (522 d), a cărei semnificaţie transcende limitele condiției terestre 
umane, dovedindu-și valoarea și în alt ciclu de existență (522 e). Din 


această perspectivă, condamnarea lui Socrate apare ca un proces ireal 

şi absurd, ca un simulacru de judecată, întocmai ca procesul înscenat 
de bucătar medicului, avînd drept judecători pe copii (521 e—522 c). 

Mitul eshatologic are, în acest context, valoarea unui simbol concret, 
accesibil imaginaţiei (este istorisire reală, se spune la 523 a), pentru 
conţinutul analizat rațional de dialectica cercetării filosofice. 

EI are, așadar, importanţa unui argument paraștiinţific, cu funcție 
sintetică și concluzivă. După cum observă W. Jaeger, mitul judecății 
din Hades nu constituie o formulă sincretică de etică platoniciană și doc- 
trină mistică orfică, deoarece reprezentările orfico-pitagoreice i-au servit 
numai ca material literar pe care îl prelucrează cu libertatea artistului??. 
Pentru completarea demonstraţiei dialectice, pentru complinirea unei 
lacune în episteme, intuiţia poetică a lui Platon atinge zonele inacce- 
sibile raţiunii, iar insistența cu care susține veridicitatea mitului accen- 
tuează, de fapt, caracterul subiectiv al reprezentării. Platon reordonează 
elementele eshatologiei orfice (infernul, așa cum era descris în poemele 
orfice de tipul katabasis — cobortrea în infern —, era împărţit într-o 
lume a damnării și una a beatitudinii, iar sufletele erau aduse la jude- 
cată goale, neacoperite de văluri materiale) după cerinţele interpretării 
hippocratice a naturii umane, ca un compositum format din spirit şi trup, 
în care spiritul comportă puternice reflexe de existenţă corporală. Pe 
de altă parte, evocarea marilor damnați din infern, regii și cîrmuitorii 
lumii, în contrapunct cu mai puţin vinovatul și nefericitul Tersit, și 
elogierca omului exemplar care a fost Aristide, se înrudește cu viziunea 
cinicilor despre lume, aşa cum este cunoscută începînd cu fragmentele 
lui Antintene, Niogenes, pînă la Dialogurile morţilor scrise de Lucian 
din Samonuta multe veacuri mai târziu. 


Concluziu diulogului are tonul parenctic al profetului unci noi poli- 
tici Hocratice, ufirmînd niguranţa totală în relevarea unci noi căi de 
urmat pentru existenţa umună, cale ce se dovedește a avea temeiuri 
metafizice. Importanța absolută conferită autarhiei spirituale umane 
prefigurează idealul uman al viitorului, al epocii elenistice. Urmărind 
să refacă vechea sinteză a individualităţii umane cu polis-ul, ca ființă 
morală de aceeași natură cu omul, Platon, de fapt, fundamentează un 
ideal uman individualist. Preconizînd distanţarea omului exemplar de 
viaţa politică reală și aplicarea asupra acesteia a propriei măsuri etice, 


33 W. Jaeger, op. cit., pp. 259—260. A se vedea și opinia lui 
P. Frutiger, Les mythes de Platon, Paris, 1930, p. 34, asupra semni- 
ficaţiei mitului din Gorgias. 

Platon dezvăluie hiatusul imens care se deschide între idealitate și reali- 
tatea social-politică curentă, în care programul educaţiei sale politice 
are, prin excelenţă, caracterul unei utopii nobile, 


Dialogul Gorgias a suscitat mult interes în decursul întregii antichi- 
tăţi, fiind una dintre cele mai citite și comentate opere platoniciene. 
Reacţii polemice imediate par să se regăsească în discursul Contra sofişti- 
lor al lui Isocrate, rivalul lui Platon și întemeietorul celei mai vestite 
şcoli retorice a vremii. În antichitatea tîrzie, dialogul este comentat de 
neoplatonicienii Proclus și Olympiodor și abundent excerptat de antolo- 
gatorul Stobaios. Din Gorgias se inspiră în mare măsură discursul Pro- 
trepticos („„Îndemnul către viaţa! filosofică”) al filosofului Jamblichos, 
iar retorul Aelius Aristides citează și parafrazează in extenso pasaje 
întregi din dialog, în discursul 45, unde apără retorica de incriminările 
lui Platon, și în discursul 46, unde argumentează reabilitarea celor 
patru mari bărbaţi atenieni atacați atît de vehement de Platon. Gorgias 
este studiat și folosit şi de autorii creștini, interesaţi de latura morali- 
zatoare a dialogului și mai ales de mitul judecății din Hades. 

Menţionăm la loc de cinste traducerea lui Cezar Papacostea din 
Platon, Opere, vol. III, București, 1935, de ale cărui interpretări 
am ţinut seama în tot cursul lucrării. Traducerea este însoţită de o amplă 
și documentată introducere despre rolul și semnificaţia doctrinei sofiștilor 
în antichitatea greacă. Menţionăm de asemenea ediția apărută sub 
îngrijirea lui Constantin Noica,în volumul Pla to n, Dialoguri, E.L.U., 
1958, pe care am consultat-o în egală măsură. 

Alexandru Cizek 

GORGIAS 


[sau despre retorică] 


CALLICLES SOCRATE CHAIREPHON GORGIAS POLOS 


CALLICLES Este o vorbă, Socrate, că trebuie să! sosești 447 a 
ultimul la război şi la bătălie. 
SOCRATE Oare chiar aşa, cum se zice, am ajuns şi noil, 
prea tîrziu, după petrecere? i 
CALLICLES Şi încă după ce petrecere 'minunată! |Chiar 
adineauri Gorgias ne-a înfățișat? o sumedenie de lucruri 
frumoase. 
SOCRATE Pentru asta, Callicles, vinovat este numai 
Chairephon care ne-a făcut să zăbovim în agora. 
CHAIREPHON Nu face nimic, Socrate, tot eu voi îndrepta b 
lucrurile, căci Gorgias, fiindu-mi prieten, are să ţină pentru 
noi altă cuvîntare, dacă vrei, acum, dacă nu, altădată. 
CALLICLES Cum aşa, Chairephon? Socrate dorește să-l 
audă pe Gorgias? 
CHAIREPHON Tocmai pentru asta am și venit, 
CALLICLES Să ştiţi că puteţi veni la mine oricînd vreți. 
Gorgias este oaspetele meu şi vă va'ţine cuvîntarea. 
SOCRATE Ești foarte îndatoritor, Callicles. Crezi, însă, 
că are să discute cu noi? Vreau să aflu care este puterea Ș 
artei lui, cc susține şi ce te învaţă el?. Cât despre cuvîn- 
tare, ar pulca s-o ţină, așa cum spui, altădată. 
CALLICLES Cel mai bine ar fi să-l întrebi chiar pe el, 
Socrate, căci tocmai aceasta avea în vedere în cuvîntarea 
lui. Cerea,adineauri, celor dinăuntru să-l întrebe tot ce vor 
și spunea că va da răspuns la toatef. 
SOCRATE De minune, Chairephon, ia întreabă-l tu! 
CHAIREPHON Ce să-l întreb? 
SOCRATE Ce este el. d 
CHAIREPHON Ce vrei să, spui? 
SOCRATE În cazul în care ar fi meșter de încălțăminte, 
ţi-ar răspunde fără îndoială că este cizmar. Acum pricepi 
ce vreau să spun? i 

CHAIREPHON Pricep și am să-l întreb. Spune-mi Gorgias, 
e adevărat ce zice Callicles? Susţii că poţi răspunde la orice 
întrebare ţi se pune? 

GORGIAS Este adevărat, Chairephon. Exact acest lucru 
afirmam acum cîteva clipe şi îl afirm din nou, că de mulţi 
ani nimeni nu m-a mai întrebat vreun lucru neaşteptat. 

CHAIREPHON Atunci, Gorgias, o să-ți vină ușor să-mi 
răspunzi. 

GORGIAS Ai prilejul să mă pui la încercare, Chairephon. 

POLOS Pe Zeus, așa e, dar dacă vrei, Chairephon, încearcă- 
mă pe mine. Gorgias trebuie c-a ajuns la capătul puterilor, 
atît de mult a discutat pînă acum. 

CHAIREPHON Ce vorbeşti, Polos? Crezi că ai să-mi 
răspunzi mai bine decît Gorgias? 

POLOS Ce-ţi pasă, din moment ce am să-ți dau satisfacție? 

CHAIREPHON Cituşi de puţin nu-mi pasă. Fiindcă aşa 
dorești, răspunde-mi! 

POLOS Întreabă! 

CHAIREPHON Te întreb. Dacă Gorgias ar cunoaşte pro- 
fesiunea fratelui său, Herodicos, cum ar fi nimerit să-l 
numim? Qare nu la fel ca pe acesta? 

POLOS Desigur. 

CHAIREPHON În acest caz, ar fi potrivit să-l numim 
medic. 

POLOS Bine înţeles. 

CHAIREPHON lar dacă ar practica arta lui Aristophon, 
fiul lui Aglaophon, sau a fratelui acestuias, cum ar fi 
indicat să-l numim? 

POLOS Pictor, fără îndoială. 

CHAIREPHON Prin urmare, în ce domeniu este el specia- 
list și cum ar fi potrivit să-l numim? 

POLOS O, Chairephon, multe sînt artele omeneşti ce se 
descoperă din experienţe pe calea experienţei. Într-adevăr, 
experiența face ca existența noastră să decurgă conform 
artei, iar lipsa experienţei o lasă pe seama întîmplării. Cu 
fiecare dintre aceste arte, unii se ocupă într-un fel, alţii 
într-alt fel, însă cu cele mai alese se ocupă cei mai aleși 
dintre oameni. Gorgias, care este unul dintre aceştia, şi-a 
ales cea mai frumoasă dintre artef, 

SOCRATE Se vede, Gorgias, că Polos este pregătit de 
minune pentru a ţine discursuri, dar nu se ţine de cea 
promis lui Chairephon. 

GORGIAS Cum așa, Socrate? 

SOCRATE Am impresia că nu prea i-a răspuns la între- 
bare. 

GORGIAS Dacă vrei, întreabă-l tu însuţi. 

SOCRATE N-o fac. Dacă ai vrea să-mi răspunzi tu, cu 
mult mai plăcut mi-ar fi să-ţi pun întrebări. Din cele spuse, 
este clar pentru mine că Polos este mai versat în așa-nu- 
mita retorică decît în dialectică. 

POLOS Pentru ce, Socrate? 

SOCRATE Pentru că, Polos, întrebîndu-te Chairephon 
în ce este specialist Gorgias, i-ai lăudat arta ca și cum ar 
contesta-o cineva, însă n-ai răspuns care anume este. 

POLOS Nu am răspuns că este cea mai frumoasă? 

SOCRATE Ba chiar așa. Însă nimeni nu te întreabă cum 
este arta lui Gorgias, ci care este ea şi cum trebuie să-l 
numim pe Gorgias. Așa cum mai înainte, la cele întrebate 
de Chairephon, ai răspuns precis și scurt spune şi acum 
tot așa, care este arta lui Gorgias și ce nume să-i dăm lui. 
Mai bine, Gorgias spune-ne tu însuți cum trebuie să te 
numim și în ce artă ești specialist? 

GORGIAS În retorică, Socrate. 

SOCRATE Atunci trebuie să te numim retor?? 

GORGIAS Şi încă un bun retor, Socrate, dacă vrei să mă 
numeşti „ceea ce mă mîndresc că sînt”, cum zice Homer, 


SOCRATE De bună seamă că vreau. 

GORGIAS Numeşte-mă, atunci. 

SOCRATE Oare putem spune că eşti capabil să-i faci 
oratori şi pe alţii? 

GORGIAS Acest lucru eu îl susțin nu numai aici, ci pre- 
tutindeni. 


SOCRATE În acest caz vrei, Gorgias, să ne continuăm 
ca pînă acum dialogul, întrebînd şi răspunzînd şi să amt- 
năm pentru altădată discursurile de mărimea celui început 
de Polos? Dar să nu dezminţi ceea ce promiţi şi să fii dis- 
pus să răspunzi scurt la întrebare. 

GORGIAS Sînt unele răspunsuri, Socrate, care te obligă 
să ţii lungi discursuri, totuși am să încerc să fiu cît mai 
concis cu putinţă. Încă și cu aceasta mă laud, anume că 
nimeni nu spune mai multe lucruri în mai puţine cuvinte 
decit mine. 

SOCRATE De aceasta şi este nevoie, Gorgias. Să-mi faci 
acum dovada conciziei tale, iar altădată a amplorii tale. 

GORGIAS Așa voi face, și vei spune că n-ai mai auzit 
un om atît de scurt la vorbă. 

SOCRATE Fie. Tu spui că ești specialist în arta retorică 
şi că poţi să faci oratori și pe alții. Însă cu ce anume se 
ocupă retorica? 'Țesătoria se ocupă cu lucrarea hainelor, 
nu-i așa? 

GORGIAS Desigur. 

SOCRATE Și muzica cu creaţia melodiilor? 

GORGIAS Desigur. 

SOCRATE Pe Hera, Gorgias, sînt încîntat de răspunsurile 
tale fără pereche de scurte. 

GORGIAS Sînt convins, Socrate, că fac lucrul acesta cum 
se cade. ș 

SOCRATE De acord. Hai, de-mi răspunde tot așa şi cu 
privire la retorică, cu ştiinţa căror lucruri anume se ocupă 
ea? 

GORGIAS A cuvîntărilor. 

SOCRATE Care anume, Gorgias? Cele care arată cum se 
tratează bolnavii pentru a fi vindecaţi? 

GORGIAS Nu. 

SOCRATE Atunci retorica nu are în vedere toate soiurile 
de cuvîntări. 

GORGIAS Nu, fără îndoială. 

SOCRATE Însă îi face pe oameni capabili să vorbească. 

GORGIAS Desigur. 

SOCRATE Şi bineînțeles să şi gîndească ceea ce vorbesc? 

GORGIAS Fireşte. 4 

SOCRATE Așadar, medicina, despre care vorbeam adi- 
neauri, te face apt să gîndeșşti și să vorbești despre bolile 
oamenilor? 

GORGIAS Fără doar și poate. 

SOCRATE Atunci şi medicina se ocupă de cuvîntări. 


298 


GORGIAS 


GORGIAS Desigur. 

SOCRATE Și anume cele care se referă la boli? 

GORGIAS Întocmai. 

SOCRATE lar gimnastica, cu cuvîntările despre buna sta- 
re și reaua stare a trupurilor?8 

GORGIA5 Negreșit. 

SOCRATE Și tot așa este și cu celelalte arte, Gorgias. 
Fiecare din ele are ca obiect acele cuvîntări care se referă 
la lucrul cu care se ocupă respectiva artă. 

GORGIAS Așa se pare. 

SOCRATE Pentru ce, deci, nu numești retorice şi celelalte 
arte, care se folosesc de cuvînt, din moment ce numești 
retorică arta care are ca obiect cuvîntările? 

GORGIAS Pentru că, Socrate, întreaga ştiinţă a celor- 
lalte arte, ca să zic așa, are în vedere operaţiile manuale 
şi alte acţiuni de acest fel, în timp ce retorica nu se îndeletni- 
cește cu asemenea operație manuală, ci întreaga ei activi- 
tate şi împlinire se realizează prin cuvinte. Pentru acest 
motiv consider eu că, pe bună dreptate, retorica este arta 
discursurilor.  ; 

SOCRATE Oare pricep eu sensul denumirii tale? Poate 
că mă voi lămuri mai bine. la răspunde-mi: Există tot felul 
de arte, nu-i aşa? 

GORGIAS Da. 

SOCRATE Dintre toate aceste arte, cred eu, unele folo- 
sesc acţiunea în mare măsură, neavînd nevoie decît de pu- 
ține cuvinte, altele chiar de nici un cuvînt, pentru că 
activitatea lor se realizează în tăcere, aşa cum este cazul 
picturii, sculpturii și al multor alte arte. La asemenea arte 
mi se pare că te referi spini că ele nu sînt retorică. Nu-i 
așa? 

GORGIAS Îşi dai : „cu părerea cum nu se poate mai bine, 
Socrate. 

SOCRATE Există însă şi alte arte la care "cuvîntul este 
totul, iar la acţiune, ca să zic așa, nu recurg deloc, sau prea 
puțin, cum sînt aritmetica, calculul?, geometria, jocurile 
de noroc, şi alte multe arte, dintre care unele au cam tot 
atîtea cuvinte cîte acțiuni, dar majoritatea au mai multe 
cuvinte, iar activitatea și vigoarea lor rezidă pe de-a-ntregul 

în cuvinte. Îmi face impresia că printre acestea din urmă 
așezi tu retorica, 

GORGIAS Ai dreptate. 

SOCRATE Însă eu cred că pe nici una dintre ele nu vrei 
s-o numești retorică și că de fapt nu asta ai vrut să se în- 
țeleagă spunînd că retorica este arta a cărei putere stă în 
cuvînt, căci atunci te-ar putea interpela un amator de sub- 
tilități: „Tu spui, Gorgias, că aritmetica este retorică?” 
Însă eu cred că tu nu numești retorică nici geometria. şi 
nici aritmetica. 

GORGIAS Ai dreptate să presupui şi să crezi asta, Socrate. 

SOCRATE Atunci du pînă la capăt răspunsul pe care ţi 
l-am cerut. De vreme ce retorica este una din acele arte 
care se folosesc în mare măsură de cuvînt, deopotrivă cu 
altele de acest soi, încearcă să-mi precizezi obiectul retori- 
cii, a cărei forță stă în cuvinte. Să zicem că m-ar întreba 
cineva, în legătură cu oricare dintre artele de care am 
vorbit : „Ce este aritmetica, Socrate?” Eu i-aș răspunde, 
ca tine adineauri, că este o artă care se realizează prin cu- 
vînt. lar dacă m-ar mai întreba: „Cu ce se ocupă?”, i-aş 
răspunde că se ocupă cu numărul par și impar, cu mărimea 
fiecăruia. Dacă m-ar întreba apoi: „Ce numești tu arta 
calculului?”, i-aș răspunde că și aceasta este una dintre 
artele care se realizează în întregime prin cuvinte. Şi dacă 
m-ar întreba din nou: „Cu ce se ocupă ea?”, i-aș răspunde, 
ca în adunarea poporului, că „în toate celelalte privințe"”10 
calculul este tot una cu aritmetica, de vreme ce se ocupă 
cu acelaşi lucru, cu numerele pare și impare, că diferă de 
aritmetică numai întrucît cercetează mărimea numerelor 
pare şi impare fie în raport cu ele însele, fie unele în raport 
cu celelalteii. Iar dacă m-ar întreba cineva de astronomie, 
şi eu i-aș spune că și aceasta reduce totul la cuvinte, ar repli- 
ca: „„Dar cuvintele astronomiei la ce se referă, Socratc?”, 
i-aș răspunde că la mișcarea astrelor, Soarelui și Lunii, 
la viteza unora față de celelalte. 

GORGIAS Ai răspunde corect, Socrate. 

SOCRATE Fă și tu la fel, Gorgias. Retorica este tocmai 
una dintre artele care săvîrșesc și împlinesc totul prin cu- 
vinte! Nu este așa? 

GORGIAS Așa este. 
SOCRATE Spune-mi la ce se referă ele, care anume este 
lucrul pe care-l au în vedere discursurile ce ţin de retorică? 


GORGIAS Cele mai mari şi cele mai bune dintre lucrurile 
omenești, Socrate. 

SOCRATE Acum iar spui ceva discutabil şi cîtuşi de puţin 
limpede. Cred că ai auzit la ospeţe oameni cîntînd acel e 
scolion!?, în care fac socoteala că cel mai bine-i să fii sănătos, 
al doilea să fii frumos şi al treilea, cum spune poetul scolio- 
nului, să fii bogat şi cinstit. 

GORGIAS Am auzit, dar ce vrei să spui prin asta? 

SOCKATE Că acum îţi ridici împotriva ta pe producătorii 452 a 
bunurilor lăudate de autorul scolionului, pe medic, pe 
pedotrib și pe comerciant. Cel dintîi, medicul, ar zice: 
Socrate, Gorgias te amăgește, căci nu arta lui face cel 
mai mare bine oamenilor, ci a mea.” — lar dacă l-aș 
întreba: „Ce ești tu, de susţii acestea?”, arrăspunde pe- 
semne că este medic. — „Ce spui tu? Oare obiectul artei 
tale este cel mai mare bine?” — „Cum să nu fie sănă- 
tatea, Socrate?”, probabil că ar răspunde. „Există pentru 
oameni vreun bine mai mare decît sănătatea?” Dacă, după 
el, pedotribul ar zice: „„M-aș mira și eu Socrate, dacă b 
Gorgias ţi-ar dovedi că binele artei lui este mai mare decît 
al artei mele”, la rîndul meu i-aș zice: „Tu cine ești, omule, 
şi care este meseria ta?” — „Eu sînt pedotrib, ar spune, 
şi meseria mea este să le fac oamenilor trupuri frumoase 
şi viguroase.” După pedotrib, ar vorbi comerciantul, după 
cum cred, foarte disprețuitor față de toți: „la gîndeşte-te, c 
Socrate, dacă găseşti vreun bine mai mare decît bogăţia, 
la Gorgias sau la oricare altul?'13 Atunci i-aș spune şi 
lui: „Cum așa? Tu ești producătorul ei?” Ar răspunde 
că da. „Ce ești?” — ,,Comerciant.” — ,„,Dar cum așa? 

Tu socoteşti că bogăţia este cel mai mare bine pentru 
oameni?”, vom spune. „Cum să nu?”, va spune el. — „Dar, 
uite, Gorgias pretinde că arta lui este sursa unui bine mai 
mare decît al artei tale”, i-am spune noi. La care este 
limpede că ar întreba: „,Și care este binele acesta? Să 
lămurească Gorgias!” Deci, consideră, Gorgias, că îţi cerem, d 

și ci și cu, să ne răspunzi care este după tine binele cel 
mai mare al oamenilor al cărui producător ești tu. 

GORGIAs Cel care, într-adevăr, Socrate, este cel mai 
mare bine și care, în același timp, dă oamenilor libertatea 
şi face pe fiecare stăpînul concetăţenilor săi. 

SOCRATE Care este prin urmare acesta? 

GORGIAS A fi în stare, zic eu, să convingi prin discursuri 
pe judecători în tribunale, pe senatori în senat, în ecclesia 
pe membrii ecclesiei, precum și în oricare altă adunare 
care ar fi o adunare cetăţeneascălt. Datorită acestei puteri, 
sclav îţi va fi medicul, sclav îţi va fi pedotribul, iar comer- 
ciantul va vedea că agoniseşte nu pentru sine, ci pentru 
altul, pentru tine, care eşti în stare să vorbești și să con- 
vingi mulțimile. 

SOCRATE Mi se pare, Gorgias, că acum ai explicat destul 
de precis ce este, după tine, arta retoricii și, dacă te-am 
înțeles bine, susții că retorica este făuritoarea convingerii:5 
și că întreaga ei acțiune, esența ei, către aceasta tinde. 
Ori ai de adăugat că retorica este în stare și de altceva, 
în afara creării convingerii în sufletele ascultătorilor? 

GORGIAS Nicidecum, Socrate, căci socotesc că ai defi- 
nit-o cu exactitate. Aceasta este esenţa ei. 

SOCRATE Ascultă-mă atunci, Gorgias. Să ştii că, după 
convingerea mea, dacă există cineva care într-o discuţie 
cu altul vrea să ştie exact despre ce este vorba, apoi eu 
sînt unul dintre aceia și cred că şi tu. 

GORGIAS Ce-i cu asta, Socrate? 

SOCRATE Îţi spun acum. În legătură cu puterea de 
convingere a retoricii, şi anume despre ce fel de convingere 
vorbeşti ca și asupra căror lucruri se exercită ea, să știi 
că eu nu am înțeles limpede, căci numai presupun ce este 
ea, după părerea ta, şi asupra căror lucruri se aplică. Așa 
că am să te întreb totuşi despre ce convingere vorbești, 
şi asupra căror lucruri se exercită ea. Pentru ce, făcînd pre- 
supuneri, te mai întreb pe tine, în loc să vorbesc eu? Nu 
pentru tine o fac, ci în interesul discuţiei, pentru ca ee 
să decurgă în așa fel încît să devină cît mai limpede obie- 
tul jei. Gîndește-te dacă sînt îndreptățit să te întreb. E 
ca şi cum, după ce te-aș întreba ce pictor este Zeuxis!6, 

dacă mi-ai spune că este un pictor de ființe, eu n-aș fi 
îndreptăţit să te întreb ce fel de ființe pictează şi unde 
se află picturile lui. Nu este așa? 4. i: 

GORGIAS Întocmai. 

SOCRATE Oare nu pentru faptul că există și alți pictori, 
care pictează multe ființe, de tot felul? 

GORGIAS Desigur. 

SOCRATE Dacă n-ar mai fi existat alt pictor în afară de 
Zeuxis, oare n-ar fi fost bun răspunsul tău? 

GORGIAS Cum de nu? 

SOCRATE Atunci răspunde-mi cu privire la retorică. 
Consideri că retorica este singura care produce convingerea, 
sau mai sînt și alte arte? Am să fiu mai precis. Cine te 
învaţă un anumit lucru, te şi convinge în legătură cu el, 
sau nu? | 

GORGIAS Fără discuţie, Socrate, mai înainte de toate, 
convinge. 

SOCRATE Să ne întoarcem la artele despre care vorbeam. 
Oare aritmetica nu ne învaţă cele cu privire la număr şi 
tot aşa și aritmeticianul? 

GORGIAS Fără îndoială. 

SOCRATE Prin urmare ne și convinge? 

GORGIAS Desigur, 

SOCRATE Atunci și aritmetica este făuritoare a conwin= 
gerii. 

GORGIAS Așa se pare. 

SOCRATE Așadar, dacă ne întreabă cineva ce fel de con- 
vingere şi cu privire la ce, îi răspundem că cea care ne 
învaţă despre mărimea numerelor pare şi impare. Și despre 
toate celelalte arte, de care am vorbit, vom putea arăta 
că sînt arte ale convingerii, ale unei anumite convingeri 
cu privire la un anumit lucru. Nu este aşa? 

GORGIAS Desigur. 

SOCRATE Atunci retorica nu este singura artă a convin- 
gerii. 

GORGIAS Ai dreptate. 

SOCRATE Însă pentru că nu este singura care realizează 
acest lucru, ci mai sînt şi altele, sîntem îndreptăţiţi, ca și 
în cazul pictorului, să-l întrebăm din nou pe interlocu- 

tor : Ce fel de convingere și cu privire la ce lucru realizează 
arta retorică? Ori crezi că nu este justificată o nouă între- 
bare? 

GORGIAS Ba da. 

SOCRATE Răspunde, deci, Gorgias, de vreme ce aceasta 
ţi-e părerea. 

GORGIAS Eu vorbesc, Socrate, de convingerea tribuna- 
lelor și a celorlalte adunări, asupra lucrurilor care sînt 
drepte și nedrepte!”, aşa cum am arătat mai înainte. 

SOCRATE Și eu bănuiam, Gorgias, că vorbești despre o 
convingere referitoare la aceste lucruri. Dar ca să nu te 
miri dacă puţin mai tîrziu te voi întreba iarăși ceva ce 
pare a fi limpede, reiau acum întrebarea. Cum îţi spun, 
eu te întreb pentru ca discuția să ajungă la un capăt, nu 
ca să mă leg de tine, ci pentru a ne obișnui să nu anticipăm 
reciproc prin presupuneri asupra spuselor noastre, pentru 
ca tu să duci pînă la capăt explicaţia, potrivit ideii tale, 
așa cum intenționezi. 

GORGIAS Și eu cred că procedezi bine, Socrate. 

SOCRATE Haide să cercetăm încă ceva. Numești tu un 
anumit lucru a şti? 

GORGIAS Numesc. 

SOCRATE Dar a crede? 

GORGIAS De asemenea. 

SOCRATE Tu consideri că a ști și a crede, ştiinţa şi cre- 
dința, sînt totuna, sau sînt deosebite? 

GORGIAS Fără discuţie, Socrate, socotesc că sînt altceva. 

SOCRATE Bine socoteșşti, şi ai să vezi imediat de ce. Daeă 
te-ar întreba cineva: „Există, Gorgias, o credință falsă 
şi o credință adevărată?”18, după cum cred, tu ai încuviința. 

GORGIAS Desigur. 

SOCRATE Există o știință falsă și una adevărată? 

GORGIAS Nicidecum. 

SOCRATE Este clar că nu sînt același lucru. 

GORGIAS Ai dreptate. 

SOCRATE Însă și cei care știu şi cei care cred sînt la fel 
de convinși. Ă 

GORGIAS Aşa este. 

SOCRATE Să stabilim, dacă vrei, două specii ale convin- 
gerii: una care se întemeiază pe credință fără ştiinţă şi 
cealaltă pe cunoaștere. 

GORGIAS Întocmai. 

SOCRATE Deci care este convingerea pe care o creează 
retorica în tribunale și în celelalte adunări, cu privire la 
lucrurile drepte şi nedrepte? Este cea din care se naște 
credința fără știință sau cea din care se naște știința? 

GORGIAS Este clar, Socrate, că cea din care se naște 
credinţa. 

SOCRATE Așadar, retorica, după cum se vede, este făuri- 
toarea convingerii întemeiată pe credință și nu pe învă- 
țăturăl?, cu privire la lucrurile drepte și nedrepte. 

GORGIAS Desigur. 

SOCRATE Așadar, oratorul nu învaţă tribunalele şi cele- 
lalte adunări despre lucrurile drepte și nedrepte, ci doar 
le convinge. Într-adevăr, nici n-ar putea într-un timp 
scurt să instruiască o mulțime atît de mare cu privire la 
chestiuni atît de importante. 

GORGIAS Nu, într-adevăr. 

SOCRATE Dacă este așa, să vedem ce putem spune despre 
retorică. În ce mă priveşte, nu sînt încă în stare să mă 
lămuresc. Cînd se face o adunare în cetate pentru alegerea 
de medici, sau constructori de corăbii, sau pentru vreun alt 
soi de meșteșug, oare nu este tocmai atunci cazul ca orato- 
rul să nu dea sfaturi? Este limpede că în fiecare din aceste 
alegeri trebuie să fie ales cel mai priceput; cînd este vorba 
de construirea de ziduri, de porturi, de șantiere navale, 
trebuie solicitați numai arhitecţii, iar cînd se ţine sfat 
pentru alegerea de generali, pentru formarea unui front 
împotriva dușmanilor sau pentru ocuparea unui teritoriu, 
vor da sfaturi numai militarii și nu oratorii. Ce-ai de spus 
despre acestea, Gorgias? Deoarece spui că ești retor şi că 
faci oratori pe alții, cel mai bine este să fii tu întrebat 
asupra artei tale. Gîndeşte-te că, de fapt, mă strădui în 
interesul tău, căci poate printre cei de față se întîmplă 
să fie unul care ar vrea să devină discipolul tău — şi îmi 
dau seama că sînt destul de mulți dintre aceștia —, însă 
se rușinează să te întrebe. Așadar, întrebîndu-te eu, con- 

sideră că de fapt te întreabă ei. „Ce profit vom avea, 
Gorgias, dacă ne vei fi dascăl? În ce chestiuni vom fi în 
stare să sfătuim cetatea? Oare numai despre ce este drept 
şi nedrept, sau și despre cele pomenite acum de Socrate?” 
Caută, deci, să le răspunzi. 

GORGIAS Eu voi încerca, Socrate, să-ți dezvălul cu clari- 
tate întreaga putere a returtcii, căci tu însuți mi-ai arătat 
de minune drumul. Tu știi, desigur, că arsenalele, zidurile 
Atenei, precum și construcția porturilor își datorează 
existența, în parte sfaturilor lui Temistocle, în rest celor 
ale lui Pericle, şi nicidecum oamenilor de meserie. 

SOCRATE Acestea se spun despre Temistocle; cît despre 
Pericle, eu însumi l-am auzit propunîndu-ne construirea 
zidului din mijloc20, 

GORGIAS Și cînd se face una din alegerile de care ai 
vorbit, Socrate, vezi bine cum oratorii sînt cei care dau 
sfaturi și fac să triumfe opiniile lor asupra acestor chestiuni. 

SOCRATE Tocmai de acestea minunîndu-mă, Gorgias, de 
mult întreb ce soi de putere are retorica. Văzîndu-i mări- 
mea îmi pare că este un lucru divin?2. 

GORGIAS Însă dacă ai cunoaște totul, Socrate, ai vedea 
că în ea cuprinde, ca să zic aşa, toate puterile și le ține în 
stăpînire. Am să-ți dau o dovadă temeinică. Adesea, mer: 
gînd împreună cu fratele meu și alți medici pe la cîte un 
bolnav, cum acesta nu voia să înghită leacul, nici să se 
lase tăiat sau ars de medic, neputînd medicul să-l con- 
vingă, eu reușeam fără alt meșteșug decît retorica. Eu 
susţin că în orice oraș ar merge împreună oratorul și medi- 
cul, dacă s-ar purta discuţia în adunarea poporului sau în 
vreo altă reuniune care dintre cei doi să fie ales medic, 
medicul nici nu va fi băgat în seamă, ci va fi ales cel capabil 
să vorbească, dacă va vrea. Și cu oricare alt om de meserie 
ar concura, oratorul ar reuși să se facă ales mai degrabă 
decît oricine. Nu există chestiune pe care oratorul să nu 
o trateze mai convingător decît oricare dintre oamenii 
de meserie din mulțime. Atît de mare este, așadar, puterea 
acestei arte și de acest soi este ea. Totuși, o Socrate, trebuie 
să te folosești de retorică ca de orice altă artă de a lupta??. 
Astfel în cazul oricărei arte de a lupta, nu pentru a te folosi 

împotriva tuturor oamenilor înveți pugilistica, pancraţiul 
şi lupta cu armele, încît, devenind mai puternic decît prie- 
tenii şi decît duşmanii, să te apuci să-ți lovești prietenii, 
să-i străpungi și să-i ucizi. Pe Zeus, dacă vreunul care 
frecventează palestrele, devenind puternic la trup și la 
pumn, se apucă să-și bată tatăl, mama, vreo altă rudă sau 
prieten, pentru acest motiv nu trebuie detestaţi și izgoniți 
din” cetate pedotribii şi maeştrii de arme23. Ei i-au învăţat 
să se folosească cu dreptate de arme pentru a se apăra de 
dușmani și de cei care-i nedreptăţesc, și nu pentru a ataca. 
Dar discipolii, răstălmăcindu-i, se folosesc în mod nejust 
de tăria și de arta lor. Deci nu dascălii sînt răi, nu arta 
este răspunzătoare, nici rea pentru acest fapt, ci, cred 
eu, acei care n-o folosesc cum trebuie. Același argument 
se potriveşte și pentru retorică. Oratorul este/capabil să 
vorbească în fața oricui, despre orice, şi, într-un cuvînt, 
să convingă mulțimea după vrerea lui. Însă nu este cîtuși 
de puţin dator să uzurpe reputația medicilor — pentru 
motivul că este în stare s-o facă — nici a altor oameni 
de meserie, ci trebuie să se folosească cu justeţe de retorică 
ca şi de arta de a lupta. Cred că nu trebuie detestat şi 
alungat din cetate dascălul pentru abuzul pe care-l face 
elevul, de puterea și de arta învățată de la el. Deși a fost 
iniţiat în vederea unei drepte întrebuinţări, discipolul pro- 
cedează în mod contrar. Prin urmare este drept să fie urit, 
expulzat şi ucis cel ce nu se folosește cum trebuie de retorică 
şi nu cel ce l-a învăţat. 

SOCRATE Eu cred, Gorgias, că tu ai experiența multor 
discuții în care ai remarcat faptul că anevoie pot vorbi- 
torii să-și precizeze unii față de alţii subiectul discuţiei 
pe care o întreprind, să se înţeleagă și să se explice între 
ei, încheind cu bine întrunirea; dacă intră în dispută, şi 
unul spune despre celălalt că nu are dreptate sau că nu 
este clar, atunci se supără și consideră că sînt de rea-cre- 
dinţă unii față de alții, doritori fiind să se certe și nu să 
elucideze obiectul discuţiei. Ba unii sfîrșesc prin a se des- 
părţi foarte rușinos, ocărîndu-se, rostind şi auzind unii 
despre alții asemenea lucruri încît cei de față se căiesc că 
au avut gîndul să devină auditorii unor astfel de oameni. 

e Pentru ce spun toate acestea? Pentru că mi se pare că 
în acest moment nu ești cu totul consecvent şi în acord 
cu cele ce-ai spus la început despre retorică. Mă tem, deci, 
să te combat, ca să nu mă suspectezi că sînt doritor de 
dispută, nu pentru a elucida un lucru, ci pentru a te ataca 

458 a personal. În cazul cînd ai fi din același soi de oameni ca 
mine, te-aș putea chestiona cu plăcere; dacă nu, aș renunţa. 
Din ce soi de oameni sînt eu? Din cei care simt plăcere să 
fie combătuţi, dacă greşesc, dar să și combată pe cel ce 
greşeşte, fără să-mi placă mai puţin cînd sînt combătut 
decît cînd combat la rîndul meu. Ba consider că primul 
lucru este cu atît mai avantajos cu cît e un bine mai mare 
să fii eliberat tu însuţi decît să eliberezi pe altul de un rău 
foarte mare. Cred că nu este rău mai mare pentru un om 
decît să aibă o opinie falsă asupra lucrurilor de care tocmai 

b acum ne ocupăm, Prin urmare dacă şi tu spui că ești un 
astfel de om, să discutăm. De crezi însă că trebuie să renun- 
ţăm, s-o facem imediat și să încheiem discuția. 

GORGIAS În ce mă priveşte, Socrate, afirm că și cu cores- 
pund cerințelor prescrise de tine. Poate că ar trebui, totuși, 
să ne gîndim și la cei de față. Înainte de venirea voastră, 
o vreme eu le-am arătat o mulțime de lucruri, iar acum 
probabil că vom zăbovi mai departe cu discuția. Așa 

c că este cazul să vedem dacă nu reținem pe unii, care vor 
să facă şi altceva. 

CHAIREPHON "Auziţi, Gorgias și Socrate, voi înșivă zarva 
celor care vor să asculte ce spuneți. Cît despre mine, n-aş 
putea avea o treabă atît de importantă încît, avînd prilejul 
unor asemenea discuţii, purtate de asemenea vorbitori, să 
dau întiîietate altor preocupări. 

d  CALLICLES Pe zei, Chairephon, chiar şi eu, care am asistat 
la multe discuţii, nu știu dacă m-am delectat vreodată 
atît de bine ca acum. Așa încît, în ce mă priveşte, dacă 
ați vrea să discutați toată ziua, aș fi cel mai încîntat. 

SOCRATE Atunci, Callicles, nu am nici o obiecție, dacă 
și Gorgias este de acord. 

GORGIAS Ar fi desigur ruşinos, Socrate, să nu vreau 

e tocmai eu, care am anunţat că răspund la tot ce doreşte 

fiecare. Cu încuviințarea lor, discută şi întreabă tot ce 
vrei. 

SOCRATE Ascultă atunci, Gorgias, ce nedumerire îmi 
produc spusele tale. Se poate ca tu să fi vorbit bine și eu 
să te fi înțeles rău. Tu spui că ești capabilsă inițiezi în 
retorică pe oricine vrea să înveţe de la tine? 

GORGIAS Desigur. 

SOCRATE Pentru ca să convingă mulțimea, în toate 
privințele, dar fără s-o înveţe? 

GORGIAS Este chiar așa. 

SOCRATE Spuneai adineauri că în privința sănătății, 
oratorul este mai convingător decît medicul. 

GORGIAS Spuneam că asta se petrece în faţa mulțimii. 

SOCRATE În fața mulțimii, asta înseamnă, în fața celor 
ce nu se pricep? Căci, fără îndoială, în faţa celor ce se pricep 
nu va fi mai convingător decît medicul. 

GORGIAS Ai dreptate. 

SOCRATE Fiind deci mai convingător decit medicul, 
ajunge mai convingător decît cel ce se pricepe? 

GORGIAS Chiar așa. 

SOCRATE Fără să fie medic, nu? 

GORGIAS Desigur. 

SOCRATE Nefiind medic, firește că el nu are cunoștințele 
pe care le are medicul. 

GORGIAS Este evident. 

SOCRATE Așadar, cel ce nu se pricepe va fi mai convin-= 
pător în ochii celor ce nu se pricep decît cel ce se pricepe, 
de vreme ce oratorul poate să fie mai convingător decît 
medicul. Nu se întîmplă așa? 

GORGIAS În acest caz, așa se întîmplă. 

SOCRATE Și în cazul tuturor celorlalte arte nu se întîmplă 
la fel cu oratorul și retorica? Ea nu este deloc datoare să 
cunoască lucrurile în sinea lor, căci a descoperit un atare 
meșteșug de a convinge încît pare, în faţa celor ce nu se 
pricep, că este mai cunoscătoare decît cunoscătorii. 

GORGIAS Oare nu este, Socrate, un mare avantaj, faptul 
că, ignorînd celelalte arte, cel ce o cunoaşte numai pe 
aceasta nu se vede socotit mai prejos de nici unul din 
oamenii de meserie? 

SOCRATE Dacă oratorul este sau nu este mai prejos de 
ceilalți, prin îndeletnicirea lui, vom cerceta de îndată ce 
vom aduce vorba despre asta. Acum, să vedem, mai întîi, 
dacă despre ce este drept şi nedrept, urît şi frumos, bine 
şi rău, oratorul are aceeaşi atitudine ca în privința sănă- 
tăţii și a domeniilor proprii celorlalte arte, și anume dacă 
necunoscînd în esenţă ce este bine și ce este rău, ce este 
frumos sau urît, drept sau nedrept, el meșteșugeşte totuși 
o convingere datorită căreia, deși este ignorant pare în 
fața celor ignoranți mai știutor decît cei știutori. Sau este 
nevoie să fie știutor și trebuie să cunoască toate acestea 
mai înainte de a veni la tine ca să-l înveţi retorica? În 
caz contrar, tu, ca profesor de retorică, nu-l vei învăţa 
nimic din toate acestea pe cel ce vine la tine — căci nu 
ţine de meseria ta —, îl vei face însă să pară în ochii 
celor mulți un cunoscător al acestor lucruri, fără să le 
cunoască, îl vei face să pară bun fără să fie în realitate? 
Ori vei fi cu totul incapabil să-l înveţi retorica dacă el nu 
cunoaște în prealabil adevărul asupra acestor lucruri? 


460 a Cum stau lucrurile, Gorgias? Pe Zeus, dezvăluie, aşa cum 

spuneai adineauri, care este puterea retoricii. 

GORGIAS Eu cred, Socrate, că acestea tot de la mine 
le va învăţa, în caz că nu le știe. 

SOCRATE Mă declar mulțumit. Ca să înveţi pe cineva 
retorica, este necesar ca el să cunoască ce este drept și ce 
este nedrept, fie dinainte, fie după venirea lui la tine. 

GORGIAS Exact. 

SOCRATE Dar, spune-mi, cel ce a învăţat arhitectura 
este arhitect, nu-i așa? 

GORGIAS Desigur, 

SOCRATE Și cel ce a învățat muzica este muzician? 

GORGIAS Desigur. 

SOCRATE Nu este medic cine a învăţat medicina, și în 
rest, din același motiv, nu este fiecare ceea ce-l face să fie 
ştiinţa lui? 

GORGIAS Exact. 

SOCRATE Prin urmare, din același motiv, cine a învăţat 
ce este drept nu este un om drept? 

GORGIAS Întocmai. 

SOCRATE Așadar, trebuie ca specialistul în retorică să 
fie drept, iar ca om drept trebuie să vrea să săvîrşească 
numai lucruri drepte?% 

GORGIAS Așa se pare. 

SOCRATE În nici un caz nu va vrea omul drept să facă 
nedreptăţi. 

GORGIAS Fără îndoială. 

SOCRATE Însă din discuţie rezultă că specialistul în 
retorică este un om drept. 

GORGIAS Desigur. 

SOCRATE Atunci, în nici un caz el nu va vrea să facă 
nedreptăţi. 

GORGIAS Se pare că nu. 

SOCRATE Îi aminteşti cum, puțin mai înainte, ai spus 
că nu trebuie învinuiți și nici expulzați din cetate pedotribii 
pentru că pugilistul se foloseşte de pumn cum nu trebuie? 
Și că tot așa, dacă oratorul se foloseşte în mod nejust de 
retorică, nu dascălul lui trebuie învinuit și expulzat din 
cetate, ci cel ce nedreptăţeşte şi nu se folosește cum trebuie 
de retorică? Nu ai spus tu acestea? 

GORGIAS Le-am spus. 

SOCRATE Acum se pare însă că același orator nu poate 
să fie în nici un chip nedrept. Nu este așa? 

GORGIAS Așa se pare. 

SOCRATE lar la început, Gorgias, spuneam că retorica 
este arta discursurilor privitoare nu la numerele pare și 
impare, ci la dreptate şi nedreptate. Este adevărat? 

GORGIAS Desigur. 

SOCRATE Eu, cel puţin, cînd te-am auzit spunînd acestea 
am crezut că în nici un chip nu poate fi retorica un lucru 
nedrept, de vreme ce ea totdeauna făureşte discursuri 
despre dreptate. Cînd, puţin mai tîrziu, ai spus că oratorul 
se poate totuși folosi în chip nedrept de retorică, mirîn- 
du-mă şi considerînd că cele spuse sînt contradictorii, am 
declarat că, dacă şi tu socoteşti profitabilă lupta de opinii 
întocmai ca mine, discuția merită să continue, iar dacă 
nu, ar fi mai bine s-o abandonăm. Continuîndu-ne cerce- 
tarea, vezi acum tu însuţi concluzia după care este cu 
neputinţă ca oratorul să se folosească în chip nedrept de 

retorică şi chiar să vrea să facă acest lucru. Cum de se 
întîmplă așa, pe cîine?, Gorgias, nu se poate lămuri fără 
multă bătaie de cap. 

POLOS Ce înseamnă asta, Socrate? Cu adevărat, așa 
apreciezi tu retorica? Sau crezi tu asta, pentru că Gorgias 
s-a sfiit să nu fie de acord cu tine cum că retorul nu poate 
să nu cunoască ce este drept şi bine și frumos, iar în caz 
că vine la el un elev fără aceste cunoștințe îl va învăţa 
el însuşi ... și cum din această concesie a ieșit poate o 
contradicţie în cele afirmate, tu te bucuri, căci tu însuți 
ai provocat-o cu întrebările tale, fiindcă cine crezi tu că 
o să spună că nu cunoaște ce este drept şi că nu poate să-i 
înveţe şi pe alții??? Dar ca să ajungi la asemenea discuţii 
îți trebuie o mare doză de mojicie. 

SOCRATE Polos, băiat de ispravă ce eşti, nu fără noimă 
ne cultivăm noi prietenii şi copiii, ci, cînd ne clătinăm de 
bătrîneţe, sînteți voi cei tineri în preajma noastră ca să 
ne sprijiniți viaţa, prin fapte şi vorbe. Așa și acum, dacă 
eu şi Gorgias ne clătinăm în discuţie, tu care stai în preajma 
noastră, dă-ne sprijin. Ai tot dreptul. Chiar doresc să reiei 
oricare dintre afirmațiile admise ce ţi se pare a nu fi bună, 
cu condiția să ai grijă de un singur lucru. 

POLOS La ce te referi? 

SOCRATE Să-ţi stăpîneşti abundența pe care te-ai apucat 
s-o desfăşori la început. 


POLOS Ce-i asta? N-am voie să vorbesc cît vreau? 

SOCRATE Rău ai pățit-o, prea bunule, dacă, venind la 
Atena, unde există cea mai mare libertate a vorbirii, tocmai 
aici ai fi singurul care n-are parte de acest lucru. Pune-te 
însă şi în locul meu. Dacă tu ai vorbi mult, nevrînd să 
răspunzi la întrebările puse, n-ar fi şi pentru mine o păţanie 
urîtă să n-am voie să plec și să nu te mai aud? Dar dacă 
din discuția avută te supără ceva ce ai vrea să corectezi, 
cum îţi spuneam, reia totul după voia ta, întrebînd şi 
fiind întrebat, rînd pe rînd, aşa cum am procedat Gorgias 
şi cu mine, combate şi lasă-te combătut. Doar susții că şi 
tu ești la fel de ştiutor ca Gorgias, nu? 

POLOS Aşa susțin. 

SOCRATE Prin urmare provoci și tu pe oricine să te întrebe 
ceea ce doreşte, ştiindu-te în stare să-i răspunzi? 

POLOS Fără îndoială. 

SOCRATE Acum fă una din două, întreabă sau răspunde! 

POLOS Aşa am să fac. Răspunde-mi, Socrate: Pentru că 
ţi se pare că Gorgias este în dilemă în privința retoricii, 
tu ce spui că este ea? 

SOCRATE Mă întrebi cumva ce fel de artă este retorica, 
după părerea mea? 

POLOS Exact. 

SOCRATE Eu sînt de părere că nu este nicidecum o artă, 
ca să-ți spun adevărul. 

POLOS Şi ce socoteşti tu că este retorica? 

SOCRATE Un lucru pe care tu, în cartea citită recent 
de mine?%, afirmi că l-ai transformat în artă. 

POLOS Ce anume? 

SOCRATE Un empirism. 

POLOS Ești de părere că retorica este un empirism? 

SOCRATE Sînt de părere, dacă tu nu spui că este altceva. 

POLOS Empirismul cărui lucru? 

SOCRATE Al producerii unei delectări şi plăceri. 

POLOS În acest caz, nu găseşti că retorica este un lucru 
frumos, din moment ce este capabilă să-i delecteze pe 
oameni? 

SOCRATE Ce, Polos? ai și aflat de la mine, ce susţin ev 
că este, de mă întrebi dacă n-o găsesc frumoasă? 

POLOS Păi n-am aflat că o socotești un empirism? 

SOCRATE Nu vrei cumva, pentru că pui preț pe delectare, 
să mă delectezi puţin și pe mine? 

POLOS Ba da. 

SOCRATE Întreabă-mă atunci, ce fel de artă socotesc 
eu că este bucătăria? 

POLOS Te întreb, deci, ce fel de artă este bucătăria? 

SOCRATE De nici un fel, Polos. 

POLOS Dar ce este, ia spune! 

SOCRATE Spun că este o practică de rînd. 

POLOS A cui, spune! 

SOCRATE Îţi spun. A producerii unei delectări și plăceri, 
Polos. 

POLOS Așadar bucătăria este tot una cu retorica? 

SOCRATE Nicidecum, ele sînt însă părți ale aceleiaşi 
îndeletniciri. 

POLOS Care este aceasta? 

SOCRATE Să nu fie cam brutal adevărul. Ezit să vorbesc, 
de teamă să nu creadă Gorgias că-mi bat joc de meseria 
lui. În ce mă priveşte, eu nu ştiu dacă atare este retorica 
pe care o practică Gorgias. Din discuţie, nu ne-am lămurit 
încă ce gîndeşte el. Retorica de care vorbesc eu este ramura 
unei îndeletniciri?? cîtuşi de puţin frumoasă. 

GORGIAS Care, Socrate? Spune, fără să te jenezi deloc 
de mine. 

SOCRATE Sînt de părere, Gorgias, că nu este o îndelet= 
nicire ce ţine de artă, ci una proprie unui spirit inventiv şi 
îndrăzneț, prin natura lui abil în a-i cîştiga pe oameni%. 
Pe scurt, eu o numesc linguşire. Socotesc că mai sînt şi alte 
părţi ale acestei îndeletniciri, una din ele fiind bucătăria. 
Considerată a fi o artă, în concepţia mea nu este o artă, 
ci un empirism și o rutină. Tot părţi ale lingușirii consider 
eu că sînt retorica, găteala și sofistica, patru ramuri pentru 
tot atîtea domenii. Dacă Polos vrea să afle, să mă întrebe! 
Neaflind încă ce parte a lingușşirii spun eu că este retorica, 
el nu ia seama că nu i-am răspuns și mă întreabă dacă n-o 
consider frumoasă. N-am de gînd să-i răspund dacă o con- 
sider frumoasă sau urîtă, mai înainte de a-i răspunde ce 
este ea. Nu ar fi corect, Polos. Dacă vrei să afli, întreabă 
care anume parte a lingușirii este retorica, după părerea 
mea. 

POLOS Uite că te întreb. Răspunde-mi, care parte? 

SOCRATE Ai să înţelegi oare răspunsul meu? În concepția 
mea, retorica este simulacrul?! uneia din părţile politicii. 

POLOS. Și apoi? Spui că este frumoasă sau uriîtă? 

SOCRATE Ba urîte, căci eu lucrurile rele le numesc urîte, 
dat fiind că trebuie să-ți răspund ca și cum ai fi înțeles 
ce spun. 

GORGIAS Pe Zeus, Socrate, nici eu însumi nu pricep ce 
spui tu. 

SOCRATE Este firesc, Gorgias, căci n-am apucat să spun 
încă nimic clar, Polos ăsta este tînăr și iute. 

GORGIAS Lasă-l pe el şi explică-mi de ce spui că retorica 
este simulacrul unei părți a politicii? 

SOCRATE Am să încerc atunci să explic ce este după 
părerea mea retorica. Dacă n-am să reuşesc, Polos este 
de față să mă combată. După părerea ta, există un corp 
și un suflet? 

GORGIAS Cum să nu? 

SOCRATE Consideri, mai departe, că există o sănătate 
proprie fiecăruia dintre ele? 

GORGIAS Bineînţeles. 

SOCRATE la să vedem: se poate întîmpla ca această 
sănătate să fie numai aparentă și nu reală? Iată despre 
ce este vorba: mulți oameni lasă impresia că au trupul 
sănătos, fără ca cineva să-și dea seama cu ușurință că de 
fapt nu sînt sănătoși, afară de cazul cînd este medic sau 
pedotrib. 

GORGIAS Ai dreptate. 

SOCRATE Eu afirm că există putinţa de a face ca atit 
trupul cît şi sufletul să pară sănătoase, cînd de fapt ele 
nu sînt deloc aşa. 

GORGIAS Sînt de acord. 

SOCRATE Să vedem dacă pot să arăt mai limpede ce 
vreau să spun. Fiind vorba de două naturi deosebite, există 
și două arte deosebite. Pe cea care se ocupă de suflet o 
numesc politică32, însă celei care se ocupă de corp nu pot 
să-i dau un nume unic, pentru că, deşi este o singură artă 
a îngrijirii trupului, ea are două părţi, gimnastica şi medi- 
cina. În politică, partea care corespunde gimnasticii este 
legislaţia, iar cea care corespunde medicinei este justiţia. 
Ele se înrudesc întrucît au — medicina cu gimnastica şi 
justiția cu legislația — respectiv același obiect, deși în 
unele privinţe diferă între ele3. Cele patru, îngrijindu-se 
unele de îmbunătățirea trupului, celelalte de a sufletului, 
lingușirea observă ce se întîmplă nu prin cunoaștere, ci 
prin instinct3, se divide în patru părți și, substituindu-se 
fiecărei arte, simulează că este arta pe care o uzurpă, cînd 
de fapt nu se preocupă deloc de vreo îmbunătăţire, ci fără 
încetare seduce şi amăgeşte prostia în numele plăcerii, 
ajungînd să fie socotită la mare cinste. Astfel medicinei 

i se substituie bucătăria care se preface a cunoaşte hrana 
cea mai bună pentru trup așa fel că, dac-ar fi să se concureze 
medicul cu bucătarul de faţă cu copii sau cu bărbații fără 
minte precum copiii, în ce privește cunoașterea hranei 
bune şi a celei dăunătoare, medicul ar muri de foame%. 
Asta numesc eu lingușire şi consider că este o îndeletnicire 
urîtă, Polos, — căci pentru tine vorbesc acum — să tinzi 
către plăcere fără să ai în vedere binele. Eu susțin că nu 
este vorba de o artă, ci de un empirism, pentru că, neavînd 
o cunoaștere a lucrurilor pe care le oferă, asupra naturii 
lor, nu este în stare să se pronunţe asupra cauzei specifice 
lor. Eu nu numesc artă îndeletnicirea care este lipsită de 
cunoaștere, iar dacă nu ești de acord cu aceasta sînt gata 
de controversă. Cum spuneam, medicinei i se substituie 
bucătăria, ca formă a lingușirii; în același chip gimnasticii 
i se substituie găteala, dăunătoare, înșelătoare, vulgară 
şi nedemnă de un om liber — care, amăgind cu ajutorul 
formelor și culorilor, a rafinării vestimentației, face ca 
oamenii să fie seduși de o frumuseţe artificială, uitînd de 
cea naturală care se obţine prin gimnastică. Ca să nu lungesc 
vorba, am să mă exprim ca geometrii — poate acum 
ai să mă poți urmări: găteala este pentru gimnastică 
ceea ce este bucătăria pentru medicină; mai mult decit 
atit, că ce este găteala pentru gimnastică, este sofistica 
pentru legislație și ce este bucătăria pentru medicină 
este retorica pentru justiție, Reiese, deci, că ele diferă 
prin natura lor; cum sînt, însă, învecinate, sofiștii și retorii 
se întîlnesc în același domeniu și în preocupări comune și 
nu pot preciza cu ce anume se ocupă, nici ei înșiși și nici 
ceilalți oameni, cu privire la ei. În cazul în care sufletul 
n-ar guverna trupul, lăsîndu-l să se conducă singur, şi nu 
ar veghea să distingă bucătăria de medicină, trupul ar 
judeca punînd în cumpănă plăcerile care i-ar reveni lui şi 
lucrurile s-ar petrece conform teoriei lui Anaxagoras%, 
prietene Polos, — tu doar cunoști acestea — toate s-ar 
amesteca laolaltă, nemaideosebindu-se cele ce privesc 
medicina, de cele ale sănătăţii și de cele ale bucătăriei. 
Ai aflat, așadar, ce susțin eu că este retorica: ea este pentru 
spirit corespondentul bucătăriei care se ocupă de trup. 

Poate am făcut un lucru absurd nepermițîndu-ți să vorbești 
mult, în timp ce eu am desfășurat un discurs întreg. Merit 
însă îngăduință pentru că, vorbind puţin, nu m-ai înţeles; 
n-ai fost capabil să te foloseşti de răspunsul pe care ţi 
l-am dat, fiindu-ți necesară o expunere. lar dacă eu nu ştiu 
să mă folosesc de răspunsurile tale, desfășoară şi tu un dis- 
curs, dar dacă știu, lasă-mă s-o fac, căci am tot dreptul. 
Și acum, eşti liber să te foloseşti cum vrei de acest răspuns 
al meu. 

POLOS Ce vorbeşti? După părerea ta,retorica este lingușire? 

SOCRATE Am spus că este o parte a lingușirii. Așa de 
tînăr și nu-ți mai aduci aminte, Polos? Ce-ai să te faci 
mai tîrziu? 

POLOS Deci ești de părere că, în cetate, oratorii buni 
trebuie consideraţi drept niște lingușitori vulgari? 

SOCRATE Îmi pui o întrebare, sau începi un discurs? 

POLOS Îţi pun o întrebare. 

SOCRATE Sînt de părere că nu sînt demni de nici o consi- 
deraţie. 

POLOS Cum nu sînt demni de considerație? Nu au puterea 
cea mai mare din cetate? 

SOCRATE Nu, dacă spui că puterea înseamnă binele 
pentru cel puternic. 

POLOS Chiar așa spun. 

SOCRATE În cazul acesta, oratorii îmi par a fi cei mai 
puțin puternici din cetate. 

POLOS Cum așa? Nu ucid ei, întocmai ca tiranii, pe cine 
vor, nu deposedează și expulzează din cetate pe cine cred 
ei de cuviință? 

SOCRATE Pe cîine, Polos, pentru fiecare lucru pe care-l 
spui, stau să mă gîndesc, dacă afirmîndu-l îţi exprimi 
părerea, sau dacă îmi pui numai o întrebare. 

POLOS Ba te întreb. 

SOCRATE Fie și așa prietene. Însă atunci mă întrebi 
două lucruri dintr-odatăs8. 

POLOS Cum două? 

SOCRATE Nu ai spus, adineauri cam în acești termeni, 
că oratorii ucid, întocmai ca tiranii, pe cine vor, că depose- 
dează şi alungă din cetăţi pe cine cred de cuviință? 

POLOS Ba da. 

SOCRATE Îţi spun că este vorba de două întrebări, şi 
am să-ți răspund la amîndouă. Eu susțin, Polos, că atit 
oratorii cît şi tiranii au foarte puțină putere în cetate, așa 
cum spuneam adineauri. Ei nu fac nimic din ceea ce vor, 
ca să zic așa, cu toate că fac ceea ce lise pare lor că este 

e cel mai nimerit??, 

POLOS Și asta nu înseamnă să ai o mare putere? 

SOCRATE Nu, după spusele lui Polos. 

POLOS Eu spun că nu? Dimpotrivă, spun că da. 

SOCRATE Zău, spui că nu, cînd susții că puterea mare 
este un bine pentru cel ce o are. 

POLOS Asta spun. 

SOCRATE Crezi că este un bine pentru un om lipsit de 
minte să facă ceea ce i se pare lui cel mai nimerit şi numești 
acest lucru a avea putere mare? 

POLOS Nu, deloc. 

SOCRATE Prin urmare, combătindu-mă pe mine, vei 

467 a demonstra că oratorii au minte și că retorica este o artă 
şi nu o lingușire? Dacă mă vei lăsa necombătut, oratorii 
care fac în cetăţi ceea ce li se pare nimerit şi tiranii nu vor 
obține nici un bine; iar dacă puterea este un bine, așa cum 
spui, a proceda fără judecată, după bunul plac, chiar și tu 
recunoști că este un rău. Nu este așa? 

POLOS Ba da. 

SOCRATE Cum or să fie puternici în cetate oratorii sau 
tiranii, dacă Polos nu-i dovedește lui Socrate că ei fac 
ceea ce vor? 

b  POLOS Omul ăsta...40 

SOCRATE Eu susţin că ei nu fac ceea ce vor. Dovedeşte-mi 
contrariul! 

POLOS Nu recunoșteai adineauri că ei fac ceea celise 
pare a fi cel mai bine? 

SOCRATE Şi acum recunosc. 

POLOS Deci nu fac ceea ce vor? 

SOCRATE Eu susţin că nu. 

POLOS Făcînd ceea ce li se pare nimerit? 

SOCRATE Exact. 

POLOS Spui grozăvii şi enormităţi, Socrate! 

SOCRATE Nu te înverșuna, norocos Polos, ca să mă ex- 
prim după gustul tăufl. Dacă ești capabil să mă întrebi, 
dovedește că sînt în eroare, iar dacă nu, răspunde tu însuţi. 

POLOS Ba vreau să-ți răspund, ca să aflu ce susții. 

SOCRATE După părerea ta, oamenii vor de fiecare dată 
numai lucrul pe care-l fac, sau un alt lucru, în vederea 
căruia fac ceea ce fac? De exemplu, cei care înghit leacuri 
după sfatul medicilor, crezi că vor ceea ce fac, să înghită 
adică leacuri și să sufere sau vor să se însănătoșească, drept 
care înghit leacurile? 

POLOS Este clar că vor să se însănătoșească. 

SOCRATE De asemenea şi cei care pleacă pe mare şi cei 
ce se trudesc cu vreun comerț nu vor nicidecum lucrul pe 
care-l fac de fiecare dată. Căci cine s-ar apuca de bună 
voie să navigheze, să se primejduiască, să se agite? Dar 
scopul în vederea căruia ei navighează este, după părerea 
mea, îmbogățirea. Căci pentru înavuţire pleacă ei pe mare. 

POLOS Foarte adevărat. 

SOCRATE Dar nu se întîmplă așa și în toate celelalte 
cazuri? Cînd cineva acţionează cu un scop, nu acțiunea 
în sine îl interesează, ci scopul pentru care acţionează. 

POLOS Desigur. 

SOCRATE Acum, spune-mi, poate exista vreun lucru care 
să nu fie ori bun, ori rău, ori neutrut?, adică nici bun, 
nici rău? 

POLOS Cu neputinţă, Socrate. 

SOCRATE Prin urmare tu numești lucruri bune pricepe- 
rea, sănătatea, bogăţia și celelalte de acest fel, iar contra- 
riile lor le numești rele?43 

POLOS Întocmai. 

SOCRATE lar nici bune, nici rele, le numești pe cele care 
sînt uneori în parte bune, uneoti în parte rele, iar alteori 
de nici un fel, cum sînt șederea, mersul, alergatul, navi- 
gaţia, cum sînt pietrele, lemnele și altele de felul lor. Nu pe 
acestea le ai în vedere? Sau denumești nici bune, nici rele 
alt soi de lucruri? 

POLOS Ba pe acestea. 

SOCRATE Lucrurile neutre se săvirşesc în vederea celor 
bune, sau cele bune în vederea celor neutre? 

POLOS Desigur că cele neutre în vederea celor bune. 

SOCRATE Deci urmărind binele, umblăm, considerînd 
că este spre binele nostru să umblăm și dimpotrivă stăm 
ori de cîte ori credem că este spre binele nostru să stăm? 
Nu-i așa? 

POLOS Întocmai. 

SOCRATE Deci şi cînd omorîm, în cazul că omorîm pe 
cineva, cînd expulzăm și confiscăm averi, socotim că 
acţionăm spre binele nostru, nu-i așa? 

POLOS Cu siguranță. 


SOCRATE Așadar, cei care săvîrşesc acestea, au în vedere 
binele? 
POLOS Întocmai. 


SOCRATE Dar nu am căzut de acord că, acţionînd pentru 
un anumit scop, nu acțiunea ne interesează, ci scopul 
pentru care acționăm? 

POLOS Foarte adevărat. 


SOCRATE Prin urmare, nu vrem pur și simplu să măcelă- 
rim, să expulzăm din cetăți și să deposedăm de bunuri, 
ci numai dacă avem vreun folos vrem să săviîrșim toate 
acestea, iar dacă ne dăunează nu le vrem. Astfel, pe cele 
bune, le vrem, cum spui tu, pe cele nici bune, nici rele 
nu le vrem, la fel și pe cele rele. Într-adevăr? Ești de părere 
că am dreptate, Polos, ori nu? De ce nu răspunzi? 

POLOS Ai dreptate. 


SOCRATE Și acum că sîntem de acord cu acestea, dacă 
cineva, fie el tiran, fie orator, ucide pe alteineva, sau îl 
alungă din cetate, sau îi ia avutul crezînd că este spre 
binele său dar i se întîmplă să iasă spre răul său, nu acţio- 
nează el oare cum i se pare mai nimerit? 

POLOS Desigur. 

SOCRATE Dar face el și ceea ce vrea, dacă se întimplă 
să iasă spre răul lui? De ce nu răspunzi? 

POLOS Nu sînt de părere că face ceea ce vrea. 

SOCRATE Înseamnă, oare, că un asemenea om are multă 
putere în cetate, dacă a avea multă putere este un bine, 
după propria ta recunoaștere? 

POLOS Nu. 

SOCRATE Deci am avut dreptate să spun că omul care 
face în cetate ceea ce crede de cuviință nu are multă putere 
şi nici nu face ceea ce vrea. 

POLOS Dacă ar fi după tine, Socrate, nu te-ar încînta 
mai mult să ai putinţa de a face în cetate ce crezi de cuviinţă 
decit să nu o ai, nici n-ai invidia pe cel ce l-ai vedea că 
omoară pe cine dorește, că îl despoaie de avere sau îl în- 


chide. 


SOCRATE Pe drept sau pe nedrept? 

POLOS Oricum ar face-o, nu este de invidiat în ambele 
cazuri? 

SOCRATE Nu meni a rău, Polos. 

POLOS Ce vrei să spui? 

SOCRATE Că nu trebuie să invidiezi nici pe cei de nein- 
vidiat, nici pe nenorociţi, ci să-i compătimeștit, 

POLOS Cum așa? Asta-i părerea ta despre oamenii la 
care mă refer? 

SOCRATE Cum să nu fie? 

POLOS Prin urmare cel ce omoară pe cine crede de cu- 
viinţă, omorîndu-l pe drept, este după părerea ta un neno- 
rocit demn de compătimire? 

SOCRATE Nu astfel, dar nici de invidiat nu este. 

POLOS N-ai spus acum că este un nenorocit? 

SOCRATE Cel ce omoară pe nedrept, prietene, este pe 
deasupra și demn de milă, iar cel ce omoară pe drept nu 
este de invidiat. 

POLOS De bună scamă, cel omorît pe nedrept este vrednic 
de milă și nenorocit. 

SOCRATE Mai puţin decit cel ce omoarăf5, Polos, şi mai 
puţin decît cel omorît pe drept. 

POLOS Cum așa, Socrate? 

SOCRATE Așa, pentru că cel mai mare dintre rele este 
să fii nedrept. 

POLOS Acesta să fie cel mai mare? Nu este și mai mare 
rău să fii nedreptăţit? 

SOCRATE Ciîtuși de puțin. 

POLOS Deci tu ai vrea să fii nedreptăţit mai degrabă 
decit să nedreptăţești pe altul? 

e SOCRATE Eu n-aș vrea nici una din două, însă dacă aș 
fi obligat sau să nedreptăţesc sau să fiu nedreptăţit, aș 
alege mai degrabă să fiu eu nedreptăţit decit să nedreptă- 
țesc pe altul. 

POLOS Deci n-ai primi să fii tiran? 
SOCRATE Nu, dacă prin tiran înţelegi acelaşi lucru ca 
mine. i 

POLOS Pentru mine, cum am spus, aceasta înseamnă să 
ai în cetate acea putere de a face tot ce crezi de cuviinţă, 
să ucizi, să expulzezi, să săvîrşești tot ce-ţi vine în minte. 

SOCRATE Ah, scumpule! Cînd vorbesc, abține-te să mă 

d întrerupi. Dacă aș veni în agora plină de lume, ținînd un 
pumnal ascuns și ţi-aş spune : „Polos, eu tocmai am dobîndit 
o miraculoasă putere de tirant. Astfel, dacă eu cred de 
cuviinţă că unul dintre oamenii pe care-i vezi trebuie să 
moară, acela pe dată va fi mort. Şi dacă eu socotesc că 
trebuie sfărîmat capul unuia dintre ei, îndată va fi sfări- 
mat, iar dacă hotărăsc să i se rupă haina de pe el, haina 

e îi va fi ruptă. Așa de mare este puterea mea în cetatea 
aceasta!” Cum tu ai fi neîncrezător, la vederea pumnalului 
meu probabil că ai zice: Socrate, o astfel de putere mare 
este la îndemîna tuturor, tot astfel ai putea să incendiezi 
orice casă ai crede de cuviință, precum și arsenalele Atenei, 
triremele și toate celelalte vase publice şi particulare. Dar 
nu Înseamnă că ai putere mare cînd faci ce ţi se năzare. 
Nu crezi că este așa? 

POLOS Fără îndoială că așa este. 

410 a SOCRATE Poţi să-mi spui ce ai de obiectat față de o 

asemenea putere? 

POLOS Pot. 

SOCRATE Ce anume? Spune! 

POLOS Că cine procedează astfel este vrednic de â fi 
pedepsit. 

SOCRATE A fi pedepsit nu este un rău?47, 

POLOS Cu siguranță. 

SOCRATE Așadar, omule minunat, poţi vedea din nou 
cum puterea cea mare presupune pentru cine acționează 
cum crede de cuviință obținerea unui folos și a unui bine. 
După cum se pare, aceasta înseamnă o putere mare. În 

caz contrar, este vorba de o putere mică și de un rău. Să 
cercetăm şi următorul aspect: nu am convenit că uneori 
este preferabil să săvîrșești ce am spus, ucideri, expulzări 
de oameni, confiscări de bunuri, dar alteori dimpo- 
trivă? 

POLOS De bună seamă. 

SOCRATE Vasăzică lucrul este recunoscut şi de tine şi 
de mine. 

POLOS Da. 

SOCRATE Cînd zici că este bine să se procedeze astfel? 
Spune ce delimitare stabileşti tu? :,. 

POLOS Răspunde tu însuţi la asta, Socrate. 

SOCRATE În ce mă priveşte, Polos, eu susțin, dacă-ți 
este pe plac ce auzi, că este bine cînd eşti îndreptăţit să 
procedezi astfel, și este rău cînd nu ești îndreptăţit. 

POLOS Greu mai este să te contrazică cineva, Socrate! 
Chiar și un copil ar fi în stare să-ți dovedească cum nu ai 
dreptate. 

SOCRATE Îi voi fi foarte recunoscător acelui copil, la 
fel și ţie dacă m-ai contrazice și m-ai scoate din rătăcire. 
Nu pregeta să faci bine unui prieten, dovedeşte-mă! 

POLOS De bună seamă, Socrate, nu am nevoie de exemple 
străvechi pentru a te contrazice. Cele petrecute ieri și 
alaltăieri sînt în măsură să te contrazică și să-ți demon- 
streze că mulți oameni nedrepți sînt fericiţi?. 

SOCRATE Care anume? 

POLOS Cred că-l vezi pe Archelaosf?, fiul lui Perdiccas, 
domnind acum în Macedonia? 

SOCRATE Chiar dacă nu-l văd, aud despre asta. 

POLOS Ce crezi, este fericit sau nefericit? 

SOCRATE Nu ştiu, Polos. Nu am stat în preajma lui. 

POLOS Ce spui? Numai stînd în preajma lui, ai ști-o, 
de aici nu-ți dai seama dacă este fericit? 

SOCRATE Pe Zeus, nu-mi dau seama! 

POLOS Este clar, Socrate, că şi despre marele rege ai să 
spui că nu ştii dacă este fericit! 

SOCRATE Și n-aş spune decît adevărul! Căci nu ştiu 
dacă este un om virtuos şi drept. | 

POLOS Ce vorbeşti? În asta stă toată fericirea? 

SOCRATE După părerea mea, Polos. Eu susțin că bărbatul 
desăvîrşit și bun, de asemenea şi femeia, este fericit, iar 
cel nedrept şi rău, nefericit50, 


POLOS Deci și Archelaos acesta este nefericit, după 
judecata ta? 


SOCRATE Dacă este nedrept, prietene. 


POLOS Dar cum să nu fie nedrept? Neavînd nici un drept 
la domnia pe care o deţine acum, ca fiu al sclavei lui Alcetes, 
fratele lui Perdiccas, în mod legitim sclavul lui Alcetes, 
dacă ar fi vrut să respecte dreptatea ar fi slujit lui Alocetes 
şi ar fi fost fericit, după părerea ta. Ori acum, nemai- 
pomenit de nefericit a ajuns, fiindcă a comis cele mai mari 
nedreptăți. Trimițind mai întîi după stăpînul şi unchiul 
său, sub pretextul că-i va înapoia domnia pe care i-o răpise 
Perdiccas, i-a găzduit şi i-a îmbătat, pe el împreună cu 
fiul lui, Alexandru, propriul său văr, aproape de aceeași 
vîrstă cu el, şi, urcîndu-i într-un car, i-a scos afară în 
timpul nopții, i-a ucis şi i-a făcut dispăruți pe amîndoi. 
Săvîrşind aceste nelegiuiri, nu și-a dat seama că a ajuns 
cel mai nefericit om şi nici nu i-a păsat, ci puţin mai tîrziu 
n-a vrut ca fratele său, fiul legitim al lui Perdiccas, un 
copil de șapte ani, căruia i-ar fi revenit în mod legitim 
domnia, să fie fericit, după ce l-ar fi crescut cum se cuvine 
şi i-ar fi cedat domnia, ci, aruncîndu-l într-o fîntînă, l-a 
înecat şi i-a spus Cleopatrei, mama acestuia, că alergînd 
după o gîscă a căzut în fîntînă și a murit. Bineînţeles, acum, 
ca unul care a săviîrșit cele mai mari nelegiuiri din Macedo- 
nia, este cel mai nefericit dintre toți macedonenii iar nu 
cel mai fericit, şi probabil că orice atenian, începînd cu 
tine, ar primi să fie în locul oricăruia dintre macedoneni 
în afară de Archelaos. 

SOCRATE Încă de la începutul discuţiei, Polos, te-am 
lăudat că ai o bună formaţie retorică, dar nu ești priceput 
în discuţia dialectică. Și acum, să fie tocmai acesta argu- 
mentul prin care chiar un copil m-ar combate și prin care, 
după cum crezi, sînt combătut de tine, cînd spun că omul 
nedrept nu este fericit? De unde și pînă unde, omule? 
Doar nu sînt de acord cu nimic din ce spui tu. 

POLOSINu vrei să fii, căci de fapt eşti de aceeași părere 
cu mine. 

“SOCRATE O, fericitule, tu încerci să mă combați avocă= 
ţește, cu procedee care-și au locul în procesele din tribunale. 
Căci şi acolo, unii cred că triumfă asupra adversarilor, dacă 
în sprijinul spuselor lor ei aduc martori mulți și renumiţi, 
în timp ce partea adversă nu aduce decît un singur martor 
sau chiar nici unul. Această argumentare nu are nici o 

să fie victima unei mărturii false, depuse de numeroşi 
oameni cu vază. Așa și acum, pentru ce susții tu vei găsi 
aprobare la mai toţi atenienii şi străinii, dacă ai vrea să-i 
aduci martori împotriva adevărului spuselor mele. Îţi 
vor fi martori, dacă dorești, Nicias, fiul lui Niceratos, 
împreună cu frații săi, ale căror trepiede stau înşirate în 
templul lui Dionysos, dacă doreşti şi Aristocrates, fiul 
lui Skellios, a cărui frumoasă ofrandă se află în templul 
din Delfi, dacă doreşti şi întreaga familie a lui Pericle sau 
oricare altă familie de aici, pe care ai vrea s-o alegi, 

Dar eu, deși sînt singur, nu mă dau bătut; căci tu nu 
mă constrîngi cu argumente adevărate, ci aducînd mulți 
martori falși împotriva mea, încerci să mă îndepărtezi 
de bunul meut? şi de adevăr. Eu, în schimb, dacă nu voi 
reuși să te aduc ca singurul meu martor, pe tine, făcîndu-te 
să cazi de acord cu cele ce susţin, consider că nu voi fi 
împlinit nimic din ceea ce ne preocupă; şi cred că nici tu 
n-ai face-o în cazul în care nu îţi voi fi eu singurul martor, 
lăsînd deoparte pe toți ceilalți. Primul este felul de argu- 
mentare pe care-l luaţi în consideraţie, tu împreună cu 
mulți alții, dar pe celălalt numai eu pun preț. Comparîndu-le 
între ele, să vedem în ce constă diferența. Lucrurile pe care 
le discutăm, în nici un caz nu sînt de mică importanţă, 
căci se poate spune că a le cunoaşte este foarte frumos iar 
a le ignora este foarte rușinos. Esenţa lor este a cunoaşte 
sau a ignora cine este fericit şi cine nu este. Deocamdată: 
este în discuție faptul că tu crezi că este posibil să fie fericit 
omul care săvîrșeşte nedreptăți şi trăieşte în nedreptate, 
de vreme ce consideri că Archelaos este nedrept şi totuși 
fericit. Nu înțelegem întocmai părerea ta? 

POLOS Întru totul. 

SOCRATE Însă eu susțin că este un lucru imposibil. 
Iată o primă divergență. Bine. Va fi fericit cel ce săvîrșeşte 
nedreptăţi dacă este judecat şi pedepsit pentru ele? 

POLOS Nicidecum, pentru că în felu] acesta ar fi foarte 
nenorocit. 

SOCRATE Atunci, vinovatul care nu-şi primește pedeapsa, 
după părerea ta, arc să fie fericit? 

POLOS Da. 

SOCRATE După părerea mea, Polos, omul vinovat, ca 
şi cel nedrept, este în orice caz nefericit, este chiar mai 
nefericit dacă nu este judecat şi pedepsit pentru vina sa 
şi este mai puțin nefericit dacă este judecat și pedepsit 
de zei și de oameni. 

POLOS Încerci să susții niște absurdităţi, Socrate. 

SOCRATE Mă voi strădui să te fac şi pe tine să-mi Îîmpăr- 
tășeşti părerea, căci consider că-mi ești prieten. Iată acum 
în ce constă diferența dintre noi: eu am susținut mai înainte 
că a nedreptăţi este un rău mai mare decît a fi nedreptăţit. 

POLOS Întocmai. 

SOCRATE lar tu, că a fi nedreptăţit. 

POLOS Da. 

SOCRATE Eu am afirmat că cei vinovaţi de nedreptate 
sînt nefericiţi și tu m-ai combătut. 

POLOS Bineînţeles, pe Zeus! 

SOCRATE După părerea ta, Polos! 

POLOS Care este şi cea adevărată. 

SOCRATE Se poate. Tu îi consideri fericiţi pe cei vinovați 
care nu-și primesc pedeapsa. 

POLOS Chiar întocmai. 

SOCRATE Eu tocmai pe ei îi consider cei mai nefericiţi, 
iar pe cei ce-şi primesc pedeapsa, mai puţin nefericiţi. 
Vrei să respingi şi această afirmație? 

POLOS Asta este, mă rog, încă mai greu de combătut, 
Socrate. 

SOCRATE Nu numai atit, ci chiar imposibil, fiindcă ade- 
vărul nu poate fi respins. 

POLOS Ce vorbeşti? Deci un om care complotează în 
mod nelegiuit împotriva tiraniei, cînd este prins, torturat, 

ciopîrțit şi i se ard ochii, fiind supus la multe cazne de tot 
felul, cînd își vede copiii şi nevasta suferind aceleaşi chinuri, 
pentru ca în cele din urmă să fie răstignit sau chiar ars 
de viu, va fi astfel mai fericit decît dacă, evitind acestea, 
se instaurează tiran și conducător al cetății și-și petrece 
viața făcînd ce vrea, invidiat și preamărit de cetăţeni 
şi de străini? Asta numești tu imposibil de respins?! 

SOCRATE Vrei să bagi groaza în noi%, stimate Polos, şi 
nu să argumentezi întocmai ca adineauri cu martorii. 
Totuşi, ajută-mi puţin memoria: „dacă ar complota în 
mod nelegiuit împotriva tiraniei”, ai spus? 

POLOS Intocmai. 

SOCRATE Mai fericit nu poate să fie, de fapt, nici unul 
dintre ei, nici cel care obţine tirania în mod nelegiuit, nici 
cel care este pedepsit, căci dintre doi nenorociţi nici unul 
nu poate să fie ,„,mai fericit” decît celălalt; şi totuşi cel 
care scapă de pedeapsă şi domneşte este mai nenorocit. 
Ce înseamnă asta, Polos? Riîzi? Sau este vorba de o nouă 
formă de argumentare, cînd cineva susține ceva, să rizi 
de el, în loc să-l combaţi? 

POLOS Crezi că mai este nevoie să fii contrazis, Socrate, 
cînd susții nişte lucruri pe care nici un om nu le-ar putea 
rosti? Întreabă, pe oricine vrei dintre cei de faţă. 

SOCRATE Polos, eu nu mă pricep în politică, iar anul 
trecut, ajungînd prin sorți membru al senatului, cînd 
tribul meu a exercitat pritania și a trebuit ca eu să conduc 
votarea, am stîrnit rîsul datorită neștiinței mele în proce- 
dura votării55. Aşa că nu-mi cere acum să-i pun la vot pe 
cei de faţă, iar dacă n-ai alte argumente mai bune decît 
pe ei, așa cum îţi spuneam adineauri, cedează-mi rolul tău, 
ca să afli ce argumentare trebuie după părerea mea. Pentru 
ceea ce susțin eu, ştiu să-mi cîştig un singur martor, anume 
pe însuşi interlocutorul meu, şi n-am nevoie de mai mulţi, 
căci ştiind să pun la vot pe unul singur, nu mai discut cu 
cei mulți. Vezi atunci, dacă ești dispus să-mi cedezi rolul 
celui care argumentează, și tu să răspunzi la întrebările 
mele. Eu cred, împreună cu tine şi cu toţi ceilalți oameni 
că a comite nedreptatea este mai rău decît a fi victima 
nedreptăţii, a nu fi pedepsit este mai rău decît a fi pedepsit. 


327 


414 a 


[c] 


PLATON 


POLOS Nici eu, nici vreun alt om nu crede așa ceva. Tu 
ai accepta să suferi o nedreptate mai degrabă decît s-o 
comiţi? 

SOCRATE Și tu ai accepta, ca şi toți ceilalți oameni. 

POLOS Nici gînd de aşa ceva, în ce mă privește și în ce-i 
priveşte pe alții. 

SOCRATE Oare vrei să-mi răspunzi? - 

POLOS De bună seamă; căci vreau să aflu ce ai putea 
să spui. 

SOCRATE Ca să poți afla, răspunde-mi atunci ca și cum 
am fila începutul discuţiei : ce este mai rău, Polos, să nedrep- 
tățeşti sau să fii nedreptăţit? 

POLOS Să fii nedreptăţit, cred eu. 

SOCRATE Dar ce este mai urît? Să nedreptăţeşti sau să 
fii tu "nedreptăţit? Răspunde. 

POLOS Să nedreptăţești. 

SOCRATE Nu este şi mai rău, fiind mai urît? 

POLOS Nicidecum. 

SOCRATE Pricep ; pentru tine nu sînt totuna, după cum 
se pare, frumosul şi binele, răul și urîtul56, 

POLOS Nu, fără îndoială. 

SOCRATE Dar cum așa? Toate lucrurile frumoase, cum 
sînt trupurile, culorile, formele, sunetele şi moravurile, 
le numeşti frumoase, pe fiecare, fără nici o îndreptăţire? 
De pildă, trupurile frumoase, nu spui că sînt frumoase, 
considerînd utilitatea proprie fiecăruia, sau considerînd 
plăcerea pe care o produce privitorilor contemplarea lor? 
Ai cumva vreun alt criteriu în ce privește frumusetea 
trupurilor? 

POLOS Nu am. 

SOCRATE Prin urmare și pe celelalte toate, forme ca şi 
culori, le numești frumoase pentru aspectul plăcut, pentru 
utilitatea lor sau pentru amîndouă în acelaşi timp? 

POLOS Desigur. 

SOCRATE Nu este la fel cu sunetele şi cu tot ce ţine de 
muzică? 

POLOS Desigur. 

SOCRATE lar în domeniul legilor şi moravurilor nu pot 
fi alte criterii pentru frumos decît utilul sau plăcutul, 
sau amîndouă în același timp. 

POLOS Sînt de aceeași părere, 

SOCRATE Nu este la fel şi cu frumuseţea științelor? 

POLOS Întocmai. Ce bine”'definești acum, Socrate, fru- 
mosul, în funcție de plăcut şi de bun!” 

SOCRATE Atunci uriîtul îl definim prin contrariu, adică 
prin neplăcut și rău? ” 

POLOS Neapărat. 

SOCRATE Deci cînd, din două lucruri frumoase, unul 
este mai frumos decît celălalt, îl întrece în frumusețe fie 
prin una din cele două calităţi, fie prin amîndouă, adică 
prin plăcere sau prin utilitate sau prin ambele în același 
timp. 

POLOS Foarte adevărat. 

SOCRATE Și cînd, din două lucruri urîte, unul este mai 
urît decît celălalt, îl întrece în urîţenie fie prin neplăcerea 
ce produce, fie prin răutate; nu este obligatoriu? 

POLOS Întocmai. 

SOCRATE Hai să vedem ce spuneam adineauri despre 
săvîrşirea nedreptăţii și despre îndurarea ei. Nu spuneai 
că este mai rău să fii nedreptăţit, şi mai urît să nedrep- 
tățeşti? 

POLOS Așa spuneam. 

SOCRATE Dacă este mai urît să nedreptăţești decît să 
fii nedreptăţit, ori este mai neplăcut și lucrul este mai 
urît din cauza neplăcerii suferite ori cauza este în rău, 
ori este în amîndouă. Nu este și aceasta obligatoriu? 

POLOS Cum să nu? 

SOCRATE Să vedem mai întîi: oare datorită neplăcerii 
nedreptăţirea întrece îndurarea nedreptăţii, și suferă mai 
mult cei ce nedreptăţesc decît cei ce sînt nedreptăţiți? 

POLOS Nicidecum nu se întîmplă așa, Socrate. 

SOCRATE Atunci nu este neplăcerea pricina întrecerii. 

POLOS Nu, desigur. 

SOCRATE Dacă nu este neplăcerea, nici amîndouă nu pot 
fi cauza întrecerii. 

POLOS Reiese că nu. 

SOCRATE Rămîne atunci cealaltă posibilitate. 

POLOS Da. 

SOCRATE Adică datorită răului. 

POLOS Se pare. 

SOCRATE Prin urmare, excelînd în rău, comiterea nedrep- 
tăţii ar fi mai rea decît îndurarea ei. 

POLOS Este limpede că da. 

SOCRATE Însă nu era un lucru recunoscut de cei mai 
mulți oameni și de către tine, adineauri, că este mai urît 
să nedreptăţești decît să fii nedreptăţit? 

POLOS Da. 

SOCRATE Acum se pare că este şi mai rău. 

POLOS Așa se pare. 

SOCRATE Ai putea accepta ceva ce este mai rău și mai 
urît în locul a ce este mai puţin rău şi urît? Nu ezita să 
răspunzi, Polos, căci n-o să ai nimic de pierdut. Oferă-te 
cu curaj raţiunii, întocmai ca unui medic şi răspunde-mi, 
cu da sau nu, la ce te întreb. 

POLOS Nu aș putea accepta, Socrate. 

SOCRATE Ar putea-o face vreun om? 

POLOS Cred că nu, după un asemenea raționament. 

SOCRATE Deci aveam dreptate să spun că nici eu, nici 
tu, nici vreun alt om n-ar accepta să nedreptățească, mai 
degrabă decît să fie nedreptăţit; căci rezultă că este mai 
Tău. 

POLOS Așa se paresă, 

SOCRATE Vezi deci, Polos, cum comparînd un fel de 
argumentare cu altul, nu seamănă deloc între ele; cu tine 
sînt toți ceilalți, afară de mine, dar mie-mi ajunge singura 
ta recunoaştere și mărturie, căci eu, cerîndu-ţi votul numai 
ţie, trec cu vederea pe toţi ceilalți. Să ne oprim aici și să 
examinăm acum al doilea lucru aflat în controversă: dacă 
pentru cel vinovat de nedreptate cel mai mare rău este 
să-şi primească pedeapsa, așa cum crezi tu, sau dacă este 
mai rău să nu-și primească pedeapsa, așa cum pe de altă 
parte cred eu. Să cercetăm după cum urmează. Se poate 
considera că a primi pedeapsa este totuna cu a ispăși pe 
drept o vină? 

POLOS Da. 

SOCRATE Poţi susține că toate lucrurile drepte nu sînt 
frumoase decît în măsura în care sînt drepte? Vorbește 
după ce ai reflectat. 

POLOS Este și părerea mea, Socrate. 

SOCRATE Gîndește-te acum şi la altceva: dacă cineva 
acționează, nu trebuie să existe și un obiect care suportă 
acţiunea lui? 

POLOS Desigur. 

SOCRATE Dar obiectul care suportă respectiva acţiune, 
nu este oare așa cum îl face cel ce acţionează asupra lui? 
Uite ce vreau să spun: dacă cineva loveşte, nu trebuie 
să fie și cineva lovit? 

POLOS Trebuie. 

SOCRATE Și dacă loveşte tare sau iute, nu este la fel şi 
lovitura primită de către cel lovit? 

POLOS Desigur. 

SOCRATE Deci suferința celui lovit este aşa cum o face 
cel ce loveşte? 

POLOS Bineînţeles. 

SOCRATE lar atunci cînd cineva dă foc, trebuie să fie 
ceva care să ia foc? 

POLOS Firește. 

SOCRATE Și dacă-i dă foc să ardă tare sau dureros, aşa 
arde şi cel ce este aprins, precum este făcut să ardă? 

POLOS Bineînţeles. 

SOCRATE Cînd cineva taie, se întîmplă acelaşi lucru: 
există ceva care este tăiat. 

POLOS Desigur. 

SOCRATE Și dacă tăietura este mare sau adîncă sau dure- 
roasă, obiectul tăiat nu este așa cum îl taie tăietorul?5 

POLOS Fără îndoială. 

SOCRATE Într-un cuvînt, vezi dacă eşti de acord cu ce 
am spus adineauri, că întotdeauna felul acţiunii determină 
și felul efectului60, 

POLOS Sînt de acord. 

SOCRATE Dat fiind că ești de acord, ispășirea este o 
stare pasivă sau o stare activă? 

POLOS În mod obligatoriu, Socrate, este o stare pasivă. 

SOCRATE Este, deci, produsă de cineva? 


331 


411 a 


PLATON 


POLOS Cum să nu? De cel care pedepsește! 

SOCRATE Cel ce pedepseşte corect, pedepseşte și pe drept? 

POLOS Desigur. 

SOCRATE Săvirșeşte, sau nu, un lucru drept? 

POLOS Un lucru drept. 

SOCRATE Atunci şi cel pedepsit, prin ispăşire, suferă 
pe drept? 

POLOS Evident. 

SOCRATE N-am căzut oare de acord că lucrurile drepte 
sînt frumoase? 

POLOS Fără îndoială. 

SOCRATE Atunci, dintre aceștia doi, unul săvîrșeşte 
lucruri frumoase, iar celălalt le suportă, anume cel ce 
este pedepsit. 

POLOS Într-adevăr. 

SOCRATE Fiind frumoase, sînt şi bune? Doar sînt plăcute 
şi utile. 

POLOS Așa rezultă. 

SOCRATE Atunci cel ce ispăşește, are de suportat lucruri 
bune. 

POLOS Așa se pare. 

SOCRATE Deci este spre folosul lui? 

POLOS Da. 

SOCRATE Dar nu este cumva folosul așa cum îl înțeleg 
eu? Nu devine el mai bun sufletește, dacă este pedepsit 
pe drept?6l 

POLOS Este posibil. 

SOCRATE Atunci celui ce ispăşește i se îndepărtează 
răutatea din suflet? 

POLOS Da. 

SOCRATE Oare nu este eliberat de cel mai mare dintre 
rele? Ia gîndește-te! În ce priveşte starea materială a 
omului, poate exista vreun alt rău decît sărăcia? 

POLOS Nu altul decît sărăcia. 

SOCRATE Dar în starea lui fizică? Nu spui că sînt rele 
slăbiciunea, boala, urîțenia şi altele de felul lor? 

POLOS Bineînţeles. 

SOCRATE Nu crezi că există însă și o degradare a sufle- 
tului? 

POLOS Fireşte. 

SOCRATE Pe aceasta nu o numești nedreptate, ignoranță, 
laşitate şi așa mai departe?62 

POLOS Fără îndoială. 

SOCRATE Prin urmare, existînd trei stări, materială, 
fizică, sufletească, nu există şi o întreită degradare : sărăcia, 
boala și nedreptatea? 

POLOS Ba da. 

SOCRATE Care o fi, însă, cea mai urîtă dintre degradări? 
Nu este cumva nedreptatea și în general degradarea spiri- 
tuală? 

POLOS În cea mai mare măsură. 

SOCRATE Fiind cea mai urîtă este şi cea mai rea? 

POLOS Cum înţelegi asta, Socrate? 

SOCRATE Înţeleg că cel mai urît este lucrul care pro- 
voacă fie neplăcerea cea mai mare, fie paguba cea mai 
mare, fie amîndouă la un loc, așa cum am convenit în cele 
dinainte. 

POLOS Foarte adevărat. 

SOCRATE Acum am convenit însă că nedreptatea şi în 
general degradarea sufletului constituie cel mai urît lucru. 

POLOS Așa am convenit. 

SOCRATE În cazul acesta, ori este cel mai durerost? și 
datorită excesului de suferință devine cel mai urît lucru, 
ori este cel mai vătămător, ori amîndouă la un loc. 

POLOS Neapărat. 

SOCRATE Atunci nu sînt mai dureroase nedreptatea, 
nestăpînirea, laşitatea și ignoranţa decît sărăcia și boala? 

POLOS După părerea mea, Socrate, nu rezultă din cele 
spuse. 

SOCRATE Înseamnă că degradarea sufletului este cea 
mai urîtă dintre toate, pentru că le întrece pe celelalte 
într-un mod neobişnuit, provocînd un mare neajuns și un 
rău extraordinar, de vreme ce, după părerea ta, nu este 
în cauză durerea. 

POLOS Așa se pare. 

SOCRATE Dar excelînd în provocarea celor mai mari 
neajunsuri este şi cel mai mare dintre relele care există. 

POLOS Într-adevăr. 

SOCRATE Atunci nedreptatea, neînfrînarea și celelalte 
vicii ale sufletului sînt cele mai mari dintre rele? 

POLOS Așa se pare. 

SOCRATE Acum, care este îndeletnicirea care te scapă 
de sărăcie? Nu ciîștigul de bani? 

POLOS Ba da. 

SOCRATE Dar de boală? Nu medicina? 

POLOS Fără îndoială. 

418 a SOCRATE Dar de răutate şi de nedreptate? Dacă așa 
nu te descurci, să vedem altminteri: unde și la cine ducem 
pe cei cu trupul bolnav. 

POLOS La medici, Socrate. 

SOCRATE Unde, pe cei nedrepţi şi neînfrînați? 

POLOS La judecători, Socrate. 

SOCRATE Ca să-și primească pedeapsa? 

POLOS Întocmai. 

SOCRATE Oare cei ce pedepsesc corect nu o fac în numele 
justiţiei? 

POLOS Este limpede că da. 

SOCRATE Deci cîștigul de bani eliberează de sărăcie, 

b medicina de boală, justiția de neînfrînare și nedreptate. 

POLOS Așa se pare. 

SOCRATE Care crezi că este cea mai frumoasă dintre ele? 

POLOS La ce te referi? 

SOCRATE Ciștigul de_bani, medicina, justiția, 

POLOS Justiţia le întrece cu mult, Socrate. 

SOCRATE Înseamnă că produce cea mai mare plăcere 
sau utilitate, sau pe amîndouă, din moment ce este cea 
mai frumoasă? 

POLOS Da. 

SOCRATE Oare tratamentul medical este plăcut şi îndră- 
git de pacienţi? 

POLOS Nu am impresia. 

SOCRATE Însă este util. Nu-i aşa? 


c  POLOS Aşa e. 
SOCRATE El, doar, scapă de un mare rău, astfel că-i în 
avantajul bolnavului să-l suporte ca să se facă sănătos. 


POLOS Fireşte, 

SOCRATE Care este oare cea mai mare fericire pentru 
trupul omului? Să fie tratat de medic sau să nu fie bolnav 
de la bun început? 

POLOS Să nu fie bolnav, bineînțeles. 

SOCRATE Se pare, deci, că fericirea nu ar fi îndepărtarea 
răului, ci neprimirea lui de la bun început? 

POLOS Așa este. 

SOCRATE Dar să vedem: care este mai nefericit dintre 
doi oameni cu răul fie în trup, fie în suflet: cel ce este tratat 
şi vindecat de rău, sau cel netratat care păstrează răul? 

POLOS Eu cred că cel netratat. 

SOCRATE Dar ispășirea nu însemna eliberarea de răul 
cel mai mare, de degradare? 

POLOS Însemna. 

SOCRATE Prin urmare, justiția înțelepţeşte pe oameni 
şi-i face mai drepţi, fiind ca o medicină contra răutăţiiti, 

POLOS Desigur. 

SOCRATE Deci cel mai fericit om este cel ce nu are în 
el răul sufletesc, deoarece s-a văzut că acesta din urmă 
este cel mai mare dintre rele. 

POLOS Este clar. 

SOCRATE După el, vine cel care a fost eliberat de rău. 

POLOS Așa se pare. 

SOCRATE Acesta a fost admonestat, pedepsit și şi-a ispă- 
şit vina. 

POLOS Desigur. 

SOCRATE Cel mai rău, deci, trăiește cel care poartă cu 
el nedreptatea, nedezbărîndu-se de ea. 

POLOS Se pare. 

SOCRATE Dar nu este tocmai cel care, săvîrşind cele mai 
mari fărădelegi și excelînd în nedreptate reușește să nu fie 
admonestat, nici pedepsit și nici să-și ispăşească vina, așa 
cum spui tu că a procedat Archelaos, ca şi ceilalți tirani, 
oratori şi conducători? 

POLOS Se poate. 

SOCRATE Aceștia, bunule, au procedat aproape la fel 
cum procedează oamenii cuprinși de cele mai grave boli, 
care nu dau socoteală medicilor de relele trupului lor, nu 
se lasă tratați de ei, temîndu-se ca niște copii de durerea 

provocată de arsuri și tăieturi. Nu eşti şi tu de aceeași 
părere? 

POLOS Ba da. 

SOCRATE Fiindcă ignoră, pare-se, ce este sănătatea și 
buna stare a trupului. Conform celor recunoscute de noi 
acum, par să procedeze la fel și cei ce fug de dreptate, 
o Polos, uitîndu-se numai la partea ei dureroasă, dar rămi- 
nînd orbi la ceea ce are util şi ignorînd cu cît este mai mare 
nefericirea să trăieşti cu un suflet nesănătos, adică putred, 
nelegiuit şi nedrept, decît cu un trup nesănătos. De aceea 
ei fac totul ca să nu dea socoteală și să nu fie eliberaţi 
de cel mai mare rău, agonisesc avuții și prieteni și caută 
să ajungă vorbitorii cei mai convingători65. Dacă sîntem 
de acord că acesta este adevărul, îți dai seama, Polos, ce 
concluzii reies din discuţie? Vrei să le deducem? 

POLOS Dacă crezi de cuviinţă. 

SOCRATE Nu rezultă că cel mai mare rău este nedrep- 
tatea şi săvîrşirea ei? 

POLOS Așa se pare. 

SOCRATE lar eliberarea de acest rău, nu a reieșit a'fi 
ispăşirea lui? 

POLOS Se poate. 

SOCRATE Neispăşirea n-ar însemna perseverarea în rău? 

POLOS Desigur. 

SOCRATE Atunci, săvîrşirea nedreptăţii nu este decît 
al doilea dintre rele, ca mărime. Neispăşirea nedreptăţii 
săvârşite ar fi cel mai mare și cel dintîi dintre rele. 

POLOS Posibil. 

SOCRATE Oare nu eram în dezacord tocmai asupra acestui 
lucru, prietene? Tu îl fericeai pe Archelaos pentru că, săvîr- 
şind cele mai mari fărădelegi, nu a dat nici o socoteală, 
în timp ce eu credeam contrariul, anume că şi Archelaos 
şi oricare alt om ce nu-și ispăşește fărădelegea trebuie con- 
siderat deosebit de nefericit, în comparaţie cu ceilalți 
oameni, și că întotdeauna cel ce comite nedreptatea este 
mai nefericit decît victima nedreptăţii, de asemenea, cel 
ce nu-și ispășeşte vina decît cel ce şi-o ispășeştet6. N-au 
fost acestea spusele mele? 

POLOS Ba da. 

SOCRATE S-a demonstrat prin urmare adevărul lor? 

POLOS Așa se pare. 

SOCRATE Bine. Și dacă acestea sînt adevărate, Polos, 480 a 
ce mare nevoie mai este de retorică? Conform celor stabilite 
împreună trebuie să te păzești să nu săvîrşești nedreptăți, 
căci de aici rezultă un mare rău. Nu este așa? 

POLOS Fără îndoială. 

SOCRATE Dacă greşeşti, tu însuți sau altcineva căruia 
îi porţi de grijă, de bună voie să te duci acolo unde se 
plăteşte cel mai repede vina, la judecător, întocmai ca la 
medic, grăbindu-te ca nu cumva învechirea bolii să facă 
sufletul cangrenos şi incurabil. Am putea susține altceva, 
Polos, cînd rămîn valabile principiile recunoscute de noi 
mai înainte? Nu este necesar să punem de acord constată- 
rile de acum cu cele dinainte, nemaiexistind altă soluţie? 


POLOS Cum am putea face altminteri, Socrate? 


SOCRATE Deci, pentru apărarea propriei persoane vino- 
vate, sau a părinților, a prietenilor, a copiilor, ori a patriei 
vinovate de nedreptate, nu ne este de nici o utilitate retorica, = 
Polos, afară de cazul că cineva, concepînd contrariul rolului 
ei$7, s-ar acuza în primul rînd pe sine, apoi pe oricare c 
dintre rudele sau prietenii care s-ar face vinovaţi de nedrep- 
tate, fără să tăinuiască ceva, astfel ca aducînd vina la 
lumină, să dea socoteală de ea și să se însănătoșească. 
Trebuie să se silească pe sine ca și pe ceilalți să nu se înfrico- 
şeze, ci să se prezinte cu fermitate și bărbăţie pentru dobîn- 
direa a ce este bun și frumos, fără să țină seama de durere, 
ca și cum ar avea de suportat tăieturile și arsurile medi- 
cului. Dacă cele comise merită lovituri, să se ofere lovitu- 
rilor, dacă merită lanțuri, să se lase înlănţuit, dacă amendă, d 
să o plătească, dacă exil, să plece în exil, dacă e vorba de 
moarte, să se lase omorît. El însuși să fie cel dintii acuzator, 
pentru sine ca și pentru toți cei apropiaţi lui, folosindu-se 
de retorică pentru ca, prin dezvăluirea fărădelegilor, să 
fie eliberaţi de cel mai mare rău, de nedreptate. Putem 
vorbi astfel, sau nu putem, Polos? 

POLOS Acestea mi se par absurde, Socrate, însă de bună 
seamă sînt în acord cu cele afirmate mai înaintes8, e 

SOCRATE Prin urmare, ori trebuie să le anulăm şi pe 
acelea, ori sîntem obligaţi să fim de acord cu acestea. 

POLOS Da, chiar aşa se întîmplă. 

SOCRATE Lucrurile se inversează, însă, dacă dorim să 
facem rău cuiva, fie el dușman, fie orice, cînd singura 
grijă pe care trebuie s-o avem va fi ca acesta să nu fie 
nedreptăţit cumva de vreun dușman. Dacă dușmanul nostru 
nedreptăţeşte pe cineva, atunci prin orice mijloc, și prin 
fapte şi prin vorbe, trebuie să-l împiedicăm să dea socoteală 
şi să meargă la judecător. Dacă ajunge acolo, să punem 
la cale scăparea și neispăşirea lui; dacă a furat mulți bani, 
să nu-i restituie, ci păstrîndu-i să-i cheltuiască și pentru 
el şi pentru toţi ai lui, în chip nedrept și nelegiuit. Dacă 
prin fărădelegile sale merită moartea, să nu fie dat morţii 
cu nici un chip, ci să dăinuie fără moarte în ticăloşia lui; 
neputîndu-se acest lucru, să trăiască cît mai mult timp în 
starea aceasta6?. Pentru asemenea cazuri, este folositoare, 
după părerea mea, retorica, fiindcă pentru cel ce n-are 
de gînd să făptuiască nedreptăți nu cred că este de mare 
folos, dacă într-adevăr ea este de vreun folos, ceea ce nu 
a rcieşit deloc din cele discutate pînă acum. 


CALLICLES Spune-mi, Chairephon, Socrate vorbeşte serios 
sau în glumă?” 

CHAIREPHON Eu cred, Callicles, că cxtrem de serios, 
însă cel mai bine ar fi să-l întrebi. 

CALLICLES Pe zei, asta şi vreau. Spune-mi, Socrate, 
cum să te luăm, în serios sau în glumă? Dacă vorbeşti 
serios şi se întîmplă să fie adevărate cele ce susţii, ce alt- 
ceva decît o viață deandoaselea trăim noi oamenii, care 
facem toate lucrurile împotriva, pare-se, a ceea ce trebuie? 

SOCRATE O, Callicles, dacă simţirea oamenilor nu ar fi 
acecași în diferitele ei manifestări, ci fiecare dintre noi ar 
simţi altceva decit ceilalți, nu ar fi deloc uşor să faci cunos- 
cută altuia propria ta stare. Vorbind așa, mă gîndesc că 
eu şi cu tine, din întîmplare, avem aceleași sentimente, 
fiecare dintre noi doi avînd cîte doi iubiţi: eu pe Alcibiade, 
fiul lui Cleinias, şi filosofia, iar tu demos-ul atenian şi pe 
Demos, fiul lui Pyrilampes?”l. 

Bag de seamă că în orice ocazie, cît eşti tu de grozav, 
orice ţi-ar spune și oricum ți-ar spune că stau lucrurile 
iubiții tăi, nu eşti în stare să-i contrazici, şi-ţi schimbi 
părerea cînd așa, cînd așa. În ecclesie, dacă la spusele tale 
demos-ul atenian îţi răspunde că nu ai dreptate, tu, schim- 
bîndu-ţi părerea, spui ceea ce vrea el, iar cu frumosul fiu 
al lui Pyrilampes păţeşti altele de acest fel?2. Tu nu te poţi 
împotrivi dorințelor și hotăriîrilor iubiţilor tăi”, aşa încît 
dacă cineva s-ar mira de absurditatea spuselor tale, dato- 
rată tocmai acestora, i-ai spune probabil, dacă ai vrea să 
fii sincer, că nu vei înceta să vorbeşti așa, decît cînd cineva 
îi va împiedica pe iubiții tăi să mai vorbească așa. 

Gîndeşte-te acum că şi eu sînt nevoit să ascult altele de 
acest fel şi, în loc să te miri de spusele mele, oprește vorbele 
filosofiei, care este iubita mea. 

Ea spune neîncetat ceea ce auzi acum de la mine”f și 
este, în comparaţie cu celălalt iubit, cu mult mai puțin 
nestatornică. Fiul lui Cleinias este de fiecare dată de altă 
părere, în timp ce filosofia întotdeauna este de aceeași 
părere ; ea spune ceea ce te miră acum pe tine, tu însuți 
eşti de față la vorbele ei. Prin urmare, ei trebuie să-i de- 
monstrezi, cum îți spuneam, că a fi nedrept și a nu da soco- 
teală pentru nedreptăţi nu este cel mai mare dintre toate 
relele, iar dacă vei lăsa acest lucru nedemonstrat, pe cîine 
zeul egiptenilor, Callicles nu se va pune în acord cu tine 
însuţi, o, Callicles, ci veţi fi toată viața în dezacord. Dar, 
preabunule, în ce mă priveşte, prefer să mă folosesc de o 
liră dezacordată și disonantă, să fiu în dezacord cu corul 
pe care-l dirijez, precum și cu cei mai mulți oameni, afir- 
mînd lucruri contrarii părerii lor decît ca eu însumi, un 
singur om fiind, să nu mă aflu în armonie cu mine și să mă 
contrazic. 

CALLICLES Mi se pare, Socrate, că te avînţi în discursuri 
ca un adevărat demagog'5. Și acum perorezi astfel, după 
ce Polos a păţit același lucru de care-l învinuia pe Gorgias 
că i s-a întîmplat cu tine. El spunea că Gorgias, întrebat 
de tine dacă ar învăța ce este dreptatea pe cel neștiutor 
care ar veni la el cu intenția să înveţe retorica, s-a rușinat 
şi a spus că l-ar învăța, temîndu-se, așa cum fac oamenii, 

să nu se indigneze cineva dacă n-ar proceda astfel; mai 
spunea că, datorită acestei concesii, a fost obligat să se 
contrazică, lucru de care tu te-ai bucurat. Și atunci, Polos, 
te-a luat în rîs, după părerea mea, pe drept cuvînt. 

Acum iată că a păţit el însuși același lucru și nu-l felicit 
deloc pe Polos pentru încuviințarea făcută ţie, cum că a 
nedreptăţi este mai urît decît a fi nedreptăţit. Din cauza 

e acestei recunoașteri, prins în cursă de argumentele tale, i 
s-a închis gura, rușinîndu-se să spună ceea ce gîndea. În 
realitate, tu, Socrate, afirmînd că ești în căutarea adevă- 
rului, recurgi la argumente demagogice și ieftine despre 
ceea ce nu este frumos după natură și este frumos după 
lege. 

În cele mai multe cazuri, natura și legea se află în con- 
tradicție între ele. Cînd cineva se rușinează și nu îndrăz- 


483 a nește să spună ceea ce gîndește se vede silit să se contrazică. 


Remarcînd această particularitate, tu denaturezi sensurile : 
cînd cineva vorbește conform legii, îl interpelezi conform 
naturii, iar cînd vorbeşte conform naturii îl interpelezi 
conform legii. Tot așa şi adineauri cu privire la a nedreptăți 
şi a fi nedreptăţit, cînd Polos vorbea de urîtul conform legii, 
tu hărțuiai legea din punctul de vedere al naturii. După 
natură, cel mai urît lucru este cel mai rău, anume a fi 
b nedreptăţit, iar după lege, a nedreptăţit. A îndura nedrep- 
tatea nu este în firea unui bărbat, ci a unui sclav, pentru 
care moartea'este de preferat vieții, căci fiind nedreptăţit 
şi bruftuit nu este în stare nici să se apere, nici să vină în 
ajutorul celor la care ţine. Eu cred că legile au fost stator- 
nicite de oamenii slabi și mulți. Așadar, pentru ei, pentru 
avantajul lor, statornicesc legi, înalță laude şi aruncă 
c blesteme. Pentru a înspăimînta pe oamenii mai puternici, 
pe cei capabili să aibă mai mult”, ca să nu ajungă să aibă 
mai mult decit ei, spun că este uriît și nedrept să fii mai 
presus de alții, că nedreptatea constă în a căuta să ai mai 
mult decît alții. Ei sînt bucuroși, cred, să aibă tot atit 


cît şi ceilalți, deşi sînt mai bicisnici. Pentru aceasta se și 


spune că, după lege, este nedrept şi urît să te străduieşti 
să ai mai mult decît cei mulți, ceea ce ei tocmai numesc 
d a fi nedrept. Dar natura însăşi arată, cred, că este drept 

ca cel capabil să aibă mai mult decît cel netrebnic, cel ce 
este mai puternic decît cel ce este mai slab. E vădit că aşa 
stau lucrurile peste tot, și printre animale și printre oamenii 
din toate cetăţile și de toate neamurile, la care dreptul se 
definește prin faptul că cel puternic conduce pe cel slab 
şi stăpîneşte mai mult decît el. Căci pe ce drept, oare, s-a 
întemeiat Xerxes cînd a mers asupra Eladei, sau tatăl 
acestuia, cînd i-a atacat pe sciți, precum şi alte nenumărate 
asemenea cazuri care s-ar putea cita? Eu socotesc că aceștia 
acţionează după adevărata natură a dreptului, ba, chiar, 
pe Zeus, după legea proprie naturii”, nicidecum după cea 
pe care o statornicim noi. Conform acesteia educăm noi pe 
cei mai buni și mai puternici dintre noi, cînd îi luăm de mici, 
întocmai ca pe niște pui de lei, şi-i domesticim cu vrăji și 
amăgiri”?, învăţîndu-i că oamenii trebuie să fie egali, și 
că aceasta înseamnă frumosul și dreptul. Dacă ar apărea, 
zic eu, un bărbat cu o natură viguroasă, care să zguduie, 
să sfărîme şi să arunce toate acestea, călcînd în picioare 
scrierile şi farmecele noastre, descîntecele şi legile, toate 
contrare naturii, el s-ar înălța arătîndu-se că este nu scla- 
vul, ci stăpînul nostru, şi ar face atunci -să strălucească 
dreptul naturii80. Cred că și Pindar exprimă ceea ce susțin 
eu, în cîntarea în care spune că 


Legea-i tuturor stăpină, 
Muritorilor și nemuritorilor. 


Aceasta, zice el, 


Să conducă strașnicei puteri îi dă indreptățire 
Cu mină atotstăpinitoare. De mărturie aduc 
Faptele lui Heracle, căci fără răscumpăr .. .81 


Cam așa spune. Textul nu-l mai știu, în care spune că 
fără răscumpăr şi fără dăruială Heracle i-a răpit boii lui 
Geryon, căci luîndu-se după dreptul naturii, şi boii şi toate 
celelalte bunuri ale celor mici și fără putere sînt ale celor 
mari și puternici. Că acesta este adevărul, vei afla-o dacă, 
lăsînd deoparte filosofia, te-ai apuca de lucruri mai impor- 
tante. Filosofia este, Socrate, un lucru plăcut dacă te ţii 
de ea cu măsură în timpul tinereţii, însă dacă stărui dincolo 

de cit trebuie ajunge o nenorocire pentru oameni. Cît de 
bine înzestrat ar fi cineva, dacă stăruie în filosofie şi la o 
vîrstă matură, cu necesitate ajunge neștiutor de toate 
lucrurile în care trebuie să se priceapă cel ce urmează să 
ajungă un bărbat desăvîrșit și respectat?. Filosofii ajung 
neștiutori de legile care cîrmuiesc cetatea, de felul de a vorbi 
care are curs în relaţiile atît private cît şi publice ale 
oamenilor, de plăcerile și dorințele omenești, într-un cuvînt 
ajung să ignore în toate privinţele obiceiurile omenești. 
Cînd sînt implicaţi într-o chestiune privată sau cetățeneas- 
că, se fac de riîs, tot așa cum, cred eu, oamenii politici se 
fac de rîs cînd se amestecă în discuţiile și dezbaterile voas- 
tre. Se potrivește vorba lui Euripide: Fiecare străluceşte 
în ceea ce-și dă mai mult silința. 


Partea cea mai mare a zilei iși petrece 


Pentru ca pe sine însuși s-ajungă a se-ntrecetă, 


Omul fuge de îndeletnicirea în care se simte slab și o 
vorbeşte de rău, dar o laudă pe cea cultivată de el, din părti- 
nire, socotind că astfel se laudă singur. După părerea mea, 
cel mai nimerit este să te ocupi de amîndouă; din filosofie, 
este un lucru bun să te împărtăşești, pe cît este util edu- 
caţiei, şi nu este rușinos ca un tînăr să filosofeze. Mi se 
pare însă un lucru ridicol, Socrate, ca un om ajuns la matu- 
ritate să mai filosofeze încă, astfel că cei ce filosofează 
îmi fac o impresie foarte asemănătoare cu alintarea şi joa- 
ca unor oameni maturi. Cînd văd un copil, căruia îi este 
încă îngăduit să se comporte astfel, alintîndu-se și jucîndu- 
se, îmi face plăcere şi consider că este un lucru agreabil 
care şade bine unui copil de condiţie liberă; pe cînd, dacă 
aud un copil vorbind cu seriozitate, îmi face o impresie 
dezagreabilă, îmi supără urechile și socotesc că este un 
lucru vrednic condiţiei de sclav. Cînd auzi un om gîngurind 
sau îl vezi jucîndu-se, îți pare ridicol, lipsit de bărbăţie 
şi bun de bătut. 

Același lucru îl resimt eu și faţă de cei ce filosofează. 
Sînt încîntat să văd că filosofează un băiat tînăr, îi șade 
bine și consider că acesta este un om liber, iar cel ce nu se 

preocupă de filosofie, un om aservit&f, care niciodată nu 
se va face vrednic de vreo faptă frumoasă şi nobilă. Cînd 
văd însă un om matur filosofînd încă, fără să se poată dez- 
băra de acest obicei, atunci cred, Socrate, că acest bărbat 
merită neapărat să fie bătut. Cum spuneam adineauri, 
omul acesta, cu toată buna înzestrare a firii lui, ajunge 
neom, fugind de inima cetăţii și „de agora ei”, în care, cum 
spune poetul, „bărbaţii ajung iluștri'"'55, înfundîndu-se tot 
restul vieţii în unghere, ca să pălăvrăgească în compania 
a trei-patru tinerei, fără să exprime nicicînd o opinie 
importantă și serioasă, de om liber. 

Eu, Socrate, am toată simpatia faţă de tine ; aş zice că-am 
aceleași sentimente ca Zethos față de Amphion, în piesa 
lui Euripide de care am amintit. Astfel şi mie îmi vine să-ți 
spun cam aceleași lucruri ca acela fratelui său, că nesoco- 
teşti, Socrate, ceea ce ar trebui să te preocupe şi desfigu- 
rezi o atît de nobilă natură sufletească sub o deghizare 
copilărească, încît nu mai poţi să iei parte, cu o judecată 
bună, la dezbaterile judiciare, nici să găsești argumentul 
verosimil și convingător?” și nici să dai altuia un sfat temei- 
nic. Oare, într-adevăr, iubite Socrate, — să nu te simți 
jignit, căci îți vorbesc aşa numai cu bune intenții — nu 
crezi că este rușinos să fii așa cum susţin eu că sîntețţi, tu 
și ceilalți toți care vă ţineţi într-una de filosofie? 

Dacă acum te-ar lua cineva, pe tine sau pe altul deopotri- 
vă cu tine, să te ducă la închisoare, pentru o fărădelege de 
care nu eşti vinovat, tu ştii că n-ai fi în stare să te aperi, 
că te-ai zăpăci şi-ai sta cu gura căscată, fără să poţi spune 
ceva; iar dacă ai fi adus în faţa tribunalului, avînd poate 
cel mai bicisnic și mai ticălos acuzator, ai ajunge la moarte, 
dacă acesta ar vrea să ceară moartea tas8, 

Așa că, ce ispravă este, Socrate, „cînd o îndeletnicire 
luîndu-te în primire, dintr-un om înzestrat te face bun de 
nimic”, nefiind în stare să te aperi, să te salvezi din cele 
mai mari primejdii, pe tine însuți, sau pe altcareva, cînd poţi 
fi despuiat de toate bunurile, de către dușmani, trăind fără 
nici o cinste în cetate? Un asemenea om — chiar dacă 
e cam grosolan spus — merită să fie pălmuit fără drept de 
a cere socoteală. 

Ascultă-mă, prietene, „încetează cu subtilităţile, ocupă-te 
cu lucrurile nobile, cu ceea ce îţi face reputaţia de înţelept, 
lăsînd pe seama altora preţiozităţile acestea”, care ar trebui 
numite fie sminteli, fie gogomănii, „din care te alegi cu casa 
goală”. Ia seama nu la oamenii care își dispută asemenea 
mărunțișuri, ci la cei de partea cărora se află avuţia, reputa- 
ţia și alte multe bunuri. 

SOCRATE Dacă aş avea cumva sufletul de aur, Callicles, 
nu crezi că aș fi fericit să găsesc una dintre pietrele cu care 
se încearcă aurul?% Apropiindu-mi sufletul de cea mai 
bună din ele, dacă aș verifica prin ea că sufletul mi-este 
bine îngrijit, n-aș fi oare încredințat de buna mea stare, 
fără să mai am nevoie de altă încercare? 

CALLICLES Unde ţintește întrebarea ta, Socrate? 

SOCRATE Am să-ți spun, căci acum sînt convins că, 
întîlnindu-te pe tine, am și dat peste un asemenea noroc?l, 

CALLICLES Cum așa? 

SOCRATE Eu sînt încredinţat că toate părerile cugetului 
meu cu care tu te declari de acord sînt, prin acest fapt, 
şi adevăruri. Îmi dau seama că cel ce vrea să cerceteze 
temeinic buna sau reaua viețuire a sufletului, trebuie să 
aibă trei calităţi, pe care tu le ai pe deplin, anume: ştiinţa, 
bunăvoința şi sinceritatea. Am întîlnit mulți oameni care 
n-au fost capabili să mă pună la încercare fiindcă le-a lipsit 
ştiinţa ta. Alții sînt învăţaţi, dar nu vor să-mi spună ade- 
vărul pentru că nu le pasă de mine, spre deosebire de tine. 
Acești doi străini, Gorgias și Polos, sînt învăţaţi şi-mi sînt 
şi prieteni, însă, sfiindu-se mai mult decit trebuie, sînt 
lipsiţi de sinceritate. Oare nu este aşa? Ei doi au mers atît 
de departe cu sfiala încît, din cauza ei, fiecare a cutezat să 
vorbească contrar propriei lui opinii, în fața mai multor 
oameni şi încă în legătură cu chestiuni de cea mai mare 
importanţă. Tu ai toate aceste calităţi care lipsesc altora. 
Ai o educaţie temeinică, după părerea majorităţii atenieni- 
lor, şi ești și binevoitor cu mine. Ce dovadă am? Am să-ţi 
spun. Ştiu, Callicles, că aţi fost patru oameni care v-aţi 
asociat să studiaţi filosofia, tu, Tisandru din Aphidna, 
Andron, fiul lui Androtion și Nausicyde din Holarges?. 


Am auzit că, sfătuindu-vă între voi pînă unde trebuie mers 

cu studiul, a învins hotărîrea de a nu intra chiar în subtili- 
tățile filosofiei, ci v-aţi îndemnat unii pe alții să vă feriți 
ca nu cumva, devenind peste măsură de învăţaţi, să nu vă 
prăpădiţi firea pe neobservate. 

Cînd te aud acum, sfătuindu-mă aceleași lucruri ca pe cei 
mai buni prieteni ai tăi, am o dovadă sigură că într-adevăr 
ești binevoitor cu mine; că eşti capabil de sinceritate şi 
că nu te sfiești, tu însuţi o spui şi cuvîntarea ținută puțin 
mai înainte, te confirmă. 

Încît este limpede pentru cele ce urmează: dacă tu te 
declari de acord cu mine într-o privinţă, lucrul va fi sufi- 
cient verificat de mine şi de tine ca să nu mai fie nevoie 
să recurgem și la alt mijloc de verificare. Tu n-ai să confirmi 
ceva din neștiinţă sau din exces de sfială, şi fireşte niti n-ai 
face-o ca să mă amăgești — îmi eşti doar prieten, cum spui 
tu însuţi. Așadar, în fapt consensul meu și al tău vor avea 
ca rezultat adevărul. Cea mai frumoasă cercetare dintre 
toate, Callicles, priveşte lucrurile de care m-ai învinuit 
tu: cum trebuie să fie un bărbat, cu ce să se îndeletnicească 
şi în ce măsură, cînd este tînăr și cînd este bătrîn. Să fii 
încredințat, că de greşesc în viața mea nu o fac înadins, 
ci din neștiință. Prin urmare, nu înceta să mă dojenești, 
așa cum ai început, şi arată-mi îndeajuns cu ce trebuie să 
mă ocup, şi în ce chip să ajung la asta, iar dacă de acord 
fiind acum cu tine, mă vei prinde în viitor că nu procedez 
aşa cum am căzut de acord, socotește-mă un prost nevred- 
nic de a mai primi vreo dojană altădată. 

Ca s-o luăm de la început?f, spune-mi care este, după 
tine și după Pindar, dreptul conform naturii? Cel puternic 


să ia cu forța bunurile celor slabi, cel ce este mai bun să: 


conducă pe cei inferiori, iar cel capabil să posede mai mult 
decît cel netrebnic? Dacă-mi aduc bine aminte, asta spuncai 
că înseamnă dreptatea. 

CALLICLES Acestea le-am spus și le mai spun și acum. 

SOCRATE Oare pentru tine a fi mai puternic este identic 
cu a fi mai bun? Adineauri n-am fost în stare să înţeleg 
ce ai vrut să spui. Oare îi numești mai puternici pe cei ce sînt 
mai tari și trebuie ca cei slabi să asculte de cel tare, așa 
cum ai motivat, mi se pare, că cetățile mari merg asupra 

celor mici, în numele dreptului naturii, deoarece sînt mai 
puternice şi mai tari? Deci mai puternic, mai tare și mai 
bun sînt același lucru, ori poţi să fii mai bun chiar dacă 
eşti mai slab şi mai neputincios, și să fii mai puternic şi în 
d același timp mai rău? A fi mai bun şi a fi mai puternic au 

același înțeles? Defineşte-mi în mod clar, dacă mai puternic, 
mai bun și mai tare sînt totuna sau sînt lucruri deosebite? 

CALLICLES Dar eu îţi spun clar că sînt totuna. 

SOCRATE Atunci, după natură, mai mulți oameni nu 
sînt mai puternici decît unul singur? Ei sînt și cei care impun 
legile acestuia, așa cum ai spus acum o clipă. 

CALLICLES Firește. 


SOCRATE Astfel, legiuirile celor mulți sînt totodată și 
ale celor mai puternici. 
CALLICLES Fără îndoială. 


e SOCRATE Deci şi ale celor mai buni? Fiindcă cei mai 
puternici sînt şi cei mai buni, după părerea ta%. 
CALLICLES Într-adevăr. 


SOCRATE Atunci, conform naturii legiuirile lor sînt fru- 
moase, dat fiind că ei sînt cei puternici? 


CALLICLES Da. 


SOCRATE Nu cumva tocmai cei mulți sînt cei ce consideră, 
așa cum ai spus, că este drept ca oamenii să fie egali și că 
189 a este mai uriît să nedreptăţeşti decit să fii nedreptăţit? 
Nu stau lucrurile astfel? Sper că nu te vei lăsa și tu cuprins 
de sfială. Socotesc, sau nu, cei mulţi că este drept să ai 
parte egală și nu să ai mai mult, că este mai urît să nedreptă- 
țeşti decît să fii nedreptăţit? Nu te da înapoi să răspunzi 
la aceasta, Callicles, pentru că, aprobîndu-mă, capăt o con- 
firmare de la tine, care eşti recunoscut ca un om în stare 
să judece bine. 
CALLICLES Într-adevăr, cei mulţi așa consideră. 


SOCRATE Atunci, nu numai conform legii, este mai urît 
să comiți o nedreptate, decît să o suferi și este dreaptă egali- 
tatea, ci şi conform naturii; așa încît, poate c-ai greșit 

b în cele afirmate mai înainte şi m-ai învinuit pe nedrept 
cînd ai spus că eu cunoscînd contradicția dintre lege și 
natură, denaturez sensurile argumentînd în numele legii 

contra celui ce vorbește în numele naturii, apoi argumentînd 
în numele naturii contra celui ce vorbește conform legii. 
CALLICLES Omul ăsta nu contenește cu prostiile! Spune-mi, 


Socrate, nu ţi-e rușine, la virsta ta, să vînezi cuvintele 


şi cînd cineva greșeşte un cuvînt, să crezi că ai dat peste un 
chilipir? Tu crezi că eu înțeleg prin mai puternici altceva 
decît mai buni? Nu ţi-am spus adineauri că, pentru mine, 
a fi mai bun este totuna cu a fi mai puternic? Ori, poate 
crezi că, după mine, legiuire înseamnă ceea ce pune la cale 
o adunătură de sclavi și de oameni de toată speța, buni de 
nimic în afară, poate, de puterea trupului lor, care se strîng 
laolaltă? 


SOCRATE Fie, preaînvăţatule Callicles, așa cum spui tu. 
CALLICLES Fără îndoială că așa este. 


SOCRATE Ei bine, om de ispravă, eu însumi bănuiam 
dinainte că, pentru tine, asta înseamnă a fi mai puternic, 
dar ţi-am repetat întrebarea năzuind să cunosc precis ceea 
ce susţii. Nici vorbă, tu nu consideri că doi oameni sînt mai 
buni decît unul singur, că sclavii tăi sînt mai buni decît 
tine prin faptul că sînt mai tari. Însă, spune-mi, iarăși 
de la început, pe cine numești tu mai buni, din moment 
ce nu pe cei ce sînt mai tari? Și, minunatule om, fii un dascăl 
mai blînd, ca să nu mă faci să fug de la tine. 

CALLICLES Mă iei peste picior, Socrate. 


SOCRATE Mă jur că nu, o Callicles, pe Zethos, de care te 
foloseai mai înainte ca să-ți baţi joc mult și bine de mine. 
Însă haide, spune, pe cine numești tu mai buni? 

CALLICLES Pe cei ce valorează mai mult*. 


SOCRATE Nu vezi că tu rostești doar niște cuvinte, fără 
să lămurești nimic? Spune-mi, nu înţelegi cumva prin mai 
buni şi mai puternici pe cei ce sînt mai pricepuţi”, ori e 
vorba de alt soi de oameni? 

CALLICLES Pe Zeus, despre ei este vorba, de bună seamă. 

SOCRATE Adeseori, așadar, un om priceput este mai 
puternic decît zeci de mii de oameni lipsiţi de pricepere; 
după părerea ta, el trebuie să conducă, iar aceia să i se 
supună şi conducătorul să aibă mai mult decît cei ce sînt 
conduși. Asta cred eu că vrei să susţii — și nu fac vînătoa- 

rea cuvintelor —, spunînd că unul este mai puternic decît 
zeci de mii. 

CALLICLES Tocmai despre asta vorbesc eu. Asta înseamnă, 
după mine, dreptul conform naturii, ca insul mai bun şi 
mai priceput să conducă pe cei incapabili și să posede mai 
mult decît ei. 

SOCRATE De ajuns cu asta. Să vedem ce spui mai departe. 
Dacă am fi ca acum, mai mulți oameni strînși la un loc și 
am avea în comun multă mîncare și băutură, dar am fi 
de tot felul, unii tari, alții slabi, însă unul dintre noi, ca 
medic, ar fi mai priceput în această situaţie, fiind, după 
cum e firesc, mai tare decît unii și mai slab decît alţii, nu 
urmează că el, ca unul care este mai priceput decît noi, va 
fi mai bun şi mai puternic, în situația aceasta? 

CALLICLES Fără îndoială. 

SOCRATE Oare trebuie el să ia mai multă mîncare decit 
noi fiindcă este mai bun? Ori, în calitate de conducător 
trebuie să împartă totul, iar în consumarea și întrebuințarea 
hranei de către propria-i persoană, să nu depășească măsura, 
dacă nu vrea să aibă de suferit, ci să atribuie unora mai 
mult, altora mai puţin? Dacă se întîmplă să fie cel mai 
slab dintre toţi, deşi este cel mai bun, nu-i revine partea 
cea mai mică dintre toate, Callicles? Nu stau lucrurile astfel, 
bunule? 

CALLICLES Vorbeşti de mîncare, de băutură, de medici 
şi de alte prostii. Eu nu mă refer la acestea! 

SOCRATE Numești, atunci, sau nu, mai bun pe cel ce este 
mai priceput? 

CALLICLES Așa-l numesc. 

SOCRATE Și nu trebuie să aibă mai mult cel ce este mai 
bun? 

CALLICLES Dar nu mîncare şi băutură. 

SOCRATE Înţeleg. Atunci poate haine, și cel mai bun 
ţesător trebuie să aibă cea mai mare manta și să se plimbe 
îmbrăcat cu cele mai multe și mai frumoase haine? 

CALLICLES Care haine?! 

SOCRATE Și încălțăminte, bineînţeles că trebuie să aibă 
din abundență cel mai priceput și mai bun în acest domeniu. 

Cizmarul, deci, trebuie să umble încălțat în cele mai mari și 
mai multe încălțări. 

CALLICLES Care încălțări?! O ţii într-una cu prostiile. 

SOCRATE Dacă nu te referi la acestea, poate la altele, 
de pildă, agricultorul este priceput și desăvîrşit* în privinţa 
ogorului, deci el trebuie să aibă din abundență seminţe și 
să folosească pentru pămîntul lui pe cele mai multe. 

CALLICLES Vorbeşti într-una, aceleași şi tot aceleași, 
Socrate. 

SOCRATE Nu numai aceleași, dar și despre aceleași, 
Callicles. 

CALLICLES Pe toți zeii, nu mai contenești să vorbeşti de 
cizmari, de croitori, de bucătari și de medici, ca și cum de 
ei ne ocupăm acum. 

SOCRATE Și tu n-o să-mi spui odată, în ce anume abundă 
omul mai puternic și mai priceput care are dreptul să posede 
mai mult? Sau poate nici să primeşti sugestiile mele nu vrei, 
Dici să spui tu însuţi? 

CALLICLES i-am tot spus-o. Mai întîi, nu numesc mai 
puternici nici pe cizmari, nici pe bucătari, ci pe cei care își 
arată inteligența în treburile statului, în buna lui guvernare, 
care nu sînt numai pricepuţi, ci și curajoşi, capabili fiind 
să săvîrșească ceea ce au gîndit, fără să dea înapoi din 
slăbiciune sufletească%, 

SOCRATE Vezi, preabunule Callicles, că eu nu te învinuiesc 
pe tine de aceleași lucruri ca tu pe mine? Tu spui despre 
mine că vorbesc mereu tot aceleași lucruri și mă dojenești, 
în timp ce eu te învinuiesc de contrariul, anume că nicio- 
dată nu vorbeşti la fel despre același fel de lucruri; o dată 
precizezi că mai buni şi mai puternici sînt cei mai tari, altă 
dată — cei mai pricepuți, iar acum vii cu altceva, spunînd 
că mai puternici şi mai buni sînt cei mai curajoși. leşi din 
încurcătură, prietene și spune pe cine numești mai buni 
şi mai puternici și în ce privință? 

CALLICLES Dar ţi-am spus că pe cei pricepuţi și curajoşi 
în ce privește treburile statului. Se cuvine ca aceștia să 
conducă statul și este drept să aibă mai mult decit ceilalți, 
conducătorii adică, mai mult decît cei ce sînt conduși. 

SOCRATE Dar în ccea ce-i priveşte, prietene? Se conduc 
ci pe sine, sau se lasă conduşi? 

CALLICLES Ce vrei să spui? 

SOCRATE Eu spun că fiecare om se conduce pe sine. Sau 
nu este necesar să se conducă pe sine, ci numai pe alţii? 

CALLICLES Ce numeşti tu a se conduce pe sine? 

SOCRATE Nimic complicat, căci după părerea comună, 

e este înțelept şi stăpîn pe sine cel ce comandă plăcerilor și 
dorințelor din el100, 

CALLICLES Ce amuzant ești! După tine numai imbecilii 
sînt înţelepţi. 

SOCRATE Cum așa? Oricine își poate da seama că nu 
despre asta vorbesc. 

CALLICLES Ba tocmai despre asta, Socrate. Cum ar putea 
fi fericit un om care este aservit cuiva? Căci dreptul şi 
frumosul după natură, — eu îți vorbesc acum cu toată 
libertatea — cer celui ce vrea să trăiască bine să-și lase 
pasiunile să crească cît mai mari, fără să le pună stavilă, 

492 a şi să fie capabil să le satisfacă oricît ar ajunge ele de mari, 
cu tot curajul şi cu toată priceperea, împlinind întotdeauna 
orice voie a lor. 

Eu cred însă că lucrul acesta nu stă în puterea celor mulţi, 
drept care ei și critică astfel de oameni din invidie și, ascun- 
zîndu-și slăbiciunea, susțin că nestăpînirea de sine este 
urîtă. Așa cum am spus mai înainte, ei aservesc pe oamenii 

b superiori prin natură şi, neputînd avea resurse pentru împli- 
nirea plăcerilor, ei laudă cumpătarea și justiția, din lipsă 
de bărbăţielO!. Pentru cei care au parte de la început să fie 
fii de regi ori sînt capabili prin firea lor să dobîndească 
conducerea, tirania sau domnia, ce poate fi, în realitate, 
mai urit și mai rău pentru acest soi de oameni, decît cumpă- 
tarea? Fiindu-le permis să se bucure de toate bunurile, fără să 
aibă vreo oprelişte, cum or să-și impună, lor înșile, ca stă- 
pînă, legea mulțimii, judecata şi critica ei? Și cum să nu 
devină ei nefericiți din pricina acestei pretinse frumuseți 

c care ţine de justiţie și de înțelepciune dacă nu pot oferi 
prietenilor mai mult decît dușmanilor, tocmai în cetatea 
pe care o conduc ei? În ce priveşte adevărul, pe care spui 
că îl cauţi, Socrate, iată cum stau lucrurile: viaţa de plă- 

ceri, nestăpînirea și libertatea, dacă sînt încurajate, fac 
virtutea şi fericirea omului102. Celelalte toate sînt artificii, 
sînt convenţii omeneşti contrare naturii, zădărnicii fără 
nici o valoare. 

SOCRATE Te-ai folosit cu tot curajul de libertate în cu- 
vîntarea ta, Callicles. Tu exprimi acum limpede ceea ce 
gîndesc și ceilalți, dar nu vor să spună. Te rog să nu dai 
înapoi în nici un chip, pînă nu se lămurește de-a binelea 
ce fel de viață trebuie să ducem. Dar ia spune-mi: susţii 
că dorinţele nu trebuie înfrînate, dacă vrem să fim aşa cum 
se cuvine, ci lăsîndu-le să ajungă cît mai mari, să le procu- 
răm de oriunde și oricum împlinirea, pentru că tocmai 
aceasta este adevărata virtute? 

CALLICLES Așa susțin eu. 

SOCRATE Deci, n-are dreptate cine spune că sînt fericiţi 
cei ce n-au nevoie de nimicl0, 

CALLICLES În felul acesta pietrele și morţii ar fi cei mai 
fericiţi. 

SOCRATE Dar şi viața de care vorbeşti tu, îngrozitoare 
mai este. Nu m-aș mira să aibă dreptate Euripide cînd 
spune : 


Cine ştie dacă a trăi nu înseamnă a muri 


Şi a muri a trăi?10t 


Și poate că, de fapt, sîntem morți; așa am auzit odată 
vorbind pe un învățat, că noi acum sîntem morţi, că 
trupul ne este mormiînt și că acea parte a sufletului în care 
se află pasiunile, prin firea ei se lasă înduplecată și mîna- 
tă în toate sensurile!05. Pe aceasta, un ingenios plăsmuitor 
de mituri — probabil sicilian sau italici06 —, printr-un 
calambur a numit-o butoi (pithos) pentru că este încreză- 
toare (pithanon) și docilă (peistikon) iar pe cei nechibzuiţi 
(anoetoi) i-a numit neinițiați (amyetoi), astfel că acea 
parte a sufletului lor unde se află pasiunile, fiind nestă- 
pînită și nestăvilită, a asemănat-o, datorită nesațului ei, 
cu un butoi găurit. În contrast cu tine, Callicles, el arată 
că dintre locuitorii Hades-ului — pe care el îl numește 
Aeides (Nevăzutul) — cei mai nefericiți sînt acești neiniţiați, 
ce cară apă pentru un butoi găurit cu un ciur deopotrivă 


351 


493 a 


494 a 


PLATON 


de găurit. Prin ciur — așa cel puţin s-a exprimat el față 
de mine —, înțelege sufletul. Sufletul celor nechibzuiți 
l-a asemănat cu un ciur, ca și cum ar avea găuri, care nu-i 
îngăduie să închidă nimic în el din cauza nestatorniciei și 
uituceniei lui0?. 

Aceste închipuiri sînt probabil cam bizare, însă arată 
limpede ceea ce vreau eu să-ți demonstrezi, dacă sînt 
cumva în stare de asta, convingîndu-te să-ți schimbi gîndul 
şi, în loc de o viață fără saț și măsură, să alegi un trai 
chibzuit, mulțumindu-te totdeauna cu ceea ce-ţi este la 
îndemînă. Oare am reușit să te conving că oamenii chib- 
zuiți sînt mai fericiți decît cei fără măsură, sau cu cît spun 
mai multe povești, cu atît reușesc mai puţin să te înduplec? 

CALLICLES Aici ai mai multă dreptate, Socrate. 

SOCRATE Haide, atunci, să-ți aduc altă imagine, care 
provine din aceeași școală. Vezi dacă nu cumva se potri- 
veşte pentru viața celor doi, a înţeleptului și a nestăpîni- 
tului, exemplul cu cei doi oameni care au multe butoaie 
fiecare, ale unuia fiind trainice şi pline, unul cu vin, altul 
cu miere, cu lapte şi cu alte licori rare, greu de procurat 
toate, și după multă trudă și greutăţi. Avîndu-le pline, 
acesta nu are nici ce să mai toarne în ele, nici nu se mai 
sinchiseşte în vreun fel, ci stă foarte liniştit în privinţa lor. 
Celălalt își poate procura licorile ca și cel dintii, dar cu greu- 
tate, iar vasele sale sînt găurite și putrede, astfel că este 
nevoit să le umple într-una, ziua și noaptea, cu preţul 
celor mai mari chinuri. Așa fiind viaţa fiecăruia dintre cei 
doi, susții că omul nestăpînit este mai fericit decît cel 
cumpătat? Te conving oare, prin cele ce-ţi spun, că viața 
cumpătată este mai bună decît cea lipsită de măsură, sau 
nu? 

CALLICLES Nu mă convingi, Socrate. Cel cu butoaiele 
pline nu mai resimte nici un fel de plăcere, ci, aşa cum ţi-an:. 
spus adineauri, asta înseamnă a trăi ca o piatră, căci avîndu- 
le pline, nici nu se mai bucură, nici nu se mai mîhneşte. 
Doar în asta stă plăcerea vieții, în a turna cît mai mult!109 

SOCRATE Înseamnă că, dacă toarnă mult, trebuie să și 
iasă mult, deci găurile de scurgere să fie mari de tot? 

CALLICLES Chiar așa. 

SOCRATE Atunci tu vorbeşti de traiul unui ploierl110, 
nu de al unui mort sau al unei pietre. Dar spune-mi: Se 
poate întîmpla să-ți fie foame și, fiind flămînd, să mă- 
nînci?lil 

CALLICLES Desigur. 

SOCRATE Să-ţi fie sete și să bei de sete? 

CALLICLES Și pe deasupra să ai toate celelalte dorinți, 
să fii în stare să le împlineşti, bucurîndu-te astfel de un trai 
fericit. 

SOCRATE Bine, minunatule prieten. Continuă așa cum 
ai început, fără să te sfiești. Însă trebuie, pare-se, să nu mă 
sfiesc nici eu. Spune-mi mai întîi, duce un trai fericit și cel 
ce are rîie şi poftă de scărpinat, dacă are putinţa să se scar- 
pine nestingherit și să-şi petreacă viața scărpinîndu-se? 

CALLICLES Cît eşti de absurd, Socrate, şi ce demagog fără 
pereche ești! 

SOCRATE lată de ce, Callicles, i-am zăpăcit pe Polos și 
pe Gorgias, făcîndu-i să se rușineze, însă tu nu te-ai zăpăcit 
şi nici nu te rușinezi, căci ești un om curajos. Numai să-mi 
răspunzi. 

CALLICLES Susţin că şi cel ce se scarpină are un trai 
plăcut! 

SOCRATE Dacă e plăcut, înseamnă că-i și fericit? 

CALLICLES Întocmai. 

SOCRATE E fericit dacă se scarpină numai la cap, ori 
e nevoie să te mai întreb? Gîndește-te, Callicles, ce 
răspunzi, dacă cineva continuă să te întrebe cu privire la 
tot ce rezultă din cele afirmate. Într-un cuvînt, dacă aşa 
stau lucrurile, viața de dezmăț nu este ea oare mizerabilă, 
ruşinoasă şi nefericită? Sau te încumeţi cumva să spui că 
ei sînt fericiţi dacă au fără îngrădire tot ce simt nevoia să 
aibă. 

CALLICLES Nu ţi-e rușine, Socrate, să cobori discuția 
pînă la asemenea subiecte? 

SOCRATE Oare eu o cobor pînă aici, distinsul meu prie- 
ten? Sau cine spune că pur şi simplu cei ce se bucură, în 
măsura în care se bucură, sînt fericiţi, şi nu face distincţia 
care plăceri sînt bune şi care sînt rele? Hai, spune-mi acum 

dacă tot mai consideri că plăcerea este identică cu binele, 
sau există unele lucruri plăcute care nu sînt bune? 

CALLICLES Ca să nu mă dezic spunînd că înseamnă alt- 
ceva, susţin că sînt una și aceeași. 

SOCRATE Îţi distrugi, Callicles, afirmaţiile dintii şi n-ai 
să mai fii în stare să cauţi împreună cu mine adevărul, 
dacă vorbeşti împotriva opiniei tale. 

CALLICLES Chiar tu faci asta, Socrate. 

SOCRATE În cazul acesta nici eu nu fac bine, dacă într- 
adevăr asta fac, și nici tu. Dar, norocosule, gîndește-te că 
bucuria nu poate însemna în toate cazurile un bine, căci 
dac-ar fi aşa, ar rezulta de bună seamă multe din lucrurile 
urîte la care am făcut aluzie mai înainte, ba chiar altele 
multe pe deasupra. 


CALLICLES După părerea ta, Socrate. 

SOCRATE Tu, într-adevăr, îți mențţii părerea, Callicles? 

CALLICLES Bineînţeles. 

SOCRATE Să luăm atunci în serios ceea ce spui? 

CALLICLES Foarte serios. 

SOCRATE Pentru că așa socotești, explică-mi, te rog, 
următoarele: Există ceva ce se numește cunoaștere? 


CALLICLES Desigur. 

SOCRATE Nu spuneai adineauri că, împreună cu cunoaş- 
terea, există şi curajul?ll2 

CALLICLES Așa spuneam. 

SOCRATE Fiind curajul altceva decît cunoaşterea, spuneai 
că ele sînt două lucruri distincte? 

CALLICLES Fără doar şi poate. 


SOCRATE la să vedem, plăcerea şi cunoașterea sînt iden- 
tice sau distincte? 

CALLICLES Sînt distincte, prea învăţatule. 

SOCRATE Dar curajul este altceva decît plăcerea? 

CALLICLES Cum să nu fie? 

SOCRATE Deci, să ţinem minte că, după afirmaţia lui 
Callicles din Aharnia!!5, plăcerea și binele sînt identice, dar 
cunoașterea și curajul diferă și între ele, diferă şi de bine. 

CALLICLES lar Socrate din Alopeke nu este de acord cu 
aceasta. Sau este de acord? 

SOCRATE Nu este de acord, şi cred că nici Callicles, cînd 
se va cerceta bine pe sine însuşi. Spune-mi, nu crezi că cei 
fericiți încearcă o stare contrarie celei trăite de neferi- 
ciți? 

CALLICLES Ba da. 

SOCRATE Fiind stări contrarii, nu trebuie să se întîmple 
cu ele ceea ce se întîmplă cu sănătatea şi boala? Fără în- 
doială că un om nu poate fi în același timp sănătos și bol- 
nav, nici nu pierde sănătatea în același timp cu boala. 

CALLICLES La ce te referi? 

SOCRATE la și cercetează orice parte a trupului dorești. 
Cînd cineva este bolnav de ochi, boala lui nu se numește 
oftalmie? 

CALLICLES Desigur. 

SOCRATE De bună seamă, aceşti ochi nu pot fi și sănătoși 
în acelaşi timp. 

CALLICLES Nu, în nici un chip. 

SOCRATE Dar cînd scapă de oftalmie, oare tot atunci 
pierde şi sănătatea ochilor și la urmă se vede lipsit de amîn- 
două? 

CALLICLES Câtuși de puţin. 

SOCRATE Ar fi ceva extraordinar şi absurd, nu-i aşa? 

CALLICLES Întocmai. 

SOCRATE De fapt, capătă şi pierde, pe rînd, pe fiecare 
din ele. 

CALLICLES Da. 

SOCRATE Dar nu se întîmplă la fel cu puterea și slăbiciu- 
nea? 

CALLICLES Ba da. 

SOCRATE Și cu iuţeala și încetineala? 

CALLICLES Întocmai. 

SOCRATE Oare binele și fericirea, precum și contrariile 
lor, răul şi nefericirea, nu se capătă și se pierd pe rînd, 
fiecare dintre ele?ii4 

CALLICLES Fără discuţie. 

SOCRATE Dacă cercetăm, așadar, ce lucruri poate omul 
să piardă și să aibă în același timp, este limpede că nu 
poate fi vorba de bine şi de rău. Sîntem de acord cu acestea? 
Răspunde, după ce te-ai gîndit bine. 

CALLICLES Cum nu se poate mai de acord. 

SOCRATE Să ne întoarcem la cele recunoscute mai înain- 
te. Spuncai că foamea este o stare plăcută sau neplăcută? 
Mă refer la foamea propriu-zisă. 

CALLICLES Neplăcută, desigur; însă este plăcut să mă- 
nînci cînd eşti înfometat. 

SOCRATE Pricep. Dar foamea în sine este ceva neplăcut, 
nu? 

CALLICLES Desigur. 

SOCRATE Deci și setea? 

CALLICLES Fără îndoială. 

SOCRATE Să te întreb mai departe, sau recunoști că orice 
nevoie, orice dorință este un lucru neplăcut? 

CALLICLES Recunosc, așa că nu mai întreba. 

SOCRATE Bine. Dar a bea, cînd ești însetat, poate să fie 
altceva decit o stare plăcută? 

CALLICLES Nu, fără îndoială. 

SOCRATE În acest caz, setea este, desigur, o stare chi- 
nuitoare, nu? 

CALLICLES Bineînţeles. 

SOCRATE lar băutura aduce satisfacerea unei nevoi și 
plăcerea? 

CALLICLES Desigur. 

SOCRATE Așadar, simţi plăcere cînd bei? 

CALLICLES În cea mai mare măsură. 

SOCRATE Fiind însetat. 

CALLICLES Da. 

SOCRATE Deci chinuit? 

CALLICLES Desigur. 

SOCRATE Observi cum ai ajuns să spui că cine se chinuieş- 
te resimte și plăcere în acelaşi timp, din moment ce afirmi 
că bea, fiind însetat? Ori lucrurile nu se petrec în același 
timp şi loc, în suflet, sau dacă vrei, în trup? Ceea ce este 
totuna, după mine. Se petrec sau nu, așa? 

CALLICLES Se petrec. 

SOCRATE Însă tu afirmi că cine este fericit nu poate să fie 
în acelaşi timp nefericit? 

CALLICLES Aşa afirm. 

SOCRATE Și totuși eşti de acord că cine se chinuie poate 
să simtă plăcere în același timp. 

CALLICLES Așa se pare. 

SOCRATE Atunci plăcerea nu înseamnă fericire şi nici 
chinul nefericire, astfel că plăcerea este altceva decît bi- 
nele. 

CALLICLES Eu nu pricep sofismele tale, Socratei15, 

SOCRA TE Te faci numai, că nu pricepi, Callicles. Să 
mergem acum, mai departe. 


CALLICLES Ce urmărești cu aberaţiile tale? 

SOCRATE Să vezi cît de savant ești cînd mă critici pe 
mine. Oricine dintre noi, cînd bea, nu-și astimpără odată 
cu setea și plăcerea? 

CALLICLES Nu înțeleg ce spui. 

GORGIAS Nici o vorbă, Callicles, răspunde de dragul 
nostru, ca să ajungă la capăt discuţia. 

CALLICLES Socrate este totdeauna aşa, Gorgias. Întrea= 
bă şi iscodeşte tot lucruri mărunte, fără nici o importanţă. 

GORGIAS Și ce te privește pe tine? N-ai deloc căderea să 
faci aprecieri!!6, Îngăduie lui Socrate să cerceteze cum 
vrea el. 

CALLICLES Întreabă mărunţișurile și fleacurile tale, dacă 
așa doreşte Gorgias. 

SOCRATE Norocos mai eşti, Callicles, căci ai fost inițiat 
în marile mistere înaintea inițierii în cele mici. Și eu care 
credeam că nu este îngăduit!i!? Răspunde-mi, deci, de unde 
te opriseși, dacă nu cumva fiecare dintre noi își astimpără 
odată cu setea și plăcerea? 

CALLICLES Da. 

SOCRATE Atunci, odată cu potolirea foamei şi a celorlalte 
dorinţe, încetează şi plăcerea? 

CALLICLES Așa este. 

SOCRATE Așadar şi chinurile și plăcerile încetează în 
același timp? 

CALLICLES Într-adevăr. 

SOCRATE Însă binele şi răul nu încetează în același timp, 
așa cum ai căzut de acord. Nu ești de acord și acum? 

CALLICLES Ba da. Și ce-i cu asta? 

SOCRATE Este, prietene, că binele nu-i identic cu plă- 
cerea şi nici răul cu neplăcerea. Unele încetează în același 
timp, dar altele nu, pentru că sînt de altă natură. Cum ar 
putea să fie identice plăcerea cu binele sau neplăcerea cu 
răul? Cercetează, dacă vrei, şi alt aspect, care, de asemenea, 
nu cred că este în favoarea ta. Gîndeşte-te! Nu se numesc 
buni cei ce au binele într-înșii, după cum se numesc frumoși 
cei în care sălășluiește frumusețea?118 

CALLICLES Ba da. | 

SOCRATE Poţi să-i numești bărbați buni pe neghiobi 
și pe lași? Nu, căci adineauri vorbeai de cei curajoși şi 
inteligenţi. Nu-i numești pe aceștia, bărbaţi buni? 

CALLICLES De bună seamă. 

SOCRATE Ai văzut cumva un copil fără minte și vesel 
în același timp? 

CALLICLES Desigur. 

SOCRATE Ai văzut cumva vreun bărbat fără minte şi 
vesel? 

CALLICLES Cred că da. Dar pentru ce? 

SOCRATE Pentru nimic. Răspunde-mi, numai. 

CALLICLES Am văzut. 


SOCRATE Dar un om cu minte care să fie și trist, și 
vesel? 

CALLICLES Da. 

SOCRATE Care din ei se bucură și se întristează mai tare? 
Cei inteligenți sau cei fără minte? 

CALLICLES Cred că nu e mare diferența. 

SOCRATE De ajuns cu asta. Ai văzut în război vreun om 
laş? 

CALLICLES Bineînţeles. 

SOCRATE Cînd fugeau dușmanii, care ţi se părea că se 
bucură mai tare, cei laşi sau cei curajoși? 

CALLICLES Și unii şi alţii cred că se bucură tare, sau aproa- 
pe la fel de tare. 

SOCRATE Nu are importanţă. Se bucură, deci, și lașii? 

CALLICLES Foarte mult. 

SOCRATE Și cei lipsiți de minte, se pare. 

CALLICLES Desigur. 

SOCRATE Cînd duşmanii atacă, se întristează numai lașii 
sau și cei curajoşi? 

CALLICLES Și unii și alții. 

SOCRATE Oare la fel? 

CALLICLES Poate mai mult cei laşi. 

SOCRATE Nu se bucură ei chiar mai mult, cînd duşmanii 
fug? 

CALLICLES Se poate. 

SOCRATE Așadar se întristează şi se bucură atît cei fără 
minte cît și cei deștepți, lașii și curajoșii, aproape deopotrivă, 
după cum spui, dacă nu chiar mai mult laşii decît curajoşii? c 

CALLICLES Da. 

SOCRATE Dar cei deștepţi și curajoși sînt buni, cei laşi 
și lipsiți de minte sînt răi? 

CALLICLES Da. 

SOCRATE Deci, se bucură şi se întristează cei buni aproape 
la fel cu cei răi? 

CALLICLES Da. 

SOCRATE Așadar cei buni sînt cam la fel cu cei răi, şi 
cei răi cu cei buni? Sau cei răi sînt încă mai buni decît cei 
buni? 

CALLICLES Pe Zeus, nu știu ce vrei să zicill?, d 

SOCRATE Nu ştii, cînd spui că sînt buni cei în care binele 
este prezent şi răi, cei în care răul este prezent? Nu înseam- 
nă binele, plăcere şi răul, durere? 

CALLICLES Ba da. 

SOCRATE Așadar cine se bucură are parte de bine, adică 
de plăcere, din moment ce se bucură? 

CALLICLES Bineînţeles. 

SOCRATE Atunci, avînd parte de bine, sînt buni cei ce 
se bucură de el? 

CALLICLES Întocmai. 

SOCRATE Dar cine se întristează nu are parte de rău, 
adică de dureri? 

CALLICLES Ba da. 

SOCRATE Dar tu spui că împărtășirea răului îi face pe cei e 
răi să fie răi? Sau ţi-ai schimbat părerea? 

CALLICLES Ba nu. 

SOCRATE Deci, sînt buni cei ce se bucură, răi cei ce se 
întristează. 

CALLICLES Fără îndoială. 

SOCRATE Nu într-o măsură mai mare cei ce o fac mai 
mult, mai mică cei ce o fac mai puţin, în egală măsură cei 
ce o fac la fel? 

CALLICLES Ba da. 

SOCRATE Nu spui însă că se bucură şi se întristează 
cam la fel oamenii deştepţi ca și cei fără minte, cei lași 
ca şi cei curajoși, sau chiar ceva mai mult cei laşi? 

CALLICLES Ba da. 

SOCRATE Să scoatem împreună concluziile care reies din 
cele stabilite. Și de două, şi de trei ori, spune zicala!% 
că e bine să discuți şi să cercetezi lucrurile frumoase. Spu- 
nem că este bun omul inteligent şi curajos, nu-i așa? 

CALLICLES Aşa este. 

SOCRATE Rău, omul fără minte și laș? 

CALLICLES De bună seamă. 

SOCRATE Mai departe, că este bun cel ce se bucură? 

CALLICLES Da. 

SOCRATE Rău, cel ce se întristează? 

CALLICLES Neapărat. 

SOCRATE Dar omul bun se întristează şi se bucură deo- 
potrivă cu cel rău, dacă nu chiar mai mult cel rău. 

CALLICLES Da. 

SOCRATE Așadar, omul rău este la fel de rău şi de bun 
ca omul bun, poate chiar este mai bun cel rău. Nu rezultă 
acestea, ca și cele stabilite înainte, din afirmaţia că plă- 
cerea şi binele sînt identice? Nu este obligatoriu, Callicles? 

CALLICLES Te ascult de mult, Socrate, şi tot făcîndu-ţi 
voia constat că, și în glumă de-ţi acordă cineva un lucru, 
te prinzi de el, bucurîndu-te ca un copil. Astfel, tu îţi închi- 
pui că nici eu, nici vreun alt om, nu distingem plăcerile 
bune de cele relel?i. 

SOCRATE Vai, vai, Callicles, ce perfid ești că te porţi 
cu mine precum cu un copil, spunîndu-mi că lucrurile stau 
cînd aşa, cînd altfel şi amăgindu-mă. Și eu care credeam, 
la început, că n-ai să fii dispus să mă amăgești, fiindu-mi 
prieten. Acum am fost înșelat și se pare că trebuie, cum spu- 

ne o vorbă veche, să fac haz de necaz, mulțumindu-mă cu 
ce-mi dai tul??, Este posibil, spui tu, ca unele plăceri să fie 
bune şi altele rele? Aşa este? 

CALLICLES Da. 

SOCRATE Oare să fie bune cele utile, şi rele cele dăună- 
toare? 

CALLICLES Fără îndoială. 

SOCRATE Și sînt utile cele ce fac un bine, rele cele ce fac 
un rău? 

CALLICLES Întocmai. 

SOCRATE Te referi cumva la acele plăceri trupești, des- 
pre care am vorbit, ale mâncării și ale băuturii? Dintre ele, 
cele care fac sănătatea trupului, forţa sau vreo altă virtute 
a lui, sînt bune, iar cele care produc contrariul acestora sînt 
rele? 

CALLICLES Bineînţeles. 

SOCRATE Așa se întîmplă deci şi cu durerile, unele sînt 
binefăcătoare, altele dăunătoare? 

CALLICLES De bună seamă. 

SOCRATE Atunci şi plăcerile și durerile bune merită să 
fie alese și încercate? 

CALLICLES Bineînţeles. 

SOCRATE Dar nu cele dăunătoare? 

CALLICLES Este limpede că nu. 

SOCRATE Dacă-ţi aminteşti, eu şi cu Polos consideram 
că toate acțiunile noastre trebuie să aibă în vedere binele. 
Oare eşti şi tu de părerea că scopul tuturor acțiunilor este 
binele și că în vederea lui trebuie să se facă toate celelalte 
lucruri şi nu binele în vederea lor? Aduci şi tu al treilea vot 
pentru opinia noastră?1%3 

CALLICLES Da. 

SOCRATE Deci, laolaltă cu celelalte, și lucrurile plăcute 
trebuie făcute în vederea binelui iar nu lucrurile bune în 
vederea celor plăcute. 

CALLICLES Fără îndoială. 

SOCRATE Oare fiecărui om îi este cu putinţă să decidă 
care dintre lucrurile plăcute sînt bune şi care sînt rele, sau 
este nevoie să fii competenti?4 pentru fiecare dintre ele? 

CALLICLES Este nevoie să fii competent. 

SOCRATE Să ne amintim de cele ce vorbeam cu Polos 
şi Gorgias. Spuneam, dacă-ţi aduci aminte, că există îndelet- 
niciri ce au în vedere plăcerea, preocupîndu-se numai de 
aceasta, care ignoră binele şi răul, şi altele care cunosc ce 
este binele şi ce este răul. Şi așezam printre cele privitoare 
la plăceri, bucătăria, care este o practică și nu o artă, 
iar printre cele ce au în vedere binele, arta medicinei. 

Și, pe Zeus binefăcătorul, nu considera că trebuie să-ți 
rîzi de mine, sau să-mi răspunzi la întîmplare, contrar opi- 
niei tale, şi nici nu lua drept glumă spusele mele. Vezi doar, 
că pentru orice om cu un dram de minte nu poate exista 
un subiect de discuție mai important decît cel dezbătut 
de noi, şi anume, ce fel de viaţă trebuie să ducăl25. Cea la 
care mă îndemni tu, să facă adică cele ce se cuvin unui 
bărbat, să vorbească în faţa poporului, să practice retorica 
şi politica, așa cum faceţi voi, sau să-şi închine viaţa filoso- 
fiei? Și prin ce se deosebeşte această viață de cea dintii? 

Poate că cel mai bine este — după cum am şi încercat — 
să le deosebim și, după ce am făcut distincţia şi am căzut 
de acord că este vorba de două feluri de existenţă, să cer- 
cetăm prin ce se deosebesc între ele şi care din ele merită 
să fie trăită. Însă, poate că nu înţelegi ce spun. 

CALLICLES Nu, de fel. 

SOCRATE Voi fi mai clar. Cînd am fost de acord, eu şi cu 
tine, că există un bine şi că există o plăcere, dar că plăcerea 
este altceva decît binele şi că pentru fiecare din ele există 
preocuparea și strădania de a le dobîndi, pe de o parte cău- 
tarea plăcerii, pe de alta a binelui... Dar mai întîi, ești 
de acord sau nu cu aceasta? De acord? 

CALLICLES De bună seamă. 

SOCRATE Fii de acord, atunci, şi cu cele ce le-am spus 
lor, dacă socoteşti că am avut, în cazul acela, dreptate. 
Spuneam că bucătăria nu este, după mine, o artă, ci o 
practică!26, spre deosebire de medicină care cercetează 
natura celui pe care-l îngrijește şi este în stare să motiveze 
tratamentele sale, dînd socoteală pentru fiecare dintre ele. 
Cea dintii, însă, cea legată de plăcere, pentru care există 
întreaga ei preocupare, se îndreaptă, în totală neştiinţă, 
către plăcere, fără să cerceteze nici natura, nici cauza aces- 

teia. Fără nici un temei, ca să zic așa, fără nici o socoteală, 
ea păstrează din rutină și experiență doar amintireal?2? 
a ceea ce se face de obicei, folosindu-se de ea pentru a pro- 
duce noi plăceri. Vezi, mai întîi, dacă te mulțumesc cele 
spuse şi dacă nu există și în privința sufletului alte aseme- 
nea preocupări, dintre care, unele ce țin de artă se îngrijesc 
de binele sufletului, în timp ce celelalte, negîndindu-se 
la așa ceva, au în vedere, ca şi dincolo, numai plăcerea 
sufletului și modalitățile procurării ei. Care plăceri sînt 
bune, care sînt rele, ele nu cercetează, căci nu le interesează 
nimic altceva decît să se desfete prin orice mijloace, bune, 
sau rele. Eu, Callicles, cred că asemenea îndeletniciri există 
şi că nu sînt altceva decît linguşiri, ale trupului, ale sufle- 
tului, ale oricui. Ele slujesc plăcerile, fără să se gîndească 
dacă acestea fac bine sau fac rău. Eşti de aceeaşi părere 
cu mine, ori ai de obiectat? 

CALLICLES Nu am, şi mă declar de acord, pentru ca dis- 
cuţia să meargă pînă la capăt şi astfel să-i fac pe plac lui 
Gorgias. 

SOCRATE Oare lingușirea este eficace numai pentru un 
singur suflet, şi nu pentru două sau mai multe? 

CALLICLES Ba şi pentru două şi pentru mai multe. 

SOCRATE Deci, poţi face pe placul mulțimii, fără să te 
preocupe binele ei? 

CALLICLES Cred că da. 

SOCRATE Poţi să-mi spui care îndeletniciri realizează 
acest lucru? Dacă vrei, mai bine să te întreb eu şi tu să-mi 
răspunzi afirmativ, pentru cele pe care le-ai crede de acest 
fel și negativ pentru celelalte. Mai întîi, să cercetăm cîn= 
tatul din flaut. Nu crezi că face parte dintre îndeletnicirile 
care urmăresc, o Callicles, numai să ne încînte, fără să se 
preocupe de altceva? 

CALLICLES Așa cred și eu. 


SOCRATE Nu se întîmplă la fel şi cu celelalte arte înrudite, 
cum ar fi cîntatul din cithară la concursuri?128 


CALLICLES Desigur. 


SOCRATE Dar cîntarea corală și poezia ditirambilor, nu 
ți se par de acelaşi fel?12? Cinesias, fiul lui Meles, crezi că se 

gîndeşte să rostească ceva care să-i facă pe auditori mai 
buni, sau numai ceea ce desfată mulțimea spectatorilor? 

CALLICLES Lucrul este limpede, în ce-l priveşte pe 
Cinesias. 

SOCRATE Dar Meles12%, tatăl lui, crezi că la binele oame- 
nilor se gîndea cînd cînta la cithară? De fapt, nici pentru 
a-i desfăta nu era bun deoarece cîntecul său plictisea pe 
spectatori. Gîndeşte-te numai, n-a fost cumva descoperită 
cîntarea din cithară şi întreaga artă a ditirambilor numai 
pentru desfătare? 

CALLICLES Așa cred. 

SOCRATE Dar acea augustă și minunată formă poetică 
a tragediei spre ce tinde, care este strădania ei?, Numai să 
placă spectatorilor, după cum cred eu, sau și să lupte ca 
tot ce este plăcut şi încîntător pentru ei, dar dăunător, să 
nu fie rostit; iar dacă se găseşte ceva neplăcut dar folosi- 
tor, să-l rostească şi să-l cînte, fie că face plăcere, fie că nu? 
Care din cele două atitudini este proprie tragediei? 

CALLICLES Este clar, Socrate, că ea tinde mai degrabă 
către desfătarea și încîntarea spectatorilor. 

SOCRATE Însă n-am spus adineauri că aceasta înseamnă 
linguşirea? 

CALLICLES De bună seamă. 

SOCRATE Dacă, să zicem, poeziei i se înlătură muzica, 
ritmul și metrul, rămîne altceva decît cuvîntul?131 

CALLICLES Fără îndoială că nu. 

SOCRATE Așadar aceste cuvinte sînt rostite pentru marea 
mulțime și pentru popor. 

CALLICLES Da. 

SOCRATE Atunci creația poetică este un fel de discurs 
în fața poporului? 

CALLICLES Așa se pare. 

SOCRATE Este deci un discurs retoric. Ori ești de părere 
că poeţii nu retorizează în fața spectatorilor? 


CALLICLES Ba da. 

SOCRATE lată, aşadar, că am descoperit o retorică ce se 
adresează unei mulțimi, în care copiii și femeile sînt laolaltă 
cu bărbații, sclavii laolaltă cu oamenii liberi!%2. Nu prea 

stimăm această retorică, pentru că am văzut că este o for- 
mă a lingușirii. 

CALLICLES Întocmai. 

SOCRATE Bine. Dar retorica ce se adresează poporului 
atenian, precum și,celorlalte popoare din cetăţile cu oameni 
liberi, oare de ce soi este? Socoteşti că oratorii vorbesc 
întotdeauna pentru binele suprem, propunîndu-şi ca cetă- 
țenii să devină mai buni datorită discursurilor lor, ori şi ei, 
năzuind să încînte pe cetăţeni și neglijind interesul comun 
pentru cel personal, se poartă cu poporul precum cu copiii, 
caută numai să-l încînte, fără să se gîndească deloc dacă 
prin aceasta îl fac mai bun sau mai rău? 

CALLICLES Nu este chiar așa de simplu ceea ce întrebi 
tu. Sint unii care prin discursurile lor poartă de grijă cetă- 
ţenilor, alții sînt așa cum îi descrii. 

SOCRATE De ajuns. Dacă sînt două feluri de retorică, 
cea dintii este lingușire şi demagogie josnică, iar cealaltă 
este nobilă fiindcă se străduiește să facă sufletele cetățeni- 
lor cît mai bune și se luptă întotdeauna să spună cele mai 
bune lucruri, fie că vor fi plăcute, fie că vor fi supărătoare 
pentru ascultători. Dar această retorică tu n-ai conoscut-o 
nicicînd, sau dacă ai știință de un asemenea orator, pentru 
ce nu-mi spui și mie cine este? 

CALLICLES Pe Zeus, nu pot să-ți numesc nici un orator 
din ziua de azi. 


SOCRATE Așa? Dar dintre cei de odinioară, poți să-mi 
numești pe vreunul care, de cînd a început să țină discursuri, 
i-a făcut pe atenieni mai buni, din răi cum erau înaintea 
lui?133 Eu, unul, nu știu cine ar putea să fie acela. 

CALLICLES Ce vorbeşti? Dar n-ai auzit că Temistocle a 
fost un om de merit, la fel Cimon, Miltiade și Pericle, cel 
care a murit nu demult și pe care l-ai auzit tu însuți? 

SOCRATE Dacă adevăratul merit, Callicles, este cel pe 
care-l afirmai tu mai înainte, anume să saturi dorinţele, 
atît ale tale cît şi ale celorlalți! Dar, dacă nu este acesta, 
ci cel pe care am fost obligaţi să-l recunoaștem în discuția 
care a urmat, anume, să realizezi acele dorinţi, prin împli- 
nirea cărora omul ajunge mai bun, iar nu pe cele datorită 

cărora devine mai rău, aceasta însemnînd arta, poţi să-mi 
arăţi printre ei un asemenea om? 

CALLICLES Nu știu ce să mai spun. 

SOCRATE Dacă vei căuta bine, vei găsi. Să vedem dacă 
cercetind pe îndelete nu descoperim că a existat un ase- 
menea om. Omul virtuos, să zicem, care rostește totul în 
vederea binelui suprem, va vorbi el la întîmplare, vreodată, 
fără să-și propună o anumită ţintă? 

Va proceda ca şi ceilalți oameni de meserie: cînd își 
concep lucrarea, urmărind să dea produsului lor o anumită 
formăl%4, ei nu-şi așează la întîmplare materialele de care 
dispun pentru opera lor. Priveşte, dacă vrei, pe pictori, 
arhitecţi, pe constructorii de vase, pe oricare vrei, cum fie- 
care așează într-o anumită ordine elementele de care dis- 
pune și cum le silește să se potrivească şi să se îmbine între 
ele, pînă ce totul se constituie într-o lucrare statornică și 
bine armonizată. Și ceilalți oameni de meserie menționați, 
care se ocupă cu trupul, pedotribii şi medicii, pun în ordine 
şi armoniel1% trupul omenesc. Sîntem de acord că este așa 
sau nu? 

CALLICLES Fie aşa. 

SOCRATE Nu este bună casa în care există ordine și ar- 
monie, rea cea fără nici o ordine? 

CALLICLES Ba da. 

SOCRATE La fel se întîmplă și cu o navă? 

CALLICLES Desigur. 

SOCRATE Și despre corpurile noastre nu spunem același 
lucru? 

CALLICLES Bineînţeles. 

SOCRATE Dar sufletul? Este el bun datorită dezordinii, 
sau datorită unei ordini şi armonii anumite? 

CALLICLES Din cele dinainte rezultă și valabilitatea acestei 
afirmații. 

SOCRATE Care este numele stării de ordine și armonie a 
trupului? 

CALLICLES Te referi, poate, la sănătate şi vigoare? 

SOCRATE Întocmai. Dar a stării de ordine şi armonie a 
sufletului? Încearcă să găsești și să rosteşti şi numele aces- 
teia. 

CALLICLES De ce nu-l spui tu însuți, Socrate? 

SOCRATE Dacă preferi, am să-l spun eu. lar tu, dacă ţi 
se pare că am dreptate, aprobă-mă, dacă nu, combate-mă, 
fără să eziți. Eu consider că stării de ordine a trupului i 
se potrivește denumirea de trup sănătos, de unde provin 
sănătatea trupului dimpreună cu celelalte calități ale lui. 
Este sau nu așa? 

CALLICLES Așa este. 

SOCRATE lar ordinii și armoniei sufletului li se potrivesc 
nume de legiuit și de lege, drept care oamenii sînt buni 
cetăţeni şi înţelepţi, ceea ce duce la dreptate şi înțelepciu- 
nel%6, Eşti de acord sau nu? 

CALLICLES Fie. 

» SOCRATE Cu asemenea gînduri, așadar, oratorul acela, 
om al artei și al binelui, va oferi sufletelor toate discursurile 
şi acţiunile sale; dacă va avea ceva de dăruit ascultători- 
lor va dărui, dacă de luat, va lua!*”, avînd tot timpul drept 
scop să existe dreptate în spiritele cetăţenilor, să fie înlătu- 
rată nedreptatea, să fie statornicită înţelepciunea și să fie 
îndepărtată neînfrînarea, să troneze virtuțile şi viciile să 
dispară. Consimţi sau nu? 

CALLICLES Consimt. 

SOCRATE La ce foloseşte, Callicles, să dai unui trup bol- 
nav și nenorocit multă hrană, băutură aleasă și toate cele- 
lalte, care nu mai pot să-i priască, ba dimpotrivă, după 
cum este firesc, îi fac mai rău?1% Nu am dreptate? 

CALLICLES Ba da. 

SOCRATE Nu cred că-i este plăcut să trăiască unui om 
cu trupul nenorocit, pentru el trebuie că și traiul este o 
nenorocire. Nu-i așa? 

CALLICLES Într-adevăr. 

SOCRATE Oare pe omul sănătos, medicii nu-l lasă să-și 
satisfacă toate dorinţele, de pildă, cînd îi este foame să 
mănînce cît vrea, să bea, cînd îi este sete, cît de mult; în 
timp ce omului bolnav, de fapt, nu-i îngăduie nicidecum 
să-și împlinească pofta? Eşti şi tu de acord? 

CALLICLES Da. 

" SOCRATE Cu sufletul nu se întîmplă la fel? Cît timp este 
rău, din pricina ignoranței, neînfrînării, nedreptăţii și nele- 

giuirii lui, trebuie să i se interzică dorinţele şi să nu i se 
permită să facă decît ceea ce îl ajută să devină mai bun. 
Da sau nu? 

CALLICLES Da. 

SOCRATE Nu este asta spre binele sufletului? 

CALLICLES Fără discuţie. 

SOCRATE Dar a-i interzice ceea ce doreşte, nu înseamnă 
a-l înfrîna? 

CALLICLES Ba da. 

SOCRATE Deci înfrînarea sufletului este mai bună decît 
neînfrinarea!3?, cum credeai tu mai înainte. 

c  CALLICLES Nu pricep ce tot vorbeşti tu, Socrate, întreabă 
pe altcineva. 

SOCRATE Omul ăsta nu suportă să i se dea ajutor şi să 
îndure tocmai lucrul pe care-l discutăm noi, să fie înfri- 
nat. 

CALLICLES Nu mă interesează nimic din ce spui tu și 
ţi-am răspuns numai ca să-i fac pe plac lui Gorgias. 

SOCRATE Bine, dar ce-o să facem acum? Să ne oprim în 
mijlocul discuţiei? 

CALLICLES Tu ştii mai bine. 

d SOCRATE Dar se spune că nu-i voie să lași la mijloc nici 
măcar poveștile, ci să le pui un cap, pentru ca să nu rătă- 
cească fără de cap. Răspunde și la restul întrebărilor ca să 
capete şi discuţia asta un cap10. 

CALLICLES Ce silnic ești, Socrate! Dacă m-ai asculta, ai 
lăsa baltă discuţia asta, sau ai purta-o cu altcineva. 

SOCRATE Cine altul vrea? Să nu lăsăm discuţia neter- 
minată. 

CALLICLES Nu poţi să-ți continui discuția fie vorbind 
pentru tine însuţi, fie interogîndu-te și răspunzîndu-ți de 
unul singur? 

e SOCRATE Să mi se întîmple, după vorba lui Epicharmos, 
ca la ceea ce discutau mai înainte doi inși, să fac față acum 
de unul singur?!î1 O să cam trebuiască, pare-se, să fie așa. 
Dacă vom proceda astfel, cred că va trebui să ne întrecem 
cu toţii în a judeca ce este adevărat și ce este fals în lucrurile 
pe care le discutăm noi, căci cu toţii avem, în mod evident, 

506 a același folos de obţinut. O să-mi expun, deci, într-un discurs 

părerea mea, iar dacă cineva dintre voi socotește că admit 
lucruri inexacte, să se împotrivească și să mă combată. 
Nu spun din știință ceea ce spun, ci cercetez și eu împreună 
cu voi, iar dacă văd că oponentul meu are dreptate, sînt 
primul care s-o recunoască. Spun acestea, desigur, pentru 
cazul că trebuie să desăvirșim "discuţia, însă dacă nu vreți, 
să renunțăm și să ne despărțim. 

GORGIAS În ce mă priveşte, Socrate, eu nu cred că tre- 
buie să ne despărțim, ci să continui tu discuția. Mi se pare 
că şi ceilalți sînt de acord. Eu, unul, vreau să te ascult 
înfăţişînd restul. 

SOCRATE Dar în ce mă priveşte, Gorgias, aș fi continuat 
încă să mă întrețin cu acest Callicles, pînă ce i-aș fi dat 
replica lui Amphion contra tiradei lui Zethos!12. Pentru că, 
tu, Callicles, nu vrei totuşi să terminăm împreună discuţia, 
cel puţin ascultă-mă și opreşte-mă cînd ţi se pare că nu am 
dreptate. Și dacă mă vei contrazice pe drept, nu mă voi 
supăra pe tine, așa cum faci tu, ci te voi înscrie ca pe cel 
mai mare binefăcător al meu. 

CALLICLES Vorbește, prietene, de unul singur și mergi 
pînă la capăt. 

SOCRATE Ascultă-mă cum rezum discuția de la început. 
— Oare plăcerea şi binele sînt identice? — Nu sînt identice, 
asa cum am convenit eu, împreună cu Callicles. — Plăcerea 
trebuie făcută în vederea binelui, sau binele în vederea plă- 
cerii? — Plăcerca în vederea binelui. Nu este plăcerea aceea 
care ne încîntă prin prezența ei, iar binele cel ce ne face 
buni prin prezenţa lui? — Întocmai. — Nu sîntem buni, 
atît noi cît şi toate cîte sînt bune, prin prezența unei anu- 
mite virtuți? Este obligatoriu, Callicles, după părerea mea. 
— Dar virtutea fiecărui instrument, a fiecărui trup, ori 
suflet, ca și a vieţuitoarelor de tot felul nu este dată de 
întîmplare, ci rezultă din orînduiala, din temeinicia şi arta 
de care are parte fiecare dintre ele. Nu stau aşa lucrurile? 
Aşa cred eu. — Atunci virtutea nu rezultă din orînduiala 
și constituţia armonioasă a fiecăruia? Aceasta este părerea 
mea. — Deci existența unei anumite armonii, specifică 
fiecăruia este cea care îl face să fie bun? Aşa cred. — Atunci 
un suflet în care există această armonie este mai bun 

decît unul nearmonizat? Neapărat. — Dar sufletul în care 
există armonie, este armonios? — Cum să nu fie? — Fiind 
armonios este înțelept? — Cu toată necesitatea. Deci sufletul 
înțelept este bun. Nu sînt în stare să vorbesc altminteri 
dragă Callicles. Dacă tu poţi, arată-ne. 

CALLICLES Vorbește înainte, prietene. 

SOCRATE Spun că dacă sufletul înțelept este bun, cel ce 
se opune înțelepciunii este rău. De bună seamă, el este lipsit 
de minte și neînfrînat, nu? Fără îndoială. — Omul înțelept 
trebuie să săvîrşească cele cuvenite faţă de zei şi de oameni, 
căci n-ar mai fi înţelept dacă n-ar săvîrşi ce se cuvine. Obli- 
gatoriu să fie așa. Săvîrşind cele ce se cuvin față de oameni, 
acționează conform dreptăţii, şi faţă de zei, conform pie- 
tății. Astfel stau lucrurile. Trebuie să mai fie şi curajos; 
căci nu se potrivește cu un om înțelept, nici să caute, nici 
să fugă de ce nu se cuvine, ci să evite sau să caute numai 
lucrurile și oamenii, plăcerile și durerile care trebuie, ştiind 
la nevoie să le îndure cu tărie. Așa încît se impune, Callicles, 
ca omul înţelept, fiind așa cum am explicat, drept, cura- 
jos, pios, să fie pe deplin un om bun!“3; fiind bun, el împli- 
nește binele şi frumosul în toate acțiunile lui; împlinind 
binele este senin și fericit, în timp ce omul nemernic, care 
săvîrșeşte numai rele, este nefericit. El este cel ce se 
poartă contrariu înțeleptului, e neînfrinatul, pe care tu 
îl lăudai. Iată, deci, ce cred şi ce susțin eu că este adevărat. 
Dacă am dreptate, atunci de bună seamă cine vrea să fie 
fericit trebuie să dorească și să practice înțelepciunea, iar 
de nestăpînire să fugim cu toții, cît ne ţin picioarele, ferin- 
du-ne cu cea mai mare grijă să ajungem a da socoteală; 
iar dacă ajungem totuși în această situaţie, fie noi, fie unul 
dintre prietenii noștri, fie vreo persoană particulară, fie 
vreo cetate, neapărat să o facem, primindu-ne pedeapsa, 
dacă vrem să fim fericiți. Acesta este, după mine, scopul 
pe care trebuie să-l avem în vedere cît trăim, depunînd toa- 
te eforturile, atît noi cît şi cetăţile, pentru ca cel ce tinde 
spre fericire să fie stăpînit de dreptate şi de înțelepciune, 
şi procedînd astfel, să nu îngăduie pasiunilor să se dezlăn- 
ţuie, nici să încerce împlinirea lor, ceea ce ar însemna un 
rău nemărginit şi un trai de om nelegiuit. 

Un asemenea ins nu poate fi îndrăgit nici de vreun om, 
nici de vreun zeu, căci nu-i este cu putință să se unească 
cu cineva, și cine nu se poate uni, nu se poate împrieteni!4, 
Învăţaţii spun, Callicles, că Cerul şi Pămîntul, zeii și oamenii 
trăiesc în unire, prietenie, armonie, înțelepciune şi dreptate, 
de aceea Universul acesta se numește Cosmos!145 prietene, 
şi nu haos, şi nici neînfrînare. Sînt de părere că tu nu te 
gîndești la acestea și, deşi eşti atît de învăţat, nu-ți dai 
seama că egalitatea geometrică are mare putere şi printre 
zei și printre oameni!46, Tu crezi că trebuie cultivate exce- 
sele, dar de geometrie nu te preocupi. - - 

Acum, ori opinia mea trebuie respinsă, arătîndu-se că 
nu prin posesia înţelepciunii și dreptății devin fericiţi cei 
ce sînt așa, nici nu devin nefericiți datorită răutăţii cei ce 
sînt nefericiți; ori dacă ea este cea adevărată, rămîne să 
vedem ce rezultă de aici. Rezultă, Callicles, toate conse- 
cințele arătate mai înainte, în legătură cu care tu m-ai 
întrebat dacă le luam în serios, cînd spuneam că trebuie 
să te acuzi pe tine însuţi, şi să acuzi pe fiu, ori pe prieten, 
dacă au săviîrşit o nedreptate, tocmai pentru aceasta fiind 
bună retorica; iar ceea ce credeai că Polos a recunoscut 
de ruşine, era deci adevărat, anume, cu cît săvîrşirea ne- 
dreptăţii este mai rușinoasă decît îndurarea ei, cu atît 
este şi mai rea; şi că acela ce vrea să fie un orator adevărat 
trebuie să fie om drept şi cunoscător al dreptăţii, ceea ce 
la rîndul său, Polos, îi reproșa lui Gorgias că recunoscuse 
de rușine. 

Așa stînd lucrurile, să vedem ce îndreptăţire are mustra- 
rea pe care mi-o faci, cum că nu sînt capabil să mă apăr, 
pe mine, sau pe vreun prieten ori rudă, nici să mă salvez 
din cele mai mari primejdii, aflindu-mă la cheremul ori- 
cui, întocmai ca un om scos în afara legii, pe care oricine 
vrea poate să-l pălmuiască, cum te exprimi tu cu duritate, 
sau să-i smulgă avutul, să-l izgonească din cetate sau, în 
cel mai rău caz, să-l ucidă. A îndura așa ceva este, după 
părerea ta, cea mai mare ruşine. În ce priveşte părerea 
mea, deși mi-am spus-o de mai multe ori pînă acum, nimic 
nu mă împiedică să o mai fac odată. 

Eu nu sînt de părere, Callicles, că pălmuirea mea, pe 

tăierea trupului sau a pungii mele, căci lovirea sau tăierea 
pe nedrept, a mea și a lucrurilor mele, nu pentru mine este 
mai rușinoasă și mai rea. Jefuirea şi aservirea mea, pră- 
darea casei mele, într-un cuvînt toată nedreptatea care mi 
se poate face, mie și bunurilor mele, este mai rea și mai 
rușşinoasă pentru cel ce o săvîrșește decît pentru mine care 
o îndur. 

Opiniile mele, așa cum le-am exprimat în discuţia dinainte, 
sînt întărite şi legate, ca să vorbesc pe șleau, de argumente 
de fier şi de oţel, după cîte văd pînă acum; pe acestea da- 
că nu le sfărîmați, tu sau careva mai cutezător decît tine, 
nu văd cum s-ar putea îndreptăți o altă părere în afara 
celei exprimate de mine. 

În consecință, îmi menţin întotdeauna opinia, iar dacă 
eu nu cunosc cum stau lucrurile, întocmai ca acum, n-am 
întîlnit niciodată pe cineva în stare să exprime o altă părere, 
fără să se facă de  rîs4?, 

Eu consider, deci, că lucrurile stau astfel. Prin urmare, 
dacă nedreptatea este răul cel mai mare pentru cel ce o 
săvîrșește, fiind încă și mai mare, pe cît este posibil, în cazul 
că nu-și ispășește vina, care este ajutorul de care trebuie 
să fie el în stare să se folosească, cu riscul, altminteri, de 
a se face într-adevăr de rîs? Oare nu acela care îl va scăpa 
de cea mai mare daună? Rezultă, neapărat, că ruşinea cea 
mai mare este să nu fii în stare să te aperi pe tine, pe prie- 
tenii și rudele tale, în al doilea rînd să nu te aperi de al 
doilea rău, în al treilea rînd de al treilea rău și așa mai 
departe. După cum este de mare fiecare rău, pe atît este 
de frumos să fii în stare să te aperi de el și tot pe atît este 
de ruşinos să nu fii în stare. Poate fi altminteri, decît astfel, 
o Callicles? 

CALLICLES Numai astfel. 

SOCRATE Dat fiind că există două situaţii, cea de a ne- 
dreptăți şi de a fi nedreptăţit, spunem că a nedreptăţi 
este un rău mai mare, iar a fi nedreptăţit, un rău mai mic. 
Prin ce mijloc ar putea omul ajunge în situația de a avea 
ambele avantaje, de a nu nedreptăţi și de a nu fi nedrep- 
tăţit? Prin forță sau prin voință? lată ce vreau să spun: 

ca să nu fie nedreptăţit, va fi de ajuns să nu vrea acest 
lucru? Ori, numai dobîndind puterea de a nu fi nedreptăţit, 
va reuşi el să nu fie nedreptăţit? 

CALLICLES Este clar că cea din urmă posibilitate, dacă 
va: avea puterea. 

SOCRATE Dar cînd săvirşeşte nedreptatea? Oare dacă 
vrea să nu nedreptăţească, asta este de ajuns, și el nu va 
face nedreptăți, ori și în acest caz este nevoie să dobîndească 
o anumită putere și artă, pe care dacă nu le învaţă și nu 
le practică va comite nedreptăți? 

Ce-mi poţi răspunde, Callicles, la o chestiune de felul 
acesta? Consideri că în discuţia de mai sus eu și Polos am 
avut vreo justificare, cînd am căzut de acord că nimeni 
nu comite nedreptatea de bună voie, ci cu toţii o comit 
involuntar? 

CALLICLES Așa trebuie să fie, Socrate, ca să poţi duce 
pînă la capăt discuția. 

SOCRATE Deci, pentru ca să nu facem nedreptăţi, trebuie, 
pare-se, să dobîndim o anumită putere și artă!48, 

CALLICLES Bineînţeles. 

SOCRATE Ce artă ne învaţă să nu fim deloc nedreptăţiți 
sau cît mai puţin? Să vedem dacă ești de acord cu mine. 
După părerea mea, trebuie, sau să conducem noi înșine 
cetatea, acaparînd chiar tirania, sau să fim sfetnicii con- 
ducerii149, 

CALLICLES Vezi, Socrate, că sînt gata să te laud cînd 
spui ceva bun? Cred că părerea ta este excelentă. 

SOCRATE Să vedem dacă mă aprobi și în continuare. 
Eu cred că prietenia cea mai mare dintre doi oameni este 
cînd, după vorba vechilor înţelepţi, se adună cine se asea- 
mănă!50. Tu nu crezi? 

CALLICLES Ba da. 

SOCRATE Deci, cînd este la conducere un tiran sălbatic 
şi necivilizat, iar în cetate se află cineva cu mult mai bun 
decît el, nu se va teme tiranul de acesta, neputind să se 
împrietenească cu cel, fără rezerve? 


CALLICLES Întocmai. 


313 


510 a 


5ll a 


PLATON 


SOCRATE Dar nici cineva cu mult inferior tiranului n-ar 
putea ajunge prietenul lui, căci tiranul l-ar disprețui și 
n-ar fi nicidecum interesat să-l aibă prieten. 

CALLICLES Și asta este adevărat. 

SOCRATE Rămiîne vrednic de prietenia tiranului numai 
acela, care, avînd aceeași fire ca el, lăudînd și criticînd 
aceleaşi lucruri, admite să fie condus și să se supună condu- 
cătorului. El va avea o mare putere în cetate și nimeni 
nu-l va supăra nepedepsit. Nu este așa? 

CALLICLES Ba da. 

SOCRATE lar dacă un tînăr din acea cetate se va întreba: 
„În ce chip aş putea eu să ajung om mare și să nu mă 
supere nimeni?”, — după cum se pare, calea indicată este 
să se deprindă de mic să aibă aceleași preferinţe şi antipatii 
ca stăpînul lui, să se educe spre a ajunge cît mai asemă- 
nător cu acesta. Nu este așa? 

CALLICLES Ba da. 

SOCRATE Așadar, acesta va ajunge să nu mai fie nedrep- 
tățit de alții și să dobîndească în cetate o mare putere, 
cum spuneți voi. 

CALLICLES Fără îndoială. 

SOCRATE Dar nici nu va săviîrşi nedreptăți? Cum ar fi 
cu putință, de vreme ce va fi asemenea conducătorului, 
care este un om nedrept, şi va avea multă influență asupra 
lui? Eu cred, cu totul dimpotrivă, că el se va strădui să 
ajungă în situaţia de a săviîrşi cît mai multe nedreptăți, 
fără să aibă de dat nici o socotealălil. Așa este? 

CALLICLES Se pare. 

SOCRATE Așadar, el se va alege cu cel mai mare rău, 
din moment ce-și va strica şi ticăloși sufletul prin imitarea 
stăpînului și datorită puterii pe care o va avea. 

CALLICLES Eu nu pricep cum de răsucești tu, de fiecare 
dată, ideile însuşi în jos, Socrate! Nu ştii că cel ce imită 
pe tiran, dacă vrea, poate să ucidă pe cel ce nu-l imită 
şi să-i ia avutul? 

SOCRATE Știu, bunule Callicles, doar nu sînt surd ca 
să nu vă aud pe tine, adineauri pe Polos, pe toţi, aproape, 
din cetate, spunînd asta de nenumărate ori. Auzi-mă şi 
tu pe mine cînd spun că poate să-l ucidă, dacă vrea, dar că 

asta înseamnă uciderea unui om virtuos și bun de către 
un ticălos. 

CALLICLES Și asta nu este încă mai revoltător? 

SOCRATE Nu, pentru cine stă să judece, ce este cu adevă- 
rat importanti. Crezi, cumva, că omul trebuie să se îngri- 
jească să-și facă traiul cît mai lung ocupîndu-se cu acele 
arte care ne scapă întotdeauna din primejdii, așa cum mă 
îndemni tu să mă ocup cu retorica, arta care ne aduce 
salvarea în tribunale? 

CALLICLES Pe Zeus, desigur că te sfătuiesc de bine. 

SOCRATE Ce vorbeşti, prietene? Nu crezi cumva că și 
înotul este o știință de toată însemnătatea? 

CALLICLES Pe Zeus, nu cred. 

SOCRATE Dar şi înotul scapă de la moarte pe oameni, 
cînd ajung în situația de a avea nevoie de el. Dacă el ţi se 
pare de mică importanță, am să-ți menţionez însemnă: 
tatea navigației, care salvează nu numai sufletele, ci şi 
trupurile și avutul, din cele mai mari primejdii, întocmai 
ca retorica; dar ea'este modestă și la locul ei, și nu se groză- 
veşte, luîndu-și aexul că a săvîrşit ceva minunat, deși 
realizează acelaşi lucru ca elocința judiciară. Dacă ne aduce 
teferi din Egina pînă aici, ne cere, cred, doi oboli, iar dacă 
ne aduce din Egipt, sau din Pont, sau de la şi mai mare 
distanță, pentru această mare binefacere, după ce ne-a 
salvat, cum spuneam mai înainte, atît pe noi cît și pe 
copiii, bunurile și femeile noastre, debarcîndu-ne la țărm, 
ne cere două drahmc; iar cel ce posedă această artă, după 
ce a săvîrşit asemenea lucruri, coboară la țărm și se plimbă 
pe lîngă mare și pe lîngă corabie, cu cea mai modestă 
înfăţişarel58, 

El este în stare, cred eu, să aprecieze că este de neşștiut 
căror pasageri le-a făcut un serviciu, nelăsîndu-i să se înece 
în valuri, și cărora le-a făcut un rău, bine cunoscînd că 
nu i-a debarcat cu nimic mai buni decît îi îmbarcase, nici 
în ce privește trupurile, nici în ce priveşte sufletele lor. 
El judecă, deci, că dacă vreunul care poartă în trupul lui 
boli grave şi de nevindecat nu s-a înecat în mare, este o 
nefericire pentru el că n-a murit și cu nimic nu-i poate fi 
de vreun folos. lar cel ce poartă în sufletul, mai preţios 

decît trupul său, multe boli de nevindecat, trebuie oare să 
trăiască și-i va fi de folos dacă-l scapă de mare, de tribunal 
sau de orice altceva? El ştie foarte bine că pentru omul 
ticăloşit, care este silit să trăiască în răutate, viaţa nu 
este de preferat. 

Din aceste motive, navigatorul nu-și poate permite să 
se grozăvească cu salvarea noastră. La fel, omule minunat, 
se întîmplă şi cu constructorul de mașini de război, care 
uneori este mai important pentru salvarea noastră decît 
un general, sau decît oricare altul, ca să nu vorbesc de 
navigator, căci el poate salva orașe întregi. Crezi că asta 
îi este cu putinţă oratorului de tribunal? Dacă ar vrea să 
vorbească, şi să-și elogieze meseria așa cum faceţi voi, 
Callicles, el ar putea să vă înfunde cu argumentele sale, 
demonstrînd tuturor că tot omul trebuie să devină construc- 
tor de mașini de război, meserie cu care nici o alta nu se 
poate compara. Și argumente el ar avea din belșug. Tu 
îi disprețuieşti, totuși, persoana şi meseria, numindu-l 
constructor de mașini ca şi cum l-ai ocări şi nu vrei să-i 
dai fiului tău de nevastă pe fiica acestuia, nici s-o iei pe 
a lui pentru tinelsf. 

De fapt, care dintre calităţile artei proslăvite de tine 
îndreptățește disprețul tău pentru constructor și pentru 
toţi ceilalți pe care i-am menționat acum? Știu, vei spune 
că tu le eşti superior şi că te tragi dintr-un neam mai bun 
decît ei. Însă, dacă superioritatea nu este ce spun eu și 
virtute înseamnă acea calitate care ne salvează pe noi 
înşine și avutul nostru, indiferent ce fel de oameni sîntem, 
devine ridicol disprețul tău, atît față de constructor, cît 
şi de medic şi de celelalte meserii care sînt făcute pentru 
ocrotirea noastră. 

Să vedem, însă, norocosule, dacă nu cumva noblețea și 
virtutea înseamnă altceva decît arta de a salva pe alții 
şi pe tine însuți. Durata vieţii noastre nu trebuie să ne 
preocupe şi nici nu trebuie să tremurăm pentru viața 
noastră, dacă sîntem cu adevărat bărbați, ci, lăsîndu-ne 
în seama zeilor, și crezîndu-le pe femei, cînd spun că nimeni 
nu poate să fugă de soartăl5, să ne gîndim în ce fel ne vom 
trăi cît mai bine răstimpul de viață pe care-l avem de 

trăiti6; dacă să ne conformăm orînduirii statului în care 
trăim, în cazul de față, dacă tu trebuie să devii cît mai 
asemănător demosului atenian, pentru a fi iubit de el și 
a ajunge la mare putere în cetate. Să vedem dacă este în 
avantajul tău şi al meu, ca să nu păţim, minunate prieten, 
ceea ce se zice că pățesc vrăjitoarele tesaliene care coboară 
Luna de pe cerl%. Cu cele mai scumpe lucruri vom avea 
de plătit dobîndirea acestei puteri în cetate. 


Dacă tu îţi închipui că cineva te poate învăţa arta de 
a ajunge mare într-o cetate, fără să devii aidoma stăpînirii 
și în bine, şi în rău, după părerea mea, îţi faci o socoteală 
greşită, Callicles. Nu prin imitație, ci prin natura ta trebuie 
să fii aidoma cu el dacă vrei să săviîrșeşti ceva vrednic de 
prietenia demosului atenian şi, pe Zeus, ceva vrednic de 
prietenia lui Demos, fiul lui Pyrilampes. Așadar, cine te 
va modela ca să fii pe deplin asemănător lor, acela te va 
face, așa cum doreşti, politician și orator. Fiecare din ei 
se bucură de cuvintele rostite potrivit cu firea lui și se 
supără pentru cele străine lui. Poate eşti, cumva, de altă 
părere, dragul meu. Avem ceva de spus la aceasta, Callicles? 

CALLICLES Nu ştiu cum se face, dar cred că ai dreptate, 
Socrate. Mi se întîmplă același lucru, ca multora: nu sînt 
pe de-a-ntregul convinsi5, 


SOCRATE Pentru că dragostea pentru demos, dinăuntrul 
sufletului tău, mi se împotriveşte ; însă, dacă vom cerceta 
mai mult şi mai bine tot aceste lucruri, te vei convinge. 
Reaminteşte-ţi cum spuneam că există cîte două metode 
de îngrijire, atit pentru suflet cît și pentru trup; una care 
cultivă plăcerea, cealaltă binele, dobîndit nu prin culti- 
varea plăcerii, ci prin îngrădirea ci. Nu am stabilit noi 
toate acestea?159 

CALIICLES Da, fără îndoială. 

SOCRATE Dar metoda care cultivă plăcerea este vulgară 
și nu poate însemna altceva decit lingușire. Nu-i așa? 


CALLICLES Fie aşa, dacă vrei tu. 


SOCRATE Însă cealaltă, nu tinde ea să ducă la desăviîr- 
şire atît trupul, cît şi sufletul de care se îngrijește? 
CALLICLES De bună seamă. 

SOCRATE Așadar, nu trebuie, oare, să ne ocupăm în 
așa fel de cetate şi de cetăţeni încît să-i facem cît mai buni? 
Fără aceasta, așa cum am descoperit în discuţia dinainte, 
n-ar exista nici un folos în săvîrşirea vreunei binefaceri, 
dacă gîndul celor ce vor să dobîndească mari avuțţii, con- 
duceri sau alte puteri nu ar fi bun şi curat. Putem vorbi 
astfel? 

CALLICLES Bineînţeles, dacă așa îţi este pe plac. 

SOCRATE Dacă, ocupîndu-ne cu treburile cetăţii, ne-am 
îndemna unii pe alții să întreprindem construcțiile cele 
mai mari de ziduri, arsenale sau temple, nu ar trebui să 
ne cercetăm și să stabilim, mai întîi, dacă stăpînim sau nu 
meseria de constructor, şi de la cine am învățat-o? Ar 
trebui sau nu? 

CALLICLES Bineînţeles. i 

SOCRATE Apoi, în al doilea rînd, dacă am construit 
vreodată o casă pentru prietenii noștri sau pentru noi, 
şi dacă această casă este frumoasă sau uriîtă. lar dacă, 
prin această cercetare, am găsi că dascălii noştri au fost 
buni și vestiți şi că am construit împreună cu ei multe case 
frumoase, — și încă am mai construit multe altele de unii 
singuri, după ce ne-am despărțit de ei — numai așa stînd 
lucrurile, am putea avea gîndul să ne apucăm de lucrări 
publice. Însă, dacă n-am avut nici un dascăl și dacă nu 
putem arăta decît că ori n-am făcut nici o construcție, ori 
că am făcut mai multe, dar fără valoare, în acest caz ar 
fi o nebunie să ne apucăm de lucrări publice şi să ne în- 
demnăm unii pe alții la așa ceva. Putem susține justeţea 
celor spuse, sau nu? 

CALLICLES De bună seamă că da, 

SOCRATE Aceasta este valabil pentru toate, de pildă, 
dacă ne-am pretinde medici, capabili de o exercitare publică 
a meseriei, desigur, ne-am cerceta, eu pe tine și tu pe mine. 
Pe toţi zeii, să vedem cum stă însuși Socrate cu sănătatea 
trupului? Pînă acum a fost cineva vindecat de boală de 
către Socrate, fie el sclav, fie om liber? Și eu, la fel, te-aș 
întreba, la rîndul meu, asemenea lucruri. lar dacă am des- 
coperi că nimeni nu și-a însănătoșit trupul datorită nouă, 
nici un străin, nici un cetățean, bărbat sau femeie, pe Zeus, 

Callicles, nu ne-am face, pe bună dreptate, de rîs? Pot 
nişte oameni să ajungă atît de nebuni, încît, mai înainte 
de a fi lucrat ca meseriași de rînd, mai bine sau mai rău, 
mai înainte de a fi practicat și avut succes de multe ori 
în meserie — învăţind, cum spune proverbul, olăritul doar 
dintr-un ulcior — să se pretindă buni pentru o activitate 
publică și să îndemne şi pe alții la aceasta?160, Nu crezi că 
este o nebunie să procedezi astfel? 

CALLICLES Ba da. 

SOCRATE Acum, omule de ispravă, pentru că ţi-ai început 
cariera de politician în timp ce mă îndemni şi mă dojenești 
că nu fac la fel, nu este cazul să ne cercetăm'unul pe altul? 
Ia să vedem, Callicles a făcut pe vreunul dintre cetăţeni 
să fie mai bun? Există vreunul, care fiind mai înainte ticălos, 
nedrept, neînfrinat şi fără minte, a devenit, datorită lui 
Callicles, un om bun şi virtuos, printre străini sau concetă- 
ţeni, printre oamenii liberi sau printre sclavi? Spune-mi, 
Callicles, dacă cineva te-ar întreba acestea, ce-ai răspunde? 
Care om a devenit mai bun datorită întovărășirii cu tine? 
Eziţi să răspunzi, cu toate că ai reușitele tale, încă de cînd 
erai un om de rînd, mai înainte de a te pune în serviciul 
cetăţii? 

CALLICLES Îţi place să şicanezi, Socrate! 

SOCRATE Nu de dragul şicanei te întreb, ci vrînd cu bună 
credinţă să știu cum crezi tu că trebuie să fie activitatea 
politică la noi. Cînd intrăm în viaţa politică a cetății noastre, 
ne poate preocupa altceva decît ideea de a fi cetățeni cît 
mai buni? Oare n-am căzut de acord, de mai multe ori, 
că acesta este scopul omului politic? Am fost de acord, 
sau nu? Răspunde! Am fost de acord, voi răspunde eu 
pentru tine. Așadar, dacă aceasta trebuie să fie preocu- 
parea bunului cetățean în statul său, aminteşte-ți acum 
de oamenii pe care i-ai numit cu puțin mai înainte și spune-mi 
dacă îi consideri a fi fost buni politicieni. Este vorba de 
Pericle, Cimon, Miltiade și Temistocle. 

CALLICLES Desigur. 

SOCRATE Dacă au fost buni, este clar că fiecare dintre 
ei şi-a făcut concetățenii mai buni, din mai răi cum erau 
înainte. I-a făcut sau nu? 

CALLICLES Da. 

SOCRATE Deci, cînd Pericle a început să vorbească 
poporului, atenienii erau mai răi decît în perioada cînd 
şi-a rostit ultimele discursuri. 

CALLICLES Probabil. 

SOCRATE Nu probabil, omule, ci obligatoriu, pe iaa 
celor convenite, din moment ceacesta era un bun politi- 
cian! 

CALLICLES Prin urmare? 

SOCRATE Nimic, doar dumirește-mă dacă atenienii au 
fost îmbunătăţiţi de Pericle, sau, cu totul dimpotrivă, au 
fost viciaţi de acesta. Eu tot aud că Pericle i-a făcut pe 
atenieni leneși și laşi, palavragii și lacomi de bani, pentru 
că a instituit pentru prima dată remuneraţia pentru slujbele 
publicelfl. 

CALLICLES De la cei cu urechile ruptel6? auzi tu acestea, 
Socrate. 

SOCRATE Nu mai este vorba de auzit de la alții cînd 
ştim precis, și eu și tu, că la început Pericle era respectat, 
și că atenienii n-au pronunțat nici o condamnare infamantă 
împotriva lui, pe vremea cînd erau mai răi. Dar mai tîrziu, 
cînd, datorită lui, au devenit cetăţeni buni și virtuoși, 
la sfîrșitul vieţii lui Pericle, l-au condamnat pentru furt, 
ba puţin a lipsit să-l condamne și la moarte, considerîndu-l, 
desigur, un ticălos13, 

CALLICLES Ei şi? Înseamnă că Pericle a fost un rău 
conducător? 

SOCRATE Fără îndoială, că un îngrijitor de măgari, de 
cai sau de boi, ar fi considerat un rău îngrijitor dacă, luînd 
în primire niște animale care nu lovesc cu copita, nu mușcă, 
nici nu împung, ar sfîrși prin a le face să se poarte astfel, 
sălbăticindu-le. Sau nu crezi că este un rău îngrijitor de 
animale acela care luîndu-le în primire blinde, le face să 
ajungă mai sălbatice decît le-a luat? Nu crezi? 

CALLICLES De bună seamă, ca să-ți fac pe plac. 

SOCRATE Fă-mi atunci pe plac răspunzîndu-mi şi la 
altceva: Face și omul parte dintre vieţuitoare, sau nu? 

CALLICLES Fără îndoială. 

SOCRATE Oare Pericle n-a fost un îngrijitor de oameni? 

“CALLICLES Ba da. 

SOCRATE Cum așa? Oamenii nu trebuiau să devină, 
așa cum am convenit, mai drepţi, în loc de nedrepţi cum 
erau, dacă ar fi fost un bun politician cel care i-a avut în 
grijă?164 

CALLICLES De bună seamă. 

SOCRATE Dar cei drepți nu sînt și blinzi, cum spune 
Homer?1% Ce părere ai? Nu-i așa? 

CALLICLES_ Ba da. 

SOCRATE Însă el i-a făcut mai sălbatici de cum erau 
cînd i-a luat în primire, şi încă față de el însuși, ceea ce 
nu și-ar fi dorit în nici un caz. 

CALLICLES Vrei să fiu de acord? 

SOCRATE Numai dacă ţi se pare că am dreptate. 

CALLICLES Fie și așa. 

SOCRATE Mai sălbatici nu înseamnă mai nedrepți și 
mai răi? 

CALLICLES Fie. 

SOCRATE Rezultă atunci că Pericle nu a fost un bun 
politician. 

CALLICLES Nu, după spusele tale. 

SOCRATE Pe Zeus, şi după ale tale, căci ai fost de acord 
cu mine. Să vorbim acum de Cimon. Nu l-au ostracizat 
tocmai cei pe care el i-a slujit, ca să nu-i mai audă glasul, 
zece ani de zile? Cu Temistocle n-au făcut la fel, ba l-au 
şi condamnat la exil, pe deasupra? Pe Miltiade, învingăto- 
rul de la Maraton, n-au decretat să-l azvirle în prăpastie, 
ceea ce s-ar fi întîmplat dacă nu intervenea pritanul?166 
De ar fi fost buni cetățeni, cum spui tu, ei n-ar fi păţit 
aşa ceva. Vizitiii buni, dacă n-au căzut de pe car de la 
bun început, în nici un caz nu ajung s-o facă, după ce şi-au 
domesticit caii și au devenit și ei conducători mai buni. 
Lucrul nu este posibil nici în conducerea carului, nici în 
vreun alt domeniu. Sau crezi că este posibil? 

CALLICLES Nu cred. 

SOCRATE Se pare deci că aveam dreptate cînd spuneam 
mai Înainte că nu știm să fi existat în cetatea noastră vreun 
bun om de stat. Tu erai de acord pentru prezent, însă pentru 
trecut nu erai și menţionai pe acești bărbaţi. Însă s-a văzut 

că şi ei sînt deopotrivă cu cei din prezent, astfel că, dacă 
au fost oratori, n-au practicat adevărata retorică — căci 
n-ar fi fost răsturnați —, dar nici de linguşire nu s-au 
folosit. 

CALLICLES Dar cei de acum, nici pe departe nu se pot 
compara în înfăptuiri cu oricine vrei dintre cei vechi!%?, 

SOCRATE Eu, prietene, nu-i condamn că au fost slujitori 
ai statului, ba cred că au fost slujitori mai zeloşi decît cei 
din prezent şi mai capabili să procure cetăţii cele ce-și 
dorea. Dar, în ce priveşte înduplecarea şi stăvilirea pasiu- 
nilor, spre a-i face pe concetăţeni, prin convingere și prin 
forță, să devină mai buni, nu văd, ca să zic așa, nici o 
diferență între cei din trecut și cei de astăzi. Or, aceasta 
este singura realizare demnă de un bun cetățean. Sînt de 
acord cu tine că, în materie de construit corăbii, ziduri, 
arsenale și multe altele asemănătoare, ei erau cu mult mai 
destoinici decît cei de astăzi. Dar iată că discuţia noastră 
nepune într-o situație ridicolă, căci tot timpul de cînd 
vorbim nu încetăm să ne învîrtim în jurul acelorași chestiuni, 
fără să reuşim să ne înțelegem unul cu altul. Tu ai fost de 
acord, pare-mi-se şi ai înțeles, în mai multe rînduri, că 
există două feluri de arte care ne cultivă sufletul şi trupul; 
dintre ele, este o artă slujitoare, cea care este în măsură 
să ne procure hrană, cînd trupurile ne sînt înfometate, 
băutură, cînd sînt însetate, iar cînd sînt înfrigurate, haine, 
acoperăminte, încălțăminte și toate cîte doresc trupurile!68, 
Mă folosesc într-adins de aceleași pilde ca să pricepi mai 
uşor. Cum pe acestea ni le procură negustorii, cîrciumarii, 
sau meseriașii care produc astfel de bunuri, cum sînt bru- 
tarii, bucătarii, țesătorii, cizmarii și curelarii, nu este de 
mirare că, așa fiind, ei se consideră, și sînt considerați 
şi de alţii, îngrijitori ai trupului; de oricine nu știe că pe 
lingă toate acestea mai există o artă gimnastică şi o artă 
medicală, adevăratele îngrijitoare ale trupului, care s-ar 
cuveni să le conducă pe toate şi să se folosească de serviciile 
lor, întrucît ele cunosc care hrană și băutură este bună 
şi care este dăunătoare pentru sănătatea trupului, lucruri 
ignorate de toate celelalte. De aceea, dintre artele care 
privesc trupul, primele sînt inferioare, slujitoare şi vulgare 

în timp ce celelalte, gimnastica şi medicina, sînt, pe drept, 
stăpînele lor. 

Că lucrurile stau la fel și în ce priveşte sufletul, tu îmi 
faci impresia că înţelegi, în clipa cînd îţi vorbesc și cînd 
te declari de acord, ca și cum ai pricepe ce spun. Însă, 
puțin mai tîrziu, vii şi spui că există, în cetate, oameni 
buni şi aleși, iar cînd te întreb cine sînt aceia îmi pui înainte 
asemenea oameni pentru politică, cum ai face dacă între- 
bîndu-te pentru gimnastică, care au fost, sau care sînt bunii 
îngrijitori ai trupurilor, mi-ai spune foarte serios că Thea- 
rion brutarul, sau Mithaicos, care a scris despre bucătăria 
siciliană!6%, şi Sarambos negustorul de vinuri, sînt minunaţi 
îngrijitori de trupuri, pentru că unul prepară o pîine grozavă, 
ceilalți bucate şi vinuri grozave. 

Te-ai supăra, poate, dacă ţi-aș spune: Omule, nu te 
pricepi deloc la gimnastică. Tu îmi vorbești de unii care 
se pricep să slujească și să întrețină poftele, care, neavînd 
habar ce înseamnă desăvîrşirea și binele trupurilor, îmbuibă 
şi umflă cum pot trupurile oamenilor, căpătînd laude de 
la aceştia, după ce îi fac să piardă şi vigoarea pe care o 
aveau mai înainte. Însă aceștia, din cauza ignoranței lor, 
nu vor învinui pentru bolile şi pentru pierderea vigorii lor 
pe cei care i-au îndestulat, ci, dacă se găsește cineva de 
faţă să le dea sfaturi, în clipa cînd, mai tîrziu, îmbuibarea, 
dușmană sănătăţii, le-a adus boala, pe el îl învinuiesc, îl 
blestemă și i-ar face şi rău dacă ar putea, în timp ce laudă 
pe cei dinainte, care sînt răspunzători de suferinţele lor. 

Iar tu, Callicles, procedezi acum aidoma lor. Lauzi pe 
oamenii care i-au îndestulat pe atenieni, împlinindu-le 
toate poftele. Se spune că ei au făcut cetatea mare, fără 
să se bage de seamă că, de fapt, ea a fost umflată şi îmbui- 
bată nesănătos de către vechii ei conducători. 

Fără înțelepciune și fără spiritul dreptăţii, ei au umplut 
cetatea cu porturi și arsenale, cu ziduri, tributuri şi cu 
alte asemenea zădărnicii!?0. Cînd are să vină însă criza de 
slăbiciune, atenienii vor învinovăţi pe sfetnicii ce vor fi 
atunci de față, iar pe Temistocle, Cimon și Pericle îi vor 
lăuda, pe ei, care sînt răspunzători de nenorocire. Poate 
că te vor acuza pe tine, dacă nu te vei păzi, sau pe prie- 

b tenul meu Alcibiade, atunci cînd vor pierde și vechile bunuri, 

pe lîngă cele dobîndite de ei, deși nu sînteţi voi vinovați 
de catastrofă, sau poate sînteți numai părtași la vină. 

Totuși, văd că se întîmplă şi acum un lucru fără noimă, 
despre care am auzit că s-a petrecut cu oamenii de stat 
din trecut. Observ că, ori de cîte ori cetatea pune sub 
acuzaţie pe unul dintre politicieni pentru săvîrşire de ne- 
dreptăţi, aceștia se supără şi se vaită că au de îndurat 
nerecunoștința concetățenilor. După ce au făcut atîta 
bine cetății, iată-i acum, duși de ea la pieire, pe nedrept, 
spun ei. Aceasta este pe de-a-ntregul o minciună. Nicicînd 
un conducător de cetate n-a fost pe nedrept dus la pieire 
de către cetatea în fruntea căreia s-a aflat!72. 

Probabil că se întîmplă celor ce-şi zic politicieni același 
lucru ca și sofiştilor. Căci sofiştii, atît de învățați cum sînt, 
în toate, fac totuși următoarea prostie. Deși susțin că ei 
sînt dascăli ai virtuţii, adeseori se plîng că elevii îi nedrep- 
tăţesc, pentru că nu le plătesc remuneraţia și nu le acordă 
consideraţia cuvenită pentru binefacerile primite de la 
eil?3. Poate exista ceva mai lipsit de sens? Nişte oameni 
care au devenit buni și drepţi, după ce dascălul a scos 
nedreptatea din ei, stăpîniţi fiind acum de spiritul drep- 
tății, cum or să fie ei nedrepţi, cînd nedreptatea nu mai 
există în ei? Nu crezi că este absurd, prietene? Cum m-ai 
silit să ţin de-a binelea un discurs, Callicles, nevrînd să-mi 
răspunzi ! 

CALLICLES Tu n-ai fi în stare să vorbești, dacă cineva 
n-ar sta să-ţi răspundă? 

SOCRATE Tot ce se poate. Deocamdată ţin un discurs 
continuu, pentru că tu nu vrei să-mi răspunzi. Dar spune-mi, 
bunule, pe Zeus ocrotitorul, nu crezi că este lipsit de sens 
ca cineva care susține că l-a făcut om bun pe un altul să-i 
reproșeze, după ce a devenit bun datorită lui, că este totuși 
un ticălos? 

CALLICLES Sînt de aceeași părere. 

SOCRATE Oare nu-i auzi spunînd asemenea lucruri pe 
cei care susțin că educă pe oameni în spiritul virtuții? 

CALLICLES Ba da. Dar de ce te sinchiseşti de niște oameni 
lipsiţi de importanță?! 

SOCRATE Dar ce ai de spus despre oamenii care, decla- 
rînd că au stat la cîrma cetăţii și s-au îngrijit să fie cum 
nu se poate mai bună, își schimbă părerea și o acuză, la 
un moment dat, că este cum nu se poate mai rea? Crezi 
că diferă prin ceva unii de ceilalți? Retorul este totuna 
cu sofistul, norocosule, sau foarte înrudit cu el, așa cum 
îi spuneam și lui Polos. Iar tu, crezînd, din ignoranță, că b 
retorica este o artă sublimă, dispreţuieşti sofistica. În 
realitate, sofistica este mai frumoasă decît retorica, tot 
atît pe cît legislaţia este mai frumoasă decît justiţia şi 
gimnastica decît medicina!75. Eu credeam că numai oratorii 
politicieni și sofiștii n-au dreptul, tocmai datorită învăţă- 
turii pe care o dau, să-i acuze pe discipoli că se poartă rău 
cu ei, sau, dacă o fac, se acuză în același timp pe ei înșiși 
de faptul că n-au fost de nici un folos celor cărora se anga- 
jaseră să le fie!”6. Nu-i aşa? 

CALLICLES Fără îndoială. 

SOCRATE Și, de bună seamă, numai lor le-ar fi cu putinţă 
să-şi ofere binefacerea fără plata pe loc, dacă este adevărat 
ce susțin. Cînd cineva beneficiază de un alt soi de serviciu, 
de pildă, dacă pedotribul îl învaţă să fugă repede, se poate 
întîmpla să-l lipsească pe pedotrib de răsplată, în caz că 
acesta, avînd încredere în el, nu stabilește să-i achite banii, 
îndată ce i-a transmis priceperea de a fugi iute. Căci nu d 
cred că oamenii săvîrșesc nedreptatea din cauza încetinelii 
la fugă, ci din cauza nedreptăţii însăși. Tu ce crezi? 

CALLICLES Așa este. 


SOCRATE Prin urmare, cine înlătură tocmai nedreptatea 
nu mai este în primejdie să fie nedreptăţit, fiind singurul 
care-și poate oferi în siguranță binefacerea, dacă într-adevăr 
este în stare să-i facă buni pe oameni. Nu-i așa? 

CALLICLES Sînt de acord. 

SOCRATE De aceea, se pare, nu este nici o ruşine să iei 
bani pentru toate celelalte sfaturi pe care le dai, de pildă 
în materie de construcții sau în alte meserii. 

CALLICLES Fireşte. e 

SOCRATE În ce priveşte, însă, felul în care un om poate 
deveni desăvirșit şi-şi poate cîrmui casa și cetatea cel mai 

bine, se consideră o ruşine să declari că nu dai sfaturi decît 
dacă ţi se dau bani pentru aceasta!7?. Este adevărat? - 

CALLICLES Da. 

SOCRATE Este limpede că, de aceea, este singura bine- 
facere care face pe cel ce o primește să dorească să o înapo- 
ieze ca recunoștință, astfel că se consideră de bun augur 
dacă cel ce a făcut un asemenea bine îl și primește în schimb, 
iar dacă nu, de rău augur. Nu stau lucrurile astfel? 

521 a  CALLICLES Întocmai. 

SOCRATE Precizează-mi, către ce cale de îngrijire a cetăţii 
mă îndrumi? Să mă lupt cu atenienii ca să-i fac cît mai 
buni, întocmai ca un medic, sau să-i slujesc şi să le intru 
în grație?178 Spune-mi adevărul, Callicles, căci ești dator 
să continui să spui ce gîndești, cu aceeaşi libertate cu 
care mi-ai vorbit la început. Așa că vorbește, acum, cu 
toată sinceritatea. 

CALLICLES Sînt de părere că trebuie să le faci pe voie. 

b SOCRATE Mă îndemni, deci, generosule, să-i lingușesc? 

CALLICLES Zi, dacă-ți place, ca un sclav din Mysia!?, 
Socrate ; fiindcă dacă nu vei proceda astfel... 

SOCRATE Nu-mi spune ce mi-ai repetat de atîtea ori, 
că mă va ucide cine va vrea, ca să nu-ţi repet, la rîndul 
meu, că, în acest caz, un ticălos va ucide un om bun; nici 
că-mi va lua ceea ce am, ca să nu-ți repet, la rîndul meu, 
că, deposedîndu-mă, nu va avea nici un profit, ci, așa cum 

c m-a deposedat pe nedrept, tot așa se va folosi pe nedrept 
de bunul meu. Ori nedrept înseamnă urit iar urît înseamnă.__ 
rău. 

CALLICLES Cât de încredinţat pari, Socrate, că tu nu 
poţi păţi nimic din toate astea, dacă stai retras de o parte 
și că nu poți fi tîrît la tribunal, poate de cel mai ticălos 
şi mai netrebnic ins! 

SOCRATE Aș fi cu adevărat lipsit de minte, Callicles, 
dacă n-aș crede că în această cetate oricărui om i se poate 
întîmpla să pățească aşa ceva. Însă eu sînt bine încredințat 

d că, dacă ajung la tribunal ameninţat de vreuna din primej- 
diile de care vorbești, cel care mă va duce acolo va fi un 
ticălos; căci nici un om de treabă nu poate acuza pe 
cel ce nu i-a făcut nici un rău. Și n-ar fi deloc imposibilă 

chiar moartea mea. Vrei să-ți spun ce mă face să mă aștept 
la aceasta? 


CALLICLES Vreau, bineînţeles. 

SOCRATE Cred că sînt unul dintre puţinii atenieni de 
astăzil80, ca să nu zic singurul, care are înțelegerea adevă- 
ratei arte politice și a punerii ei în practică. Deoarece, prin 
cuvintele pe care le rostesc de fiecare dată, eu nu urmăresc 
să fiu pe plac, ci să produc cel mai mare bine, nu cea mai 
mare plăcere şi deoarece nu vreau să fac grații aşa cum 
mă îndemni tu, eu nu aș avea ce spune în fața tribuna- 
lului. 

Dar voi fi în situaţia de care-i vorbeam lui Polos: voi fi 
judecat, aşa cum ar fi judecat de copii un medic acuzat 
de către un bucătar. Să vedem dacă se mai poate apăra 
un asemenea om, aflat în puterea lor, cînd acuzatorul lui 
spune: „O, copii, multe rele vă face acest om vouă, iar 
pe cei mai mici dintre voi îi strică, tăindu-i şi arzîndu-i, 
îi face să ameţeascăltl, slăbindu-i şi sufocîndu-i, le dă băuturi 
amare şi-i sileşte să sufere de foame și de sete; nu ca mine, 
care vă îndestulez cu multe dulciuri și bunătăți de tot 
felul. Ce crezi că-i mai rămîne de făcut medicului, aflat 
într-o situaţie atit de grea? Dacă ar răspunde, spunînd 
adevărul: — „Acestea toate, copii, eu le-am făcut pentru 
sănătatea voastră”, cum crezi că ar protesta asemenea 
judecători? Nu strașnic de tare? 

CALLICLES Trebuie să credem că da. 


SOCRATE Nu crezi că el se va încurca cu totul, nemai- 
ştiind ce să spună? 

CALLICLES Fără îndoială. 

SOCRATE Știu că aceeaşi pățanie m-ar aștepta şi pe mine, 
dacă aș ajunge la tribunal. Căci n-o să pot spune că le-am 
oferit plăcerile considerate de ei binefăcătoare şi folositoare, 
tocmai eu care nu pun preț nici pe cei ce le oferă, nici pe 
cei ce le primesc. Dacă aș fi învinuit că stric tineretul, făcîn- 
du-l să se îndoiască, ori că defăimez pe cei vârstnici, vor= 
bindu-i de rău în particular sau în public, n-aș putea spune 
nici adevărul, anume că: — „Pe drept spun eu toate 
acestea, judecători, şi o fac spre binele vostru”, nici altceva, 

astfel că voi avea probabil de îndurat soarta care mă 
așteaptă. 

CALLICLES Crezi, vasăzică, Socrate, că este bine să fii 
în situația de a nu te putea apăra în propria-ți cetate? 

SOCRATE Da, dacă ai parte de acel lucru cu care ai fost 
şi tu de acord, de mai multe ori; dacă-ţi va sta în apărare 
faptul că n-ai rostit sau săvîrșit nimic rău împotriva oame- 
nilor și a zeilor. Am căzut de acord, de mai multe ori, că 
acesta este felul cel mai bun de a te apăra. Prin urmare, 
dacă mi-ar dovedi cineva că nu pot invoca această apărare, 
nici pentru mine, nici pentru un altul, mi s-ar face rușine 
de reproș, și în fața mulțimii, şi în fața cîtorva oameni, 
ba chiar față de un singur om; iar dacă ar urma să mor 
din cauza neputinței de a invoca această apărare, aș fi 
foarte mîhnit. Însă, dacă ar fi să mor din cauza necunoaşterii 
lingușirii retorice, sînt încredințat că m-ai vedea suportînd 
moartea cu ușurință. De faptul însuşi al morții nu se teme 
nimeni, în afară de cei cu totul nesăbuiți și lași, însă de 
nedreptate ne temem cu toţii. Sosirea în Hades este pentru 
sufletul încărcat de nelegiuiri cea mai mare nenorocire. 
Dacă doreşti, sînt dispus să-ţi descriu cum stau lucrurile. 


CALLICLES Din moment ce ai isprăvit cu celelalte, ispră- 
vește acum și cu chestiunea asta. 

SOCRATE Ascultă, atunci, cum se spune, o prea frumoasă 
povestire, pe care cred că o vei socoti o ficţiune, în timp 
ce, pentru mine, este o istorisire reală ;1%2 astfel că cele ce 
urmează ţi le voi spune ca pe niște adevăruri. 


Cum spune Homer, Zeus, Poseidon şi Pluton au împărțit 
între ei stăpînirea pe care au luat-o de la tatăl lor. Din 
timpul lui Cronos a existat pentru oameni legea, care este 
şi acum pusă întotdeauna în vigoare dle către zei, ca omul 
care şi-a petrecut viaţa în dreptate și credinţă, după moarte 
să meargă să locuiască în Insulele Fericiţilur, în deplină 
beatitudine, departe de rele; iar cel ce u trăit în nedreptate 
şi necredință să meargă în locașul de ispășire și pedepsire 
care se numeşte Tartar!8, În timpul lui Cronos şi la începu- 
tul domniei lui Zeus, judecători erau oamenii în viață 
care-şi judecau semenii în ziua cînd ei urmau să moară. 

Ca urmare, judecăţile erau făcute rău. De aceea, Pluton 
și cîrmuitorii Insulelor Fericiţilor, mergînd la Zeus, i-au 
spus că şi într-un loc şi în altul se îmbulzesc oameni nepotri- 
viţi pentru locaș. Le-a răspuns atunci Zeus: „Eu, spuse, 
voi curma această stare. Acum judecătorii dau sentințe 
rele. La judecată, împricinaţii se prezintă îmbrăcaţi, căci 
ei sînt judecaţi fiind încă în viaţă. Mulţi dintre cei cu sufle- 
tele nevrednice sînt împodobiţi cu trupuri frumoase, cu 
obîrșie aleasă și cu bogății iar cînd vine judecata, li se pre- 
zintă mulți martori care atestă că ei au trăit în spiritul 
dreptăţii. 

Judecătorii sînt impresionați de acestea, ca unii care 
judecă fiind ei înșiși înveșmîntaţi, astfel că sufletul le este 
învăluit de ochi, de urechi şi de întregul lor trup. Pe ei 
îi împiedică toate aceste veșminte, atît cele proprii cît şi 
cele ale împricinațţilor. Mai întîi, spuse Zeus, ei trebuie să 
înceteze să-și mai cunoască dinainte moartea, așa cum o 
ştiu acum. I-am poruncit lui Prometeu să nu-i mai înștiin- 
ţeze184. Apoi, ei trebuie judecaţi goi, cu toţii, deci să fie 
judecaţi după ce au murit18. Și judecătorul trebuie să fie 
gol, deci mort, ca să privească cu sufletul său, sufletul 
fiecăruia, îndată ce a murit, departe de toate rudele sale, 
după ce şi-a lăsat pe pămînt toate podoabele, pentru ca 
judecata să fic dreaptă. Cunoscînd acestea, înaintea voastră, 
am pus drept judecători pe fiii mei, pe doi născuți din 
Asnia, Minos şi Radamanthys, pe unul din Europa, Eac. 
lui, după moarte, îşi vor ţine judecata pe pajiştea de la 
răncruceu de unde pleacă un drum către Insulele Fericiţilor 
şi alt drum către Tarturit, Pe cei din Asia îi va judeca 
lNadamanthys și pe cei din Europa, Eac. Lui Minos îi voi 
da împuternicirea de a decide asupra cazurilor nedezlegate 
de ceilalți doi, pentru ca judecata asupra strămutării 
oamenilor să fie cît mai dreaptă”. 

Iată, Callicles, povestirea, pe care, auzind-o, am încre- 
dințarea că este adevărată, astfel că deduc din ea urmă- 
toarea stare. Moartea, după părerea mea, nu poate fi altceva 
decît separarea a două lucruri, trupul şi sufletul, unul de 
celălalti87. După ce s-au despărțit, fiecare din ele își păs- 
trează, cam în aceeași măsură, starea pe care o avea pe 
ic 

cînd trăia omul; trupul lasă să se vadă natura sa, precum 
și toate îngrijirile şi pătimirile prin care a trecut. 

De pildă, dacă cineva a avut în timpul vieții un trup 
mare din natură, sau din pricina hranei, sau din amîndouă, 
și după moarte cadavrul acestuia este mare, iar dacă a fost 
gras rămîne gras și după ce moare și așa mai departe. lar 
dacă purta plete, şi cadavrul lui are plete. Dacă omul a 
fost un oropsit și a avut pe trup cicatrice ale loviturilor 
de bici, sau ale altor răni din timpul vieţii, și după moarte 
trupul lui lasă să se vadă semnele ; sau dacă a avut în viaţă 
membre sfărîmate sau strîmbe, ele se văd și după moarte. 
Într-un cuvînt, felul cum și-a ținut trupul în timpul vieții, 
se vede în întregime sau în cea mai mare parte și după 
moarte, o anumită perioadă de vreme. Sînt de părere că 
același lucru se petrece și cu sufletul!s, Callicles. Toate 
din suflet sînt vizibile, după ce el a fost despuiat de trup, 
și natura, și încercările prin care a trecut sufletul omului 
pentru dobîndirea fiecărui lucru. Cînd ajung, deci, în fața 
judecătorului, oamenii din Asia, în fața lui Radamanthys, 
acesta oprindu-i, priveşte sufletul fiecăruia, fără să ştie 
al cui este, astfel că, adeseori, prinzînd sufletul marelui 
rege, al vreunui alt rege sau conducător, nu găsește nimic 
sănătos în el, căci este vrîstat și plin de cicatricele produse 
de sperjururile și nedreptăţile cu care fiecare faptă a sa 
l-a însemnat ;18 și toate în el sînt strîmbate de minciună 
și trufie, căci nimic n-a crescut drept din pricina lipsei 
adevărului. Din cauza neînfrînării, destrăbălării, lipsei de 
măsură și stăpînire în acţiuni!%, vede că sufletul îi este 
plin de diformităţi și urîțenii, și, lipsindu-l de orice cinstire, 
îl trimite imediat sub pază acolo unde va urma să îndure 
chinurile care i se cuvin. 

Tuturor celor supuşi unei pedepse, ce li se cuvine pe drept, 
li se întîmplă sau să tragă folos de pe urma ci, ajungînd 
mai buni, sau să servească de exemplu altora, care văzînd 
ceea ce suferă aceștia vor deveni de teamă mai buni. Trag 
foloase de pe urma pedepsirii lor de către zeci şi de către 
oameni toți cei care săvîrșesc greșeli de îndreptat; este 
în folosul lor să îndure chinuri și suferințe și pe pămînt 
și în Hades, altminteri nu se poate îndepărta nedreptatea 

din ei!?l. Dar cei care au săvirșit cele mai grave nedreptăţi, 
ajungînd din cauza lor nevindecabili, servesc drept exemple, 
şi dacă ei înșiși, fiind de nelecuit, nu au nimic de cîștigat, 
au alții care îi văd cum, din cauza fărădelegilor lor, îndură 
pentru veșnicie cele mai mari, mai dureroase şi mai cum- 
plite suferințe, țintuiți ca niște pilde grăitoare, în locașul 
lui Hades, ca o privelişte amenințătoare pentru nelegiuiţii 
care sosesc într-una acolo. Eu zic că unul dintre ei va fi 
şi Archelaos, dacă e adevărat ce spune Polos, precum și 
toţi tiranii asemeni lui. Și mai cred că mulți dintre cei 
pedepsiţi exemplar au fost tirani, regi, stăpîni şi cîrmuitori 
de cetăţi, căci ei, datorită puterii lor, au săvîrşit cele mai 
mari şi mai nelegiuite greşeli. Este chezaş pentru ei și Homer, 
cînd îi arată pe regi şi pe cîrmuitori, ca Tantal, Sisif și 
Tityos, supuși caznelor veșnice în Hades; însă pe Tersit, 
ca pe oricare alt ticălos de rînd, nimeni nu l-a arătat ispă- 
şind mari fărădelegi, ca un vinovat fără leac, căci lui, cred 
eu, nu i-a stat în puteri să fie astfeli%2. De aceea el este mai 
fericit decît cei care au avut această putere. Astfel, Callicles, 
intre oamenii cu putere se află și ticăloşii cei mai înrăiţi, 
deși nimic nu împiedică să existe și printre ei bărbaţi buni, 
care sînt, cu atît mai mult, vrednici de toată admiraţia; 
căci este un lucru greu, Callicles, şi demn de toată lauda, 
ca cel ce are toată puterea de a săvîrşi nedreptăţi să-şi 
ducă totuşi viața în spiritul dreptăţii. Asemenea oameni 
sînt puţini; de bună seamă, au existat şi aici, și în alte 
părți, şi vor mai exista, cred, oameni perfecţi, înzestrați 
cu virtutea dreptei folosiri a cîrmuirii care li se încredin- 
ţează. Unul, cu foarte multă faimă printre greci, a fost 
Aristidel%, fiul lui Lysimachos, dar cei mai mulți dintre 
conducători, bunule, sînt răi. 

Cum îţi spuncam, cînd Radamanthys acela”pune mîna 
pe un asemenea om nu știe nimic despre el, nici cine este, 
nici din cine se trage; el știe numai că este un ticălos şi 
văzîndu-l atare îl trimite în Tartar, după ce a indicat dacă 
îl socotește vindecabil sau de nelecuit. Ajungînd acolo, 
îndură ceea ce i se cuvine. Citeodată, văzînd un alt fel 
de suflet, care a trăit în credinţă și dragoste de adevăr, al 
vreunui om de rînd sau al altcuiva, însă cel mai probabil, 

după părerea mea, Callicles, al unui filosof care şi-a împli- 
nit menirea lui, fără să se agite neconteriit în viaţă, îl 
contemplă cu admiraţie şi-l trimite în Insulele FericiţilorI4, 
La fel procedează și Eac. Fiecare din ei împarte dreptatea 
ţinînd în mînă o vargă, numai Minos șade și-i suprave- 
ghează ţinînd un sceptru de aur, cum spune că l-a văzut 
Odiseu al lui Homer: 

Cu schiptru 

Leit în aur el şedea pe scaun 

Şi judeca pe morţi. 


Eu, Callicles, cred în aceste povestiri şi caut să apar 
în fața judecății cu sufletul cît mai sănătos. Desconsiderînd 
cinstirile, pe care pun preţ cei mai mulți oameni, pentru 
căutarea adevărului, voi încerca, pe cît îmi va fi cu putință, 
să trăiesc şi să mor, cînd îmi va fi dat să mor, ca un om 
cu adevărat plin de virtute. Îi îndemn pe toți ceilalți 
oameni, pe cît îmi stă în puteri, te îndemn şi pe tine, la 
rîndul meu, să iei parte la această viaţă și la această luptă, 
pe care eu o pun mai presus de toate luptele ce se dau aici, 
şi îți atrag atenția că nu vei fi în stare să te aperi la proce- 
sul și la judecata de care ţi-am spus, ci venind în fața 
judecătorului, fiul Eginei, cînd vei fi în mîna lui te vei 
zăpăci şi vei sta cu gura căscată acolo, tot atît de mult, 
pe cît eu aici, şi poate că vei fi pălmuit rușinos și vei fi 
insultat în tot felulis, 

Poate crezi că cele ce ţi-am spus sînt poveşti şi le dis- 
preţuieşti ca pe niște scorneli de babă, ceea ce n-ar fi deloc 
de mirare, dacă, tot cercetînd, am fi putut găsi ceva mai 
bun și mai adevărat. Vezi, însă, că voi trei, care sînteți 
cei mai învăţaţi dintre greci, tu, Polos, și cu Gorgias, nu 
puteți demonstra că trebuie dusă altă viaţă în locul acesteia, 
care se vede a fi utilă și aici și în lumea cealaltă!%. Dintre 
atîtea idei, după ce au fost respinse toate celelalte, singură 
aceasta a rămas, că trebuie să ne păzim să nu nedreptățim 
mai degrabă decît să fim noi nedreptăţiți și că omul, mai 
presus de orice, trebuie să se preocupe, nu să pară că este 
bun, ci să fie bun cu adevărati*”, atît în viața privată cît 
şi în cea publică. 

În caz că cineva a făptuit ceva rău, el trebuie pedepsit, 
acesta fiind al doilea bine, după calitatea de a fi drept, 
şi anume a deveni drept prin ispășirea nedreptății săvîr- 
şite. Orice lingușire, față de sine sau față de alții, puţini 
sau mulți, trebuie evitată. Retorica, la fel ca orice altă 
activitate, trebuie practicată totdeauna numai în vederea 
dreptăţii. 

Ascultă-mă și întovărășește-mă acolo, unde odată ajuns 
vei fi fericit şi în viață și după moarte, așa cum îţi arată 
judecata. Lasă-i pe alții să te disprețuiască, socotindu-te 
neghiob, să te insulte, dacă vor; ba, pe Zeus, îndură cu 
curaj, chiar și acea pălmuire ruşinoasă, căci nu ţi se va 
întîmpla nimic rău dacă ești cu adevărat un om desăvîrșit 
şi bun, care practică! virtuteal%. 

După ce vom fi practicat astfel virtutea în comun, numai 
atunci, dacă considerăm că este necesar, ne vom ocupa 
cu treburile cetății, sau cu orice altceva ni se pare nimerit, 
numai atunci vom da sfaturi, cînd vom fi mai buni să dăm 
sfaturi decît sîntem acum. 

Ne-am face de rușine, dacă aşa fiind, cum se vede că 
sîntem acum, ne-am și grăbi să ne, dăm importanţă, tocmai 
noi care niciodată nu putem avea consecvență în ideile 
noastre, şi aceasta în problemele cele mai serioase. Într-atît 
de neștiutori sîntem! 

Ca de un fir conducător să ne folosim de ideea pe care 
am descoperit-o acum. Ea ne arată că cea mai bună cale 
a vieţii stă în practicarea dreptăţii și a celorlalte virtuţi, 
atît în viață, cît și în moarte. Așadar, pe aceasta o vom 
urma, îndemnîndu-i și pe ceilalți, iar nu pe cea la care mă 
îndemni tu, încrezător în ea, căci nu are nici o valoare, 


Callicles1%. 


NOTE 


Socrate și Chairephon vin acasă la Callicles ca să cunoască pe 
retorul Gorgias. Acesta tocmai a terminat o demonstraţie retorică stîr- 
nind admiraţia auditoriului. 


2 În text, epideiknymi — a înfățișa, a expune, a demonstra iar mai 
jos la paragraful 447 c substantivul epideiksis (tradus prin cuvîntare) 
denumește genul oratoric inventat de Gorgias, anume elocinţa demon- 
strativă sau epideictică al cărei obiect îl constituiau discursurile pe teme 
fictive ca Elogiul Elenei, Palamedes, operele lui Gorgias, sau disertaţiile 
morale pe teme mitice, de pildă Heracle la răscrucea drumurilor către 
Virtute şi Viciu a sofistului Prodicos, piese de virtuozitate unde erav ad- 
mirate inventivitatea și tehnica literară a retorilor respectivi. 


3 Ce susține— în original epangelletai, se referă la autoprezentarea pe 
care o făcea sofistul (epangelma) afișîndu-și talentul și priceperea sa de 


dascăl, în faţa acelor care veneau să-l audieze, eventual să-l angajeze. 


4 Capacitatea de a răspunde la orice întrebare i s-ar pune, de a impro- 
viza oricînd o cuvîntare lungă (macrologia) sau o discuţie dialectică 
concentrată (brachylogia) pe orice temă, fără a putea fi surprins și încurcat 
de vreo problemă necunoscută, constituia una din virtuțile principale 
ale sofistului retor. A se vedea mai departe pasajele 448 a și 449 c. 


5 Celebrul Polignot, pictorul monumentelor din Atena (de ex., Stoa 
Poikile) și din Delfi (Leshea cnidienilor) din secolul V î.e.n. 


& Pasajul este o pastişă a stilului bogat ornamentat, specific prozei 
retorice scrise de Gorgias și de elevii săi. Se pot remarca în construcția 
frazei diplasiologiile (repetarea aceluiaşi cuvînt modificat de forme 
Flexionare diferite) empeirion, empeiros, sau alloi allon allos ; paronomasii- 
le: kata tychen, kata technen, creează o corespondenţă între cei doi 
membri ai frazei (ta parisa). 


? În grecește, termenul de retor comportă mai multe sensuri: în pa- 
6 


sajul de faţă, retor înseamnă teoreticianul artei cuvintului, dar în conti- 

nuare el se va aplica cel mai des vorbitorilor publici traducîndu-se prin 
orator (455 a). În cele mai multe cazuri orator este sinonim cu politician, 
întrucît în sistemul democraţiei ateniene calitatea oratorică era trăsă- 


tura esenţială a omului politic. 


% În original euexia — buna stare, sănătatea și cahexia, reaua stare 
fizică sînt termeni hippocratici pe cure Platon îi întrebuințează și în sens 
moral în alte pasaje. 


2 În text — logistike, ar corespunde sensului modern de calcule 


10 Textual — „ca cei ce fac propuneri în adunarea poporului”. În 
- 
procesele-verbale ale ședinţelor ecclesiei și senatului atenian, prin această 
-.. 
formulă se introduceau amendamentele ulterioare unei propuneri. 


11 A se vedea aceeaşi formulare în dialogul Charmides, 166 a. 


12 Scolionul este cîntecul de banchet, specie lirică mult cultivată în 
toate epocile de către poeții greci. Cel citat de Platon se atribuie de către 
scoliaşti cînd lui Simonide, cînd lui Epicharmos. 


13 În Atena, stat înfloritor economic, banul este considerat de gîndi- 
tori politici ca Tucidide, Pseudo-Xenofon, drept nervul politicii statu- 
lui. 


14 Se menţionează elocința politică și cea judiciară. Genul inventat 
de însuși Gorgias va fi consemnat teoretic abia de Aristotel în Retorica, 
IL 1. 


15 În original peithous demiourgos. Prima oară, definiţia aceasta a 
fost dată de logogrufii întemeietori ai retoricii, sicilienii Corax și Tisias, 
către mijlocul secolului al V-lea î.e.n. Gorgias este elevul lor. 


16 Zeuxis din,lleracleea, pictor celebru din ultimul sfert al secolului 
al V-lea î.e.n. 


1? După cum se va vedea, această precizare va crea aporia lui Gorgias, 
De fapt ea corespunde mai degrabă materiei oratoriei judiciare decît 
celei politice de care se ocupă dialogul. În Phaidros, 261 c—d, Socrate 
afirmă că obiectul demegoriei este binele şi răul, ceea ce trebuie subîn- 
ţeles și în cazul de faţă. 


18 După cum se vede, Platon operează mai întîi distincția între 
ştiință-cunoaștere (mathesis-episteme) și credinţă (pistis, echivalentă 
cu doxa, opinie în alte texte). În cadrul credinţei-opinii distinge credința 

adevărată (pistis, doxa-alethes) de cea falsă (pseude pistis, doxa). În 
tot cursul dialogului Gorgias va opune în mod absolut știința pe care se 
bazează arta politică credinţei false pe care se bazează retorica. A treia 
posibilitate — credinţa sau opinia adevărată, va fi total refuzată poli- 
ticienilor retori. În Menon, Platon va face totuși compromisul să acorde 
politicienilor iluștri opinia adevărată ca un corolar al doctrinei anamne- 
sis-ei pe care o concepe prima dată în acel dialog. A se vedea în special 
pasajul 8 a—e din Menon și Banchetul, 202 a. 


19 Această calitate a retoricii de a convinge (pisteutike) și nu de a 
învăţa (didascalike) este reafirmată mai tîrziu de Aristotel în Retorica, 
I: 2, pe temeiul distincției între retorică și artele didascalice, şi, pe de 
altă parte, pe temeiul separării retoricii de etică, contrar tezei platoni- 
ciene. 


20 Este vorba de așa-numitele „ziduri lungi” care pe o întindere de 
7 km uneau Atena cu portul Pireu, creînd un complex de fortificaţii 
inexpugnabile. 

21 În Elogiul Elenei, Gorgias spunea despre cuvînt că: „este un stă- 
pîn care în ciuda trupului său minuscul și nevăzut înfăptuiește lucruri 
dumnezeieşti” (paragraf 6, 8 în ediția Platon, Gorgias, Teubner, 1909). 


22 Analogia sofisticii cu artele culturii fizice, cum sînt gimnastica, 
luptele, este concepută de sofişti (a se vedea și Protagoras, 335—336, 
Euripide, Oreste, versul 491 şi urm.) și reformulată de Socrate în defa- 
voarea sofisticii şi retoricii. A se vedea 464 c şi 465 b—c. 


23 Ideea este prezentă în Elogiul Elenei, 14, preluată fiind şi de Isocrate, 
elevul lui Gorgias (discursul Nicocles și Asupra schimbului de bunuri, 
251—252) şi reprezintă o apologie a educaţiei sofistice faţă de acuza- 
ţiile aduse ei în epocă, portvocea opoziţiei fiind Aristofan cu piesa Norii. 
Este posibil ca Platon să fi așezat replica într-un asemenea context 
pentru a disocia mai clar pe Socrate de sofiști, confundați, de obicei, 
în opinia publică a Atenei. 


24 Formula va reveni în momentele cruciale ale dialogului, 472 c, 
500 c, 513 a, atrăgînd atenția asupra seriozității scopului cercetării dia- 
lectice întreprinse: problema cunoașterii adevăratei fericiri umane și 
nu dezbaterea eristică. 


25 Conform concepţiei socratice-platoniciene, virtutea (arete) se 
identifică cu cunoașterea (episteme), astfel că știința dreptăţii obligă 

la săvârșirea de lucruri drepte iar actul voluntar nu poate avea altă 
finalitate decît binele, răul fiind efectul unui act involuntar (468 c). 
În discuţia cu Polos, la 466 e, 468 c—e: lucrurile bune, le vrem, pe cele 
rele nu le vrem și, în aceiași termeni, în Menon, 18: nimeni nu vrea 


răul. A se vedea și Alcibiade, I. 114, 115. 


26 Formula întreagă a invocaţiei care revine eliptică și la 466 c, la 
482 b este redată în întregime: ,,Pe cîine, zeul egiptenilor” (Anubis). 
După lexicograful Suidas, miticul Radamanthys ar fi oprit pe oameni 
să se jure pe zei, lăsîndu-i să invoce animalele ce ţin de cultul zeilor, 
precum gîsca, berbecul, cîinele. Invocarea divinității egiptene Anubis, 
dat fiind respectul deosebit al grecilor pentru cultura și religia egipteană, 
accentua gravitatea actului conjurării divinității. A se vedea Isocrate, 
Busiris, cap. 24—27. 


21 Interpelarea lui Polos este plină de anacoluturi, fracturi sintactice 
proprii exprimării agitaţiei sale neobişnuite. 


25 Referire la tratatul lui Polos despre retorică, din care apare un pasaj 


rostit în chip de pastișă de însuși personajul Polos la 448 c. Platon ci- 
tează tratatul și în Phaidros, 267 c. 


29 Pentru conceptul de activitate, îndeletnicire umană, ca gen proxim 
al artei și empirismului, Platon întrebuințează o varietate de termeni. 
În contextul de faţă folosește cuvîntul pragma, mai jos epitedeuma, 
alteori pragmateia sau epitedeusis derivate din aceleași radicale. 


30 Cele trei calităţi ale spiritului sofistic; stochastike psyche (pătrun- 
zător) ar defini negativ intuiţia sofistului lipsită de” o bază raţională, 
deci de valoare intelectuală; în timp ce andreia (îndrăzneţ) și deine 
prosomilein anthropois (abilitatea de a-i cîștiga pe oameni) s-ar referi 
la anti-valoarea morală a spiritului sofist. După unii savanţi ca Diimmler, 
Pohlenz ar fi vorba de parodia unui pasaj din discursul lui Isocrate, 
Contra  sofiştilor, par. 17. 


31 În original eidolon, în sensul originar, fantomă a mortului din Hades, 
mai tîrziu, imagine, sens preluat și de Platon pentru a defini caracterul 
de falsă existenţă, a sofisticii și retoricii ca arte ale aparenţei, nu ale 
realității. A se vedea cercetarea dialectică a sofisticii din dialogul Sofistul. 


32 Politica (politike techne) este arta educării sufletului uman, deci 
parte integrantă a eticii pentru Socrate și Platon, conform ideologiei 

vechi a polisului grec. A se vedea Nota noastră introductivă, pag. 
279, 283—284. 


33 Prima serie de corespondențe (antistrofe) între artele care au ca 
obiect natura omenească în cele două componente, fizic și psihic, este 
determinată de funcţia analogică comună: 


crearea „fizice : gimnastică medicina restabilirea 


sănătății Nesufleteşti: legislaţie = justiţia „acestei sănătăţi. 
Ideea analogiei culturii spiritului, sub denumirea mai generică de 
philosophia, cu gimnastica apare şi în Statul lui Platon, și în discursul 
epideictic al lui Isocrate, Asupra schimbului de bunuri, 180—185, for- 
mulat în aceiași termeni ca în Platon. După cum se poate deduce din 
pasajul 456 d—e, ideea își are originea într-un loc comun al doctrinei 
sofistice. 


3 În original, prin simţire (aisthomene), nu prin cunoaștere (ou 
gnousa). Cele două modalități gnoseologice opuse definesc aparența 
în contrast cu realitatea, obiectul, respectiv al empirismului și al artei 
în concepţia platonică. După cum se vede din restul pasajului expozitiv, 
nu este încă vorba de doctrina Ideilor, ci mai degrabă de adaptarea 
metodei hippocratice la studiul ethos-ului. 


35 A se vedea la 521 e—522 a unde se reia textual comparația, impli- 
caţiile mult mai grave ale acestei confuzii de valori. 


36 Apariția lingușirii creează o nouă serie analogică ce este înțeleasă 


nu ca un raport aritmetic, ci ca o proporţie geometrică: 


Gimnastica Medicina Legislaţia — Justiţia 


Găteala Bucătăria — Sofistica Retorica 
37 După teoria lui Anaxagoras haosul universal a fost ordonat de 


raţiunea primordială (Nous) într-un cosmos. A se vedea reformularea 
pitagorică a doctrinei despre cosmos la 508 a. 


38 Socrate îi reproșează lui Polos că a uzitat un raţionament sofistic 
curent — paralogismul (două chestiuni într-o întrebare), care urmărea 
să pună interlocutorul sofistului în încurcătură (aporia). 


3 Opoziția din greacă între a face ceea ce vrei (boulesthai) și a face 
ceea ce ţi se pare nimerit (dokein) care ar corespunde în concepția socra- 


tică diferenţei dintre actul voluntar raţional și actul involuntar lipsit 

de rațiune, pentru prima dată formulată de Platon, am redat-o în tra- 
ducere folosind două variante pentru dokein: a se cuveni și a se părea 
nimerit, care se potrivesc spiritului limbii române. 


40 Aposiopeză (reticență) ilustrînd foarte scenic reacția lui Polos, 
sufocat de indignare. 


41 Adică în maniera barocă a retorului Gorgias. În text este o paro- 
nomasie (loste Pole) care s-ar reda aproximativ prin „norocos Polos”. 


42 Textual „între ele”? — metaxy touton. A se vedea distincția simi- 


lară în Protagoras, 351 d. 


13 Conform moralei curente ilustrată și de scolionul citat de Socrate 
la 451 e. 


44 Socrate readuce criteriul etic-justițiar din discuţia cu Gorgias 
enunţîndu-l ca premisă necesară pentru dobîndirea fericirii umane. 


45 'Trebuiei nţeles „pe nedrept” așa cum se va clarifi cala 478 a—479 e. 


46 În discuţia asupra formelor de guvernămînt din Statul, Platon se 
va opri la ideea că cea mai rea dintre formele „,degenerate” este tirania, 
565 c— 566 a, opinie împărtășită de fapt de toţi gînditorii politici antici. 
A se vedea și Isocrate, Elena, 33—35. 


41 Socrate se opreşte provizoriu la această aserţiune în interesul 


progresului discuţiei, căci în rest el va demonstra tocmai contrariul. 


48 Eudaimones — fericiți și eudaimonia — fericire, înţeleasă de 
Polos ca efect al autorealizării umane în exterior, la antipodul doctrinei 


socratice. 


49 Archelaos, regele Macedoniei, între anii 413— 399 î.e.n., mult elogiat 
de Tucidide în Istoria războiului peloponeziac, II, 100: 2, pentru calită- 
ţile sale de om de stat, a fost un mecenat al literelor care a atras la curtea 
lui pe poeţii Euripide și Agathon, pe pictorul Zeuxis, pe muzicianul 
Timotheos din Milet. După mărturia lui Aristotel (Retorica, II, 23), 
regele l-ar fi învitat și pe Socrate care i-a refuzat oferta, nepărăsindu-și 
niciodată cetatea natală. 


50 Desăviîrşit și bun (Kalos kagathos). Cele două componente ale 
perfecțiunii spirituale al căror conținut este dat de cultură (paideia) 
şi dreptate, respectiv de valoarea intelectuală și morală umană. După 


cum se vede nedrept este opozabil lui desăviîrșii (frumos) iar rău (textual 

poneros — ticăloșit, degradat uman) este opozabil lui bun (cultivat, 
format intelectual). Asupra kalokagathiei marelui rege, Socrate exprimă 
o părere contrarie în Alcibiade, I, 121 e—122 a. 


51 Numele citate sînt ale celor mai proeminente personalităţi ale 
epocii. Nicias, om de stat și general atenian care s-a ilustrat în timpul 
războiului peloponeziac, găsindu-și moartea în dezastrul armatei ate- 
niene din Sicilia în anul 413 î.e.n. Aristocrates este șeful facțiunii oligar- 
hice, autor al loviturii de stat din anul 411 f.e.n., mai tîrziu unul din 
strategii bătăliei navale de la Arginuse. Dintre fiii lui Pericle, Pericle 
cel Tînăr a fost și el strateg la Arginuse. Aprecierea acestor persona- 
lităţi ca martori falși pentru stabilirea adevărului fericirii umane antici- 
pează judecata radicală asupra oamenilor de stat atenieni din 519 a—b. 


52 În text ousia, termen-cheie în vocabularul filosofic antic elin, 
însemnînd iniţial stare, avere, apoi substanță, esenţă. Din context se 
deduce clar sensul evoluţiei lui semantice speciale. 


53 Noua teză socratică derivă din analogia stabilită între medicină 
și justiţie. Se va argumenta dialectic rolul curativ-reeducativ al pedepsei 
judiciare, prin analogie cu tratamentul medical. 


54 Textual: „Ne arăţi pe Mormo”, adică stafia cu care se sperie 


copiii. 


55 Indicaţia pare să se refere la rolul jucat de Socrate în timpul pro- 
cesului generalilor de la Arginuse din anul 406 î.e.n., cînd, ca membra 
al comisiei lunare a senatului ce deținea puterea executivă în stat (pri- 
tania) ar fi condus votarea (cf. Xenofon, Memorabilia, IL: 1, 18 și Helle- 
nicele, I: 7: 15). 


56 A se vedea Nota noastră introductivă, p. 279. 


57 Termenului ophelimon care exprima utilitatea i se substituie 
aici agathon — bun, care, după cum am văzut, depășește cu mult 
accepţia de util însemnînd bine, perfecţiune. Acest sofism semantic, 
justificat logic în doctrina morală socratică, rămîne ca atare o miatifi- 
care faţă de punctul de vedere al lui Polos care este cercetat acum. Ace- 
lași lucru se întîmplă înlocuindu-se blaberon — dăunător, cu kakos — rău. 
A se vedea o discuţie asupra raportului între bine-frumos-util, în Alci- 
biade I, 113, Menon, 87 e, Hippias maior, 298 a—b și Protagoras, 333 d. 

58 Odată făcută prima concesie, de fapt involuntară, la 475 a, Polos 
cedează nejustificat de repede tuturor presiunilor lui Socrate. Răspunsu- 
rile lui stereotipe: nai (da), phainetai (aşa se pare) denotă apatia în care 
a căzut personajul, renunţînd să mai lupte pentru susţinerea tezei sale. 


5 Imagini din practica medicală. Medicina trupului este tot timpul 


o paradigmă a medicinii spiritului. 
%0 În original to poioun — agentul, to pashon — obiectul. 


i Spre deosebire de Protagoras, 324 a—b, unde se discuta importanța 
pedepsei ca remediu social, aici ea apare ca remediu moral subiectiv 
conform hippocratismului spiritual preconizat de  Socrate-Platon. 


52 Degradare, în original poneria însemnînd reaua-stare în opoziţie 
cu buna stare euexia dată de kalokagathia. Cele trei vicii, adikia, ama- 
thia și deilia se opun virtuților dikaiosyne (dreptate), sophia (ştiinţă- 
pricepere) și andreia (curajul). Cea de a patra virtute, componentă a 
desăvirșirii umane sophrosyne (înţelepciune, cumpătare) și viciul opus 
ei akolasia (nestăpînirea) (477 d) vor fi cercetate în discuţia cu Callicles 
(491 e). 


63 Aniaros (dureros), exprimă latura exterioară a neplăcerii. 


64 Justiţia constituie latura executivă a funcției etice-educative 


specifice artei politice. A se vedea 504 e. 


6 Banii, prietenii și elocinţa sînt deci cele trei mijloace care asigură 
achitarea culpabilului în fața instanţei judiciare. 


66 Archelaos, vinovatul nepedepsit, considerat a fi cel mai fericit 
om de Polas, apare a fi cel mai nefericit după criteriul etic aplicat de 
Socrate. 

67 „„Contrariul rolului ei” înseamnă de fapt anularea artei-simulacru 
care este retorica și înlocuirea ei cu justiţia, retorica binelui, corespon- 
denta medicinii trupului. 

69 Polos recunoaște rigoarea logică a argumentației lui Socrate care 
contrazice sistemul de valori curent în viața politică, de unde consta- 


tarea „absurdităţii” tezei lui Socrate. 


69 Ideea nu pare o ipoteză ironică ce se dezvoltă din răsturnarea tezei 
lui Polos, deoarece preconizează cazul sufletelor nedrepte, incurabile, 
anticipînd discuţia despre condiția metafizică a sufletului omenesc din 
mitul eshatologic final (525 a). 

70 În text paizei (glumeşte). Callicles întreabă dacă nu cumva demon- 
strația lui Socrate este o piesă de virtuozitate, joc de imaginaţie și in- 
ventivitate sofistică (paignion), specie epideictică mult cultivată de so- 
fiști. Există un Elogiu al sării, un Elogiu al muștei, atribuite retorului 
Alcidamas. Genul este ilustrat mai tîrziu de Lucian din Samosata etc. 
Se citează elogii ale cerșetorilor și exilaților. 


71 Personajul este real, fiind chiar fratele vitreg al lui Platon însuși 
și apare în comedia atică contemporană, lăudat pentru frumuseţea lui. 
Și comediograful Eupolis face un joc de cuvinte similar cu cel de aici 
între demos, în grecește popor, și Demos numele frumosului efeb (comedia 
Orașele, fragm. 213). 


72 A se vedea la 513 a—c explicitarea gravă a ceca ce pare acum un 
joc spiritual: oratorul politic este un lingușitor al poporului, nu un ade- 
vărat politician. 


73 S-a propus (Louis Humbert, op.cit., p. 71) pentru această afir- 
maţie sensul de replică la acuzarea formulată de Polycrates: nu Socrate 
a avut ascendent asupra lui Alcibiade, ci invers, deci filosoful nu poate 
fi considerat educatorul nefastului personaj atenian. 


74 Pentru prima dată în dialog, Socrate invocă cu toată gravitatea 
filosofia, ca știință a adevărului. Personificarea este similară celei enun- 
ţate de Heraclit cînd invocă Logosul: ,„,„Nu pe mine mă auziţi, ci Logo- 
sul ...” (în fragmentul 50, ediţia Diels). Restul replicii lui Socrate ates- 
tă siguranţa și importanța majoră a misiunii care-i revine. Acum se 
pune premisa confruntării totale dintre filosof și politician, două moduri 
de existență diametral opuse. 


75 În text, demegoros — oratorul politic care, în contrast cu dialec- 
ticianul, ţinea discursuri lungi, urmărind „convingerea fără știință” 
a auditoriului, așa cum s-a văzut. Comparaţia lui Socrate cu oratorii 
politici este sarcastică. 


76 A se vedea înțelegerea dreptului naturii în cu totul alt sens în 
Protagoras, 331 c—d, în concepţia lui Hippias. Aceeași doctrină apare 
şi în Xenofon, Memorabilia, IV: 4: 19 şi I:2: 40. A se vedea și Nota 
noastră introductivă, pp. 280— 285. Concordanţa cu doctrina lui Callicles 
se regăsește în Norii lui Aristofan, în discursul Raţionamentului nedrept, 
mai ales versurile 1070—1080. 

77 În original, pleon echein — a avea mai mult ca alţii, de unde și 
denominativul pleonexia, comportă o imprecizie a raportării, lucru care 
va fi speculat de Socrate pînă la reducerea la absurd (490 b—491 a). 


78 Așadar, opoziţia reală n-ar fi între lege (nomos) și natură (physis), 
ci între două legi: legea naturii — nomos physeos — cea adevărată și 
legea umană, adică convenţia umană, care ar fi o ficţiune. Pe plan poli- 
tic opoziţia se traduce în antidemocratism și aspirație oligarhică. 


79 Analogia educaţiei umane cu domesticirea și dresura fiarelor se 
găseşte ca atare în discursul Asupra schimbului, par. 213—215, al lui 
Isocrate ca un fapt pozitiv. Comentariul lui Thrasymachos în Statul 
(I, 336 d, 341 c) converge cu opinia lui Callicles, ca dealtfel în toate 
celelalte privinţe ale doctrinei forţei. 


%0 Întocmai ca Archelaos care a devenit din sclav regele Macedoniei, 
graţie calităţilor sale de supraom. După cum vedem, imoralismul lui 
Callicles este absolut. 


51 Nu se știe din ce piesă pindarică provine fragmentul citat. Inter- 
pretarea lui este cu totul ambiguă; pentru a rezulta sensul dorit de Calli- 
cles trebuie înţeleasă legea naturii (nomos tes physeos). Însă într-un imn 
orfic (64: 1), în Herodot (III; 38) şi în Protagoras (337 c—d) se înţelege 
prin lege convenţia morală umană, care derivă din principiul absolut 
ce guvernează lumea. Pentru orfici acest Nomos basileus este un princi- 
piu cosmic și în acest sens va răspunde și Platon citatului din Pindar, 
citînd la rîndul său pe orfici și pitagoreici (508 a). Se regăsește sensul 
lui Callicles într-un pasaj din tratatul așa-numit Anonymus Jamblichi 
și în Legile lui Platon, cartea IV, 714 e, unde este citat din nou Pindar 
(ediţia Deutschle-Cron, pp. 96—97). 


s2 Potrivit concepţiei ateniene din epoca lui Pericle, filosofia ca și 
alte domenii ale educaţiei sofistice trebuie să ocupe numai adolescenţa 
cetăţeanului fără a-l întîrzia de la intrarea în viaţa politică unde se reali- 
zează cu adevărat ca om util statului. A se vedea în Tucidide, II: 40, 
discursul lui Pericle despre Atena ca școală a Greciei, de asemenea Peri- 
cle ca personaj, în Memorabilia, |: 2: 46. Ideea este preluată de Isocrate, 
în Discursul asupra schimbului de bunuri, 266 și mai tîrziu de Cicero, 
în Tusculanae, II: 1: 1, devenind un loc comun al concepţiei despre 
cultura retorică în opoziție cu cultura filosofică preconizată de Platon, 
în primul rînd. 

83 Versurile citate sînt dintr-o tragedie pierdută a lui Euripide, Antiope. 
Subiectul era dat de peripeţiile Antiopei, iubita lui Zeus și mama celor 
doi gemeni Zethos și Amphion. Într-una din scene se desfășura un duel 
retoric între cei doi fraţi pe tema contrastului dintre viața activă (bios 
praktikos) şi viaţa de contemplaţie (bios teoretikos) susținute pe rînd 
de Zethos, adeptul primului mod, și de Ampbhion, adeptul vieţii contem- 
plative. Uzînd de un procedeu favorit al sofiștilor (comentariul poeților 
în sprijinul argumentaţiei), Callicles presară în tot restul discursului 
său versuri și parafrazări după tirada lui Zethos. La rîndul său, Socrate 
va intenţiona să-i dea replica lui Ampbhion (506 b). 


% În original se face opoziţia dintre eleutheros şi aneleutheros, cores- 
punzînd în latineşte termenilor liberalis, servilis, de unde noţiunea de 
arte liberale proprii formării omului liber, şi arte servile, manuale, îndelet- 


niciri proprii condiţiei de sclav. 
85 Homer, Iliada, IX, v. 436. 


86 Remarca de fapt nu i se potrivea lui Socrate care-și exercita dialec- 
tica numai în public, nefiind în nici un caz un agorafob, cf. 447 b și Ap., 
171 c, ci mai degrabă lui Platon, ca întemeietor al Academiei. 


87 Cerinţa esenţială a discursului retoric era să realizeze verosimili- 


tatea (to eikos) și persuasiunea (to pithanon), nu neapărat adevărul. 
A se vedea Aristotel, Retorica, I: 2 și II: 24. 


8 Prima menționare a procesului filosofului, cu caracter generic 
deocamdată, căci Socrate nu și-a afirmat încă opţiunea definitivă pentru 
modul de viață contemplativă, el fiind acum unul dintre filosofi, dar nu 
Filosoful. A se remarca din această frază caracterul absurd și ireal al 
procesului. 


8 În sensul de om degradat civic prin pierderea drepturilor cetăţe- 
nești (atimia). 


90 Piatră heracleană sau lidiană cu care se încercau metalele preţioase. 
Teofrast, Despre pietre, 4. 


%1 În original hermaion, de la Hermes — zeul cîștigului, al norocului. 


% În original, parrhesia — libertatea exprimării, francheţea vorbirii 
nesilite. 

93 Dintre personajele citate nu putem spune nimic despre Tisandru. 
Andron era unul dintre cei 400 de oligarhi care au condus Atena în 4ll, 
tatăl oratorului și istoricului Androtion, iar Nausicyde făcea parte dintr-o 
familie de bogătași. Se poate presupune că cei patru formau o heterie 
cu aspirații oligarhice. 


9 Stabilind că scopul discuţiei este problema definirii existenţei ideale, 
Socrate începe prin a combate dialectic elementele tezei lui Callicles. 


9 Relaţia mai puternic (kreitton) identic cu mai bun (beltion) este 
redusă la absurd dacă se interpretează mai puternic ca forţă materială, 
fizică, adică mai tare. Exemplul lui Xerxes îi oferea lui Socrate punctul 
de plecare logic pentru această echivalare. 


% În greacă adjectivul agathos (bun) are un dublu comparativ: 
ameinon și beltion care sînt aproape sinonime. La întrebarea lui Socrate 
pe cine numește el beliion, Callicles răspunde că pe cel ce este ameinon. 
A se vedea în Protagoras (337 a—c) persiflarea sinonimiilor sofistului 
Prodicos. 


% În original, phronimos înseamnă și inteligent, capabil intelectuali- 
cește, însă în context este vorba de o inteligenţă aplicată, așa încît am 
preferat traducerea prin priceput. 


% În original kalos kagathos, fiind vorba de virtutea specifică agri- 
cultorilor, de capacitatea lor în respectivul domeniu. A se vedea Xeno- 
fon, Economicul, cap. 6: 8. 


% Inteligență și dinamism politic, caracteristici ale atenianului epocii 
lui Pericle. A se vedea portretul dinamic al atenienilor în Tucidide, 
1:70 și II:40. 


100 Conducerea de sine (heauton arhein) este concepţia ce rezultă din 
reprezentarea sufletului omenesc ca o cetate bine guvernată, în care 
cîrmuirea de sine sau autarchia este dată de dominarea raţiunii asupra 
afectelor, funcție care se compune din înţelepciune-cumpătare (compo- 
nenta structurală a ethos-ului) şi reprimarea afectelor (enkrateia) sino- 
nimă de fapt cu spiritul dreptăţii dikaiosyne din alte pasaje similare. 
Formularea concepţiei este socratică și se regăsește la toţi elevii lui 
Socrate: Platon (Statul, 437—444; Scrisoarea a VIl-a, 331 d); Xenofon, 
Memorabilia, |: 5; Isocrate, Asupra schimbului de bunuri, par. 250, 
2571, inclusiv în etica cinicilor. 

101 Morala socratică este considerată morală de sclav, morala de stă- 
pîn și de om liber fiind cea hedonistică. Supraomul lui Callicles subordo- 
nează intelectul domniei afectelor care dictează o nouă etică, de fapt o 
anti-etică anti-democratică. 


102 Destrăbălarea (tryphe) și nestăpînirea (akolasia) se opun so- 
phrosyne-ei, iar libertatea (eleutheria) se opune dikaiosyne-ei în cadrul 
acestui nou ideal de existență umană, de împlinire a virtuții și fericirii. 
A se vedea Statul, 358 c, 359 b. 


103 În Memorabilia, I, 6, 10, Socrate atribuie această calitate zeilor 
şi oamenilor care tind să se apropie de condiţia divină. Ideea se regăsește 
la cinicul Antistene, elevul lui Socrate, dar în aceeași măsură la Demo- 
crit, iar mai tîrziu în morala epicureicilor și stoicilor. 


104 Versurile sînt din tragedia pierdută Polyidos ; o formulare similară 
întîlnim și într-un fragment din Phryxos. Ideea orfico-pitagoreică este 
referitoare la ciclul existenţelor. 


105 În doctrina metempsihotică, așa cum este formulată într-un frag- 
ment din Philolaos (Diels, 14), trupul (soma) este socotit mormîntul 
(sema) spiritului care ispășește o pedeapsă străveche prin surghiunul 
în existenţa terestră. Imaginile pitagoreice pe care le cunoscuse în cercul 


lui Socrate i s-au reîmprospătat autorului în timpul călătoriei în Italia. 


106 Poate fi vorba de Empedocle, iniţiat și el în misterele orfice sau 
de pitagoreul Philolaos menţionat mai sus. 


107 Platon foloseşte în sprijinul argumentaţiei o cunoscută alegorie 
orfică ce prelucra mitul despre; pedeapsa Danaideler, condamnate în 
infern să care apă într-un butoi găurit. Imaginea sufletului uman nemo- 
delat de asceza orfică, deci neinițiat în misterele orfice, este folosită de 
Platon ca paradigmă morală pentru ilustrarea condiției nefericirii sufle- 
tului neguvernat de înţelepciune și dreptate. Este aici un prim exem- 
plu de prelucrare a mitului alegoric în sensul doctrinei proprii. A se ve- 
dea mitul eshatologic, precum și alegoria atelajului din Phaidros. 


108 Pasaj semnificativ pentru importanța pe care o acorda Platon 
convingerii raționale, dialectice; mitul nu intenţionează să fie o revela- 
ţie a adevărului abscons, ci un produs al fantasiei poetului. 


109 Odată mai mult se impune similitudinea cu notele portretului 
psihologic al atenienilor din Tucidide, I: 40: „atenienii sînt neobosiţi, 

sînt tot timpul pe drumuri în vederea dobindirii a cîte ceva ..., își 
petrec toată viaţa în mijlocul trudelor și primejdiilor”. Replica lui 
Callicles întărește și mai mult caracteristica acestei neoboseli ateniene 
(polypragmosyne). 
110 În original karadrios ; scoliastul precizează că este vorba de o pasă- 
re care „pe cît mănîncă pe atît evacuează”. 


111 Dorinţa este considerată de Platon un compositum de neplăcere 
și de mulţumire provocată de înlăturarea acesteia, stări concomitente 
așa cum se va vedea din demonstraţia dialectică ce urmează (496 d). 
A se vedea dialogul Philebos, 45 e, 46 d și Phaidon, 60 b. 


W2 La 491 b, unde de fapt se vorbea de phronesis (inteligenţă, price- 
pere), deci implicit de cunoaștere (episteme). 


118 Se imită procedura luărilor de cuvînt din adunările civice, cînd 
crainicul striga numele oratorului împreună cu demoticul acestuia 


114 Se schițează aici primul argument pe care Socrate îl opune teze 
hedoniste a identităţii Binelui cu Plăcerea: Binele și Răul sînt stări ce 
se exclud, deci nu pot coexista, în timp ce Plăcerea nu poate exista decît 
în funcţie de Neplăcere (496 c, 497 a). Neplăcerea și Plăcerea încetează 
în același timp (497 c—d). 


"5 Callicles, după cum am văzut, disprețuiește subtilitățile filosofiei, 
considerîndu-le moleșeli ale spiritului, dăunătoare vieţii active (485 c, 
487 d). 


116 A se remarca tonul imperativ al magistrului faţă de cel ce era, de 
fapt, elevul său. 


n? Pentru a participa la marile mistere de la Eleusis era obligatorie 
iniţierea prealabilă în micile mistere, celebrate, la Atena, primăvara. 
Cele mari se oficiau toamna. 


118 Aceste formulări pot fi considerate germenii doctrinei ideilor dez- 
voltată ulterior de Platon. Deocamdată, ele se încadrează în măsura 
comună umană, servind ca punct de plecare pentru atragerea lui 
Callicles într-un paradox, stabilindu-se al doilea argument contra iden- 
tificării binelui cu plăcerea. 


119 Callicles se face că nu înţelege concluzia paradoxală dezvoltată 
din propriile-i premise false. 

120 Scoliastul atribuie proverbul lui Empedocle, care este, după cum 
vedem, foarte prezent în memoria lui Platon. 


121 Callicles abandonează poziţiile de la 495 a—d, ironic subliniate 
atunci, provocînd o scenă de bună calitate comică. 


122 'Textual — „,să mă mulţumesc cu ce am în faţă”. Zicala se atribuie 
lui Pittacos, unul din cei şapte înţelepţi, sau comicului Epicharmos. Ca 
într-un episod de comedie de situaţie, Socrate simulează că este misti- 
ficat de perfidul (panourgos, de unde Panurge al lui Rabelais) Callicles. 


123 Deturul cercetării, provocat de intervenţia bruscă a lui Callicles, 
se încheie în acest moment, cînd el este adus pe aceeași poziţie ca și 
Polos, la aceleași recunoașteri ca în pasajul 468 b—c. De acum înainte, 
pînă la 505 d, şi Callicles cade în aceeași apatie, nu mai este în stare să 
obiecteze cu ceva. Răspunsurile lui sînt formale, stereotipe: „de bună 
seamă”, „,desigur” etc. 


124 Textual: technikos — cel care posedă techne, arta respectivă. 


125 Reîntoarcerea la obiectul retoricii este definitivă, urmărindu-se 
conturarea adevăratei politici prin contrast cu simulacrul ei și, în funcţie 
de acestea, problema adevăratei fericiri umane. 


126 A se vedea 463 b, 465 a. 


127 Mneme — amintirea. Platon nu a conceput încă teoria anamnezei, 
ca să dea factorului memorie un rol mult mai important. A se vedea 
Menon, 81. 


128 Cithara era instrumentul nobil, prin contrast cu flautul (vez 
mitul concursului dintre Apollo şi silenul Marsyas). Cu rezerva aceasta, 
Platon recomandă și în Statul, 399 d, citharistica pentru educaţia tinere- 
tului. 


129 În continuare, refuză rolul educativ corurilor dionisiace care evo- 
luau la serbările dionisiace și Panatenee, de mare popularitate, precum 
şi corurilor ditirambice. 


130 Amîndoi sînt poeţi ditirambici din epocă, menţionaţi şi de Aristo- 


fan în Păsările, Broaștele etc. 


131 Aceasta era teoria lui Gorgias :care afirma în Elogiul Elenei, 9: 
„„Socotesc că orice creație poetică este un discurs care are metru și o 
numesc ca atare”, ceea ce corespunde stilului său de proză poetică. 

132 În teatrul atenian aveau acces toți locuitorii, indiferent de sex, 
vîrstă sau condiție socială, adunîndu-se pînă la 30 000 de oameni. A se 
vedea Legile, 658 d, 817 c; Banchetul, 175 e. 


139 Acesta este criteriul constant pe care-l aplică în judecata asupra 
oamenilor de stat ai Atenei: dacă au fost sau nu educatori ai poporu- 
lui. 

124 Concepţia despre formă (eidos) esențială doctrinei ideilor nu este 
încă formulată ca atare aici: forma apare ca un rezultat, ca un produs, 
ea nu este expresia unui dat aprioric. 


1% Taxis (ordinea statornică) și Cosmos (armonia, proporționalitatea 
armonioasă) sînt cele două componente esenţiale ale unei opere desă- 
vîrșite, ce se regăsesc pe scară universală (506 d—e). 


126 Ordinii și armoniei spirituale îi corespund conceptele de nomimon 
(orînduit conform legii, legiuit) și nomos (lege). Lege înseamnă armonie, 
după cum se va vedea la 508 a, iar cei în care sălășluiește acest cosmos 
se numesc cosmioi sau sophrones, adică înţelepţi. Legiuit (nomimos) 
înseamnă disciplinat, supus legii, deci bun cetățean, în care sălășluieș- 
te dreptatea (dikaiosyne). A se vedea și Criton, 53 c. 


137 Referire la retribuirea cetățenilor și la impozarea lor. După cum 
vedem, funcţia economică-socială a statului este determinată de 
funcţia etică-educativă supraordonată ei și nu invers, așa cum preconi- 
za politica lui Pericle (517 b). 


138 Analogia cu știința hippocratică este odată mai mult paradigma 
de bază pentru știința politică. Ideea se întîlnește în Helena lui Gorgias 
şi este implicită şi într-o replică euripidiană (Oreste, versurile 905—907). 
Euripide este şi el un auditor al sofiștilor și al lui Socrate. 


139 În original un joc de cuvinte între kolazesthai, a reprima, a înfrina 
şi akolasia —  neînfrînare. 


140 A se vedea în Phaidros, 264 c, formularea similară: discursul este 
ca un organism, din care nu poate lipsi tocmai capul. 


141 Versul este citat de Athenaios (Banchetul sofiștilor, VII, 308 c). 


142 În text rhesis, tiradă. Socrate intenţionează să facă apologia vieţii 
de contemplaţie, parafrazînd tirada lui Amphion, replică la cea a lui 
Zethos, reprezentat de Callicles. 

143 A fi pe deplin un om bun (teleios andra agathon einai), adică kalos 
kagathos, presupune un complex de virtuţi al căror conţinut a fost ana- 
lizat în Protagoras, 330 b. Lipsește de aici numai sophia — învăţătura, 
al cărei oponent amathia (ignoranţa) a fost menţionat mai devreme 
(477 b). 


144 Supraomul hedonistic, preconizat de Callicles, este exclus din sis- 
temul social ideal, considerat fiind ca element anti-uman, anti-social, 
neiubit nici de zei, nici de oameni. Aprecierea aceasta face legătura între 
cele două imagini mitice, alegoria sufletului neiniţiat (493 b—c) și ale- 
goria pedepselor din Hades (525 e —526 a) care constituie o ilustrare 
a argumentaţiei doctrinale de aici, precedată și urmată de imagistică. 


145 Pitagora a denumit prima dată Universul cosmos, înţelegînd prin 
aceasta ordinea universală; accepţia lărgită a sensului originar de ordine 
ordinea statală, se întîlneşte în fragmentele |w' Democrit. Empedocle 
a stabilit principiul unităţii și afinităţii coannce, denumindu-l Aphrodite 


sau Philotes (Prietenia). 


146 Egalitatea geometrică (isotes geometrike) este explicată de scoliast 
ca fiind dreptatea (dikaiosyne). În Legile, 757 b, 558 b, Platon înţelege 
prin egalitatea aritmetică egalitatea schematică instituită de democrație 
fără criteriul valorii; egalitatea geometrică, adică aristocratică, presu- 
pune distribuţia proporțională cu virtutea umană, fundamentată cosmic 
ca și în pasajul de faţă. Concepţia este reluată de Aristotel în Etica 
Nicomahică, V: 6, de Isocrate în Areopagiticul, 21: 22; mai tîrziu Plu- 
tarh în Symposion,VIII, 2: 2, denumește egalitate geometrică norma 
socială instituită de Licurg în Sparta. Celui mare i se dă mai mult, celui 
mic mai puţin, potrivit cu natura fiecăruia. Cinstirile sînt cu atît mai 
mari, cu cît virtutea este mai mare. 


147 Siguranța doctrinei se sprijină pe de-o parte pe constatarea socra- 
tică a neștiinţei tuturor interlocutorilor cercetaţi, pe de altă parte argu- 
mentele de fier și oţel sînt oferite de raţiunea platonică, afirmînd orgoliul 
intelectual al filosofului care vorbeşte și în numele lui. 


148 După cum vedem, teza de la 468 a—e, asupra importanței actului 
voluntar pentru dobîndirea binelui, este găsită insuficientă și completată 
de necesitatea cunoașterii techne-ei. Este consecinţa sublinierii rolului 
educaţiei și modelării sufletești de care se ocupă această parte a dialo- 


gului. 

14? Enunţată într-un context care infirmă posibilitatea aplicării ei, 
această teză va fi reluată textual în Statul, 473 d, ca premisă obligatorie 
în vederea instituirii guvernării ideale. A se vedea efectul încercării de-a 
o aplica practic în Scrisorile VII și VIII. 


150 Zicala este des citată de Platon: Protagoras, 337 c—d; Banchetul, 
195 b; Lysis, 214 b. 


151 În concluzie, omul nu se poate apăra să nu fie nedreptăţit fără 
riscul de a cădea într-un rău capital, acela de a săvîrși el însuși nedreptăţi 
(513 a). Aceasta obligă la abținerea de la participarea la viaţa politică 
reală. 


152 A fi victima nedreptăţii nu este un rău (4p., 30 c). Începînd cu 
acest pasaj se conturează din ce în ce mai clar sensul apologetic al fina- 
lului și ca atare afinitățile cu Apărarea și Criton se înmulţesc. Tonul po- 
lemic va fi din ce în ce mai sigur și mai inflexibil. 


153 Prin contrast cu ostentaţia ţinutei sofiștilor, inclusiv cea a lui 
Gorgias. 


154 Este o prejudecată comună antichității care desconsidera artele 
manuale în contrast cu profesiunile liberale, printre care retorica aspira 
la locul de frunte. 


155 De fapt sensul acesta se regăsește în maxima rostită de Hector 
în Iliada, VI, 488 b. 


156 A se vedea aceeași idee în Ap., 28 b, 37 c, 39 c—d și Criton, 48 b. 


157 După Suidas, vrăjitoarele tesaliene riscau să-și piardă vederea 
și să le paralizeze picioarele în această supremă încercare. 


158 Lui Callicles i se întîmplă același lucru ca în finalul dialogului cu 
Polos (480 e). Explicaţia pe care i-o dă Socrate se referă la ambiția sa 
politică de-a juca un rol, lingușind poporul. 


159 Reluarea dihotomiei artelor umane are ca scop analiza exigenţelor 
formulate la 504 e pentru calitatea de orator politic ideal, în ultimă 
instanţă judecata negativă asupra oamenilor de stat ai Atenei. 


160 Se face opoziţia între îndeletnicirea privată (idioteuontas) şi acti- 
vitatea publică (demosieuein), adică între diletantism și profesionism, 
ca un corolar al distincţiei dintre techne și empeiria. Aplicarea la viaţa 
politică va arăta că oamenii de stat atenieni au fost diletanți ai politicii 

(519 a—c), în timp ce Socrate este singurul profesionist al artei politice 
(521 e). A se vedea Protagoras (327 a). 


161 Aprecierea politicii lui Pericle pare a fi un răspuns direct la 
acuzaţia lui Polycrates că filosofia lui Socrate i-a făcut pe atenieni laşi 
(citat textual în Apologia lui Socrate scrisă de retorul Libanios în sec. 
IV e.n.), leneşi și palavragii. Platon reproșează lui Pericle același lucru 
ca urmare a instituirii indemnizaţiilor pentru jurații tribunalelor și 
membrii adunărilor politice; în termeni hippocratici, îl va acuza de îm- 
buibarea și îngrășarea trupului statului atenian (518 e). 


162 Se referă la aristocrații atenieni simpatizanți ai educaţiei spartane 
care-și osteneau trupul în exerciţii fizice violente. 


168 A se vedea în Tucidide, II: 59: 12 şi 65: 2,3 şi în Plutarh, Pericle 
35, împrejurările dizgraţiei în care a căzut Pericle la sfîrșitul vieții. 
Nicăieri la Platon nu regăsim o judecată atît de dură asupra marelui om 
de stat. În Protagoras se vorbeşte de virtutea lui politică, în Menon 
de opiniile lui adevărate, iar în Phaidros chiar de calitatea lui de filosof 
şi bun conducător al Atenei. Opinia de față se explică prin caracterul 
polemic al dialogului, replică la diatriba lui Polycerates, care exalta pe 
Pericle, considerîndu-l pe Socrate un personaj nefast pentru Atena. 


164 Tucidide insistă tocmai asupra calităţii de bun sfătuitor al po- 
porului, proprie lui Pericle, omul care îmblînzea spiritele agitate ale con- 
cetățenilor și le insufla îndrăzneală cînd erau descurajați (II: 59: 2). 


165 În Odiseea, VI: 120 sau IX, 175 ideea există dar altfel exprimată. 


166 Informațiile despre evenimentele petrecute se găsesc în Tucidide, 
I, 135 şi Herodot, VI: 136. Și acești oameni de stat erau citați de Poly- 
crates ca titluri de glorie pentru Atena (Libanios, Apologia, 167), în con- 
trast cu Alcibiade și Critias, elevii lui Socrate, oameni nefaști pentru 
Atena. 


167 A se vedea aceeași opinie în Tucidide, II, 65. 


168 Persistența lui Callicles în opinia sa oferă prilejul reluării pentru 
a treia oară a dihotomiei arte-lingușiri, pentru a insista cu mai multă 
rigoare asupra analogiei dintre bucătărie și politica practicată de oa- 
menii de stat atenieni, în ultimă instanţă pentru a-i face răspunzători 
de dezastrul Atenei în războiul peloponeziac, disculpîndu-l definitiv 


pe Socrate. 

169 Ospeţele siciliene și în genere cele italice erau vestite pentru opu- 
lenţa și rafinamentul lor (Athenaios, Banchetul sofiştilor, VII, 521). 


170 În original phlyaria a fost folosit mai înainte de Callicles pentru a 
eticheta preocupările filosofice ale lui Socrate la 492 c. 


171 Aşadar Alcibiade și Critias — potrivit unei ipoteze, sub numele 
lui Callicles s-ar ascunde Critias însuși — nu sînt elevii lui Socrate, ci 
continuatorii politicii lui Temistocle, Cimon, Pericle, cu toţii deopotrivă 
de vinovaţi de căderea Atenei. Socrate se detașează progresiv de toți 
concetăţenii lui, pînă la aureolarea din final. 


W2 Contrast voit paradoxal cu situaţia lui Socrate, condamnat pe 
nedrept la moarte, el, singurul politician adevărat, în contrast cu „cei 
ce-și zic politicieni”. 


173 Se face aluzie, probabil, la anecdota despre Corax și elevul său 
Tisias. Acesta din urmă, învățînd de la magistru să convingă, refuză 
să-i plătească onorariul: dacă l-a învățat să convingă, iată, îl convinge 
să nu ia bani de la elev; dacă nu reușește să-l convingă înseamnă că n-a 
fost învăţat să facă acest lucru, deci n-are ce datora magistrului. 


174 Callicles disprețuiește pe sofiști ca elev al lui Gorgias, în același 
timp ca om politic pragmatic reproșează sofiștilor același lucru ca lui 
Socrate, preocupările oţioase, inutile în viața publică. 


175 Se revine astfel la definiţia inițială a retoricii dată la 465 b—c, 
prin mersul circular al argumentaţiei care rcia de mai multe ori aceleași 
puncte, tinzînd acum să descrie un cerc închis, cuprinzător pentru ana- 
liza complexă a faţetelor retoricii politice, atît cea reală cît și cea 
falsă. 


176 Sofistul față de elevul său, omul politic faţă de popor. 


172 Constructorii, medicii, poeţii, artiștii plastici, ca profesioniști ai 
unor arte lucrătoare (banausoi) desconsiderate de sofiști, primeau ono- 
rariu ca și aceștia din urmă, care se socoteau educatori ai virtuţii civice. 
A se vedea în Protagoras, 318 e și Menon, 73 a, definiţia acestei virtuţi. 
Socrate nu solicita onorariu pentru profesiunea sa de educator. 


178 'Termenii hippocratici din această replică — îngrijirea (therapeia) 
și imaginea luptei medicului cu pacientul racordează întrebarea retorică 
pe de-o parte la analogiile precedente între medicină și politică (464 b—e, 

501 a), iar pe de altă parte pregătesc descrierea judecății absurde a lui 
Socrate. 


179 Sclavii din Mysia erau cei mai dispreţuiţi în Atena. 


180 În această aserțiune se recunoaște Socrate din Ap. (29 d), dar şi 
personalitatea autorului, a lui Platon însuși, „unul dintre puţinii ate- 
nieni”” ca reformator politic. 


181 În text, diaphteirei (strică) şi aporein poiei (îi face să ameţească), 
ca termeni medicali, sînt reluaţi la 522 b în accepţie socială drept capetele 
de acuzare, de difamare a activităţii lui Socrate. Acuzaţia de corupere 
a tineretului este formulată în Apărarea, 24 b, iar acuzaţia că a provocat 
aporia (în sensul filosofic, a face să se îndoiască, a lipsi de resurse) se 
regăsește în Menon (19—80). Este vorba, în cazul ultimei formule, de 
contestarea sistematică a faleelor valori politice sau sofistice pe care o 
opera Socrate în numele propriei ignoranţe, deci lipsă de resurse (aporia), 
solicitînd știința, adică prezenţa resurselor proprii oamenilor consacrați 
(în greacă euporia lor), spre a dovedi de fapt aporia și neștiinţa aces- 
tora din urmă. În cazul tineretului, pasajul de față (522 e) sugerează 
că este vorba de semănarea neîncrederii în spiritul tineretului faţă de 
ştiinţa și de valoarea celor vîrstnici. A se vedea și Statul, 524 a. 


182 Mitul este așadar expresia credinţei şi nu a cunoașterii lui Platon. 
A se vedea Nota noastră introductivă, pag. 291. 


183 A se remarca diferenţa faţă de mitul eshatologic din Apologia 
care era de tradiţie homerică și pindarică. Aici Hades-ul este conceput 
conform doctrinei orfice-pitagoreice, ca fiind împărţit într-o lume a 
drepţilor (Cîmpiile Elisee) și Tartarul unde-și ispășesc vina nu numai 
Titanii, ci și toţi ceilalți nelegiuiţi. Și, din acest punct de vedere, Gorgias 
prefigurează miturile din Phaidon, 107 c—114 c, Phaidros, 245 c—249 d, 
Statul, 614 a—621 b. 


184 A se vedea același rol atribuit titanului în Eschil, Prometeu, versul 
248. 


185 Conform concepţiei orfice, sufletul este eliberat din vălurile tru- 
pești care-l ţineau ascuns (soma este sema sufletului—493 a). 


186 Pajiştea de asfodel din Odiseea este pentru orfici locul de ţinere 
a judecății, iar încrucișarea de drumuri este reprezentată simbolic de 
Y pitagoreic. A se vedea aceeași reprezentare în Eneida, VI: 540 și.u. 

187 A se vedea Phaidon, 64 c, asupra dualismului trup-suflet. 


188 Analogia hippocratică a sufletului cu trupul este o dezvoltare 
platonică fără precedent în doctrina orfică. 


189 Pasajul este parafrazat de Tacit, în Anale, VI: 6, în comentariul 


asupra tiraniei lui Tiberius. 


190 Se reia, după cum vedem, negativul calităților ideale descrise la 
507— 508 : înţelepciunii (sophrosyne) i se opun acum neînfrînarea (exou- 
sia) şi destrăbălarea (tryphe); spiritului dreptății (dikaiosyne) i se opun 
lipsa de măsură (hybris) și nestăpînirea (akratia), iar din punct de vedere 
estetic armoniei (cosmos) şi frumuseţii (kallos) i se opun diformitatea 


(asymetria) și urîțenia (aischrotes) sufletului. 


191 Concepţia hippocratică despre boli curabile și incurabile, despre 
tratamentele dure, dar folositoare, aplicate trupului, ca o medicină con- 
tsa" degradării lui, expusă la 480 b—c—d și 481 b, este cheia interpretării 
pasajului ale cărui imagini sînt numai aparent orfice. 

192 Consideraţiile asupra răutăţii și pedepselor aplicate tiranilor sînt 
numai formal inspirate din Homer (Odiseea, XI: 576—600), fiind mai 
degrabă înrudite cu concepţiile cinicilor despre regalitate și înţelepciune. 
Se pot cita diatriba cinicului Antistene, denumită Archelaos sau Despre 
regalitate, precum și dialogurile lui Lucian din Samosata care-și au ori- 
ginea în scrieri menipee sau chiar mai vechi decît acestea. Semnifica- 
tivă este și referirea la Tersit. În Statul, 620 c, sufletul acestuia, 


primul bufon cinic din literatura greacă, este întrupat într-o maimuță. 


195 Aristide este unanim elogiat pentru spiritul său de dreptate. 

194 Reluarea contrastului între viaţa activă și adîncirea în sine a filo- 
sofului este acum raportată la existenţa viitoare a sufletului. 

195 Imaginile procesului lui Socrate din 486 c și 522 c sînt înfățișate 
ca ireale, ca lipsite de valoare în comparaţie cu adevăratul proces care 
este judecata din Hades, în care Callicles schimbă rolul cu Socrate. 

19% Imaginea lui Socrate este proiectată în mit, superioritatea doc- 
trinei și existenţei capătă confirmări ce sînt la interferența mitului cu 
metafizica. Scornelile de babă își dovedesc importanţa ca o complinire, 
acolo unde știința umană este neputincioasă să găsească o soluție bună, 
cu valabilitate metafizică. 

197 Parafrazare foarte răspîndită în antichitate, inspirată din Cei 


şapte contra Tebei, v. 592. Ideea se regăsește în Statul, 335 a. 

19 Îndemnul prefigurează în același timp atitudinea cinicului și 
a stoicului, indiferența față de ceea ce este o falsă reprezentare, astfel 
că nu poate atenta la libertatea interioară a filosofului. Următorul pasaj 
ne atrage atenția că, totuși, pentru Platon, adîncirea în sine a filosofului 
are ca finalitate perfecționarea lui în vederea misiunii politice, de refor- 
mator ideal. 


199 Calea greșită a vieţii, idealul imoralist al fericirii exterioare își 
are așadar explicația în neștiinţa și needucarea (apaideusia), în non- 
valoarea intelectuală a oratorilor politicieni. Găsirea căii celei bune a 
vieţii este, în concluzie, obiectul principal al dialogului. Ultimele cuvinte 
rostite de Callicles, la 492 c, îi sînt întoarse acum ca un ecou, însoțite 
de invocarea lui. Se creează sugestia unui îndemn patetic care continuă 
să dăinuie în urechile auditoriului. 


IIPOTATORA 2 
PROTAGORAS 


NOTĂ INTRODUCTIVĂ 


Dialogul de faţă este, în asentimentul tuturor comentatorilor, o capo- 
doperă literară. Această impresie se justifică pe deplin dacă avem în 
vedere dibăcia cu care Platon îmbină aici momentele statice ale nara- 
ţiunii cu momente dramatice, într-o desfășurare scenică admirabilă. 

Mitul interpretat liber, comentariul pe marginea unui poem, digre- 
siunea oratorică, pe de o parte ca mijloace specifice metodei sofistice 
și raționamentul dialectic, de cealaltă parte ca metodă socratică, parti- 
cipă toate la o evoluție cu întorsături spectaculoase, în care se pot con- 
stata momente caracteristice structurii dramatice: o parte introductivă, 
conflictul, un punct culminant și deznodămiîntul. Dialogul ne dă o idee 
foarte favorabilă despre ceea ce era tînărul Platon autor de ditirambi 
și de tragedii sau ce ar fi putut deveni dacă nu ar fi abandonat preocu- 
pările dramatice. 

Cadrul în care este situată desfășurarea dialogului, adevărat decor 
ce dă mărturie vie despre însușirile de choreg ale autorului, este plin de 
sugestii și semnificaţii. El are menirea să ne dea o imagine a atmosferei 
intelectuale din Atena acelei vremi. Multe constatări se pot degaja din 
acest tablou : sofiștii căpătaseră un ascendent netăgăduit în arena preocu- 
părilor spirituale ; ei exercită o seducţie irezistibilă asupra tinerilor aris- 
tocraţi, singurii care își puteau acorda învățămîntul sofistic ce se cerea 
plătit cu bani grei; cîțiva oameni înstăriți își puneau casele cu multă 
generozitate la dispoziţie, oferind o primire largă figurilor proeminente 
ale vieţii intelectuale și prietenilor de care îi leagă preocupări comune. 
În faţa acestora Socrate face încercări timide dar energice pentru a lă- 
muri o seamă de lucruri care să asigure mersul cugetării. 


Epoca la care e presupus că ar fi avut loc dialogul pare să fie cea ime- 
diat premergătoare războiului peloponeziac. Pentru această concluzie 
par să pledeze unele elemente, printre care se numără absenţa oricărei 
menţiuni despre acel război în care aveau să cadă şi cei doi fii ai lui 
Pericle menţionaţi în dialog, precum și virsta relativă a diferitelor perso- 
naje. Toate aceste consideraţii indică un moment situat către anul 432 
i.e.n. 

Data la care a fost scris dialogul nu se lasă dedusă nici măcar cu apro- 
ximaţie. Aprecierile cercetătorilor au variat între limite foarte largi. 
Două considerente ne permit o evaluare și ea destul de vagă: dialogul 
nu conţine nici o idee specifică și propriu platonică ; socratismul său este 
foarte pur. Acest lucru ne face să ne gîndim la perioada de tinereţe a 
autorului. Totuși măiestria literară ni-l arată pe acesta ca ieşit din epoca 
tinereţii, deplin stăpîn pe un meșteșug literar desăvârşit. Așadar ne-am 
găsi cu acest dialog într-o fază de tranziţie a lui Platon situată probabil 
între 390—380 î.e.n. 

După cum arată subtitlul dialogului, cadrul său tematic în sens mai 
larg îl constituie sofistica: ce este de fapt sofistul? Pentru a întreprinde 
această analiză Platon, recte Socrate, își alege ca partener de discuţie, 
cum era și normal, figura cea mai proeminentă și mai reprezentativă 
a sofisticii, pe Protagoras. Toată desfășurarea dialogului ne dă totodată 
şi o imagine istorică și doctrinară destul de completă despre mișcarea 
sofistică, ce ajunsese atunci la apogeu, mai înainte de a se pierde prin 
dispersie în retorica ce avea să invadeze și să domine în curînd toate 
compartimentele vieţii spirituale a grecilor; ea avea să reîncolțească 
mult mai tîrziu (sec. II—IV e.n.) pe acest trunchi, cu un conţinut întru- 
cîtva diferit, sub forma celei de-a doua sofistici. 

Prezentarea sofiştilor este concretă ; ea decurge din spusele și gesturile 


lor proprii, redate fidel şi sugestiv. Autorul nu a recurs la metoda facilă 
a caricaturizării, a deformării pentru a-și asigura succesul, dobîndind 


prin aceasta un merit de căpetenie. Am zice că prezentarea este chiar 
respectuoasă, iar ironia decurge din însăși neputinţa sofistului de a răs- 
punde la anumite nevoi sincere și profunde. 

Dealtfel ironia voluntară sau involuntară este moderată și de un rafi- 
nament desăvîrșit, lipsită de răutate. Detaliul semnificativ sau elementul 
simbolic sînt folosite magistral pentru realizarea ei. De pildă, cînd la 
Socrate vine tînărul Hippocrates este încă „,noapte”, el „,biîjbiie” înspre 
Socrate; în momentul în care ei pleacă împreună începe să se facă 
„ziuă”. Sofiştii Prodicos și Hippias se află în casă la Callias într-un fel 
de „,dormitor”” şi formula de introducere folosită în cazul lor, „l-am văzut 


apoi pe...” 


» împrumutată de la Homer, este expresia folosită la re- 
darea scenei de la porţile infernului, de unde Ulise zărea rînd pe rînd pe 
cei ce aparțineau împărăției umbrelor*. 

* Pentru toate aceste detalii semnificative însoţite de nuan- 


ţe ironice, a se vedea admirabila punere în evidență a lor la 
P. Friedlânder, Platon, II, Berlin, 1964, pp. 1—31. 

De un interes deosebit, în prezentarea făcută de Platon sofisticii, 
pentru observatorul modern ar fi constatarea elementelor caracteristice 
unei viziuni evoluționiste a societăţii umane şi a istoriei. Într-adevăr, 
în interpretarea liberă și proprie pe care o dă Protagoras mitului creaţiei 
omului, apare o concepție mai apropiată de aceea a lui Hobbes decît 
de aceea a lui Hesiod, din mitul celor cinci vîrste. 


Pe această linie tematică, de lămurire a situației sofistului, dialogul 
se înscrie într-o suită împreună cu alte dialoguri; de pildă cu Sofistul 
(care trebuia să fie o continuare a lui Theaitetos) și Omul politic; la 
acestea trebuia să se adauge un alt dialog intitulat Filosoful, care 
însă nu a mai fost scris. 


Dar înăuntrul acestei tematici se degajează o alta mai restrînsă dar 
mai profundă, vizînd la ordinea esenţialităţii, aceea a virtuţii. Sofistul 
apăruse ca „un om iscusit care face și pe altul iscusit în a vorbi despre 
virtute”. Deci pentru a lămuri deplin ce este sofistul trebuie lămurit 
mai întîi ce este virtutea și dacă ea poate fi predată şi învățată. Tema 
pare minoră la prima vedere dar în reluări succesive în Menon și Gorgias 
se va amplifica, transformîndu-se în problema adevărului (adevărul, 
realitatea pot fi cunoscute?) şi mutîndu-se pe tărîmul cunoașterii 
(ce este de fapt cunoașterea?) va duce la conturarea unei teorii ge- 
nerale a cunoașterii ca anamneză, teorie specifică  platonismu- 
lui. 

Această problematică și-a găsit ecouri și în gîndirea modernă, cel 
mai puternic și mai original fiind — ni se pare — acela din gîndirea 
lui Kierkegaard. (A se vedea Riens philosophiques.) 

Tema virtuţii propriu-zise îşi va găsi rezolvarea în spirit specific și 
propriu platonismului abia în cartea a IV-a a Statului. 

Discuţia, considerată dealtfel numai în cadrul dialogului de faţă, 
este bogată în implicații interesante pentru gîndirea filosofică ulterioară 
şi demne de relevat pentru observatorul modern. Prin concluzia la care 
ajunge dialogul, anume că virtutea este știință și deci se poate învăţa, 
ea conţine premisa, conştientă sau inconștientă, a oricărui iluminism, 
fără de care această atitudine şi-ar pierde calitatea filosofică şi semnifi- 
caţia umanistă. Prin sublinierea insistentă a „,cardinalității”” absolute 
a binelui ne face să ne gîndim la unele probleme ce se pun în teoria 
valorilor. 


Şerban Mironescu 

Traducerea este făcută după textul ediției G. Bud. În limba româ- 


nă dialogul a mai fost tradus de Ștefan Bezdechi. 


PROTAGORAS 


[sau Sofiștii, dialog endeictic!] 


UN PRIETEN DE AL LUI SOCRATE 
SOCRATE HIPPOCRATES PROTAGORAS ALCIBIADE CALLIAS 
CRITIAS PRODICOS HIPPIAS 


UN PRIETEN De unde vii Socrate? Nu-i aşa că iar ai 309 a 
fost să vînezi grațiile lui Alcibiade?2 Ce-i drept, şi mie, 
văzîndu-l deunăzi, mi s-a părut tot frumos şi ca bărbat. 

Zic bărbat, căci între noi fie vorba, Socrate, are de acum 
barbă în toată legea. 

SOCRATE Și ce dacă are? Tu nu ești oare de acord cu 
Homer care spunea că cea mai frumoasă vîrstă e aceea 
cînd mijește barba, întocmai așa cum e la Alcibiade? b 

PRIETENUL Ei bine, şi acum? Vii de la el? Cum se poartă 
cu tine? 

SOCRATE Bine. Cel puţin așa mi s-a părut mie, mai ales 
astăzi: a vorbit mult în favoarea mea, venindu-mi în ajutor. 
Chiar de la el vin acum. Dar vreau să-ți spun ceva curios: 
deşi era de față, de mai multe ori nu i-am dat nici o 
atenție, ba chiar în cîteva rînduri am uitat de-a binelea 
de el. 

PRIETENUL Ce s-o fi întîmplat între tine şi el? De bună e 
seamă că nu te-ai putut întîlni cu altcineva mai frumos 
decît el în această cetate. 

SOCRATE Ba da; și încă cu cineva mult mai frumos. 

PRIETENUL Ce spui? E cetăţean de-al nostru sau străin? 

SOCRATE Străin. 

PRIETENUL De unde e? 

SOCRATE Din Abdera. 

PRIETENUL Și ţi s-a părut așa de frumos străinul încît 
să spui că-l întrece pe fiul lui Clinias? 

SOCRATE Cum să nu-mi pară, o prea bunule, mai frumoasă 
culmea iscusinţei? 

PRIETENUL Te-ai întîlnit dar cu cineva iscusit, Socrate? 

SOCRATE Cu cel mai iscusit bărbat din vremea noastră, d 
dacă recunoști că Protagorasi este cel mai iscusit. 

PRIETENUL O! Ce spui? ... Protagoras a venit aici? 

SOCRATE Ba încă de vreo trei zile. 

PRIETENUL Și tocmai te-ai văzut cu el înainte de a veni 
încoace? 

SOCRATE Stăturăm chiar de vorbă, spunîndu-ne şi aflînd 
foarte multe lucruri unul de la altul. 

PRIETENUL De ce nu ne povesteșşti şi nouă întîlnirea, 
dacă nimic nu te reţine; uite așază-te aici, în locul acestui 
sclav. 

SOCRATE Bucuros; vă voi fi chiar recunoscător dacă 
mă veţi asculta. 

PRIETENUL Și noi ţie, dacă ne vorbeşti. 

SOCRATE Atunci recunoştinţa va fi reciprocă. Dar ascul- 
taţi. Noaptea trecută, spre zori, mă pomenesc că vine 
Hippocrates, fiul lui Apollodor$ şi fratele lui Phason, și 
începe să-mi bată în poartă cu bastonul, mai mai s-o spargă; 
apoi, după ce îi deschise cineva, dădu buzna înăuntru stri- 
gînd în gura mare: „„Socrate ești treaz sau dormi?” Eu, 
cunoscîndu-i glasul, mi-am zis: ăsta-i Hippocrates. „Nu 
cumva aduci vreo veste rea?” — ,„,Nicidecum”, zise el, 
„am doar veşti bune”. — „,Bine”, am zis eu, „atunci 
spune ce este şi pentru ce ai venit așa cu noaptea-n cap?” 
— „A venit Protagoras”, zise el stînd în picioare lîngă 
mine. — „De ieri, am zis eu. Tu abia acum ai aflat?”. 
—,„,Ei! Pe toţi zeii! Aseară”, zise el. Şi bîjbîind după scăunel 
se așeză la picioarele mele și spuse: buieovadlaaae aseară, 
după ce m-am întors foarte tîrziu de la Oenoef. Căci mi-a 
fugit Satyros, sclavul, şi tocmai vroiam să viu să-ţi spun 
că pornesc în urmărirea lui, dar m-am luat cu alte trebi 
și am uitat de asta. Deci, după ce am sosit și am luat 
masa și eram gata de a merge la culcare, fratele 
meu îmi spune așa într-o doară că a venit Protagoras. 
M-am gîndit atunci să dau îndată fuga pînă la tine, dar 
mi s-a părut că era prea tirziu, apoi somnul m-a cuprins 
îndată din cauza ostenelii, dar de cum m-am sculat am 
pornit încoace”. lar eu cunoscîndu-i avîntul și rîvna, i-am 
zis: „Ei, şi ce? Ţi-a făcut oare vreun rău Protagoras?”, 
iar el zise rîzînd: „Pe toţi zeii, Socrate, e nedrept pentru 
că el singur este om iscusit iar de mine nici nu-i pasă”. 
„Pe Zeus”, am zis eu, „dacă i-ai da bani, l-ai îndupleca 

şi te-ar face şi pe tine iscusit”? — ,„,O! Zeus şi voi ceilalți 
zei! De-ar depinde numai de asta, zise el, nu i-aș cruța 
nici pe ai mei, nici pe ai prietenilor; dar tocmai pentru 
asta am venit, ca să vorbeşti cu el pentru mine. 
Căci eu sînt și mai tînăr și nici nu l-am mai văzut vreodată 
pe Protagoras, nici nu l-am mai auzit: eram abia un copil 
rîndul trecut cînd a mai fost el pe aici”. Dar toată lumea, 
Socrate, îl laudă pe omul acesta și spune că e cel mai 
iscusit la vorbă ; de ce să nu mergem la el ca să-l prindem 
acasă? După cîte am auzit a tras la Callias?, fiul lui Hippo- 
nicos, hai deci să mergem”. lar eu i-am zis: „Să nu mergem 
încă acolo, dragul meu, căci este prea de dimineaţă ; mai bine 
să ne ducem în curte şi să așteptăm acolo, plimbîndu-ne, 
pînă se face lumină; după aceea să mergem. Căci Prota- 
goras stă destul de mult acasă, încît ai încredere că îl vom 
găsi negreșit acolo”. 

După acestea sculîndu-ne, ne-am dus în curte. lar eu 
vrînd să-l pun la încercare pe Hippocrates, l-am privit 
scrutător și l-am întrebat zicînd : „la spune-mi Hippocrates, 
fiindcă ai de gînd să te duci la Protagoras, să-i oferi bani 
ca să te primească, la cine îţi închipui că te duci și ce 
înrîurire va avea asupra ta? Dacă, de pildă, ducîndu-te 
la tizul tău Hippocrates din Cos?, care face parte dintre 
Asclepiazi, cu gîndul să-i plătești pentru învăţătura ce 
ţi-ar da-o, cineva te-ar întreba: «Spune-mi, o! Hippocrates, 
vrînd să-i plătești lui Hippocrates, ce calitate a lui ai în 


vedere?» Ce-ai răspunde?” — „Aș răspunde că am în 
vedere calitatea lui de medic”, zise el. — „lar tu ce urmă- 
reşti să devii?” — „Să devin medic” — Dar dacă te-ai 


duce la Polyclet Argianul!0 sau la Fidias Atenianul!!, cu 
gîndul să le plătești pentru învățătură, întrebîndu-te 
cineva: «Ce sînt Polyclet și Fidias cărora ai de gînd să le 
dai acești bani?» Ce ai răspunde?” — „„Aș spune că sînt 
sculptori”. — „lar tu însuţi ce urmărești să devii?” — „,E 
limpede : să devin sculptor”. — „„Așa e, am zis eu; mergînd 
deci la Protagoras, eu și cu tine, vom fi gata să-i plătim 
pentru a-ți da învăţătură, dacă! vor ajunge banii ncștri, 
ca să-l înduplecăm; dacă nu, vom pune la bătaie și banii 
prietenilor. Dacă acum cineva văzînd la noi atîta zîvnă 

ne va întreba: «Spuneți-mi Socrate și tu, Hippocrates, 
ce e Protagoras acesta, căruia aveți de gind să-i daţi banii?» 
Ce i-am răspunde? Ce alt nume auzim că i se dă lui Prota- 
goras, așa cum lui Fidias i se dă acela de sculptor sau 
lui Homer acela de poet; auzim oare ceva corespunzător 
în ceea ce-l priveşte pe Protagoras?” — „„Se spune despre 
el că este sofist”, zise el. — „„Așadar pentru că e sofist 
mergem la el și-l plătim, nu?” — Desigur”. — „„Dar dacă 
cineva te-ar mai întreba apoi și acest lucru: «Ce urmăreşti 
să devii tu însuți mergînd la Protagoras?» El însă roşind, 
căci de acum se luminase destul de bine ca să se poată 
vedea, zise : „„Dacă e să ne luăm după cele spuse mai înainte, 
e limpede că urmăresc să devin sofist”. Atunci eu i-am 
zis: „În numele zeilor! Oare nu ţi-ar fi rușine să te pre- 
zinţi înaintea grecilor ca sofist?”” — „„Ba da, Socrate, dacă 
trebuie să spun exact ceea ce gîndesc”. — ,,Dar nu cumva, 
Hippocrates, socoteşti că învățătura pe care o vei primi 
tu de la Protagoras, nu va fi de acest fel, ci crezi poate că 
va fi ca aceea pe care ai primit-o de la grămătic și de la 
citharist și de la pedotrib? Căci tu ai învăţat cu fiecare 
din aceștia nu pentru meşteșug, ca să-ți faci o meserie din 
asta, ci pentru educația și cultura ta generală, așa cum 
îi şade bine oricărui om și îndeosebi omului liber”. — 
„Înclin foarte mult să cred, zise el, că învăţătura primită 
de la Protagoras va fi mai degrabă de celălalt fel”. 

— „Ştii așadar ce ești pe cale să faci, sau nu ştii?”, 
am zis eu. — „Adică ce?” — „„Că ești gata să-ţi dai 
sufletul pe mîna unui sofist cum îi zici tu; dar m-aş mira 
să ştii ce-i acela un sofist. Iar dacă nu știi acest lucru, nu 
ştii nici cui îţi încredințezi sufletul, adică dacă îl dai pe 
mîini bune sau rele”. — „Cred totuși că știu”, zise el. 
— „Spune atunci ce crezi că este sofistul?” — „Eu socot, 
spuse el, după cum arată și numele, că este cunoscătorul 
unor meșteșuguri”!?. — „„Bine”, am zis eu, „dar acest 
lucru se poate spune şi despre zugravi şi despre zidari, 
anume că ei sînt cunoscătorii unor meşteşuguri. Dar dacă 
cineva ne-ar întreba: «Ce fel de meşteşuguri cunosc zugra- 
vii?», i-am răspunde că e vorba de acelea care ajută la 
pictarea chipurilor, și așa mai departe. Dacă însă ne-ar 

întreba următorul lucru: «Ce fel de meşteşuguri cunoaște 
sofistul?», ce i-am răspunde? Ce ştie el să facă?” — „Ce 
altceva am putea spune despre el, Socrate, decît că se pri- 
cepe să te facă vorbitor iscusit?” — „Poate că am spune 
ceva adevărat, am zis eu, dar nu pe deplin satisfăcător, 
căci răspunsul nostru mai cere încă o întrebare și anume: 
despre ce te face sofistul să vorbești cu iscusință? De pildă 
citharistul te face să vorbești cu iscusință despre meșteșugul 
la care se pricepe el, adică despre cîntatul la cithară, nu-i 


așa?” — „„Da” — „Ei bine, atunci sofistul despre ce te 

face să vorbeşti cu iscusinţă? Nu e oare limpede că despre 
» 

acel lucru la care se pricepe el însuși?” — „,Fireşte” — „Ei 


bine, atunci ce este acel lucru la care sofistul se pricepe 
el însuși foarte bine şi la care îl face priceput și pe ucenic?” 
— „Pe Zeus! Nu mai ştiu ce să-ți răspund”, zise el. 

Iar eu am zis după aceasta: „Atunci știi la ce primejdie 
eşti pe cale”să-ți expui sufletul? Cu siguranță că dacă era 
vorba ;să-ţi încredințezi trupul cuiva, fiind în cumpănă 
binele sau răul lui, te-ai fi gîndit mult dacă să i-l încre- 
dințezi sau nu; de bună seamă ai chema la sfat prietenii 
şi rudele, cercetînd zile-n şir; dar cînd e vorba de suflet, 
care e mult mai de preț decît trupul, și de care depind 
toate ale tale, fie în bine, fie în rău, după cum este el bun 
sau rău,“despre acesta nu te sfătuiești:nici cu tatăl tău, 
nici cu fratele tău, nici cu vreunul din noi, prietenii tăi, 
dacă e bine sau nu să-ţi dai sufletul pe mîna acestui străin 
de curînd sosit, ci după cum spui chiar tu, aflînd de el 
abia aseară, ai venit cu noaptea-n cap și fără să discuți 
sau să te sfătuiești dacă trebuie sau nu să te încredințezi 
lui, eşti gata să cheltuiești banii tăi şi ai prietenilor, ca 
şi cum ai ști dinainte că Protagoras merită toată încre- 
derea, fără să-l fi cunoscut, după cum recunoști chiar tu, 
şi fără să fi stat vreodată de vorbă cu acela pe care îl 
numești sofist; iar despre ce-iYaiaTun sofist, adică unul 
ca acela căruia ești pe cale să te încredinţezi, nu prea pari 
a şti nimic”, 

După ce mă ascultă, el zise: „Așa e, Socrate, după cum . 


spui tu”. — „Dar nu cumva, Hippocrates, sofistul este 
un fel de negustor sau traficant de mărfuri din care se 

hrănește sufletul? Mie cel puţin cam așa mi se pare”. — 
»„Dar sufletul se hrăneşte cu ceva, Socrate?” — „Desigur! 
d Cu învățături”, am zis eu. „Și să luăm seama ca nu cumva 
sofistul să ne înșele lăudînd cele ce vinde, așa cum fac 
cei ce vînd hrana pentru trup, negustorii mai mari sau 
mai mici. Căci aceştia, neștiind ce e bun și ce e rău pentru 
trup, dintre mărfurile pe care le aduc, atunci cînd le vînd, 
le laudă pe toate deopotrivă, iar cumpărătorii lor sînt la 
fel de neşștiutori, afară de cazul că vreunul dintre ei se 
întîmplă să fie instructor de gimnastică sau medic. Tot 
astfel şi cei care răspîndesc diferite învățături prin cetăți, 
vînzîndu-le ca pe o marfă și făcînd negustorie, laudă întot- 
deauna celui doritor să ia, toate cele ce au de vînzare; 
dar adesea, o! bunule, nu știu nici ei ce e bun și ce e vătă- 

e mător pentru suflet, din cele ce vînd. La fel şi cei care cum- 
pără de la ei, dacă nu cumva se întîmplă ca vreunul să 
se priceapă la îngrijirea sufletului. Prin urmare, dacă se 
întîmplă să ştii ce e bun şi ce e rău dintre acestea, atunci 
poţi cumpăra în deplină siguranţă învățături de la Prota- 
goras sau de la oricare altul; dacă nu, ai grijă, dragul meu, 
să nu te pui în primejdie jucînd la zar lucrurile cele mai 
314 a de preţ. Căci mult mai mare este pericolul la cumpărarea 
învățăturilor decît la cumpărarea alimentelor. Într-adevăr, 
cel care cumpără alimente şi băuturi de la băcan și precupeţ 
are posibilitatea să le ia în alte vase și mai înainte de a 
le primi în corp, mîncînd sau bînd, are libertatea să le 
pună de-o parte acasă şi să se sfătuiască chemînd pe cineva 
b care se pricepe la ceea ce e bun de mîncat sau de băut și 
ce nu, și în ce cantitate şi cînd; astfel încît cumpărarea 
lor nu e însoțită de mari primejdii. Învățăturile însă, nu 
poţi să le treci în alt vas, ci neapărat, după ce a dat banii, 
cel care a luat învăţătura chiar în sufletul său și a asimilat-o 
se duce fie păgubit, fie folosit. Așadar pe acestea se cuvine 
să le cercetăm și împreună cu cei mai vîrstnici decît noi; 
căci noi sîntem încă prea tineri pentru a lămuri un lucru 
așa de însemnat. Acum însă, după cum o pornisem, să 
mergem să-l ascultăm pe om, apoi după ce-l vom fi ascultat 

c să discutăm şi cu alţii, căci aici se află nu numai Pro- 

tagoras, ci şi Hippias din Elisi3; cred că se află și Prodicos 
din Ceosi4, precum și mulți alți oameni pricepuţi. 

Gîndind că aşa este potrivit, plecarăm. Cînd am ajuns 
în pridvor, ne-am oprit pe loc să discutăm despre ceva ce 
se ivise în conversaţia de pe drum. Deci ca să nu rămînă 
lucrul neterminat și ca să intrăm cu discuţia încheiată, 
oprindu-ne în pridvor am discutat, pînă ce am căzut de 
acord unul cu altul. După cîte cred, portarul, un eunuc, 
ne-a auzit și pesemne plictisit de cei care tot veneau în 
casă datorită mulțimii sofiştilor, după ce băturăm la ușă, 
ne deschise și văzîndu-ne, a zis: „Ei! Nişte sofiști! N-are 
timp”. Şi îndată, împingînd ușa cu amîndouă mîinile cît 
putea de tare, o închise. Dar noi am bătut din nou iar el, 
fără să deschidă, ne zise în chip de răspuns: „,Ei! Voi ăia 
de colo! N-aţi auzit că n-are timp?” — „„Dar, prietene, 
zic eu, nu venim la Callias, nici nu sîntem sofiști. Ci fii 
pe pace, am venit pentru că trebuie să-l vedem neapărat 
pe Protagoras! Anunţă-ne dară”. Cu greu omul ne deschise 
în cele din urmă ușa. - 

De cum intrarăm, l-am zărit pe Protagoras plimbîndu-se 
în vestibul; împreună cu el se plimbau, de o parte a lui, 
Callias, fiul lui Hipponicos şi fratele său după mamă, 
Paralos fiul lui Pericle!5, și Charmidesi6, fiul lui Glaucon, 
de partea cealaltă aflîndu-se celălalt fiu al lui Pericle, 
Xantippos și Philippides!”, fiul lui Philomelos, precumț și 
Antimirosi8 din Mende care este cel mai renumit dintre 
discipolii lui Protagoras și se pregăteşte să devină sofist 
de meserie. În urma acestora? veneau alții care se țineau 
după ei ascultînd cele ce se vorbeau; o mare parte păreau 
străini, pe care îi strîngea Protagoras de prin toate cetățile 
pe care le cutreieră, vrăjindu-i cu glasul său întocmai ca 
Orfeul?, iar ei fermecaţi se luau după glasul său. Erau în 
cortegiu și cîțiva localnici. Privind acel cortegiu, eu unul 
mă încîntam nespus văzînd cît de frumos manevrau ferin- 
du-se să stea vreodată în calea lui Protagoras ca să nu-l împie- 
dice la mers, ci după ce se întorcea împreună cu cei de 
lîngă el, ceilalți din urmă se dădeau la o parte frumos și 
în rînduială, apoi ocolind veneau mereu în spate în chipul 
cel mai desăvîrşit. 

Așa cum ar spune Homer, „,Văzut-am apoi'”20 pe 
Hippias din Elis şezînd pe un jilț în cealaltă parte a 
sălii. În jurul lui, pe bănci, şedeau Eriximachos?l, fiul 
lui Acumenos, Phaidros2? din Myrrinus și Andron?%, fiul 
lui Androtion, iar dintre cei străini niște concetăţeni de-ai 
lui și alți cîțiva. Păreau că discută despre natură şi că-l 
întreabă pe Hippias diferite chestiuni de astronomie, iar 
el stînd în jilţ dădea fiecăruia în parte răspunsuri și expli- 
caţii la întrebări. 

„L-am văzut chiar și pe Tantalos”24; căci, într-adevăr, 
venise și Prodicos din Ceos, dar era într-o cameră pe care 
Hipponicos o folosea mai mult ca magazie şi pe care acum, 
din cauza mulțimii oaspeţilor, Callias o golise și le-o pusese 
la dispoziţie. Prodicos stătea încă în pat, înfășurat în blăni 
şi velințe destul de multe la număr, pe cît se părea. Aproape 
de el, pe paturile;învecinate, erau culcați Pausanias25 din 
cartierul Cerameicos?6 și împreună cu el un băiat încă tînăr, 
şi, după câte cred eu, cu o fire deosebit de înzestrată în toate 
privinţele, iar la înfăţişare foarte frumos. Mi s-a părut a 
fi auzit că numele lui este Agathon?” și nu m-aș mira dacă 
s-ar întîmpla să fie favoritul lui Pausanias. Acesta era 
tînărul, apoi veneau cei doi Adeimantos3, unul al lui Kepis 
şi altul al lui Leucolophides și păreau că mai sînt și alții. 
Despre ce vorbeau, eu unul nu mi-am putut da seama de 
afară, deși eram foarte curios să-l aud pe Prodicos: mi se 
părea că e nemaipomenit de priceput la toate şi că are 
ceva divin în el. Dar fiindcă vocea sa era foarte gravă se 
producea în cameră un vuiet în care nu se mai distingea 
ce spune. 

Tocmai intraserăm, cînd în urma noastră sosi şi frumosul 
Alcibiade, așa cum îi spui tu şi eu încuviințez, împreună 
cu Critias2%, fiul lui Calaischros. 

După ce am intrat, zăbovirăm încă niţel privind în jur 
uimiți de toate acestea; apoi ne-am îndreptat către Prota- 
goras, iar eu am zis: — ,„,O! Protagoras, iată am venit 
la tine cu Hippocrates acesta”. — „„Voiţi să stăm de 
vorbă singuri sau de față cu ceilalți?”, răspunse el. — 
„Nouă ne e tot una. După ce vei afla pentru ce am venit, 
o să hotărăşti singur” — „Care-i acel lucru pentru care 

ați venit?” — „„Hippocrates acesta este din partea locului, 
fiu al lui Apollodor, aparține unei case mari şi înstărite; 
în ceea ce privește înzestrarea, parecă s-ar putea măsura 
cu oricare dintre cei de-o vîrstă cu el. După cîte cred, 
doreşte să ajungă cineva în cetate şi socoate că acest lucru 
i-ar putea reuși cel mai bine, dacă tu te-ai ocupa de el; 
acum e rîndul tău să hotărăști dacă crezi că se cuvine să 
stai de vorbă despre acestea numai cu noi sau de față cu 
ceilalți”. — „Drept chibzuiești, Socrate, și cîtă grijă ai 
pentru mine”, zise el. „Căci străinul care cutreieră cetăţi 
mari și convinge pe cei mai buni dintre tineri să pără- 
sească legăturile strînse pe care le aveau cu alții, fie ci 
compatrioți sau străini, mai virstnici sau mai tineri, și-i 
determină să vină la el în nădejdea că vor spori în virtute 
datorită legăturii cu el, cel ce face, zic, unele ca acestea 
trebuie să se păzească: într-adevăr, nu-s de neluat în 
seamă "pizma care se iscă pentru acestea, dușmăniile și 
uneltirile de tot felul. Eu unul susțin că meșteșugul sofisticii 
este vechi dar cei care l-au mînuit mai înainte vreme, temîn- 
du-se de pizma ce şi-ar fi atras-o de pe urma lui, au recurs 
la diferite tertipuri și l-au tăinuit, unii prin poezie, ca Homer 
şi Hesiod și Simonide?0, alții prin ritualuri și profeţii, ca 
adepţii lui Orfeu și Musaios?; alții, după cîte văd, s-au 
folosit chiar și de gimnastică, spre exemplu Iccos din Tarent 
precum și Herodicos din Selymbria, odinioară stabilit la 
Megara, contemporan cu noi, sofist de mîna-ntii. Din 
muzică și-a făcut pavăză Agathocle, compatriotul vostru, 
fiind mare sofist la fel ca și Pythocleides din Ceos şi mulţi 
alții. Aceștia toţi, după cum spun, temîndu-se de pizmă, 
s-au folosit de acele meșteșuguri ca de o perdea. Eu însă 
nu sînt de acord cu toţi aceștia; socotesc că nu au obținut 
ceea ce doreau. Nu au putut rămîne necunoscuți celor 
puternici de prin cetăţi, pentru care au fost de fapt născo- 
cite aceste tertipuri, apoi, ca să spunem lucrurilor pe nume, 
mulțimea de rînd nu pricepe nimic, ci preamăreşte în cor 
ceea ce i se spune de către aceștia. Deci dacă cineva, încer- 
cînd să fugă, nu ar reuși acest lucru, dîndu-se de gol, însăşi 
încercarea ar fi o dovadă de multă sminteală și în chip 
negreșit şi-ar atrage mai multă dușmănie din partea oame- 

nilor, căci pe lîngă celelalte l-ar mai socoti și șmecher. 
Așadar, eu am urmat un drum cu totul contrar acestora 
şi recunosc că sînt sofist și că învăţ pe oamcni, socotind că 
aceasta este o cale mai bună pentru a mă păzi decît prima, 
adică mai curînd să recunosc decît să tăgăduiesc. Afară 
de aceasta mai iau și alte măsuri, astfel încît, să nu zic 
într-un ceas rău, n-am avut nici un necaz din pricină că 
recunosc că sînt sofist. lată că deja sînt cîțiva ani bunigori 
de cînd practic acest meșteșug, căci în totul am mulți la 
număr. După vîrstă aș putea fi tată oricăruia dintre voi. 
Aşadar, îmi este peste măsură de plăcut, dacă vreți, să 
discutăm despre toate acestea de faţă cu toți cei ce sînt 
înăuntru”. 

Eu însă, bănuind că vrea să-i arate atît lui Prodicos 
cît și lui Hippias că am venit de dragul lui și să se fălească 
față de ei, am zis: „Ce ar fi să-i chemăm pe Prodicos și 
pe Hippias ca şi pe cei dimpreună cu dînșii ca să asculte 
şi ei?” — „„Foarte bine”, zise Protagoras. — „„Nu vreţi 
să pregătim o încăpere în care să puteţi discuta șezînd?”, 
zise Callias. Părerea a fost bine primită iar noi toți bucu- 
rîndu-ne la gîndul că vom asculta niște oameni iscusiți 
ne-am luat bănci și paturi și le-am așezat lîngă Hippias, 
căci acolo erau bănci de mai-nainte. În acest timp au sosit 
Callias și Alcibiade, aducîndu-l pe Prodicos, pe care-l 
sculaseră din pat, și pe cei dimpreună cu dînsul. 

După ce ne-am așezat cu toții, Protagoras zise: „Acum, 
că sînt şi aceștia de faţă, ar fi potrivit să repeţi, Socrate, 
cele ce-mi spuneai mai înainte în privința acestui tînăr”. 
Iar eu am zis: ,,Deschid vorba ca și mai înainte, Protagoras, 
spunînd motivele venirii noastre. Hippocrates acesta se 
întîmplă să fie foarte dornic de a te cunoaște. Ar fi bucuros 
să afle, spune el, ce foloase va avea intrînd în relaţii cu 
tine. Atît am avut de spus”. Apoi Protagoras, luînd cuvîn- 
tul, a zis: „O! tinere, dacă vei sta în preajma mea, îți va 
fi dat încă din prima zi în care vom fi împreună, să te 
întorci acasă mai bun decît erai, la fel şi în ziua următoare ; 
în fiecare zi vei înainta din mai bine către mai bine”. Dar 
eu auzind aceasta, am zis: „Protagoras, ceea ce spui nu-i 
deloc lucru de mirare, ci e foarte firesc de vreme ce și tu, 

deşi ești la o vîrstă înaintată şi ești atît de priceput, dacă 
totuşi cineva te-ar învăţa ceva ce se întîmplă să nu cunoşti, 
ai deveni mai bun. Dar nu despre aceasta e vorba; ci să 
presupunem, de pildă, că Hippocrates acesta schimbîndu-și 
îndată dorința ar vrea să facă cunoștință cu tînărul acela 
Zeuxip din Heraclea%, venit de curînd aci, şi, ducîndu-se 
la el, ar auzi și de la el aceleași lucruri pe care le aude acum 
de la tine, anume că fiind în preajma lui în fiecare zi se va 
face mai bun şi va progresa; punîndu-i această întrebare: 
«în ce privinţă zici că voi fi mai bun și în ce voi progresa?», 
Zeuxip i-ar răspunde că în ceea ce privește pictura. lar 
dacă s-ar duce la Orthagoras din Teba, auzind aceleași 
lucruri pe care le aude și de la tine, l-ar întreba în ce privință 
va deveni mai bun stînd pe lîngă el, acela i-ar răspunde 
că în ceea ce privește cîntatul la flaut. Așa și tu, Protagoras, 
spune tînărului acesta și mie care pun următoarea între- 
bare în locul lui: «Hippocrates acesta, dacă intră în legă- 
tură cu Protagoras, chiar din ziua în care va fi împreună 
cu el, va pleca mai bun și la fel se va întîmpla în fiecare 
din zilele ce vor urma, în ce lucru şi în care privință?» 
lar Protagoras auzind de la mine acestea zise: „Le pricepi 
bine să pui întrebări, Socrate, iar eu mă bucur să răspund 
celor ce pun bine întrebările. Într-adevăr, venind la mine 
Hippocrates nu va păţi la fel ca în cazul în care s-ar întîlni 
cu alt sofist. Căci ceilalți îi plictisesc pe tineri; aceștia 
caută să scape de anumite discipline, iar sofiştii îi împing 
la ele împotriva voinței lor, învățîndu-i calculul şi astro- 
nomia și geometria și muzica — zicînd acestea a privit 
către Hippias — pe cînd venind la mine nu va învăţa 
despre alt lucru decît cel pentru care a venit. Iar învățătura 
pe care o predau eu, este priceperea în cele gospodăreşti, 
sau modul cum şi-ar putea gospodări casa în chipul cel 
mai desăvirșit, şi priceperea în treburile cetăţii, sau modul 
cum le-ar putea face faţă și cu fapta și cu cuvîntul în cele 
mai bune condiţii”. — ,„,Oare te înţeleg bine?”, am zis eu. 
„Mi se pare că te referi la ştiinţa politicii şi promiți să faci 
din oameni buni cetățeni”. — „„Aceasta este însuși lucrul 
pe care îl făgăduiesc, Socrate”, zise el. 

— „Ei! frumos meșteșug ai, dacă chiar îl ai cu adevărat; 

n-aş dori însă să-ți spun altceva decît ceea ce gîndesc. Eu 
unul nu credeam că acest lucru se poate învăţa dar dacă 
tu o spui nu pot să nu te cred. De ce socotesc că acest 
lucru nu se poate învăţa, nici nu poate fi transmis de către 
unii oameni altora, se cade s-o arăt. Eu consider că atenienii, 
ca şi ceilalți greci, sînt oameni chibzuiţi. Deci văd că atunci 
cînd ne strîngem la sfat, dacă e vorba de construit ceva în 
cetate, sînt chemați ca sfetnici arhitecții și sînt consultați 
cu privire la construcții; cînd e vorba de corăbii sînt che- 
mați constructorii de corăbii și tot așa mereu cînd e vorba 
de lucruri ce pot fi învățate și deprinse ; dacă însă încearcă 
să-i sfătuiască altcineva despre care ei cred că nu-i de mese- 
rie, chiar dacă acesta este foarte frumos şi bogat şi de viță 
nobilă, nici nu le trece prin gînd să-i primească sfatul, 
ci rîd şi fac larmă, pînă cînd cel ce făcea încercarea sau 
renunță singur să mai vorbească fiind copleșit de zarvă 
sau e dat jos de la tribună și scos afară de către arcași? 
din porunca pritanilori5. Așa procedează ei cînd e vorba 
de cele ce depind de meșteșug ; dar cînd e vorba să delibereze 
despre organizarea cetăţii, se ridică și își dă cu părerea atit 
dulgherul cît și fierarul sau curelarul, negustorul sau arma- 
torul, bogatul sau săracul, nobilul sau umilul, şi nimeni 
nu se miră de aceştia, ca mai înainte, pentru faptul că fără 
să fi învăţat de undeva și fără să fi avut vreun dascăl 
încearcă să dea sfaturi; prin urmare e limpede că socotesc 
acest lucru cu neputinţă de învăţat. Nu numai în viața 
publică stau lucrurile așa, ci și în cea particulară; cei mai 
pricepuți şi mai de ispravă dintre cetăţeni nu sînt în stare 
să le transmită celorlalți virtutea pe care o au. Iată-l bună- 
oară pe Pericle, tatăl acestor tineri de colo ; ceea ce depindea 
de dascăli i-a învăţat bine şi frumos; dar în cele ce este el 
priceput, nu-i instruiește nici el însuşi, nici nu-i dă pe 
mîna altora, ci ei singuri umblă de colo pînă colo aşa ca 
vitele ce pasc slobode pe pajiște, doar doar vor da undeva 
peste virtute. Dacă vrei, să luăm pe Clinias%, fratele mai 
mic al lui Alcibiade acesta de aici, al cărui tutore, același 
Pericle, temîndu-se ca el să nu sufere influența rea a lui 
Alcibiade, l-a îndepărtat de el şi l-a încredinţat lui Ariphron?? 
ca să-l educe. Dar mai înainte de a se împlini şase luni, 

acesta l-a dat înapoi neavînd ce face cu el. Şi-ţi pot înșira 
încă mulți alții care fiind ei înșiși buni nu au putut face 
vreodată mai bun pe careva fie din rudeniile lor, fie dintre 
străini. Așadar eu, Protagoras, ţinînd seamă de aceste lucruri 
nu cred că virtutea se poate învăța, dar auzind cele ce 
spui tu mă clatin în această convingere, socotind că tu 
ştii multe, unele învățate de la alţii, altele descoperite 
chiar de către tine. Deci dacă poţi să ne demonstrezi mai 
clar că virtutea se poate învăța, nu pregeta, ci arată-ne”, 
— „Dar nu preget, Socrate, zise el, ci doar stau în cumpănă 
dacă să fac demonstraţia istorisindu-vă un mit, ca unul 
mai vîrstnic ce vorbește unora mai tineri, sau să vă explic 
prin raţionament?” Mulţi din cei ce ședeau lingă el i-au 
spus să facă expunerea așa cum dorește. — ,,Mi se pare 
atunci mai plăcut să vă povestesc un mit. > -. 

A fost o vreme cînd erau zei dar făpturi muritoare încă 
nu erau. Dar cînd a venit și timpul potrivit pentru acestea, 
zeii le-au plăsmuit sub pămînt amestecînd pămînt și foc 
şi toate cîte se amestecă cu focul și pămîntul. De vreme ce 
urma să le scoată în curînd la lumină, au pus pe Prometeu 
şi pe Epimeteu să le împodobească şi să le împartă daruri 
fiecăruia după cum se cuvine. Epimeteu îl rugă pe Prometeu 
să lase pe seama lui toată treaba. «La urmă, zise el, ai să 
vii să vezi ce-a ieșit». Și înduplecîndu-l s-a pus pe lucru. 
Unora le-a dat putere, fără iuțeală, în timp ce pe cei mai 
slabi îi înzestră cu iuţeală; pe unii îi înarmă, celor ce le 
dădu o fire neajutorată le născoci un alt mijloc de scăpare. 
Celor hărăziţi să fie mici le dădu aripi ca să poată fugi sau 
le făcu parte de adăpost în pămînt; pe cele mari însăși 
mărimea le salva. Și așa împărți şi celelalte daruri avînd 
în vedere o dreaptă împărţeală. Acestea le orîndui avînd grijă 
ca nici un neam să nu fie expus pieirii. După ce le dădu 
mijloace destule pentru a se apăra unele de altele se gîndi 
să le facă o pavăză față de schimbările de vreme rînduite 
de Zeus, îmbrăcîndu-le cu păr des și cu piei groase în stare 
să le apere de frig și de arşiță și ca să le fie fiecăruia așternut 
natural atunci cînd se culcă. Pe unele le încălță cu copite, 
pe altele le înzestră cu piei tari și bătătorite. Apoi pregăti 
fiecăruia alt gen de hrană, unora din iarbă, altora din 

fructele copacilor, altora din rădăcini. Unora le rîndui să 
se hrănească cu carnea altor făpturi, acestora le dădu o 
înmulțire restrînsă ; celor rînduite a servi ca hrană acestora, 
le-a dat o înmulțire îmbelșugată, asigurîndu-le supravie- 
ţuirea neamului. Dar Epimeteu, care nu era destul de 
priceput, fără a-și da seama a cheltuit toate mijloacele cu 
cele necuvîntătoare, rămînîndu-i neamul omenesc neîn- 
zestrat și nu ştia ce să facă. 

Fiind el în mare încurcătură iată că vine Prometeu să 
vadă împărțeala ; și vede că celelalte făpturi au de toate 
iar omul este gol și desculț şi dezvelit și dezarmat. Sosise 
de acum și ziua sorocită, în care trebuia să iasă şi omul 
de sub pămînt la lumină. Atunci Prometeu, neștiind ce 
mijloc de salvare să găsească pentru om, se gîndi să fure 
dibăcia meșteșugărească a lui Hefaistos şi a Atenei dim- 
preună cu focul — căci fără foc nu putea fi dobîndită de 
cineva, nici nu putea deveni folositoare cuiva — şi în 
acest chip îl înzestră pe om. Astfel omul putea să se descurce 
în viață dar priceperea în ale politicii îi lipsea, căci ea era 
în mîinile lui Zeus. Timpul însă nu-i îngăduia lui Prometeu 
să se ducă pe Acropole, locuinţa lui Zeus; afară de asta 
și paznicii lui Zeus erau fioroși. Atunci el se furişează în 
atelierul lui Hefaistos și al Atenei, în care ei meștereau 
laolaltă cu drag, și furînd meșteșugul de făurar al lui Hefais- 
tos și pe celălalt al Atenei38 le dădu omului. Și așa se face 
că omul este înzestrat din belșug pentru viaţă, iar Prometeu 
a fost învinuit mai tîrziu (din pricina lui Epimeteu), după 
cît se spune, pentru furt. 

Deoarece însă omul avea în el ceva divin, (datorită 
înrudirii cu zeii) a fost singura dintre făpturi care a cinstit 
pe zei, și începu să le ridice altare şi statui; apoi articulă 
sunetele și cuvintele cu pricepere, inventă locuinţele și 
hainele, încălțămintea şi aşternuturile,Y găsi mijlocul de a 
se hrăni cu cele ce-i oferea pămîntul. Astfel înzestrați, 
oamenii locuiau la început risipiţi iar cetăţi nu erau; ei 
piereau din pricina animalelor, căci erau întru totul mai 
slabi decît ele și dacă priceperea meșteșugărească le ajungea 
pentru hrană, ea nu le era de ajuns și pentru războiul cu 
fiarele, căci nu aveau încă nici o pricepere în ale politicii, 

în care intră și arta războiului. Ce-i drept ei căutau să se 
adune laolaltă și să se apere clădind cetăți, însă ori de 
cîte ori se adunau își făceau nedreptăți unii altora, deoarece 
nu știau să facă rînduială în cetate şi din nou piereau risi- 
pindu-se. Atunci Zeus temîndu-se să nu piară tot neamul 
nostru, îl trimite pe Hermes% să aducă între oameni rușinea 
şi dreptatea, pentru ca ele să fie orînduitorii cetăților şi 
legătura aducătoare de prietenie. lar Hermes îl întrebă 
pe Zeus în ce fel să dea oamenilor dreptatea și rușinea: 
«Oare tot așa cum au fost împărțite meșteșugurile, să le 
împart şi pe acestea? Împărțeala meșteșugurilor a fost 
astfel: un om avînd meșteșugul vindecării satisface pe mai 
mulți oameni; la fel și ceilalți meseriași. Să pun tot așa și 
dreptatea și rușinea în oameni sau să împart la toți?» 
— «La toţi, răspunse Zeus, și toţi să aibă parte; căci nu 
ar putea fi cetăți dacă numai cîțiva ar avea parte de ele 
ca în cazul celorlalte meșteșuguri; și pune lege din partea 
mea, ca cel ce nu poate ține hotarele rușinii și dreptăţii, 
să fie nimicit întocmai ca o boală a cetăţii». 

Astfel, Socrate, și din aceste pricini atenienii ca și cei- 
lalți greci, cînd este vorba de meșteșugul clăditului sau 
despre vreun alt meșteșug, socotesc că puţini au căderea 
să-şi dea părerea, iar dacă cineva care nu e printre cei 
puţini ar vrea să-și dea cu părerea, ei nu îi îngăduie, așa 
precum spui tu; și este firesc, după părerea mea; cînd 
însă trec la discutarea chestiunilor ce presupun pricepere 
în treburile cetăţii, care se întemeiază toate pe dreptate 
şi chibzuinţă, e firesc să îngăduie oricui să-și dea cu părerea, 
socotind că fiecare are parte de această pricepere, altminteri 
nu ar putea exista cetăți. lată, Socrate, care este cauza 
acestui lucru». 

Ca să nu socoţi însă că te înșeli admiţind că este efectiv 
convingerea tuturor că fiecare om are parte de simțul 
dreptăţii și de cealaltă competenţă politică, mai ia în seamă 
şi această dovadă: în ceea ce privește celelalte meșteșuguri, 
aşa precum”spui tu, dacă cineva pretinde că este bun flau- 
tist sau că stăpînește vreun alt meșteșug fără să fie așa, 
atunci lumea sau rîde de el sau se supără pe el, iar cei apro- 
piaţi îl mustră ca pe un zănatec; în ceea ce priveşte însă 

simţul dreptății și cealaltă pricepere în ale politicii, chiar 
dacă oamenii știu că cineva este nedrept, ba, mai mult, 
chiar dacă acesta spune el însuși în defavoarea lui adevărul 
de față cu mulţi, atunci ceea ce în alte împrejurări e consi- 
derat a fi lucru chibzuit, anume faptul de a spune adevărul, 
în cazul de față îl socotesc drept o nebunie și susțin că 
toţi trebuie să spună că sînt drepţi, fie că sînt, fie că nu 
sînt, sau socotesc că este nebun cel ce nu se preface că 
are simţul dreptății, pe motiv că nu e cu putință ca cineva 
să nu aibă parte de el într-un fel oarecare, căci altminteri 
nu s-ar mai număra printre oameni. 

Așadar, cele spuse pînă acum se referă la faptul că oame- 
nii admit pe oricine ca sfătuitor în cele ce țin de această 
pricepere pentru că socotesc că-i este dat oricăruia să 
aibă parte de ea; cît despre faptul că ei o socotesc a nu 
fi dată omului în chip firesc sau de la sine, ci că se poate 
dobîndi prin învățătură și că prin studiu este agonisită 
de cel care o are, voi încerca să-ți dovedesc în cele ce ur- 
mează. Într-adevăr, pentru cusururile despre care oamenii 
socotesc că le au unii și alţii din fire sau în chip întîmplător, 
nimeni nu se supără, nici nu mustră, nici nu învaţă, nici 
nu pedepsește pe cei care le au, ca să-i schimbe, ci li se face 
milă de ei ; de pildă, cine ar fi atît se smintit încît să încerce 
a face unul din aceste lucruri față de cei urîți sau mici 
sau slabi? Cauza acestui lucru, cred eu, stă în faptul că ei 
ştiu, că însușirile bune sau rele le vin oamenilor din fire 
și din întîmplare. În schimb, dacă cineva nu posedă acele 
însușiri despre care ei socotesc că pot fi dobîndite prin 
studiu sau exerciţiu sau prin învățătură, ci, dimpotrivă, 
are cusururile corespunzătoare acestora, își atrage mînie 
şi pedepse şi mustrări pentru ele. 

Printre acestea se află și nedreptatea şi impietatea şi 
în general tot ce este contrariul virtuţii în viaţa publică; 
pentru acestea fiecare se mînie pe celălalt și-l mustră, 
desigur pentru că se presupune că o putea dobîndi prin 
studiu și învăţătură. la gîndește-te, Socrate, dacă vrei, 
ce rost are pedepsirea celor ce săvîrșesc nedreptatea. Acest 
lucru te va învăța că oamenii cred că virtutea se poate 
dobîndi. Căci nimeni nu pedepsește pe cei care săvîrșesc 

nedreptatea numai și numai pentru acest lucru, anume 
pentru că au greșit, cel puţin în cazul că cineva nu se răz- 
bună ca un animal fără judecată; cel care însă încearcă 
să pedepsească cu judecată nu pedepseşte pentru greşeala 
comisă — căci lucrul săvîrșit nu se poate îndrepta — 
ci pentru viitor, ca să nu mai repete greșeala nici el, nici 
altul, văzînd că acesta este pedepsit; şi avînd în minte 


acest gînd, el socotește de fapt că virtutea se poate învăța; “ 


așadar, pedepsește pentru a preîntîmpina. Acesta este 
gîndul pe care îl au în minte toți cei care pedepsesc fie în 
viața particulară, fie în cea publică. Oamenii pedepsesc 
şi mustră pe cei care-i socotesc că greşesc, şi în deosebi 
atenienii, concetăţenii tăi; din acest motiv se și numără 
printre aceia care socotesc că priceperea se poate învăța 
și deprinde. Cred că ţi-am demonstrat în chip satisfăcător, 
Socrate, că e firesc faptul că ai tăi concetăţeni admit şi 
pe făurar și pe curelar să-și dea cu părerea în treburile 
politice şi că ei socotesc că virtutea se poate învăţa și 
deprinde. 

Dar mai este o nedumerire pe care tu ai pus-o în discuţie, 
în legătură cu oamenii pricepuţi și anume de ce oamenii 
pricepuți îi învaţă pe fiii lor toate cele ce se pot învăța de 
la dascăli și îi fac pricepuţi, dar în ceea ce privește virtutea 
de care au ei parte nu reușesc să-i facă mai buni decît un 
altul. În privinţa asta, Socrate, nu-ţi voi mai spune o 
poveste, ci voi face un raționament. Chestiunea se pune 
așa: există sau nu un anumit lucru de care toţi cetățenii 
trebuie să aibă parte pentru ca să poată ființa cetatea? 
Aici se află dezlegarea problemei pe care ai ridicat-o tu, 
şi nicăieri altundeva. Căci dacă există așa ceva, acest lucru 
nu este nici dulgheria, nici turnătoria, nici olăria, ci drep- 
tatea şi chibzuința și pietatea sau mai pe scurt denumesc 
același lucru ca fiind virtutea proprie omului. Dacă ea 
este acel lucru de care trebuie să se ţină toţi și în confor= 
mitate cu care trebuie să acționeze oricare om, indiferent 
dacă vrea să învețe sau să facă) altceva, iar altfel nu, și 
dacă acesta este lucrul de la care abătîndu-se cineva trebuie 
învăţat și pedepsit, fie copil, fie bărbat, fie femeie, pînă 
ce se îndreaptă iar dacă, fiind pedepsit și învăţat nu aecultă, 

trebuie să fie izgonit din cetăți sau ucis ; dacă așa stau lucru- 
rile și dacă așa este în firea lor, vezi cît sînt de ciudaţi 
oamenii de ispravă de vreme ce îi învață pe fiii lor celelalte 
lucruri dar pe acesta nu? Că în viața particulară și în cea 
publică ei consideră că acest lucru se poate învăţa şi de- 
prinde, am demonstrat; deci acest lucru putînd fi învăţat 
şi păstrat în grijă, ei îi învață totuşi pe fiii lor alte lucruri 
pentru care nu există pedeapsa cu moartea sau amendă 
dacă nu le cunosc; în timp ce lucrul pentru care copiii lor 
îşi pot atrage pedeapsa cu moartea sau exilul dacă nu-l 
cunosc sau dacă nu sînt pregătiţi în privința virtuții, iar 
pe lîngă pedeapsa cu moartea mai poate fi şi confiscarea 
bunurilor sau într-un cuvînt distrugerea căminelor, tocmai 
acest lucru să nu-l dea ei ca învățătură și să nu-i preocupe 
cu tot dinadinsul? Cel puțin așa reiese, Socrate! 
Începînd încă din frageda copilărie, atîta timp cât trăiesc, 
părinţii îi învaţă și îi mustră. Apoi cînd copilul ajunge să 
înțeleagă mai ușor ceea ce i se spune, și doica și mama și 
pedagogul şi chiar tatăl se străduie într-una pentru a-l 
face pe copil cît mai destoinic atît la faptă cît și la cuvînt, 
învățîndu-l și arătîndu-i că un lucru e drept și altul nu e 
drept, unul frumos, altul urît, unul e cuviincios, altul nu 
e, pe unele îndemnîndu-l să le facă, pe altele nu. Și dacă 
ascultă, e bine; dacă nu, ca pe un lemn strîmb și sucit, îl 
îndreaptă cu ameninţări și cu bătăi. După aceasta trimi- 
țindu-l la școală, cer să se acorde grijă mai mult bunei 
purtări a copiilor decît gramaticii și cîntatului la cithară. 
Iar dascălii ţin seamă de acestea şi după ce i-au învăţat 
literele și sînt în stare să înțeleagă cuvintele scrise așa ca 
mai-nainte pe cele rostite, îi pun să citească, în bănci, 
poemele poeților buni și îi silesc să le înveţe pe de rost, 
căci în ele sînt multe sfaturi bune, multe deslușiri, îndem- 
nuri şi elogii ale oamenilor de ispravă din trecut, astfel 
încît copilul silitor să-i imite și să sc străduiască să devie 
asemenea lor. Dascălii de cithară la rîndul lor îi învață 
alte lucruri asemănătoare, dar se îngrijesc și de cumințenia 
lor pentru ca cei tineri să se ferească a face ceva rău. Pe 
lîngă asta, după ce au învăţat să cînte la cithară, le dau 
să înveţe şi operele altor poeţi de vază care au alcătuit 

şi muzică, punîndu-i să le execute și făcînd ca armoniile 
și ritmurile să pătrundă în sufletele copiilor, insuflindu-le 
mai multă blîndețe și astfel devenind mai mlădioși și mai 
armonioși să fie destoinici la vorbă și la faptă; căci toată 
viața omului are nevoie de o bună mlădiere și de armonie. 
În afară de asta îi trimit și la instructorul de gimnastică 
pentru ca avînd trupuri mai sănătoase să le poată pune 
în slujba unei gîndiri folositoare și să nu se lase pradă 
lașităţii, din cauza stării rele a trupurilor, în caz de răz- 
boaie și în alte împrejurări. Dar acestea le fac mai ales cei 
ce dispun de mijloace; ori de mijloace dispun în cea mai 
mare măsură cei bogați; drept aceea fiii lor începînd să 
meargă la școală foarte de vreme ca vîrstă, încetează 
foarte tîrziu. După ce încetează să se mai ducă la școală, 
e rîndul cetăţii să-i silească a învăţa legile și a trăi după 
ele, ca să nu facă după cum îi taie capul, ci întocmai așa 
cum dascălii de gramatică desenează cu condeiul literele 
pentru acei copii care nu sînt încă în stare să scrie și apoi 
le dau tăblița și îi silesc să scrie după literele desenate, tot 
astfel zic și cetatea prescriindu-le legile, aflate și rînduite 
de legiuitorii buni din trecut, îi silesc să conducă sau să 
se lase conduși după ele; cel ce umblă în afara lor are de 
dat socoteală, iar numele ce se dă acestei răspunderi în 
fața legii, la voi ca și în alte multe părți, este acela de îndrep- 
tare, căci într-un fel dreptatea îndreaptă. Fiind deci grija 
pentru dreptate așa de mare, atît în viața particulară cît 
şi în cea publică, te mai întrebi, Socrate, şi nu ești dumirit 
dacă virtutea se poate învăţa? Dar ar trebui să te miri 
mai degrabă dacă virtutea nu s-ar putea învăța. 

De ce atunci mulți fii din părinţi de ispravă sînt bicis- 
nici? Ei bine, nu-i nimic de mirare, dacă eu am avut drep- 
tate cînd spuneam mai înainte, că pentru a exista cetatea 
nimeni nu trebuie să fie străin de un anumit lucru, adică 
de virtute. Dacă într-adevăr ceea ce spun este așa — și 
este fără doar și poate așa — gîndește-te la oricare alt 
obiect de studiu sau) învățătură pe care vrei să-l alegi. 
De pildă dacă nu ar putea exista cetatea, dacă nu am cînta 
toţi la flaut, pe cît ar sta în putinţă fiecăruia, și fiecare 
atît în particular cît şi în public ar învăţa pe celălalt acest 

meșteșug şi l-ar mustra pe cel ce nu cîntă bine și nu ar 
exista nici o supărare pentru acest lucru, așa cum în pre- 
zent nu există nici o supărare pentru cele drepte și legiuite, 
nici vreun ascunziș, așa cum e cazul cu alte meșteșuguri 
— căci ne folosește, cred, tuturor deopotrivă simțul drep- 
tăţii şi virtutea; de aceea fiecare vorbește cu bunăvoință 
celuilalt și-l învață despre cele drepte și legiuite — deci 
dacă tot astfel și în ceea ce priveşte cîntatul din flaut am 
avea deplină bunăvoință și lipsă de invidie pentru a ne 
învăţa unii pe alții, crezi oare Socrate, zise el, că fiii flautiş- 
tilor buni ar ieși flautişti mai buni decît fiii flautiștilor 
slabi? Eu nu cred; ci fiul cutăruia întîmplîndu-se să fie mai 
înzestrat de la natură pentru cântatul la flaut, ar ajunge 
celebru, iar fiul altcuiva fiind neînzestrat, ar rămîne fără 
nici o faimă; și de multe ori fiul unul flautist bun ar ieși 
prost flautist, și invers. Însă toţi ar fi flautiști cît decît 
faţă de ceilalți oameni care n-au nici o idee despre cîntatul 
la flaut. 

Așa socotește și acum că omul acela care ţi se pare cel 
mai nedrept dintre oamenii crescuţi în respectul legilor, 
este drept şi lucrător al dreptăţii dacă îl compari cu oamenii 
care nu au nici educație, nici curți de judecată, nici legi, 
nici vreo constrîngere care să-i facă cumva să se îngrijească 
de virtute, ci ar fi niște sălbatici ca cei pe care ni i-a înfă- 
țişat Pherecratest0 anul trecut la jocurile leneene. Dacă 
ai ajunge printre astfel de oameni întocmai ca mizantropii 
din corul acela, cu siguranţă că ţi-ar face plăcere să întîl- 
nești oameni ca Euribates și Phrynondast! și ai suspina 
după răutatea oamenilor de aici. Acum, faci nazuri Socrate, 
pentru că toți sînt dascăli de virtute, și ție ți se pare că 
nu e nici unul. După cum dacă ai căuta cine e dascăl de 
elenă, ţi s-ar părea că nu e nici unul, sau dacă ai căuta, 
cred, cine i-a învățat pe fiii meseriașilor noștri meseria 
pe care ei au învățat-o de la tatăl lor, pe cît le-a fost cu 
putinţă s-o înveţe de la el, sau de la prietenii tatălui lor 
care erau de aceeași meserie, nu cred că i-ar fi uşor, Socrate, 
ca cercetînd cine i-a învățat pe aceștia, să arăţi cine a fost 
dascălul lor, pe cînd în cazul celor neștiutori e simplu. 
La fel se întîmplă și cu virtutea şi cu toate celelalte; dar 

dacă există cineva mai presus de noi, în stare să ne facă 
să înaintăm cît de puțin în virtute, fie binevenit. 

Eu cred că sînt unul dintre aceștia și că pot fi de folos 
cuiva, mult mai mult decît alții, pentru a-l face om de 
ispravă şi că merit salariul pe care îl cer, ba chiar ceva 
mai mult, dacă și elevul e de acord. De aceea și felul în care 
îmi iau onorariul este acesta: după ce omul a învăţat cu 
mine, dacă vrea îmi dă banii pe care îi cer; dacă nu, merge 
la un templu, declară cu jurămînt, cît crede că face învăţă- 
tura primită, apoi îmi plăteștejnumai atît. 

Acestea au fost mitul și raționamentul care am vrut să 
ți le spun, Socrate, pentru a dovedi că virtutea se poate 
învăţa și că atenienii așa socotesc, precum şi că nu e nimic 
de mirare în faptul că fiii oamenilor de ispravă sînt răi, 
iar fiii celor răi sînt de ispravă; de vreme ce şi fiii lui 
Policleitos, care-s de o vîrstă cu Paralos și cu Xantippos 
acesta, nu sînt nimic față de tatăl lor ca și fiii altor mește- 
şugari. Despre aceștia însă nu putem încă afirma cu tărie 
așa ceva; mai avem speranţe în ei, căci sînt încă tineri”, 

După ce Protagoras a făcut toată această demonstrație 
încetă să vorbească. lar eu, fermecat, dorind a-l asculta 
privii încă mult timp spre el, doar doar o mai spune ceva; 
dar după ce am înțeles că într-adevăr terminase de vorbit, 
parcă reculegîndu-mă cu greu am zis privind către 
Hippocrates: — „,O! fiu al lui Apollodor, cît îţi sînt de 
recunoscător pentru că m-ai îndemnat să vin aici; îmi 
pare nespus de bine că l-am auzit pe Protagoras spunînd 
cele ce am auzit. Mai înainte eu nu crezusem că există o 
preocupare omenească prin care cei buni devin buni; acum 
m-am convins. Doar o mică nedumerire mai am, dar e 
limpede că Protagoras o va lămuri de vreme ce le-a lămurit 
şi pe acestea multe, de mai-nainte. Într-adevăr, dacă 
cineva ar discuta despre acestea cu oricare altul dintre 
oratorii publici poate că ar auzi aceleași discursuri, fie din 
partea lui Pericle, fie a altuia dintre cei iscusiți la vorbă; 
dacă însă i-ar mai întreba cîte ceva în plus, întocmai ca 
şi cărțile nu ar avea nici ce răspunde, nici ce întreba la 
rîndul lor; alteori dacă cineva îi întreabă încă ceva în 
legătură cu cele spuse, întocmai ca şi vasele de aramă care 


443 


329 a 


330 a 


PLATON 


fiind lovite răsună și vibrează îndelung cît timp nu le 
atinge nimeni, şi retorii fiind întrebaţi un lucru mărunt 
întind vorba la nesfîrșit. Protagoras însă este în stare să 
pronunţe discursuri lungi și frumoase, cum a dovedit 
adineauri, dar e în stare deopotrivă să răspundă și pe scurt 
la întrebări și întrebînd să aștepte și să primească răspun- 
sul, ceea ce nu stă la îndemînă multora. Acum, Protagoras, 
dacă mi-ai mai răspunde şi la următorul lucru, aș zice 
că nu-mi mai lipsește aproape nimic. 

Spui că virtutea se poate învăţa şi sînt înclinat să-ți 
dau dreptate ție mai mult decît oricui; dar lămurește deplin 
pentru sufletul meu un lucru care m-a mirat pe cînd vor- 
beai. Într-adevăr, spuneai că Zeus ar fi dat oamenilor sim- 
ţul dreptăţii și ruşinea și apoi ai afirmat de multe ori în 
decursul cuvîntării că simțul dreptăţii şi chibzuința şi 
pietatea ar alcătui un tot, adică virtutea. Acum explică-mi 
cu acribie, pe cale rațională, următorul lucru, anume dacă 
virtutea este un tot unic, ale cărui părți sînt simțul drep- 
tăţii, chibzuința şi pietatea sau acestea pe care le-am enu- 
merat acum sînt toate doar nume ale uneia și aceleiași 
entități unice. Acesta este lucrul pe care mai doresc încă 
să-l ştiu”. 

„Dar e uşor de răspuns la aceasta, Socrate, zise el, 
căci cele pe care le-ai enumerat sînt părți ale virtuţii, ea 
însăşi fiind un singur tot” — „În ce fel, am zis eu, așa 
cum gura, nasul, ochii, urechile sînt părți ale feții? Sau ca 
părţile aurului care nu diferă una de alta, și laolaltă de 
întreg, decît prin mărime sau micime?” — „În chipul cel 
dintîi mi se pare, Socrate, adică așa ca părțile feţii în raport 
cu fața întreagă”. — ,„,Oare oamenii, am zis eu, iau din 
aceste părți ale virtuţii unii o parte, alţii altă parte sau 
neapărat dacă cineva ia o parte, le are pe toate?” — „„Nici- 
decum, zise el, deoarece mulți sînt curajoși, dar nedrepţi, 
sau sînt drepți, dar nu sînt iscusiți”. — „, Înţelepciunea 
şi curajul, am zis eu, sînt deci și ele părţi ale virtuţii?” 
— „Desigur, fără doar și poate, zise el; ba chiar cea mai 
de seamă parte este înțelepciunea”. — „Și fiecare dintre 
ele este altceva decît cealaltă?”, am zis eu. — „„Da” 
— „Şi oare fiecare dintre ele are un rost propriu, întocmai 

ca părțile feţii? Căci ochiul nu este la fel ca urechea, și 
nici. rostul lui nu este la fel cu al ei și nici una din celelalte 
părți nu este la fel cu cealaltă nici în ce privește rostul, 
nici în alte privinţe; oare tot așa și părțile virtuţii nu 
sînt la fel una cu cealaltă, nici în sine, nici în ceea ce pri- b 
veşte rostul lor? Nu-i oare limpede că așa trebuie să stea 
lucrurile dacă ne ținem de exemplu luat?” — „„Chiar așa, 
Socrate, a zis el”. 
lar eu am zis: „„Așadar nici o altă parte a virtuţii nu 
este tot una cu știința, sau cu dreptatea, sau cu curajul, sau 
cu chibzuința, sau cu evlavia”. — „„Nu”, răspunse el. 
„Hai să cercetăm împreună, am zis eu, cum este fie- 
care din ele. În primul rînd: dreptatea este un lucru sau 
nu este nici unul? Mie mi se pare că e; tu ce părere ai?” 
— „Şi mie mi se pare tot aşa” — „„Ei bine, dacă cineva e 
ne-ar întreba pe mine și pe tine: «O! Protagoras și Socrate, 
referitor la dreptate pe care ați pomenit-o adineauri, spu- 
neți-mi, este ea însăşi ceva drept sau ceva nedrept?», eu 
unul i-aș răspunde că este ceva drept; tu ce răspuns ai da? 
Acelaşi ca și mine sau altul?” — „„Acelaşi ca și tine”, zise 
el. — „„Aşadar dreptatea este ceva drept, aş spune eu 
unul răspunzînd celui care întreabă; oare şi tu?” — „Da”, 
zise: el. — „Dacă după asta ne-ar întreba: «Dar pietatea, 
credeţi oare că e și ea ceva?» Am zice că da, după cîte d 
cred eu” — „,„Da”, întări el. — «Deci ziceţi că şi aceasta 
este un anumit lucru?» — „„Am zice așa, sau nu?” — Și 
cu aceasta fu de acord. — «Oare acest lucru credeţi că 
este prin natura lui ceva pios sau ceva nepios?” — „La 
această întrebare eu unul m-aș supăra, spusei eu, şi aș 
zice: Vorbeşte cuviincios omule! Cum ar putea fi altceva 
pios dacă pietatea însăși nu ar fi ceva pios?» Ce! Tu nu ai 
răspunde la fel?” — „„De bună seamă”, zise el. e 
— „Dacă apoi ne-ar întreba, zicînd: «Dar cum spuneați 
puţin mai înainte? Oare nu v-am auzit bine? Mi s-a părut 
că ziceaţi despre părţile virtuţii că au asemenea raporturi 
între ele încît nu este una la fel cu cealaltă?» Eu unul aș 
răspunde: În privinţa altor lucruri ai auzit bine, dar dacă 
crezi că şi eu am zis așa te înșeli; Protagoras a răspuns 
acestea pe timpul cînd eu doar întrebam. Dacă acum 331 a 

ar zice: «Are acesta dreptate, o Protagoras? Susţii tu cu 
adevărat că nici una din părțile virtuţii nu este la fel 
cu cealaltă? Al tău este cuvîntul acesta?» Ce i-ai răspunde?” 

„Va trebui să recunosc, Socrate!” — „,Dar ce îi vom 
răspunde, Protagoras, dacă după ce am recunoscut aces- 
tea, ne va întreba iarăși: «Oare nu este pietatea ceva 
drept, iar dreptatea ceva pios sau este ceva nepios, iar pie- 
tatea este ceva nedrept, adică una e nedreaptă și cealaltă 
nepioasă?» Ce-i vom răspunde atunci? Eu unul, în ceea ce 
mă priveşte, aș zice că şi dreptatea este ceva pios şi pietatea 
este ceva drept; în ceea ce te priveşte, dacă-mi îngădui, 
aş răspunde la fel, și anume că de bună seamă dreptatea 
este tot una cu pietatea sau este ceva foarte asemănător 
şi că mai mult decît orice dreptatea este la fel cu pietatea 
şi pietatea la fel cu dreptatea. Dar bagă de seamă dacă 
ai ceva de obiectat, sau ești şi tu de părerea asta”. — „Nu 
mi se pare deloc, Socrate, că este atît de simplu, să recunoaş- 
tem că dreptatea este pioasă și pietatea este dreaptă, ci 
mi se pare că este o deosebire între ele. Dar ce importanță 
are asta?, zise el. Dacă vrei tu, să zicem că dreptatea este 
pioasă şi pietatea este dreaptă”. 

— „Nu-i vorba să-mi faci mie pe plac, am zis eu; căci 
nu cer deloc să discutăm pe «dacă tu vrei» sau pe «dacă 
ţi se pare ţie», ci e vorba să ne lămurim și eu și tu. Vreau 
să zic prin asta că discuția va fi cît mai temeinică dacă am 
înlătura din ea pe) «dacă». — „„Dar de bună seamă, zise el, 
există o asemănare între dreptate şi pietate, căci un lucru 
seamănă cu altul într-un chip oarecare. De pildă, albul 
şi negrul au o oarecare asemănare, sau tarele și moalele, de 
asemenea și celelalte care par a fi cu totul opuse între 
ele ; chiar cele despre care ziceam adineauri că au fiecare 
alt rost şi că nu sînt una la fel cu cealaltă, mă refer la păr- 
ţile feţii, totuși într-un fel seamănă între ele și sînt una ca 
cealaltă ; încît în acest chip ai putea demonstra, dacă vrei, 
şi despre acestea, că sînt toate asemenea unele cu altele. 
Dar nu e drept să numim asemănătoare lucrurile care au 
ceva asemănător între ele sau să le declarăm neasemănă- 
toare pe cele care au ceva neasemănător dacă au cît de 
puţină asemănare”. — ,,Dar eu plin de mirare i-am zis: 

Oare tu socoţi că dreptatea și evlavia au între ele numai 
o mică asemănare?” — „,Nicidecum, zise el, dar nici atît 
de mare pe cît pari tu a crede”. — „„Ei bine, am zis eu, 
deoarece am impresia că te-am cam supărat cu treaba asta, 
s-o lăsăm deoparte şi să ne ocupăm de altceva din cele ce 
spuneai”, 

»„Numești ceva nechibzuinţă?” — „„Da”. — „,Contrariul 
acestui lucru nu este oare înțelepciunea?” — „„Așa cred 
şi eu”, zise el. — „„Dar atunci cînd oamenii acționează 
drept și cu folos, ţi se pare că sînt chibzuiţi acționînd așa 
sau dimpotrivă?” — „Cred că sînt chibzuiți”, zise el — 
„Așadar, ei sînt chibzuiţi datorită chibzuinţei?” — „„Neapă- 
rat”” — „„Deci cei ce nu acționează drept, acționează ne- 
chibzuit și sînt nechibzuiți acționînd astfel?” — „Și eu 
unul cred la fel”, zise el. — „Prin urmare a acţiona nechib- 
zuit este contrariul lui a acţiona chibzuit?” — „Da”. 

„Atunci cele făcute în mod nechibzuit sînt făcute cu 
nechibzuință iar cele făcute în mod chibzuit, cu chibzuinţă?” 
— Zise că-i de acord. — „Așadar dacă ceva se face cu 
energie, zicem că se face în chip energic, iar dacă se face 
cu slăbiciune zicem că se face în chip molatic”. — Fu de 
acord și el. — „„lar dacă ceva se face cu iuțeală, zicem că 
se face iute, sau dacă ceva se face cu încetineală, zicem că 
se face încet”. El încuviință. — „„Deci ceea ce se face 
într-un anumit chip se face datorită unei cauze, iar ceea 
ce se face în chip contrar se face așa datorită cauzei con- 
trare?” — El se declară de acord și cu aceasta. — ,,Dar 
ia spune, am zis eu, frumosul există?” — „,„Da”, zise el. 

„IL se opune lui altceva afară de uriîțenie?” — „„Nu” 

„Dar binele există?” — „Există” — „„Lui i se opune 
ceva, în afară de rău?” — „„Nu” — ,„,„Dar sunet ascuțit 
există?” — „Există”. — „„Nu cumva contrariu lui este 
altceva decît sunetul grav?” — ,„,„Nu”. — „„Prin urmare, 
am zis eu, nu-i așa că fiecare lucru are numai un singur 
contrariu și nu mai multe?”” — Fu de acord cu asta. 

Hai să rezumăm cele asupra cărora am căzut de acord. 
Sîntem de acord să există un singur lucru contrar altui 
lucru și nu mai multe?” — „,„Da” — ,„„Am stabilit că ceea 
ce se face în chip contrar, se face din cauze contrare?” 

— „„Da” — „„Am stabilit decomun acord că ceea ce se face 
în mod nechibzuit se face în mod contrar față de ceeace 
se face în mod chibzuit?” — „,„Ba da”. — E adevărat 
că ceea ce se face în mod chibzuit se face cu chibzuinţă 
şi ceea ce se face în mod nechibzuit, se face cu nechibzuin- 
ță?” — EL încuviință. „Deci dacă se fac în chip contrar 
nu este oare pentru că intervine o cauză contrară?” — ,„,De- 
sigur”. — „„Deci într-un caz se face cu chibzuinţă, în 
celălalt caz cu nechibzuinţă?” — „„Da”. — „„Adică în mod 
contrar?” — „Oare nu pentru că sînt contrare?” — ,,Bine- 
înțeles”. — ,„„Așadar, nechibzuința este contrară chibzuin- 
ței?” — „Se pare că da”. — „Îţi aminteşti oare că mai 
înainte am căzut de acord că nechibzuinţa este contrariul 
înţelepciunii”. — Fu de acord. — „„Un anumit lucru are 
un singur contrariu?” — ,„,Da”. — Atunci pe care dintre 
afirmații o vom retrage, Protagoras? Oare pe aceea că 
există un singur contrariu corespunzător unui anumit 
lucru sau pe aceea prin care spuneam că înțelepciunea e 
altceva decît chibzuinţa, dar fiecare dintre ele este o parte 
a virtuţii, și pe lîngă faptul că sînt fiecare altceva, sînt 
diferite atît ele cît şi rosturile lor, întocmai ca și părțile 
feţii? Pe care din două o vom retrage? Într-adevăr, aceste 
două afirmaţii nu se împacă de fel una cu alta; ele se bat 
cap în cap. Cum s-ar putea împăca, dacă un lucru are 
neapărat un singur contrariu, nu mai multe, iar nechibzuința, 
un singur lucru fiind, pare a avea drept contrarii și înțelep- 
ciunea și chibzuința; este sau nu așa, Protagoras?”, am 
zis eu. — Neavînd încotro, recunoscu. 

„Oare nu cumva chibzuințţa și înţelepciunea or fi un sin- 
gur lucru? Mai înainte ni s-a părut că dreptatea și pietatea 
sînt aproape acelaşi lucru. Hai Protagoras, să nu ne descura- 
jăm, ci să cercetăm și ce a mai rămas. Crezi oare că omul 
care săvîrșeşte nedreptatea este chibzuit cînd o săvîrşește?” 

„Mie unul mi-ar fi ruşine să admit acest lucru, deși 
mulți dintre oameni îl admit”. — „,Să mă adresez acelora 
sau să mă adresez ţie?” — „„Dacă vrei, pune în discuţie 
mai întîi afirmaţia aceasta, a celor mulți” — ,„Mi-este tot 
una, de vreme ce tu îmi răspunzi așa fie că tu crezi efectiv 
asta, fie că nu. De bună seamă eu cercetez în primul rînd 

argumentele, dar în același timp mă cercetez deopotrivă 
şi pe mine cel care întreb şi pe cel care răspunde”. 

La început Protagoras a făcut nazuri, căutînd neajunsuri 
în argumentația care nu-i era pe plac; totuși, în cele din 
urmă, s-a înduplecat să răspundă. — „„Hai am zis eu, s-o 
luăm de la început! După părerea ta sînt vreunii oameni 
care să fie chibzuiți săvîrşind nedreptatea?” — „Să admi- 
tem”, spuse el. — „A fi chibzuit însemnează după tine 
a chibzui bine?” — A zis că da. — ,„,„Dar a chibzui bine, 
însemnează a delibera bine cînd fac nedreptatea?” — „Să 
admitem”, zise el. — „Cum, am zis eu, dacă fac bine 
săvîrşind nedreptatea, sau dacă fac rău?” — ,„,Dacă fac 
bine” — „Crezi așadar că există unele lucruri bune?” 
— Da” — „„Oare sînt bune cele ce sînt folositoare oame- 
nilor?”” — „„Dar pe Zeus, spuse el, chiar dacă nu le-ar fi 
de folos oamenilor, eu unul le numesc bune”. 

Din acel moment mi se păru că Protagoras era tulburat, 
că se frămîntă şi că se lasă greu la răspunsuri. Deci văzîn- 
du-l în această stare, păzindu-mă să nu-l supăr, îl luai cu 
binișorul, întrebîndu-l: „Te referi oare, Protagoras, la cele 
ce nu sînt de folos nici unui om, sau la cele care nu sînt de 
fel folositoare? Chiar și pe unele ca acestea le numești tu 
bune?” — „„Nici gînd, zise el, dar eu știu că unele alimente, 
băuturi, doftorii și multe altele sînt nefolositoare oameni- 
lor; altele însă sînt folositoare. Altele sînt indiferente oa- 
menilor, dar nu și cailor. Altele sînt folositoare numai 
pentru boi, altele pentru cîini. Altele nu sînt folositoare 
nici unora dintre aceștia dar sînt folositoare pomilor. Unele 
sînt bune pentru rădăcinile pomului, dar sînt rele pentru 
muguri. De pildă, bălegarul pus la rădăcinile tuturor plan- 
telor este bun, dar dacă ai vrea să-l pui la tulpini și 
pe lăstarii tineri, îi distruge pe toţi. Căci și uleiul este 
dăunător tuturor plantelor şi foarte dăunător pentru părul 
tuturor animalelor, afară de cel al omului; pentru părul 
omului este întăritor, ca și pentru restul corpului. Astfel 
binele este ceva divers și variat, încît chiar în cazul omului 
ceva poate fi bun pentru părțile din afară ale corpului și 
același lucru poate fi foarte dăunător pentru cele dinăun- 
tru. De aceea toți medicii interzic celor bolnavi să folosească 

uleiul sau le îngăduie numai puţin de tot în mîncăruri, 
doar atît cît să le potolească senzațiile neplăcute care se 
ivesc în nas din pricina alimentelor și mâîncărurilor”. 
Spunînd el acestea, cei de față izbucniră în aplauze 
pentru că vorbise frumos; iar eu am zis: — ,,O! Protagoras, 
întîmplarea face că eu sînt cam uituc; dacă cineva îmi 
d vorbește prea mult uit despre ce era vorba. Așadar, după 
cum, dacă din întîmplare aș fi avut auzul slab, ca să stai 
de vorbă cu mine, ai fi socotit că trebuie să-mi vorbeşti 
mai tare decît celorlalți, tot așa și acum, de vreme ce ai 
de a face cu unul care e uituc, mai taie din lungimea răs- 
e punsurilor și fă-le mai scurte dacă vrei să te pot urmări”. 
— „Cum îmi ceri să-ți răspund pe scurt? Să-ţi răspund, 
zise el, mai pe scurt decît trebuie?” — „„Nicidecum”, am 
zis eu. — „„Atunci atît cît trebuie?”, zise el. — „„Da”, 
am răspuns eu. — „Oare atît cît socot eu de cuviință 
să-ţi răspund sau cît socoteşti tu?” — „„Am auzit, zisei 
eu atunci, că tu te pricepi și poţi învăţa și pe altul să vor- 
335 a bească despre aceleași lucruri pe larg, dacă vrea, astfel 
încît să nu termine niciodată vorba sau așa de scurt, 
încît nimeni să nu-l întreacă. Dacă deci ai de gînd să stai 
de vorbă cu mine folosește-te de cestălalt chip, adică de 
vorbirea pe scurt”. — ,,O! Socrate, cu mulți oameni m-am 
măsurat în mînuirea cuvîntului, și dacă aș fi făcut ceea 
ce-mi ceri tu, adică dacă aș fi discutat așa cum dorea 
adversarul, atunci nu m-aș fi dovedit mai bun decît oricare 
altul, nici n-ar fi ajuns celebru între greci numele lui 
Protagoras”. 
Atunci eu — înțelegînd că nu era mulțumit de sine 
b pentru răspunsurile de mai-nainte, și că nu ar dori să mai 
discute dînd răspunsuri — socotind că nu mai are nici 
un rost să rămîn împreună cu ei, am zis: „O! Protagoras, 
nici eu nu ţin cu tot dinadinsul să prelungim convorbirea 
noastră mai mult decît socoteşti tu de cuviinţă; cînd o să 
fii dispus să discutăm în așa fel încît să te pot urmări, 
atunci voi discuta cu tine. Tu însuți susții, așa cum se 
c spune despre tine, că te pricepi să discuți și pe larg şi pe 
scurt. Că doar eşti iscusit. Eu unul nu fac faţă la cuv întări 
lungi deși aș dori-o. Tu însă, care poţi şi într-un fel și într-al. 

tul ar trebui să cedezi ca să fie cu putință convorbirea între 
noi; dar cum tu nu vrei, iar eu am ceva treabă și oricum 
nu aș putea să te urmăresc în cuvîntările tale prelungite, 
plec, pentru că am de mers undeva. În orice caz te-aș 
fi ascultat cu plăcere”. 

Și în timp ce spuneam acestea m-am ridicat cu gîndul 
să plec; dar după ce m-am ridicat, Callias mă apucă cu 
dreapta de mînă iar cu stînga de mantia aceasta și zise: d 
— „Nu-ţi dăm drumul Socrate; căci dacă o să pleci tu 
nu vom mai putea discuta ca pînă acum. Te rog dară să 
rămii cu noi, căci nimic nu mi-ar face mai multă plăcere 
decît să vă ascult, pe tine și pe Protagoras, discutînd. 
Hai, fă-ne nouă tuturor pe plac”. Iar eu, care mă ridicasem 
de acum și dădeam să ies, am zis: — „,O! fiu al lui Hippo- 
nicos, neîncetat am admirat dragostea ta de înţelepciune; e 
deci şi acum o laud şi o apreciez, încît aș dori să-ţi fac pe plac, 
dacă mi-ai cere un lucru ce-mi stă în putință. Dar acum 
este ca și cînd mi-ai cere să țin pasul cu Crison din Himera 
care e campion la alergare sau să mă iau la întrecere cu 
vreunul din alergătorii de fond sau cu vreunul din alergă- 336 a 
torii la cursa de o zi. Îţi mărturisesc că eu însumi aș dori 
mult mai mult decît tine să mă pot ţine după acești alergă- 
tori, dar nu sînt în stare. Dar dacă totuși vrei să mă vezi 
pe mine și pe Crison alergînd în aceeași cursă, atunci roa- 
gă-l pe el să facă concesii; eu unul nu pot alerga iute, el 
însă poate alerga încet. Deci dacă dorești să ne asculţi, pe 
mine și pe Protagoras, roagă-l pe el să-mi răspundă și acum b 
la întrebări așa ca mai înainte, pe scurt și precis; dacă nu, 
care va fi felul discuţiilor? Eu socoteam că una este să 
stăm de vorbă discutînd unii cu alţii și altceva este să 
ţii un discurs”. — „Dar vezi, Socrate, zise el, Protagoras 
pare să aibă şi el dreptate cînd cere să-i fie îngăduit să 
discute așa cum vrea iar ţie, la rîndul tău, de asemenea, 
să-ți fie îngăduit să discuți aşa cum vrei”, 

Luiînd însă cuvîntul Alcibiade zise: „Nu ai dreptate, 
Callias ; Socrate acesta mărturiseşte că nu poate face faţă 
la cuvîntări lungi şi cedează în faţa lui Protagoras. Dar în 
ceea ce priveşte talentul și știința de a discuta prin între- e 
bări şi răspunsuri, m-aș mira să cedeze pasul cuiva. Deci 

dacă și Protagoras mărturisește că este mai prejes decît 
Socrate în ceea ce priveşte dialogul, lui Socrate îi va fi de 
ajuns; dacă refuză, atunci să discute prin întrebări şi 
răspunsuri, fără să facă la fiecare întrebare, drept răspuns, 
o cuvîntare lungă, abătînd discuţia, nevrînd să dea seamă 
şi lungind vorba pînă cînd cei mai mulți dintre auditori 
uită la ce se referea întrebarea căci, vă asigur eu, Socrate 
are memoria foarte bună, doar glumește spunînd că e uituc. 
Mie mi se pare că Socrate are mai multă dreptate; trebuie 
de fapt să-și spună fiecare părerea fără înconjur”. 

După Alcibiade, cel care a vorbit a fost, după cîte cred, 
Critias. — ,,O! Prodicos și Hippias, Callias îmi face impresia 
că ţine prea mult cu Protagoras, iar Alcibiade este întot- 
deauna dornic de izbîndă în orice lucru ar interveni; noi 
însă nu trebuie să ţinem nici cu Socrate, nici cu Protagoras, 
ci să-i rugăm cu toţii pe amîndoi să nu întrerupă conver- 
saţia tocmai la mijloc”. 

După ce Critias a spus acestea, luă cuvîntul Prodicos: 

„Cred că ai dreptate, Critias. Într-adevăr, cei ce parti- 
cipă la astfel de discuţii trebuie să dea ascultare deopotrivă 
ambilor vorbitori, dar nu în aceeași măsură. Căci nu este 
tot una: trebuie să ia aminte deopotrivă la amîndoi, dar 
nu trebuie să dea fiecăruia aceeaşi apreciere, ci se cuvine 
să dea mai multă apreciere celui mai priceput, iar celui 
mai nepriceput o apreciere mai mică. Eu însumi, Protagoras 
şi Socrate, vă cer să cedaţi şi să dezbateţi împreună pro- 
bleme serioase, dar să nu vă certați, căci prietenii discută 
între ei cu bunăvoință, numai străinii și dușmanii se ceartă 
unii cu alţii. Astfel și întîlnirea noastră ar deveni foarte 
plăcută, iar voi vorbitorii aţi dobîndi în acest fel apro- 
barea noastră, a celor care vă ascultăm, nu numai lauda. 
Aprobarea se află în sufletele celor care ascultă fără înşelă- 
ciune, pe cînd lauda se află adesea în cuvintele celor ce 
grăiesc altfel decît cred. Iar noi ascultătorii, am încerca o 
bucurie intelectuală fără seamăn și nu doar o plăcere de 
rînd. Căci a încerca o bucurie intelectuală înseamnă a 
învăța ceva și a dobîndi înțelepciune cu ajutorul gîndirii, 
pe cînd plăcerea de rînd este ceva la nivelul trupului, ca, 
de pildă, o mîncare sau vreo senzație plăcută”. Așa 

a vorbit Prodicos și mulţi” din” cei prezenți l-au încu- 
viinţat. 

După Prodicos a vorbit Hippias, învățatul. — „O băr- 
baţi, care sînteți aici de faţă, eu vă socot a fi rude, prieteni, 
concetățeni prin fire iar nu prin lege; căci cele asemă- 
nătoare se înrudesc prin fire, pe cînd legea, fiind tiranul 
oamenilor, impune multe lucruri ce sînt contrare firii. 
Deci ar fi ruşinos ca noi care cunoaștem firea lucrurilor, 
fiind cei mai învăţaţi dintre greci, şi care din acest motiv 
ne-am adunat acum din toată Grecia în acest sanctuar al 
ştiinţei și în casa cea mai de seamă și cea mai înstărită din 
cetate, să nu ne dovedim întru nimic vrednici de această 
pretenţie, ci, întocmai ca cei mai de rînd dintre oameni, 
să ne sfădim între noi. Deci eu vă rog și vă îndemn, Prota- 
goras și Socrate, să treceţi în mijloc ca și cum noi în chip 
de arbitri v-am sili la aceasta și nici tu Socrate să nu ceri 
cu acribie prea mare scurtimea răspunsurilor, dacă acest 
lucru nu-i place lui Protagoras, ci mai slăbeşte și lasă liber 
friul cuvintelor, ca să ne pară mai măreţe și mai frumoase, 
dar nici Protagoras, la rîndul său, să nu se avînte în cuvîn- 
tări ca pe o mare, cu toate pînzele întinse şi cu vînt prielnic 
din spate, pierzîind pămîntul din ochi, ci amîndoi să ţineţi 
calea de mijloc. Faceţi aşa cum vă spun eu; alegeți un 
arbitru, un epistat, un pritan, care să vegheze ca lungimea 
cuvîntărilor fiecăruia să fie potrivită”. 

Aceste cuvinte au plăcut celor ce erau de faţă și toți 
le-au lăudat, iar Callias a zis că nu-mi dă drumul şi ceilalți 
m-au rugat să aleg un epistat. Eu însă am zis că nu se 
cade să alegem un arbitru al cuvîntărilor, căci dacă cel 
ales va fi mai rău decît noi, ar fi nedrept ca unul mai rău 
să prezideze pe alții mai buni, iar dacă va fi egal, nici atunci 
nu ar fi drept, căci unul asemenea nouă ar face la fel ca 
noi, încît degeaba va fi ales. Deci trebuie să alegeți pe 
cineva mai bun decît noi. Dar după cîte cred eu, vă este 
într-adevăr cu neputinţă să găsiţi pe cineva mai învățat 
decît Protagoras acesta; dacă însă veţi alege pe unul care 
nu e cu nimic mai bun, pretinzînd totuşi că este, și acest 
lucru ar fi necuviincios; ar însemna că-i puneţi supraveghetor 
ca unui om de rînd, căci în ceea ce mă privește pe mine, 

mi-e tot una. Dariată ce sînt gata să fac pentru a se îndeplini 
dorinţa voastră, anume să fim împreună şi să stăm de vorbă; 
dacă Protagoras nu vrea să dea răspunsuri, să întrebe el, 
iar eu voi răspunde şi totodată voi încerca să-i arăt cum 
cred eu că trebuie să răspundă cel ce dă răspunsuri; după ce 
voi răspunde la toate întrebările pe care va dori să milepună, 
să-mi răspundă el mie din nou în același chip. Dacă va arăta 
că nu are chef să răspundă precis la întrebare, atunci şi 
eu și voi laolaltă îi vom cere ceea ce mi-ațţi cerut şi voi 
mie, anume să nu strice reuniunea; iar pentru asta nu-i 
nevoie de nici un supraveghetor, căci veți veghea cu toţii 
laolaltă”. Au fost toţi de părere că așa trebuie făcut. Deși lui 
Protagoras nu prea îi convenea, totuși fu silit să se declare de 
acord ca după ce va pune întrebări îndeajuns, să dea iarăși 
seamă răspunzînd pe scurt. Începu aşadar să întrebe astfel: 

— „Eu cred, Socrate, a zis el, că pentru un om cea mai 
importantă parte a educaţiei este priceperea în domeniul 
poeziei; aceasta înseamnă să fii în stare a-ți da seama, 
în privinţa celor spuse de poeți, care sînt bine ticluite 
şi care nu, şi să știi să le explici, iar atunci cînd ești între- 
bat să știi să dai seamă. Drept aceea întrebarea mea de 
acum se va referi tot la ceea ce discutam noi adineauri, 
adică la virtute, dar vom muta discuția pe tărîmul poeziei. 
Asta va fi singura diferență. Într-adevăr, Simonide spune 
undeva, adresîndu-se lui Scopas%?, fiul lui Creon Tesalianul, că 

e greu desigur să devii cu adevărat om de ispravă 
în ceea ce priveşte picioarele, miinile și mintea 
pătrat făurit fără cusur. 

„„Știi această odă sau să ţi-o spun toată?” — lar eu am 
zis că nu-i nevoie și că întîmplător studiasem foarte serios 
acea odă. — „„Bine, zise el. Cum ţi se pare, c alcătuită 
bine și frumos sau nu?” — ,,Foarte frumos și bine”, 
am zis eu. — „Crezi că este bine alcătuită, dacă poetul 
se contrazice singur?” — ,„„Nu”, am zis eu. — „la uită-te 
mai bine”, a zis el. —,,Dar am cercetat îndeajuns, bunule”. 
— „Ştii deci că mergînd mai departe cu oda, el zice undeva: 

Nici spusa lui Pittacos43 nu-mi sună bine, 


deşi vine de la un om înțelept; 
căci, zice el, e greu să fii bun. 

„„Observi că același poet spune și acestea şi cele de 
mai-nainte?” — „,Știu”, am zis eu. — „,Crezi deci, zise el, 
că acestea se împacă cu acelea?” — „Eu unul cred că da”. 
Totodată însă mă temeam să nu aibă întrucâtva dreptate. 
„Dar ţie, am zis eu, nu ţi se pare?” — „„Cum ar putea să 
mi se pară că poetul este de acord cu el însuşi, spunînd 
aceste două lucruri? La început spune chiar el că «e 
greu să devii cu adevărat om de ispravă», apoi mergînd 
ceva mai departe cu poezia uită și îl dezaprobă pe Pittacos 
care afirmase același lucru, anume că «e greu să fii bun», 
și declară că nu-i de acord cu el, deşi afirmă același lucru 
ca și el. Ori e clar că atunci cînd cineva combate pe unul 
care spune aceleași lucruri ca și el se combate pe sine, 
încît greșește sau la început sau mai pe urmă!” 

Zicînd acestea a stîrnit entuziasmul zgomotos şi admi- 
rația multora dintre auditori, iar eu, ca și cum aș fi primit 
o lovitură de pumn zdravănă m-am întunecat și fui cuprins 
de amețţeală în timp ce el zicea acestea iar ceilalți aprobau 
zgomotos. Apoi, ca să-ți spun adevărul, pentru a cîştiga 
un timp în care să mă pot gîndi la ce-o fi vrut să spună 
poetul, mă întorsei spre Prodicos și, strigîndu-l, i-am zis: 
+0, Prodicos, de fapt Simonide este concetăţeanul tău; 
se cade să-i iei apărarea. Te chem, pare-mi-se, așa cum spune 
Homer că Scamandru fiind încolțit de Ahile îl chema în 
ajutor pe Simois, zicînd: 


hai frate dragă, amindoi să ţinem piept puterii acestui om. 


Tot așa te chem și eu în ajutor pentru ca Protagoras 
să nu-l facă praf pe Simonide. Căci pentru a-l salva pe 
Simonide este nevoie de rafinamentul tău, cu ajutorul căruia 
deosebeşti pe «a vroi» şi pe «a dori», cum că nu sînt unul 
și același lucru și toate cele multe şi frumoase pe care le 
spuneai mai adineauri. Deci acum vezi dacă eşti și tu de 
aceeași părere cu mine. Căci eu nu am impresia că Simonide 
se contrazice. Dar spune-ți tu, Prodicos, părerea; crezi că 
«a deveni» este același lucru cu «a fi» sau e altceva?” 

„Altceva, pe Zeus”, a zis Prodicos. — „„Nu-i aşa, că 
în primele versuri Simonide și-a spus părerea sa proprie, 
anume că «e greu să devii cu adevărat om de ispravă?»”, 

am zis eu. — „„Ai dreptate”, a zis Prodicos. — „Pe Pitta- 
cos îl dezaprobă, dar nu aşa cum crede Protagoras, deși 
spune același lucru, ci pentru că spune de fapt altceva; 
căci Pittacos nu s-a exprimat precum Simonide, că e greu 
să devii bun, ci că e greu să fii bun: ori nu este același lucru, 
Protagoras, a fi şi a deveni, după cum spune Prodicos 
acesta ; deci dacă a fi nu e tot una cu a deveni, nici Simonide 
nu se contrazice singur. Dar poate că Prodicos și mulți 
alţii ar zice, împreună cu Hesiod, că e greu să devii om de 
ispravă, căci «zeii au pus osteneala înaintea virtuții; 
dar după ce ai atins culmea ei, pe urmă e uşor să o păstrezi, 
deşi a fost greu s-o dobîndeşti»”. 

Prodicos, auzind acestea, m-a aprobat; Protagoras însă 
a zis: „„Îndreptarea ta conţine o greșeală mai mare 
decît cea pe care vrei să o îndrepţi”. — lar eu am zis: 
„Pe cît se pare am scrîntit-o, Protagoras, și sînt ca un 
doctor bun de luat în rîs; vrînd să vindec, mai tare agravez 
boala”. — „„Aşa este”, zise el. — „Cum se poate?”, am 
zis eu. 

— „Mare ar fi neștiinţa poetului, zise el, dacă ar afirma că 
este ușor să păstrezi virtutea, ceea ce după părerea tuturor 
oamenilor este lucrul cel mai greu dintre toate”. — Atunci 
eu am zis: „Pe Zeus, ce bine ne prinde că este de faţă și 
Prodicos la discuţia noastră! Bagă de seamă, Protagoras, 
s-ar putea ca ştiinţa lui Prodicos să fie divină, vechimea ei 
fiind considerabilă, căci ea începe de la Simonide sau chiar 
mai de departe. Tu, cu toate că te pricepi la multe altele, 
pari a nu te pricepe la aceasta, pe cînd eu ca fost elev al 
lui Prodicos, mă pricep. Într-adevăr, pari acum a nu ști 
că poate Simonide nu a luat cuvîntul «greu» în sensul în 
care îl iei tu ; se întîmplă ca și în cazul cuvîntului «grozav», 
pentru care Prodicos acesta mă mustră de fiecare dată 
cînd, lăudîndu-te pe tine, sau pe altul, zic de pildă că 
Protagoras e un om grozav de priceput; atunci mă întreabă 
dacă nu mi-e rușine să numesc cele bune grozave. Căci 
grozav, spune el, însemnează rău; nimeni nu spune de 
fiecare dată grozavă bogăţie sau grozavă pace, sau grozavă 
sănătate, ci grozavă boală și grozav război şi grozavă 
sărăcie, acestea însemnînd ceva rău. Poate că și cuvîntul 

greu e luat de cei din Ceos și de Simonide în sensul de rău 
sau în alt sens, pe care tu nu îl știii; să-l consultăm pe 
Prodicos, căci despre limba lui Simonide pe el se cade să-l 
întrebăm”. — „„Ce înţelegea Simonide prin cuvîntul greu, 
o Prodicos?” — „„Rău”, zise el. — ,„„Tocmai de aceea, 
Prodicos, am zis eu, îl și mustră pe Pittacos, care spune că 
e greu să fii bun, ca şi cînd l-ar auzi spunînd că e râu să fii 
bun”. — „„Dar, spuse el, ce altceva crezi că zice Simonide 
decît asta și că îi reproșează lui Pittacos că nu ştie să deose- 
bească bine cuvintele, fiind originar din Lesbos și crescut 
într-o limbă barbară?” — „„Auzi Protagoras, am zis eu, 
ce spune Prodicos acesta? Ai ceva de spus la acestea?” 

lar Protagoras zise: „Nici vorbă să fie așa, Prodicos. 
Căci eu știu bine că și Simonide înţelegea prin cuvîntul greu 
ceea ce înțelegem și noi ceilalți, adică nu ceva rău, ci ceea 
ce nu e ușor de făcut și se face cu multă osteneală”. — „Dar 
și eu cred, Protagoras, am zis eu, că asta vrea să spună și 
Simonide și că Prodicos o ştie și el, dar glumește și pare că 
vrea să te încerce dacă ești în stare să-ți susții părerea; 
căci o bună dovadă că Simonide nu foloseşte cuvîntul 
greu în loc de rău este versul următor, care zice că «numai 
un zeu ar putea avea acest privilegiu». 

De bună seamă, el nu vrea să spună că e rău să fii bun, 
din moment ce spune că numai un zeu ar putea avea aceas- 
tă însușire şi numai zeului îi acordă acest privilegiu; căci 
în acest caz ar însemna că Prodicos vorbeşte de un Simonide 
prea cutezător, nicidecum de cel din Ceos. Dar sînt gata 
să-ţi spun care cred eu că este ideea lui Simonide în această 
odă, dacă vrei să mă pui la încercare, pentru a vedea cum 
stau cu privire la ceea ce tu numești pricepere în ale poe- 
ziei ; dar dacă vrei, te voi asculta eu pe tine”. Și Protagoras, 
după ce a ascultat cele ce am spus, zise: „Dacă vrei vorbeşte 
tu, Socrate”. Iar Prodicos și Hippias au stăruit să vorbesc, 
la fel și ceilalți. 

— „Așadar, am zis eu, voi încerca să vă expun ce cred 
eu despre oda aceasta. Printre greci, aceia care au dovedit 
rîvnă pentru știință din cele mai vechi timpuri şi în măsura 
cea mai mare sînt cretanii și lacedemonienii și cei mai 
mulți învățați din lume acolo se află. Dar ei tăgăduiesc 

şi se prefac a fi neînvățaţi ca să nu se dea de gol că întrec 
pe ceilalți greci în ceea ce privește știința întocmai ca sofiștii 
pe care îi pomenea Protagoras, ci lasă să se creadă că sînt 
superiori în privința războiului şi a vitejiei, socotind că 
dacă s-ar şti prin ce sînt superiori, toţi ar încerca să deprindă 
acel lucru, anume știința. Deci ascunzînd acel lucru au 
păcălit pe admiratorii lor din diferite cetăți, care își schin- 
giuiesc urechile imitîndu-i, își înfășoară picioarele în curele 
și se antrenează de zor la gimnastică și poartă mantale 
scurte, ca şi cum datorită acestora ar întrece lacedemo- 
nienii pe ceilalți greci. lar cînd lacedemonienii vor să stea 
de vorbă nestînjeniţi cu învățații lor şi s-au săturat de 
acum să mai stea de vorbă cu ei pe ascuns, gonind pe pre- 
tinşii lor admiratori şi pe ceilalți străini care ar mai fi 
adăstat, se întîlnesc cu învățații lor fără ştirea străinilor 
şi nu lasă pe nici unul dintre tineri să se ducă în alte cetăţi, 
așa cum fac și cretanii, ca să nu-și piardă deprinderile 
pe care i le-au format ei. În aceste cetăţi nu numai bărbaţii 
se mîndresc cu pregătirea lor, ci și femeile. Veţi şti că 
spun adevărul și că lacedemonienii au cea mai bună pregă- 
tire în ceea ce privește știința și discuţia, luînd ca dovadă 
faptul că dacă cineva ar dori să stea de vorbă cu cel mai 
umil dintre lacedemonieni va găsi că în multe privințe 
pare slab la discuţie, dar va vedea că în mijlocul convorbirii 
îi va arunca un cuvînt remarcabil, scurt şi cu miez, întocmai 
ca un lăncier dibaci, încît interlocutorul va apărea că nu 
e cu nimic mai presus decît un copil. Dar printre cei de acum 
ca și printre cei de demult unii au înțeles acest lucru și 
anume că a fi lacedemonian înseamnă a te ocupa mult 
mai mult de știință decît de gimnastică, dîndu-și seama 
că a fi în stare să rostești asemenea cuvinte este la îndemînă 
doar unui om cu pregătire desăvirșită. Dintre aceştia 
făceau parte și Thales din Milet și Pittacos din Mytilene 
şi Solon, concetățeanul nostru, și Bias din Priene și Cleobul 
din Lindos și Myson din Chenea și se zice că al șaptelea 
între ei era Chilon Lacedemonianul4. Aceștia toţi erau 
adepţi, admiratori şi elevi ai spartanilor în ceea ce priveşte 
educația. Și oricine s-ar putea convinge că ştiinţa lor era 
de acest gen, gîndindu-se la cuvintele scurte, vrednice de 

memorat, pe care le rostea fiecare dintre ei și pe care ei 
înșiși, adunîndu-se cu toţii, le-au dedicat lui Apollo ca pe 
o lamură a ştiinţei, gravînd pe templul de la Delfi cuvintele 
pe care toată lumea le venerează: «Cunoaște-te pe tine 
însuți» şi «Totul cu măsură». 

De ce zic acestea? Pentru că așa era filosofia celor de 
demult, un fel de vorbire concisă, «laconică»; și desigur 
aeest cuvînt al lui Pittacos, anume că e greu să fii bun, 
lăudat de cei învățați, umbla din gură în gură. Atunci 
Simonide, fiind ambițios în ceea ce privește ştiinţa, și-a 
zis că dacă ar surpa această afirmaţie şi-ar dobîndi mare 
renume printre contemporani, ca și cum ar învinge pe un 
atlet renumit. Deci după cît mi se pare mie, împotriva 
acestei afirmații și cu gîndul de a o ştirbi a alcătuit el toată 
oda. Dar să cercetăm cu toţii împreună dacă eu am dreptate. 

Prima parte a poemului ar părea nebunie curată, dacă 
vrînd să spună că e greu să devii om de ispravă, pe urmă 
ar adăuga «pe de o parte». Acest adaos nu pare să aibă 
vreun rost decît dacă presupunem că Simonide se referă 
la afirmația lui Pittacos, combătînd-o; ori Pittacos spunea 
că «e greu să fii bun», iar el ripostează zicînd: «Ba nu, 
ci e greu să devii om de ispravă, o Pittacos, cu adevărat». 
Dar nu spune cu adevărat de ispravă; nu la aceasta se 
referă cuvintele «cu adevărat», ca și cum ar fi unele lucruri 
bune cu adevărat, iar altele ar fi bune dar nu cu adevărat. 
Aceasta ar părea o prostie nedemnă de Simonide. Dar 
pesemne că nu l-a pus la locul lui firesc în poezie pe «cu 
adevărat», subînțelegînd astfel cumva afirmaţia lui Pittacos 
şi făcîndu-ne să ni-l închipuim pe Pittacos vorbind și pe Simo- 
nide răspunzînd; unul spunînd: «O! oameni, e greu să fii 
bun», iar celălalt răspunzînd: «O! Pittacos, nu ai dreptate, 
nu este greu să fii, ci să devii om de ispravă și cu mîinile 
şi cu picioarele și cu mintea, pătrat făurit fără cusur, asta 
cu adevărat este greu». Acesta pare a fi rostul adăugirii 
cuvintelor «cu adevărat» şi al așezării lor la urmă; toate 
cele ce urmează dovedesc că acesta e sensul în care au fost 
spuse. Desigur se poate discuta mult despre fiecare din cele 
spuse în poem, arătînd că sînt bine ticluite; poemul e 
foarte frumos și alcătuit cu grijă, dar ne-ar lua mult timp 

să-l analizăm așa. Să examinăm însă caracterul său în 
ansamblu și intenţia, care este în primul rînd aceea de a 
combate în tot poemul afirmaţia lui Pittacos. 

Într-adevăr, mergînd ceva mai departe parcă ar spune că 
«e greu cu adevărat să devii om de ispravă, totuși se poate 
pentru cîtva timp; dar odată ajuns, a te menţine în această 
stare și a fi om de ispravă, aşa cum zici tu Pittacos, e cu 
neputinţă și nu e pe măsura puterilor omenești, ci numai 
un zeu ar putea avea acest privilegiu, 


nu există om care să nu fie rău, 
cînd îl loveşte năpasta fără leac. 


Pe cine îl loveşte oare năpasta fără leac la începutul călă- 
toriei pe mare? E limpede că nu pe omul obișnuit; omul 
de rînd este întotdeauna năpăstuit. După cum nu se cheamă 
că-l trîntești pe cel care zace, ci îl trîntește pe cel ce stă-n 
picioare, făcîndu-l să zacă, nu pe cel ce zace; tot așa pe 
cel ce are mijloace îl loveşte o năpastă fără leac, pe cel 
ce este întotdeauna neajutorat nu-l lovește. De pildă pe 
cîrmaci l-ar face neajutorat dezlănțuirea unei furtuni 
mari, iar pe țăran venirea vremii rele; la fel şi pe medic. 
Căci celui bun îi este cu putință să devină rău, așa cum 
glăsuie și mărturia altui poet care zice: 


omul de ispravă este uneori rău, alteori bun; 


dar celui rău nu-i este cu putinţă să devină rău, ci el este 
mereu așa în mod necesar, încît omul care are mijloace şi 
este învățat şi de ispravă atunci cînd îl loveşte o năpastă 
fără leac nu poate să nu fie rău; tu însă, Pittacos, zici că 
e greu să fii bun. De fapt este greu să devii, dar este cu 
putinţă, să fii însă este cu neputinţă, vorba aceea: 


făcind bine, orice om e bun; 


rău însă dacă face rău. 


Dar care este oare fapta bună în privința literelor și 
ce îl face pe om să fie bun în ceea ce privește literele? De- 
sigur învăţarea lor. Care e fapta bună care îl face pe medic 
să fie bun? Desigur învățarea felului în care se îngrijesc 
bolnavii. E rău cel care face rău; cine ar putea deci deveni 

un medic rău? E clar că mai întîi cel care e medic şi apoi 
cel care e medic bun ; acesta ar putea deveni și rău. Noi cei 
care nu avem nici în clin nici în mînecă cu medicina, făcînd 
oricâte rele, nu am deveni nici medici, nici zidari, nici alt- b 
ceva dintre acestea. Prin urmare, dacă cineva nu ar putea 
deveni medic făcînd rău, e limpede că nu ar putea deveni 
nici medic prost. Tot astfel și omul de ispravă ar putea 
deveni cîndva şi om de nimic fie din pricina timpului, fie 
a ostenelii, fie a bolii, fie a altei împrejurări; iar singurul 
lucru rău în sine este pierderea științei. Omul de nimic nu ar 
putea deveni vreodată om de nimic, căci el este mereu 
așa; dar dacă urmează să devină om de nimic, trebuie să 
fi fost mai înainte om de ispravă. Astfel și această parte 
a poemului duce la încheierea că nu e cu putință să fii om 
de ispravă și să rămii așa, însă este cu putință să devii e 
om de ispravă, iar acesta din urmă poate deveni și om de 
nimic; «cel mai mult durează și sînt foarte de ispravă 
cei pe care zeii îi îndrăgesc». 

Toate acestea sînt spuse cu referire la Pittacos și cele ce 
urmează fn poezie lămuresc lucrurile și mai mult. Căci 
el spune: 

de aceea eu nu voi irosi niciodată o parte a vieţii pentru o speranță 


deșantă, căutind un om fără cusur, ceea ce nu poate fi printre noi cei ce cu- 
legem roadele pămintului intins; dar găsindu-l vă voi vesti şi vouă. 


În acest chip atacă cu strășnicie în tot poemul afirmaţia d 
lui Pittacos: 
laud și indrăgesc pe toţi aceia 
care nu săvirșesc nimic urit de bună voie; 
căci cu nevoia nici zeii nu luptă. 


Și acestea se referă la aceeaşi afirmaţie. Căci nu era 
Simonide atît de neînvăţat încît să spună că îi laudă pe 
aceia care nu fac nimic rău de bună voie, ca și cum ar fi 
unii care fac răul de bună voie. Eu însă cred cam așa, că 
nici unul dintre învăţaţi nu socotește că există vreun om e 
care să greșească de bună voie sau să facă cele urîte şi rele 
cu bună știință, ci ei ştiu bine că toţi cei ce săvîrșesc fapte 
urîte și rele, le fac fără voia lor. De bună seamă și Simonide 
nu spune că-i laudă pe cei care nu fac rele de bună voie, ci 

spune acest «de bună voie» referindu-se la el însuși. Căci 
el socotea că un om de ispravă adesea se silueşte pe sine 
ca să devină prietenul și lăudătorul cuiva; de pildă adesea 
i se poate întîmpla cuiva să aibă parte de o mamă rea, 
de un tată rău, de o patrie rea sau de altceva asemănător. 
Deci, cei răi atunci cînd au parte de așa ceva, ca şi cum 
s-ar bucura văzînd și găsind cusururi, arată și acuză rău- 
tatea părinților sau a patriei, ca nu cumva oamenii să 
dea vina pe ei pentru că nu le poartă de grijă, sau să-i 
mustre că nu se îngrijesc de ei, și astfel ei caută tot mai 
multe cusururi și stîrnesc înadins și alte dușmănii pe lîngă 
cele inevitabile. Cei cumsecade, în schimb, se silesc să 
ascundă cusururile și să aducă laude și chiar dacă se mînie 
pe părinţi sau pe patrie, fiind nedreptăţiţi, ei caută să se 
liniştească singuri și să împace lucrurile, silindu-se să-i 
iubească pe ai lor și să-i laude. 

Cred că i s-a întîmplat adesea chiar şi lui Simonide să 
laude sau să preamărească și el fie pe vreun tiran, fie pe 
altcineva, nu de bună voie, ci fiind nevoit. De aceea parcă 
îi spune lui Pittacos: «eu, Pittacos, nu te critic, pentru 
că îmi place să critic, căci 

Eu unul mă mulţumesc cu un om sănătos, 
care nu e rău, nici cu totul neajutorat, 
cunoscind dreptatea folositoare cetății ; 

pe acesta nu-l voi critica, 

căci nu sint cusurgiu; 

dar mulțimea proștilor este fără număr, 


încît cel ce se bucură să certe s-ar sătura certîndu-i pe 
aceștia». 


Toate lucrurile sînt frumoase dacă cele urite nu se amestecă în ele. 


Prin aceasta nu vrea să spună că toate lucrurile sînt 
albe dacă nu se amestecă negrul în ele — ceea ce ar fi 
în multe privinţe ridicol — ci vrea să spună că el admite 


şi mediocritatea ca să nu fie obligat să mustre. Și spune: 
«nu caut om fără cusur printre cei ce culegem roadele 
pămîntului cu temelii largi, dar găsindu-l vă voi vesti și 


e vouă; iar pentru asta nu voi lăuda pe nimeni, ci îmi ajunge 

dacă e mijlociu și nu face nimic rău, căci eu îi îndrăgesc 
şi-i laud pe toți — şi s-a folosit de dialectul mytilenian 
spunînd lui Pittacos: laud și îndrăgesc de bună voie (aici 
după «de bună voie» trebuie făcută o pauză în vorbire) 
pe toţi aceia care nu fac nimic urît, dar se întîmplă să-i 
laud și să-i îndrăgesc pe unii fără voia mea. Deci dacă ai 
fi spus măcar pe jumătate ceea ce se cuvine şi este adevărat, 
nu te-aș fi mustrat. Dar pentru că mințind strașnic pari să 
spui adevărul despre cele mai importante lucruri de aceea 
te critic». 

La acestea cred, Prodicos și Protagoras, că se gîndea 
Simonide cînd a compus poemul”. 

Iar Hippias zise: 

— „Cred că ai comentat bine poemul, Socrate. Însă 
am și eu ceva important de spus despre el; dacă vreți am 
să vă spun”. Atunci Alcibiade a zis: „„Desigur Hippias, 
dar ceva mai pe urmă; acum se cuvine să continuăm, așa 
cum s-au înțeles cei doi, Protagoras şi Socrate; dacă Pro- 
tagoras vrea să mai pună întrebări, să răspundă Socrate, 
iar dacă nu vrea, să-i răspundă el lui Socrate și din nou să 
întrebe acesta”. Iar eu am răspuns: „Las pe seama lui Prota- 
goras să aleagă care din două îi e mai pe plac; dacă e de 
acord vom lăsa discuția despre ode şi poeme; în ceea ce 
priveşte însă primul subiect despre care am întrebat, 
bucuros l-aș duce la bun sfîrșit cercetînd împreună cu tine. 
Căci discuţiile despre poezie mi se par a fi foarte asemănă- 
toare cu petrecerile oamenilor simpli, de rînd. Într-adevăr, 
aceștia atunci cînd benchetuiesc, neputîndu-se desfăta unii 
pe alții prin mijloace proprii, nici cu glasul lor, nici cu 
cuvîntările lor, din cauză că sînt needucaţi, pun mult preţ 
pe cîntăreţele din flaut, plătind scump pentru un glas 
străin, acela al flautelor, şi cu ajutorul glasului lor se des- 
fătează cînd sînt laolaltă. Acolo însă, unde benchetuiesc 
oameni de ispravă și educați, nu vezi nici cîntăreţi din 
flaut, nici dansatoare, nici chitariste, ci ei sînt în stare să 
se întrețină fără aceste mijloace mărunte și copilărești, 
cu ajutorul propriului lor glas, vorbind şi ascultînd fiecare 
la rîndul său în bună rînduială, chiar dacă beau foarte mult 
vin. Tot așa și aceste reuniuni dacă cuprind oameni de 

felul acelora din care mulţi dintre noi ne pretindem a fi, 
nu au deloc nevoie de glas străin, ca acela al poeților, pe 
care nu ne stă în putinţă a-i întreba din nou despre cele 
ce vor să spună şi pe care cei mai mulți îi aduc în discuţie 
unii susținînd că poetul zice într-un fel, alții într-altfel, 
dezbătînd un lucru ce nu le stă în putere a-l dovedi. Ci ei 
lasă acest fel de reuniuni cu totul de-o parte și se întrețin 
singuri cu ajutorul discuţiilor, în care pot și unii și alții 
să dea și să primească dovezi. Pe aceștia sînt de părere 
că se cade să-i imităm și eu şi tu, lăsînd la o parte pe poeţi, 
şi să stăm de vorbă unii cu alții, prin noi înșine punînd la 
încercare adevărul și pe noi înșine. Dacă însă mai dorești 
să întrebi stau gata să te urmăresc dînd răspunsuri; dar 
dacă vrei, urmărește-mă tu pe mine, ca să ducem la capăt 
discuția pe care am întrerupt-o la mijlocul drumului”. 

În timp ce eu spuneam acestea şi altele asemănătoare, 
Protagoras dădea semne că nu știe ce să facă. Atunci 
Alcibiade, privind spre Callias, a zis: „„Callias, crezi că 
e frumos acum din partea lui Protagoras, să nu vrea să 
spună dacă dă răspunsuri sau nu? Mie nu mi se pare; ci 
ori să discute ori să spună că nu vrea să discute ca s-o știm 
şi noi, iar Socrate să discute cu altul sau altcineva să discute 
cu cine o vrea”. Și Protagoras rușinîndu-se, după cîte mi 
s-a părut mie, de Alcibiade care spusese acestea și de Callias 
care îl ruga și de aproape toţi cei ce erau de față, s-a îndu- 
plecat cu greu să discute şi a cerut să-i pun întrebări, 
zicînd că va răspunde. 

Deci am zis eu: ,,O! Protagoras, să nu crezi că discut 
cu tine pentru alt motiv, decît pentru a cerceta cele ce-mi 
sînt nelămurite. Cred că Homer are foarte multă dreptate 
cînd zice: 


mergind amindoi impreună unul văzu înaintea celuilalt. 


Desigur, procedînd așa ne e mai ușor nouă tuturor oame- 
nilor cînd e vorba să facem ceva, să vorbim ceva sau să 
gîndim ceva. Chiar dacă cineva gîndeşte de unul singur 
ceva, îndată începe să caute în jurul lui pe altcineva căruia 
să-i arate şi cu care să se întărească, şi nu se lasă pînă 
nu-l găsește. Tot aşa și eu pentru acest motiv sînt bucuros 


464 


PROTAGORAS 


să discut cu tine mai curînd decît cu oricare altul, socotind 
că tu vei cerceta cel mai bine şi celelalte lucruri pe care 
se cuvine să le cerceteze un om serios, adică cele legate 
de virtute. Cine altul ar putea fi acesta afară de tine, care 
nu te mulțumeşti numai să fii tu însuți un om de ispravă, 
așa ca alții care deși sînt oameni de treabă dar pe ceilalți 
nu-i pot face să fie aşa? Tu însă eşti om de ispravă şi-i 
poţi face și pe alții oameni de ispravă. Și ai atîta încredere 
în tine însuți încît, în timp ce alții își ascund acest meșteşug, 
tu te dai în vileag vestindu-l în gura mare, în faţa tuturor 
grecilor, numindu-te sofist și dîndu-te drept educator și 
dascăl de virtute, fiind totodată primul care cere plată 
pentru aceasta. Deci cum să nu-ţi cer părerea în dezbaterea 
acestor probleme? Cum să nu te întreb şi să nu te consult? 
Asta ar fi cu neputinţă. 

Așadar, acum doresc mai întîi să-ți amintesc din nou 
cele ce întrebam la început în legătură cu acestea, apoi să 
cercetăm împreună. După cîte cred, întrebarea era aceasta: 
ştiinţa, chibzuința, curajul, dreptatea și pietatea fiind cinci 
nume diferite, se referă ele oare la un singur lucru, sau 
fiecăruia dintre aceste nume îi corespunde o realitate proprie 
avînd fiecare rostul său, fiecare din ele fiind deosebită de 
cealaltă? Tu însă ai spus că nu sînt nume ale unui singur 
lucru, ci fiecare din aceste cuvinte exprimă ceva deosebit, 
și că toate acestea sînt părţi ale virtuţii, nu așa ca părțile 
aurului care sînt asemănătoare unele cu altele şi cu întregul 
din care fac parte, ci ca părţile feţii care nu sînt asemenea 
nici cu întregul din care fac parte, nici unele cu altele, 
avînd fiecare rostul său propriu. Dacă îţi menţii aceeași 
părere ca și atunci, spune-ne; dacă ai altă părere, explică 
acest lucru căci eu nu-ţi voi reproşa dacă vei spune altfel. 
Nu m-aș mira să-mi fi spus acestea pentru a mă pune 
la încercare”. 

— „Dar îţi spun, Socrate, zise el, că toate acestea sînt 
părți ale virtuţii, și că patru dintre ele sînt destul de ase- 
mănătoare între ele, însă curajul se deosebește foarte mult 
de toate celelalte. Vei cunoaște că am spus adevărul, în 
chipul următor: într-adevăr vei găsi mulți oameni tare 
nedrepți, nepioși, neruşinați şi neînvățați, dar deosebit 

de curajoşi”. — „la stai niţel, am zis eu; ceea ce spui 
merită să fie cercetat. Numești oare curajoşi pe cei îndrăz- 
neți sau pe alţii?” — „„Da, zise el, şi pe aceia care înfruntă 
lucruri pe care cei mulți se tem să le înfrunte”. — „Dar 
ia spune, crezi că virtutea e ceva frumos și pentru că e 
ceva frumos te-ai făcut dascăl de virtute?” — ,„,Ba chiar 
e ceva foarte frumos dacă nu cumva sînt pătimaș” 

„Cum, am zis eu, o parte a ei este frumoasă şi -alta 
urîtă sau toată este frumoasă?” — „În întregime şi chiar 
cît se poate de frumoasă”. — „„Știi oare cine sînt cei care 
coboară cu curaj în puțuri?” — „„Da, ştiu; sînt scufundă- 
torii”. — „„Oare pentru că ştiu să facă acest lucru sau din 
alt motiv?” — „„Pentru că știu”. — „Cine sînt cei care 
luptă călare cu mult curaj? Cei ce se pricep la călărie sau 
cei care nu se pricep?” — „Cei ce se pricep”. — „Dar ca 
peltaşti cine luptă? Cei ce știu să mînuie scutul rotund 
sau cei care nu știu?” — „,Cei care ştiu” — „Și așa mai 
departe, dacă vei cerceta acest lucru vei afla, zise el, că 
cei care știu sînt mai îndrăzneți decît cei neștiutori, şi 
decît ei înşişi, după ce au învăţat, față de cum erau înainte 
de a fi învăţat”. — „„Ai văzut pe vreunii care fiind necunos- 
cători ai acestor meşteşuguri, să fie îndrăzneți la fiecare 
dintre ele?” — „„Am văzut, zise el, și încă din cale afară 
de îndrăzneți””. — „,Oare acești oameni îndrăzneţi sînt și 
curajoși?” — „Curajul ar fi atunci ceva uriît, a zis el, 
deoarece aceştia nu sînt în toate mințile” — „„Atunci, 
am zis eu, care zici tu că sînt curajoși? Oare nu ai spus că 
cei îndrăzneţi?” — „Și acum spun la fel”, a zis el. — „Nu-i 
aşa, am zis eu, că aceia care sînt îndrăznețţi în acest chip 
nu par a fi curajoși, ci par a nu fi întregi la minte. Dincolo 
cei mai învăţaţi erau și cei mai îndrăzneţi; fiind cei mai 
îndrăzneți nu sînt oare și cei mai curajoşi? Și după acest 
raționament, nu ar fi oare știința tot una cu curajul?”. 

— „Nu reaminteşti bine, Socrate, a zis el, cele ce ţi-am 
spus și ţi-am răspuns. Fiind întrebat de tine dacă cei cura- 
joşi sînt îndrăzneţi eu am încuviințat ; dar dacă şi cei îndrăz- 
neţi sînt curajoși n-am fost întrebat. Căci dacă mă întrebai 
atunci asta, aș fi răspuns că nu toţi. Cît despre afirmaţia 
mea că cei curajoşi nu sînt îndrăzneţi nu ai dovedit nicăieri 

că nu e bună şi că am greșit făcînd-o. Apoi declari că cei 
care cunosc lucrurile sînt mai îndrăzneţi decît ei înşişi şi 
decît ceilalţi care nu le cunosc și prin asta socoteşti curajul 
a fi unul și același lucru cu ştiinţa. Mergînd mai departe în 
acest fel ai putea socoti că și puterea este tot una cu știința. 
Căci dacă procedînd tot aşa m-ai întreba întîi dacă cei 
puternici sînt capabili, ţi-aş răspunde că da; apoi între- 
bîndu-mă dacă cei ce știu să lupte sînt mai capabili decît 
cei care nu știu să lupte, și decît ei înșiși, după ce au învăţat, 
față de cum erau înainte de a fi învăţat, ţi-aş răspunde 
că da. Zicînd eu acestea, tu ai putea să spui, folosindu-te 
de aceleași raționamente, că după afirmația mea ştiinţa 
este tot una cu puterea. Eu însă nici de astă dată nu afirm 
nicăieri că cei capabili sînt puternici, ci că cei puternici 
sînt capabili; căci nu e acelaşi lucru capacitatea şi puterea, 
ci capacitatea rezultă din ştiinţă, sau chiar din nebunie 
şi mînie, puterea însă rezultă din firea şi buna hrănire a 
corpurilor. Tot aşa şi dincolo, nu este același lucru îndrăz- 
neala și curajul, încît se întîmplă că cei curajoşi să fie 
îndrăzneți, deşi cei îndrăzneți nu sînt întotdeauna curajoși, 
căci îndrăzneala le vine oamenilor și datorită meșteșugului 
și din mînie sau nebunie, ca și capacitatea. Curajul însă 
vine din fire și din buna hrănire a sufletelor”. 

„Eşti de acord, Protagoras, am zis eu, că unii oameni 
trăiesc bine iar alţii rău? — „,„Da”, a zis el. — „„Ţi se 
pare că trăieşte bine cel care trăiește în supărare şi necaz?” 
— Nu”, a zis el. — „„Dacă cineva sfîrșește viaţa după 
ce a trăit în chip plăcut, nu ţi se pare că aşa a trăit bine?” 
— „Mie cel puţin așa mi se pare”, zise el. — „„Deci a trăi 
în chip plăcut e bine, iar a trăi în chip neplăcut e rău”. 

„„Cu condiţia ca plăcerea să rezulte din cele bune”, a 
zis el.— „,Ce, Protagoras? Nu cumva şi tu, precum cei 
mulți, numești unele lucruri plăcute, rele și unele lucruri 
neplăcute, bune? Căci eu zic așa: în măsura în care sînt 
plăcute, în aceeași măsură nu sînt oare și bune, dacă din 
ele nu rezultă altceva? Și apoi cele neplăcute la rîndul lor 
în măsura în care sînt neplăcute, nu sînt oare şi rele?” 
— „Nu ştiu, Socrate, a zis el, dacă trebuie să-ți răspund 
tot atît de simplu pe cît e de simplă întrebarea ta, că toate 

cele plăcute sînt bune și cele neplăcute sînt rele; dar m 
se pare că e mai prudent din partea mea, nu numai pentru 
împrejurarea de acum, ci și pentru tot restul vieții mele, 
să-ţi răspund că există unele lucruri dintre cele plăcute 
care nu sînt bune, apoi sînt unele lucruri dintre cele neplă- 
cute care nu sînt rele, pe cînd altele sînt, iar în al treilea 
rînd vin cele indiferente, care nu sînt nici bune, nici rele” 
— Nu le numeşti oare plăcute pe cele ce comportă plă- 
cerea sau pe cele ce fac plăcere?” — „„Ba da”, a zis el. 
— „Acelaşi lucru spun deci, întrebînd dacă nu sînt bune 
în măsura în care sînt plăcute sau întrebînd dacă plăcerea 
în sine nu este ceva bun”. — ,,După cum spui tu, Socrate, 
de fiecare dată, a zis el, să cercetăm acest lucru, și dacă 
cercetarea va fi temeinică și va reieşi că ceea ce este plăcut 
e tot una cu binele, vom cădea de acord; dacă nu, vom mai 
discuta”. — „Vrei cumva să conduci tu cercetarea, am 
zis eu, sau s-o conduc eu?” — „Se cade s-o conduci tu, 
a zis el, căci tu dai tonul discuţiei”. 

— „Dar ne vom lămuri oare în felul acesta? După cum 
dacă cineva cercetînd pe un om după înfățișare, în pri- 
vința sănătăţii sau a însuşirilor fizice, văzîndu-i faţa și 
miinile ar spune: «ia dezbracă-te şi arată-mi pieptul și 
spatele ca să te văd mai bine», tot așa și eu doresc ceva 
asemănător în vederea cercetării noastre. Văzînd care este 
poziţia ta faţă de bine şi plăcere, după cele ce declari, simt 
nevoia să-ți spun următorul lucru: «Hai Protagoras, dez- 
văluie-mi și părerea ta despre cunoștință. Oare ești şi tu 
de aceeași părere cu cei mai mulți dintre oameni, sau eşti 
de altă părere?» Cei mulți au această părere despre cunoș- 
tință, anume că nu are putere prea mare, nici nu călău- 
zeşte, nici nu stăpînește. Ei nu o cred în stare de așa ceva, 
ci, admițind că ea se află adesea în om, nu cunoştinţa este 
cea care îl stăpînește, ci altceva, fie miînia, fie plăcerea, fie 
necazul, uneori dragostea, de multe ori frica, pur și simplu 
socotind cunoștința ca un fel de sclav la cheremul tuturor 


celorlalți. Oare și tu crezi la fel despre ea, sau crezi că e 
ceva frumos și în stare să conducă pe om și că dacă cineva 
ar cunoaște binele și răul nu s-ar mai lăsa stăpînit de nimic 

care l-ar îndemna să facă altceva decît i-ar porunci știința 
şi că buna chibzuinţă este în stare să-l ajute pe om?” 

— „Și eu cred, zise el, întocmai cum spui tu Socrate, 
şi totodată ar fi un lucru urît din partea oricui, dar mai 
vîrtos din partea mea, a nu spune că priceperea și știința 
sînt cele mai de seamă dintre înfăptuirile omenești”. 

— „Frumoase sînt cuvintele tale, am spus eu, și ade- 
vărate. Ştii însă că cei mai mulți dintre oameni nu ne cred 
pe mine și pe tine, ci susțin că mulți cunoscînd cele bune 
nu vor să le facă, deși le e cu putinţă, ci fac pe celelalte. 
Și toţi aceia pe care i-am întrebat care să fie cauza acestui 
lucru, spun că fac ceea ce fac fiind învinși de plăcere sau 
durere sau de ceva din cele pe care le-am pomenit adi- 
neauri”. — ,,Mai sînt, cred, încă multe alte lucruri pe care 
le spun ei fără nici un temei”, zise el. — ,,Hai, încearcă, 
împreună cu mine, să-i convingem pe oameni și să-i învăţăm 
ce păţesc ei de fapt atunci cînd spun că sînt învinși de 
plăceri și că din această cauză nu fac binele, deși îl cunosc. 
Probabil că dacă noi le-am spune: «Nu aveţi dreptate, 
oamenii buni, ci vă înșelați», ei ne-ar întreba: «Dar Prota- 
goras şi Socrate, dacă ceea ce ni se întîmplă nouă nu se 
cheamă a fi învins de plăcere atunci despre ce este vorba 
și cum numiți voi faptul? Spuneţi-ne și nouă»”. 

— „Dar ce, Socrate, oare noi sîntem obligaţi să cercetăm 
părerea celor mulți, care vorbesc așa cum îi taie capul?” 

„„Cred că acest lucru, am zis eu, ne prinde bine la cerce- 
tarea noastră asupra curajului și asupra rostului celorlalte 
părți ale virtuţii. Dacă ești de părere să ne menţinem la 
cele stabilite adineauri, adică eu să conduc așa cum cred 
că s-ar putea lămuri lucrurile cel mai bine, urmează-mă; 
dacă nu vrei și dacă nu îţi face plăcere, renunţ”. — „,„Ba 
nu, a spus el, ai dreptate; continuă așa cum ai început”. 

„Dacă, am zis cu, ne-ar întreba din nou: «Cum 
numiţi voi ceea ce noi numim a fi învins de plăceri?», eu 
unul le-aș răspunde așa: «Ascultaţi! Eu și cu Protagoras 
vom încerca să vă arătăm. Ce altceva, oameni buni, spuneți 
că vi se întîmplă în aceste împrejurări decît că adesea 
sînteți stăpîniţi de pildă de mîncări, de băuturi sau de 
porniri afrodisiace, ele fiindu-vă plăcute, dar cunoscînd 

că ele sînt rele, le dați totuşi curs?» Ei ar aproba.” — „„Oare 
nu i-am întreba iarăşi, eu și cu tine: «În ce fel ziceţi că sînt 
rele? Oare pentru că procură o plăcere de moment și fiecare 
dintre ele este plăcută, sau pentru că mai tîrziu provoacă 
boli și sărăcie şi altele asemenea? Sau chiar dacă nu pro- 
voacă ulterior nimic din acestea, ci fac numai plăcere, totuşi 
vă par rele, oricare și oricum ar fi chipul în care te fac 
să te bucuri?» E de crezut oare Protagoras că ei ne-ar răs- 
punde altceva decît că sînt rele nu pentru plăcerea pe care 
o "provoacă pe moment, ci pentru consecinţele de mai 
tîrziu, adică bolile şi celelalte?” — „Eu unul, a zis Prota- 
goras, cred că cei mulți așa ar răspunde”. — ,,Dar produ- 
cînd boli, oare nu provoacă și dureri, și provocînd sărăcie 
nu provoacă oare deopotrivă şi necazuri? Ei ar încuviința, 
după cîte cred eu”. — Protagoras fu de acord. — „Atunci 
nu credeți şi voi, oameni buni, așa cum spunem, eu şi 
Protagoras, că acestea sînt rele din nici o altă pricină, decît 
din aceea că duc la necazuri şi că ne lipsesc de alte plăceri? 
Ar încuviinţa ei oare?” — Amîndoi am fost de părere 
că da. — ,,Dar dacă i-am întreba invers: «Oameni buni, 
cînd ziceţi că cele bune sînt neplăcute, oare nu vă referiți 
la unele ca acestea cum sînt de pildă exerciţiile de gimnas- 
tică, îndatoririle militare sau îngrijirile medicale ce comportă 
arderi, tăieri și leacuri amare, zicînd că acestea sînt bune 
deși sînt neplăcute?» Ar încuviinţa ei oare?” — Ni s-a 
părut că da. — „Oare nu le consideraţi pe acestea lucruri 
bune, pentru faptul că deși pe moment pricinuiesc supărări 
extreme și dureri, au mai tîrziu ca rezultat sănătatea și 
bunăstarea trupurilor și salvarea cetăților și putere asupra 
celorlalți și bogăţie? Eu unul cred că ei ar aproba”. — Șiel 
a fost de aceeași părere. — ,,Dar sînt ele bune din altă 
pricină decît din aceea că aduc în cele din urmă plăceri și 
scăparea de necazuri și îndepărtarea lor? Sau puteți invoca 
vreun alt motiv pe temeiul căruia să le numiţi pe acestea 
bune, în afară de plăcere și durere? Ar spune nu, după cîte 
cred eu”. — „Și eu cred la fel”, a zis Protagoras. — „Deci 
nu-i aşa că urmăriți plăcerea, ca fiind ceva bun, iar de 
durere fugiţi, ca fiind ceva rău?” — Amiîndoi am fost de 
acord. — ,,Vasăzică socotiți că răul este durerea și binele 

este plăcerea, apoi chiar despre desfătare însăși ziceți că 
e un rău atunci cînd ne lipseşte de plăceri mai mari decit 
cele pe care ni le oferă ea însăşi sau cînd ne pricinuiește 
necazuri mai mari decît plăcerile pe care le conţine în ea 
însăşi? Căci dacă ați avea un alt motiv pe temeiul căruia să 
consideraţi plăcerea ceva rău, ne-ați spune şi nouă; dar 


nu veți avea”. — „Nici eu nu cred”, a spus Protagoras. 


>»Dar în ceea ce priveşte durerea lucrurile nu stau oare 
în același fel? Nu ziceţi că durerea este ceva bun atunci 
cînd ne scapă de dureri mai mari decît cele pe care le conţine 
ea sau cînd ne procură plăceri mai mari decît durerea? 
Căci dacă ţineţi seama de alt motiv cînd consideraţi durerea 
ceva bun, în afară de cel pe care îl spun eu, ne puteți spune 
şi nouă. Dar nu veţi avea ce ne spune”. — „„Ai dreptate 
Socrate”, a zis Protagoras. — „„Dacă m-aţi întreba iarăşi, 
oameni buni: «pentru ce stărui atît de mult asupra acestui 
lucru şi revii de atitea ori?», aş spune: Vă cer iertare, dar 
în primul rînd nu este ușor de arătat ce înţelegeți voi prin 
a fi învins de plăceri. Apoi de asta depind toate demonstra: 
ţiile. Dar încă vă mai puteţi retrage și acum consimță- 
mîntul dacă puteţi arăta cumva că binele e altceva decît 
plăcerea iar răul altceva decît durerea sau vă e de ajuns 
să trăiţi toată viața în chip plăcut și fără durere? Dacă 
vă ajunge şi nu puteţi spune despre ceva că e bun sau rău 
dacă nu duce la ceva bun sau ceva rău, ascultați cele ce 
urmează. Vreau să spun că dacă așa stau lucrurile, devine 
ridicol a zice că adesea omul cunoscînd că cele rele sînt 
rele totuși le săvîrșește, mînat și buimăcit de plăceri, deşi 
ar putea să nu le facă; sau a zice că deşi omul cunoaște 
cele bune totuşi nu vrea să le facă din pricina plăcerilor 
de moment care îl înving. Ar reieși însă cu toată limpezi- 
mea că aceste afirmații sînt ridicole dacă în loc să ne folosim 
de mai multe nume, adică de plăcere şi durere, sau de 
bine şi de rău, de vreme ce ele au părut a fi numai două, 
ne vom folosi rînd pe rînd pentru a le denumi doar de două 
cuvinte, mai întîi de bine și rău, apoi de plăcere şi durere. 
Admiţînd acest lucru să spunem acum că omul cunoscînd 
cele rele, ca fiind rele, totuși le săvîrșește. Dacă însă cineva 
ne va întreba: «de ce?», vom zice: «pentru că e învins»; 

el ne va întreba atunci: «de cine?»; noi nu vom avea voie 
să zicem: «de către plăcere», căci acum nu se mai cheamă 
plăcere, ci bine; îi vom răspunde atunci și vom zice că 
este învins; «de către cine?», va întreba el. «Pe Zeus, de 
către bine», vom zice. Atunci dacă interlocutorul nostru 
se va întîmpla să fie un om nestăpînit va izbucni în rîs 
și va zice: «Dar ridicolă afirmaţie mai faceţi, spunînd că 
cineva săvîrşeşte cele rele, ştiind că sînt rele, deși n-ar 
trebui să le facă, învins fiind de cele bune. Oare cele bune, 
va zice el, nu merită să învingă în noi pe cele rele, sau 
merită?» E limpede că răspunsul nostru va fi că merită; 
altminteri nu ar săviîrși nici o greșeală cel despre care 
spunem că este învins de plăceri. «Dar de ce sînt nevrednice 
cele bune să învingă pe cele rele sau cele rele pe cele bune?», 
va zice poate interlocutorul nostru. «Oare prin altceva 
decît prin aceea că uneori ele sînt mai mari, alteori sînt 
mai mici sau uneori sînt mai multe iar alteori mai puține?» 
Nu vom avea de spus altceva decît aceasta. «Atunci e 
limpede, va spune el, că prin a fi învins înţelegeți urmă- 
torul lucru : a alege unele rele mai mari în locul unor bunuri 
mai mici». Deci asta am lămurit-o. 

Dar să luăm acum din nou numele de „„plăcut” și „„ne- 
plăcut” pentru aceleași lucruri şi să spunem că omul săvir- 
şește cele neplăcute — adineauri ziceam cele rele —, ştiind 
că sînt neplăcute, învins fiind de cele plăcute, care de 
bună seamă că nu sînt demne să învingă. Dar ce altă vred- 
nicie are plăcerea față de neplăcere, decît diferența în 
plus sau în minus dintre ele? Asta înseamnă că ele pot fi 
mai mari sau mai mici una față de alta, mai multe sau 
mai puţine și mai intense sau mai puţin intense. Dacă 
însă cineva ar spune: «Dar Socrate, plăcerea de moment 
diferă mult atît de plăcerea cît și de neplăcerea de mai 
tîrziu». Prin ce altceva, aş întreba eu, dacă nu prin plăcere 
sau neplăcere? Căci prin altceva nu e cu putință. Ci întoc- 
mai ca un om care se pricepea bine la cîntărit, punînd în 
balanță pe cele bune și pe cele rele, precum și pe «îndată» 
și pe «mai tîrziu», spune care atirnă mai mult. Dacă de 
pildă o să compari pe cele plăcute cu cele plăcute vei alege 
întotdeauna pe cele mai mari și mai multe; dacă vei com- 

para pe cele neplăcute cu cele neplăcute vei alege pe cele 
mai mici și mai puţine; dacă vei compara pe cele plăcute 
cu cele neplăcute, în cazul cînd cele neplăcute sînt între- 
cute de cele plăcute, fie că cele apropiate sînt întrecute 
de cele îndepărtate, fie că cele îndepărtate sînt întrecute 
de cele apropiate, vei găsi că trebuie săviîrșită fapta în 
care sînt întrunite aceste condiții. Dar dacă cele plăcute 
sînt întrecute de cele neplăcute, fapta nu trebuie săvîrşită. 
Oare stau lucrurile altcumva, aș întreba eu, oameni buni? 
Sînt sigur că nu ar putea spune altfel”. — A fost și el de 
aceeași părere. 

„Dacă așa stau lucrurile, voi zice, răspundeți-mi la 
următoarea întrebare. Nu-i așa că aceleași lucruri de aproape 
vi se par mai mari la vedere și de departe mai mici? sau 
nu?” — Oamenii vor răspunde că da. — „„Și grosimile şi 
mulțimile nu tot la fel? Sau aceleași voci, nu vă par oare 
de aproape mai tari, iar de departe mai slabe?” Ei ar 
răspunde că da. — „Prin urmare dacă fericirea ar consta 
pentru noi în a alege şi a face lucrurile de proporţii mai 
mari și în a fugi de cele mici şi a nu le face, ce soluţie de 
viață ni s-ar părea potrivită? Oare tehnica măsurătorii 
sau efectul aparenței? Dar aceasta din urmă nu ne rătă- 
ceşte oare, făcîndu-ne să oscilăm de multe ori într-o parte 
şi alta şi să ne căim atît pentru faptele noastre cît şi pentru 
alegerile noastre mari și mici, pe cînd tehnica măsurătorii 
n-ar spulbera oare această închipuire şi, lămurind adevărul, 
n-ar aduce liniște sufletului, făcîndu-l să poposească la 
adevăr şi n-ar fi ea o cale pentru salvarea vieţii?” — „S-ar 
învoi oare oamenii noştri că tehnica măsurătorii ne-ar salva 
în raport cu acestea sau ar zice că alta?” — „,Tehnica 
măsurătorii”, încuviinţă el. — „,„Dar dacă salvarea vieţii 
ar consta în alegerea numărului par sau impar, adică dacă 
ar trebui să alegi bine cînd pe unul mai mare, cînd pe unul 
mai mic, fie în raport cu el însuși, fie unul în raport 
cu altul, indiferent că ar fi apropiat sau că ar fi îndepărtat, 
care ar fi calea salvării vieţii? Nu-i așa că ştiinţa? Și oare 
nu aceea a măsurătorii exacte, de vreme ce ea are ca obiect 
prisosul şi lipsa? Dar de vreme ce e vorba de par și impar, 
această știință ar putea fi ea alta decît aritmetica? Ar fi 

oare de acord cu noi, oamenii, sau nu?” — Și lui Protagoras 
i s-a părut că ei ar fi de acord. — „Ei bine, oameni buni, 
întrucît a reieșit că pentru noi salvarea vieții constă în 
a face o alegere justă între plăcere și neplăcere, între «ceea 
ce e mai mult» şi «ceea ce e mai puțin», între «ceea cee 
mai mare» şi «ceea ce e mai mic, între «ceea ce e mai 
apropiat» şi «ceea ce e mai îndepărtat», oare nu avem noi 
de-a face cu un fel de măsurătoare, fiind vorba de a constata 
prisosul sau lipsa sau egalitatea unora față de celelalte?” 
— „„Neapărat”. — „De vreme ce avem de-a face cu o 
măsurătoare, desigur că e vorba şi de o tehnică și de o 
știință”. — „, Vor fi de acord”. — ,„Despre ce fel de tehnică 
şi ce fel de ştiinţă este vorba, vom cerceta pe urmă; faptul 
că este o știință e de ajuns pentru demonstraţia pe care 
o aveam de făcut eu și Protagoras, în legătură cu cele ce 
ne-ați întrebat. 

Puneaţi însă o întrebare, dacă vă mai amintiţi, în momen- 
tul cînd noi eram de acord unul cu altul, spunînd că nimic 
nu e mai tare decît ştiinţa, ci ea învinge atunci cînd există 
atît plăcerea cît şi toate celelalte ; voi ziceați că plăcerea 
învinge adesea chiar și pe omul știutor; dar deoarece nu 
am fost de acord cu voi, ne-ați întrebat după aceasta: 
«Protagoras și Socrate, dacă acest lucru nu înseamnă a fi 
învins de plăcere, atunci despre ce este vorba și ce spuneți 
voi că este? Spuneţi-ne şi nouă». Ei bine dacă v-am fi spus 
atunci că este vorba de neștiinţă, aţi fi rîs de noi; acum 
însă dacă ați rîde de noi, aţi rîde și de voi înșivă, căci aţi 
recunoscut și voi că cei ce greşesc, greşesc din lipsa de 
ştiinţă în ceea ce priveşte alegerea celor plăcute și a celor 
neplăcute, adică a binelui şi a răului; și nu numai din 
lipsa științei, ci și din lipsa a ceea ce aţi recunoscut mai 
înainte a fi tehnica măsurătorii; ori fapta greşită, știți 
şi voi desigur că se săvîrșește fără știință, adică din neștiință; 
încît a fi învins de plăcere este cea mai mare neștiință; 
tocmai pe aceasta spune că o vindecă Protagoras acesta 
ca și Prodicos și Hippias. Voi însă din cauză că o socotiți 
a fi altceva decît neştiinţă nici voi înşivă nu vă duceţi, 
nici pe copiii voştri nu-i trimiteţi la cei care pot preda 
acestea, adică la sofiști, crezînd că nu se pot învăța; dar 

cruţindu-vă banii şi nedîndu-i acestora, faceți rău și pe 
plan public şi pe plan particular. 

Iată ce am fi răspuns celor mulți. Dar vă întreb împreună 
cu Protagoras, pe voi Hippias şi Prodicos, — căci argu- 
mentaţia trebuie să fie şi a voastră —, vi se pare că am 
dreptate sau că greşesc?” — Tuturor le-a părut că aveam 
dreptate cu prisosință în cele ce spusesem. — „„Așadar 
sînteți de acord că plăcerea este bună, iar neplăcerea este 
rea. Fac apel la dibăcia lui Prodicos, de a distinge cuvintele; 
spune cum vrei «plăcut» sau «încîntător» sau «delicios» 
sau oricum îţi face plăcere să numești acestea, prea bunule 
Prodicos, numai răspunde-mi la întrebare”. — Prodicos, 
zîmbind, a încuviințat, la fel şi ceilalți. — ,„„Dar ce în- 
seamnă asta, oameni buni?, am zis eu. Toate faptele care 
ţintesc la o viaţă plăcută și fără durere nu sînt oare fru- 
moase și folositoare? Și fapta frumoasă nu este bună și 
folositoare?” Li se păru că da. — ,„Deci dacă ceea ce este 
plăcut este bun, nimeni, știind sau crezînd că există alte 
lucruri mai bune, decît cele pe care le face, şi care îi stau 
în putinţă, nu le va mai face pe cele dintii, putîndu-le face 
pe cele mai bune. Iar a fi învins nu înseamnă altceva decît 
neștiință, în timp ce a fi mai tare nu e altceva decit știință”. 
— Toţi au încuviințat. — „„Dar ce? Numiţi așadar ne- 
ştiinţă, a avea o părere greșită și a greși în ceea ce privește 
lucrurile importante?” — Au aprobat cu toţii şi acest 
lucru. — „Prin urmare se poate spune că nimeni nu recurge 
cu dinadinsul la cele rele sau la cele ce i se par rele, pe 
cît se pare acest lucru nici nu este în firea omului, anume 
să săvîrșească acele lucruri pe care le socotește rele în locul 
celor bune. Și atunci cînd e silit să aleagă între două lucruri 
rele, nimeni nu va alege pe cel mai mare, avînd putinţa 
să-l aleagă pe cel mai mic”. — Toţi au fost de acord asupra 
acestor lucruri. — „Dar, am zis eu, ce înțelegeți prin 
frică şi teamă? Oare ceea ce înțeleg și eu? Mă adresez ţie, 
Prodicos. Eu înțeleg prin asta un fel de așteptare la ceva 
rău, fie că o numiţi frică, fie că o numiți teamă”. — Prota- 
goras și Hippias erau de părere că frica și teama înseamnă 
acest lucru ; lui Prodicos i se părea că acest lucru înseamnă 
teamă nu frică. — „,Dar nu are nici o însemnătate, Prodicos, 

am zis eu, ci iată despre ce e vorba. Dacă cele de mai-nainte 
sînt adevărate, care dintre oameni va dori oare să întîmpine 
acele lucruri de care se teme, avînd putinţa să le întîmpine 
pe cele de care nu se teme? După cele convenite, nu este 
oare aceasta cu neputinţă? Am convenit că cele de care 
te temi le socotești a fi rele; ori nimeni nu caută să aleagă 
înadins acele lucruri pe care le socotește rele”. — Toţi 
au încuviințat și acestea. 

— „Așa stînd lucrurile, o, Prodicos și Hippias, am zis 
eu, rămîne să ne dea seamă Protagoras acesta de cele ce 
spunea la început, ca răspuns la întrebările despre natura 
virtuţii; dar nu de cele ce a spus la început de tot; căci 
atunci a zis că părțile virtuţii fiind în număr de cinci, nici 
una nu este ca cealaltă, fiecare avînd rostul său propriu. 
Nu la acestea mă refer, ci la cele de mai tîrziu. Într-adevăr, 
mai tîrziu a zis că patru dintre ele sînt destul de asemănă- 
toare unele cu altele, una însă diferă de ele foarte mult, 
anume curajul, dîndu-mi pentru acesta următoarea probă: 
«Vei găsi, Socrate, oameni care sînt foarte neevlavioși, 
foarte nedrepţi, foarte nerușinați şi foarte neînvățați, dar 
care sînt foarte curajoși; prin aceasta vei cunoaşte că 
e o diferență considerabilă între curaj și celelalte părți ale 
virtuţii». Chiar atunci, pe loc, m-am mirat foarte mult 
de acest răspuns, dar mă mir și mai mult acum după ce 
am discutat acestea cu voi. Întrebam așadar acest lucru, 
anume dacă îi numește pe cei curajoși îndrăzneți, iar el a 
răspuns: «Şi cutezători». Îţi amintești, am zis eu, Prota- 


goras, că așa ai spus?”. — Încuviinţă. — „Ei bine, am 
zis eu, spune-ne la ce lucruri se-ncumetă cei curajoși? Oare 
la acelea la care se încumetă și cei lași?” — A răspuns 
că nu. — „„Atunci la altele”. — „„Da”, a zis el. — „,Oare 
cei lași se-ncumetă la lucruri lipsite de primejdie iar cei 
curajoși la cele primejdioase?” — „Cel puţin așa se spune, 
de către oameni, Socrate”. — „„Ai dreptate, am zis eu, 


dar nu te întreb asta, ci tu la ce zici că se-ncumetă cei 
curajoși? Oare se-ncumetă ei la cele ce cred că sînt peri- 


culoase, sau la cele ce cred că nu sînt?” — ,„,Dar acest 
lucru, a zis el, s-a dovedit prin cele spuse de către tine 
adineauri ca fiind imposibil”. — „Ai dreptate și aici, 

am zis eu; căci dacă demonstraţia a fost bună, nimeni nu 
se-ncumetă la lucruri pe care le socotește primejdioase, 
deoarece s-a stabilit că a se lăsa biruit înseamnă neștiinţă”. 
— Fu de acord. — ,,De fapt, toţi, atît cei lași cît și cei 
curajoși, se încumetă la acele lucruri care le par de cutezat 
şi. în acest chip și cei lași și cei curajoşi se încumetă la 
aceleași lucruri”. 

— „Totuși sînt cu totul contrarii, Socrate, a zis el, cele 
la care se încumetă cei lași şi cele la care se încumetă cei 
curajoşi. Unii vor să meargă îndată la război, ceilalți nu 
vor”. — „„Oare a merge la război, zisei eu, este un lucru 
frumos sau urît?” — „,Frumos”, a zis el. — ,,Prin urmare 
am stabilit mai înainte că dacă e un lucru frumos este şi 
bun; căci am fost de acord că faptele frumoase sînt și 


bune”. — „„Ai dreptate, şi eu sînt mereu de această 
părere”. — „„Bine, am zis eu. Dar care zici că sînt aceia 
care nu vor să meargă la război, acesta fiind un lucru frumos 
şi bun?” — „,Cei lași”, a zis el. — „Dar de vreme ce 


este un lucru frumos și bun, nu-i așa că e şi plăcut?” 
— „Asupra acestui lucru căzusem de acord”, a zis el. 

„Oare cu bună ştiinţă nu vor cei laşi să caute ceea ce e 
mai frumos, mai bun și mai plăcut?” — ,„Dar dacă admitem 
acest lucru stricăm înţelegerea de mai-nainte”, a zis el. 

„Dar cel curajos? Nu se încumetă el oare la ceea ce e 
mai frumos, mai bun și mai plăcut?” — ,,N-avem încotro, 
zise el; trebuie s-o admitem”. — ,,Prin urmare, nu-i așa 
că cei curajoşi nu se tem în mod ruşinos, atunci cînd se 
tem, nici nu sînt cutezători în mod rușinos, atunci cînd sînt 
cutezători?”” — „Adevărat”, zise el. — „Dacă chipul în 
care o fac nu e urit, nu-i așa că e frumos?” — ,„,Desigur”, 
a zis el. — „lar dacă e frumos, este şi bun?” — „Așa e”, 
a zis el. — „,Cei lași, ca şi cei temerari şi cei care nu sînt 
în toate mințile, nu se tem ei oare în chip rușinos și nu sînt 
încrezători tot în chip urit?” — Încuviinţă şi el. — „„Deci 
cutezanța lor urîtă şi teama lor rușinoasă să aibă oare altă 
cauză decit neștiința și neînvățarea?” — „„Întocmai așa 
cum spui”, zise el. — „Oare acel lucru prin care cei laşi 
sînt laşi, îl numeşti curaj sau lașitate?” — „„Eu unul îl 
numesc lașitate”, a zis el. — „„Dar nu a reieșit că cei lași 

sînt lași din cauză că nu cunosc cele primejdioase?” — „Chiar 
așa”, a zis el. — ,,Deci sînt lași din cauza acestei neștiin- 
ţe?” — Încuviință. — „Dar acel lucru prin care ei sînt 
lași, nu a fost recunoscut de către tine ca fiind lașitatea?” 
— Aprobă. — „„Deci laşitatea nu ar fi oare necunoașterea 
celor primejdioase și a celor neprimejdioase?” — Dădu din 
cap în semn de aprobare. — „Dar curajul, am zis eu, 
este contrariul lașității”. — Spuse că da. — „Atunci cu- 
noașterea celor primejdioase și a celor neprimejdioase nu 
este contrară necunoașterii acestora?” — Încuviinţă şi aici 
dînd din cap. — „„Necunoașterea acestora este laşitatea?” 
—  Încuviinţă tare cu greu aceasta, dînd din cap. — „Deci 
cunoștința celor primejdioase şi a celor neprimejdioase 
este curajul, care este contrar necunoașterii lor?” 

Acest lucru nu a mai vrut să-l încuviinţeze nici măcar 
printr-un semn din cap și tăcut. lar eu am zis: „Ce, Prota- 
goras, nici nu aprobi, nici nu dezaprobi cele ce te întreb?” 
— „Trage concluziile tu însuți”. — ,,Bine”, zisei eu. „„Un 
singur lucru vreau să te mai întreb: dacă mai crezi ca la 
început că există unii oameni foarte neînvățaţi dar cu 
toate astea foarte curajoși”. — „Îmi faci impresia Socrate, 
zise el, că arzi de nerăbdare să ieși biruitor, obligîndu-mă 
să răspund ; ei bine, îţi fac pe plac spunînd că, după cele 
admise, mi se pare cu neputinţă”. 

— „Dar nu te întreb pentru alt motiv, decît din dorința 
de a vedea cum stau lucrurile în ceea ce privește virtutea 
şi ce este această virtute. Căci sînt sigur că dacă am lămuri 
acestea s-ar lămuri implicit și acel lucru despre care şi eu 
şi tu am vorbit atît de mult, eu zicînd că virtutea nu se 
poate învăţa, tu zicînd că se poate învăţa. Iar încheierea 
discuţiei la care am ajuns adineauri parcă ar avea chipul 
unui om care mustră și rîde și care dacă ar lua cuvîntul ar 
spune: «Ciudaţi oameni mai sînteţi, Socrate și Protagoras; 
căci tu, spunînd mai înainte că virtutea nu se poate învăța, 
acum te nevoiești pentru nişte lucruri care sînt împotriva 
ta, încercînd să demonstrezi că toate lucrurile se reduc la 
ştiinţă, atît dreptatea cît şi chibzuința și curajul; în acest 
chip ar reieși cu prisosinţă că virtutea poate fi învățată. 
Dacă virtutea ar fi altceva decît știință, după cum încearcă 

să spună Protagoras, cu siguranţă nu ar putea fi învățată. 
Acum însă dacă va rezulta cu totul că e o știință, așa cum 
te silești să arăţi tu, Socrate, va fi lucru de mirare să nu 
poată fi învățată. Protagoras însă, care la început presupu- 
nea că poate fi învățată, acum pare asemenea unuia care 
se sileşte să demonstreze contrariul, fiind dispus să spună 
că e orice altceva afară de știință, și astfel nu ar mai putea 
fi deloc învățată». Eu însă, Protagoras, văzînd această 
grozavă răsturnare a lucrurilor, doresc din tot sufletul 
ca ele să se lămurească și aș vroi, după ce am avut această 
discuție, revenind, să definim ce este virtutea și să cerce- 
tăm din nou în funcţie de aceasta dacă se poate învăţa 
sau nu, pentru ca nu cumva Epimeteu acela să ne amă- 
gească în cursul cercetării, păcălindu-ne iarăși așa cum 
a făcut cînd ne-a neglijat la împărțeala darurilor, după 
cum spui tu. De fapt și în mit mi-a plăcut Prometeu mai 
mult decît Epimeteu. Luînd deci și eu pildă de la el şi 
îngrijindu-mă(6 de viața mea, în întregul ei, studiez toate 
acestea şi dacă tu ai vrea, așa cum spuneam și la început, 
mi-ar face mare plăcere să le cercetez împreună cu tine”. 

Iar Protagoras a zis: „„Laud rîvna ta, Socrate, și felul 
tău de a duce discuția. Căci dacă nici în alte privințe nu 
mă socotesc a fi un om rău, în ce priveşte invidia sînt 
dintre oameni cel mai puţin atins de ea, de vreme ce şi 
despre tine am spus multora că dintre toţi cîți am întîlnit 
te admir cel mai mult, iar dintre cei de-o seamă cu tine, 
te admir chiar din cale afară de mult. Și mărturisesc că 
nu m-aş mira dacă ai ajunge printre oamenii cei mai stră- 
luciţi în ceea ce privește știința. Dar despre acestea vom 
discuta din nou, oricînd vrei; acum însă e timpul să mă 
ocup de altceva”. — lar eu am zis: „Să facem așa cum 
crezi tu de cuviinţă. De fapt şi eu trebuie să mă duc undeva 
aşa cum spusesem la început; am rămas doar ca să-i fac 
pe plac prea bunului Callias”. 

După acest schimb de cuvinte, ne-am despărțit. 

1 De la endeiknymi = a arăta, a denunța. Într-adevăr, dialogul este 
o denunţare publică a rolului social şi moral al sofisticii. 


2 Viitorul om politic, care se va ilustra în timpul războiului 
peloponeziac prin fapte de arme și printr-o viață aventuroasă, este 
acum, în momentul dialogului, un adolescent abia trecut de vîrsta 
pubertăţii. 


3 Tatăl lui Alcibiade, căzut la 447 î.e.n. în lupta de la Coroneea, 
lăsîndu-l pe acesta și pe fratele său Clinias sub tutela lui Pericle. 


4 Celebru sofist și personaj central al dialogului (c. 485— 417/16 
î.e.n). Prieten cu Pericle, primește de la acesta în 444/43 î.e.n. misiunea 
de a fonda și organiza colonia ateniană de la Thurii. Revenind la Atena 
după cîtva timp, i se intentează proces de impietate și e silit să plece 
din nou; la începutul călătoriei își găsește moartea. 


5 Diodor (XII, 43) și Athenaios (V, 217 a) menţionează pe un oare- 
care Apollodor, arhonte în anul 430/29 î.e.n.; nu este exclus ca acesta 
să fie tatăl tinerilor. Ei reprezintă tineretul aristocrat care dă năvală 
în jurul sofiștilor. 


€ Sub acest nume existau în Attica două deme: unul situat lîngă 
Maraton, iar altul lîngă Eleutherai, la graniţa beoţiană. 


7 Protagoras a fost la Atena în mai multe rînduri, totalizind un 
timp destul de îndelungat. Precedenta ședere la care se face aluzie aici 
pare să fi fost înainte de 444/43 î.e.n. (cf. nota 4). Actuala vizită, cînd 


e presupus a fi avut loc și dialogul, pare să fi avut loc pe la 432 î.e.n. 


8 Născut probabil pe la 455 î.e.n., cumna tcu Alcibiade care ţinea pe 
sora acestuia Chiparete. Avea o avere considerabilă de la tatăl său, 
însă a cheltuit-o prin dărnicia faţă de prietenii săi. 


? Celebrul medic din antichitate, sub numele căruia ni s-a transmis 
aproape toată literatura medicală a sec. V—IV î.e.n., a trăit probabil 
între 460—370 î.e.n. 

10 Originar de fapt din Sicyon, dar și-a dobîndit cetăţenia argiană 
executind (432 î.e.n.) o statuie a Ahenei pentru templul din Argos 
al zeiţei. De asemenea autor al celebrelor statui Diadumenos şi Dory- 
phoros (Apollo şi Ahile) care au devenit ulterior prototipuri ale genului. 
În eartea sa Canon trata despre proporţii sub forma unor explicaţii la 
opera sa Doryphoros. 


11 Cel mai renumit sculptor al antichităţii (sec. V î.e.n.). Dintre 
lucrările lui, cele mai lăudate erau grupul monumental în bronz ridicat 
de atenieni (înainte de 479 î.e.n.) la Delfi, în cinstea victoriei de la 
Maraton; Atena Promachos (din aceeași perioadă) situată pe Acropole; 
Atena Areia (după 479 î.e.n.) de la Plateea; Atena Lemnia (pe la 450 
î.e.n.) de pe Acropole; Zeus olimpian (pe la 448 î.e.n.); Atena Parthenos 
(pe la 438 îe.n.). 


12 Aici cuvîntul grec sophistes este pus în legătură cu verbul epistamai 
(= a ști, a cunoaşte). În realita“e el derivă de la soph6s (= iscusit, pri- 


seput, dibaci). Avem de a face cu o etimologie de genul celor întîlnite 
în dialogul Cratylos. 


13 Sofist contemporan cu Socrate. Celebru pentru memoria sa și multi- 
plele sale preocupări (fizică, matematică, gramatică, studii istorice). 


WM Sofist renumit în special pentru preocupările sale gramaticale, 
despre care ni se dă o imagine chiar în acest dialog. 


15 Prima soție a lui Pericle fusese căsătorită cu Hipponicos. Pericle 
avea de la ea doi fii: Paralos și Xantippos, căzuţi în 430 î.e.n. Precum 
se vede aceştia erau în relaţii bune cu fratele lor vitreg Callias. 


15 Văr cu Critias și unchi al lui Platon, a cărui mamă, Perictione, 
era de asemenea fiică a lui Glaucon. Împreună cu Critias a jucat un rol 
în evenimentele de la sfîrșitul războiului peloponeziac, fiind unul din 
cei 10 guvernatori ai Pireului din 404 î.e.n. A murit în anul următor în 
luptele de la Munichia. 


17 | se cunoaște doar familia. 


18 Nu mai e cunoscut prin alte izvoare. 


19 Figură legendară de origine tracă. Poet, cîntăreţ, profet, teolog, de 
numele lui se leagă un cult și o literatură cunoscută sub numele de or- 
fism. Mai cunoscută este legenda despre coboriîrea lui în infern pentru 
a o.redobîndi pe iubita sa Euridice. 

20 Expresii din Odiseea, XI, 583 și 601 din pasajul care-l prezintă pe 
Ulise în infern (cf. Nota noastră introductivă, p. 420 asupra sensului 
ironic al exprimării). 


21 Medic întocmai ca și tatăl său, prieten cu Phaidros alături de care 
apare şi în Banchet. (cf. Xenofon, Memorab., III, 13, 2). 


22 Fiul lui Pythocles, personaj titular al unui alt dialog. 

33 Apare și în Gorgias, 487 c. A participat la guvernarea celor 400. 
24 Se pare că e vorba de o aluzie la aviditatea lui Prodicos. 

25 Apare și în Banchet tot alături de Agathon. 

26 Cartier al Atenei locuit în special de olari (Cerameis). 


2? Poetul tragic de mai tîrziu. Avea să-și dobîndeaecă celebritatea 
în mare măsură și datorită frumuseţii și eleganţei sale. Prima sa victorie 
ca autor dramatic se situează în 417 î.e.n. 


38 Primul este necunoscut. Al doilea a fost acuzat de trădare după 
lupta de la Aigospotamoi. (Xenofon, Hel., 2, 1, 32, Lys., XIV, 38). 


2 Tatăl său fiind frate cu Glaucon, Critias fi vine unchi lui Platon. 
Discipol al lui Socrate, a jucat ulterior un rol politic de prim plan în scurta 
guvernare a celor 30 de tirani. Aristocrat, om politic, el a fost și literat 
și un prieten al sofiștilor; a scris tragedii și elegii. În același timp a fost 
şi ţinta unor atacuri din partea poeţilor comici (Eupolis, în piesa sa 
Colakes). 


30 Unul din marii poeţi lirici ai Greciei antice. A trăit între 556—468 
î.e.n. A trecut pe la Atena, pe la curtea dinaștilor tesalieni, apoi în 
Sicilia. Un poem al său va fi analizat mai departe în dialog. 


31 Figură legendară a poeziei grecești, care apare alături de Orfeu, 
în diferite raporturi cu acesta (elev, prieten, contemporan). Cineva l-a 
definit ca „un fel de Orfeu atic”. (Maas, Orfeus, p. 138). 


32 Sau Zeuxis, originar din Heraclea (sudul Italiei). Pictor celebru 
din antichitate (sec. V—IV  î.e.n.). Era apreciat în special pentru 
lucrarea sa ,,Familia de centauri”, prima idilă în pictura monumentală, 
pentru ,Hercule sugrumînd șarpele” şi pentru „Helena”, pictată la tem- 
plul Herei din Crotona. I se recunoștea măiestria în mînuirea umbrelor ş : 
a luminilor (luminum umbrarumque ratio, Quint., Iust. or. 12, 10, 4). 

33 Orthagoras din Teba, se spunea că a fost dascălul de flaut al lui 
Epaminondas (Aristoxenos, ap. Athenaios, 184 d). 


3 Poliţia ateniană era alcătuită din traci înarmaţi cu arcuri. 


35 Dregători atenieni care aveau misiunea de a prezida adunările 
publice; ei îndeplineau această misiune prin rotaţie. 


36 Cf. nota 3. 


37 Fratele lui Pericle. 


38 Simboluri ale focului și inteligenţei, inventatori, protectori și prac- 
ticanţi ai meșteșugurilor, cele două zeități erau adesea asociate în ima- 
ginaţia anticilor. 


39 Aici, într-o ipostază inedită și destul de surprinzătoare faţă de aceea 
mai cunoscută, prin care s-a impus ca mesager al zeilor, și căreia se 
adaugă calitatea de distribuitor de bunuri morale și, am zice, sociale. 
Ipostază eminamente pozitivă care se leagă poate de semnificația primi- 
tivă a zeului, ca protector zl turmelor și păstorilor, dătător al bogăției. 


40 Poet comic din perioada veche a comediei. Aici se face probabil 
aluzie la piesa lui Sălbaticii, reprezentată în 420 î.e.n. Este desigur un 


anacronism. 
1 Nume devenite simboluri pentru ticăloșie fără seamăn. 


42 Probabil al doilea dinast (după 520 î.e.n.) cu acest nume din fami- 
lia Scopazilor, puternici în sudul Tesaliei și rivali cu Aleuazii din nord. 
La curtea lor a stat un timp și Simonide. 


43 Unul din cei 7 înţelepţi ai antichităţii (v. mai departe în text și 
nota n. 45) și interlocutorul presupus al lui Simonide. 


44 Speculaţie capțioasă de tip sofistic pe semnificația cuvîntului grec 


halepon (greu) și eventualele lui semnificaţii dialectale. 


45 Avem aici cea mai veche enumerare a celor 7 înţelepţi; enu- 
merările ulterioare menţionează și alte nume. Li se atribuiau o serie 
de sentenţe care exprimau îndeosebi o înțelepciune practică. 


46 Joc de cuvinte pe semnificaţia numelui lui Prometeu, care vine 
de la verbul prometheomai, care înseamnă a se îngriji. 

